
Alkusanoiksi. 


AMA teos, joka on suunniteltu ilmestyväksi 7-osaisena 

3—4 vuoden kuluessa, on tarkotettu kaikille Suomen kansa- 

laisille ikään, sivistystasoon ja yhteiskunnalliseen asemaan 
katsomatta. Se pyrkii herättämään ja kasvattamaan kansas- 
samme elävää harrastusta isänmaan historiaan esittämällä kerto- 
musten ja kuvausten muodossa kansamme vaiheet muinaisajasta 
nykypäiviin saakka. Keveämmin vedoin kuin tavallinen tieteelli- 
nen historiallinen esitys — mutta silti uskollisesti pysyen histo- 
riallisen totuuden pohjalla — se tahtoo kuvata niin historialli- 
sesti tärkeitä tapauksia kuin eri aikakausille luonteenomaisia 
persoonallisuuksia ja yksityispiirteitä elämän eri aloilta. Rik- 
kaasta historiallisesta aineksesta on siihen koetettu valita vain 
kaikkein luonteenomaisimmat ja mielenkiintoisimmat tapauk- 
set ja ilmiöt sekä suunnata historian valo niihin mahdollisim- 
man voimakkaasti. Valinta on kuitenkin pyritty tekemään 
niin, että kaikki kuvatut yksityiskohdat yhdessä muodostaisivat 
ehjän yleiskuvan maamme ja kansamme vaiheista. Ja jotta 
nämä kuvasarjat saisivat väriä ja alkuperäistä tuntua, on niissä 
runsaasti käytetty kunkin ajan omia todistuskappaleita. 

Näille periaatteille rakentuvaa laajaa esitystä kansamme 
kohtaloista ei historiallisessa kirjallisuudessamme ole ennen 
ollut. Sen sijaan on Ruotsissa äskettäin valmistunut Carl 
Grimbergin suurteos vSvenska folkets underbara öden» (»Ruot- 
sin kansan ihmeelliset vaiheet») aivan erinomainen tähän 
tyyliin kirjotettu Ruotsin historia. Täysipainoisen sisällyk- 
sensä ja mestarillisen kertomistapansa ansiosta siitä onkin 
tullut koko Ruotsin kansan lukukirja. 

Nämä kuvaukset »Suomen kansan aikakirjoista» ovat 
syntyneet lähinnä tämän  Grimbergin teoksen antamasta 
herätteestä. Sitä on myös pidetty esikuvana ja — historial- 
listen suhteitten vuoksi — on sen tarjoamaa aineistoa voitu, 
asianomaisella luvalla, runsaasti käyttää. Tämä aineisto on 
tietenkin muokattu Suomen oloja vastaavaksi, toisin paikoin 
lisäämällä, toisin paikoin jättämällä pois yksityiskohtia. 

Lisáksi on siihen myós otettu paljon kokonaan uutta, puhtaasti 
suomalaista ainesta. Näin onkin tämä teos perusosiltaan ja 
perusajatuksiltaan itsenäinen Suomen historia, mikä luonnolli- 
sestikin on esitetty uusimman suomalaisen historian- 
tutkimuksen pohjalla. 

Isänmaan historiaa tässä teoksessa kuvataan, mutta 
mukaan on otettu näihin »aikakirjoihin» sellaistenkin histo- 
riallisten ilmiöitten kuvauksia, jotka vain välillisesti, mutta 
kuitenkin hyvin voimakkaasti ovat vaikuttaneet meidän his- 
toriaamme. Niinpä on nyt ilmestyvässä ensimmäisessä osassa 
esim. keskiajan katolista kirkkoa kuvattu osittain verraten 
yleiseltä eurooppalaiselta kannalta paikallistuttamatta esitystä 
aina erikoisesti Suomeen; samoin on annette melko runsaasti 
tilaa P. Ansgariuksen ja P. Birgitan elämänjuoksun kuvauksille, 
kerrottu moniaita piirteitä Novgorodin ja Moskovan historiasta 
j.n.e. Tämä on tehty sen takia, että Suomen historian yhteys 
yleiseen historiaan ja lähinnä Pohjois-Euroopan historiaan 
tulisi selväksi. 

Useimpien kuvausten loppuun on liitetty lyhyt lähde- 
luettelo. Siihen on otettu yleensä vain tärkein käytetty 
suomeniielinen kirjallisuus. Muuten saattaa viitata Grim- 
bergin vastaaviin lähdeviittauksiin, joissa on mainittu ruotsin- 
kielistä kirjallisuutta. Ne kappaleet tässä ensimmäisessä 
osassa, joissa ei ole kirjallisuusviittauksia, ovat mukaelmia 
tai käännöksiä Grimbergin teoksesta. Lainaukset on kie- 
lellisesti ja oikeinkirjotuksellisesti yhdenmukaistutettu. 

Lopuksi tahdon saada lausutuksi syvän kKiitollisuuteni 
niille monille tutkijoille, joitten kirjallisia esityksiä olen voi- 
nut käyttää tämän teoksen hyväksi tai jotka muuten neu- 
voillaan ja vaivautumalla lukemaan osia käsikirjotuksesta 
ovat minua auttaneet. Erikoisesti kohdistuu kiitollisuuteni 
tri Carl Grimbergiin, jonka etevä esitys on ollut sekä 
varsinaisena esikuvana että verrattomana lähteenä tälle teokselle 
ja joka on suurella ymmärtämyksellä ja auliudella työtäni 
seurannut. Samoin kiitän niitä, joitten kuva-aineistoon olen 
saanut turvautua, erikoisesti Suomen Kansallismuseota. 

Helsingissä, keväällä 1927. 

Einar W. Juvelius, 

Satu. 


INA tiedät, missä Altain vuoret ovat, ne, joiden kuk- 

kuloilla on raitis ja kirkas olla ja joiden laaksoissa 

lounaistuulet kukkasia tuudittelevat ja joiden seu- 
duilla on siimestä? Koska tiedät, niin niiden kunnasten 
lomassa oli järvi, jossa lummekukat hyötyivät, jonka pin- 
taan kumpujen oli ilo kuvastella. Sen järven rannalla eli 
eräs äiti lapsinensa, joita oli monta poikaa ja viisi tytärtä. 
Pojat eivät kuulu tähän tarinaan, mutta tytärten nimet 
olivat: Tja, Erma, Unus, Kri, Uometar. Nämä 
lapset riemuitsivat rakkaudessa ja lemmessä ja elivät niin 
kuin ei mikään heimo enää elä. Lammen vedet olivat useim- 
miten tyynet, mutta jos joku tuulen puuskaus milloin tuli 
häntä tervehtimään, niin myhähteli sen muoto vähän, ja 
hienoja viriä vieri pinnalla. Silloin istuutuivat sisarukset 
aina venheeseen, pieneen solakkaan ruuheen, ja soutelivat 
lammella, josta tuuli sitten hiljaa liekutti heidät rantaan. 
Näissä huvituksissa oli heillä kumppanina eräs nuorukai- 
nen, heidän veljensä metsätoveri. Mistä hän oli kotoisin, 
ei kukaan tietänyt. Kun ei vain liene tullut yläisistä tai- 
vosista, kuten muutamat sanoivatkin; se vain on varma ja 
tosi, että hän oli hoikka nuorukainen, jonka suonissa juoksi rai- 
tista verta, jonka käsivarret, joskaan eivät paksut, kuitenkin 
olivat sangen jäykät, ja että hänen silmänsä säihkyi tulta, 
ikään kuin revontulten kauneimmat välähdykset. Noiden tyt- 
töjen äiti piti tätä nuorta kuin omana poikanaan ja hellemmin- 
kin, ja tytöt puolestaan rakastivat häntä kuin veljeänsä. — — 


Tähän tapaan alkaa se Satu, kansatieteellinen unelma, 
jonka suuriisänmaanystävä, tiedemies jarunoilija Ahlgvist- 
Oksanen panee vanhan ruotiukon suuhun. Sadussa 

kerrotaan edelleen, miten muutamana päivänä nuorukai- 
nen olikin hävinnyt ja miten sisarukset suuren surun ja 
kaipauksen valtaamina lähtivät häntä etsimään jakaen 
hänen nimensä keskenään. Kukin lisäsi saamansa osan 
omaan nimeensä ja näin muuttuneina heidän nimensä nyt 
olivat VAt ja, Perma, Aunus, UkrijaSuometar. 

Maita mantereita harhailtuaan Suometar joutui kau- 
niille niemelle, jonka kaltaista hän ei koskaan ennen ollut 
nähnyt, ja asettui sinne asumaan yhä toivoen kerran vielä 
löytävänsä kadottamansa ystävän. Kauan hän ei-saanut 
niemellään yksin olla. Muutamana aamuna tuli lännestä 
soutaen keskikokoinen vaimo, joka rupesi hänen asuintove- 
rikseen ja otti pian komennon Suomettaren pienessä majassa, 
jättäen raskaimmat tehtävät tämän suoritettaviksi. Helpo- 
tusta tuottivat Suomettarelle vain ne hetket, jotka hän töit- 
tensä lomassa vietti yksin metsässä lähteen reunalla. Siellä 
hän ajatteli siskojansa ja ystäväänsä. Ja silloin puhkesi- 
vat hänen silmänsä vettä vieremään, ja kyyneleet juoksivat 
hänen kasvoillensa, mutta muuttuivat maahan päästyänsä 
simpukanhelmiksi. 

Jonkun aikaa näin elettyänsä vieraan vaimon kanssa joutui 
Suometar kokemaan vieläkin kovempia päiviä. Muutamana 
talvisena aamuna tuli heidän yhteiseen majaansa vieras 
vaimo idästä päin ja alkoi vaatia Suometarta mukaansa 
väittäen, että kaikki tämän sisaret jo kuuluivat hänen 
taloonsa. Suometar pelkäsi tätä uutta tulokasta eikä hänen 
emäntänsä liioin ollut vieraasta iloinen. Syntyi tora ja tap- 
pelu, jonka seurauksena oli, että Suomettaren emäntä 
pakeni rantaan ja veneellä yli meren. 

Nyt muuttui Suomettaren olo vieläkin tukalammaksi. 
Ukko jatkaakin näet kertomustaan tähän tapaan: 

— Kuta enemmän tulevata aikaansa ajatteli, sitä raskaam- 
malta tuntui se vain, pimeyttä ja huolta, edessä, takana, 
molemmilla puolillansa, niin että viimein ei enää jaksanut- 
kaan pidättäytyä, kyynelten salvat olivat heikot, ja vedet - 
alkoivat hiljaa, mutta kuumasti lähteistään kiehua, norah- 
telivat immen poskille, joilta kirkkaina helminä maahan 
tipahtelivat, Silloin alkoi kuulua hiljainen, ihana kantelon 


SATU. 11 


soitto, niin kuin kaukana metsässä olisi hellästi helissyt, 
ja ääniä, joiden suloisuutta Suomettaren korvat eivät vielä 
olleet kuulleet. Ne lauloivat: 


Elä itke, armas impi, 
Elä, vaivainen, valita! 
Mi apu itkusta sinulle, 
Mikä kyynelten kylystä! 
Rintasip’ on raukenevi, 
Povesi pakahtunevi 
Niistä pilvistä polojen, 
Niistä huolen hattaroista! 
Paljon kestit, kestä vielä, 
Kestä kuormasi kovuutta, 
Kanna kaihoa, katala, 
Sie'ä suuren survimista, 
Suuren niskan nakkeloa, 
Sie'ä syytönkin sysintä. 
Näetkö, kuten tulevi, 
Kutenka kohottelekse 
Kultaisen ruson kipinät, 


Nep' e'ellä ääntelevät, 
Eelläpä helähtelevät 
Tietä kirkkahan tulijan, 
Matkoa ison jumalan; 

Se sun auttavi akasta, 
Päästävi pahan parista; 
Sil on ankarat aseensa, 
Väkevät varustimensa, 
Se on Luojan lähettämä, 
Valon valvova isäntä, 
Koston kultainen kuningas! 
Siitáp' on apu sinulle, 
Turva kaiketi tuleva. 
Ela itke, armas impi, 
Elä, vaivainen, valita, 
Mi lepo itkusta sinulle, 
Mikä kyynelten kylystä! 


Tämä laulu vaikutti Suomettareen kummallisesti, ja 
lohdutuksen virvottavan nesteen tunsi hän siitä sydämeensä 
valuvan. Kyyneleet pyyhkäisi hän pois kasvoiltansa, 
hänen silmänsä paloivat kirkkaammin, posket helottivat 
hellemmällä rusolla, koko hänen luontonsa oli kuulakkaampi. 
Yksi ainoa asia vielä huolestutti Suometarta. Laulu ja 
soittelo oli hänestä niin tuttua, ne äänet, joiden hyminä nyt 
oli metsästä kuulunut, oli hän jo ennenkin kuullut, var- 
maan kuullut, niin päätteli hän, mutta missä, milloin, unes- 
sako, ilmisissäänkö, sitä ei hän muistanut, jollei kotonsa laak- 
soissa ennen lasna ollessansa olisi. .? Kuitenkin meni hän 
sangen toivovalla mielellä takaisin kotaan, päättäen kaikkia 
nykyisen emäntänsä mieliä palvella, kunnes toivottunsa, 
kunnes ikävöitynsä tulisi. 

Päivä oli muutamana kevätkesän iltana lännen syliin vai- 
pumaisillaan. Rannan aallot olivat tyynet ja metsän hongat oli- 
vat hohisennan hetkeksi unhottaneet. Muuta ääntä ei kuulu- 
nut kuin käkösen kukahteleminen tuolta lahden toiselta ran- 
nalta. Silloin oli Suometar lähteellensä menemässä, sillä 
siellä vietti hän aina illan suloisuuden, siellä iloitsi ja siellä 

itkikin. Tänä iltana oli hän erinomaittain kevyt mieleltään. 
hänen viimeinen päätöksensä ja sammumaton toivonsa antoi- 
vat hänelle riemua. Lähemmäksi tultuansa hän keksi puiden 
keskitse vieraan lähteellä istumassa. Se oli hoikka nuorukainen. 
Suometarta hämmästytti vähän ja hän sanoi itsellensä: — Ku- 
kahan se kuitenkin lienee, tuo nuori mies, hänet olen näh- 
nyt niin usein näillä seuduin astuelevan? Voisikohan tämä- 
kin emäntäni lähettiläitä olla, niitä, joita niin uhkasi tänne 
metsiin laittaa? Väijyisikö hän minua kukkiani anastaak- 
sensa? Mutta — hänen silmänsä loistaa niin lämpimästi, niin 
uskollisesti, ja häntä ennenkin nähdessäni on mielestäni 
tuntunut ikään kuin hän minulle hyvää toivoisi, vaikk'ei 
koskaan ole puheille antautunut — minä menen kuin 
menenkin, eihän hän mikään peto liene. — Kiireesti astui hän 
nyt lopun matkaa ja tuli lähteelle. Vieras ei paennut, 
nousi vain seisoalleen ja tervehti, ja kohta he olivatkin hy- 
vin hyvät ystävät. -— 

Ja sitten seurasi keskustelu näitten nuorten välillä. 
Suometar sai kuulla, että nuorukainen oli jo kauan häntä 
seurannut, kuullut hänen laulunsa ja nähnyt hänen kyyne- 
leittensä vierivän. Ja näistä kyynelistä, jotka olivat muuttu- 
neet ihaniksi helmiksi, nuorukainen oli sommitellut ihmeen 
kauniin vyön, jonka hän nyt sitoi Suomettaren vyötäisille. Kun 
lama epäili ottaa sitä vastaan ja pelkäsi, ettei voisi mil- 
lään palkita nuorukaista, vastasi tämä: — Niistä älä huoli 
huolimaan. Vielä täällä on laukussani enemmänkin helmiä, 
jotka tänään poimin. Niistä teen sinulle toisia kapineita, 
ja ne valmiiksi saatuani tapaamme taas toinen toisemme 
tässä lähteellä. Jää hyvästi siksi. — 


Tällainen oli Ukon kertoma satu. 

Sitä jäi kuulija miettimään, vaipuen näissä mietteissään 
uneen. — Minä olin olevinani suurella suunnattomalla aavalla 
lakealla, jonka kahden puolen oli isot, synkät tammimetsät. 
Koko lakea niin kauas kuin silmä kantoi oli rahvasta täynnä, 
niin että minusta tuntui kaiken maailman kansa tähän 
kokoutuneen. Kaikki olivat juhlapukuihinsa vaatetut, mie- 
het sinisiin kauhtanoihin, vaimot valkeisiin esiliinoihin. Ja 

vaikka puolipäivän säteet kuumasti paahtoivat, niin ei 
heitä kumminkaan näyttänyt väsyttävän, vaan näkyivät he 
ikään kuin jotakin eriskummallista ja juhlallista odottavan. 

Mutta rahvasjoukon keskessä oli yksi kohta tyhjä. 
Sille paikalle oli istuin valkeasta kivestä rakennettu ja joka 
puolelta kullalla ja hopealla huoliteltu. Mutta itse istuin oli 
kallisarvoisella samettipeitteellä katettu ja sen sametin reu- 
nat välkkyvillä helmillä päärmetyt. Istuin oli tyhjä, mutta sii- 
hen sanottiin kohta istujia tulevan ja rahvaan juuri heitä 
odottavan. Sen juurella istui neljä valkeaveristä, taivaankau- 
nista impeä, kaksi kummallakin puolen. He olivat lumi- 
valkeissa vaatteissa, kalleilla sinisillä vöillä vyötetyt. Heitä 
näkyi sama odottava, sama toivova mieli ilahduttavan 
kuin rahvastakin. 

Yht'äkkiä nousi rahvaassa suuri humina ja kaikki 
huusivat, itäpuolista metsää osottaen: tuolla! tuolla! Hil- 
jainen soitto alkoi kuulua; kaikki paljastivat päänsä ja 
soittelon ääni vaikutti niin jalosti, että tässä summatto- 
massa joukossa olisi kyyneleenkin tipahduksen kuullut, 
niin hiljaa olivat kaikki. Kuitenkin uskalsin eräältä vie- 
ressäni seisovalta mieheltä kysyä: ketä tähän odotetaan? 
Hän katsahti minuun kummeksien, kun kysyin sellaista, 
jonka kaikki maailma tiesi. Kuitenkin suhahti hän kor- 
vaani: — Tähän odotetaan Suometarta; nuo neljä ovat 
hänen sisariansa, mutta hän tulee sen nuorukaisen, heidän 
lapsuutensa ystävän kanssa, jonka hän on löytänyt, jota 
kaikki toivovat. — Nyt selvisi minulle kaikki. 

Kohta lehahtikin kirkas, säteiden ympäröimä vaunu, 
neljän valkeasiipisen hevosen vetämä, istuimen eteen, ja 
siitä astui nuorukainen, jonka kasvot paistoivat kuin aurinko. 
Hän auttoi vaunuistaan neitosen, jonka ilolla tunsin Suomet- 
tareksi. Hän oli vaatetettu aivan samalla tavalla kuin hänen 
odottavat sisarensakin, sillä erotuksella vain, että hänellä oli 
helmistä loistava vyö vyöllään ja kirkas seppele otsalla. 

Molemmat riensivät noita neljää kohti, mutta soittelo 
muutti vähän luontoansa, se helisi niin, että kielten ääntä 
ei kukaan tainnut kuulla. 

Sisarukset ja nuorukainen halasivat kaikki toisiansa ikään 

kuin yhdellä syleilyllä, ja syvä, rajaton ilo leimahteli heidän 
silmistänsä. 

Mutta rahvas itki ilosta, minäkin tunsin kyynelten läm- 
pimän kasteen kasvoillani ja — heräsin. — 


Nykyhetkellä, vuosituhansien odotuksen jälkeen, on tämä 
unelma Suomettaren kohdalta täyttynyt: hän on löytä- 
nyt lapsuutensa ystävän, Vapauden. 


Kirjallisuutta: 
A. Oksanen: Säkeniä. Helsinki 1874. 


Suomen suvun alkukoti ja hajaantuminen. 


Kuin tuulispäässä hapset 
ne kaikk' ovat hajallaan. 


Arvi Jännes. 


UOMEN kansa ei ole aina asunut sillä suurella nie- 

mellä, jolla nyt on sen nimi. Se on kulkenut tänne 

kaukaa ja viipynyt kauan matkallansa, majaillen vä- 
lillä monissa paikoissa. Ja alkukodistansa lähdettyään se 
on jättänyt jälkeensä toisen sisaren toisensa jälkeen omaa 
elämäänsä elämään ja omia kohtaloitaan kokemaan. 

Missä on Suomen kansan alkukoti ollut ja mitkä ovat 
sen sisaruksia, saman emon, kantaemon lapsia? 

Tähän on eri aikoina annettu monta erilaista vastausta. 
Historiantutkimus ei yksinänsä pysty asiaa ratkaisemaan. 
Varsinaiset historialliset tietomme kansastamme ja sen 
sukulaisista ulottuvat yleensä vain n. 1000 vuotta ajassa 
taaksepäin. Mutta luonnollista on, että jo ennen tätä aikaa 
Suomenkin kansa on elänyt monia kehityskausia.. Kirjo- 
tettujen historiallisten tietojen puutteessa on tutkimus 
käyttänyt muita teitä päästäkseen perille siitä, minkälainen 
kansamme elämä silloin on ollut. Ja tässä tarjoavat apuansa 
historiantutkimukselle muinais-, kansa- ja kielitiede. 

Kielitieteellà on tässä suurin tehtävä, sillä maan po- 
vesta kaivetut esihistorialliset aseet ja työkalut eivät 

useimmissa tapauksissa pysty ilmottamaan, mikà kansa ne 
aikoinaan. on valmistanut tai mikä kansa niitä on käyt- 
tänyt. Ne kertovat pääasiassa vain, minkälaisella sivistys- 
kannalla niitä käyttänyt kansa on ollut sekä — parhaim- 
massa tapauksessa — mihin päin sillä on ollut kosketuksia. 
Siksipä täytyykin näitten varhaisten aikojen tutkijain tur- 
vautua sellaisiin todistuskappaleisiin, jotka eivät ole suo- 
rastaan siinä muodossa, missä ne nykyisin esiintyvät, 
peräisin noilta aikaisilta kausilta, vaan kehittyneet edelleen, 
joskin säilyttäen juurensa. Sellaisia todistuskappaleita on 
ennen muita kieli. 

Meidän nykyisistä kielentutkijoistamme ensimmäinen, 
prof. E.N. Setälä, selittää kielen aseman tällaisena todistus- 
kappaleena seuraavasti: »Kielellisillä todistuskappaleilla ei 
ole samaa yhdenaikaisuudenarvoa kuin on vanhalta ajalta 
suorastaan säilyneillä muistomerkeillä, niillä ei myöskään 
ole samaa havainnollisuutta, mikä on silmin nähtävillä ja 
käsin koskettavilla esineillä. Mutta toiselta puolen kielel- 
listen todisteiden avulla on voitu saada muinaisista ajoista 
tietoja, joita ei voida saada mitenkään muuten ja joilla 
erittäin on se merkitys, että ne selvemmin kuin mitkään 
muut muistomerkit viittaavat määrättyyn kansaan. 

Eri kielissä johtuvat yhteiset ainekset aina maantieteel- 
lisestä yhteydestä. Joko ne todistavat, että asianomaiset 
kielet ovat sukukieliä, s.o. johtuvat yhteisestä 
kantakielestä; tästä on päätettävä, että asianomaista 
kantakieltä kerran on puhuttu verraten rajotetulla ja yhte- 
näisellä alueella, ja että siis kantakansan asuma-ala on 
saattanut olla kokonaan toinen kuin niiden kansojen, jotka 
nykyään kantakielestä lähteviä sukulaiskieliä puhuvat. 
Taikka voi olla mahdollista, ettei yhteisten ainesten esiin- 
tyminen eri kielissä johdu siitä, että nuo kielet kerran ovat 
olleet olennaisesti yhtäläisiä, vaan ainoastaan siitä, että 
ne, eri alkuperästä polveutuen, ovat olleet keskenänsä kos- 
ketuksissa, joko välittömästi tai välillisesti toisten kansojen 
kanssa, s. o., kuten on tapana sanoa, että ainesten yhteys 
riippuu lainasta. Näin ollen saattaa tapahtua, että 
saamme todisteita kosketuksista kielten välillä, jotka jo 

vuosituhansia ovat olleet erillään toisistaan, kosketuksista, 
jotka osottavat, että asianomaisten kansojen asuma-alat 
sitten vanhojen aikojen ovat melkoisesti muuttuneet. 

Vielä toisellakin tavalla kieli voi valaista muinaisten 
kansojen historiaa. Vertailemalla toisiinsa sukulaiskieliä on 
kielitieteen ainakin suurin piirtein onnistunut saada selville, 
millaisia niiden kantakielet ovat olleet muodoiltaan ja ainek- 
siltaan. Näin ollen on myös voitu saada tietää, mitä noilla 
muinaisilla kielillä on voitu sanoa. Ja jos meillä kerran 
on tieto tästä; niin me myöskin voimme muodostaa itsel- 
lemme käsityksen siitä, mitkä asiat ovat olleet tunnetut 
sille kansalle, joka on asianomaista kieltä puhunut. Täten 
me siis kielen avulla voimme saada tärkeitäkin tietoja kan- 
san sivistyskannasta. On kuitenkin aina muistettava, että 
koska kaikki tietomme ovat saatavat ainoastaan päätelmien 
tietä, me melkoiseksi osaksi joudumme liikkumaan epävar- 
malla pohjalla ja että on monta kysymystä, joihin tutkimus 
ei ainakaan vielä tai kenties ei milloinkaan voi antaa varmaa 
vastausta.» 

Tätä "menetelmää on noudatettu myös suomen kielen 

tutkimisessa. Se on vaatinut suuria ponnistuksia, ja vasta 
monien erehdysten jälkeen on vihdoin päästy totuuden 
lähteitä lähemmäksi. 
- 1600- ja 1700-luvuilla tiedemiehet luulivat voivansa 
todistaa — aivan satunnaisten sanayhtäläisyyksien perus- 
teella — että suomen kieli oli heprean ja kreikan, n. s. »pyhien 
kielten», sukulaiskieli, ja että suomalaiset olivat Israelin 
kadonneita sukukuntia. Mutta kun kriitillinen tutkimus 
pääsi vallalle, hylättiin nämä hatarat käsitykset. Alun teki 
jo Henrik Gabriel Porthan, »Suomen historian isä». Hänen 
jälkiänsä on sitten astunut kuluneina n. puolenatoistasatana 
vuotena huomattava joukko eteviä tiedemiehiä, jotka ovat 
tutkimuksillaan luoneet valoa tähän mielenkiintoiseen, mutta 
samalla perin vaikeasti ratkaistavaan kysymykseen. 

Mathias. Aleksanteri Castrén, tämän tutkimuksen suurin 
edustaja, kirjotti v. 1844 ystävälleen Juhana Wilhelm 
Snellmanille: »On vain yksi asia, joka syvästi ja mahtavasti 
on minut vallannut, vain tätä varten voin minä elää, kaikki 

muu on minulle syrjäseikkana. Minä olen päättänyt näyt- 
tää Suomen kansalle, että me emme ole mikään maailmasta 
ja maailman historiasta irti temmattu suokansa, vaan että 
me olemme heimolaissuhteissa ainakin ihmiskunnan kuuden- 
teen osaan. Kieliopit eivät ole pääasiallisin tarkotukseni, 
mutta ilman kielioppeja ei päämäärää saavuteta. Jos suo- 
malaista kansallisuutta tämän avulla jossain määrin voidaan 
edistää, on se hyvä; muuta en minä voi tehdä, enkä tietysti 
tätäkään viedä perille, vaan ainoastaan panna alulle.» 
Tätä Castrenin ajatusta suuresta kansaperheestä, jonka 
jäsenenä suomalaisetkin olisivat, ei ole kuitenkaan vielä voitu 
todistaa. Nykyään tyydytäänkin siihen, että Suomen suvuksi 
lasketaan vain samojedilaisel ja suomalais-ugrilaisel kansat, 
jotka maailman kaikista kansoista muodostavat vain n. 
yhden sadasosan (1 % ). Ja samoin nykyinen tutkimus 
on hylännyt sen Castrenin y. m. lausuman käsityksen, että 
Suomen suvun alkukehto olisi ollut Aasiassa, Altai vuorten 
rinteillä, ja sen sijaan pitää Sisä-Venäjää, Volgan ja 
Uraalin välistä metsäseutua sinä alku- 
kotina, muiss& yli 6000 v0-s1ttemn AS N 
nykyisten samojedien ja suomalais- 
ugrilaisten kansojen esi-isät. Tämä uraali- 
lainen alkukansa eli metsästyksestä ja kalastuksesta sekä 
tunsi mahdollisesti jonkinlaisen alkeellisen poronhoidon. 
Tähän viittaavat ne sivislyssanat, jotka näitten kansojen 
kielille ovat yhteisiä.) Sellaisia ovat esim. suomen sanat 
jousi, jänne, nuoli, rila ja pyy sekä kala ja loulain. Perin 
yksinkertainen ruoka valmistettiin tulen avulla, usein var- 
maankin keittämällä, koskapa pala oli tunnettu. Asuntona 
oli kola, jonka alkumuoto lienee ollut jonkinlainen tuohella 
katettu suojus kasvavan puun juurella. Pukimina oli eläin- 
ten nahkoja, taljoja, jotka oli äimällä ommeltu eläinten 
suonista tehdyllä rihmalla ja vyöllä kiinnitetty kupeille. 
Talvisin kuljettiin suksilla ja ilmeisesti tunnettiin myös 
jonkinlainen reki — ahkio on aina samojedissa asti tavat- 


. 3) Ne sanat, jotka seuraavassa on kursivoitu, ovat juu- 
riltaan yhteisiä kantasanoja. 

Ostjakkien kalanpyydyksiä Obilla. 
Valok. U. T. Sirelius. 


tava sana — jota vetämässä käytettiin koiraa tai poroa. 
Kesäisin olivat vesistöt parhaina kulkuteinä ja niitä pitkin 
osattiin jo liikkua, koskapa soulaa sana palautuu tähän aikaan. 

Alkeellisissakin oloissa elävät ihmiset ovat jokapäiväisessä 
elämässään käyttäneet erilaisia valmistamiaan tarve-esineitä. 
Niin osasi tämä uraalilainen alkukansakin siloa ja punoa 
puunjuurista ja oksista monenlaisia koppia ja vasuja sekä 
pyyntineuvoja ja valmistaa tuohesta talousastioita, kahoja 
y.m., ja lisäksi savesta esim. keittoastioita, patoja. Näitä 
varten on sillä täytynyt olla myös työkaluja. Mahdollisesti 
ne ovat olleet vain teräviä kiviaseita, vaikka vaskikin jo 
ainakin jossain muodossa oli tunnettu. 

Elettiin perheittäin ja suvuittain. Perhesiteet näyttävät olleen 
suhteellisen lujat, koskapa lähimmistä sukulaisista oli hyvin mo- 
nella oma nimensä: isä, emo, poika, sisarus, selä, eno, täti, anoppi, 
miniä, kyly, nalo, käly. Ilmeisestikin on suvun vanhimmalla 
ollut jonkinlainen käskijänasema suvun jäsenten kesken. 


. 

Uraalilainen alkukansa jakaantui. Metsästys- ja kalastus- 
kannalla ollen sillä ei ollut kiinteätä, pysyväistä asuinsijaa, 
vaan se liikkui paikasta toiseen aina sen mukaan kuin riistaa 
oli. Näin joutuivat jotkut haarautumat kauas pohjoiseen, 
lopuksi niin kauas, että yhteys emäalueen kanssa katkesi. 
Ja niin alkoi niiden erikoiskehitys. Nämä haarautumat olivat 
nykyisten samojedien esi-isiä. 

Jäljelle jäänyttä emäkansaa on sanottu suomalais-ugrilai- 
seksi. Sen asuma-alueeksi on oletettu Volgan mutkan seutuja, 
mistä sitten osia siirtyi yhä kauemma ja kauemma länteen 
Dnj eprin ja Väinäjoen latvoja kohti. Ulottuiko jo tällöin 
joku sen haarautumista aina Suomeen saakka, sitäei ole vielä 
varmuudella osotettu, mutta meidän vanhimmissa kivikauden 
löydöissämme on piirteitä, joitten johdosta on oletettu täällä 
jo silloin asuneen jotakin suomalais-ugrilaista kansaa. 

Se sivistys, jonka suomalais-ugrilainen alkukansa omisti, 
oli suoranaista jatkoa uraalilaisen alkukansan sivistykselle, 
vaikkakin jo tätä kehittyneempi. Kansan pääelinkeinoina 
olivat edelleeri metsästys ja kalastus. Nakki (eräänlainen 
sadin) ja 'pynnä (eräänlainen ansa) olivat jousen, nuolen ja 
ridan lisäksi metsämiesten pyyntineuvoja, palo ja olava — 
joka alkuaan on merkinnyt aitaa, mutta tällöin ilmeisesti 
eräänlaista verkkopatoa — sekä kulle (poveton nuotta) ynnä 
onki kalastajan apuneuvoja. Karjanhoito oli myös jo alulla. 
Paitsi peniä tunnettiin ainakin nyt jo poro sekä uuhi. Lammas 
onkin varmaan suomalais-ugrilaisten — samoin kuin indo- 
eurooppalaistenkin — ensimmäisiä varsinaisia kotieläimiä. 
Sitä pidettiin sekä lihansa että villojen takia. Mahdollisesti on 
niin ikään hevonen jo ollut tunnettu. Ja ilmeisesti on lehmiä- 
kin pidetty, mihin viittaa m.m. vanha hieho nimitys sekä voi. 
Lisäksi on vielä mainittava mehiläinen ja mesi — olletikin 
sen takia, että tämä pieni siivekäs kotieläin on parhaana 
todistajana siitä, ettei suomalais-ugrilainen alkukansa ole 
milloinkaan asunut Aasian puolella, sillä mehiläinen on todis- 
tettavasti ollut aikaisemmin Aasiassa aivan tuntematon 
hyönteinen ja vasta 1700-luvulla siirtynyt sinne. Maanvilje- 
lys oli jo alulla. Jyvä — ehkä myös ohra — on suomalais- 
ugrilainen sana, samoin nauris, vaikk'ei tämän sanan alku- 

merkitystä voidakaan varmasti tietää. Minkälaista maanvil- 
jelys muuten on ollut, sitä on vaikeata päättää, mutta luulta- 
vasti se on ollut kaskiviljelystä, joka parhaiten soveltui tuol- 
laiselle liikkuvalle väestölle. Asumukset olivat edelleen kotia. 
Lakka nimitys palautuu tähän aikaan. Kylä on mahdollisesti 
myös merkinnyt alkuaan jonkinlaista asumusta. Puvut olivat 
epäilemättä vielä eläinten vuotia, jotka jonkinlaisen soljen 
avulla kiinnitettiin tai neulottiin luisella äimällä ja poron- 
jänteistä tai nokkosista valmistetulla rihmalla. Reikiä teh- 
tiin oralla. 

Noin v. 2500 e. Kr.s. erosi suomalais-ugrilaisesta kanta- 
kansasta n. s. ugrilainen ryhmä: nykyisten ostjakkien ja voguulien, 
joita yhteisnimellä sanotaan jugralaisiksi, sekä unkarilaisten 
esi-isät. Muu osa, joka oli kulkeutunut Volgan mutkasta län- 
teen, mutta edelleen pysyi vielä yhdessä, muodosti n.s. suo- 
malais-permiläisen kanlakansan. 

Karjanhoito oli viimeistäänkin nyt alullaan ja karjaa myös 
lypsettiin, joten sitä ei pidetty vain lihan takia. Maanviljelys 
oli myös edistynyt: vehnää oli opittu viljelemään sekä vilja 

puimaan riihessä varsloilla; työkaluna käytettiin m. m. kuokkaa. 
Lankaa osattiin kehrätä, mikä taito oli ilmeisestikin käsiteol- 
lisuuden alalla entistä korkeampi saavutus. Puvustosta mai- 
nittakoon kenkä ja hallara (jalkariepu). Jokia kuljettiin pur- 
rella ja liikunta- ja ohjausvälineenä käytettiin melaa. 

Mutta arviolta n. puolentoistatuhannen vuoden kuluttua 
— siis n. v. 1000 e. Kr.s. — oli tämäkin ryhmä jo jakaantunut. 
Nykyisten voljakkien ja syrjäänien esi-isät olivat kulkeneet 
yhteisiltä asuinsijoilta koilliseen ja vihdoin kadottaneet vä- 
littömän yhteyden sukulaisiinsa. Volgan mutkan tienoille 
jäivät suomalais-mordvalaiset, jotka yhdessä ollen elivät rik- 
kaan kehityskauden. Karjanhoito vilkastui yhä; nyt osat- 
tiin jo valmistaa voita pöyhlämällä. Samoin edistyttiin maan- 
viljelyksen alalla. Pelloilla oli hara käytännössä. Vilja jau- 
helliin ja jauhoista leivottiin kyrsiä, tai tehtiin jyvistä huhma- 
ressa suurimoita pelkelellà. Käsiteollisuuden tasoa kuvaavat 
kehrälä, kuloa, vyyhti, loimi ja hioa. Asuntoon oli tullut lisäksi 
kynnys. Nyt voitiin liikkua myös veneellä. 

Kun tammella, vaahteralla ja pähkinällä on suomalais- 


mordvalaiset nimet — pähkinä sana oli tunnettu jo suomalais- 
permiläisenä aikana — määrää niiden leveneminen nyt yhtei- 


sen alkukodin. Siitä syystä on sen täytynyt olla jonkun verran 
etelämpänä kuin suomalais-permiläisten alkukoti oli. Lännessä 
sen äärimmäinen kärki on ulottunut Dnjeprin ja Väinäjoen 
latvoja kohti. 

Vähitellen —- lopullisesti joitakin satoja vuosia ennen.ajan- 
laskumme alkua — katkesi yhteys läntisimmän osan ja entisen 
pesäseudun välillä. Jäljelle jäi n.s . Volgan ryhmä eli nykyis- 
ten mordvalaislen ja lXeremissien esi-isät, ja länteen joutunut 
— Itämeren ja Äänisjärven väliselle alueelle asettunut — 
ryhmä muodosti ilämerensuomalaisten kansojen kantakansan. 
Tämä joutui uusilla asuinsijoillaan kosketuksiin balttilais- 
ten, germaanisten ja slaavilaisten kansojen 
kanssa, mitkä kosketukset näkyvät vielä tänäkin päivänä 
itàmerensuomalaisten kansojen kielissä ja mitkä aikoinaan 
ovat monella tapaa rikastuttaneet niitten sivistystä. 

Kosketukset balttilaisten — liettualaisten ja latvialaisten 
esi-isáüin — kanssa olivat alkaneet mahdollisesti jo suomalais- 

mordvalaisena aikana ja jatkuivat yhà. Opittim karjanhoidon 
alalla tuntemaan balttilaisten vaikutuksesta uusia nimityksiä, 
. kuten jäärä, oinas, vuohi, villa, vohla, paimen, heinä ja tarha. 
Ja maanviljelyksessä saatua voittoa taas kuvaavat herne, 
siemen ja vako. Ellei ennen, niin ainakin nyt ruvettiin asumaan 
salvetuissa pirteissä, missä oli seinä ja silla, ja niitten sekä ailan 
rakentamisessa ynnä muissa töissä tarvittiin esim. kirvestä 
ja vaajaa ynnä ralasla. Uusista kulkuneuvoista on ensi sijassa 
mainittava laiva, jossa oli purje — tästä huomaa, että suo- 
malaiset ovat tulleet meren partaalle — ja kalastustavoista 
ahinkaalla luulaslaminen. Perhe- ja yhteiskuntaelämään viit- 
taavat heimo, morsian, nepaa, kaima ja lalkoo. 

Mikä se germaaninen heimo oli, jonka välittömässä naapu- 
ruudessa itämerensuomalainen kantakansa sitten asui, ei ole 
varmuudella tiedossa. Mutta tältä naapuriltaan se sai monia 
huomattavia sivistysvalkutuksia, jotka näkyvät varsinkin 
maanviljelykseen ja karjanhoitoon sekä yhteiskuntaelämään 
viittaavista lukuisista germaanisista lainasanoista. Pello, lanta, 
lade, aura kertovat, että peltoviljelys pellon höystämisineen jo 
oli tunnettu; se oli selvä edistysaskel kaskiviljelyksen kan- 
nalta ja osotti kiinteämpää pysyväistä asutusta. Uusia vilja- 
lajeja olivat ruis ja kaura. Vaikka leipä tietenkin, samoin kuin 
laikinakin, olivat ennestään tuttuja käsitteitä, on niitten 
nimet germaaneilta lainattu. Kulkuneuvot olivat myös moni- 
naistuneet ja parantuneet, mitä esim. airo, teljo, luhlo, keula 
ja purilas todistavat. Kauppakin oli vilkastunut; sitä hel- 
pottivat monet tunnetut metallit, kuten kulla, tina, lyijy ja 
raula. Metallista kävi myös valmistaminen monia työkaluja 
ja aseita: katliloila, haahloja, nauloja, neuloja, renkaila, keihään- 
teriä, miekkoja ja huolria. Puvusto karttui myös, kun käytän- 
töön tulivat paidat, hameel ja vanlluut. Mutta selvimmin kai- 
kista näkyy kehityksessä edistystä, kun tarkastaa yhteiskunta- 
elämän piiriin kuuluvia sanoja; niitä ovat kuningas, ruhlinas, 
valta, kihla, hallita, tuomila, laina, sakko, varas, vartija ja 
vuokra. 

Ennen Suomeen tuloaan esi-isämme joutuivat yhdessä 
lähimpäin sukukansojemme esi-isäin kanssa vielä kosketuksiin 
. slaavilaisten kanssa, jotka niin ikään ovat kieleemme jättä- 

Inkeriläinen talo. 


neet monta todistuskappaletta itsestään. Niitä ovat maan- 
viljelyksen ja ruokatalouden alalta papu, sahra, sirppi, talkkuna 
ja piirakka, tekniikan alalta fallla, kuonlalo, värllinä, pasma 
ja pirla. Rakennuksista on mainittava läävä slaavilaisena 
lainana, kaupankäynnin alalta tavara ja lurku (tori) ynnä 
yhteiskuntaan viittaavista vapaa ja raja. Mutta kummal- 
lisinta kaikista on, että risli, pappi, pakana ja raamallu 
oyat slaavilaisia lainoja, joten kansamme varhaisimmat 
vaikutukset kristinuskosta on mahdollisesti saatu juuri siltä 
taholta. 

Itämerensuomalainen alkukansakin jakaantui vielä, ja niin 
muodostuivat nykyiset Suomen, Karjalan, Viron, Valjan, 
Vepsän ja Liivin kansat. »Itàmerensuomalaisten siirtyminen» 
— Setälä kirjottaa — »nykyisille asuinsijoilleen on epäilemättä 
tapahtunut aivan vähitellen. Meidän ei ole ensinkään ajatel- 
tava mitään joukkosiirtymistä, vaan pääasiallisesti ainoastaan 
samanlaista vähittäistä asuttamista, joka on historiallisena 
aikana tapahtunut Suomen erämaissa. Emme siis voi puhua. 
ajasta, jolloin tämä siirtyminen on alkanut, tuskin edes ajasta, 

jolloin se on loppunut, sillä tämmöistä vähittäistä siirtymistä 
on tietenkin jatkunut kaiken aikaa» Se lienee kuitenkin 
varmaa, että jos täällä jo kivikaudella asui suomalais-ugrilaista 
kansaa, tämä kansa ei ollut nykyisten suomalaisten esi-isiä, 
vaan' ovat suoranaiset esi-isämme muuttaneet tänne myö- 
hemmin. 

Vertailemalla eri itämerensuomalaisia kieliä toisiinsa on 
osotettu niissä kaksi eri ryhmää: toiselta puolen eteläinen ja 
läntinen, toiselta puolen itäinen ja pohjoinen. Tähän perus- 
tuen »voimme ajatella itämerensuomalaisten heimojen asemaa 
yhteisaikana siten, että ne muodostivat ikään kuin kolmion, 
jonka kärki oli etelää kohti», siten kuin seuraava Setälän 
mukaan tehty kuvio osottaa: 


Hämäläiset Kainulaiset 
Suomalaiset 
Vatjalaiset 
ed 

| Itämerensuomalaisista kansoista siirtyivät karjalaiset Kar- 
* jalan kannasta myöten ja Laatokan ja Äänisjärven välitse 
| Laatokan rannoille, minne osa jäi, toisen osan jatkaessa kul- 
kuaan nykyiseen Vienan Karjalaan. Vepsäläiset ovat ehkä 
kulkeneet itäisen ryhmän mukana ja jääneet Syvärin etelä- 
puolelle ja Äänisen rannoille. Varsinaissuomalaiset taas ovat 
ilmeisestikin tulleet Virostä meren yli — mahdollisesti Saaren- 
maan kautta — nykyisen Suomen lounaiskolkkaan, Varsinais- 
Suomeen, jota kauan aikaa yksin mainittiinkin Suomeksi. 
Ja samaa tietä ovat nähtävästi kulkeneet myös hämäläiset 


26 SUOMEN SUKU. 


ja kainulaiset — ehkä Var- 
sinais-Suomea tukikohta- 
naan käyttäen, mutta sit- 
ten muodostaen varsinaisen 
asutuskeskuksensa: hämä- 
läiset Kokemäenjoen laak- 
soon ja kainulaiset Etelä- 
Pohjanmaalle, mistä kes- 
kuksista sitten ovat levin- 
neet vesistöjä ja rannikkoa 
pitkin laajemmalle alueelle. 
Virolaiset ja vatjalaiset jäi- 
vät Suomenlahden etelà- 
rannalle liiviläisten kul- 
kiessa Väinäjoen vartta 
meren rannalle ja sitten 
hajaantuen pitkin Kuurin- 
maan ja Liivinmaan ran- 


toja. 
a C Tämä itämerensuoma- 
VASE Nen quhtapuogso laisten kansojen hajaantu- 


Valok. A. O. Väisänen. Minen ja siirtyminen suun- 

nilleen = nykyisille asuin- 

sijoilleen on loppuun suoritettu arvatenkin kahdeksannella 
kristillisellä vuosisadalla. 

Silloin kuin suomalaiset heimot ottivat haltuunsa Suomen- 
maan, oli täällä jo eletty monta kulttuurikautta. Eivätkä ne 
tätä maata asumattomana tuolloinkaan tavanneet. Mitä 
Suomen alkuväestö on ollut, siihen ei vielä ole lopullista vasta- 
usta annettu. Varmana saattaa kuitenkin pitää, että täällä 
Etelä-Suomea myöten samoili lappalaisia porolaumoineen. Aina- 
kin heidän kielensä kuuluu suomalais-ugrilaiseen kielikuntaan, 
ja rodultaankin heitä on pidetty Suomen sukuun kuuluvina, 
joskin toiset tosin arvelevat, että he saattavat olla erihei- 
moista kansaa, joka on vain omaksunut suomalais-ugrilaisen 
kielen. Joka tapauksessa he varmaan ovat jo varhain asuneet 
Suomessa. Lisäksi muinaistiede osottaa, että suomalaisten maa- 
han muuttaessa maamme lounaisosissa asui myös jotakin poh- 


li 

jois-germaanista heimoa. Toiset tutkijat väittävät maamme 
nykyistä ruotsinkielistä väestöä sen jälkeläiseksi. Sitä se 


tuskin kuitenkaan on. Ahvenanmaalla vain lienee tämä rotu 


säilynyt, kun se sen sijaan muualla on sulautunut maahan 
tulleisiin suomalaisiin tai siirtynyt pois. Ja nykyinen ruotsin- 
kielinen asutus rannikoillamme on syntynyt vasta myöhem- 
min tapahtuneiden maahanmuuttojen kautta. 


Havainnollisesti voidaan suomalais-ugrilaisia kieliä puhu- 
vien kansojen polveutuminen esittää allaolevan sukupuun 
muodossa. 

Suomen suvun sukupuu E. N. Setälän mukaan. 


SUKU. 


SUOMEN 


Suom.-ugril. kielten sukulaisuutta osottava vertaileva sanaryhmitys. 


SETTORI 


appr: 


Mordva: 


TSerem:: 
Nortje: 
E 3 fa 
Q sn 
Vo gi 


Unk.: 


käsi 
giella 
kad’ 
kil 
ki 

ki 


silmä 
ISalbme 
selme 
sinzä 
s'in(m) 
s'in(m) 
sem 
sam 


szem 


maksa 
muökse 
maksa 
moks 
mus 
mus(k-) 
muiot 
mail 


may 


peri 
parra 
ver 
vür 
vir 
vir 
uar 
wür 


ver 


lalvi 
dalvve 
l'ala 
lel 

lol 

lól 

lal 

läl 

lél 


me 
mi 
min 
me 
mi 
mi 
man 
man 


mi 


kuusi (6) 
gulla 
kolo 

kul 

kwat 
kvail 

kul 

kal 

hal 


punoa 
badne- 
pona- 
pun- 
pony- 
pan- 
pon- 
pun- 


fon 


ec 

Näin olemme kielitieteen antamien todistuskappaleitten 
valossa seuranneet Suomen suvun hajaantumista ja samalla 
esi-isiemme kulkua kaukaisesta alkukodistaan Suomen- 
niemelle. i 

Miksi Suomen suvulle tuli tällainen kohtalo? Miksi sen 
eri heimot näin hajaantuivat ja vieraantuivat toisistaan? 
Näihin kysymyksiin on vaikeata antaa tyhjentävää vastausta. 


Syrjääniläisnaisia. 


Valok. U. T. Sirelius. 


Tärkeimpiä syitä oli kaiketi se, että alkukantakansojen elä- 
mäntapa, metsästyksen ja kalastuksen harjottaminen pää- 
elinkeinoina, vaati ainaista liikehtimistä ja laajaa liikkumis- 
alaa, mistä oli helposti seurauksena eristäytyminen ja eri- 
koistuminen. Kun muita kansallisuuksia vielä alkoi tun- 
keutua Suomen suvun asuma-alueelle, katkesivat ne usein 
sangen heikot yhdyssiteet, jotka pitivät eri siipiä koossa 
keskenään. Samalla' nämä vieraat heimot työnsivät edel- 
tään Suomen suvun eri heimoja yhä kauemmaksi ja kauem- 
maksi toisistaan tai saarsivat ne, niin että ne lopulta jäivät 

kuin saariksi suureen ihmismereen. Nämä vieraat kansai- 
lisuudet olivat Suomen sukua voimakkaammat ja siksi 
oli voitto niiden. Kokonaan ilman aseellista taistelua tässä 
ei varmaankaan selvitty, vaikka Suomen suku näyttääkin 
olleen hyvin rauhaa rakastavaa. Se onkin varmaan usein 
vapaaehtoisesti väistynyt, paennut uusia tulokkaita korpeen, 
suuriin metsiin. Tämä pako ei kuitenkaan ole ollut pelkurin 
pakoa, vaan se on johtunut Suomen suvun luonteeseen kuu- 
luvasta halusta elää yksin, rauhassa muilta. Juuri tämä 
luonteenpiirre — mikä vieläkin on havaittavissa m. m. 
meissä suomalaisissa — se kaiketi osaltaan, ulkoisten syitten 
ohella, on aiheuttanut sen, ettei Suomen suku ole näytellyt mi- 
tään ratkaisevaa valtiollista osaa maailman kansojen kilpa- 
kentillä. 

Kinjal ISUN bd": 

E. N. Setälä: Suomensukuisten kansojen esihistoria. 
(Maailmanhistoria II, 476—516.) Helsinki 1917. 

T. I. Ilkonen: Suomensukuiset kansat. Helsinki 1921. 

Hilda Käkikoski: Suomen historia nuorisolle. J. Paka- 
nuuden aika. Helsinki 1908. 

U. T. Sirelius: Die Herkunft der Finnen. Helsinki 1925. 

A. Kannisto, E. N. Setälä, U.T. Sirelius, Yrjö Wichmann: 
Suomen suku. 1. Helsinki 1926. 

Oma maa. 

Tietosanakirja. 


Ensimmäiset historialliset tiedot Suomen 
suvusta. 


NSIMMÄISET historialliset tiedot Suomen suvusta lie- 

nevät roomalaisen Tacituksen Germania teoksessa, 

jossa kuvataan muutamin piirtein myös Germanian 
naapurialueita ja niissä eläviä kansoja. Naapurimaan, svea- 
laisten maan, toisella puolen Tacitus kertoo olleen »toisen . 
hitaan ja melkein liikkumattoman meren, jonka luullaan 
ympäröivän koko maan piiriä, koska siellä laskevan auringon 
hohto kestää nousuun saakka niin kirkkaana, että se täh- 
detkin himmentää. Kansa uskoo, että siellä kuullaan ääniä 
ja nähdään jumalia, joilla on päänsä ympärillä sädekehä.» 

, Svealaisten maan jatkona taas oli sitonien maa, jonka asuk- 


kaita on pidetty suomalaisina. — Heidänkin maansa oli 
»mahtava miesten, aseitten ja laivojen puolesta», kuten 
svealaistenkin. Merkillistä vain oli, että heitä hallitsi nainen. 
Tämä käsitys naishallitsijasta jossain pohjolassa tavataan 
muissakin ensimmäisissä kertomuksissa. »Naistenmaasta» ker- 
too vielä Adam Bremeniläinenkin 1000-luvulla, sijot- 
taen sen nykyiseen Suomeen, Kainuunmaahan, mikä nimi 
puolestaan on johdettu naisen ruotsalaisesta nimityk- 
sestä (Kvenland, kvinna =nainen). Adam Bremeniläisen 
mukaan Naistenmaan amatsonit eivät tahtoneet olla 
missään tekemisissä miesten kanssa, vaan ajoivat nämä 
pois, jos joku rohkeni tulla heidän maahansa. Kaikenkarvai- 
sista maankulkijoista tuli heidän lastensa isiä. Tyttäret oli- 
vat ihania neitoja, pojat kamalia hirviöitä, koirankuonolai- 
sia, joilla oli pää keskellä rintaa ja jotka koirien tapaan 
haukkumalla ilmaisivat ajatuksensa. Myös anglosaksilaisessa 
Beowulf eepoksessa, jonka tapahtumapaikkana toiset tut- 
kijat ovat pitäneet Jyllantia, toiset Etelä-Ruotsia, ja joka 
on peräisin 7. vuosisadalta, kerrotaan mahtavasta” ja jul- 
masta Pohjolan eukosta. Eikä meidän tarvitse mennä 
merta edemmäksi kalaan, kun meillä on omassa sankari- 
runostossamme erittäin voimallinen naishahmo, 


Louhi, Pohjolan emäntä, 
Pohjan akka harvahammas. 


Hän se komentoa piti Pohjolassa, häneltä neittä kosittiin, 
hän se ansiotyöt määräsi, hänpä se myös saattoi 


— — — — sammon suuren = Yheksän sylen syvähän: 


Pohjolan kivimäkehen, Juuren juurti maaemähän, 
Vaaran vaskisen sisähän Toisen vesiviertehesen, 
Yheksän lukon ta'akse. Kolmannen kotimäkehen. 


Siihen juuret juurrutteli 


Ja kun Kalevalan miehet olivat käyneet sammon ryöstä- 
mässä, niin Louhi järjesti takaa-ajon, toimitti utua meren 
selälle, suuren myrskyn ynnä muita vastuksia ryöstäjille. 
Eikä hän neuvottomaksi jäänyt vielä sittenkään kuin hänen 

Suomen lappalaisia. 
J. Kyyhkysen maalaus. 


laivansa oli ajanut Väinämöisen taulapalasta syntyneelle 
karille ja pirstoutunut, miettipähän vain: 


»Mikäs neuvoksi tulevi, 
Kukas pannahan etehen?» 


Mutta samalla 


Jopa muuksi muutaltihe, Senpà allensa asetti: 

Tohti toiseksi ruveta, Laiat siiviksi sivalti, 

Otti viisi viikatetta, Peräpuikon purstoksensa, 
Kuusi kuokan kuolioa: Sata miestä siiven alle, 
Nepä kynsiksi kyhäsi, Tuhat purston tutkaimehen, 
Kohenteli kouriksensa; Sata miestä miekallista, 
Puolen purtta särkynyttä: Tuhat ampuja-urosta. 


Ja näin kokoksi muuttuneena hän lensi Väinämöisen laivan 
purjepuun nenään ja alkoi taistelun sammosta. Hän ei 
suostunut Väinämöisen ehdotukseen, että sampo jaettaisiin: 


»En lähe jakohon sammon 
Sinun kanssasi, katala, 
Kerallasi, Väinämöinen. 


Näin hän ylpeästi vastasi samassa tavotellen sampoa, ja vii- 
meiseen asti, kiihkeästi hän siitä taisteli, kunnes: 

Sammon vuoalti vetehen, Keskelle meren sinisen, 
Kaatoi kaiken kirjokannen Siinä sai muruiksi sampo, 
Punapurren laitimella Kirjokansi kappaleiksi. 


Ja kun Väinämöinen sitten toivoi särkyneen sammon mu- 
ruista, joita aallot ajelivat rannoille ja tuuli maalle työnteli, 
ainaista onnea: 


»Tuosta kyntö, tuosta kylvö, Onnen päivä paistamahan 
Tuosta kasvu kaikenlainen, Suomen suurille tiloille, 
Tuosta kuu kumottamahan, Suomen maille mairehille!» 


niin Pohjan akka kirosi kaiken luvaten tuhoa ja häviötä 
Väinämöiselle ja hänen kansalleen. Ja tosiaan hän panikin 
tämän hurjan uhkauksensa täytäntöön, nostatti tauteja ja 
metsän petoja Kalevalaa tuhoamaan sekä kätki kuun ja 
auringon Pohjolan kivimäkeen. Ja huonosti olisi Kalevan 
kansan käynyt, ellei Väinämöinen olisi tullut kansansa 
pelastajaksi. 

Voimallinen ja mahtava oli tosiaan Pohjan akka, Louhi, 
Pohjolan emäntä. 

Mutta palatkaamme Tacitukseen. Hän kertoo edelleen 
kansästa, jonka nimi oli fenni ja jonka elämää ja 
tapoja hän kuvaa seuraavasti: »Fennit ovat kummallisen 
raakoja ja kurjan köyhiä. Heillä ei ole aseita, ei hevosia, 
ei Kotia. Ruokanaan on ruoho, vaatteinaan eläinten vuodat, 
makuusijana maa. Ainoana turvanaan he käyttävät nuolia, 
jotka he raudan puutteessa terästävät luilla. Metsän- 
käynti on sekä miesten että naisten elatuskeinona, sillä 
naiset kulkevat mukana ja ottavat osan saaliista. Eikä 
pikkulapsilla ole muuta turvapaikkaa petoja ja rajuilmoja 

- vastaan kuin puitten oksat, joihin heidät peitetään. Sinne 
nuorukaiset palaavat, sinne vanhukset vetäytyvät. Tätä he 
pitävät itselleen onnellisempana kuin maan viljelemistä, 
huoneitten rakentamista, kaupan harjottamista, toivon ja 
pelon alaisina. ` Turvassa ihmisiä vastaan, turvassa juma- 
liakin vastaan, he ovat saavuttaneet kaikkein vaikeimman 
asian, sen, ettei heillä ole minkään haluamisen tarvetta.» 

Meidän päiviemme tutkimus pitää näitä Tacituksen 
fenni'tä lappalaisina. Huomattava on, että nimi fenni on 


| 3— Suomen kansan aikakirjat. I. 

germaaninen sana, joka alkuaan on merkinnyt »kuljeksivaa», 
ykiertelevää» ja jota on verrattu suomalaiseen nimeen 
karjalainen (s. 0. sellainen, joka liikkuu karjaa hoitaen 
paikasta toiseen). Mutta toiselta puolen on osotettu, että 
Tacituksen tiedot fenni'stä ovat samantapaisia tai suoras- 
taan samoja, joita jo ennen Tacitusta oli kirjallisuudessa 
esitetty tuntemattomista alkeellisista kansoista. Näin ollen 
ei hänen kuvaukselleen voi antaa aivan suurta todistus- 
arvoa. 

Vanhalta ajalta on muudan tiedonanto, jossa mainitaan 
kaksi phinnoi nimistä kansaa, joista toinen asui Veikselin 
varsilla, toinen Skandian saaren pohjoisosassa. Edellinen 
saattaa tarkottaa itämerensuomalaisia kansoja, jälkimmäi- 
nen lappalaisia. 

Lappalaisista on useita muitakin varhaisia kuvauksia 
niitten kertomusten yhteydessä, jotka kohdistuvat Skandi- 
naviaan. Sitä nimitettiin aluksi Thuleksi, ja ensimmäisen 
tiedon siitä tapaamme massilialaisellat) Pyteaalla, joka 
n. v. 300 e. Kr.s. käydessään Britanniassa (nyk. Englannissa) 
kuuli kerrottavan suuresta maasta pohjoisessa, Thulesta, 
joka rajottui jäiseen mereen. Itäroomalainen Prokopios, 
joka 500-luvulla j. Kr.s. kävi Britanniassa, puhuu ilmei- 
sestikin lappalaisista kuvatessaan seuraavasti yhtä Thulen 
13 kansakunnasta: »Näistä kansoista, jotka Thulessa asuvat, 
on yksi ainoa, nim. skrilifinnit, sellainen, joka elää petojen 
tavoin. He eivät pukeudu vaatteisiin, eivät pidä kenkiä, 
eivät juo viiniä, eivät syö maantuotteita, koska eivät maata 
viljele, vaimot eivät tee mitään käsitöitä, vaan sekä vaimot 
että miehet alinomaa harjottavat vain metsästystä. Sillä 
petoja ja muita eläimiä on heidän suurissa metsissään ja 
vuorillansa paljon. Petojen lihat he käyttävät ruoakseen, 
nahat pukimikseen, koska heillä ei ole liinaa (= kankaita) 
eikä. liioin neuloja, vaan sitovat nahkat toisiinsa jänteillä 
ja verhoavat sillä tavoin koko ruumiinsa. He eivät myös- 
kään imetä lapsiaan, niin kuin muut ihmiset, sillä skritifinnien 
lapset eivät syö vaimojen maitoa eivätkä ime äitiensä rin- 


1) Massilia=nyk. Marseille Ranskassa. 

—" 


ice 


Syrjäänejä peliotöissä. VIIKOT J molen 
toja, vaan syötetään niille vain pyydystettyjen petojen 
ydintä. Niin pian kuin vaimo on synnyttänyt, hän kapa- 
loitsee lapsensa nahkoihin, ripustaa sen heti johonkin puu- 
"hun, panee sille suuhun ydintä ja lähtee heti metsälle, sillä 
| tämä toimi on naisilla miesten kanssa yhteisenä.» Nämä 
tiedot Prokopios ilmottaa saaneensa sellaisilta henkilöiltä, 
| jotka itse olivat käyneet Thulessa. 

Loppupuolella 8. vuosisataa kuvasi longobardien historian 
| kirjottaja Paulus Diakonos samaa Thulen kansaa seu- 
raavasti: — »Germanian perimmäisillä rajoilla, itse valta- 
meren rannassa, näkyy korkean kallion alla luola, jossa 
seitsemän miestä nukkuu pitkällistä unta (tietoa ei ole, 

mistä ajasta alkaen). — — — Lähellä tätä paikkaa elä- 
vät niin sanotut skrilobinit, joilta ei kesälläkään lunta 
puutu ja jotka eivät — ollen itse petojen kaltaisia — syö- 
kään muuta kuin raakaa metsäneläinten lihaa; niiden kar- 
vaisista nahoista he laativat pukunsakin. Heidän nimensä 
johtuu barbaarisen kielen mukaan hyppäämisestä (=hiih- 
tämisestä), sillä hyppäämällä (=hiihtämällä) he ajavat 
metsänotuksia takaa, käyttäen taidolla kaaren muotoon 
käyristettyä puuta (= suksia). Heillä on luonaan eläin, 
joka on melkein Saksan hirven näköinen, jonka karvaisesta 
vuodasta tehdyn, tunikan muotoisen, polviin asti ulottu- 
van vaatteen olen nähnyt, sellaisen, jommoista mainitut 
skritobinit käyttävät, kuten kerrottiin.» 

Jordanes, goottilainen historioitsija, joka eli 500-luvulla 
j. Kr.s., mainitsee myös lappalaiset kuvatessaan Skanzian, 
s. 0. Skandinavian, asukkaita ja ehkä muitakin suomen- 
sukuisia kansoja. Hän puhuu refenni'stä (= porolappalai- 
sista), kertoo, että Skandinavian säyseimmät asukkaat olivat 
fenni milissimi, ja asettaa heidän rinnalleen vinoviloth kansan, 
jonka nimessä on luultu piilevän maininnan Vienasta. 
Mutta Jordanes tuntee muualtakin suomensukuisia kansoja. 
Niinpä hän luettelee niitten kansojen joukossa, jotka kuu- 
luivat goottilaiskuninkaan Hermanarikin vallanalaisuuteen, 
mordens kansan nimisen, joka tarkottaa mordvalaisia ja on 
ensimmäinen historiallinen tieto tästä suomalaiskansasta, 
sekä mordensin yhteydessä imniscaris-kansan, joka mah- 
dollisesti saattaa koskea tSeremissejä, ynnä merens, missä 
on muisto sittemmin hävinneestä Merjan kansasta. Vielä 
on arveltu, että thiudos, jonka nimisen kansan hän myös 
mainitsee, tarkottaisi tSuudeja, joiksi tässä on ajateltava 
vepsäläisiä. 


Arabialaisissa maantieteellisissä teoksissa on myös ku- 
vauksia suomensukuisista kansoista ja Suomestakin. Kuu- 


merkitsi muistiin. 

U nkarilaisten tulo nykyiseen Unkariin. 
(Kiovalaisesta kronikasta 1300-luvulta). 


Unkarilaisista ja heidän elämäntavoistaan kertovat kreik- 
kalaiset, arabialaiset ja persialaiset kirjailijat 800-luvulta 
lähtien. Näistä ovat huomatuimpia keisari Leo Viisaan 
(886—892) kuvaukset unkarilaisten sotatavoista sekä keisari 
Konstantinos Porfyrogennetoksen (949— 
952) teos »valtakunnan Baflinnosta», missä hän kertoo m. m. 
unkarilaisista niitten suullisten tietojen mukaan, joita hän 
oli saanut Konstantinopolissa käyneiltä unkarilaisilta lähet- 
tiläiltä. Me saamme tietää, että unkarilaiset asuivat 800- 
luvun alussa tatarilaisten kasaarien naapureina pitkin Mus- 
tanmeren rannikkoa, josta he sitten 890-luvulla siirtyivät 
nuoren Árpádin johdolla, jonka he »kasaarien tavan ja lain 
mukaan nostivat kilvellä ylös ja tekivät ruhtinaakseen», 
nykyisille asuinsijoilleen. He viettivät noina vuosisatoina 
kuljeskelevaa elämää ollen tekemisissä monien kansojen, 


38 SUOMEN SUKU. 


m. m. turkkilaisten ja slaavien kanssa. He asuivat teltoissa 
ja kuljettivat perheitänsä ja omaisuuttaan vankkureissa, 
joita usein myös pitivät asuntoinaan. Hevoshoitoa, maan- 
viljelystä, vieläpä viininviljelystäkin sanotaan heidän har- 
jottaneen. Heidän käsiensä kautta kulki paljon sotavankeja 
kreikkalaisille orjakauppiaille. Sota olikin tärkeimpiä heidän 
elinkeinoistaan. Mainitaanpa heillä olleen kokonaista 20,000 
ratsumiestä käsittävä armeija. Paitsi sitä, että he kävivät 
sotaa omaan laskuunsa, auttoivat he usein vieraita kansoja 
ja ruhtinaita saaden palkkaa ja sotasaalista näiltä vaivois- 
tansa. 

Kun tulemme myöhempiin aikoihin, tapaamme venä- 
läisissä kronikoissa useita mainintoja suomensukuisista kan- 
soista. Niinpä esim. Nestorin kuvauksessa (1100-luvulta) 
Venäjän valtakunnan synnystä (862 j. Kr. s.) luetellaan näitä 
kansoja useita: merjalaisel Rostovissa, vessi! (vepsäläiset?) 
Valkeajärvellä ja muromalaiset Muromassa. Toisessa yhtey- 
dessä Nestor mainitsee venäläisille verovelvollisina ISuudilt, 
vessil, merjalaisel, muromalaisel, 1Seremissit, | mordvalai- 
sel ja permalaisel, Jemj esiintyy myös jo varhain venä- 
läisissä kronikoissa, mutta tarkotettiinko sillä alkuaikoina 
hämäläisiä jäämejä vaiko mahdollisesti syrjäänejä, ei ole 
vielä ratkaistu. 

Tunnettu venäläinen historioitsija Kljutshevskij 
kuvaa suomalaisten ja slaavien kohtaamista nykyisellä Sisä- 
Venäjällä seuraavasti: E 

» Vieraat kansat, jotka venäläiset uutisasukkaat kohta- 
sivat Okan ja ylisen Volgan alueella, olivat suomensukuisia 
heimoja. Suomalais-ugrilaiset esiintyvät aikakirjan mukaan 
itäslaavien naapureina aina siitä ajasta, jolloin jälkimmäiset 
alkoivat asettua hajalleen Venäjän tasangolle. Suomen- 
sukuiset heimot olivat asettuneet Keski- ja Pohjois-Venäjän 
metsien ja soitten keskelle jo siihen aikaan, jolloin täällä 
ei havaita mitään jälkiä slaaveista. — — 

Nykyään ei Suur-Venäjän keskiosassa enää ole eläviä jään- 
nöksiä näistä heimoista; mutta ne ovat jättäneet muiston 
itsestään sen maantieteelliseen nimistöön. Laajalla alueella 
Okasta Vienanmereen tapaamme tuhansia epävenäläisiä 

kaupunkien, kylien, jokien ja luonnollisten rajamerkkien 
(virtojen, vuorien, metsien) nimityksiä. Näitä nimityksiä 
tarkastaessa on helppo havaita, että koko tällä alueella oli 
joskus kaikunut yksi kieli, johon nämä nimitykset kuului- 
vat, ja että se on sukua niille kielille, joita nykyiset suoma- 
laiset ja Euroopan Venäjän itäläänien epävenäläiset alku- 
asukasväestöt puhuvat. Sekä tällä alueella että Euroopan 
Venäjän itäisessä vyöhykkeessä tapaamme joukon jokia, 
joiden nimet päättyvät tavuun va: Prolva, Moskva, Sylva, 
Kosva j. n. e. Yksistään Kamalla voi laskea aina 20 lisä- 
jokea, joiden nimillä on sellainen pääte: syrjäänin va mer- 
kitsee vettä. Itse Okan nimitys on suomalaista alkuperää: 
se on venäläistynyt muoto suomalaisesta joki sanasta. 
Eivätpä merjan ja vepsän heimonimityksetkään ole kadon- 
neet jäljettömiin Suur-Venäjän keskiosasta: täällä tavataan 
joukko kyliä ja pikkujokia, joita sanotaan merjoiksi ja 
vesjeiksi (veS — vepsä). Tverin läänin piirikuntakaupunki 
Vesjegonsk merkitsee oikeastaan Jegonin vepsää. Määrä- 
tessämme näiden maantieteellisessä nimistössä tavattavien 
jälkien mukaan merjan ja vepsän asutuksen rajoja, huo- 
maamme, että nämä heimot olivat joskus asustaneet Suhonan 
ja Jugin yhtymäkohdalta, Äänisjärveltä ja Ojattijoelta 
keskisen Okan varsille, käsittäen Kalugan, Tulan ja Rjazanin 
läänien pohjoisosat. Suzdalin maahan kulkevat venäläiset 
uutisasukkaat kohtasivat niinmuodoin suomensukuisia alku- 
asukkaita itse nykyisen Suur-Venäjän keskiosassa. 

Mitenkä he kohtasivat toisensa ja miten toinen puoli 
vaikutti toiseen? Yleensä puhuen oli tällä kohtaamisella 
rauhallinen luonne. Suurvenäläisten kansantaruissa ei ole 
säilynyt muistoja kiivaasta ja laajasta tulokkaiden ja alku- 
asukasten välisestä taistelusta. Itse suomalaisten luonne 
edisti sellaista rauhallista lähentymistä. Kun suomalaiset 
ensi kertaa esiintyvät eurooppalaisessa historiankirjotuk- 
sessa, mainitaan heidän kuvaavana luonteenominaisuute- 
naan rauhallisuus, sotaisuuden puute. Tacitus sanoo suo- 
malaisista, että he ovat ihmeellisen villi heimo, joka ei 
tunne taloja eikä aseita. Jordanes sanoo suomalaisia rauhal- 
lisimmaksi heimoksi kaikista Pohjois-Euroopan asukkaista. 

Suomen suvun kohtalo Euroopassa todistaa nämä tiedot 
oikeiksi. Muinoin ulottuivat suomensukuiset heimot kauas 
eteläpuolelle Moskva- ja Oka-jokia, aina sinne, missä emme 
myöhemmin tapaa heidän jälkiään. Mutta Etelä-Venäjältä 
tulvana tulevat kansanjoukot karkottivat tämän väestön 
yhä kauemma pohjoiseen; se peräytyi yhä ja peräytyessään 
vähitellen hävisi. Tätä häviämistä jatkuu vieläkin. Suur- 
Venäjän muinaistaruissa on tosin säilynyt muistoja taiste- 
lusta, jota käytiin siellä täällä; mutta nämä muistot eivät 
puhu heimojen, vaan uskontojen välisestä taistelusta. 
Yhteentörmäykset eivät aiheutuneet tulokkaiden ja alku- 
asukkaiden kohtaamisesta, vaan yrityksestä levittää kristin- 
uskoa jälkimmäisten keskuuteen. Jälkiä tästä uskonnolli- 
sesta taistelusta tavataan 11. vuosisadan toisella puoliskolla 
toimineitten muinaisrostovilaisten pyhimysten, piispa 
Leontijn ja arkkimandriitti Avraamijn kahdessa elämäker- 
rassa: edellisen elämäkerran mukaan rostovilaiset kiivaasti 
vastustivat kristinuskoa, karkottivat kaksi ensimmäistä piis- 
paa, Feodorin ja Ilarionin, ja tappoivat kolmannen, Leontijn; 
Avraamijn elämäkerrasta näkee, että Rostovissa oli yksi 
kaupunginosa, jota sanottiin 1Suudilaiseksi — merkki siitä, 
että suurin osa tämän kaupungin väestöstä oli venäläistä. 
Tämä tSuudilainen kaupunginosa jäi Leontijn jälkeenkin 
pakanalliseksi, se kumarsi slaavilaista jumalaa Velesiä. 
Paikallinen merja oli niinmuodoin jo ennen kristinuskon 
maahantuomista alkanut omaksua venäläisten slaavien ` 
pakanallista uskoa. Leontijn elämäkerran mukaan taisteli- 
vat kaikki Rostovin pakanat kiivaasti kristittyjä saarnaajia 
vastaan, s. o. tähän taisteluun ottivat yhdessä tSuudien kanssa 


* osaa myöskin Rostovin venäläiset. Sellaisen suhteen valli- 


tessa venäläisten uutisasukkaiden ja suomensukuisten alku- 
asukasten välillä tuli seuraukseksi heidän kohtaamisestansa, 
että -jälkimmäiset upposivat edellisiin. Mutta samalla kuin 
suomalaisheimojen kansallisuus haihtui venäläiseen, jäi siitä 
näihin jonkinmoinen vaikutus, joka tunkeutui venäläisten 
keskuuteen kahta tietä: 1) venäläiset tulokkaat, asettuessaan 
suomalaisten keskuuteen, omaksuivat välttämättömästi kans- 
sakäymisen kautta jotain heidän elintavoistaan; 2) asteittai- 

sesti venäläistyessään sulautui suomensukuisten kansojen 
koko joukko, kaikki heidän antropologiset ja kansatieteel- 
liset erikoisuutensa, heidän kielensä, tapansa ja uskonsa 
venäläiseen kansallisuuteen. Kumpaakin tietä tuli venä- 
läisille paljon ruumiillisia ja henkisiä, suomensukuisilta 
kansoilta lainattuja erikoisuuksia, ja tästä venäläisten ja 
suomensukuisten ainesten sekottumisesta, jossa edelliset oli- 
vat ylivoimaisia, muodostui suurvenäläinen heimo.» 


Vielä on Skandinavian sadustossa monia tietoja lähim- 
mistä suomalaiskansoista, suomalaisista ja lappalaisista, 
mutta myös muistakin, kuten vienankarjalaisista. Näihin 
saamme vielä edempänä tutustua. 

Suomen suku nykyisin. 


omia teitänsä. Useimmille tämä tie on ollut vaikea 

ja raskas. 

Tänä päivänä on kolme täysin vapaata, valtiollisesti itse- 
näistä Suomen suvun kansaa: Unkarin, Suomen ja Viron 
kansat. Lapin kansa kuuluu osaksi Suomeen, osaksi Ruot- 
siin ja Norjaan, osaksi Venäjään. Liivin kansan rippeet 
— puolentoistatuhatta kalastajaa — elävät Kuurinmaan ran- 
nikolla Latvian valtakunnan alueella. Kaikki muut ovat 


pen suku hajaantui ja kukin haarautuma kulki 

Liiviläisperhe. 


Valok. E. N. Setälä. 


edelleen slaavilaismeressä, joka jo vuosituhannen on koet- 
tanut huuhtoa niitä pois elävien joukosta. Nyt on sentään 
Neuvostotasavaltojen Liitto, joksi itsevaltiaitten tsaarien 
hallitsema Venäjän valtakunta on. kommunistien johdossa 
vin 1917 jälkeen kehittynyt, myöntänyt niille jonkinlaiset 
»kulttuuriautonomiat». Ja niin onkin se ihme tapahtunut, 
että vasta bolSevikien luomassa »slaavilaisessa hornan- 
kattilassa» nämä kovia kokeneet heimokansamme ovat 
päässeet edes jollain tavalla, ainakin nimellisesti, alkamaan 
kansallisen sivistyksensä kehittämistä. 

Me emme tässä lähde enää seuraamaan näiden eri su- 
kulaiskansojemme vaiheita, vaan esitämme nyt ainoas- 
taan muutamia kuvia ja kuvauksia niistä. Nämä kuva- 
ukset on tarkotettu valaisemaan joitakin piirteitä niitetn 
varhaisesta kulttuurista, siitä, mikä kerran on ollut niille ja 
suomalaisten esi-isille yhteistä. 

Mutta sitä ennen on syytä tutustua muutamiin tietoihin 
suomensukuisten kansojen nykyisistä asuinsijoista ja niitten 
väkiluvusta. Nämä tiedot perustuvat U. T. Sireliuksen 


esitykseen:!) 


Suomalaisia 
Karjalaisia: 


Inkerikkoja: 
Vepsdäläisiä: 


Valjalaisia: 
Virolaisia: 
Liiviläisiä: 
Lappalaisia: 


Mordvalaisia: 


T $eremissejä: 


Votjakkeja: 


Syrjäänejä: 


Itämerensuomalaisia. 


CM OU P ee LS MEE 2,704,228 
Aunuksen, Arkangelin, Tverin ja 
. Novgorodin kuvernementeissä 206,600 
Inkerinmaalla 9... 75s ät E 13,800 
Äänisjärven lounaisrannalla ja 
Ojattijoen yläjuoksun varrella .. 25,820 
Luotem-InkBerts38 s. sevan 5 9A 1,000 
Eestin basayvallassa ss SES 969,976 
Kuurinmaan pohjoisrannalla .... 1,500 
Kuollassa, Suomessa, Ruotsissa, 
Norjassa wpe Ry Sr Re S 29,600 
Volgan kansoja. 
Kahden puolen Volgaa, sen mut- 
kasta etelään. Suurimmat asutus- 
keskukset ovat Pensan, Simbirskin 
ja Samaran sekä pienemmät NiSnij- 
Novgorodin, Tambovin ja Sara- 
tovin kuvernementeissä ........ 1,500,000* 
Volgan mutkasta lànteen kahden 
puolen ja Ufan kuvernementissä —413,000* 
Permalaisia kansoja. 
Pääosa Kaman ja Vjatkan välillä 
Vjatkan kuvernementissä; pie- 
nempi osa Ufan kuvernementissä 460,000* 
Pääosa Vologdan ja Permin ku- 
vernementeissä ja pienempi osa 
Wjatkan ja Arkangelin kuverne- 
men£teissiü 5c o ote us Mee 302,000* 


') Die Herkunft der Finnen. Venäjällä asuvien suomen- 
suknisten kansojen -väkilukumäärät ovat yleensä peräisin 
v:lta 1897, mutta *:llä merkityt v:lta 1920. 


SUOMEN SUKU NYKYISIN. 45 


Ugrilaisia. 
Unkarilaisia elt madjaareja: e ae ae a ia. 8,892,300 
V oguuleja: Itään Uraalista Obiin laskevan 
Sosvajoen sekä IrtySiin ja sen 
sivujokeen, Toboliin, laskevien 
Konda- ja Tavdajoen varsilla 
TNS C OMT JETT AE. HU 4,886 
Osijakkeja: Alisen IrtySin, keskisen ja ali- 
sen Obin ynnà niitten sivujokien 
varsilla Aasiassa sekä Euroopan 
_ puolella ylisen Vas-jugan varsilla 
Tomskin kuvernementissä ...... 18,000 


Samojedeja. 


Arkangelin kuvernementin poh- 
joisilla tundroilla, Kuollan La- 
pissa, Tobolskin, Tomskin ja 
Jeniseiskin kuvernementeissä . . 15,000 


Náüistá harjottavat lappalaiset, samojedit, ostjakit ja 
voguulit vielä tänäkin päivänä pääelinkeinoinaan metsäs- 
tystä ja kalastusta sekä poronhoitoa eivätkä siksi ole täy- 
sin kiinteästi asuvia. 


Kirjallisuutta: 

T. I. Tikonen: Suomensukuiset kansat. Helsinki 1921. 

U. T. Sirelius: Die Herkunft der Finnen. Helsinki 1925. 

A. Kannisto, E. N. Setälä, U. T. Sirelius, Yrjö Wichmann: 
Suomen suku I. Helsinki 1926. 

Suomen suvun uskonto. 


I OLE vielä tavattu sellaista kansaa, jolla ei olisi 
ollut jonkunlaista käsitystä korkeimmasta voimasta, 
jumaluudesta, joka ihmiselämääkin hallitsee. Uskonto 
on päinvastoin näytellyt jo alkeellisella kannalla olevien 
kansojen elämässä huomattavaa osaa. Mitä moninaisimpia 


. menoja on syntynyt ja kehittynyt uskonnon harjottamisen 


yhteydessä, kiteytynyt erikoisiin muotoihin ja elänyt kan- 
santavoissa vielä senkin jälkeen kuin ne ovat menettäneet 
alkuperäisen merkityksensä ja tarkotuksensa. 

Suomenkin suvulla on ollut oma uskontonsa ja uskon- 
nolliset menonsa jo varhain. Me pääsemme pilkistämään 
niihin tarkastelemalla uskonnollisen elämän piiriin kuuluvia 
yhteisiä sivistyssanoja. Me näemme niistä jälkiä vielä tänä- 
kin päivänä Suomen suvun eri kansojen. keskuudessa elävissä 
käsityksissä, uskomuksissa ja menoissa, ja meille on säilynyt 
niistä tietoja jo edellisiltä polvilta. Apuansa antavat tässä 
sekä kansa- ja muinaistieteet että kansanrunous. 

Mikäli kaikista näistä lähteistä tiedämme, ovat vaina- 
jainpalvelus ja haltiausko kuuluneet kaikkien Suomen 
suvun eri kansojen uskontoon. Mutta varsinaiset palvonta- 
menot ja uskomukset ovat yksityiskohdiltaan vaihdelleet; 


* niissä on lisäksi osotettu moniaita vieraita piirteitä, eri ta- 


hoilta tulleista kulttuurivirtauksista johtuneita, joten Suomen 
suvun alku-uskonto on peittynyt myöhempien kehitys- 
kerrosten pohjalle. 

Uskonnon harjottamisen yhteydessä synty neisiin monen- 
laisiin menoihin on kuulunut uhreja ja uhriaterioita 


| pyhissä lehdoissa ja metsiköissä, joista osan muodostavat 


kalmapaikat. Toisaalta on palveltu käsin tehtyjä haltiain- 


| kuvia, toisaalta luonnonesineitä sellaisinaan, kuten eriskum- 


4 — Suomen kansan aikakirjat. I. 


50 KUVIA SUOMEN SUVUSTA. 


Ostjakkiperhe. 


Valok. U. T. Sirelius. 


mallisia kiviä y. m., jotka on käsitetty haltiain ilmenemis- 
muodoiksi tai niiden asuinpaikoiksi. Näin on koko luontoon 
sisällytetty lukuisa joukko monenmoisia henkiolentoja. 
Metsällä on ollut omat haltiansa, vesillä ja vuorilla omansa, 
onpa ollut maanalaisiakin haltioita. 

Samojedeilla esim. on metsän henki Paargä, josta Kai 
Donner kertoo, että se usein tavataan ihmisen muotoisena 
puuhun veistettynä. Paargä hallitsee kaikkea riistaa ja 
määrää ihmisten saaman osuuden. Hän tyytyy verraten vähäi- 
siin uhreihin; usein ei muu ole tarpeen kuin hänen suunsa 
voiteleminen rasvalla tai hänen kestitsemisensä viinalla, 
mutta toisinaan hän näkyy vaativan taidokkaasti taottuja 
nuolia ja parhaita jousia. — Veden hallia, jota ei koskaan 
kuvata, on ahne ja saita, sekä aina valmis tarttumaan saa- 
liiseen, jollei hänelle riittävästi uhrata. Hän saattaa kieltää 
ja estää ihmisiä saamasta kaloja, hän kykenee myös lähet- 
tämään tauteja heitä vaivaamaan, ja hänellä on valta vetää 

heidät luokseen syvyyteen. Hän on myös liitossa manalan 
henkien kanssa, vaikka hän tosin siellä näyttelee vain pal- 
velijan vähäpätöistä osaa. Sen takia on pakko syksyisin ja 
keväisin uhrata hänelle runsaasti kalaa, s. o. usein vain 
puusta tehtyjä kalankuvia, ja matkalle lähtiessä tai sellai- 
silta palattua kuuluu jokaisen velvollisuuksiin lahjottaa 
hänelle rahaa ja muuta omaisuutta. Jos ihminen sairastuu 
ja taudin syitä selvittävää Samaania (noitaa) ei ole saa- 
tavissa, ei ole muuta neuvoa kuin uhrata veden hengelle 
ripustamalla kankaita ja vaatteita rannalle kasvaviin pen- 
saisiin hänen käytettäväkseen. — — — Veden haltia saat- 
taa kuitenkin kaikesta huolimatta esiintyä tylynä ja pahan- 
suopana, ja silloin häntä joskus voi tulella kurittaa. Hänen 
arvellaan asuvan syvissä järvissä ja yksinäisissä lahdissa ja 
niiden läheisyyteen sytytetään silloin tuli, josta palavia 
kekäleitä heitetään veteen. Useista hänen henkilökohtai- 
sesti uhkaamistaan ihmisistä kerrotaan, että he ovat pelas- 
tuneet joutumasta paljaiksi ryöstetyiksi yksinomaan häntä 
kärventämällä tai uhkaamalla häntä tulella, jota hän ei 
millään muotoa voi sietää.» 

Samaten saattavat esim. voguulit antaa vitsaa haltia- 
nukeilleen tai upottaa ne virtaan umpisukkeloon, jos niitten 
antimet eivät ole olleet riittäviä. Ihmisen ja haltian välinen 
suhde rakentui siis vastavuoroisuuden periaatteelle: jos 
annat hyvän saaliin, palvelen minä sinua — ellet anna, 
niin vastaa myös seurauksista! 


Varsinaiset uhrimenot ovat moninaisia Suomen suvun 
keskuudessa. Meillä ei ole tilaisuutta tässä kuitenkaan ryhtyä 
niihin kaikkiin tutustumaan, vaan valitsemme ainoastaan 
yhden suomensukuisen kansan tyypillisimmät uhrijuhlat 
tarkastettaviksemme. - 

Menkäämme siksi votjakkien keskuuteen ja heidän 
ludiinsa. Lud on votjakkien pyhä metsikkö, määrätyn 
suvun uhripaikka, jollaisia on melkein joka kylässä, joskus 
useampiakin samassa kylässä. Ennen olivat tällaiset uhri- 
lehdot aidattuja metsään, usein kuusikkoon, mutta toiset 
olivat ja ovat vieläkin aukeilla paikoilla olevia metsikköjä, 

joissa kasvaa erilaisia puila. »Missä lud sijaitseekin» — sanoo 
Uno Holmberg — »metsässä tai aukealla maalla, aina se 
on aitauksen ympäröimä ja sitä paikkaa kansa kavahtaa 
taikauskoisesta pelosta. Tuskin mitään monista pyhäköis- 


"UM 


Lappalaisia puisia jumalankuvia. 
1600-luvulla peräisin olevien piirustusten mukaan. 


tään votjakit arastelevat siihen määrään kuin viimeksi- 
mainittua. Kukaan ei lähde lehtoon turhan vuoksi, ei edes 
juhlapäivänä uhriantimetta. Karjaa ei sinne lasketa, sieltä 
ei saa taittaa oksaa, ei edes tikkua tuoda kotiin, kaiken- 
lainen meluaminen on siellä ankarasti kielletty eikä ludiin 
pujahtavaa otustakaan saa metsästäjä pyytää. Naiset ja 

Valok. Alb. Hämäläinen. 


Uhrilehto. 


lapset sitä tykkänään karttavat; puhumattakaan siitä, että 


he astuisivat sinne jalallaan, he jo ohikulkiessaankin sen 
arasti sivuuttavat. Muukalaisen ei myöskään sovi pyħäk- 
köön astua. Ken ludin haltiaa loukkaa, sitä kohtaa ehdot- 


- tomasti rangaistuksena jokin onnettomuus. Kun eräs kirkon- 


palvelija, joka oli mennyt ludiin sieniä poimimaan, aikoi 
sieltä palata, pidätti hänet joku näkymätön mahti, niin 
että hänen oli jätettävä sienet sinne päästäkseen pois leh- 
dosta vahingoittumattomana. Eräs sotamies, joka vie- 
raassa seudussa oli oppinut halveksimaan esi-isiensä menoja, 
vetoa lyömällä kerskasi kaatavansa ludista puut kärsimättä 
siitä vahinkoa, mutta kun hän oli tuonut tukit kotiin ja 
alkoi rakentaa, löi hän kirveellä jalkaansa ja hänen hevo- 
sensa, jota hän oli käyttänyt puiden vedättämiseen, katosi.» 
Vielä huonómmin kävi eräälle venäläiselle, joka hakkasi puun 
ludista. Hän kuoli heti — vieläpä koko hänen perheensä 
myöhemmin sairastui kuolemantautiin.» 

Ludissa on toimitettu ja toimitetaan vieläkin uhreja, 
joissa eläimiä teurastetaan, ja vietetään uhripitoja. Juhlia 
saatetaan pitää paitsi määräaikaisia myös tilapäisiä, aina 
kun katsotaan, että on syytä uhrata: kiittää saadusta menes- 
tyksestä tai pyytää terveyttä ja muuta maallista hyvää 
niiltä hengiltä, joille metsikkö on pyhitetty. 

Votjakeilla on monia muitakin uhrijuhlia. Niistá ovat 
suurenmoisimpia ne, joita useiden kyläkuntien asukkaat 
viettävät vanhoissa yhteisissä uhrilehdoissa. Nämäkin pyhät 
paikat ovat aidattuja. Tällainen uhrilehto on esim. Nyrjan 
kylässä Mamadyskin piirissä, ja siellä on viimeksi v. 1907 
vietetty votjakkien suurta uhrijuhlaa. Tämä pyhä metsikkö 
sijaitsee erittäin luonnonihanalla paikalla mäen rinteellä. 
Sen keskellä on ikivanha tammi aukean kedon ympäröi- | 
mänä ja sen sivuilla kasvaa myös komeita tammia. Sen 
ympärillä on aitaus, jonka sisäpuolelle ei saanut mennä 
muulloin kuin joka kolmas vuosi, jolloin uhrijuhlia vietet- 
tiin, ja silloinkin vain, jos ensin oli rukouksilla ja uhreilla 
pyydetty siihen lupa. 

Kun uhrijuhla pidettiin, kerääntyi väkeä lähellä olevista 
kylistä ja kauempaakin. »Uhriteuraina, joita yhteisillä varoilla 
hankittiin, käytettiin, paitsi lehmiä ja lampaita, lukuisat mää- 
rät kotilintuja; juhlan aikana uhrikansa oleskeli pyhäkössä 
neljä päivää; päivin palvottiin, öisin syötiin uhrilihaa sekä pol- 
tettiin luita. Uhrijuhlaan hankittiin myös joutsenpari, joita lin- 
tuja votjakit kumarsivat maahan asti ja jotka uhrimenojen lo- 
puttua laskettiin vapauteen. Monesti on ollut tapana lähettää 
vielä miehiä saattamaan niitä Vjatkan ja Kaman rantaan. 
Lähettien tuli taivuttaa rantalaisia pyynnöillä ja rahapalk- 
kioilla suojaamaan pyhiä lintuja, sillä votjakit uskovat, että 
joutsenet rukoilevat Inmarilta (taivaan jumalalta) heille onnea 
ja viljaa» Tähän tapaan kuvataan näitä juhlia muuta- 
massa vanhassa kertomuksessa. 

Paitsi näitä sukujen ja vielä laajempien piirien uhri- 
juhlia, on myös yksityisten perheitten uhrijuhlia, niitten 
omissa pyhäköissä. »Jokaisella perheellä on», kertoo Yrjö 
Wichmann, »kuolansa, jota suomeksi voisimme nimittää 
kodaksi. Se on matala, aitan tapainen rakennus, ilman 
lattiata ja välikattoa. Ovi ei ole päädyssä, vaan sivussa. 
Keskellä maaperäistä lattiata on kivien reunustama tulen- 
sija, jonka päällä iso kattila kahdesta orresta riippuu. Piikin 
peräseinää ja molempia päätyseiniä on matalat penkit. 
Ovesta vasemmalle, penkin edessä, on pöytä ja tuoli. Vasem- 
massa peränurkassa on noin miehen korkeudella lauta, jonka 

päällä on kopsa. Tämä kopsa on erilainen eri paikoissa. 
Se on milloin nelisnurkkainen, kannellinen puulaatikko, mil- 
loin ympyriäinen tuohirasia.» Tätä kopsaa nimitetään joko 
vor$udiksi tai voSsudiksi. Vor$ud on perhe- ja sukuonnen 
suojelija, jolle pääasiallisesti kuola-uhrit omistetaankin. 
Ne ovat taas joko määräaikaisia tai satunnaisia. Tällaisia 
kuola-rakennuksia on myös tavattu ludeissa, mutta ei niitä 
sen sijaan milloinkaan ole eri kyläkuntien yhteisissä uhri- 
lehdoissa. 


Kirjallisuutta: 

Uno Holmberg: Permalaisten uskonto. Porvoo 1918. 

Kai Donner: Siperian samojedien keskuudessa. Hel- 
sinki 1915. 

Yrjö Wichmann: Tietoja votjaakkien mytologiiasta. Hel- 


- sinki 1892. Ylipainos Suomi-kirjasta. 


Vainajainpalvelus ja kuolemantakainen 
elämä. 


UOLEMA on aina ja kaikkialla herättänyt ihmettelyä, 

kunnioitusta ja pelkoa. Kun henkilö, joka äsken 

* vielä eli ja liikkui ja otti osaa yhteisiin puuhiin, muut- 
tuikin liikkumattomaksi ja kylmäksi, eivät jälkeenjääneet 
voineet sitä muuten selittää, kuin että henki oli hänestä 
lähtenyt. Tämä henki eli, vaikka ruumis olikin kuollut. 

Tähän käsitykseen perustuu vainajainpalvelus, joka on 
ollut ja on vieläkin yleinen kaikkialla maailmassa. Onpa 
sitä pidetty kaiken uskonnon alkunakin. 

Suomen suvunkin kansoilla on vainajainpalvelus muo- 
dostanut tai muodostaa vieläkin varsin tärkeän osan niitten 
uskonnosta. Se käsitys, että ihmisellä on sekä henki että 
sielu, on ollut varsin yleinen. Hengellä ymmärrettiin yleensä 
hengitystä. Sielu taas saattoi, niin luultiin, irtautua ruu- 
miista jo ihmisen eläessä ja matkata pitkiä matkoja palatak- 
seen jälleen entiseen asuntoonsa. Niin kulki esim. tietäjän 
sielu. ; 

Kun ihminen oli kuollut, tuli hän vainajana katsomaan 

entisià elinsijojaan ja omaisiaan. Mutta hàn ei suinkaan aina 
ollut tervetullut. Häntä pelättiin, sillä hänen luultiin voivan 
matkaansaattaa monenlaista pahaa. Siitä syystä koetettiin 
häntä lepyttää ja suostuttaa myötämieliseksi palvelemalla 
häntä ja tarjoamalla hänelle uhreja. Mutta toiselta puolen 
vainajat saattoivat myös suojella omaisiaan. Silloinkin 
niitä piti palvella. Näin syntyi ja kehittyi varsinainen vai- 
najain palveleminen. 

Vainajiansa ovat palvelleet kaikki Suomen suvun 
kansat ja itse vainajainpalvelustavat ovat hyvin saman- 
laisia koko Suomen suvulla, sen eri asuma-alueilla. Pelko ja 
kunnioitus ovat olleet rinnan niinä vaikuttimina, joihin nämä 
tavat ja menot perustuvat. Usko siihen, että vainaja oli 
kotinsa ja jälkeenjääneen sukunsa onnen ja menestyksen suo- 
jelija, viittaa jo esi-isäin palvelukseen, mikä onkin eräillä 
itäisillä Suomen suvun kansoilla vainajainpalveluksen varsi- 
nainen muoto. 

Psalttarin suomennoksensa esipuheessa Agricola kertoo, 
että karjalaisilla oli tapana panna kuolleitten hautoihin 
ruokaa ja käydä niillä itkemässä. Tämä tapa on ollut ylei- 
nen kaikkialla ja se elää vielä tänäkin päivänä Suomen 
kreikanuskoisten karjalaisten keskuudessa siinä muodossa, 
että määrättyinä juhlapäivinä käydään vainajien haudoilla 
syömässä. Mutta paitsi ruokaa pantiin hautaan vielä monia 
tarvekaluja ja esineitä, joita arveltiin vainajan tarvitsevan 
tulevassa elämässä. 

Minkälainen tämä elämä oli ja missä vainajat sitä viet- 
tivät, siitä oli eri käsityksiä. Lappalaiset esim. uskoivat, 
että elämä haudan takana oli yleensä samanlaista kuin 
täälläkin, mutta kuitenkin ihanampaa ja täydellisempää. 
»Heillä on se käsitys» — kertoo muudan kuvaaja — että 
he toisessa elämässään, tuonelassa, toimittavat samoja aska- 
reita, joihin täällä ovat tottuneet, nim. loihtivat, ampuvat, 
— — — — syövät, juovat, tanssivat, polttavat tupakkaa 
ja ilahduttavat itseään viinalla. Kuitenkin on siellä kaikki 
ihanampaa ja täydellisempää kuin tässä elämässä.» Jugra- 
laiset, s. o. ostjakit ja voguulit, taas käsittävät, että vai- 
najat kuoltuaan menevät sinne, missä ovat kasvaneet, nim. 

Syrjäänien riista-ailta. 
Valok. U. T. Sirelius. 


kotikalmistoon, ja se on heidän varsinainen manalansa, 
mikä aina käsitetään maanalaiseksi: »me päädymme ala- 
maailmaan, surkean maan alapuolelle», ykuollut rahvas menee 
alhaalla olevaan maahan». Tämän manalan sisäiset olot ovat 
heidänkin mielestään maanpäällisen maailman olojen toi- 
sintomuotoja, mutta kaikki on siellä ikävämpää ja vailli- 
naisempaa kuin täällä maan päällä. Valoa ei siellä ole juuri 

ensinkään tai voi se kokonaankin puuttua. Metsiä ja vesiä 
on yllin kyllin, mutta riistaa on vähänlaisesti. Sentään jugra- 
laisillakin on valoisampaakin käsitystä manalasta. Niinpä 
kerrotaan muutamassa sadussa sankarin tavanneen siellä 
asunnot ja ihmiset samanlaisina kuin maan päälläkin ja iso- 
äitinsä asumassa tuvassa hyvin toimeentulevana. Siellä oli 
poronhoitajalla laumansa, kalastaja pyyti siellä kaloja, met- 
sästäjä metsänriistaa. Vihamiehiä, veroja ja rasituksia siellä 
ei ollut, joten siellä sai olla ainakin niistä rauhassa. 

Onpa IrtySin ostjakeilla ollut suorastaan jonkinlainen 
taivaankin kuva, mikä kuitenkin lienee syntynyt vasta 
kristinuskon vaikutuksesta. Siitä antaa muudan tutkija 
kansanrunojen perusteella seuraavan kuvauksen: »Uuden 
isänmaansa, taivaanvaltakunnan, he käsittävät aivan sellai- 
seksi kuin maanpäällinen maailma on, luonto siellä vain on 
rehevämpää: metsät kukkuroillaan eläimiä, vedet kiehuvat 
kaloja. Noiden seutujen asukkaita ei kurjuus eikä vaivarasita, 
jollaisia ihminen maallisessa elämässään joutuu kokemaan. 
Heitä ei kiusaa nälkä, heitä eivät ahdista taudit, he ovat 
vapaat veroista ja rasituksista. Näissä siunatuissa maissa 
elävät haamut niin kuin maan päälläkin: kalastaja laskee 
verkkonsa, metsästäjä samoilee synkkää metsää. Sielut ovat 
ihmisen kaltaisia, paitsi siinä, ettei niillä ole ruumista: ne 
tarvitsevat ruokaa ja juomaa, ne tuntevat iloa ja surua, ne 
voivat itkeä ja nauraa, niillä on puheenlahja. Mutta yleinen 
vainajain asunto ei tämä taivas ole. Ostjakit ovat kuulleet, 
että sinne nousi kerran eräs samojedilaisneito ja että sinne 
pääsevät ehkä venäläiset, mutta yhtään ostjakkia ei siellä 
ole, sillä he ovat syntisiä ja joutuvat sen vuoksi manalaan 
— käsitys, minkä venäläiset kirkonmiehet tietenkin ovat 
ostjakkeihin istuttaneet. 

Votjakkien käsityksen mukaan on maailma kolmiosainen: 
taivas, jossa taivaan jumala Inmar asuu, maa, jossa ihmiset 
asuvat, ja maanalainen osa jalkaimme alla, jossa vainajat 
asuvat. Hurskaita varten on tulevassa elämässä tarjona 
kaikenlaista onnea ja hyvää, mutta syntiset joutuvat »kat- 
keraan paikkaan», missä heitä keitetään tervakattiloissa. 
Tämä käsitys on ilmeisesti myöhäsyntyinen ja kristinuskon 

vaikutus siihen on ilmeinen. Vanhempaan aikaan palautuu 
sen sijaan se käsitys, että saman suvun vainajat elävät 
yhdessä muodostaen ikään kuin yhteisen perheen. Sen joh- 
tajana on suvun alkaja, kantaisä. Tässä maanalaisessa suku- 


, yhteiskunnassa vallitsee ankara järjestys eikä ketään, joka 


eläessään on ollut riitainen ja toraisa, oteta sen jäseneksi. 
Kävipä muudan poika kerran kultaansa manalassa tapaa- 
massa. Satu kertoo siitä: 

»Oli kerran kaksi hyvää ystävää, poika ja tyttö. Ystä- 
vyytensä osotukseksi aikoi poika antaa tytölle varsan lah- 
jaksi, tyttö taas pojalle paidan. Poika täyttikin aikomuk- 
sensa, mutta tyttö ennätti kuolla ennen lahjansa antamista. 
Jonkun ajan kuluttua poika sitten, lähdettyään etsimään 
kadonnutta hevostaan, hakiessaan joutui hautausmaalle. 
Siellä hän äkkiarvaamatta tapasi ystävä vainajansa ilmi 
elävänä edessänsä. Tyttö oli hyvin iloissansa kohtauksesta 
ja käski poikaa seuraamaan häntä, sanoen antavansa lupaa- 
mansa paidan. Poika seurasikin tyttöä ja yht'äkkiä hän muu- 
taman maansyvennyksen kohdalla kuin taikaiskusta huo- 
masi astuvansa isoon tupaan. Tyttö siellä alkoi iloisesti 
hääräillä ja hokea: ”Jopahan tuli ystäväiseni! Paita sille 
on annettava!” Paljon ihmisiä siellä tuvassa tullen mennen 
kävi, mutta ei yksikään tuntunut näkevän poikaa. Tyttö 
oli käskenyt häntä määrätyssä paikassa istumaan, liikku- 
matta, hiiskahtamatta. Silloin näki poika, että tupaan tuo- 
tiin verellä täytetty ämpäri, joka pöydälle asetettiin. Sen 
jälkeen kaikki tuvassa olijat poistuivat. Tyttö jäi meni- 
jöistä viimeiseksi ja sanoi ystävälleen mennessään: "Vereen 
älä koske!" Vähitellen tulivat ihmiset taas yksitellen takaisin 


. ja voitelivat kukin vuorostaan koko ruumiinsa verellä, jonka 


tehtyään taas yksitellen poistuivat. Sillä tavoin loppui veri 
ämpäristä, mutta kun poika, kerran kun ei ketään sattunut 
tuvassa olemaan, uteliaana oli pistänyt pikkusormensa veri- 
ämpäriin, niin ei veri riittänytkään viimeisen manalaisen 
toisen pikkusormen päähän — ja siitäkös melu syntyi! 'Var- 
maankin täällä on joku vieras! alkoivat he keskenään 
pauhata. Tyttökös hätääntyi ja kysäisi ystävältään: Ethän 
sitä sinä vain ole vereen koskenut? 'Kastoinhan minä hiuk- 


, 

kasen verran pikkusormeni päätä', virkkoi poika. ‘Voi 
miksi koskit? Enkö minä sinua kieltänyt? Hät'hätää 
annettuaan lahjapaidan ystävälleen veti tyttö tämän kiireen 
kaupalla tuvasta ulos sanoen: "Täällä jos viivyt, niin tappa- 
vat sinut! Poika ulospäästyään puki paidan yllensä ja 
palasi kotiin. Kotiin tultuaan istuutui hän penkille. Täällä 
ihmiset hänen mielestään olivat aivan hulluja: mikä astui 
häntä jalalle, mikä häneen kompastuessaan luuli penkin- 
jalkaan kompastuneensa, mikä häntä mukiloi ja töyttäsi 
j.n.e. Ei kukaan ollut häntä näkevinään eikä häntä 
kukaan puhutellutkaan. Siinä hän sitten istui ja ihmetteli. 
Sattumalta ulosmentyään ja ystävältään saamansa paidan 
riisuttuaan kun taas tupaan astui, näkivät ja tunsivat 
hänet kaikki. Hän alkoi kertoa retkeilyjänsä, missä oli ollut, 
mitä oli lahjaksi saanut ja kuinka häntä kotiin tultua jos 
jollakin tavalla oli kohenneltu. Tästäpä jo selvisikin, että 
se tyttö vainajan antama paita se teki tavallisen ihmisen 
näkymättömäksi, ja vielä sekin seikka, että manalaiset 
käyttävät hevoshäissä annettua verta ruumiinsa voitele- 
miseksi.» 

Tämä kertomus on ollut laajalle levinnyt votjakkien 
keskuudessa. 


Samuli Paulaharju kertoo, että Vienan Karja- 
lassa uskotaan vainajan hengen olevan liikkeellä kuusi 
viikkoa kalmistoon saattamisen jälkeen; ja sitten kukin asettuu 
määrätylle paikalleen. Jo heti kun vainaja Tuonelaan saa- 
puu, tuntevat hänet siellä olevat sukulaiset. Mutta kun kaikki 
alkavat itkeä tuntiessaan toisensa Tuonelassa, otetaan tämä 
tunteminen pois, niin ettei kukaan enää toistansa tunne. 


Tuonela on turpehessa, 
Manala moan sisässä. 


»Tuonelaan mentäessä on välillä tulinen Tuonelanjoki, 
jonka ylitse vainajan on kuljettava. Joko saatetaan veneeHà 
sen yli taikka on kuljettava hienoa lankaa myöten sen toi- 
selle rannalle, taikka on sen poikki kahlattava, tahi vihdoin 
kuljetetaan toiselle puolelle kantamalla. Tuonelanjoella on 

venettä huhuttava. Joskus korva sol niin kuin tiuku, siitä 
arvaa, että joku sukulaisista huhuaa Tuonelanjoella venettä, 
ja silloin pitää heti nousta pyhäinkuvain eteen rukoilemaan: 


Peässä, Jumala, huhuajoa 
Tuonelan joesta poikki. 


Hienoa rihmaa myöten on kovin vaikea yrittää Tuonelan- 
joen ylitse, eikä siitä avutta pääsisikään. Ne lapset, joita 
asianomainen on eläessään auttanut syntymään, ’poapoinut’, 
ovat 'poapoansa' joen yli pingotetulla langalla pitelemässä. 
Muuten on jo täällä elämän aikana muistettava, etteivät 
vyyhden pitelijä ja kerijä saa olla etäällä toisistaan. Muussa 
tapauksessa pitää sitten sitä lankaa myöten kulkea Tuonelan- 
joen poikki. 

Toisien täytyy käydä joen poikki kahlaamalla. Jos 
kenessä on luomi, synnyintähti, tietää hän, miten syvältä 
pitää Tuonelanjoessa kahlata. Sillä juuri luomeen saakka 
ulottuu vesi, ei ylemmä. Jos merkki on sääressä, niin vain 
sääriä myöten vajoaa veteen, jos vyötäisissä, ulottuu vesi 
vyötäisiin asti, jos poskessa, niin poskeen saakka, mutta jos 
merkki on sormessa, pitää kahlata umpipäässä, kädet pys- 
tyssä. 

Tuonelan oloista ei paljon tiedetä, se vain, mitä vainajat 
sieltä kotona käydessään ovat omaisilleen ja tuttavilleen 
unissa taikka muuten haastelleet. Toisilla on siellä parempi, 
toisilla pahempi olo. Joitakuita siellä tuonenkoirat purevat. 
Siksi vainajaa hautaan laskettaessa pitääkin itkeä 'eánellà', 
etteivät tuonenkoirat saisi purra vainajaa. —- Vainajat 
ovat Tuonelassa niissä vaatteissa, joihin heidät täällä pue- 


- taan. Ei ole siellä vilu eikä nälkä muilla kuin niillä, jotka 


eivät ole täällä köyhiä ruokkineet ja vaatettaneet. Ei siellä 
kuolla eikä vanheta eikä siellä lopu elämä. Mutta häitä 
siellä pidetään toisinaan. Kun aikuisia tyttöjä ja poikia 
joutuu Tuonelaan, niin ”niistä pietäh siellä häitä”. Kun 
kesällä sataa vettä ja samalla kertaa paistaa päivä ja on 
lämmin ja tyyni ilma, sanotaan tuonelassa pidettävän häitä. 

Tuonelasta voivat vainajat käydä muistinpäivinä enti- 
sessä kodissaan murkinoilla ja omaisen kuolinhetkellä häntä 

vastaanottamassa. Muistinpäivän lähestyessä nähdään vai- 
najia monesti unissa ja siitä huomataan, että he jo ovat 
liikkumassa.» 


Vainajain palvontaan kuuluvista monenlai- 
sista menoista ensimmäisiä ovat hautausmenot ruumiinpese- 
misineen, arkkuunpanoineen ja itkuineen. Ja kun vainaja on 
saatettu kalmiston lepoon, omistetaan hänelle lähipäivinä 
monenlaista huomiota. Hänen haudallaan ja hänen enti- 
sessä kodissaan häntä muistellaan juhla-aterioin, itkuin ja 
rukouksin. Näin kuvaa Paulaharju Vienan Karjalassa vie- 
tettyjä muistoaterioita: 

»Mutta kuuden viikon kuluttua laitetaan kuolentapäi- 
vänä kuuen netälin!) murkina. Silloin pannaan pöytään 
parasta, mitä voidaan hankkia, samoin kuin maahanpaniai- 
sissakin, kaikenlaisia karjalaisia ruokia, pyhäisenä aikana 
rasvattomia ja lihattomia pyhäruokia, arkena arkisia syö- 
täviä. Päivä otetaan vastaan parhaan praasniekan ta- 
voin. Jos on pimeä aika, niin kynttilöitäkin valetaan 
juhlapäivää varten. Pirtit ja muut huoneet pestään ja 
puhdistetaan. Aattoiltana lämmitetään kyly ja käydään 
itsekin peseytymässä ja sitten suoriudutaan parhaisiin vaat- 
teisiin. Koko heimokunta kutsutaan pitoihin, samoin hyvät 
tuttavat, ja erityisesti on kutsuttava leskiä. Sillä ei kenen- 
kään molinta ole niin tehoisa kuin leskien. Miesvainajaa 
muistelemaan tulee tavallisesti enemmän miehiä, naiskuolijaa 
taas enemmän naisväkeä. Mutta jos murkinanpitäjä on niin 
köyhä, ettei voi koko heimokunnalleen laatia ateriaa, on 
ainakin kolme leskiakkaa kutsuttava molimaan ja pöydälle 
pantava edes vettä, leipää ja suolaa. Vieraatkin tuovat 
kyllä mukanaan ruoka-aineita ja juomista, varsinkin varak- 
kaimmat köyhemmille. 

Jo puoliyön aikaan aletaan ruokia asetella ruokapöydälle 
— toiset laittavat ruokia, toiset ristivät silmiään ja muis- 
televat vainajaa, sillä nyt tulee hän viimeisen kerran käy- 
mään kotonaan ja ottamaan osaa yhteiseen murkinaan ja 


1) Viikko. 

. olemaan yhdessä koko heimokuntansa kanssa. Siksi onkin 


kuuden viikon murkina kallis murkina, ja silloin pitää 
ainakin jotain olla pöydällä. Jos vainaja tullessaan näkisi 
pöydän tyhjänä, lähtisi hän verisiä kyyneleitä itkien pois. 
Mutta jos pöytä on katettu hyvin, lähtee vainaja nauraen 
ja hyvällä mielellä. Vainaja tulee näkymättömänä lintuna 
ja kolme 'anhelia' (enkeliä) on häntä kuljettamassa. Hän 
saapuu, juuri kun päivänkoite on alkamassa. : 

Pöytään jätetään vainajalle tyhjä sija, pöydän päähän 
ylikolkkaan eli pyhäinkuvain puoleiseen kulmaan. Siihen 
asetetaan lusikka ja 'káspaikka' (pyyhinliina), ja pannaan 
parasta, mitä pöydässä on. Kukaan vieraista ei asetu siihen 
istumaan. Pyhäinkuvain edessä palavat tuohukset, ja pöy- 
dällä, jos valoa tarvitaan, on kynttilöitä tuikuttamassa. 
Pöydässä istutaan hiljaisina, samoin koko yökin vietetään 
vähin puhein ja kovaa ääntä pitämättä. Syömään ruvet- 
taessa 'loaitah risti? ensimmäiselle leipäpalaselle, joka käteen 
otetaan. Tämän jälkeen vasta käydään ruokiin käsiksi. Ja 
kiirekin on. Sillä ennen päivän tuloa on 'pokoiniekan' pois- 
tuttava, päivällä ei hänen enää ole lupa liikkua. Juuri kun päi- 
vänkoite alkaa, täytyy hänen lähteä, ja hän menee nyt tuolle 
ilmalle määrättyyn paikkaansa eikä enää palaa takaisin» 

Viitattakoon tässä lopuksi vielä Suomessa aivan viime 
aikoihin asti esiintyneeseen tapaan viedä kekrinä eväitä 
saunaan vainajia eli »pyhià miehiä» varten, joiden käsitet- 
tiin näinä syyspimeän aikoina liikkuvan tarkastelemassa 
entisiä elomaitaan. Muinaissuomalainen kekrijuhla vanhoine 
tapoineen sulautui katolisen kirkon viettämään pyhäinmies- 
tenpäivään. 

Noidat ja tietäjät. 


OIDILLA ja tietäjillä on ollut ja on yhä vielä varsin 
N huomattava sija Suomen suvun uskonnollisissa me- 

noissa. Niitä on esiintynyt sen kaikkien kansojen keskuu- 
dessa. Me suomalaisetkin olemme varhaisina aikoina tul- 
leet tunnetuiksi erikoisesti noituutemme takia. Tata 
taitoa kaikkein korkeimmassa muodossaan edustivat tie- 
täjät. 

Se käsitys on ollut yleinen, ettei ihminen ole ilman noitaa 
voinut saada selville jumalien ja henkien mieltä, vaan on 
tämä kaikkialla ollut välttämätön välimies. Siitä syystä 
häntä on pidetty arvossa ja hänelle osotettu suurta kunnioi- 
tusta. Toisten Suomen suvun kansojen keskuudessa noidan 
toimi on mennyt perintönä isältä pojalle, joten on muodos- 
tunut erikoisia noitasukuja. Ja tällöin noidilla myös on 
ollut johtoasema kansalaistensa keskuudessa. Niin mai- 
nittiin esim. Lapin mahtavia noitia kunnianimityksillä 
»tunturiherra» tai »tunturikuningas». Ja sattuipa, kun täl- 
lainen noita lähestyi lappalaiskotaa, että asukkaat kiirehti- 
vät ulos, ottivat hänet vastaan paljain päin ja kiittivät 
häntä hänen ennen antamastaan avusta. Sitten hänet ase- 
tettiin istumaan uudelle porontaljalle ja syödessä hänelle 
annettiin parhaat palat, ja jos hän jäi yöksi, sai hän parhaan 
yösijan. Lapin noidat kantoivat vielä erikoista veroa ynnä 
palkkion kustakin »toimituksestaan». : 

Noidaksi ei kuka tahansa Lapissa kelvannut. Siihen 
tarvittiin luontaisia taipumuksia, piti osata langeta loveen 
ja nähdä näkyjä. Usein saivo-henki kävi itse kutsumassa 
noidanvirkaan sen, joka siihen oli sopiva, jolla oli herkkä 
hermosto ja joka näki kaikenlaisia sairaalloisia näkyjä. 
Ken vapaaehtoisesti otti kutsumuksen vastaan, hänelle 
henget olivat suosiollisia. Sitten alkoi henkien kouluutus. 
mikä tapahtui joko maan päällä jossakin yksinäisessä pai- 
kassa tai loveen langetessa itse saivossa suurnoitien jalkojen 
juuressa.. Kun lappalainen sai tällaisen noitakutsumuksen, 
oli hän puolen vuotta kuin mielipuoli: ei kärsinyt vaimoaan, 

Vainajien muistojuhla Atja$evassa. Simbirskin piirikunta. 
Valok. Alb. Hämäläinen. 

| ei lapsiaan eikä muuta perhettään, vaan harhaili ympäri 
i metsiä ja tuntureita mitään nauttimatta. 

| Vanhemmat noidat antoivat myös nuoremmille opetusta. 
| Kun opetus oli päättynyt, vihittiin noita juhlallisesti toi- 

/ 
Lapin noita rumpuineen. 


meensa. Se tapahtui Lapissa — erään tutkijan mukaan — 
jouluyönä, jolloin arveltiin kaikkien henkien olevan liikkeellä. 
| Silloin vanhat noidat kokoontuivat vihittävän kotaan ja 
| joku heistä asettui istumaan hänen kanssaan ovensuuhun, 
niin että heidän jalkansa olivat sisäkkäin. Jos nyt vanha 

noita ei tuntenut, miten haltiat tulivat ja astuivat heidän 
jalkojensa yli, vaikka sen muista merkeistä tiesikin, mutta 
kokelas sen huomasi, silloin tämä julistettiin täysivaltaiseksi 
noidaksi. 
Silloin oli hänen hallussaan monenlaisia haltioita ja taika- 
eläimiä. Hän saattoi kulkea kaukaisilla mailla tuulispäänä 
g ja tulena, muuttua 
eläimen hahmoon ja 
taistella kilpailijain- 
sa kanssa elämästä 
ja kuolemasta sekä 
loveen langettuaaa 
lähettää sielunsa 
manalaan hakemaan 
esille syntyjä syviä. 
Hurmiotilaan han 
pääsi kannuksen 1. 
noitarummun avulla 
taikalauluja laulaen. 
Tämä rumpu oli ih- 
meellinen laitos muu- 
toin. Sen puuaines 
otettiin kuusesta, pe- 
täjästä tai koivusta, 
mutta välttämä- 
töntä oli, että asian- 
omainen puu oli kas- 
i vanut muista eril-. 
Lappalainen noilarumpu. lään ja jossakin var- 
jopaikassa, jonne ei 
auringon säde sattunut. Nahka, jota käytettiin rummun 
kalvona, nyljettiin poron kaulasta, säämysköitiin ja naulat- 
tiin runkoon puunauloilla tai ommeltiin poron lihaksista 
saaduilla jännesäikeillä. Tälle sileäksi pingotetulle kalvolle 
maalattiin lepänkuorinesteellä tai poron verellä lukuisa 
joukko kuvioita. Usein kuvattiin siihen kaikki lappalaisten 
jumalat ja haltiat, aurinko ja kuu, metsä- ja kotieläimet, 
kirkot, kodat ja ruoka-aitat, karjatarhat ja kalastusvedet, 

vieläpä tuonelakin asujaimineen. Kuvat eivät kuitenkaan 
kaikilla rummuilla olleet läheskään samoja tai samanlaisia — 
puhumattakaan siitä, että ne aina olisivat esiintyneet samassa 
järjestyksessä. Luonnollisesti on eri seuduilla ja eri aikoina 
noudatettu erilaista kuvaamistapaa. Itse rummun muo- 
dossakin — ei ainoastaan sen kokoon, vaan rakenteeseenkin 
nähden — voi selvästi havaita eroavaisuutta. 

Tällaisella rummulla oli ihmeellinen vaikutus. Sitä noita 
käytti välineenä tainnostilaan päästäkseen. Muudan silmin- 
näkijä kertoo, että noita maanalaiselle tiedustelumatkalle 
lähtiessään kokosi ympärilleen niin monta miestä ja naista 
kuin hän vain sai käsiinsä, tarttui rumpuunsa ja pärrytti 
sitä voimainsa takaa samalla joikuen. Tähän lauluun kaikki 
läsnäolijat yhtyivät äänekkäästi. Ja rummuttaessaan ja 
joikuessaan noita kiihtyi kiihtymistään, hyppi ja suoritti 
mitä kummallisimpia liikkeitä, kunnes vihdoin kaatui tie- 
dotonna maahan. Tainnostilassa hän pysyi tunnin ajan, 
jonka jälkeen toinen noita hänet herätti unestaan. 

Näin muudan tutkija kertoo Lapin noidista. Eräs 
toinen tutkija antaa vielä värikkäämmän kuvan Lapin 
noitien loitsimisesta. Hänen kuvauksensa on Norjan Lapista. 
Esitämme sen tässä Holmbergin mukaan. 

Kun noidan oli tehtävä maanalainen tiedustelumatka, 
kutsui hän kokoon haltiansa, jotka tulivat hänen luokseen 
näkymättömässä muodossa. Läsnä piti olla myös kaksi 
pyhävaatteisiin puettua, liinahuntuista, mutta vyötöntä 
naista, yksi lakiton ja vyötön mies sekä keskenkasvuinen 
tyttö. Kun kaikki sekä näkyväiset että näkymättömät 
olennot olivat saapuneet koolle, otti noitakin lakin päästään, 
aukaisi vyönsä ja irrotti kenkänsä paulat, verhosi kasvonsa, 
pani kädet puuskaan ja kumartui eteen- ja taaksepäin lau- 
suen: »valjastakaa vetoporo — työntäkää vene vesille!» 
Viinalla karkaistuna hän sitten alkoi kiskoa tulisijalta kekä- 
leitä paljain käsin, iskeä kirveellä polveensa ja huitoa sillä 
molemmin käsin yli olkainsa; vielä hän kiersi sillä kolmesti 
apulaisnaisensa ja viimein vaipui maahan ikään kuin kuollut. 
Silloin ei kukaan saanut häneen koskea, ja oli tarkasti varot- 
tava, ettei kärpänenkään päässyt häntä likelle. Ruumiin 

ollessa tainnostilassa ajateltiin sielun vaeltavan maanalai- 
sella matkalla jossakin pyhässä vuoressa. Läsnäolevat naiset 
keskustelivat hiljaa arvuutellen, missä hänen henkensä 
kulloinkin liikkui. Jos he silloin pyhiä paikkoja luetelles- 
saan sattuivat mainitsemaan oikean, niin noita liikutti 
kättä tai jalkaa. Samalla he jännitetyin mielin koettivat 
arvailla, mitä kaikkea noita näki ja kuuli. Kun tämä vih- 
doin rupesi selviämään tainnostilastaan ja alkoi matalalla 
äänellä tavotella laulun päätä, korottivat naisetkin äänensä 
ja yhtyivät lauluun. Lopuksi noita ilmotti, mistä sairaus 
oli johtunut, mille haltialle sairaan puolesta oli uhrattava, 
nimitti uhrieläimen ja uhripaikan sekä vakuutti sairaan 
paranevan määrätyn ajan kuluessa. 

Noitarumpu on ollut Lapinkin noidalla, samoin kuin 
Siperian Samaanilla, alkuaan yksinomaan vain kiihotusväline, 
mutta myöhemmin sitä on ruvettu käyttämään monenlai- 
seen arpomiseen, mihin sen kuvitus on antanut aiheen. 

Lapin noita oli ensi kädessä tietäjä, mutta myös paran- 
taja, neuvonantaja ja kaikenlaisten uhrien toimittaja. 
Hänellä oli erikoinen uhripukukin. »Jos lappalainen itse on 
noita», — kertoo Randulf 1720-luvulla — »ja kykenee toimit- 
tamaan uhrin, tai ellei hän sitä itse tee, vaan käyttää toista 
siihen, niin on hänen tai sen, joka teurasuhrin toimittaa, 
vanhan pakanallisen tavan mukaan pukeuduttava erikoiseen 
uhripukuun, s.o. hänen päänsä ympäri on sidottava liinai- 
nen naisen nyörihattu, johon vielä pannaan lehti- ja kukka- 
seppele. Samanlainen seppele pannaan myös uhriteuraan 
päähän. Uhripapin hartioille ripustetaan vielä valkoinen 
esiliinan tapainen vaate» 

»Lappalaisten noitausko, joka läheisesti liittyy heidän 
käsityksiinsä sielusta ja vainajista, on» — sanoo Holmberg 
— »heidän muinaisuskontonsa ”pääkappale'.» Ja hän lopet- 
taa esityksensä Lapin noidista viittaamalla norjalaisen 
Olsenin lausuntoon, että manalaiset, joiden asunnot, elinta- 
vat, puvut ja kieli ovat aivan samat kuin maanpäällisten 
lappalaisten, käskevät lappalaisia vpitämään juuri semmoi- 
sia asuntoja, menoja ja tapoja, pukukuoseja ja tätä kieltä 
ynnä muuta näkemäänsä, velvottaen siihen etenkin noitia, 

joiden tulee muita opettaa ja kurinpidolla kasvattaa, pu- 
huvat heidän kanssaan lappia ja varottavat heitä, etteivät 
mitään muuta kieltä viljelisi kuin lappia, se kun on kielistä 
paras, jota heidän jumalansa käyttävät ja jota heidän esi- 
isänsä ovat käyttäneet ja jonka heidän ensimmäinen noi- 
tansa ja haltiakansa ynnä muut muinaiset ovat muodos- 
taneet — jos he nimittäin tahtovat kauan ja hyvin elää, 
menestyä elinkeinoissaan sekä itsensä ja elukkansa terveinä 
säilyttää.» 


Ja ottaaksemme toisen esimerkin Suomen suvun tietä- 
jistä esitämme jugralaisen noidan, sellaisena, millaiseksi 
K.F.Karjalainen hänet kuvaa. Ostjakkien ja voguulien eli 
jugralaisten keskuudessa noita ei ole perintöoikeuden nojalla 
tehtäväänsä määrätty, vaan siellä »synnytään noidaksi, 
s. 0. synnynnäiset taipumukset ratkaisevat, kenestä tulee 
noita. Jokapäiväisessä elämässä noidan täytyy ponnistaa 
ja puuhata elatuksensa hyväksi samoin kuin kaikkien muit- 
tenkin, sillä se palkkio, minkä hän avun antamisesta ynnä 
muusta noidantoimesta saa, on aivan vähäinen — joshän 
yleensä saa mitäkään. »Jugralaisen noidan alkuperäisenä 
tehtävänä on tiedustelu ja siihen perustuva ennustus. — — 
Unen näkeminen, rummun käyttö, hurmos ja loveen lankea- 
minen ovat hänelle antaneet mahdollisuuden päästä suora- 
naiseen kosketukseen haltioihin. — — — Sairauden autta- 
jana hän on ollut ainoastaan tietäjä, uhritoimituksiin hänen 
osanottonsa on ollut hyvä, toisinaan tärkeäkin, mutta ei 
välttämätön.» Edelleen Karjalainen vakuuttaa, ettei noita 
ole ollut heimon johtajana maallisissa asioissa. »Meillä ei 
ole varmaa tietoa jugralaisesta noidasta, joka samalla olisi 
ollut seutunsa rahvaan maallinen päämies.» 

»Se seikka, etteivät noidat yleensä ole myös maallisia 
johtajia, aiheutuu pohjaltaan siitä, että kumpaankin toi- 
meen vaaditaan erilaisia edellytyksiä. On kyllä usein väi- 
tetty, että noidat olivat ja ovat viisaimpia heimolaistensa 
joukossa, vieläpä kykeneviä pettämäänkin näitä, mutta 
näin yleisessä muodossa väite on paikkansapitämätön. 
Monesti noita yleisiltä lahjoiltaan voi olla hyvinkin heikko, 

Kaksi voguulilaisruhtinasta; oikeanpuolinen vanhempi veli näyttää 
Katariina II:n antamaa vakuutusta suvun ruhtinasoikeuksista. 
Valok. U. T. Sirelius. 


hänellä kun on vain määrätyt taipumukset, jotka eivät tee 
henkilöä sopivaksi käytännöllistä kykyä, voimaa ja roh- 
keutta vaativaan päällikönasemaan. Toiseksi noidantoimi 
ei ollut sidottu sukuperään, kun sitävastoin jueralaisilla 
heidän itsenäisyytensä aikana. oli jo aikaisin kehittynyt 

varsinainen sukuperintóinen johtajalaitos: heillà oli suku- 
ruhtinaita, johtajia, joiden arvo ja tehtávà meni perintónà 
isältä pojalle polvesta polveen ja joiden keskuudesta vallotus- 
kaudella näyttää, useimmiten nähtävästi mieskohtaisen voi- 
man ja toimintakyvyn johdosta, nousseen suurruhtinaitakin, 
laajemman alueen johtajia taistelussa orjuuttajaksi tunkeu- 
tuvaa vierasta valtaa vastaan. Näitä sukujohtajia eivät 


"kyenneet syrjäyttämään eivätkä niiden rinnalle kohoamaan 


pohjaluonteeltaan perinnöllisyydestä vapaan noidanammatin 
harjottajat; ruhtinaanarvoon he eivät voineet päästä, 
elleivät samalla olleet sukuperintönsä johdosta siihen oikeu- 
tettuja. Ruhtinaanarvon perimisoikeus ja noidan synnynnäi- 
set taipumukset lienevät kuitenkin varsin harvoin olleet 
yhtyneinä samaan henkilöön.» 

Ja näin luonnehdittuansa jugralaisen noidan Karjalainen 
saa tilaisuuden huomauttaa, ettei noita ole »ulkonaisesti 
niin värikäs eikä sisäisesti niin voimakas kuin mihin yleensä 
siperialaisen noidan olemme tottuneet käsittämään, vaikka 
monesti voisimmekin ostjakin sanoja toistaen sanoa, että, 
hänen maineisen miehen maine kuuluu seitsemän maail- 
man, kuuden maailman äärien ympäri». Jugralainen noita 
on elänyt syrjäisen kansan keskuudessa eikä ole päässyt 


"henkisesti rikastumaan, niin kuin monet hänen siperialaiset 


ammattiveljensä, jotka ovat eläneet voimakkaankin kult- 
tuurivaikutuksen alaisina. Siitä huolimatta on jugralaises- 
sakin noidassa vieraita piirteitä, naapureilta lainattuja, 
mutta »pohja ja pääsisältö on kuitenkin kotoperäistä, perit- 
tyä, vanhaa, epäilemättä osittain suomalais-ugrilaista, minkä 
seikan mielenkiintoisimpia todisteita on voguulissa säilynyt 
vanha nimi nail, suomen noidan, viron nöidin ja lapin noaidden 
äänteellinen ja merkityksellinen vastine. Sielu-uskon, esi- 
isäin palvonnan ja erään tahi eräiden vainajista kehittyneiden 
sairaushaltioiden ohella noita kuuluu vanhimpaan suomalais- 
ugrilaiseen sivistysperintöön.» 


Kirjallisuutta: 
Uno Holmberg: Lappalaisten uskonto. Porvoo 1915. 
K. F. Karjalainen: Jugralaisten uskonto. Porvoo 1918. 

Volgalaiset kosimassa. 


AIMISIIN meno ja vaimon hankkiminen on aina ollut 

myós taloudellinen kysymys. Niitten kansojen keskuu- 

dessa, jotka ovat sallineet moniavioisuuden, on vaimojen 
luku riippunut juuri aviomiehen varallisuussuhteista: mitä va- 
rakkaampi mies, sitä useampia vaimoja. Mutta vaimon otto 
ei ole ollut taloudellinen kysymys vain miehelle, vaan myös- 
kin vaimon omaisille. Nainen edusti 
kotona ollessaan työvoimaa. Kun 
hän siirtyi miehelään, menetti hänen 
kotinsa ja perheensä siis työvoimaa. 
Ja se oli taloudellinen kysymys. Siitä 
syystä ruvettiin vaatimaan lunnaita 
vaimosta, maksuja, eli ruvettiin siis 
ostamaan ja myymään vaimoja. Täl- 
laisiin aikoihin palautuvia piirteitä 
tavataan vielä tänäkin päivänä myös 
Suomen suvun kansojen häätavoissa. 
Suomen kielen »naimiskauppa» on 
m. m. muistona siitä ajasta. 

Eräs 1700-luvun tutkimusmatkai- 
lija, Georgi, kertoo  votjakeista: 
» Vaimoja he ostavat, ja vaikka heillä 
pakanallisessa taikauskossaan pysy- 
neinä ei olekaan kiellettyä pitää niin 
monta vaimoa kuin saattavat elättää, 
niin on kuitenkin harvalla niitä kahta 
tai useampia. Morsiamesta makset- 
tava lunnasraha nousee tavallisesti 
viidestä viiteenkymmeneen ruplaan 
ja morsiamen myötäjäisten määrä on 
suhteessa siihen. Avioliitossa he ot- 
tavat huomioon vain taloudellisen 
puolen.» 

Mordvalainen morsian. Samanlaisia kuvauksia on muista- 
Valok. Alb. Hämäläinen. kin suomensukuisista kansoista, sa- 


VOLGALAISET KOSIMASSA. 9 


T $eremissiläishäistä. 


mojedeista suomalaisiin saakka. Näihin suhteisiin viittaa 
m. m. meidän vanha kansanrunoutemmekin. 

Mutta vieläkin vanhempi tapa kuin vaimon ostaminen 
oli vaimon ryöstö, jota sitten myöhemmin on käytetty myös 
siitä syystä, että vaimon ostaminen tuli kalliiksi. »Ne, 
joilla ei ole varaa maksaa lunnasrahaa, hankkivat morsia- 
mia väkivallalla. Tätä varten he sopivat muutamien ystä- 
viensä kanssa, pyytäen näitä avustamaan yrityksessä, tun- 

keutuvat väkivallalla morsiamen asuntoon ja vievät hänet 
pois.» Näin kertoo G. F. Müller 1700-luvulla votjakeista. Ja 
arkkipiispa Jakov kuvaa mordvalaisten tapoja seuraavasti: 
»Huemattuaan hyvän neitosen tai saatuaan kuulopuheiden 
mukaan tiedon sellaisesta, saapuivat ryöstäjät salaa morsia- 
men kotikylään ja tavattuaan tytön pellolla, lähteellä tahi 
jossakin muussa paikassa yksinään — mutta ei kotona, 
sillä huoneista ei mordvalaisen tavan mukaan saanut neitoja 
ryöstää — veivät hänet mukanaan. Tällöin tapahtui usein 
tappeluja, joissa joku saattoi saada surmansakin. Morsiamen 
sukulaiset lähtivät nim. ajamaan ryöstäjiä takaa. Jos he 
saavuttivat heidät omilla pelloillaan, saivat he ilman vas- 
tustusta tytön takaisin ja ryöstäjien oli maksettava sakko 
kunnianloukkauksesta. Jos ryöstäjät taas saavutettiin 
maalla, joka ei kuulunut ryöstetyn tytön kotikylälle eikä 
ryöstäjien kylälle, syntyi tappelu. Mutta jos takaa-ajajat 
tapasivat ryöstäjät vasta näiden omilla alueilla, oli heidän 
itkien jätettävä neito ja palattava kotiansa. Perillä suljet- 
tiin ryöstetty neito sulhasen kanssa aittaan kolmeksi vuoro- 
kaudeksi. Joka ilta ja aamu lyötiin halolla oveen ja kolmesti 
lausuttiin: 'tottukaa toisiinne’. Kolmen päivän perästä 
alkoivat juhlat lauluineen, soittoineen ja tansseineen.» 

Ryöstön suorittajana ei aina ollut sulhanen, vaan toisi- 
naan hänen isänsä ja sukulaisensa, vieläpä aivan sivulliset 
vammattiryöstäjäty. Ja mordvalaisten kesken on tapahtunut 
sellaistakin, että sulhanen ja morsian ovat nähneet ensi 
kerran toisensa vasta — häitten jälkeen. 

Mutta ryöstö ei suinkaan aina ollut väkivaltainen, vaan 
tapahtui morsiamen tieten ja luvalla, vaikka itse ryöstön 
muoto säilytettiinkin. 

Myös tämä tapa hankkia vaimo, nim. vaimon ryöstö, on 
ollut aivan yleinen kaikilla Suomen suvun kansoilla. Onpa mei- 
dän omassa runostossammekin siitä säilynyt monia piirteitä. 


Milloin kosittiin, ei kysytty morsiamen mieltä eikä liioin 
sulhasenkaan. »Kun isä aikoo naittaa poikansa, lähettää 
hän ensiksi morsiamen isän luo sivullisia henkilöitä kysy- 
mään, aikooko hän antaa tyttärensä sille tahi tälle. Saa- 

|. tuaan tähän suotuisan vastauksen, sopivat molemmilta puolin 


yhteen tulleet isät ja äidit ensiksi kolym’istä, s.o. lunnas- 


` rahoista, sekä myös siitä, kenen on suoritettava hääkulut. 
Kun kaikki tämä on saatu järjestetyksi, pyytävät sulhasen 
| isi ja äiti koko morsiamen suvun vieraiksi kotiinsa. Tul- 


tuaan sinne tuona päivänä, huvittelevat vieraat, mutta 
lapset eivät tästä tiedä vähääkään.» 

Varsin merkillinen on se kosintakuvaus, minkä diakoni 
Vasilij, 1700-luvun lopulta, antaa mordvalaisten tavoista 
kertoessaan. »Sulhasen isä, toimitettuaan uhrin kodin 
jumalille sekä vainajille, lähti puolenyön aikaan morsiamen 
isän taloon, mukanaan leivänkanta, johon oli pantu mettä. 
Sen hän asetti morsiamen isän portin pielipuulle, lähestyi 
ikkunaa ja piiskalla siihen koputtaen ilmaisi matkansa tar- 
kotuksen sanomalla: ’Kogai! Minä olen Poraev Tsikafai. 
Tulin kosimaan tytärtäsi Kodaita pojalleni Ostupille, ota 
mesileipä portilta ja rukoile! Sitten hän pakeni täyttä lauk- 
kaa pihalta. Morsiamen isä lähti sukulaisten kanssa aja- 
maan takaa. Jos he saavuttivat kosijan, antoivat he tälle 
selkäsaunan ja palauttivat leivän. Jollei taas kosijaa tavo- 
tettu, ajoi morsiamen isä tämän kotiin ja ilmotti suostuvansa 
kosintaan. Takaisin kotia tultuaan toimitti morsiamen isä 
uhrit m. m. esi-isille, uhraten niille mesileivästä. Tällaisesta 
kosinnasta mordvalaiset eivät — jumalan rangaistusta 
peläten — mitenkään saattaneet kieltäytyä, vaikk'ei sulha- 
nen olisi ollutkaan morsiamen veroinen.» 

Tavallisesti koetettiin järjestää niin, että jos kosija oli 
varakas, häntä ei yritettykään tavottaa, mutta jos hän sitä 
vastoin oli köyhä tai muuten epämiellyttävä, pinnistettiin 


"kaikki voimat hänen kiinnisaamisekseen. 


Kun kosinta oli tapahtunut ja lunnasrahoista sekä 
muista ehdoista sovittu, vietettiin kihlajaiset. Yleisenä 
tapana on ollut, että kun lähdettiin sulhastalosta morsiamen 
kotiin kihlajaisiin, otettiin mukaan leipää tai lisäksi myös 
suolaa ja viinaa tai jompaakumpaa niistä. Morsiamen 
kotona ne asetettiin pöydälle. Jos ne otettiin vastaan, oli 
kosintaan suostuttu; jos ne palautettiin, oli keskustelut 

TSeremissiläinen kyläkatu. 
Valok. Alb. Hämäläinen. 


katsottava rauenneiksi. Milloin kihlajaisia päästiin viettä- 

mään, eivät sulhanen ja morsian olleet niissä läsnä. 
Tämän jälkeen saattoi kestää kauan, ennen kuin varsi- 

naiset häät vietettiin. Niihin kuului monenlaisia menoja. 


E LA A E an At bebe 

A. Hämäläinen: Mordvalaisten, tšeremissien ja votjak- 
kien kosinta- ja häätavoista. Suom.-Ugr. Seuran Aik. XXIX. 
Helsinki 1913. 


Samojedilaissankari. 


AIKILLA kansoilla on oma sankari-ihanteensa. Ja 
kaikki kansat ovat ainakin mielikuvituksessaan ja 
unelmissaan eläneet sankariaikansa ja unelmansa 
lauluiksi muuttaneet, milloin eivät ole saaneet todellisuudesta 
näihin aineksia. Sankarilauluja on useimmilla kansoilla. 
Muinaisilla kreikkalaisilla oli Iliaadinsa ja Odysseiansa, 
germaaneilla Niebelungenliedinsä ja Edda-laulunsa, meillä 
suomalaisilla kalevalainen runostomme. Kaikkein alkeel- 
lisimmilla sukulaisillammekin on omat sankarilaulunsa. 
Matkakertomuksessaan v:lta 1846 Castrén kertoo sa- 
mojedien sankarirunoista. Hän huomauttaa, että niissä 

on samoin kuin meidänkin runoissamme usein esitettävänä 


' urhon matka voittamaan neidon sydäntä ja kättä. Tämä 
| tuntui hänestä ihmeelliseltä, kun samojedit yleensä syvästi 

< halveksivat naista, ja siksi hän kysyi, kuinka naiselle näissä 
> runoissa osotettiin niin suurta huomiota. Siihen samojedit 
*— vastasivat, että heillä oli esi-isáin ajoista tapana, etteivät 


he ottaneet vaimoa omasta heimostansa. Mutta kun heimot 
olivat keskenään vihamielisiä, oli vaimo useimmiten otettava 
ryöstämällä, väkevämmän oikeutta käyttämällä, varsinkin 
kun ostamiseenkaan aina ei ollut varaa — vaimojen lun- 
naiden ollessa korkeita, kun moniavioisuuden takia naimat- 
tomia naisia oli vähän. 

Kuulkaamme, mitä samojedit lauluissaan kertovat: 

Joen suussa syntyy sankari. Vielä kehdossa maatessaan 
hän arvelee, että on aika katsoa vaimo itselleen. Pian hän 
nousee kehdostaan ja istuutuu rautapermannolle. Tuumien 
naimistaan yhä hän päättää kysyä neuvoa isältään. Mutta 
isä asuu muualla ja hänen luokseen on hankala päästä, sillä 
tie kulkee maan alitse. Kun sankari istuu ja miettii matkan 
vaikeuksia, aukenee rautapermanto itsestään. Rohkeasti 
laskeutuu sankari aukosta alas ja kulkee maanalaista tietä 
seitsemän päivää, kunnes ehtii isänsä asunnolle. Perille 
päästyään hän sanoo isälleen: »Sinä olet matkannut ympäri 
koko maailman, etkö ole löytänyt vaimoa minulle?» Isä 
ilmottaa, ettei ole löytänyt, ja kehottaa poikaa itseään 
etsimään vaimoa itselleen. Siihen sankari tyytyy ja lupaa 
lähteä vuorilinnaan voittaakseen kuninkaantyttären omak- 
seen. Isä hyväksyy tämän aikeen ja poika palaa asun- 
toonsa. Tultuaan kotiinsa hän tarttuu jouseen ja nuoleen, 


. hyppää kokon selkään ja lentää läpi ilmojen. Seitsemäntenä 


päivänä kokko pysähtyy vuorilinnan luo muutamaan puuhun. 
Sankari istuu ja kurkkii puusta ja näkee rannalle leiriytyneinä 
kolme vierailta mailta purjehtinutta urhoa ja vähän kauem- 
pana heistä seitsemän muuta sankaria. Linnassa on pidot. 

Seitsemän päivää puussa oltuaan sankarimme muut- 
tihen soopelieläimeksi ja kapusi maahan. Sitten hän 
taas otti entisen hahmonsa, astui kuninkaan asuntoon ja 
piiloutui uunin taakse. Vain kuningas huomasi hänet, mutta 

ei ollut  huomaavi- 
naan. Sankarin maa- 
tessa uunin takana 
kuningas istui seitse- 
män pojan kanssa 
pöydän ääressä juo- 
massa. He joivat seit- 
semän päivää, ja seit- 
semäntenä päivänä 
kuningas kysyi, kuka- 
han se vieras oli, joka 
oli piiloutunut uunin 
taakse. Nyt pojatkin 
huomasivat sankarin 
ja koettivat nostaa 
aina kaksitellen häntä 
molemmista käsistä. 
Vanhemmat pojat ei- 
vät jaksaneet liikut- 
taa häntä ja menivät 
itkien pois. Silloin tuli 
nuorin poika ja nosti 
yksin makaavan mie- 
Samojedilaisnoita. hen. Nyt määräsi ku- 

Valok. K. Donner. ningas uudet pidot 

pantavaksi toimeen ja 

käski nuorimman poikansa tuoda kuninkaantyttären vie- 
raan viereen, sillä hänestä piti tulla tämän puoliso. Hää- 
juhlat kestivät seitsemän päivää, jonka jälkeen sankari 
sanoi hyvästit ja palasi morsiamineen siihen puuhun, mi- 
hin hän oli kokkonsa jättänyt. Mutta kun nuo vie- 
raat urhot näkivät hänen vievän kuninkaantyttären, jota 
hekin olivat tavotelleet, leimahti heidän kiukkunsa liekkiin. 
Eräs heistä jännitti jousen ja ampui nuolen linnaan — 
halkaisten sen kuparikaton. Silloin yksi kuninkaanpojista 
karkasi miekkoineen vieraan soturin kimppuun ja tappoi 
hänet, mutta sai samalla itsekin surmansa. Samoin kävi 
hänen viiden veljensä, jotka tulivat toinen toisilleen avuksi. 

Kun sisar näki veljensä verissään, alkoi hän katkerasti itkeä. 
Silloin hänen miehensä laskeutui puusta alas soopelina ja 
samalla tuli kuninkaan nuorin poika linnasta ulos. Sankari 
palautti lankonsa linnaan ja ampui nuolen, joka lävisti vie- 
raan rinnan. Sen jälkeen nuoli lensi edelleen ja tappoi viisi- 
sataa miestä palaten itsestään takaisin paluumatkallaankin 
lävistäen toiset viisisataa miestä. Ja niin kävi muittenkin 
nuolien: jokainen tappoi tuhat miestä. Ja kun nuoli yhdek- 
sästi oli lentänyt, ei ollut elossa yhtäkään vieraista urhoista 
enää. Jälleen muuttihen sankari soopeliksi ja kiipesi puu- 
hun, katseli ympärilleen, näki kokkonsa, mutta ei nähnyt 
vaimoaan. Tämä oli taistelun kestäessä lentänyt omalla kokol- 
laan pohjoiseen. Sankari seurasi häntä ja tuli vihdoin linnan 
edustalle, jossa oli seitsemän urosta. Hänen kokkonsa lensi 
sellaisella voimalla linnaa vastaan, että sen kuparikatto 
murtui ja kolme urosta kuoli. Sankari vaati vaimoaan. 
Mutta jäljellejääneet uroot kieltäytyivät häntä luovutta- 
masta väittäen hänen tulleen vapaaehtoisesti. Syntyi ankara 
taistelu, johon kaikki linnan uroot ottivat osaa. Mutta tais- 
telun aikana oli vaimo taas paennut ja mennyt toi- 
seen linnaan, jossa oli viisineljättä urosta ynnä paljon muuta 
väkeä. Siitä huolimatta ohjasi sankari kokkonsa sitä vas- 
taan ja se lensi nytkin sellaisella voimalla, että katto sortui 
ja kaksi urosta murskaantui. Tässäkin linnassa uroot kiel- 
täytyivät kuninkaantytärtä luovuttamasta tarjoutuen hänen 
sijaansa antamaan sisarensa. Mutta siihen sankari ei tyy- 
tynyt, vaan alotti taistelun. Hän oli tuskin ennättänyt 
alkaa, kun lanko saapui avuksi ratsastaen nopeasiipisellä 
kokolla.. Ja yhdessä he surmasivat melkein kaikki linna- 
laiset. Niin mahtava oli muudan näistä linnan uroista, että 
hänen nuolensa lensi seitsemän päivää yhtä mittaa vasten 
sankarin rintaa. Sitten heräsi eloon eräs kahteen kappalee- 
seen hakattu uros ja ahdisti sankaria niin tuimasti, että vain 
langon väliintulo pelasti hänet kuolemasta. Hän oli nyt 
niin uupunut, että lanko toimitti hänet levolle ja itse lopetti 
taistelun. Hän nukkui seitsemän vuotta. Herätessään hänen 
luonaan istuivat hänen vaimonsa ja lankonsa. Nyt sankari 
tahtoi, että lanko tuomitsisi sisarensa, mutta lanko kieltäytyi 

tuomitsemasta toisen miehen vaimoa. Silloin sankari luki 
itse lakia ja lävisti vaimonsa. Eräs linnan uroista oli sáás- 
tynyt ja hän antoi nyt sisarensa sankarille puolisoksi. Häitä 
vietettiin seitsemän päivää, ja sitten palasi sankari vaimoi- 
neen ja lankoineen joen suuhun. Täällä järjestettiin taas 
pidot — ja lanko sai suurten ansioittensa takia sankarin 
sisaren puolisokseen. 

Tcro aloes aie tte. 

Suomi 1858. 


Nordiska resor och forskningar af M. A. Castrén. II osa. 
167—172. 


Jugralaiset karhunpeijaiset. 


ARHUA eivit Obin ugrilaiset pyydà samalla tavoin kuin 
muuta riistaa. Niin mahtavaa, suorastaan jumalallista 
voimaa vastaan ei ole hyvä sotaa käydä. Karhunpyynti 

on aivan satunnainen. Milloin ostjakki tai voguuli on karhun- 
pesän löytänyt, ilmottaa hän siitä ystävilleen. Ja karhu tape- 
taan tavallisesti pesään, siten että tämän suuaukko tukitaan 
seipäillä, näreillä ja pölkyillä ja sinne ammutaan katosta. 
Kun karhu on kuollut, vedetään se kattoaukon kautta 
ulos pesästä. 

Jo karhunpyyntiin lähdettäessä noudatetaan monen- 
laisia menoja, joita sitten jatkuu karhua nyljettäessä ja kotiin 
kuljetettaessa. Mutta varsinaiset juhlat alkavat vasta, kun 
karhu on saatettu peijaistupaan. Pitkin matkaa on karhua 
suostuteltu. Kun lähdettiin liikkeelle kohti kylää, sanot- 
tiin, että karhu vietiin »pikkutyttóiseen tytölliseen kylään, 
pikkupoikaiseen pojalliseen kylään, pienten tyttösten leik- 
kiin, pienten poikasten leikkiin osaaottamaan, ostjakki- 
miehen tekemään kirkastuliseen tulelliseen taloon.» Ja niin 
tuotiin karhu —- oikeastaan sen nahka — peijaistupaan. 
Tappaja ja joku hänen lähimpiä sukulaisiaan sitä kantoi. 
Karhu asetettiin sitten alustalle etukäpälien nojaan, niin 
että se muistutti vatsallaan makaavan koiran etupuolta, 
naama oveen päin. Vielä puettiin karhu, pantiin lakki tai 


tt! 


Hiidenkiuas Lapissa (Turun lääni). 
Valok. Aarne Europaeus. 


Päiväniemen kansainvaelluksen aikuinen kalmisto Lempäälässä. 
alalla näkyvät pienet kiviröykkiöt ovat hautaraunioita. 


Etu: 


Supitunlahti Sysmän ja Asikkalan rajalla. Taustassa varhaisemman 


rautakauden polttohautaryhmä (n. vv. 500—600 j. Kr. s.). 
Valok. A. Hackman. 

Voguuli melsälle menossa. 
Valok. Arituri Kannisto. 


huivi päähän — karhun sukupuolesta riippuen — ja joskus 
huivi selkään sekä erilaisia koristuksia kaulaan. Sen silmät 
ja sieraimet peitettiin, silmät siksi, etteivät naiset ole 
arvollisia katsomaan karhua silmiin ja suutelemaan sitä kuo- 
nolle, niin kuin miehet tekevät.» Karhun eteen asetettiin vielä 
monenlaista kestitystä, juomaa ja ruokaa, kuiva kala, 
leipää, kalanrasvaa, viinaa j.n. e. 

Kun näin on varustauduttu, voidaan »eläimen tanssimi- 
nen» alkaa. Pidot, joihin ystävät ja kylänmiehet saapuvat, 
kestävät useita päiviä, milloin kolme, milloin neljä tai 
viisikin — aina varallisuuden mukaan. Varsinaiset juhlat 
alotetaan kunakin päivänä illan tultua. Näihin kuuluu 
vieraitten kestitystä, karhulauluja ja näytelmiä sekä tanssia. 
Jokaisen on myös osotettava kunnioitusta karhulle kumar- 
tamalla sille ja suutelemalla sen päätä tai kuonoa. »Póydàn 
vieressä karhun sivulla» — kertoo Artturi Kannisto —- 
vistuu tuolilla isäntä, silloin tällöin silitellen pöydällä makaa- 


6 — Suomen kansan aikakirjat. 1. 

van juhlavieraansa kuonoa ja päälakea. Yleisö istuu pilttuun- 
tapaisissa makuulaverien osastoissa kuin missäkin aitioissa tai 
seisoskelee pitkin pirtin seinävieriä. Näyttämönä on keski- 
lattia, pukuhuoneena naapuritupa, josta esiintyjät tulevat 
peijaistupaan ja jonne esityksen päätyttyä poistuvat.» 

Kunkin illan ohjelma alkaa karhulauluilla, joita kolme 
miestä esittää tavallisissa pukimissaan ilman naamioita sekä 
ilman soiton säestystä. Keskimmäinen laulaja on esilaulaja, 
sivumiehet kertaavat hänen laulunsa, joten laulanta muis- 
tuttaa meidän vanhojen kansanrunojemme esitystä. »Lau- 
lujen nuotti on verraten vaihtelevaa, milloin nopea, milloin 
verkkainen, milloin yksitoikkoinen, milloin iloinen, milloin 
surullinen. — — — Aiheet ovat monenlaisia, lauletaan kar- 
husta, miten se kuljeksi metsässä, löysi itselleen ystävän, 
miten se teki pesän, lauletaan sen entisestä elämästä tai- 
vaassa, lauletaan sankareista ja mainioista muinaisajoista, 
jolloin ei ollut uutistulokkaita ja jolloin kaikkea oli kyllin, 
lauletaan jumalista, heidän keskinäisestä rakkaudestaan ja 
vihastaan sekä heidän suhteestaan ihmisiin.» 

Näytteeksi näistä karhulauluista esitettäköön seuraava 
Kanniston tekemä käännös, missä on koetettu noudattaa 
alkutekstin epäsäännöllistä rytmiä: 


Ylijumal' ukkoni 

kesän teki helteisen, 

kesän teki hikisen. 

Sakean paarman vaivaa kannan, 

sakean sääsken vaivaa kannan. 

Synkkää metsää, sankkaa metsää 
kuinka käynkin, 

harjunkasvua harjumarjaa ei ole, 
metsänkasvua metsämarjaa ei ole. 
Yönyövyntä-ruokamaata en löydä, 
päivännousenta-viljamaata en löydä. 
Harjunkasvua harjulehteä 

kuinka revin, 

metsänkasvua melsäruohoa 

kuinka syönkin, 

täyttämättömän vakkani suuta en löydä, 
täyttämättömän konttini suuta en löydä. 
Siten käydessäni 

virran juoksema virtava joki näkyi, 


JUGRALAISET KARHUNPEIJAISET. 


vuon juoksema vuolas joki näkyi. 
Suisen joen suuta kohti seuraelen. 
Kauan kuljin tai hiukan kuljin, 
niin kerran 

pienen hammasraon vihellysääni 
vihelsi mulle. 

Säikkyneen eläimen onnekas sydämeni 
säikkyi, 

pelokkaan eläimen onnekas sydämeni 
pelästyi. 

Nyt huomaan: 

katkonapa-ihminen se ei oo, 

vaan harjuhiisi-, metsähiisiäijät 
mun säikäytti. 


Harjuhiisi-, metsähiisiäijän en voi mitään. 


Ihminen jos oisi, 


hiekanmuruksi, sannanmuruksi murskaisin. 


Täten kulkeissani 

suvikurkku kurkkulintu mulle laulaa: 
»Pahaa mieltä älä kanna, 
kiukkumieltä älä kanna. 

Suisen joen suulleni kun joudut, 
pään näkymätön pitkä kylä on. 
Mun ihmisteni rakentaman tuvan 
karstanurkan nähdä saat.» 

Täten kulkeissani 

suisen joen suulle tulin. 

Pään näkymättömän suuren kylän 
hoikkahäntä hännikäs narttu 
minua haukkui, 

hoikkahännät monet koirat 
minua haukkui. 

Sirkunhenkeni vaivoin säästyi, 
varpushenkeni vaivoin säästyi. 
Pään näkymättömän pitkän kylän 
nelipienat monet venheet 

monin lähtee. 

Viinenpohjan monet nuolet 

monin ammutaan. 

Kipeänokka nokikas paarma 
pyhän eläimen kuolentapaikkani 
läpi lennähti. 

Sirkunhengen pääni 

nyt katkaistiin, 

varpushengen pääni 

nyt katkaistiin. 

Miehen kantavalle maalle 

minut tuotiin. 

Kolmipiena tuohikätkyt 

mulle tuotiin, 

nelipiena tuohikätkyt 

mulle tehtiin. 

Palmikkotytön ehoin muodoin 

minut pantiin (katkyeen), 

sorean pojan ehoin muodoin 

minut peitettiin. 

Pään näkymättömään pitkään kylään 
minut tuotiin, 

keskikylän kuuluun taloon, 
keskilinnan tiettyyn taloon 

minut vietiin. 

Hienon kankaan upeaan pesään 
minut asetettiin, 

hienon silkin upeaan pesään 

minut asetettiin. 

Järviviljan hyvyydellä minut hyvitetään, 
Obin viljan hyvyydellä minut hyvitetään, 
loputonta tyttöin huvia 

mulle näytetään, 

loputonta poikain huvia 

mulle näytetään. 

Karhun tietyt viisi yötä kului. 

Sitten minut 

suuren jumalan polulle pannaan: 
suuren rahan helinässä menen; 

pienen jumalan polulle pannaan; 
pienen rahan kilinässä menen. 


Peijaismenojen toisena tärkeänä osana ovat näytelmät, 
joko suorasanaiset puhe-esitykset tai laulettavat. Niitä saat- 
taa olla hyvin paljon, pitkissä juhlissa aina 200—300, mutta 
yleensä ne ovat hyvin lyhyitä. Vain miehet esiintyvät 
näyttelijöinä. He käyttävät tuohesta valmistettuja suuri- 
nenäisiä naamioita. Sisääntullessaan ja poistuessaan näyt- 
telijät hyppelevät kanteleen soiton tahdissa. 

Sisällykseltään näytelmät ovat moninaisia, mutta aiheet 
on saatu jugralaisten omassa piirissä sattuneista tapahtumista 
ja kohtauksista. Kun karhunpeijaiset ovat ilojuhlia, ovat 
näytelmätkin huvinäytelmiä, joissa kuvataan ihmiset ja 
tapahtumat hullunkurisina ja naurettavina sekä suuren- 
nellen. Metsämiesten elämää kuvattaessa esitetään mielellään, 

Bedkasin voguulikylä (talvikylä). 
Valok. Artturi Kannisto. 


miten tomppeli käyttäytyy eri tilanteissa, tai kepposia, joita 
viisas tyhmälle tekee. Ketään ei säästetä, ei läsnäolevia vie- 
raita, ei omaisia, eipä edes isäntääkään. Esilystapa on 
hyvin realistista, häikäilemätöntä ja toisinaan suorastaan 
rivoakin, mutta kellään ei ole aihetta suuttua. Näyttelijäin 
ja katsojien suhde on läheinen, sillä katselijat saavat tehdä 
huomautuksiansa, jotka voivat johtaa leikilliseen sanan- 
vaihtoon. 

Näytteeksi lainaamme tähän muutamia Karjalaisen 
antamia selostuksia tällaisista näytelmistä. 

Tupaan tulee hiihtävä mies, ylpeänä, kehuu urheut- 
taan, uskaltaapa lyödä karhua korvalle, vaikka hänelle 
selitetään, että se on pyhä eläin. Äkkiä huomaa jaloissaan 
hiiren, säikähtää, pyytää läsnäolevilta apua, ja viimein 
tunnustaa, että hän onkin suuri pelkuri. 

Nuorukainen haluaa vaimokseen tyttöä, joka ei kos- 
kaan esiinny hunnuttamattomana. Tekee monta yritystä, 
mutta ei saa kasvoja nähdä. Viimein pyytää taivaan jumalaa 

tekemään tuulen, joka tempaisi peitteen kasvoilta. Jumala 
kuulee, ja kun nuorukainen näkee hirveät kasvot, pakenee 
hän kotiinsa soutaen aivan henkensä edestä peläten tytön 
ajavan takaa. Kotiin päästyään alkaa lasketella pilojaan 
itsestään ja tytöstä ja kiittää jumalaa, että tämä pelasti 
hänet sellaisesta vaimosta. 

Humalainen kulkee metsässä kuunvalossa, näkee var- 
jonsa, jota luulee mieheksi, ja joutuu sen kanssa sanan- 
vaihtoon — pitää näet kaikua toisen vastauksina. Hän 
kiivastuu ja alkaa vihdoin kepillään hosua pilkkaavaa seu- 
raajaansa, kunnes joutuu pimeään metsikköön, johon varjo 
näytti kadonneen. Ylpeänä voitostaan palaa tanssien kotiin. 

Karhu on tehnyt pillojansa. Ukko sanoo eukolleen: 
mennään tappamaan karhu, minä olen niitä ennen paljon sur- 
mannut». Näin sanoo, vaikk'ei ole nähnytkään karhua. Eukko 
vastustelee, mutta turhaan. Vähän matkan päässä tava- 
taankin karhu, mies säikähtää, heittää pyssyn ja keihään 
kädestään ja juoksee kotiin. Eukko ampuu karhun ja 
kotiin tultuaan huomauttaa: »johan sanoin, että sinä pötkit 
pakoon». Moitteeseen mies vastaa: »jos olisin ollut yksin, 
en olisi paennut, mutta nyt juoksin pois, kun tiesin sinun 
kyllä tappavan karhun.» 

Kolme ostjakkia metsästää, yksi lähettää toverinsa 
saalista saamaan itse muka toiselle suunnalle mennäkseen, 
mutta jääkin nuotiolle tekemään soittokonetta. Tovereil- 
leen kuitenkin vakuuttaa olleensa metsällä, mutta ei löytä- 
neensä riistaa. Tämä menettely uudistuu vielä, mutta vih- 
doin hänen on pakko tunnustaa petoksensa, hänellä kun ei 
koskaan ole saalista näytettävänä. Sitten hän ehdottaa 
talon rakentamista. Hirret hakataan — näyttämösauvat 
otetaan esiin — mutta kun ne ovat eripitkiä, on ne tasat- 
tava. Tasaus suoritetaan siten, että toisia venytetään 
pidemmäksi vetämällä, toisia taas lyhennetään työntämällä, 
menettely, joka katsojista on kovin hullunkurista. 


Karhulaulujen ja näytelmien ohella on ohjelmassa vielä 
Lanssia, kuten voguuleilla seitsemän miekkamiehen sota- 
tanssi, sopulinnahkaa hierovan naisen, punaiseen viittaan 

pukeutuneen, karhua matkivan miehen, metsäeläinten ja 


* hiidenlasten tanssit. Tansseja esittävät miehet, naiset ja 


lapsetkin. Ne ovat vain eräänlaista pyörähtelyä ja raajain, 


' etenkin käsien heittelyä, liikkeitä, joitten merkitys nyky- 


polville on käsittämätön, mutta jotka näyttävät osottelevan 
jonkinlaista hyökkäystä ja puolustusta.» Ja viimeisenä 
iltana voguulit esittävät vielä eläinnäytelmiä, hyttysten, 
kurjen, huuhkajan ja tuliketun näytökset. Seitsemän naa- 
mioitua miestä juoksee inisten ympäri huonetta hyttysinä, 
ja laskeutuu sitten — muka savun ajamina — alas maahan; 
pitkällä puunoksalla varustettu, huiviin puettu mies ahdis- 
telee kurkena läsnäolevia, vieläpä karhuakin; poronnahka- 
turkkiin pukeutunut huuhkaja hyppii kyykkysillään samoin 
läsnäolevia hätyytellen ja tuliketulla on häntä tulessa, kun 
hän vanhaan säkkiturkkiin pukeutuneena juoksentelee ym- 
päri tupaa. 


Niin ovat juhlat päättyneet. Samoin kuin karhua peijais- 
tupaan tuotaessa noudatetaan sitä sieltä vietäessäkin monen- 
laisia menoja. Sitten sen nahka on vapaasti käytettävissä. 
Lihat on keitetty tai paistettu ja syödään peijaisten pää- 
tyttyä. 

Arkinen aika koittaa jälleen Jugran mailla. Kova taistelu 
elämisen ja olemisen puolesta jatkuu. 

Kirjallisuutta: 


K. F. Karjalainen: Jugralaisten uskonto. Porvoo 1918. 
T. I. Itkonen: Suomensukuiset kansat. Helsinki 1921. 

koko Pohjois- ja 


| Kahdentoistatuhannen vuoden salaisuudet 


päivänvaloon. 


valaisee muinaistutkimuksen avulla. Enemmän kuin 
6,000 vuotta Suomen kansan olemassaolosta ovat 
näitten tutkimusalojen tutkijat saaneet unhotuksen hämä- 


EL ovat ne ajanjaksot, joita historiantutkimus 


| rästä vedetyksi päivänvaloon. Mutta vielä kaukaisempiin 


ajanjaksoihin nähden, joista muinaislöydöt eivät vielä anna 
viittauksia  maailmanarvotusten ratkaisemiseksi, saapuu 
avuksemme geologian tiede ojentaen muinaistutkimukselle 
auttavan kätensä. Tämäkin tiede tutkii maakerrostumia, 


mutta ei löytääkseen muinaisjäännöksiä, vaan antaakseen 


maakerrosten itsensä todistaa, millaista muinoin on ollut. 
Geologia kertoo ajasta, jolloin ilmasto meidän maanosas- 
samme oli huo- s r 
mattavasti kyl- | 
mempää kuin nyt, 
niin että sadevesi 
keräytyi paksuksi | 
jääkerrokseksi, 
joka viimein peitti 


Keski-Euroopan. 
Satojen metrien 
korkeuksiin ko- 
hosi suuri maa- 
jää, jättiläiskiin- 
tojää, jollainen ) eli. 
vielà nytkin peit- kandinasiqn maajää 5 EPIO sekä Euroopan 
tää Grönlannin. muitten vuoriseutujen maajää laajimmillaan. 

Kerrosluneen saven leikkaus. 


Näin kului pitkä ajanjakso, kunnes ilmasto taas lauhtui - 
ja maajää alkoi sulaa. 

Sitä mukaa kuin jääkerrokset sulivat, alkoi ihminen vallata 
uutta maata. Milloin tämä tapahtui Suomessa? Vasta Suomen. 
eteläisimmän osan vapauduttua jäistä voivat ihmiset asettua 
tänne asumaan. Mutta milloin tämä tapahtui? Tähän kysy- 
mykseen on geologia vasta aivan äskettäin, niitten tutkimus- 
ten ansiosta, joita etenkin ruotsalainen tiedemies de Geer 
sekä suomalaiset W. Ramsay, I. Leiviskä, M. Sau- 
ramo y. m. ovat suorittaneet, voinut antaa ratkaisevan 
vastauksen. Kertomus siitä, miten tämä oli mahdollista, 
on mielenkiintoisimpia lukuja tieteen historiassa. | 

Suuri maajää noudatti samoja luonnonlakeja, joita me 
vielä tänä päivänäkin voimme tutkia tunturien jäätiköillä. 
Samoin kuin nämä liikkui maajääkin hiljaa, mutta yhtä 
mittaa alaspäin raastaen samalla mukaansa vuorien soran 
eteenpäin liukuessaan. Kun ilmasto alkoi lauhtua, muo- 


ss" 

dostui sulaneesta vedestä jäätikköjokia, jotka valtavalla 
voimalla syöksyivät eteenpäin jään alla ikään kuin tunne- 
leissa, huuhtoivat mukaansa sen soran ja liejun, jota jätti- 
läisjäätiköt kuljettivat allaan, sekä kerrostuttivat sen saveksi 
meressä, joka kuohui m. m. nykyisten Suomen matalinten 
osien päällä. Joka kesä laskeutui uusi liejukerros vanhem- 
pien päälle — joko paksumpi tai ohuempi, aina sademäärän 
vuotuisen runsauden mukaan. NäinEsyntyi omituinen n. s. 
kerrostunut savi, jota voi huomata useimmissa tiilitehtaissa 


Läpileikkaus kerrostuneesta savesta. 
Jään sulaminen A:n ja B:n sekä B:n ja C:n välillä on kestänyt vuoden. 


— tiiliteollisuus käyttää näet säännöllisesti juuri tätä savea 
raaka-aineenaan. 

Kaksi ohutta savikerrosta — vaalea ja tummempi, 
talvi- ja kesäkuukausien sulamiskerros — on näissä Pohjois- 
Euroopalle luonteenomaisissa kerroksellisissa savivöissä syn- 
tynyt aina yhden vuoden kuluessa. Ne ovat siis kuin puiden 
vuosilustot. Vuotuiset savikerrostumat ovat nimittäin kuin pä- 
reet katolla, jonka harja on luoteeseen ja räystäs kaakkoon 
päin. Se johtuu siitä, että ne syntyivät mereen mannerjäätikön 
ääreen, tämän vuosi vuodelta paetessa kaakosta luoteeseen. 

Näistä savikerrostumista voidaan jääkauden kestämis- ja 
sulamisaika määrätä niin tarkkaan, että virhe on aivan 
mitätön. Kaiken kaikkiaan on tällaisia »savivuosia» laskettu 
Suomenlahdesta Pohjanlahteen halki eteläisen. Suomen n. 
3,000. Mutta ei tämäkään vielä riitä. Tiedemiehet määrit- 
televät niistä myös sen, miten nopeasti mannerjää eri osissa 
maata on sulanut ja sen eteläreuna vetäytynyt pohjoista 
kohti. Niin on siitä n. 3,000 vuoden ajasta, mikä tarvittiin 
jäänreunan siirtymiseen Suomenlahdesta Pohjanlahteen, n. 
puolet kulunut Suomenlahden ja Salpausselän väliseen mat- 

kaan. Tällä vyöhykkeellä on perääntyminen ollut niin 
hidasta, että vuodessa on päästy vain n. 100 metriä. Toisin 
paikoin on kulku ollut vieläkin hitaampaa tai kokonaan 
seisahtunutkin. Niinpä Salpausselät ovat syntyneet sinä 
n. 200 vuoden pysähdysaikana, mikä niitten kohdalla jään 
sulamisessa tapahtui. Tämän rajan yli päästyään vilkastui 
sulaminen ja jäänreuna vetäytyi taaksepäin 2—-300, jopa 
paikoitellen 500:kin metriä vuodessa. 

Näihin laskelmiin perustuu myös se otaksuma, että Etelä- 
Suomen rantaseutu vapautui mannerjäästä n. 12,000 vuotta 
sitten ja muut maamme osat sen jälkeen, Pohjanmaan 
rannikko esim. siis n. 3,000 vuotta myöhemmin. 


Maamme ensimmäiset asukkaat. 


EOLOGINEN tutkimus on sis osottanut, että 
(5 maamme eteläiset seudut ovat jo yli 10,000 vuotta 
olleet asuttavia. Varmaa on, ettei kestänyt monta- 
kaan vuosituhatta, ennen kuin ensimmäiset ihmiset saäpui- 
vat tänne ja rupesivat tätä maata asumaan. Heidän elin- 
keinonaan oli metsästys ja kalastus. He eivät vielä tunte- 
neet metalleja, vaan tekivät tärkeimmät työkalunsa ja 
aseensa kivestä, etenkin kovista purkautuneista vuori- 
lajeista. Piikiveä, josta muualla maailmassa on kivikauden 
aseita tehty, Suomessa ei ole. Pukuina oli eläinten vuotia 
ja nahkoja, asuntoina nähtävästi kodat. Koko tätä varhai- 
sinta aikaa on nimitetty kivikaudeksi. Samanlaisen 
kehityskauden ovat kaikki maailman kansat eläneet; jotkut 
villit heimot eivät ole vieläkään päässeet kehityksessään 
sitä pidemmälle. 

Ne yksinkertaiset kiviaseet, joita täältäkin on löytynyt, 
vaikkakaan ei runsaasti, ja joita vasta myöhään on ruvettu 
aseiksi ymmärtämään, ovat ensimmäisiä merkkejä ihmisen 
. elosta maassamme. Vuosituhat vuosituhannelta ovat Suo- 
menkin asukkaat askel askeleelta kehittyneet kivikauden 
asteelta höyryn ja sähkön asteelle. Me, jotka olemme lämpi- 
mien asuntojen hemmottelemia, joissa nopeasti saa valkean 

; palamaan, me, joilla on vesijohto ja sähkövalo sekä monen- 
laisia koneita työssämme apuna, jotka käytämme rautateitä, 
autoja, lentokoneita, sähkölennätintä ja radiota — meidän 
on vaikeata ajatella itseämme tuohon aikaan siirrettyinä, 
' jolloin ihmisen elämä oli alituista kamppailua nälkää, vilua 
| ja metsän villipetoja vastaan. Tänäkin aikana ihminen osotti 
sentään etevämmyyttään eläimen rinnalla: hän oli keksinyt 
m. m. tulenteon taidon. Tuli lämmitti häntä talven tui- 
mia pakkasia vastaan, tulen avulla hän vähitellen oppi val- 
mistamaan ruokansa, nautittuaan alkuaan sekä eläin- että 


Liuskekivestä tehtyjä kivikauden Kivikauden tikari. 
keihäänkärkiä. Kansallismuseo. 
Kansallismuseo. 


96 SUOMEN ESIHISTORIA. 


kasvisravintonsa raakana, sità erikoisesti valmistelematta, 
ja tulen avulla hän karkotti yöllä liikkuvat metsänpedot. 
Yksinään kaikista koko maapallomme olennoista ihminen 
on kyennyt keksimään keinon synnyttää ja säilyttää tätä 
lämmittävää ja valaisevaa, lukemattoman monilla tavoin hyö- 
dyllistä luonnonvoimaa. Juuri tämä osottaa hänen suurta lah- 
jakkuuttaan. Kun ihminen muinoin oppi kehittämään tulta, 
oli merkityksellisin kaikista löydöistä ja keksinnöistä tehty. 

Alkuaan tapahtui tulenteko luultavasti hankaamalla 
kahta kuivaa puupalasta vastakkain. Tällaisen kitkavalkean 
teosta on säilynyt muistoja meidänkin maassamme. Kolmea 
eri menettelytapaa on täällä käytetty: höyläämistä, sahaa- 
mista ja auraamista, jotka kaikki edellyttävät kahden eri- 
laisen puuaineksen käyttöä. 

Pohjois-Karjalassa — näin kertoo höyläämismenetelmästä 
U. T. Sirelius — »seisoalleen kolotusta koivusta leikattu 
palikka, jonka pinta oli kuivaessa haljennut raolle, asetet- 
tiin aluspuuksi eli kilkanpuuksi, jota samalla lailla kuiva- 
neen koivun pinnasta otetulla kilkankarlulla hangattiin 
viistoon reiän reunoja pitkin. Niin tässä kuin muissakin 
menetelmissä oli tärkeätä, eltä saatiin syntymään puu- 
jauhetta, sillä juuri siinä syntyi kipinä» 

Sahausmenetelmä, joka lienee ollut yleisin, on ollut tun- 
nettu vielä myöhään m.m. Pielisen tienoilla. Siellä on 
tehty ilmassa kuivuneeseen koivuntyveen poikkipuolin noin 
tuuman syvyinen, kapea pykälä ja halkaistu tyvi sen koh- 
dalta raolle sekä pantu siihen taula. Kuivalla koivupalikalla 
hangattiin sitten rakoa, jolloin se kuumeni ja taula rupesi 
kytemään. 

Auraamiseen on Jämsässä käytetty erikoista puikkoa, lu- 
saa, sekä rahia, jossa oli uurteita. Terää sysättiin lujasti kah- 
den käden rahiin, jolloin lusassa oleva taula ennen pitkää 
rupesi kytemään. 

Ikivanha tapa kitkatulen sylyttämisessä on myös puikon 
pyörittäminen kuivaa puuta vasten. Intiaanit ja eräät 
muut kansat ovat oikein mestareita tässä taidossa. Ennätys 
on apasi-intiaaneilla, jotka jäävittömien todistajain läsnä- 
ollessa ovat sillä lailla saaneet tulta syntymään kahdeksassa, 

jopa suotuisissa poikkeustapauksissa kahdessakin sekunnissa. 
Pyörittäminen tapahtuu helpommin ja varmemmin nuoran 
avulla, joka kiertää pyörityspuikkoa, etenkin jos se kiinni- 
tetään vaakasuorasti kahden kohtisuoran tukin väliin, joita 
vastaan se saa pyöriä. 


Kivikauden alkujaksolta on löytöjä runsaimmin läntiseltä 
Uudeltamaalta ja itäisestä Varsinais-Suomesta, maamme 
eteläisimmästä kärjestä, mutta myös -Karjalasta. Asuin- 
paikkoja on tavattu m. m. Kirkkonummella, Sammatissa ja 
Suomusjärvellä, merenlahtien poukamissa, paikoissa, jotka 
maan kohoamisen takia nyt jo ovat n. 35—50 m. meren- 
pintaa ylempänä. Ainoina muistoina näistä varhaisimmista 
Suomen asukkaista ovat karkeasti isketyt ja hiomalla vain 


et 


Anireasla löydetty kivinen eläinpääkirves. Kansallismuseo. 


teräviksi tehdyt kivikirveet ja taltat sekä kokonaan sileiksi 
hiotut kourutaltat ja keihäänkärjet. Antreassa on eräästä 
suosta tavattu tällaisten muinaisesineitten yhteydessä alkeel- 
lisen verkon jäännöksiä kaarnakohoineen ja painokivineen 
ynnä sarvi- ja luuesineitä. 

Myöhempinä kivikauden aikoina asutus levisi muuallekin 
Suomeen. Entisten karkeitten kiviesineitten sijalle opittiin 
nyt valmistamaan parempia, sileämpiä ja sirompia. Kun 
oltiin kanssakäymisessä naapurimaiden kanssa, opittiin 
uusia valmistustapoja ja otettiin käytäntöön. myös uusia 
esineitä. Niinpä saviastioitten valmistustaito tuli täällä 
tunnetuksi kolmannen esihistoriallisen vuosituhannen puoli- 
välissä. Niitten muodoista ja koristeluista muinaistutkijat 
nykyisin tekevät päätelmiä niitten ja niitten yhteydessä 
tavattujen muitten esineitten iästä. M. m. oletetaan nykyi- 


7 — Suomen kansan aikakirjat. I. 

sin, että Suomessakin vallinnut n.s. kampakeraami- 
nen tyyli — nimi johtuu koristeitten valmistelussa käy- 
tetystä hammaslaitaisesta leimasimesta — jonka levenemis- 
alue ulottuu Itämerestä Uraaliin, osottaa, että koko sillä 
alueella, missä tätä tyyliä on tavattu, on vallinnut suoma- 
lais-ugrilainen alkukulttuuri. 

Tähän perustuen oletetaan myös, että maamme alku- 
asutus on ollut suomalais-ugrilaista, vaikka nykyiset suoma- 
laiset eivät siitä suoraan polveudukaan. Elettiin edelleen 
metsästys- ja kalastuskannalla. Alkeellinen kota pystytet- 
tiin kalaisten sisävesien rannalle hietikkoiselle, päivänpuo- 


Kivinen hirvenpääkirves Säkkijärveltä. Kansallismuseo. 


leiselle rinteelle. Sellaisista paikoista on löydetty liedensijoja 
maanpovesta ainoina muistomerkkeinä. Koska niitä on joskus 
useampia lähekkäin, osottaa se, että asuttiin jo »kylittàin». 

Tämän nyt kuvatun kivikulttuurin rinnalla esiintyi maas- 
samme kivikauden lopulla vielä toinenkin kulttuuri, n.s. 
vasarakivikulttuuri, joka Keski-Euroopasta läh- 
teneenä levisi samanaikaisesti eri tahoille, m. m. Skandi- 
naviaan, Sisä- ja Etelä-Venäjälle sekä Kaukasiaan. Tänne 
Suomeen sen toi ilmeisestikin uusi kansa. Tunnusomaisim- 
pia tälle kulttuurille ovat komeat sotakirveet, n. s. veneen- 
muotoiset vasarakirveet, joitten mallina ovat olleet vas- 
kesta valetut kirveet. Niillä seuduilla, joissa ne ensin olivat 
syntyneet, oli jo jouduttu kosketuksiin metalleja tuntevien 
ja käyttävien kansojen kanssa. Nämä erittäin kauniit kivi- 


-= 

kirveet saapuivatkin Pohjolaan metalliesineitten pikaisesta 
tulosta kertomaan, näitten edeltäjinä. Sitä uutta kansaa, 


joka vasarakivikulttuurin toi Suomeen, on pidetty indo- 
eurooppalaisena. Se oli monessa suhteessa kehittyneempää 
kuin maamme alkukansa, sillä se tunsi jo maanviljelyksen 
ja karjanhoidon. Ennen pitkää oli uuden kulttuurin piirissä 
Suomenlahden rannikko Viipurinlahtea myöten sekä lou- 
nainen Suomi Kotkan--Tampereen— Kokkolan linjaan asti. 


Kivikauden aseita. Reikäkivi Muhoksella, reikänuija sekä veneenmuoloi- 
nen vasarakirves Ikaalisista. Kansallismuseo. 


Vuolukiveslä veistetty hieno hirvenpääase Huittisista. Kansallismuseo. 

Mutta samalla kuin uusi kulttuuripiiri laajeni, sekaantuivat 
kulttuurit keskenään, jolloin syntyi jonkinlainen välimuoto, 
josta Kiukaisissa tavatut runsaat löydöt ovat puhuvimpia 
todistajia. Sekakulttuuri oli vasarakivikulttuuria jonkun 
verran alkeellisempi, mutta jonkinlainen maanviljelys oli sille 
kyllä kuitenkin ominaista. 

Tänä aikana alkaa se voimakas kulttuuriyhteys, mikä 
läpi vuosisatojen on rakentanut siltaa Pohjanlahden kahden 
puolen. Sitä helpottaa huomattavasti se, että lahden mo- 
lemmin puolin aika-ajoin asui samaa kansaa. Tätä yhteyttä | 
on osottamassa muinaislöytöjen samanlaisuus. 

Ka a L 1155 UTU tat ae: 

Aarne Europaeus: Katsaus Suomen esihistoriaan. Oma 
Maa (uusi laitos) V:167—-184. Porvoo 1924. 

Suomen kartasto. Helsinki 1910. 


U. T. Sirelius: Suomen kansanomaista kulttuuria. II: 
5—9. Helsinki 1921. 


Pronssikausi. 


OIN neljà tuhatta vuotta sitten tuli Pohjolan kivi- 
kauden ihmisten korviin kertomuksia etelämailta 
ihmeellisestä »kivesti», jota kävi tulessa sulattaminen 

ja muovaileminen vahvoiksi työkaluiksi, teräviksi aseiksi ja he- 
lyiksi, jotka auringossa loistivat kuin tuli. Se oli pääasiallisesti 
vaskea, joka oli tehty samalla kertaa sekä kovemmaksi 


Pronssikauden aikuinen tammiarkku ja siinä villavaippaan puettu mie- 
hen ruumis. Jyllannin Trindhöistä. 

Mekko. 


Naisen villahame. s Naisen villapusero. 


Pronssikauden pukuja. Jyllannin Borum-Eshöistä. 

että helposti sulavaksi sekottamalla siihen n. 1/1, tinaa. 
Seosta nimitetään pronssiksi. Aluksi tuli joitakin 
pronssiesineitä vaihtokaupassa tänne pohjoiseen. Ja vähi- 
tellen kivikauden kansa oppi itse käsittelemään pronssia, 
niin että pronssiesineitä on jossain määrin tehty Suomessakin. 

Pronssikausi alkoi. Se tapahtui täällä Suomessa 
n. v:n 1500 vaiheilla e. Kr. s. Se, että ihminen on oppinut 
käyttämään vaskea ennen rautaa, johtuu ilmeisestikin kah- 
desta syystä: osaksi ovat vaskipitoiset malmit helpommin 
silmiinosuvia kuin rautamalmit, osaksi on vaski huomatta- 
vasti helpommin sulavaa kuin rauta. 

Suuremmat pronssiesineet valettiin savimuoteissa. Hie- 
nommat valmistettiin niin, että tehtiin vahasta sen esineen 
malli, mikä haluttiin valmistaa, ja siihen sitten siveltiin paksu 
savikerros. Sen jälkeen pidettiin koko laitosta heikossa 
tulessa, niin että vaha suli ja valui pois reiästä, mikä savi- 
kuoreen oli tehty. Siten oli saatu ontto savinen muotti, 
joka vuorostaan täytettiin sulatetulla pronssilla ja lyötiin 
sitten varovasti rikki, kun pronssi oli jäähtynyt ja kovet- 
tunut. 

Näillä metalliaseilla kävi nyt paremmin metsän raivaa- 
minen ja maan muokkaaminen, joten ei niin helposti jouduttu 
hätään, vaikk'ei metsästys onnistunutkaan. Asunnot voitiin 
myös pronssikaudella tehdä suuremmat ja kodikkaammat. 
Koristuksia käytettiin osittain myös kultaisia ja hopeisia. 
Ja pukuja varten osattiin jo valmistaa villakankaita. Pronssi- 
kauden pukuja ei ole tosin tavattu Suomesta, mutta sen sijaan 
esim. Jyllannista. Saattaa kuitenkin olettaa, että ne täällä 
ovat olleet suunnilleen samanlaisia, sillä kulttuuriyhteys 
Skandinavian maihin päin oli tuolloin sangen läheinen. 

Pronssin raaka-aineet tuotiin Pohjoismaihin eteläisem- 
mistä maista, pääasiallisesti Keski-Euroopan kaivoksista. 
Niitä kuljettivat monet kauppamiehet Itämerelle jokia 
myöten, jotka olivat tuon ajan parhaita kauppateitä, kun 
mitään ajoteitä ei vielä ollut. Länsi-Suomeen pronssi saatiin 
etupäässä Skandinavian kautta, maamme itä- ja pohjois- 
osiin Uraalilta. 

Vaihtotavarana antoivat Itämeren ja Pohjanmeren ranta- 

asukkaat etupäässä meripihka a: eräästä nykyään suku- 
puuttoon kuolleesta havupuusta tihkuneita, keltaisia, kivet- 
tyneitä pihkakimpaleita. Siitä tehtiin kauniita ja haluttuja 
koristeita. Tämän kaupan mukana kulkeutui pohjolaan 
paljon vaikutuksia Välimeren maitten korkeammasta sivis- 
tyksestä. ; 


Kokoelma skandinavialaismuotoisia pronssiesineitä: Dragsfjärdistä 
löydetty tikari, pulkikirveità Kemiöstä ja Rauman mlk:sta sekä solki 
Viipurista. Kansallismuseo. 


Suomessa on verraten vähän tehty pronssikauden löy- 
töjä. Mutta näistä vähäisistäkin löydöistä tutkijat ovat vol- 
neet päättää, että tänäkin aikana on maassamme ollut län- 
tinen ja itäinen kulttuuripiiri, jotka ilmeisestikin ovat kivikau- 


den vastaavien kulttuuripiirien suoranaisia jatkajia. Edellä- 


mainitusta, n.s.» Kiukaisten kulttuurista», kehittyi pronssikau- 


sk 

Hiidenkiuas. 


temme läntinen kulttuuripiiri. Vuorovaikutus tämän ja 
Ruotsin kanssa oli hyvin voimakas ja kiinteä, mihin johti 
m. m. se, että pronssi oli tuotava Ruotsista. Niin ovat 
tähän ryhmään kuuluvat, tähän asti talteen saadut 58 pronssi- 
esinettä skandinaavisia muodoltaan. Mutta asutus on kui- 
tenkin tuolloin ollut voimakkaampi, kuin mitä löydetyt 
pronssiesineet osottavat. Siihen viittaavat m. m. lukuisat 
haudat, n. s. hiidenkiukaat, joita rannikoiltamme aina 
Viipurista Vaasan tienoille saakka on tavattu, eniten kui- 
tenkin Kyröjoen laaksosta, Halikonlahden seuduilta ja 
Kiukaisten pitäjästä, joka niistä on nimensäkin saanut. 
Näihin kiukaisiin pronssikauden asukkaat hautasivat vaina- 
jansa polttamalla, mikä hautaustapa näihin aikoihin oli 
yleinen kaikkialla pohjolassa. 

Ei ole epäilystäkään siitä, ettei tämän kulttuurin kannat- 
tajana olisi ollut sama indoeurooppalainen kansa, joka 
tänne oli tullut jo kivikauden lopulla. Niin ikään on itäisen 
pronssikulttuurimme kannattajana ollut samaa alkukansaa, 
jonka muistoja mainittiin kivikaudelta. Tämä kulttuuri oli 
entisestään taantunut. »Jo kivikauden lopulla oli tämän 
kulttuurin tähti laskemassa. Ehkäpä oli siihen osaltaan syynä 
keskusseutua, Etelä-Karjalaa, kohdannut luonnonmullis- 


—— a 

tus, nim. Nevan puhkeaminen ja siità johtunut Laatokan 
vesien valtava aleneminen, joka varmaankin kóyhdytti 
ennen rikkaita kalavesiä. Onkin siirryttävä ajassa aina 
esihistoriamme viimeisille vuosisadoille, ennen kuin Karjala 
jälleen saavutti huomattavamman aseman oloissamme.» 
Sen suomalais-ugrilaiseksi otaksutun sivistysalueen kes- 
kukseksi, johon alkukulttuurimme kuului, muodostuivat 
nyt Volgan mutkan ja Uraalin keskiosan seudut, jotka olivat 


Pronssinen parlaveilsi. 


hyvin vaskirikkaita. Siellä syntyi itävenäläinen pronss i- 
kausi. Tämän voimakkaan kulttuuripiirin äärimmäiseksi 
läntiseksi rajamaaksi tuli Itä- ja Pohjois-Suomi. Kun löy- 
döt ovat tavattoman niukkoja, on arveltu, että maastamme 
tuolloin olisi tapahtunut »vüestósiirtoja uutta keskustaa koh- 
den, mikä johtui osaksi pyrkimyksestä päästä osalliseksi me- 
tallikulttuurista, osaksi myös ehkä alkavasta maanviljelys- 
asteesta.» Itäisen ja pohjoisen Suomen pronssikauden kulttuuri 
pysyi tasoltaan suunnilleen samana, minä se oli ollut kivikau- 
den lopulla, niin että eränkäynti, metsästys ja kalastus, olivat 
asukkaiden pääasiallisimpana elinkeinona. Vuorovaikutusta 
läntisen kulttuuripiirin kanssa jatkui, mikä näkyy löydöistä. 

Mitä kansaa pronssikauden asukkaat maamme itä- ja 
pohjoisosissa ovat olleet, sitä ei ole voitu sitovasti todistaa. 
Se käsitys kuitenkin on muinaistutkijain kesken yleinen, että 
he eivät olleet skandinaaveja, vaan luultavasti lappalaisia. 

Kirjallisuutta: 

Vrt, edellistä. 

Rautakauden varhaisimmat jaksot. 


AUTA tuli tunnetuksi Itämailla ja Välimeren maissa jo 
toisen esihistoriallisen vuosituhannen lopulla, mutta ehti 
Euroopan pohjoisiin osiin vasta paljon myöhemmin, 
Ruotsiin n. v. 600 e. Kr.s. ja Suomeen mahdollisesti vä- 
hän myöhemmin. Meidän vanhimmat rautakauden löy- 
tömme ovat vasta toiselta kristilliseltä vuosisadalta. 
Ensimmäiset rautaesineet tulivat Suomeen muualta. 
Mutta pian opittiin täälläkin valmistamaan niitä, rautaa 
kun vielä saatiin omastakin maasta, niin ettei tarvinnut 
raaka-ainetta tuottaa meren takaa. 
Kalevalassa kerrotaan raudan synty seuraavasti: 


Silloin vanha Väinämöinen Ilma on emoja ensin, 
Sanan virkkoi, noin nimesi: Vesi vanhin veljeksiä, 

»Itse tieän rauan synnyn, Rauta nuorin veljeksiä, 
Arvoan alun teräksen: Tuli kerran keskimmäinen.» 


Frotettuaan ilmasta veden ja laadittuaan vedestä man- 
tereen »Ukko, ilmoinen Jumala» hieroi kahta kämmentänsä 
ja niin syntyi kolme luonnotarta »rauan ruostehen emoiksi». 
Näiden maidosta sai alkunsa rauta. 


Olipa aikoa vähäinen. Tuon tuiman tulen käsistä, 
Rauta tahteli tavata Suusta valkean vihaisen. 
Vanhempata veikkoansa, Siitä: sitte rauta piili, 
Käyä tulta tuntemahan. Sekä piili jotta säilyi 

Tuli tuhmaksi rupesi, Heiluvassa hettehessä, 
Kasvoi aivan kauheaksi, Läikkyvässä lähtehessä 
Oli polttoa poloisen, Suurimmalla suon selällä, 
Rauta raukan, veikkosensa. Tuiman tunturin laella, 
Rauta pääsi piilemähän, Jossa joutsenet munivat, 
Piilemähän, säilymähän Hanhi poiat hautelevi. 


Mutta ei rauta täälläkään ollut turvassa tulelta. Vielä 
toisen kerran sen piti tulla tulen tuville 


Astalaksi tehtäessä, 
Miekaksi taottaessa. 


Ja niin kuvaus jatkuu: 


“= 

Susi juoksi suota myöten, .Syntyi seppo Ilmarinen, 
Karhu kangasta samosi; Sekä syntyi jotta kasvoi. 
Suo liikkui suen jälessä, Se syntyi sysimäellä, 
Kangas karhun kämmenissä: — Kasvoi hiilikankahalla 
Siihen nousi rautaruoste Vaskinen vasara käessä, 
Ja kasvoi teräskaranko Pihet pikkuiset piossa. 


Suen sorkkien sijoille, 
Karhun kannan kaivamille. 

Ja yöllä synnyttyään hän laati jo päivällä pajansa suon 
reunaan, missä näki suden ja karhun jäljet: 


Näki rautaiset orahat, Suen suurilla jälillä, 
Teräksiset tierottimet Karhun kämmenen tiloilla. 


Kovin kävi seppo Ilmarisen sääli rautaa, joka oli niin 
kurjassa tilassa, ja hän tuumi: 
yMitä tuostaki tulisi, 


Josp' on tunkisin tulehen, 
Ahjohon asettelisin?» 


Rauta pelästyi siitä puheesta pahanpäiväisesti, mutta 
Ilmarinen lohdutti: 


»Kun tulet tulen tuville, Ylenet ylen ehoiksi, 
Valkean varustimille, Miesten miekoiksi hyviksi, 
Siellä kasvat kaunihiksi, Naisten nauhan päättimiksi.» 


Ja niinpä sen päivän perästä rauta sotkettiin suosta ja 
tuotiin sepon pajaan: 
Tuon seppo tulehen tunki, Venyi vehnäisnä tahasna, 
Alle ahjonsa ajeli, Rukihisna taikinana 
Lietsoi kerran, lietsoi toisen, = Sepon suurissa. tulissa, 
Lietsoi kerran kolmannenki: Ilmivalkean väessä. 


Rauta vellinä viruvi, 
Kuonana kohaelevi, 


Rautakausi kestää historiallisen ajan alkuun saakka, 
täällä Suomessa n. v:n 1100 vaiheille j. Kr.s. Se ei ole muuttu- 
maton, vaan siinä voidaan erottaa eri jaksoja. N.s. esi- 
roomalaiselta a ka ude lt a, Joka on niistà 
ensimmäinen jakso Pohjoismaissa, ei meiltä ole tavattu 
mitään kiinteitä löytöjä, vaan alkavat asutuslóytómme 

vasta roomalaisella rautakaudella, tarkem- 
min sanoen toiselta kristilliseltä vuosisadalta. Tällöin on 
alkanut se suomalaisten heimojen lopullinen siirtyminen 
Suomeen, se kiinteä talonpoikaisasutus, mikä uudelleen kan- 
sotti koko tämän maan. Asutus on vanhin Länsi-Suomessa, 
josta se levisi sisämaahan ja itään. Uudet tulokkaat saa- 
puivat Suomenlahden yli Varsinais-Suomeen, Länsi-Sata- 
kuntaan ja Etelä-Pohjanmaalle; siitä. ovat osotuksena itä- 
balttilaiset eli itägermaaniset muodot, jotka esim. Ruotsista 


Rautakauden kirveitä: n.s. kellli, työkirves ja sotakirves. Kansallismuseo. 


puuttuvat kokonaan — samaten kuin Itä-Suomesta, jonka 
asuttaminen kaiketi on tapahtunut pääasiallisesti Karjalan 
kannaksen kautta. Entiset kiertelevät asukkaat joko su- 
lautuivat tulokkaisiin tai vetäytyivät yhä kauemma ja 
kauemma pohjoiseen. Tänä roomalaisena rautakautena on 
Itämeren etelärannoille ja Skandinaviaan kulkeutunut suuria 
määriä roomalaisia esineitä, pronssi- ja lasiastioita, rahoja, 
aseita ja koristuksia, joita sittemmin on maan povesta 
löytynyt. Meidän maamme oli syrjässä tästä kauppavir- 
rasta, mutta aivan osattomaksi sekään ei jäänyt: sitä to- 
distavat täältä löydetyt 6 roomalaista rahaa ja roomalai- 
nen viinikauha, joka on löydetty Vähästä-Kyröstä. 
KAP ya TIKSU TN Mä 


Vrt. edellistä. 
Kalevala. 

Suuren kansainvaelluksen aika. 


OOMALAISET olivat Kristuksen syntymän aikoihin 

miltei koko tunnetun maailman herroja. Euroopassa 

he olivat tunkeutuneet Tonavalle ja Reinille ja pääs- 
seet germaanien naapuruuteen. Näiden kanssa he kävivät 
vilkasta kauppaa, jonka tiet johtivat tänne pohjolaan asti. 
Suomestakin on löytynyt, kuten näimme, joitakuita muis- 
toja tästä kauppavirrasta. 

Mutta kaikki on katoavaa. Itämaiden rikkaudet vir- 
tasivat Rooman maailmanvaltakuntaan ja saivat ennen 
niin kohtuulliset ja voimakkaat roomalaiset nautinnon- 
haluisiksi, paheellisiksi ja heikoiksi. Silloin saapui voimak- 
kaita, karaistuneita germaanilaisjoukkoja pohjoisesta päin, 
pyrkien hedelmällisempään maahan, joka voi paremmin 
elättää nämä nopeasti lisääntyvät kansanheimot. Ne hi- 
moitsivat myös Rooman ihanuutta, jonka olivat nähneet tai 
josta olivat kuulleet kerrottavan; samalla germaanit olivat 
oppineet tuntemaan mahtavan valtakunnan heikkouden. 
Monelta suunnalta he koettivat tunkeutua yli sen rajojen. 
Jonkun aikaa heidän hyökkäyksensä tosin torjuttiin, mutta 
lopulta eivät mitkään sulut voineet vastustaa tätä valtavaa 
kansanvirtaa. Germaanilaisjoukot syöksyivät valtakunnan 
eri osiin ryöstäen ja vallottaen, mutta perustaen myös uusia 
valtioita, jotka olivat useitten Euroopan nykyisten valta- 
kuntien alkuna. 

Germaanilaiskansain tunkeutumista Rooman valtakun- 
taan sanotaan suureksi kansainvaellukseksi. 
Sen alku lasketaan vuodesta 375 j. Kr. s. 

Keskellä tätä levottomuutta heikontui Rooman maailman- 
vallan vastustusvoima myös siten, että se hajosi kahteen 
keisarikuntaan, Itä-Roomaan, Konstantinopoli pää- 
kaupunkinaan, ja L ä n s iRooma a n, jonka keisari useam- 
min hallitsi lujasti varustetusta Ravennasta kuin Roomasta 
käsin. , i 

Huomattavimpia germaanilaiskansoja kansainvaelluksen 
aikana olivat gootit, jotka uusimpien käsitysten mukaan 

polveutuivat Ruotsin Göötanmaalta. Gootit säilyttivät 
taruissaan itse muiston alkuperästään. Heidän historioitsi- 
jansa Jordanes, joka 500-luvulla kirjotti muistiin nämä 
suulliset tarinat, kertoo, että gootit olivat lähteneet vael- 
tamaan suurelta saarelta, jonka nimi oli yScandza, kansain 
äidinkohtu», monien niitten heimojen kehto, jotka olivat 
tunkeutuneet Rooman valtakuntaan. Tässä kohden Jordanes 
on samaa mieltä uusimman ajan tutkijain kanssa, jotka 
uinaislöytöjä ja kielellisiä seikkoja tutkimalla ovat yleisesti 
tulleet siihen käsitykseen, että Etelä-Skandinavia ja pohjoi- 
sin osa Saksaa on ollut germaanilaiskansain alkukotina. 

Jo ennen meidän ajanlaskumme alkua olivat gootit 
muuttaneet = Skandinaviasta meren yli Pohjois-Saksaan, 
Veikselin itäpuolella oleviin, meripihkasta rikkaisiin seutui- 
hin, ja n. vv. 150—200 j. Kr. s. he vaelsivat etelään Mustan- 
meren viljaville rannikoille. Tästä uudesta asuinseudusta he 
tunkeutuivat edelleen Rooman valtakuntaan. Eräs haara tästä 
kansanryhmästä, n.s. länsigootit, murtautui 400-luvun 
alussa Italiaan, valtasi jaryösti Rooman, mutta jätti pian nämä 
seudut ja vaelsi Espanjaan, jonne perusti suuren valtakunnan. 

Itägootit pysyivät sitävastoin vielä lähes vuosisadan 
Mustanmeren seuduilla, perustivat sinne suuren ja mahtavan 
valtakunnan, johon kuului suomensukuisiakin kansoja, ja 
pakottivat uudistetuilla hyökkäyksillään Itä-Rooman keisari- 
kunnan hallitsijan vuosittain suorittamaan heille suunnatto- 
mia veroja, jolta hänen valtakuntansa saisi olla rauhassa 
rajalla olevilta goottien soturilaumoilta. Nämä itägootit 
säilyttivät yhä yhteyden heimolaisiinsa göötteihin, jotka 
asuivat nykyisessä Länsi- ja Itä-Göötanmaassa ja välittivät 
vilkasta yhdyslikettà ja kaupankäyntiä etelän ja poh- 
jolan välillä. Suurena kulkutienä oli Veiksel ja sen sivu- 
joki San sekä Dnjestr. Tällä tavoin kulkeutui minkä mitä- 
kin niistä kultarikkauksista, joita gootit olivat hankkineet 
Rooman valtakunnasta, kauas pohjolaan. Mutta otaksut- 
tavasti vielä enemmän saapui niitä tänne palkkana pohjolan 
sotureille, joita läksi vuosi vuodelta — niin kuin mehiläisiä 
pesästään», käyttääksemme Jordaneksen sanoja — täyttä- 
mään itägoottilaisten joukkojen harventuneita rivejä ja jotka 

suoritetun sotapalveluksen jälkeen palasivat jälleen koti- 
maahan. Näitten joukossa oli varmaan Suomestakin lähte- 
neitä. Pohjolan miesten voittamaton halu oli päästä näke- 
mään maailmaa, ja kaipuu etelän rikkaille ja aurinkoisille 
seuduille sekä toivo vieraista maista löytää onnensa — niin 
silloin, samoin kuin nytkin — pakotti yhä uusia joukkoja 
'seikkailumatkoille. 

Muutoin itàmerensuomalaisten kansain lopullinen siirtymi- 
nen nykyisille asuinpaikoilleen on katsottavajuurisen liikehte- 
lyn aiheuttamaksi, joka 4. vuosisadan lopulla vallitsi sekà 
germaanisessa että toisaalta myös slaavilaisessa maailmassa. 

Ruotsin valtion historiallisessa museossa on tältä ajalta 

hämmästyttäviä kultarikkauksia, joita on löydetty Ruotsin 
maaperästä. Ensimmäinen löytö tehtiin jo v. 1774 lähellä 
Trosaa (Södermanlannissa). Siinä oli koristeita, jotka pai- 
noivat lähes 121/, kg ja joiden metalliarvo oli 30,000 kruu- 
nua. Vuonna 1904 tehtiin Skövdessä (Länsi-Göötanmaalla) 
"toinen löytö, josta suoritettiin 20,000 kruunua. Länsi- 
Göötanmaalta ja Öölannista on löydetty kultaisia kaula- 
renkaita, jotka painavat n. 3/, kg. Osa koristeista on kui- 
tenkin varmaan Ruotsissa valmistettuja, luultavasti sula- 
tetuista itämaisista rahoista. 400-luku on pohjolan esihisto- 
rian kultarikkain ajanjakso. 

Suomi oli edelleenkin syrjemmässä tästä »kultavirrasta», 
josta vain vähäisiä rippeitä tuli sen osalle: muutama ità- 
roomalainen kultaraha ja kultasormus, n.s. maksurengas ja 
joku kullattu esine. Nämä on enimmäkseen löydetty Etelä- 
Pohjanmaalta, joka varmaankin turkiskaupallaan oli päässyt 
lähimpään yhteyteen ` Skandinavian kanssa, mistä nuo esi- 
neet ilmeisestikin ovat kaupan välityksellä tänne tulleet. 

Viidennen vuosisadan loppupuolella lakkaa kultavirta 
Pohjolaan äkkiä. Tämä saa selityksensä siitä, että tällöin 
itägootit etevimmän kuninkaansa, Teoderik suuren joh- 
tamina lähtivät liikkeelle asuinpaikoiltaan Mustanmeren 
rannikolta ja, samoin kuin muinoin länsigootit, tunkeutuivat 
Italiaan, jonka herroiksi he pian pääsivät. Teoderik pysyi 
sitten kokonaisen miesiän Italian valtiaana. Suhteet 1ta- 
goottien ja pohjolan heimolaisten välillä eivät nyt enää 

olleet niin vilkkaita kuin ennen. Tätä tosiasiaa kuvastaa 
se, että kullan virtaaminen pohjolaan väheni lakatakseen 
kokonaan 500-luvun keskivaiheilla, jolloin Itä-Rooman kei- 
sari kukisti itägoottien valtakunnan Italiassa. 

Näin omituisesti muodostuvat siis renkaat kehityksen 
ketjuun, että pohjolan maalöydöistä on voitu vuorostaan 
saada selvitystä itägoottien kansan sankarisadun vaiheisiin. 

Suomen asutus on tänä kansainvaelluksen aikana ollut 
pääasiallisesti suomalaista. Siellä täällä vain on saattanut 
olla germaanisia asutuksia. Jotkut tutkijat arvelevat, että 
germaanit muodostivat tuona aikana jonkinlaisen sotilas- 
yläluokan tässä maassa. Aika olikin hyvin melskeistä, mihin 
viittaavat m. m. Suomesta tavatut lukuisat miekkalöydöt. 
Kun miekoista suuri osa on kotimaisia, viittaa se siihen, 
että Suomessakin sotia käytiin; varmaankin ovat suomalaiset 
heimot tällöin myös keskenään kamppailleet kalavesistä ja 
riistamaista ottaessaan asumattomia erämaita haltuunsa ja 
tullessaan liian lähelle toistensa pyyntialueita. 

Kirjan US uate teas 

Vrt. edellisiä. 


Kuinka on mahdollista arvioida muinais- 


esineiden ikää? 


AMAN kysymyksen valaisemiseksi on muudan kertoja 
JF esittänyt seuraavan itämaisen sadun: 

Oli kerran muinaisuudessa arabialainen viisas, joka 
kulki ajatuksiinsa vaipuneena karavaanitietä halki erämaan. 
Tien olivat polkeneet kameelit, jotka olivat kantaneet seläs- 
sään kauppamiesten tavaroita, ja viisas mies kulki ajatuk- 
sissaan pää painuneena ja katse maahan suunnattuna. 
Paraillaan hänen pyrkiessään eteenpäin tuli muutamia 
miehiä juosten häntä vastaan kiihkein liikkein, ikään kuin 
he olisivat etsineet jotakin. Kun he sitten ehtivät hänen 
luokseen, kysyivät he: »Oletko sinä nähnyt mitään kameelia?» 
Vastausta antamatta kysyi viisas: »Ontuiko se toista etu- 

jalkaansa?» — »Kylla.» — »Oliko sen toinen silmä sokea?» 
— » Kyllä, niin oli.» — »Oliko se menettänyt yhden etuham- 
paansa?» — »Kyllä se oli» — »Oliko sillä hunajakuorma?» 


— »Kyllä, kaikin mokomin, mutta kun sinä olet nähnyt sen 
ja voit sen kuvata niin tarkkaan, älä viivytä meitä jutuilla, 
vaan sano meille, mihin se on juossut?» — »En minä ole 
nähnyt mitään kameelia, en tosiaankaan», vastasi viisas. 
Hakijat tulivat raivoihinsa ja luulivat, että mies teki pilaa 
heistä tai kenties oli itse varastanut kameelin, minkä vuoksi 
he ottivat hänet kiinni ja laahasivat tuomarin luo. 

Mutta tämän edessä ei miehen ollut lainkaan vaikeata 
puolustautua. »Kaukana tiellä», sanoi hän, »näin minä 
äsken kameelin kulkeneen siitä. Kun minä tarkemmin 
tulin katsoneeksi sen jälkiä, huomasin, ettei toisen etujalan 
jälki ollut läheskään niin syvässä kuin muiden jalkain. Tästä 
minä päätin, että kameeli oli kaiketi ontunut sitä jalkaansa. 
Eihän tätä kaiketi ole vaikea käsittää?» Tuomari myönsi 
hänen olevan oikeassa. 

Edelleen näin minä», jatkoi oppinut, vettä missä kameeli 
oli kulkenut, se oli syönyt ruohoa vain vasemmalta puolelta, 
ei oikealta, vaikka siellä kasvoi heinää yhtä runsaasti. Tämä 
osotti, että sen oikean silmän oli täytynyt olla sokea. Onko 
tämä selvää?» Nytkin myönsi tuomari, että niin oli asianlaita. 

» Vielä näin minä», jatkoi syytetty, vettä mistä kameeli 
oli haukannut suullisen ruohoa, oli samassa paikassa aina 
ruohotupsu jäljellä. Tästä minä päätin, että kameelilta oli 
täytynyt puuttua etuhammas, koskapa ruoho ei lähtenyt 
irti siltä kohdalta. Onko se käsitettävää?» — »Kyllà, tun- 
nustetaan», myönsi tuomari taas. » Vihdoin huomasin mina», 
sanoi mies, vettä siihen, mistä kameeli oli kulkenut, oli joi- 
takin hunajapisaroita pudonnut maahan. Tästä minä päät- 
telin, että kameeli oli kuljettanut hunajakuormaa, mutta että 
astiat eivät kaiketi olleet aivan tiiviitä.» Näin hyvin puolus- 
tauduttuaan pääsi mies vapaaksi ja julistettiin viattomaksi. 


Aivan samalla tavalla kuin arabialainen viisas käy mui- 
naistutkijakin tietään. Kun hän on tehnyt muinaislöydön 
tai kutsutaan tarkastamaan sellaista, ottaa hän tarkoin sel- 


8 — Suomen kansan aikakirjat. 1. 

koa siitä, miten löydetty esine on ollut maassa tai millainen 
löytöpaikka on ollut j. n. e., ja vasta sitten kuin hän tietää 
kaiken tämän, ryhtyy hän johtopäätöksien tekoon. Hän 
vertaa tätä löytöä muihin samanlaisiin, joita on museoissa 
maailman eri osissa. Yhä uudelleen verrattuaan eri alueitten 
muinaislöytöjä ovat oppineet onnistuneet järjestämään mui- 
naisesineet niiden län mukaan. Ottakaammepa valaiseva 
esimerkki. 

Vuonna 79 j. Kr. s. hautasi Vesuviuksen tulivuoren laava 
ja tuhka kokonaisen kaupungin. Kaupungin nimi oli Pompeiji. 
Meidän päivinämme on sitä kaivettu esiin talo talolta, niin 
että kahdennenkymmenennen vuosisadan ihmiset voivat 


Vähästä-Kyröslä löydetty, Capuassa, Italiassa, Pompeijin häviön aikoihin 
tehty pronssinen viinikauha. Kansallismuseo. 


nyt kulkea tuossa kuolleessa kaupungissa ja eläytyä elä- 
mään, jota elettiin siellä 1800 vuotta takaperin. 

Mutta mitä tällä on tekemistä meidän historiamme 
kanssa? Enemmän kuin voitaisiin luullakaan. Kaukana 
pohjolassa on kaivettu esiin useampiakin aivan samanlaisia 
pronssiesineitä kuin Pompeijissa. Niinpä on Pohjanmaalta, 
Vähästä-Kyröstä, löydetty pronssinen viinikauha. Kun 
tiedemies tutki tarkemmin sitä, huomasi hän, että siihen 
oli kaiverrettu sana. Se oli muutaman italialaisen käsityö- 
läisen nimi, jonka työpajassa on valmistettu useita Pom- 
peijista löydettyjä pronssiesineitä. 

Mitä tämä osottaa? Ennen muuta sitä, että Vähästä- 
Kyröstä löydetty viinikauha on kotoisin Italiasta ja valmis- 

tettu siellä Pompeijin kaupungin viimeisinä aikoina, siis 
ensimmäisellä vuosisadalla jälkeen Kristuksen syntymän. 
Sitten se on kuljetettu pohjolaan ja täällä kaiketi vaih- 
dettu meripihkaan tai turkiksiin. Suurin osa matkasta sitä 
on otaksuttavasti kuljetettu laivassa jotain Saksan virtaa 
myöten ja sitten yli Itämeren. Viimeksi se on haudattu 
maahan jonkin kuolleen rakkaan omaisen mukaan. Tästä me 
voimme ymmärtää, että hauta, josta kauha löytyi, on suun- 
nilleen Pompeijin tuhon ajalta. 

Kuinka ihmeellistä, että Etelä-Euroopassa sattunut väki- 
valtainen luonnonmyllerrys on sallinut meidän silmätä 
isänmaamme oloihin ja elämään paljon ennen sitä aikaa, 
josta kirjotettuja kertomuksia on olemassa! 

Samoin voidaan muinaistutkijaimme nerokkaiden yhdistel- 
mien nojalla päättää vielä vanhempien, Suomen maaperästä 
löydettyjen muinaisesineiden ikä. Voidaan laskea, mihin 
aikaan n. s. pronssikausi alkoi ja kivikausi päättyi. Voidaan 
saada selville, millaista Suomessa oli Mooseksen aikaan, 
kolme ja puoli tuhatta vuotta sitten, niin, voidaanpa nähdä 
vielä kauemmakin taaksepäin maamme historiassa. 


Kirjallisuutta: 
Vrt. edellisiä. 


SUOMI JA SEN NAAPURIT 


\ 


Suomen asema. 


DELLÄ on jo useaan kertaan mainittu, että suoma- 

laiset joutuivat jo ennen niitä aikoja, jolloin he aset- 

tuivat asumaan Suomenniemelle, yhteyteen vierait- 
ten kansojen kanssa ja että he samoin olivat tästä uudesta 
isänmaastaan käsin kosketuksissa naapureihinsa. Nämä 
suhteet vieraisiin kansoihin ja naapureihin olivat osaksi 
rauhallista laatua, ennen kaikkea kaupallisia, mutta epäi- 
lemättä myöskin sotaisia. 

Suomen maantieteellinen asema on sellainen, että yhteys 
naapurien kanssa on ollut luonnollista. Meri, suuri erottaja, 
on ollut myös suurena yhdistäjänä. Mutta Suomen maan- 
tieteellisestä asemasta on johtunut myös se, että tämä 
maa joutui sadoiksi vuosiksi vieraitten kansojen väliseksi 
riitamaaksi, josta käytiin ainaista taistelua. Tähän maahan 
asettuneet suomalaiset heimot joutuivat kaukana pohjan 
perillä erottamaan kahta mahtavaa ja väkirikkaampaa 
kansallisuutta, germaanista ja slaavilaista, toisistansa. Nämä 
kansallisuudet ovat kumpikin pyrkineet levittämään val- 
taansa ja vaikutustaan Suomen heimojen asuinsijoille, ja 
niin on tämän maan omistamisesta kehittynyt taistelu, 
jossa voitto on kallistunut milloin toiselle, milloin toiselle 
puolelle. Tämä taistelu on ollut ankaraa ja siitä on ollut 
suuria ja tärkeitä seurauksia. Kysymyksessä ei ole ollut 
vain kahden eri rodun välinen voimainkoetus, jotka muual- 
lakin Euroopassa ovat törmänneet toisiansa vastaan, vaan 
näitten rotujen takana ovat keskenään kamppailleet koko- 
naan erilaiset kulttuuripiiri, toisella puolella länsi, toisella 
puolen itä. Tulos on ratkaissut, kummanko kulttuurin 


piiriin tämä maa on vedetty. 

germaanisista heimoista, jotka asuivat Ruotsissa n. v. 

500 j. Kr. s., olivat svealaiset ja göötalaiset etevimmät. 
Svean valtakunta oli Mälarin ympärillä, Göötan alueet 
sijaitsivat Vänernin ja Vätternin viljavilla rannoilla. Näiden 
heimojen välille muodostivat Tivedenin ja Kolmärdenin 
valtavat erämetsät rajan, joka teki miltei mahdottomaksi 
kaiken kosketuksen niiden välillä, olipa se rauhallista tai 
sotaista. Niin aina 500-luvulle asti. Silloin muuttui tilanne. 
Silloin alkaa uusi ajanjakso Ruotsin historiassa. 

Vuosisatain kestäessä tätä ennen olivat nämä ruotsalaiset 
pääheimot kokeneet aivan erilaisen kehityksen: göötalaiset, 
jotka olivat olleet vilkkaissa kosketuksissa Euroopan man- 
nermaalla oleviin germaanikansoihin, olivat rikastuneet, 
mutta heikontuneet väkiluvultaan; svealaiset sitävastoin, 
elettyään erillään omaa elämäänsä, suurten maailmantapah- 
tumien heihin ulottumatta, olivat väkirikas, mutta kullasta 
köyhä heimo. Sen, joka tuntee historian järkähtämättömät 
lait, olisi jo tuohon aikaan ollut helppo ennustaa, miten 
täytyi käydä: kulta houkutteli köyhempää, mutta voimak- 
kaampaa kansaa — ja niin oli sota välttämätön. 

Tärkein tiedonlähde niistä valtavista taisteluista, jotka 
500-luvulla leimusivat svealaisten ja göötalaisten välillä, 
on englantilainen Beowulf-laulu. Me saamme tästä merkil- 
lisestä, satuaiheita sisältävästä runoelmasta myös luotettavia 
kuvauksia molempien heimojen välisestä taistelusta, ja käy- 
vät ne tarkoin yhteen sen kanssa, mitä me muinaislöytöjen 
nojalla tunnemme niiden viljelyksestä ja tavoista tuohon 
aikaan. 

Tuloksena näistä taisteluista oli svealaisten voitto, ja siten 
molemmat Ruotsin pääheimot yhdistettiin yhdeksi valta- 
kunnaksi, jonka keskusalueena oli Uplanti. Ajan, jolloin 
tämä tapahtui, me voimme määrätä muinaislöytöjen avulla. 
Nämä osottavat, että kultarikkaudet tulivat huomattavan 
suuriksi 500-luvulla Mälarista pohjoiseen olevilla seuduilla, ; 


eee läntisenä naapurina oli Ruotsi. Niistä pohjois- 

joilta sitävastoin edellisiltä ajoilta, ennen vuotta 500, on 
tuskin löydetty ainoatakaan koruesinettä. Toisaalta alkavat 
tähän aikaan svealaisten erikoiskulttuurille tunnusomaiset 
muinaisesineet tunkeutua etelään. Góótanmaahan. 500- 
luvulla luodaan siis Ruotsin valtakunta verellä ja miekalla». 

Islantilaisen Snorre Sturlasonin, suuren kertojan 
ja historiallisten satujen kerääjän, säilyttämäin tarinain mu- 
kaan oli tämän yhdistämistyön suorittaja kuuluisaan Yng- 
linga-sukuun kuuluva Upsalan kuningas Ingjald. Isänsä 
kuoleman jälkeen oli hän, kertoman mukaan, kutsunut useita 
kuninkaita, jotka hallitsivat maan eri osia, luokseen viettä- 
mään isänsä muistoa. Pidot olivat komeat. Oli tapana täl- 
laisissa juhlissa, että ennen kuin perillinen otti talonisännän 
kunniapaikan, hänen piti juoma-astia kädessä tehdä lupaus 
jonkin urotyön suorittamisesta ja tyhjentää sen jälkeen 
malja pohjaan. Ingjald nousi ylös, kohotti juomasarvensa 
ja lupasi laajentaa valtakuntansa alueen kaksinkertaiseksi 
jokaiseen ilmansuuntaan tai panna alttiiksi henkensä. 
Tämän, lupauksensa täytti hän tavalla, jota vieraat eivät 
olleet aavistaneet. Illalla, jolloin pikkukuninkaat olivat 
humaltuneina, sytytti hän tuleen talon, jossa he oleskelivat, 
ja ne, jotka eivät palaneet talon mukana, hän surmautti. 
Tällä ja samanlaisilla tavoilla sanotaan hänen toimittaneen 
päiviltä kaikkiaan kaksitoista pikkukuningasta »pettäen 
heidät kaikki rauhan aikana). Siitä häntä ruvettiin nimit- 
tämään »Pahaneuvoksp (Illräde). 

Tämä Snorren kertomus tuskin sellaisenaan pitää paik- 
kaansa, mutta se osottaa kuitenkin, että pikkukuninkaitten 
. täytyi väistyä suurkuninkaan tieltä. Vielä kauan tämänkin 
jälkeen jatkui taisteluita Ruotsissa eri vallantavottelijoiden 
kesken. 


Satujen saari. 


Harald Kaunotukka, mies, joka teki sen juhlallisen lu- 
pauksen, ettei hän antaisi leikata hiuksiaan, ennen kuin 
hallitsisi koko Norjaa. Hän voitti toisen pikkukuninkaan 


N sas pienet valtiot yhdisti yhdeksi valtakunnaksi 

toisensa jälkeen. Vihdoin hän sai ratkaisevan voiton vuonna 
872 ja oli sen jälkeen koko Norjan valtias. Mutta monet 
paha-aikeiset ylimykset eivät olleet halukkaita tunnusta- 
maan uutta hallitsijaansa. He keksivät keinon itsenäisyy- 
tensä säilyttämiseksi. Tähän aikaan näet löydettiin Islanti, 
lumisten tunturien ja mahtavien jäätikköjen, tulta suit- 
suttavien vuorien ja kuumien lähteitten saari. Vuonojen 
rantamilla oli hyviä laidunmaita, ja Golf-virta teki talvet 
niin lauhkeiksi, että karja voi etelärannikolla käydä laitu- 
mella läpi vuoden. Meri oli rikas valaista ja kaloista ja 
rannikko vilisi merilintuja. 

Kaksi vuotta Harald Kaunotukan suuren voiton jäl- 
keen ensimmäiset uutisasukkaat laskivat Islannissa maihin. 
Talojen pyhät taustapylväät he toivat mukanaan kodeis- 
taan Norjasta ja heittivät ne mereen nähdessään uuden 
maansa jäätiköiden alkavan siintää edessään. Missä ne ajau- 
tuivat maihin, siihen rakensivat he uudet kotinsa. Tänne 
muutti vuosi vuodelta nyt voimakkain osa Norjan ylimys- 
suvuista, mahtavia ja hyviä tilallisia», jotka mieluummin 
jättivät kotiseutunsa kuin alistuivat Haraldin valtaan ja 
maksoivat hänelle veroa maastaan. Islannissa jatkoivat 
Norjan suurtilalliset vapaata elämäänsä. Kotimaan muistot 
säilyttivät he uskollisesti. Pitkinä talvi-iltoina kuunneltiin 
ihastuneina jumal- ja sankaritaruja sekä kertomuksia ete- 
vistä pohjan miehistä; ja vihdoin kirjotettiin laulut ja tarinat 
muistiin. Meidän tulee kiittää islantilaisia esim. Eddan 
kauniiden laulujen pelastamisesta unohduksiin joutumasta. 
Monet näistä lauluista ja tarinoista käsittelevät pohjois- 
maisia tapauksia. Mannermaalla ne kristinuskon saavuttua 
häipyivät unohduksiin. Islannissa ei sen sijaan uskonvaihdos 
aiheuttanut mitään tällaista mullistusta, vaan versoi ja kas- 
voi uusi elämä siellä rauhallisesti ja hiljaa vanhaan liittyen. 

Islantilaiset sukutarinat luovat meidän eteemme parhaat 
kuvat muinaisen pohjolan elämästä ja sen asukkaiden 
luonteesta. Suuri osa siitä, mitä me tunnemme Pohjoismai- 
den vanhemmasta historiasta, on säilynyt juuri Islannissa 
muistiinpannuissa kertomuksissa. Kuuluisin historiankirjot- 
taja on Snorre Slurlason, joka on laatinut monta — kuiten- 

kin norjalais-islantilaisesti väritettyä — kertomusta poh- 
jolan kuninkaista. Onpa niissä tietoja erikoisesti myös 
Suomesta. Hän kuoli vuonna 1241. 

Niin tuli tämä maailman kolkka korvaamattomaksi 
aarrekammioksi pohjolan muinaisuuden tuntemiselle. Ilman 
Islannin kirjallisuutta me olisimme voineet selvittää vain 
jonkun piirteen Skandinavian oloista ja elämästä noina 
aikoina, mutta olisimme jääneet vaille kaikkea sitä, mikä 
. tekee sen ajan ihmiset eläviksi olennoiksi. 

Eräs islantilainen löysi seikkailumatkallaan Grönlannin. 
Sen länsirannikolle asettui islantilaisia uutisasukkaita. Hei- 
dän jälkeläisensä pysyivät paikoillaan aina 1400-luvulle, 
jolloin he sortuivat eskimojen hyökkäykseen. 

Vuonna 1000 ajelehti muudan islantilainen uutisasukas 
lounaaseen maahan, jossa oli suuria metsiä ja jossa viljaa ja 
viiniä kasvoi villinä. Tämän johdosta nimittivät pohjois- 
maalaiset sitä Vinlandiksi (s.o. »Viinimaaksi»). Maa oli 
Pohjois-Amerikan itärannikko. Ensi kerran astuivat euroop- 
palaiset nyt tämän maanosan kamaralle. Tarkemmin sanoen 
näyttää »Viinimaa» olleen Nova Scotian niemimaa, missä 
villi viini viihtyi 1600-luvulla eurooppalaisten uutisasuk- 
kaitten saapuessa sinne ja menestyy yhä vieläkin. Vilja, 
jota pohjoismaalaiset sieltä löysivät, oli luultavasti villiä 
riisiä, jota on vieläkin siellä täällä Pohjois-Amerikan vesis- 
töjen varsilla. Alkuasukkaat, joiden kanssa voimakkaat poh- 
joismaalaiset joutuivat täällä kosketuksiin, tuntuivat tuli- 
joista niin säälittäviltä ja raihnaisilta, että he nimittivät 
niitä »rähjyksiksin. He olivat tata matkaa kuvaavan tari- 
nan mukaan pieniä, ulkomuodoltaan ilkeän näköisiä, rumat 
hiukset päässä. Niiden silmät olivat suuret ja posket 
leveät. Rumilla hiuksilla näyttivät pohjoismaalaiset käsit- 
täneen mustaa ja kankeaa tukkaa. Kotimatkalla Viini- 
maasta yllättivät grönlantilaiset viisi tällaista »rähjystä»: 
parrakkaan miehen, kaksi naista ja kaksi lasta. Vanhem- 
mat pakenivat luoliinsa, »vaipuivat maan alle», kuten sadussa 
kerrotaan, mutta lapset saatiin kiinni ja vietiin Grönlantiin, 
jossa tuojat opettivat heille pohjoismaalaisten kielen ja 
kastattivat heidät. 

Islantilaisten myöhempi yritys Viinimaan asuttamiseksi 
täytyi jättää taisteluiden jälkeen näiden alkuasukkaiden 
kanssa, ja aikaa myöten unohtui koko löytö. Kun Kolumbus 
viisi vuosisataa myöhemmin teki Espanjan hyväksi kuului- 
san löytömatkansa Amerikkaan, olivat pohjoismaalaiset 
menettäneet ensi käden oikeutensa tähän maahan, ja muiden 
kansain osaksi jäi Viinimaan rypäleiden poiminta, sadon 
korjaaminen itsensä kylväviltä pelloilta ja vuorien aarteiden 
ryöstäminen. 


Muinaisskandinaavien jumalaistarusto. 


IIMEAIKAINEN suomalainen tutkimus on kiinnittänyt 
| VESIEN huomiota skandinaavien muinaisrunouteen ja ju- 

malaistarustoon ja luullut voivansa osottaa siinä ja mei- 
dän omassa runostossamme samanlaisia piirteitä. | Kum- 
 pikin runosto on ainakin siinä suhteessa samanlaista, että 
niihin kumpaankin on sekottunut paljon yleistä keski- 
aikaista kristillistä ainesta, joko suoraan raamatun kerto- 
muksista tai pyhimyslegendoista saatua. Niin on esim. 
eräitten Lemminkäis-sikermän runojen ja Balderin tarinan 
läheinen yhteys aivan ilmeinen, samoin kuin niitten kum- 
mankin suhde samaan alkulähteeseen: raamatun kertomuk- 
siin ja keskiaikaisiin legendoihin Kristuksesta. Ja kun 
skandinaavinen muinaistarusto lisäksi vielä on säilyttänyt 
moniaita varhaisia tietoja maastamme, kansastamme ja 
heimolaisistamme, puolustanee tässä paikkaansa muutama 
kuva näistä jumalais- ja sankaritaruista. 


Jumalat. 


Tor on jumalista vanhin. Hän on pelottava ajaessaan 
ilmojen halki kahdella pukillaan, niin että jyrinä käy — 
sitä. nimitetään ukonjylinäksi — ja  salamoivilla vasa- 
ransa iskuilla murskaa hän jättejä, pahuuden sukukuntaa. 

Viisain jumalten joukossa on Odin, Yli-isä, joka rat- 
sastaa taisteluun kahdeksanjalkaisella Sleipner hevosellaan, 

mukanaan kaksi korppiaan, jotka hänelle ilmottavat kaiken, 
mitä tapahtuu. Odin on jättänyt toisen silmänsä panttiin 
Mimerin luo, joka on viisauden lähteen vartija, saadakseen 
juoda tästä lähteestä. Hänen puolisonsa Frigg on naisista 
ensimmäinen. —Hedelmällisyyden jumala Frej hallitsee 
sadetta ja poutaa. Hänen kunniakseen kuljetettiin joka ke- 
vät hänen kuvaansa vaunuissa kyläkunnissa. 

Aasain kartanossa, jumalten asunnossa, eli myös Freja, 
rakkauden jumalatar, ja Idu n, joka tarjosi jumalien ja 
jumalattarien syötäviksi ikuisen nuoruuden omenoita. 
Jumalten vartija on Heimdall, joka sateenkaarisillalta 
näkee tuhat peninkulmaa joka suunnalle ja kuulee, kuinka 
ruoho kasvaa. 


Satu Balderista ja Lokesta. 


Lempeä Balder oli valon ja viattomuuden jumala. 
Hän asui puolisonsa, kukkasjumalattaren Nannan kanssa 
Breidablikin linnassa, missä ei voinut olla mitään pahaa 
eikä likaista. Mutta Balder näki sitten sellaisia unia, että 
hänen elämäänsä uhkasi vaara. Kun hän kertoi aasoille, 
t.s. pääjumalille unensa, päättivät he pyytää Balderille tur- 
vallisuutta kaikenlaista onnettomuutta vastaan. Siinä tar- 
kotuksessa Frigg, Odinin puoliso, vannotti tulta ja vettä, 
rautaa ja kaikkia metalleja, kiviä, maata, puita, lintuja ja 
käärmeitä, tauteja ja myrkkyjä säästämään Balderia. 

Tämän jälkeen aasat olivat rauhallisia. Nyt he keksivät 
seuraavan leikin. Balder nousi seisomaan jumalten keskelle 
ja toiset ampuivat häntä nuolillaan tai heittivät keihäitä 
ja kiviä hänen päälleen tai löivät miekallaan, sillä mitä 
tahansa he tekivätkin, se ei vahingoittanut häntä — ja 
se oli kaikkien mielestä suuri kunnia. 

Loke oli pahoillaan siitä, ettei mikään vahingoittanut 
Balderia. Hän pukeutui naiseksi ja meni Friggin luo. Siellä 
hän rupesi puhumaan Balderista, ylisti häntä suuresti sekä 
kysyi lopuksi, olivatko tosiaan kaikki esineet ja oliot van- 
noneet olevansa viottamatta Balderia. Jumalatar vastasi: 

»Itään Valhallasta kasvaa vesa, jota sanotaan misteliksi, 
se oli minusta liian nuori vannotettavaksi.» 

Loke lähti kohta pois, sieppasi mistelinvesan ja teki siitä 
keihään. Se mukanaan hän palasi jumalten aseleikkeihin 
ja kysyi sokealta aasalta Höderiltä: »Miksi et sinäkin ammu 
Balderia?» Tämä vastasi: »En näe häntä eikä minulla 
myöskään ole mitään asetta.» Silloin Loke sanoi: »Tee 
toki niin kuin muutkin ja osota Balderille sama kunnia kuin 
toiset. Kyllä minä näytän sinulle, missä hän seisoo. Ammu 
häntä tällä vesalla.» Höder otti mistelin, sinkautti sen Loken 
neuvon mukaan Balderia kohti ja — Balder kaatui kuolleena 
maahan. 

Sanattomina kauhusta seisoivat aasat Balderin ympä- 
rillä kykenemättä edes nostamaan häntä. Kaikki ymmär- 
sivät, kuka oli syyllinen. Mutta kukaan ei saanut kostaa, 
sillä he olivat pyhällä ja rauhotetulla paikalla. Vihdoin 
pidettiin neuvoa ja päätettiin, että uljas Härmod, Balderin 
veli, ottaisi Odinin hevosen, kahdeksanjalkaisen Sleipnerin, 
ja kiitäisi kuoleman jumalattaren Helin asunnoille. Tälle 
hänen oli tarjottava lunnaita, että hän suostuisi päästämään 
Balderin takaisin aasain kartanoon. ' 

Yhdeksän yötä ja päivää Härmod ratsasti läpi synkkien 
ja syvien syvänteiden näkemättä mitään valoa, ennen kuin 
tuli Gjall-virralle. Kun hän ratsasti sillan yli, siltavartija 
kysyi häneltä: »Ken olet? Eilen ratsasti viisi joukkuetta 
kuolleita yli sillan, mutta yhtä paljon silta kumisee yksin 
sinun allasi; ei ole sinussa myös kuolleen väriä. Miksi rat- 
sastat kuolleitten tietä?» — »Ratsastan Helin luo Balderia 
etsimään. Etkö ole nähnyt häntä näillä mailla.» Siltavartija 
vastasi, että Balder oli kulkenut yli sillan, ja Härmod jatkoi 
matkaansa tullen vihdoin Helin majalle. Siellä hän tapasi 
veljensä Balderin ja puhutteli häntä. 

Sitten hän meni Helin luo, kuvasi aasain surua ja pyysi, 
että Balder saisi ratsastaa hänen mukanaan kotiin. Hel 
vastasi: »Jos kaikki kappaleet maailmassa, elävät ja kuo- 
leet, itkevät häntä, silloin hän saa lähteä takaisin aasain luo. 
Mutta tänne luokseni hän on jäävä, jos joku vastustaa eikä 
tahdo itkeä.» 

Kun lähetti saapui aasain kartanoon tuoden tämän 
vastauksen, lähettivät jumalat heti sanansaattajia kaik- 
keen maailmaan pyytämään kaikkia, eläviä ja kuolleita, 
itkemään Balderia vapaaksi Helin sylistä. Ihmiset ja eläimet 
itkivät, maa ja kivet itkivät, niin kuin kuolleet kappaleet 
vieläkin tekevät, kun ne tuodaan pakkasesta lämpimään. 
Vain eräs jättiläisämmä — Loke valepuvussa — kieltäytyi 
itkemästä Balderia. 

Tästä johtui, että Balderin oli jumalten suureksi suruksi 
jäätävä Helin luo. 

Aasat kantoivat Balderin ruumiin rannalle polttaakseen 
sen hänen omassa laivassaan. Kun Nanna näki sen, murtui 
hänen sydämensä surusta, ja hän sai seurata miestään roviolle. 

Balderin kuoleman kautta heikkeni aasain mahti. Pahat 
jättiläiset riemuitsivat. Mutta Odinin viisautta ja Torin voi- 
maa vastaan he sentään vielä olivat voimattomia. Balderin 
kuolema merkitsi kuitenkin paljon, sillä jumalmaailmasta 
oli nyt poissa jaloin voima, rakkaus. 


Miten paljon tässä onkaan samoja piirteitä kuin Suomen 
runottaren kertomuksessa Lemminkäisen kuolemasta ja hen- 
kiinherättämisestä! Ja molemmat ovat aivan selvästi saa- 
neet vaikutteita kristinuskosta: Neitsyt Maaria—Frigg— 
Lemminkäisen äiti sekä Jeesus-- Balder —-Lemminkäinen. 
Keskiaikaisissa legendoissa kerrotaan myös, että Neitsyt 
Maaria varasi poikansa kaikkia muita vastaan paitsi erästä 
puuta, josta sitten tehtiin se risti, jolle hänen poikansa 
naulattiin. Samoin Frigg teki — ja misteli surmasi Balderin. 
Ja Lemminkäinen jätti Pohjolassa yhden laulamatta, »marka- 
hattu karjanpaimenen», joka sitten Tuonelan joella ampui 
hänet »umpiputkella». — Tässä vain muutamia vertauskohtia. 


Lähteitä: ; ` WS 
Kaarle Krohn: Kalevalan runojen historia. Helsinki 1908. 

Viikinkiretket. 


N JÄIDEN lähdön aika. Lumi sulaa, purot kohisevat 
() ja joet tulvivat yli äyräittensä. Selkä on vapaa ja 
peilikirkas. On kevät. Alukset työnnetään vesille. 

On kevätpäivä 800-luvun alussa. Muutamassa lahdel- 
massa on laivasto valmiina purjehtiakseen merelle. Miehet 
ovat juuri lastanneet laivoihin turkikset ja muut tavarat, 
joilla he aikovat käydä kauppaa vieraissa maissa. Mutta 
missä sopii ja maa on rikas, aiotaan väkivalloin ottaa omai- 
suus. Sillä kauppa yhdistetään tähän aikaan usein ryöstö- 
retkiin. Ryöstämistä pidetään luvallisena elinkeinona yhtä 
hyvin kuin metsästystä tai kalastusta — ja se voi antaa roh- 
kealle paljon runsaamman voiton kuin jokapäiväinen tuher- 
telu kotona. Pohjoismaat ovat köyhiä ja vähän viljeltyjä. 
Maanviljelystä harjotetaan kovin epätäydellisesti, sillä 
maata muokataan sangen vähän. Sen vuoksi kohtaa väestöä 
usein myös kato. Nälkäkuolema on silloin ovella. On usein 
vaikeaa, joskus mahdotontakin saada riittävää talvivarastoa 
nopeasti lisääntyvälle väestölle. On siis turvauduttava ryös- 
töihin. Oman maan ulkopuolella on voima korkein laki. 

Vielä nykyäänkin on sallittua sodassa riistää viholli- 
selta kauppalaivat, vaikk'ei niiden miehistö olisi ottanutkaan 
osaa taisteluihin. Mutta viikinkiaikana oli kaikkien sota 
kaikkia vastaan yleinen, kun taas meidän päivinämme val- 
litsee rauha valtioiden välillä säännöllisissä oloissa ja sota 
on poikkeuksena. 

Nuo laivoissa olevat miehet toivovat voivansa palata 
takaisin kotivalkamaan mukanaan rikas lasti elintarpeita 
ja aseita, kaikkea sellaista, mikä voi kohottaa pitojen loistoa, 
kuten koristeita ja upeita kankaita, kultaisia ja hopeaisia 
juoma-astioita, etelän viinejä. Vangit, joita saadaan, myy- 
dään orjiksi. Seikkailunhaluisia ovat näitten retkien miehet. 
He kaipaavat merelle, kaikkeen, mikä luonnossa on villiä ja 
suurta. Islannin Edda-laulut ovat todistuksena viikingin 
rakkaudesta korkeille tunturien huipuille, missä kotka tai 
haukka pesii, mutta ensimmäiseksi ja viimeiseksi merelle, 

mieluimmin silloin kuin myrsky raivoaa ja laineet lyövät 
korkeina yli keulan. 

Sen laivaston päällikkö, joka on juuri lähtövalmiina, 
tahtoo avarille merille saavuttaakseen kunniaa ja päästäk- 
seen mahtavaksi merikuninkaaksi. Kultaa hän tahtoo saada, 
ei kullan itsensä vuoksi, vaan voidakseen kerätä ympäril- 
leen suurempia saattuejoukkoja, joiden avulla hänen kun- 


Viikinkilaivasto. 


niansa yhä kasvaisi — sehän oli pohjoismaalaisen päälli- 
kön korkein päämäärä. Päällikköön on liittynyt suur- 
talonpoikia, jotka ovat miehittäneet laivat pojillaan ja 
alustalaisillaan. Tällaisia merirosvomatkoja sanottiin vii- 
kionkiretkiksi. Nimen luullaan syntyneen sen joh- 
dosta, että viikinkilaivueet piilottautuivat aluksi vieraaseen 
maahan tultuaan lahtiin (ruotsin sana vik=lahti) kal- 
lioiden taa. Mutta kun miehet katsoivat hetken sopivaksi, 
hyökkäsivät he sieltä esiin hurjin sotahuudoin ja pelätyt 


9 — Suomen kansan aikakirjat. I. 

sotatapparat iskuun kohotettuina. He ryöstivät ja surma- 
sivat pelästyneet asukkaat. Sitten he katosivat yhtä nopeasti 
saaliineen. 


Nyt kohoaa kaksikymmentä airoparia tahdissa ja vie 
päällikön laivan yli peilikirkkaan selän, niin että vesi kohisee 
korkean keulalaidan ympärillä. Korkealle kohoavan perä- 


Gokstadista, läheltä Osloa, léydelty viikinkilaiva, 24 m pitkä 


keulan luona seisoo perämies. Teurana eli peräsimenä on 
leveä airo, joka on kiinni perässä aluksen oikealla eli ylä- 
hangan puolella. Aluksen vasen eli alahangan puoli jää perä- 
miehen taakse. Nyt saapuu tuulenpuuska maalta. Leveä 
raakapurje nostetaan mastoon, airot vedetään alukseen ja 
hyvällä vauhdilla kiitää viikinkilaiva yli Itämeren seikkai- 
luihin. 

Uljaana kohoaa etukeulassa kullattu lohikäärmeen pää 
veripunaisine nieluineen ja aluksen parras kimaltelee vast’- 
ikään maalattujen kilpien hohteesta. Toiset alukset seuraa- 
vat aivan perässä. 

Kun kuolleita merikuninkaita oli tapana kunnioittaa 
hautaamalla heidät viikinkilaivoihinsa, tunnemme me sen 
kautta näiden alusten ulkomuodon. Suurista Oslon vuo- 
non varsilla olevista hautakummuista on kaivettu esiin 
kaksi hyvin säilynyttä viikinkilaivaa, joita nyt hoidetaan 
Oslon yliopiston museossa. Toisessa oli 16 valtavaa airo- 
paria. 

Noin vuodesta 800 aina vuoteen 1000 j. Kr.s. jatkuivat 
melkein keskeytymättä  viikinkiretket pohjolasta itään, 
etelään ja länteen. Ne eivät luonnollisestikaan alkaneet 
yht'äkkiä. Yksityiset ryöstöretket olivat edeltäneet niitä. 
Pohjoismaalaiset tottuivat yhä enemmän vesillä liikkumi- 
seen. Heidän tärkeimmät kulkuyhteytensä olivat vanhas- 
taan lahdet, joet ja järvet tai salmet. Sen vuoksi uskaltau- 
tuivat he jo varhain kauppamatkoille rannikkoja pitkin ja 
jokia ylös lähimpänä oleviin maihin. Silloin syntyi helposti 
riitoja näiden maiden asukkaiden ja pohjoismaalaisten 
välillä. Lyhyt matka oli tuohon aikaan puheesta toimin- 
taan. Ja taisteluissa huomasivat pohjan miehet helposti 
ylivoimaisuutensa. Kun he vain olivat »päässeet veren 
hajuun», heräsi heissä pian halu aseilla voittaa aarteita. 
Niin tulivat he yhä useammin ja suuremmin joukoin. 
Viikinkiretket alkoivat. Retket Saivat yha 
enemmän vauhtia, kun Itämerellä opittiin kulkemaan 
purjelaivoilla. Silloin ei tarvinnut enää soutaa pitkin ran- 
toja, vaan voitiin ohjata 
kulku aavalle merelle ja 
muutamissa harvoissa 
päivissä päästä vieraisiin 
maihin, joihin matka oli 
ennen vaatinut kuukau- 
sia. Yhdellä iskulla oli 
välimatka noihin hou- 
kutteleviin maihin lyhen- 
tynyt tavalla, joka muis- 
tuttaa meidän päiviem- 
me valtameriliikennettä : 
Amerikkaan. Molem- Rautainen viikinkikirves. 


T SEU UE 

missa tapauksissa johtivat seuraukset äkilliseen joukko- 
vaellukseen. 

Viikinkiretkiä tekivät skandinaavit, mutta myöskin suo- 
mensukuiset kansat. Saavuttuaan Itämeren yhteyteen nämä 
oppivat kyntämään merta ja liikkumaan sitä myöten saman- 
laisilla retkillä kuin heidän naapurinsakin. Näistä suoma- 
laisten retkistä on myös säilynyt historiallisia tietoja, joiden 
lisäksi kalevalainen runostommekin sisältää niistä runsaasti 
todistuksia. 


Venäjän valtakunnan perustaminen. 


UOMEN itäisenä naapurina on vuosisatoja ollut Venäjä. 
S Se maa ja valtakunta, jolla nyt on tämä nimi, ei suin- 

kaan aina ole ollut venäläisten maana. Päinvastoin ovat 
venäläiset kutakuinkin myöhäisiä tulokkaita. Karpaattien 
rinteiltä ja Bug-joen varsilta lähteneinä venäläisten esi-isät 
levittäytyivät itään ja koilliseen vasta ensimmäisen kristil- 
lisen vuosituhannen keskivälin jälkeen. He tapasivat tiel- 
länsä useita vieraita kansallisuuksia, lopulta myös Suomen 
suvun jäseniä, jotka monien muiden kansojen tavoin jou- 
tuivat slaavilaisen kansanmeren keskelle. 

Venäjän valtakunnan historia alkaa vasta 800-luvun 
jälkeen. Siihen asti oli yhteys eri venäläisheimojen välillä 
höllä, ja keskinäiset riidat ja sodat tekivät voimakkaan, 
yhtenäisen toiminnan mahdottomaksi. Mutta elämisen 
ja toiminnan mahdollisuuksia oli kyllä olemassa: itäslaavien 
hallussa oli Dnjeprin rikas ja tärkeä vesistö. Tämän var- 
teen syntyi kauppakeskuksia ja sinne asettui myös vieraita 
kauppiaita asumaan ja kauppaa välittämään. Nämä joet, 
jotka ovat suurimmaksi osaksi kuljettavia, olivatkin jo 
ammoisista ajoista olleet Mustanmeren ja pohjolan välisen 
vilkkaan kaupan kulkuteitä. 

Slaavien itäpuolella oli kasaarien valta, joka oli 
syntynyt 7. vuosisadan lopulla. Kasaarit olivat Aasiasta 
tulleita, turkkilaista alkuperää olevia paimentolaisia, jotka 

pian muuttuivat rauhallisiksi, lopettaen sodat ja hävitys- 
retket. Heidän kanssaan itäslaavit olivat kauppasuhteissa 
ja he suojasivat näiden alueita muitten paimentolaiskansojen 
hyökkäyksiltä, jotka »Euroopan avoimesta portista» tunkeu- 
tuivat. Etelä-Venäjän aroille ja sieltä edelleen länteen ja luo- 
teeseen. Mutta jo 9. vuosisadan puolivälissä kasaarien valta 
oli niin heikentynyt, ettei heistä enää ollut suojaa, ja niin 
täytyi Venäjän tärkeimpien kauppakaupunkien itsensä ryh- 
tyä puolustamaan kauppaansa ja sen kulkuteitä. Ne ottivat 
palvelukseensa kauppateitä pitkin Konstantinopoliin kulke- 
via ja niitten varsille kauppaa harjottamaan asettuneita 
pohjan miehiä, varjageja, joista muodostui niitten 
sotilassaattojoukkoja. Mutta ennen pitkää kohosivat var- 
jagipäälliköt suojelemiensa kaupunkien valtiaiksi. 


* * 
* 


Ruotsalaisten kauppa- ja viikinkimatkat kohdistuivat 
pääasiassa Itämeren eteläisille ja itäisille rannikoille ja 
niiltä sisämaahan päin, mikä oli aivan luonnollista, koskapa 
heidän maansa oli juuri tämän meren rannalla. Näitä mat- 
koja nimitettiinkin vitämatkoiksi». Käytetyin tie kulki pit- 
kin Suomenlahtea ja Nevaa Laatokalle. Täältä johti joki- 
reittitie edelleen etelää kohti Ilmajärvelle. Tänne perustivat 
skandinaavit kukistettujen slaavien keskuuteen valtakun- 
nan, jonka pääkaupunki oli Holmgärd (Novgorod). Mutta 
skandinaavien joukot purjehtivat edelleen jokia myöten 
etelään. Vetämällä kevyet aluksensa pyörötukkien avulla 
pitkiä matkoja kannasten yli pääsivät he lopulta Dnjepr- 
virralle, jota pitkin he edelleen laskivat Mustallemerelle, 
perustaen uusia valtakuntia slaavien tasangoille, niiden jou- 
kossa Kiovan, josta tuli ennen pitkää Venäjän valtakunnan 
pääkaupunki. Slaavit nimittivät näitä ruotsalaisia nimellä 
rus eli r o s, sen johdosta että useimmat heistä olivat kotoi- 
sin Itämeren ruotsalaisrannikolta. Tämän rannikon nimenä 
oli näet Rodslagen, koska se oli jaettu soutukuntiin 
(ruotsin ro=soutaa), jotka olivat velvolliset asettamaan 
Svean kuninkaitten käytettäväksi sodan aikana määrätyn 

luvun aluksia, joissa oli tarpeellinen soutajajoukko (ruotsin 
rodskarl— soutaja). Nyt on Roslagen enää vain Up- 
lannin itärannikon ja sen saariston nimenä. Rus nimellä 
tunnettujen ruotsalaisten valtaamaa maata nimitettiin tämän 
johdosta Russin maaksi, josta myöhemmin muodostui Venä- 
jän ruotsalainen nimitys Ryssland. Ja samaa juurta 
ovat myös suomen kielen ryssä, Ruotsi ja ruotsa- 
lainen. Ovatpa jotkut väittäneet näitä russeja suorastaan 
suomalaisiksikin. : 

Toinen nimitys, jota näistä pohjan viikingeistä käytettiin, 
oli varjagi, mikä myös on skandinaavinen sana. 

Näistä tapahtumista kertoo Nestor — kiovalainen 
munkki, joka eli v:n 1100 paikkeilla — seuraavaa: »V.6367 
[859 j. Kr.s.] varjagit tulivat meren takaa ja ottivat veroa 
tSuudeilta ja sloveeneilta, merjalaisilta, vesseiltä ja krivitSeilta.» 

»V.6370 [862 j. Kr.s.]he karkottivat varjagit meren taakse, 
eivätkä antaneet heille veroa, vaan alkoivat itse hallita 
itseänsä. Eikä heillä ollut oikeutta, suku nousi sukua vastaan, 
ja heidän välillään oli riitaa sekä eripuraisuutta, ja he alkoi- 
vat käydä sotaa keskenään. Ja he sanoivat keskenään: 
etsikäämme ruhtinas, joka hallitsisi meitä ja tuomitsisi 
oikeuden mukaan. Ja he menivät meren yli varjagien, 
russien, luo, sillä niin nimitettiin näitä varjageja russeiksi, 
niin kuin toisia nimitetään svealaisiksi, toisia norjalaisiksi, 
angleiksi, toisia gooteiksi. Ja tSuudit, sloveenit, krivitsit ja 
vessit sanoivat russeille: meidän maamme on suuri ja hedel- 
mällinen, mutta se on järjestystä vailla; tulkaa meitä hal- 
litsemaan ja olemaan ruhtinainamme. Ja kolme veljestä 
valittiin seurueinensa; he ottivat koko russin mukaansa ja 
tulivat. Vanhin, Rurik, asettui Novgorodiin, toinen, Sineus, 
Valkeajärvelle, mutta kolmas, Truvor, Izborskiin. Näiden 
mukaan sai Russin maa, nim. Novgorod, nimensä. Novgo- 
rodin varjagisukuiset miehet ovat saaneet täten alkunsa, 
ennen he olivat sloveeneja. Kahden vuoden perästä kuoli 
Sineus ja hänen veljensä Truvor, ja Rurik otti vallan hal- 
tuunsa ja antoi miehillensä kaupunkeja, yhdelle Polotskin, 
toiselle Rostovin, kolmannelle Valkeajärven. Näihin kau- 
punkeihin varjagit ovat tulleet asumaan, mutta aikaisempina 

aikoina sloveenit olivat Novgorodissa, krivitsit Polotskissa, 
merjalaiset Rostovissa, vessit Valkeajärvellä, muromalaiset 
Muromassa. Kaikkia näitä Rurik hallitsi.» 

Varsin mielenkiintoista on huomata, että niitten kansojen 
joukossa, jotka kutsuivat hallitsijoikseen varjagi-russit, oli 
useita suomensukuisiakin: tSuudit, vessit, merjalaiset ja muro- 
malaiset; merjalaiset ja muromalaiset ovat myöhemmin kan- 
soina hävinneet slaavilaismereen. 

Mutta sitä kronikan tietoa, että varjagi-russit olisi nimen- 
omaan kutsuttu, ei ole käsitettävä kirjaimellisesti. Mahdol- 
lista kylläkin voi olla, että kutsujana on ollut jokin riitele- 
vistä puolueista, mutta varmaa on toiselta puolen, että 
varjagi-russeja oli jo aikaisemmin Venäjällä, kauppiaitten 
saattoväessä. Nämä ovat saattaneet — kuten jo viitattiin— 
tuntea voimansa niin lujaksi; etteivät enää halunneet olla 
vain palvelijoita, vaan rupesivat itse käskijöiksi. 

Tällainen on kertomus Venäjän valtakunnan synnystä. 

Kirjallisuutta: 

V. Kljutshevskij: Venäjän historian pääpiirteet. Suomeksi 
toimittaneet T. Kaila ja Joos. J. Mikkola. Porvoo 1910. 


Suomi ja suomalaiset viikinkiaikana. 


E HOPEAVIRTA, joka arabialaisten rahojen muodossa 
S tänä aikana vyöryi Ruotsiin halki Venäjän, heitti jonkun 

pienen haarautuman Suomeenkin, vaikka Suomi yleensä 
pysyi koko lailla syr- 
jässä siitä. Näitä ra- 
hoja on Suomesta löy- /6& 
detty lähes 1200 Ahve- di 
nanmaalta ja n. pari- 
sataa muualta. Näi- 
den rahojen rinnalla 
kertovat vielä maas- 


tamme tavatut itä- Arabialainen LR pm e on 
j i _ luonnollista kokoa. tupuolella on kirjotus: 
maalaistyyliset hopea XEi ole muuta Jumalaa kuin Allah», ja taka- 


koristeet Suomen yh- puolella: »Muhamed on Jumalan profeettaa. 

teydestà tuohon hopea- ja samalla 
voimakkaaseen kulttuurivirtaan. 

Mutta vuorovalkutus oli tánà 
aikana sittenkin läheisempi Itä- 
Balttian, lähinnä Viron kanssa kuin 
tuon edelläkuvatun kulttuurivir- 
ran kanssa — olletikin viikinkiajan 
alkupuolella. Hevosenkengän muo- 
toiset soljet, rintaketjut helyineen 
ja hameitten helmoissa käytetyt, 
I MO KT pronssilangasta ' kierretyt reuna- 

j. Kr. s. Kansallismuseo. — Koristeet ovat tänä aikana yleisiä 

sekä Suomessa että Suomenlahden 
eteläpuolella — vieläpä kaukana Sisä-Venäjälläkin suoma- 
laisheimojen keskuudessa — mikä osottaa läheistä keski- 
näistä yhteyttä. Viikinkiajalla onkin Suomen manner asu- 
tukseltaan puhtaasti suomalainen: maassa aikaisemmin asu- 
neet germaanit ovat joko lähteneet ja hävinneet viikinki- 
retkille tai sulautuneet suomalaisiin. 

Viikinkiajan lopulla, kun itäretket Venäjälle ja Itä- 
Roomaan vähenivät, kääntyi ruotsa- 
laisten huomio yhä enemmän Suomen- 
lahden rantamaihin. Arkeologiset löy- 
döt kertovat meille yhä  vilkkaam- 
maksi tulleesta yhteydestä Suomen 
ja Skandinavian kesken. Myös ovat 
useimmat pohjoismaisten satujen ja 
meidän kansanrunoutemme säilyttämät 
tiedot näistä kosketuksista juuri tältä 
ajalta. Varsinkin ovat suhteet Suomen 
ja Gotlannin, Itämeren silloisen kauppa- 
keskuksen, välillä olleet voimakkaat ja 
läheiset. Kysymyksessä oli sekä kau- 
pallinen että sodallinen yhteys. Edelli- 
sestä puolesta ovat muistuttamassa suu- 
ret rahalöydöt, n. 7—8,000 rahaa, etu- den miekka Kaarinasta 
päässä englantilaisia ja saksalaisia hopea- j4 keihäs hopeakoristei- 


a ja sine putkineen Eurasta. 
rahoja, jotka on tavattu Suomen mante- BPSd, 


t Nuoremman raulakau- « : 

reelta eri puolilla maata. Ja sotaretkistà puhuvat vanhat 
pohjoismaiset tarinat. 

Näissä tarinoissa kerrotaan, miten päälliköt lähtivät 
miehineen ja laivoineen Suomeen tai muihin itämeren- 
"suomalaisten maihin. Toisinaan oli onni heille myötäinen, 
toisinaan he miehineen sortuivat näihin sotiin. Vaikeata on 
sanoa, missä määrin tarinain kuvaukset ovat yksityiskohdil- 
taan tosia, mutta joka tapauksessa ne ovat jälkimaailmalle 
kertomassa noitten varhaisten aikojen melskeisistä oloista. 
E Me tiedämme kuitenkin esim. norjalaisten jo v. 874 jou- 
tuneen kosketuksiin karjalaisten kanssa auttaessaan kainu- 
laisten kuningasta Faravidia rosvoilevia »kirjaaleja» (s. o. 
karjalaisia) vastaan. Myóhemmin, v:n 1000 paikkeilla, 
norjalainen Eerik jaarli hävitti sotaretkillään idässä myös 
karjalaisia alueita. Ja kolmas norjalainen suurmies, josta 
myöhemmin tuli kuningas Olavi Pyhä, ulotti 1000-luvun 
alussa viikinkiretkensà Suomeen saakka. Olavi Pyhän 
sadussa kerrotaan, että Suomen asukkaat pakenivat met- - 
siin ja hävittivät maan autioksi. Kuningas eteni sotajouk- 
koinensa kauas sisämaahan, kulki metsien läpi alanko- 
seutuun, jota nimitettiin »Herdaliriksi», ja ryösti sieltä saa- 
lista, tapaamatta yhtään ihmistä. Mutta paluumatkalla 
seudun asukkaat hyökkäsivät metsätaipaleella joka taholta 
hänen väkensä kimppuun ampuen ankarasti ja surmaten ja 
haavottaen useita vihollisiansa, ennen kuin kuningas sel- 
viytyi miehinensä metsästä ja pääsi laivoihinsa. Yöksi suo- 
malaiset loihtivat ankaran myrskyn, mutta siitä huolimatta 
kuningas lähti laivoineen purjehtimaan rannikkoa pitkin, 
suomalaisen sotajoukon seuratessa maitse, ja pääsi lopulta 
onnellisesti Itämerelle. Mihin tämä retki tehtiin, sitä ei 
varmuudella tiedetä; »Herdalirin» on kyllä arveltu tarkot- 
taneen Hirdalia Inkoossa — Ja jonnekin Suomen eteläran- 
nalle se kai onkin sijotettava. 

Varsin huomattava näkyy myös olleen se retki, jota 
ruotsalainen ylimys Freygeir vuosien 1025—30 vaiheilla 
johti Itämeren maihin, m. m. Hämeeseen. Sitä varten oli 
nim. kutsuttu aseisiin koko maakunnan sotaväki; olipa 
hänen joukoissaan sotilaita aina Tanskasta saakka. 

K arjalaisen naisen koristuksia n. v;lla; 1200 j. Kr.s, Kansallismuseo 

Kirjallisuutta: 

Aarne Europaeus: Katsaus Suomen esihistoriaan. Oma 
Maa (uusi laitos). V. Porvoo 1924. 

Kustavi Grotenfelt: Ruotsalaisten 11. vuosisadalla Suomeen 
L NT viikinkiretkistà. Hist. Arkisto XXVII. Helsinki 


Taistelu merisissejä vastaan Itämerellä. 


antaa tanskalainen kronikoitsija S a x o seuraavan erit- 
täin värikkään kuvauksen kertoessaan Tanskan kunin- 
kaan Valdemar Suuren laivaston toiminnasta v. 1170. 

Valdemar Suuri lähetti v. 1170 laivastonsa ahdistamaan 
Tanskan rannikoita ryöstäviä merirosvoja. Hän käski sota- 
miestensä lähestyä näitä vihollisia varovaisesti, sillä näillä 
oli tapana taistellessaan osottaa enemmän viekkautta kuin 
urhoollisuutta. 

» Vihollisen laivaston lähestyessä», sanoi kuningas, »he 
laskevat laivansa maalle, piiloutuvat lymypaikkoihin ja 
antavat vihollisten muka mielensä mukaan heitä ahdistaa, 
mutta kun he huomaavat, että heidän ahdistajansa ovat 
hajonneet eri tahoille pitkin rannikkoa, he yht'äkkiä hyök- 
käävät piilopaikoistansa esille, tarttuvat käsin vihollistensa 
laivoihin, vetävät ne rannalle, surmaavat laivamiehet kiviä 
ja nuolia heittämällä, lävistävät laivat keihäillä ja tekevät 
ne kelpaamattomiksi lukuisia reikiä niihin iskemällä. Vaikka 
nämä viholliset siis näyttävätkin pakenevan, ei heitä pidä 
ajaa takaa, sillä heidän pakonsa on yhtä vaarallinen kuin 
heidän hyökkäyksensä.» 

Kuningas neuvoi sen vuoksi lähtijöitä pitämään rantaudut- 
taessa laivaston koossa ja taas ryhtymään tappeluun järjes- 
tetyissä riveissä. Siten tulisivat he saamaan varman voiton 
vihollisista, jotka taistelivat aseettomina ja melkein alas- 
tomina. » 

Laivasto purjehti nyt Öölannin saarelle. Saatuansa saaren 
asukkailta kuulla, että virolaiset ja kuurilaiset ryöstivät 
läheistä satamaa, lähtivät tanskalaiset kilvan purjehtimaan 


M o tämän ajan meritaistelut olivat, siitä 

sinne muistamatta kuninkaan neuvoa. Virolaiset olivat 
yhdellä laivalla sataman suussa pitämässä vahtia ja alkoi- 
vat heti soutaa ulapalle antamatta tovereillensa minkään- 
laista tietoa vihollisen lähestymisestä. Merirosvot huomasi- 
vat kuitenkin uhkaavan vaaran, vetivät laivansa maalle ja 
kätkeytyivät läheiseen metsään. Kaksi tanskalaista souti 
aluksensa kaikin voimin rannalle, ja he saivat kaikkine 
laivamiehinensä pitkällisen puolustuksen jälkeen surmansa 
raakalaisten iskuista. Kaksi Absalon piispan urhoollista 
ritaria riensi toveriensa avuksi, mutta hekin joutuivat 
surman omiksi. Kolmas ritari, suuttuneena kumppaniensa 
kuolemasta, nousi maalle toisessa paikassa ja saavutti saman- 
laisen kuoleman. Kuurilaiset hakkasivat kirveillänsä reikiä 
vihollisten laivoihin ja upottivat ne mereen. Kristoffer, 

kuninkaan poika, nähtyänsä edellisten kohtalon, lakkautti 
soutamisen ja koetti estää alustansa maalle menemästä. 
Mutta laiva kulkeutui kuitenkin sivuittain rannalle, ja vihol- 
liset ottivat sen vastaan sellaisella kivisateella, että laiva- 
miehillä oli täysi työ puolustautuessaan. Vihollisen ahdis- 
tamiseen. ei jäänyt mitään aikaa. Tanskalainen sankari 
Esbern Snare, peläten Kristofferin joutuvan tuhon omaksi, 
kuljetti laivansa keskelle kivisadetta ja pelasti siten nuoru- 
kaisen, asettuen hänen ja kuurilaisten väliin. 

Viholliset tarttuivat nyt kaikin voimin Esbernin laivaan, 
haavottivat keulassa olevat miehet ja vetivät laivan mata- 
lalle. Esbern, ollen laivan perässä, laukaisi kolme kertaa 
heittokoneensa vihollisiin osaamatta, särki sitten koko koneen, 
hyökkäsi aseilla varustettuna laivan perästä keulaan ja tais- 
teli yksinänsä ihmeteltävän urhoollisesti melkoisen ajan 
vihollisia vastaan. Vihdoin oli hän kivien ja nuolien satu- 
tuksesta ja iskuista niin väsynyt, että hän töin tuskin jaksoi 
kävellä laivan perään, johon hän asettui istumaan. Tove- 
reistaan oli hänellä vain yksi ainoa jäljellä, sillä kaikki 
muut olivat pelosta heittäytyneet mereen. Kuurilaiset 
puhkoivat rautakärkisillä lyómáaseillaan jo reikiä laivan kyl- 
kiin ja tunkeusivat itse laivaan. Silloin Esbern kokosi vii- 
meiset voimansa, ajoi heidät kolme kertaa pakoon ja käytti 
vihollisten heittämiä keihäitä aseina heitä itseänsä vastaan. 
Vähissä voimin täytyi hänen taas peräytyä, mutta silloin 
heitettiin hänen päähänsä kivi niin lujasti, että hän kaatui 
pyörtyneenä laivan perään. Viholliset nousivat nyt laivaan 
ja aikoivat iskeä hänen päänsä poikki, mutta ainoa laivalle 
jäänyt toveri nosti hänet taas pystyyn, jonka jälkeen kuu- 
rilaiset, peläten uutta taistelua, peräytyivät. Toinnuttuansa 
Esbern näki vihollisia kaikkialla laivassa, ryhtyi taas taiste- 
luun, karkotti heidät vielä kerran, mutta vaipui sitten tajut- 
tomana maston viereen. 

Siinä olisi hänet ehkä surma saavuttanut, jolleivät 
Kristofferin soutajat olisi häntä pelastaneet. Muut tanska- 
laiset tulivat tästä varovaisemmiksi ja pysyttelivät etääm- 
mällä rannasta, ahdistellen sieltä vastustajiansa lingoilla 
ja heittokeihäillä. 

Yón tullen keskeytyi taistelu, ja tanskalaiset asettivat 
laivoja sataman edustalle estääksensä merirosvoja yön 
aikana pakenemasta. Kuurilaiset tekivät osaksi omista, 
osaksi vihollisilta ottamistansa laivoista sekä isoista puun- 
rungoista kaupungin tapaisen varustuksen, johon johti kaksi 
hyvin ahdasta ja matalaa käytävää. Sen sivut verho- 
sivat he ulkopuolelta moniin kerroksiin sovitetuilla pur- 
jeilla. Toiset heistä terottivat puita, toiset kokoilivat ran- 
nalta kiviä seuraavan päivän taistelua varten. Rohkeut- 
tansa he pitivät vireillä laululla ja tanssilla. 

Alakuloisina viettivät tanskalaiset yönsä, kunnes Kris- 
tofferin kirjuri, englantilainen mies, rohkaisi heitä kertomalla 
muinaisaikain sankaritöistä ja kehottamalla heitä miehuul- 
lisesti kostamaan toveriensa kuoleman. Seuraavana aamuna 
tanskalaiset nousivat maihin. Rintama järjestettiin niin, 
että aatelismiehet tulivat ensi riviin, sitten muu väki. Kuuri- 
laiset hyökkäsivät leiristänsä heitä vastaan kovasti huutaen, 
ei järjestetyissä riveissä, vaan mikä missäkin. Heidän huu- 
tonsa ja melunsa oli niin kovaa, että tanskalaisten jälkirivin 
miehet säikähtyneinä lähtivät pakoon. Eturivin miehet 
ryhtyivät ankaraan vastarintaan, jolloin kuurilaisten täytyi 
vetäytyä leiriinsä. Useat heistä surmattiin, tanskalaisista 
haavottui yksi. Ensimmäinen leiriin ryntäävä tanskalainen . 
sai puusta niin kovan iskun, että kuoli. Muut tanskalaiset 
kuitenkin väkirynnäköllä hyökkäsivät leiriin, kiipeilivät 
pitkin mastoja ylös ja tunkeutuivat varustukseen vihollisen 
. keskelle. Viholliset surmattiin niin tyystin, ettei edes onnet- 
tomuuden sanansaattajaa jäänyt henkiin. 


Kirjallisuutta: 
A. H. Snellman (Virkkunen): Itämerensuomalaiset itsenäi- 
syytensä aikana. Helsinki 1894. 

Suomalaiset meriretkillä. 


Itämerellä ja sen rannoilla. Vielä tänäkin päivänä 

monet — virolaisperäiset paikannimet Ruotsin etelä- 
rannikon itäosassa todistavat näistä retkistä. Ja kerran 
karjalaiset tunkeutuivat nykyisen Tukholman sivu Mälariin, 
polttivat Almarstäket nimisen piispankartanon, jossa Upsa- 
lan silloinen arkkipiispa Johannes sai surmansa. Sitten 
merisissit jatkoivat matkaa Sigtunan vanhaan kaupunkiin, 
joka ryöstettiin ja hävitettiin niin perin pohjin, ettei se 
milloinkaan enää päässyt entiseen kukoistukseensa. Ruotsa- 
laisen riimikronikan vanha suomennos kertoo tästä retkestä: 


M tän itämerensuomalaiset liikkuivat  viikinkiretkillà 


»Ruotsill oli vastus suur', 
Karjalaisist vaiva juur'; 

He meren yl' tulit Mälariin, 

Tyynell' ja myrskyll' liikuit siin”. 

He Ruotsin saaristoon pujahdit 
Sotajoukoll' uljaall' useinkin. 

Kerran juohtui heill' mielehen, 

Ett’ he Sigtunan kaupungin polttaisit. 
Ja he poltit sen niin taydellisest’, 

Ei nousu se koskaan totisest’. 
Juhana arkkipiispa tapettiin siellä, 
Siit? moni pakana on hyvällä miellä. 
Kristittyin vahingost? iloit? mahtaa 
Nyt Karjalan kansa ja Venäjän valta. 


Kuten riimikronikastakin voi päättää, oli tämä retki 
karjalaisten naapurien, venäläisten, yllytyksestä tehty. 
Sigtuna hävitettiin v. 1187. Näihin aikoihin oli jo alkanut 
läpi vuosisatojen jatkunut taistelu ylivallasta pohjolassa, 
toiselta puolen Ruotsin, toiselta puolen Venäjän — aluksi 
lähinnä Novgorodin — kesken. 

pähkinän tyhjäksi; suomalaisten kertova runous ei ole 

niin kuin muiden kansojen kummunnut historiallisen 
tunteen lähteestä.» 

Näin selittää italialainen oppinut Comparetti, Kale- 
valan italiantaja ja suuri Suomen ja suomalaisen kulttuurin 
ystävä. Mutta tämä käsitys ei ole yksin hänen, vaan san- 
gen monet meidän omistakin tiedemiehistämme ja Kaleva- 
lan tutkijoistamme ovat olleet samalla kannalla. 

Kirjottaessaan » Helsingfors Morgonbladissa» v. 1838 Väinä- 
möisestä ja Ilmarisesta Fabian Collan piti mahdotto- 
mana sitä, että nämä taruhenkilöt olisivat historiallisia sanka- 
reita sanan varsinaisessa mielessä: »Sillä samoin kuin Suomen 
Runottarella ei ole mitään puhtaasti sankarillista momenttia, 
ei ole itse kansakaan elänyt koskaan oikeata sankariaikaa; 
se on enimmäkseen hiljaisena ja itseensäsulkeutuneena 
kulkenut uraansa läpi vuosisatojen yön. Tämä väite ei vaa- 
tine hiusta halkovaa todistelua. Tosiasia on vielä nytkin 
päivänselvänä, koko Euroopan nähtävänä, ja on ollut vuosi- 
satojen varrella: ei milloinkaan, niin pitkälle kuin historia 
voi katsahtaa taaksepäin, Suomen kansa ole kansana, elimel- 
lisenä kokonaisuutena, vihollisvaltana kääntänyt voimaansa 
toisia kansoja vastaan, ei milloinkaan se ole esiintynyt sotaa- 
käyvänä kansana yhdistynein voimin ja yhteisin pyrinnöin; 
ei milloinkaan se ole tässä merkityksessä taistellut ja voit- 
tanut. —- — — Tietystikään ei voi ottaa laskuun muuta- 
mia yksityisiä, vähäisempää sotaista laatua olevia yrityksiä, 
joihin jokin suomalainen heimo tilapäisesti on antautunut; 
nämä eivät riipu mistään sankariajasta, mistään kansan 
voiman- ja kunniantunnon kohoamisesta, vaan ovat hajal- 
lisia ilmauksia sortoa ja väkivaltaa vastaan kohdistuneesta 
puolustuksesta tai kostosta taikka myös pelkästä ryöstön- 
halusta. Tämmöisinä hajallisina yrityksinä pidämme kainu- 
laisten ja karjalaisten hävitysretkiä Ruotsiin 8. sekä Norjaan 
9. ja 13. vuosisadalla, karjalaisten toimeenpanemaa Sigtunan 


| OKA Kalevalasta etsii historiallista sisusta, on löytävä 

A. Gallen-Kallela: Sammon puolustus. Turun taidemuseo. 


A. Gallen-Kallela: Kullervon sotaanlähtö. Vanha Ylioppilastalo, 
Helsinki. 

ryöstöä 12. sekä alituisia 
vihollisuuksia toiselta puo- 
len jäämien ja toiselta 
puolen karjalaisten tai 
Novgorodin venäläisten tai 
molempien välillä 11.—13. 
vuosisadalla j.n.e. Sillä 
kun nämä yritykset eivät 
olleet lähtöisin yhdestä, 
edes jonkinlaiseksi yhteis- 
kunnaksi yhtyneestä kan- 
sasta, vaan hajanaisista 
heimoista, jotka raakalai- 
sina ja villeinä tuskin vielä 
olivat vakinaisesti asustu- 
neita, eivät ne voineet olla 
semmoisen sota- ja seik- 
kailuhengen aiheuttamia, 
joka luo todellisen sanka- 
rin, mutta joka jo edellyt- 
tää sivistyksen sarastusta. 
Eivätkä ne missään ta- 
pauksessa, juuri sen 
vuoksi että kansa oli ha- 
jallaan, voineet synnyttää 
kansallissankareita, puhu- 
mattakaan mistään kan- 
sallisesta sankarirunou- 
desta.» 

Näinkö on tosiaan 
asianlaita? 

Eikö Suomen kansalla 
koskaan olisikaan ollut 
sankariaikaa? Satuako 


Perniöläinen rautakauden aikuinen nai- 
senpuku uudelleen sommiteltuna; n. v:lta 
1100 j. Kr. s. Kansallismuseo. 


vain, siis pelkästään keksittyjä mielikuvituksen tuotteitako 
olisivat Väinämöisemme, Lemminkäisemme, Kullervomme? 
Toiset tutkijat ovat kyllä pitäneet Kalevalan sankareita 


historiallisina henkilöinä. 


10 — Suomen kansan aikakirjat. 


1. 

Jo 1600-luvulta on tieto, joka näyttää tukevan tätä 
olettamusta. Tunnettu on Juhana Cajanuksen ker- 
tomus Caleva nimisestä jättiläisestä, jolla oli 12 poikaa ja 
näitten joukossa Väinämöinen ja Ilmarinen, ja siitä, että 
»Calevan poikain kera Suomen kuningas on vallottanut koko 
Venäjän, kuten siitä vielä vanhat suomalaiset laulavat.» Ja 
Kalevalan kokoonpanija, Elias Lönnrot, oli vakuutettu 
Kalevalan historiallisesta pohjasta: »Minusta näyttää näien 
runojen sitä myöten, kun asiatki tapahtuvat, yksitellen il- 
mautuneen. Erityiset runot Väinämöisestä, Ilmarisesta, Lem- 
minkäisestä eivät maha olla yhen laatimia, vaan usiamman. 
Yksi kerto muistoksi yhen, toinen toisen asian, mitä mi 
kin vitse oli nähnyt eli kEwullüt» 

Lónnrotilla on ollut seuraajia tätä kantaa edustamassa. 
Mutta jos kohta on arveltu, että Kalevalan runoissamme 
saattaa olla historiallistakin, niin on käsitys siitä, mitä his- 
toriallisia tapauksia niissä kuvataan, ollut hyvin erilainen. 
Vanhastaan on totuttu sanomaan, että Kalevalassa kerro- 
taan Kalevalan ja Pohjolan välisistä taisteluista. Missä 
oli Kalevala, missä Pohjola? Keitä olivat kalevalaiset, 
keitä Pohjolan väki? 

Näihin kysymyksiin on vastattu eri tavoilla. Toiset ovat 
pitäneet Vienan Karjalaa Kalevalana ja Lappia Pohjolana, 
toiset ulottaneet Kalevalan koko Suomeen, toiset luulleet 
löytäneensä Laatokan Karjalasta sekä Kalevalan että 
Pohjolan. 

Viime aikoina on Kalevalan päätapahtumat tahdottu 
sijottaa Lounais-Suomeen. Kaarle Krohn pitääluultavana, 
että Väinämöinen ja muut Kalevalan sankarit ovat kerran elä- 
neet täällä Pohjolan viikinkipäälliköiden tapaisina merisanka- 
reina. »Sampo-runon pohjana on historiallinen ryóstóretki, 
joka on sijotettavissa ajallisesti pakanuutemme loppukau- 
teen ja paikallisesti Vuojolaan eli Gotlantiin.» Ja että runois- 
samme muutenkin kuvastuu tämän skandinaavisen viikinki- 
ajan piirteitä, siitä puhuvat hänen nähdäkseen sankarien 
nimiin liittyvät määreet, mainesanat, esineet ja toiminnat. 

Alkuperäisissä runoissa nimitetään esim. Väinämöistä, 
Kullervoa, Ahtia ja Väinämöisen tuomitsemaa poikaa kunin- 

kaiksi. Paljon puhutaan varsinkin Ahdin, saaren vanhim- 
man ja kuninkaan, meriretkistä ja sodankäynnistä. Muu- 
dan toveri muistuttaakin kerran häntä heidän yhteisistä 
sotaretkistään sanoen: 


»Ahtiseni, velloseni, tuhat pààtà turmelimme, 
muistatko kuin sotia kàimme, sata päätä tappelimme.» 


Eikä Kyllikki myöskään turhan takia ota häneltä lupausta, 
ettei hän enää sotia kävisi: 


hopeankana halulla, 
kullankana tarpehella. 


Hänen sotainen intonsa tulee selvimmin näkyviin niissä 
sanoissa, jotka hän lausuu äidilleen, joka — Kyllikin rikottua 
valansa — koettaa pidättää häntä kotona: 


»En huoli koto-oloista, = 

— juon ennen merellä vettä En huoli kotieloista, 

melan tervaisen terältä. — jos markan soasta saanen, 
= - parempana sen pitelen.» 


Muutenkin ylistetään runoissamme useasti sotaa ja sen 
tekoja. Sotasankarille annetaan useita mainesanoja: »kau- 
niita» ovat Kaleva ja Kaukamoinen, »verevà» Vetrikka, 
»iski Riion poika, liioin voiva» Ahti. Kalervon pojalla 
on pitkät kiharaiset hiukset, jotka ovat vapaan urhon tun- 
nusmerkkinä. Yllään sankarilla on joko punainen, sininen 
tai kirjava verkaviitta, kupeellaan miekka, jonka — samoin 
kuin muutkin aseensa — hän useimmiten itse taitavana 
seppänä on takonut. Ilmarisen kerrotaan Kalevan pojalle 
takoneen mieleisen miekan: 

tuonpa kuu kärestä paistoi, 
päivä västistä välötti. 

Ja toisessa paikassa hänen takomastaan ja eläinkuvin 
koristamastaan keihäästä sanotaan: 


Hevonen kärellä seisoi, 
koira putkessa makasi, 
kasi naukui naulan tiessä. 


` 

Sotaretkillään sankari joko ratsasti tai matkasi meritse 
laivallaan, jossa usein mainitaan olleen punaiset purjeet. 
Että Ahdilla on palava halu merille ja sotiin, käy ilmi hänen 
purtensa valituksesta: 


Itkevi Ahin venonen, kuunna, kymmennä kesänä; — 
satahanka haihatteli: minä venyn veistoillani, 
»Ei Ahti sotia soua lahon lastulmuksillani». 


Samoin Väinämöisen vene valittaa, kuinka muut pahem- 
mat purret 


päästähän sotia käyvät, peräpuilla penninkiä, 
tuovat täytensä rahoja, aluksilla aartehia. 


Sotasankarilla mainitaan usein joku toveri seuranaan. 
Väinämöisen mukana sammon ryöstöretkellä oli Joukahai- 
nen. Ahdin tovereita olivat Teuri ja Kuuro. Onpa runoissa 
puhuttu myös sotajoukostakin, johon kuului sekä vapaita 
että orjia. Joskus uskottiin orjillekin aseita, kuten Untamon 
orjille taistelussa Kalervoa vastaan. Muutamassa inkeriläi- 
sessä runossa lauletaan Päivän pojasta: 


Päivän poika valkeainen tuhansihin valjahisin. 
saluloi sata oroa, — — — — 
sata ralsua rakensi Sata miestä miekotteli, 
satoihin satulavöihin, sala jousla jou'atteli. 


Elonsa päättänyt merisankari poltettiin ja haudattiin 
laivoinensa, kuten runo kertoo: 


Tarsilainen poltettihin purressa rautapohjassa; 
venehessä vaskisessa, sen kypenel kylvettihin. 


Nämä runojemme kertomukset sodista ja sankareista 
osottavat runsaasti sellaisia piirteitä, että voi katsoa niitten 
kuvaavan juuri pohjoismaista viikinkiaikaa. Silloinhan 
sodankäynti oli kaikkien vapaitten miesten mielityönä. 
Suurten rikkauksien mainitseminen runoissamme tukee vielä 
tätä olettamusta. Tiedämme nimittäin, että Pohjoismaissa 
vallitsi tuolloin aivan yleinen hyvinvointi. Niinpä esim. 


ONKO KALEVALA HISTORIAA? 149 


oli ensimmäiset kristilliset almut lähetettävä muualle, kun 
niitä ei täällä tarvittu. Myös orjien pitäminen sotajoukossa 
viittaa tämän ajan vastaaviin skandinaavisiin oloihin. 


Mutta sellaisenaan ei tämä prof. Krohninkaan selitys ole 
kaikkia varhaisimman menneisyytemme tutkijoita tyydyttä- 
nyt. Äskettäin on muudan keskiaikaisen historiamme tutkija 
ja tuntija, Jalmari Jaakkola, tahtonut sijottaa 
Kalevalan syntymäseudun Yliseen Satakuntaan. Hän pitää 
tätä. seutua jo varhain voimakkaana sivistyskeskuksena, 
mikä oli seurauksena sen erinomaisen edullisesta asemasta 
eri puolille haarautuvien vesistöjen solmukohtana. Täältä 
oltiin yhteydessä Etelä-Pohjanmaan rikkaan sivistyksen 
kanssa, täältä lähti erämiehiä kauas asumattomiin korpiin 
kymmenien peninkulmien päähän ja toi runsaasti turkiksia, 
sen ajan kysytyintä kauppatavaraa, tullessaan. Näillä erä- 
retkillään tämän seudun miehet valtasivat myös uusia alueita 
ja jäivät niihin asumaan. Heidän harrastussuuntansa oli 
pohjoinen. Jaakkola vetoaa myöhemmän ajan sata- 
kuntalaisiin paikannimiin Tornion jokilaaksossa ja pitkin 
matkaa sinne Satakunnasta lähtien. Vielä hän kumoaa 
sen yleisesti esitetyn väitteen, ettei Länsi-Suomessa runoja 
olisi voinut syntyä, viittaamalla meidän tunnetuimpiin his- 
toriallisiin runoihimme: Pyhän Henrikin surmavirteen ja 
Elinan surmaan sekä Ritvalan helkavirsiin, jotka kaikki 
ovat joko Ylisessä Satakunnassa tai sen rajaseuduissa syn- 
tyneitä. Edelleen hän toteaa, ettei Agricolan nimenomaiselle 
ilmotukselle, että hämäläisten jumalia olivat ,m. m. Tapio, 
Ahti, Väinämöinen, Ilmarinen ja Kalevanpojat, ole annettu 
sille tulevaa arvoa Kalevalan runojen kotipaikkaa määrät- 
täessä. Ja sitten hän esittää joukon kalevalaisia nimiä 
vanhoina paikanniminä Ylisessä Satakunnassa. »Suppealta, 
elimellisesti yhteenkuuluvalta alueelta tavataan täältä sel- 
laisia tunnusomaisia Kalevala-nimiä kuin Ahli, Kaleva, Kauko, 
Untamo y.m., joitten esiintymisiä sporaadisesti voidaan 
todeta myös Varsinais-Suomesta, mutta vain poikkeustapauk- 
sessa muualta Suomesta. Ja mikä on vieläkin merkitykselli- 
sempää — sellaisia muualla ei-tavattavia nimiä kuin Väinö, 

joka lauluissa on paikkakunnalla tavattavien Väinämön ja 
Väinämöisen toisintonimi, tavataan täällä, samoin kuin 
Joukahainen ja Ilmarinen, sekä eräitten tunnettujen Kale- 
valan sivuhenkilöiden nimiä, kuten Äijön poika, Tapio y. m. 
Sitäpaitsi on huomattava, etteivät Kalevalan pääsankarien 
nimet täällä esiinny yksinäisinä, vaan että jo Agricolan 
ajoilta on todisteita kokonaisesta ryhmästä sellaisia nimiä 
(Kaleva, Väinö, Joukahaisen toisintamuotoja j. n. e.).» Hänen 
mielestään näitä Kalevalan nimiä on sukupolvi sukupolvelta 
ollut todellisilla suvuilla, ja hän arvelee, että runojen kerto- 
mukset kuvaavat näitten sukujen jäsenten tekoja. 

»Että mahtava Ylisestä Satakunnasta lähtenyt asutus- ja 
kauppaliike on voinut luoda sellaisia enemmän tai vähem- 
män tunnettuja johtajia, joista Kalevalassa lauletaan, ei 
ole mahdotonta. Että joku näistä johtajista, esim. Väinä- 
möinen, taisteluissa rikkaita ja mahtavia gotlantilaisia ja 
gotlannittaria vastaan on voinut saavuttaa jonkinlaisen 
kansallisen pohjoismaisen päällikön tai pikkukuninkaan 
aseman, on helposti selitettävissä. Kalevalan tunnettu ker- 
tomus siitä, miten katala lappalainen ampui sinisellä hirvellä 
ratsastavan Väinämöisen, tulee myös paraiten ymmärrettä- 
väksi, jos teko käsitetään kostotoimeksi verokuningasta vas- 
taan, joka oli samaa tyyppiä kuin kainulaisten kuningas 
Faravid 800-luvulta tai muutamaa vuosisataa nuorempi 
pirkkalaispäällikkö Matti Kurki. 

Näin ymmärrettynä täyttää: Kalevalan kulttuuri sen 
ammottavan aukon, mikä on ilmaantunut toiselta puolen 
arkeologien toteaman vanhan ja rikkaan Etelä-Pohjanmaan 
kulttuurin ja myöhemmän Ylisestä Satakunnasta lähtevän 
voimakkaan "Pirkkala eli 'pirkkalais'-kulttuurin välillä. 
Ja sen suurin historiallinen merkitys on — mikäli me voimme 
käsittää — siinä, että se on taittanut ja — kuten Etelä- 
Pohjanmaan löydöt n. v:n 800 vaiheilta osottavat — her- 
pauttanut tai kokonaan muuttanut edellisen ja siten siirtä- 
nyt taloudellisen ja kauppapoliittisen painopisteen siihen 
asti niin rikkailta Pohjanmaan lakeuksilta Kokemäenjoen 
laakson yläpäähän. Ja eivätkö juuri Kalevalan sankarien 
jälkeläiset ole pakottamalla valtaansa Pohjolan suurim- 

man ja keskeisimmän osan ja lappalaiset, kainulaisten nimi- 
sinä jo 800-luvulla muuttaneet kuuluisan Pohjolan” rajat 
Jäämerelle saakka! 

Että sen ekspansionilinjan vaali, jonka Kalevalan sankarit 
käsityksemme mukaan ovat viitottaneet historiassamme, ei 
riippunut vain yksinomaan satunnaisuuksista, näyttää 
meistä ilmenevän kansamme elämän myöhemmistä tapauk- 
sista. Vai oliko se vain sattuma, että pirkkalaiset myöhem- 
min valitsivat suurin piirtein katsoen saman linjan? Ja 
miksi näyteltiin sellaiset tapahtumat kuin Ylisen Satakunnan 
talonpoikaiskapina vuosina 1438—39, Nuijasota, Isoviha ja 
1808—09 vuosien sota etupäässä Kalevalan sankarien jäl- 
jillä? Eikö lopuksi näytä kuin ajatukselta se, että samoissa 
seuduissa, missä muinoin suomalainen sankarilaulu syntyi 
ja muinaissuomalaisista sankariteoista laulettiin, v. 1918 
tykkien pauhaava laulu soi Suomen vapautta?» 

Tässä avautuu tosiaan valtava näköala Suomen kansan 
menneisyyteen. 

Kirjallisuutta: f 

Kaarle Krohn: Kalevalan kysymyksiä I-II. Helsinki 1918. 

Jalmari Jaakkola: Pari artikkelia »Hufvudstadsbladet’»issa 
28.2. ja 28. 3. 1926. 


Muinainen »Bjarmaland»—Permanmaa. 


ANHIMMISSA. Pohjois-Euroopan kartoissa on Vienan- 
meren partaalle, toisissa Kuollan niemimaan tyvelle, 
merkitty »Bjarmalandim, Permanmaan paikka. Tämä 
maa on ilmeisestikin näytellyt huomattavaa osaa pohjoisten 
kansojen mielikuvituksessa, se On ollut outo, ihmeel- 
linen satumaa, seikkailuja, suuria rikkauksia ja runsasta 
ryöstösaalista tarjoava maa. Siitä esittävät vanhat runot, 
vieläpä historialliset matkakuvauksetkin moniaita mielen- 
kiintoisia piirteitä. Kuunnelkaamme näitä tarinoita »Bjarma- 
landista». ji s 
Muutamassa vanhassa skandinaavisessa riimukirjotuk- 
sessa, jonka Johannes Peringsköld 1700-luvun alkupuolella 

julkaisi sekä riimukirjaimin että ruotsalaisena ja latinalai- 
sena käännöksenä, kerrotaan seuraava Bjarmalandin kunin- 
kaan Hjalmarin tarina: j 

— Oli kuningas, jonka nimi oli Hjalmar. Hän oli erin- 
omaisilta taidoiltaan ja urhoollisuudeltaan kuuluisin kaikista 
kuninkaista. Hän hallitsi Permassa, joka sijaitsee Thulen 
ja Kantalahden välissä, itään tunturiselänteestä. Siellä oli 
vain soita ja lahtia, ennen kuin hän asettui sinne asumaan. 
Hän kävi usein meriretkillà ja tuli niin tunnetuksi, että 
hän oli kuuluisin kaikissa niissä lauluissa, joissa sankari- 
tekoja ylistettiin. 

Muutamana kevätpäivänä hän purjehti kumppaninsa 
Hramerin kanssa viidellä laivalla hyvän tuulen vallitessa 
Permanmaahan. Kun he astuivat maihin, levittivät he 
paloa ja kauhua kaikkialle pitkin rannikkoa ja ehtivät saada 
suuren saaliin, ennen kuin permalaisten kuningas Wagmar 
sai siitä tiedon. Mutta kuultuaan vihollisten hävityksistä 

— Wagmar kutsui palveli- 
jansa luokseen ja käski 
heidän puhaltaa tor- 
viin, jotta sotaväki tie- 
täisi keräytyä koolle. 

Syntyi tuima tap- 
pelu, jossa kaatui pal- 
jon Wagmarin väkeä. 
Tämä puolustautui 
kyllä — miehuullisesti, 
mutta Hjalmarin uljaat 
soturit löivät hänen 
etumaisen — rivistönsä 
pakosalle. Vihdoin oli 
Wagmar itse pakotettu 
vetäytymään jäljelle- 
jääneitten — miestensä 
"kä kanssa linnaansa. Sit- 


assa ten hän lähetti viesti- 


PSS ao kapulat kiertämään ja 

Skandinaavinen riimukivi. kutsui niillä koko Per- 

man aseisiin sekà haastoi Hjalmarin uuteen taisteluun. Siinà 
Wagmar kaatui ja Hjalmarin väki ajoi hänen miehensä, 
joita johti Harke, linnaan. Sitä puolusti nyt 80 urhoollista 
miestä. Mutta Hjalmarin urhot rynnistivät porteista sisään 
sellaisella voimalla, että kaikki teljet murtuivat. Van- 
giksi joutui Harke, mutta jo seuraavana yönä hän lähti 
Valhallaan Odinin luo, t. s. hän kuoli taistelussa saamiinsa 
haavoihin. 

Aamulla varhain Hjalmar meni linnaan ja näki siellä 
kuninkaan tyttären, joka oli erittäin suloinen ja ihana impi. 
Hänet Hjalmar tahtoi ottaa puolisokseen. Ja koska tämä 
jo oli täysikasvuinen neito, valmistutti Hjalmar heti häät, 
ja illalla neito johdettiin häävuoteelle. 

He elivät rakkaudessa keskenään, ja jonkun ajan perästä 
he saivat poikalapsen, jonka nimeksi tuli Trome. Isä määräsi 
hänen kasvattajakseen kuuluisimman kaikista pohjolan 
miehistä, ja tämä opetti pojalle kaikkia niitä ritarillisia 
tapoja ja hyveitä, jotka urhoollisen miehen ja kuninkaan 
pojan sinä aikana tuli tietää ja osata. Ja niin hän tuli pian 
kypsyneeksi mieheksi. . 

Nyt on mainittava, että kun Hjalmar oli kuninkaan- 
tyttären ottanut puolisokseen, hän jäi pysyväisesti Perman- 
maahan, otti tämän valtakunnan haltuunsa sekä alkoi 
käyttää Perman kuninkaan nimeä. Samalla hän hallitsi 
niitä valtakuntia, jotka olivat kuuluneet hänen isälleen. 
Hän oli oikeamielinen ja tuli sen vuoksi alamaistensa rakas- 
tamaksi ja kunnioittamaksi. 

Jonkun ajan perästä kuningatar synnytti tyttölapsen, 
josta kasvoi ihana ja ymmärtäväinen neito; hänen vertais- 
taan kauneudessa ei ollut koko pohjolassa. Kuningas antoi 
hänelle nimen Heidil. Muudan Urke niminen sotilas- 
rumilas ryösti neidon. Silloin teki kuningas pyynnön Frej 
jumalalle, että tämä toisi hänet takaisin isänsä luo. Tor 
jumalan avulla, joka vasarallaan surmasi Urken, Frej toi- 
mittikin kuninkaan tyttären kotiin. Hjalmarin maine vu- 
saana miehenä yhä kasvoi ja hänen luonaan asui useita 
mainioita miehiä, mutta niistä oli mainioin ja kunniakkain 
Hramer. Hänelle kuningas naitti tyttärensä tämän itsensä 

suostuessa sulhoon. Mutta tästä suuttui ja sydämistyi Ulf 
niminen mies, joka myös oli pyytänyt neitoa puolisokseen. 
Tämä vaati nyt Hrameria kanssaan kaksintaisteluun. Kunin- 
gas sovitti riidan kuitenkin antamalla Ulfille kultaa ja hopeaa, 
m. m. kauniin sarven, johon oli puhtaasta kullasta kuvattu 
Torin, Odinin ja Frejn kunniaksi kuvia. Sitten kuningas 
valmistutti komeat häät ja kutsui vieraiksi valtakuntansa 
kaikki mainiot miehet. Häitä juotiin iloisina hyvässä sovussa. 
Kuningas antoi Hramerille jaarlin arvon ja valtakunnaksi 
Thulenmaan rannikolla olevat saaret sekä lisäksi paljon 
lahjoja, m. m. 15 leiviskää painavan rummun, jolla voi arpoa. 
Rummussa oli puhtaasta kullasta tehtyjä kuvia. Ja niin 
erosi jaarli kuninkaasta ja purjehti rakkaan puolisonsa 
kanssa kahdella laivalla pois Permasta. He saivat pojan, 
jonka nimeksi tuli Vime. Tämä kasvoi nopeasti ja oli ketterä 
ja kaikin puolin taitava. 

Jonkun aikaa elettyään rauhassa rakkaan puolisonsa 
kanssa sai Hramer kutsumattomia vieraita. Norjan kristitty 
kuningas Olavi liikuskeli näihin aikoihin Thulenmaan ja Per- 
man vesillä eikä suvainnut niitä veriuhreja, joita täällä toi- 
mitettiin. Hramer ei taipunut hänen käskystään niitä 
lopettamaan, vaan herjasi häntä. Silloin Olavi purjehti 
miehineen Hramerin saarille ja yön aikana yllätti hänen 
linnotuksensa. Hramer tosin pääsi itse muutaman reippaan 
soturinsa kanssa salakäytävää pitkin pakoon metsään ja 
sitten noitasauvansa avulla Perman kuninkaan luo, mutta 
hänen puolisonsa vei Olavi ja poltti hänen linnansa sinne 
jààneine väkineen. 

Jottei Olavi nyt pääsisi meren yli Permaan, otti kuningas 
palkeet ja alkoi niillä puhaltaa samalla lukien loitsuja näillä 
sanoilla: »Ukkonen iskeköön häneen, kohtalottaret tappa- 
koot hänet, vuorenpeikot ottakoot hänet ja jätit hakatkoot 
hänet kappaleiksi, myrsky häntä pahoin runnelkoon ja kivet 
särkekööt hänen laivansa.» 

Kun tämä oli tapahtunut, nostatti Tor myrskyn. 
Se särki monta Olavin laivaa, niin ettei tämä voinutkaan 
enää lähteä meritse Permanmaahan. 

Kuningas, kuningatar ja Hramer neuvottelivat nyt kes- 

kenään. Hramer kehotti kuningasta lähettämään viesti- 
kapulan kiertämään ja kutsumaan miehiä aseisiin. Kuningas 
* teki niin, mutta koolle tuli vain kaksisataa miestä. Eras 
Olavin ystävä oli nim. pidättänyt kapulan. Kun kuningas 
kuuli sen, lähetti hän uuden kapulan, ja näin hän sai seit- 
semänsataa miestä kokoon. Näille hän piti puheen ja kehotti 
heitä puolustamaan isäinsä uskoa ja jumalia. Sitten hän 
toimitti hevosuhrin Torille ja astui sen jälkeen miehineen 
laivoihin; kaikkiaan hänellä oli kahdeksankymmenta laivaa 
ja seitsemän kuorma-alusta. 

Kun tämä laivasto lähestyi saaria, kehotti moni Olavin 
miehistä tätä välttämään taistelua. Mutta kuningas sanoi: 
»Puolustautukaamme uljaasti älkäämmekä osottautuko pel- 
kureiksi» Sitten hän sousi esiin viidellätoista laivalla ja 
kuudella aluksella, joissa oli neljäkymmentä soutajaa. 

Taistelussa Hjalmar osottautui nopeaksi, voimakkaaksi 
ja urhoolliseksi soturiksi, mutta Olavi voitti hänet. Hramer 
otettiin vangiksi. Muu väki pakeni. Sitten Olavi tarjosi 
permalaisille kaksi vaihtoehtoa: joko heidän oli omaksut- 
tava hänen uskonsa tai vielä kerran taisteltava hänen kans- 
saan. He valitsivat edellisen, jonka jälkeen Olavi hävitti 
heidän uhrihuoneensa ja ryösti paljon kultaa Jumalta 
sekä karkotti epäjumalan papit, jotka asettuivat vasta- 
rintaan. Olavi valtasi näin koko valtakunnan, jolloin muu- 
tamia epäjumalan pappeja pakeni Sigtunaan ja toimitti 
siellä veriuhreja. Mutta heidät karkotettiin sieltäkin. Silloin 
he tulivat Vinlandiin ja olivat siellä isäni Roderin vieraina. — 


Me näemme tässä kertomuksessa piirteitä, jotka viittaa- 
vat siihen, että Permanmaan asukkaat olivat suomensukuisia. 
Kuvaus noitarummusta, jolla arvottiin, tuo hakematta 
mieleen Lapin noitarummun, ja Perman jumalan nimi, 
Juma, on ilmeisesti sama sana kuin suomen jumala. Onko 
Vinland tässä = Finland, s.o. Suomi, jääköön ratkaise- 
matta. 

Mutta tarkastakaamme vielä muita kuvauksia Perman 
ihmeellisestä maasta. 

Varsin mielenkiintoinen on norjalaisen Ottar in kuvaus 

meriretkestään Vienaan, mikä kuvaus on säilynyt eräässä 
Englannin kuninkaan Alfredin (kuoli v. 901 j. Kr. s.) toimit- ' 
tamassa maantieteellis-historiallisessa teoksessa. Se kuuluu 
seuraavasti: 


— Ottar sanoi herrallensa kuningas Alfredille, että hän 
asui kaikista norjalaisista pohjoisimpana. Hän kertöi asu- 
vansa sen maan pohjoisosassa, Länsimeren rannalla. Kui- 
tenkin hän sanoi tämän maan ulottuvan siitä vielä kauas 
pohjoiseen, mutta maan siellä olevan asumattoman, paitsi 
mitä muutamissa paikoissa silloin tällöin oleskelee finnejä 
(s. o. lappalaisia), jotka talvella pyytävät metsissä ja kalas- 
tavat heidän meressään. 

Hän sanoi kerran halunneensa tulla tietämään, kuinka 
kauas tämä maa ulottuisi pohjoiseen, taikka asuisiko joitakin 
ihmisiä tämän autiomaan pohjoispuolella. Hän läksi siis pur- 
jehtimaan aluksellaan pitkin rantaa pohjoiseen päin, pitäen 
koko ajan autiota maata oikealla kädellänsä ja aukeata 
merta vasemmallansa. Kolmen päivän kuluttua hän tuli niin 
kauas pohjoiseen kuin valaskalan pyytäjät tavallisesti 
kauimmaksi menevät. Sitten hän kulki vielä pohjoista 
kohti niin kauas kuin toisten kolmen päivän kuluessa voi 
purjehtia. Sen jälkeen kääntyi maa itään päin, taikka meri 
antautui maahan päin, kumminko oikeastaan, ei hän tietänyt, 
sen hän vain tiesi, että hän siellä odotti länsituulta, tai 
vähän pohjoisempaa, ja laski sitten itää kohti, pitkin maata, 
niin pitkälle kuin neljässä päivässä voi purjehtia. Tällöin 
piti hänen taas odottaa tuulta, täyttä pohjoista, siitä syystä 
että maa siellä kääntyi etelään taikka meri antautui maa- 
han päin, kumminko oikein, ei hän tietänyt. Sitten laski 
hän etelää kohti pitkin maata, niin kauas kuin viidessä päi- 
vässä voi purjehtia. Silloin tuli hänelle siellä lahdessa suuri 
joki vastaan. He kääntyivät joella takaisin, sillä he eivät 
uskaltaneet jokea purjehtia ylemmäksi, peläten viholli- 
suutta, koska maa joen toisella puolella oli sangen asuttua. 
Hän ei ollut tavannut asuttua maata sitten kotoa lähdet- 
tyänsä, vaan oli hänellä kaikkialla asumaton maa oikealla 
kädellään, paitsi muutamia kalastajia ja linnunpyytäjiä ja 

metsästäjiä, jotka kaikki olivat finnejä. Ja vasemmalla 
. kädellänsä oli hänellä aava meri. 

Permalaiset olivat varsin hyvin viljelleet maansa, 
mutta he (Ottar väkineen) eivät uskaltaneet nousta maalle. 
Vain terfinnein (t.s. Turjan eli nykyisten Kuollan lappalaisten) 
maa oli kaikkialla autiota, paitsi missä metsästäjiä oleskeli, 
tahi kalastajia taikka linnunpyytäjiä. 

Paljonkin kertoivat permalaiset hänelle sekä omasta 
maastaan että niistä maista, joita oli heidän ympäril- 
länsä. Mutta hän ei tietänyt, mikä kerrotusta oli totta, 
kun hän ei itse ollut sitä nähnyt. Hänestä tuntui, että, 
finnit ja permalaiset puhuivat jokseenkin yhtäläistä 
kieltä. Hän matkusti sinne pääasiallisesti, paitsi halusta 
tullakseen tuntemaan maan luontoa, mursujen tähden, sillä 
näillä oli sangen jaloa luuta hampaissaan, joita matkusta- 
jat toivat mukanaan muutamia kuninkaalle. Ja niiden 
nahka sopii hyvästi laivantouviksi... 

Hän (Ottar) oli sangen varakas mies, hänellä oli sem- 
moista omaisuutta, jota heillä pidettiin rikkautena, t. s. 
metsän eläimiä. Hänellä oli siihen aikaan, jolloin hän kävi 
kuninkaan luona, kesyjä ostamattomia eläimiä kuusisataa; 
he nimittivät näitä eläimiä poroiksi... Hän oli sen maan 
ensimmäisiä miehiä. Kuitenkaan ei tänellä ollut enempää 
kuin kaksikymmentä lehmää, kaksikymmentä lammasta ja 
kaksikymmentä sikaa. Ja sen vähäisen, minkä hän kynti, 
kynti hän hevosilla. Mutta heidän varallisuutensa riippuu 
enimmäkseen siitä verosta, jonka finnit heille suoritta- 
vat. Tämä vero on enimmäkseen otusten nahkoja ja lin- 
nunhöyheniä ja mursunluuta ja sellaista laivaköyttä, joka 
on tehty mursun- ja hylkeennahkasta. Kukin maksaa 
varojensa mukaan. Rikkaimman pitää suorittaa viisitoista 
näädännahkaa, viisi porontaljaa, yksi karhuntalja, kym- 
menen vasua höyheniä, yksi karhun- tai saukonnahkainen 
peski ja kaksi laivaköyttä, kumpikin kuuttakymmentà 
kyynärää pitkä, toinen mursun- ja tomen hylkeennah- 
kasta. 

Hän sanoi, että pohjan miesten maa (Norja) on sangen 
pitkä ja kapea... Asumaton vuorenselänne on itäpuolella, 


158 n SUOMI JA SEN NAAPURIT. 


ulottuen yhtä pitkälti kuin asuttu maa. Tällä selänteellä 
oleskelee finnejä . 

Tämän maan (Norjan) eteläisen osan rinnalla, vuorten 
toisella puolella, on Sveoland (Ruotsi), ja saman maan 
pohjoisen puolen rinnalla on Kvenland (Kainuunmaa). 
Kvenit (kainulaiset) käyvät toisinaan vuorien yli hävittä- 
mässä norjalaisia; ja norjalaiset toisinaan hävittämässä 
heitä. Siellä on vuorien välissä sangen suuria järviä, joissa 
on suolaton vesi; kainulaiset kantavat maata myöten 
aluksensa näihin järviin ja ryöstävät sitten = norjalaisia; 
heidän aluksensa ovat hyvin pienet ja hyvin kevyet. 

Ottar sanoi, että sen maan nimi, jossa hän asui, oli 
Haalogaland. Hän kertoi, ettei yhtäkään ihmistä asunut 
häntä pohjoisempana. — ` 

Myöhemmin tehdyistä pohjan miesten retkistä Permaan 
oli huomatuin Olavi Pyhän sadussa kerrottu Tore 
Hundin ja Karlen retki. Kertomus kuuluu seuraavasti: 

»Sinà talvena Olavi kuningas oleskeli Sarpsborgissa ja 
hänellä oli siellä luonaan paljon miehiä. Silloin hän lähetti 
Karlen asioilleen pohjan puolelle maata. Karle matkasi 
ensin ylämaihin ja sitten pohjoisessa vuorien yli, tuli Nidaro- 
siin ja otti siellä kuninkaan tavaraa niin paljon kuin tämä 
niistä oli edeltäpäin ilmotuttanut, ja hyvän laivan, joka 
hänestä näytti sopivan sitä retkeä varten, jonka kuningas 
oli suunnitellut, nimittäin Permanmaahan. Oli sovittu, 
että Karle olisi yhtiössä kuninkaan kanssa, niin että kum- 
mankin oli saatava tavaroista puolet. 

Varhain keväällä Karle ohjasi laivansa pohjoista kohti 
Haalogalandiin. Siellä liittyi hänen seuraansa hänen vel- 
jensä Gunstein, ja hänellä oli kauppatavaraa omaan lukuunsa; 
siinä laivassa oli noin 25 miestä. He lähtivät heti varhain 
keväällä pohjoista kohti Finmarkeniin (Ruijaan). Tore Hund 
sal kuulla tästä; silloin hän lähetti miehiä ja sanan veljeksille, 
että hänellä oli aikomus kesällä lähteä Permanmaahan, 
ja sanoi toivovansa, että matkustettaisiin yhdessä ja että 
kukin saisi yhtä suuren osan anastettavasta saaliista. Karle 
ja Gunstein lähettivät hänelle sen vastauksen, että Toren 
oli otettava 25 miestä, samoin kuin hekin ottivat; ja voitet- 

tava saalis oli jaettava tasan laivojen kesken, paitsi kauppa- 
tavara, joka miehillä oli mukanaan. Mutta kun Toren lähet- 
tiläät palasivat, oli hän jo otattanut esiin omistamansa 
suuren sotalaivan ja laitattanut sen kuntoon. Hän otti 
siihen laivaan talonsa miehet, joten laivassa oli lähes 80 
miestä. Torelle yksin kuului tämän miehistön johto ja samoin 
kaikki heidän matkalla voittamansa saalis. Mutta kun 
Tore oli saanut kaikki kuntoon, ohjasi hän laivansa pohjoista 
kohti rannikkoa myöten ja tapasi Karlen Sandvärissä. 
Sitten he jatkoivat matkaansa yhdessä ja saivat hyvän myötä- 
tuulen. Gunstein sanoi veljellensä Karlelle, niin pian kuin 
he ja Tore olivat kohdanneet toisensa, että Torella hänen 
mielestään oli liian paljon miehiä. 'Ja minä luulen”, hän 
— sanoi, 'ettà meidän olisi viisaampaa kääntyä takaisin eikä 
lähteä matkalle näin, kun olemme kokonaan Toren vallassa, 
sillä minä en luota siihen mieheen.” Karle sanoi: 'En minä 
käänny takaisin; vaan onhan niinkin, että jos tiesin kotona 
Langössä, että Torella tulisi matkallaan meidän kanssamme 
olemaan niin suuri miesjoukko kuin hänellä on, olisi meil- 
läkin ollut enemmän miehiä mukanamme." Veljekset puhui- 
vat tästä Torelle ja kysyivät, mikä oli syynä siihen, että 
hänellä oli mukanaan paljon enemmän miehiä kuin mistä 
oli ollut puhetta. Hän vastasi näin: Meillä on suuri laiva, 
jossa tarvitaan paljon väkeä; minusta näyttää, ettei näin vaa- 
rallisella retkellä koskaan voi olla liian paljon hyviä miehiä.” 

He kulkivat kesän aikana useimmiten niin kuin tuuli lai- 
voja kuljetti: kun oli heikko tuuli, purjehti Karlen laiva 
paremmin, ja niin he laskettelivat edellä, mutta kun tuuli 
oli vinhempi, pysyi Toren venhe mukana; he olivat harvoin 
yhdessä, mutta tiesivät kuitenkin aina toisistaan. 

Permanmaahan tultuaan he laskivat maihin kauppa- 
kaupunkiin. Siellä syntyi kaupanteko, ja ne miehet, joilla 
oli tavaraa mukanaan, saivat kaikki paljon nahkoja. Tore 
sai paljon oravan-, majavan- ja soopelinnahkoja. Myöskin 
Karlella oli paljon tavaraa, jolla hän osti paljon nahkoja. 
Mutta kun kaupanteko oli loppunut, ohjasivat he laivansa 
pois Wienanjokea myöten; silloin irtisanottiin sen maan 
miesten kanssa sovittu kaupparauha. 

Mutta kun he tulivat merelle, pitivät he neuvottelun 
laivaväen kanssa. Tore kysyi, oliko miehillä halua nousta 
maihin ja voittaa saalista; he vastasivat olevansa siihen 
halukkaita, jos oli hyvä toivo saaliista. Tore sanoi, että 
saalista oli voitettavissa, jos retki onnistuisi. Mutta mah- 
dollista oli, että henki olisi vaarassa matkalla. Kaikki vas- 
tasivat tahtovansa koettaa, olisiko saalista voitettavana. 
Tore sanoi, että täällä oli semmoinen tapa, että kun joku 
varakas mies kuoli, jaettiin irtaimisto vainajan ja hänen 
perillistensä kesken; vainajan osalle tuli puolet tai kolmas 
osa, joskus vähemmän, ja se osa omaisuudesta vietiin met- 
siin, välistä kumpuihin, ja päälle luotiin multaa; joskus 
rakennettiin tätä varten huoneita. Hän sanoi, että heidän 
oli oltava valmiina retkelle illan tultua. Sitten sovittiin, 
ettei kukaan saisi erota toisista eikä myöskään jättäytyä 
jälkeen, kun johtajat sanoisivat, että oli lähdettävä. He 
jättivät miehiä vartioimaan laivoja, mutta itse he menivät 
maihin. 

Ensin oli niittymaata ja sitten suurta metsää. Tore 
kulki ensimmäisenä, mutta veljekset Karle ja Gunstein vii- ` 
meisinä. Tore käski miesten kulkea hiljaa ja ottaa kaarnaa 
puista, niin että toiselta puulta voi nähdä toisen. He tulivat 
suurelle aukeamalle, mutta aukeamassa oli korkea pystyaita 
ja portti, joka oli lukossa. Aitauksessa oli kuuden sen maan 
miehen määrä olla vartioimassa joka yö, kaksi aina vuorol- 
laan kolmannes yöstä. Kun Tore ja muut tulivat aidan luo, 
olivat vartijat menneet kotiin, mutta ne, joiden heidän jäl- 
keensä oli valvottava, eivät vielä olleet saapuneet vartioi- 
maan. Tore meni aidan luo ja kurkotti kirveensä sen selälle ja . 
vetäisihen ylös; sillä tavalla hän nousi aidan yli portin toiselta 
puolelta. Silloin oli myöskin Karle tullut aidan yli toi- 
selta puolelta. He tulivat samaan aikaan portille, ottivat 
sulkupuun pois ja avasivat portin. Miehet tulivat silloin 
aitaukseen. Silloin Tore sanoi: "Tässä aitauksessa on kumpu, 
joka on luotu kullasta ja hopeasta ja mullasta; käykööt 
miehet siihen käsiksi; mutta aitauksessa seisoo permalaisten 
jumala, jonka nimi on Jomale; kukaan älköön rohjetko 
ryöstää häntä. Sitten he menivät kummun luo ja ottivat 

niin paljon tavaraa kuin jaksoivat ja kan- 
toivat sitä vaatteissaan; paljon multaa seu- 
rasi mukana, kuten ymmärrettävää on. 
Sitten Tore käski miesten lähteä pois, ja 
hän sanoi näin: Menkää nyt, veljekset, 
Karle ja Gunstein, edeltä, mutta minä läh- 
den viimeksi.? He kääntyivät kaikki mene- 
mään portista ulos. Tore palasi takaisin 
* Jomalen luo ja otti hopeamaljan, joka oli 
hänen polvillaan; se oli täynnä hopearahoja. 
Hän kaatoi hopean takkinsa helmaan, mutta 
ripaan, joka oli maljan päällä, pisti hän kä- 
sivartensa ja meni porttia kohti. Miehet 
olivat kaikki päässeet ulos aitauksesta; sil- 
loin huomasivat he, että Tore oli jäänyt 
jälkeen. Karle kääntyi takaisin lähteäkseen 
häntä etsimään, ja he kohtasivat toisensa 
portilla; Karle huomasi Torella hopeamaljan. 
Sitten riensi Karle Jomalen luo; hän näki, 
että sen kaulassa oli raskas koriste. Karle 
heilautti silloin kirveensä sitä kohti ja iski 
poikki niskasta nauhan, jolla koriste oli 
kiinnitetty. Isku oli niin voimakas, että 
Jomalen pää putosi alas; siitä syntyi niin Mikkelin läheltä, 
kova rysähdys, että se oli kaikkien mielestä de diaries 
kummallista. Karle otti koristeen; sitten he sisine tuppeineen ; 


lähtivät pois. Mutta samalla hetkellä kuin 7: v:lta 1200 j. 
5 Š 1 E r.s. Kansallis- 
rysähdys oli tapahtunut, tulivat vartijat raot 


aukeamaan ja puhalsivat heti torviinsa. 

Sitten kuului torventoitotusta joka taholta. He riensivät 
metsän reunaan ja metsään, mutta kuulivat takaa aukea- 
malta päin huutoa ja melua; permalaiset olivat tulleet sinne. 
Tore Hund kulki miehistään viimeisenä. Kaksi miestä kulki 
hänen edellään säkkiä kantaen; siinä oli jotain tuhkan 
tapaista. Tore otti sitä käteensä ja kylvi sitä jälkeensä; 
joskus heitti hän sitä miesten päälle. Niin he tulivat met- 
sästä niittymaille. He kuulivat permalaisten sotajoukon 
rientävän heidän jälkeensä huutaen ja ilkeästi ulvoen. He 

syöksyivät heidän jälkeensä metsästä ja samoin molemmin 
puolin heitä; mutta eivät missään permalaiset tai heidän 
aseensa tulleet heitä niin lähelle, että siitä olisi ollut haittaa, 
ja siitä he päättivät, etteivät permalaiset heitä nähneet. 
Mutta kun he tulivat laivoille, astuivat Karle ja Gunstein 
ensiksi laivaan, sillä he olivat matkalla olleet ensimmäisinä, 
mutta Tore jäi maihin kauas jälkeen. Niin pian kuin 
Karle ja hänen miehensä tulivat laivaansa, purkivat he 
teltat ja irrottivat köydet, joilla laiva oli kiinnitetty mai- 
hin; sitten nostivat he purjeensa ja laiva eteni nopeasti 
merelle. 

Mutta Toren ja hänen miestensä lähtö tapahtui myö- 
hemmin; heidän laivansa ei ollut niin helposti hoidettavissa. 
Mutta kun he pääsivät purjehtimaan, oli Karlen laiva jo 
tullut kauas maista. Niin he molemmat purjehtivat Gandvikin 
(t. s. Vienanmeren) poikki; yö oli vielä valoisa. He purjehtivat 
siis yötä päivää, kunnes Karle eräänä iltana laski maihin muu- 
Lamien saarien luona; he laskivat purjeen, ankkuroivat ja odot- 
tivat veden laskeutumista, sillä heidän edessään oli voimakas 
vastavirta. Silloin tuli siihen Toren laiva; hekin ankkuroivat. 
Sitten työnsivät he veneen vesille; siihen astui Tore ja 
hänen kanssaan muutamia miehiä, ja he soutivat Karlen 
laivaan. Tore nousi laivaan. Veljekset tervehtivät häntä 
ystävällisesti. Tore pyysi Karlea antamaan hänelle koris- 
teen: Minusta näyttää kohtuulliselta, että minä saan ne 
kalleudet, jotka siellä otettiin, sillä minun ansioni oli, että 
pääsimme pakoon ilman mieshukkaa; mutta sinä, Karle, 
olisit saattanut meidät mitä pahimpaan onnettomuuteen.” 
Silloin Karle sanoi: Kuningas Olavi omistaa puolet saa- 
liista, jonka minä voitan tällä retkellä; aion luovuttaa koris- 
teen hänelle. Mene hänen luoksensa, jos mielesi tekee; 
mahdollisesti antaa hän sinulle koristeen, jollei itse tahdo sitä 
pitää, sillä minä otin sen Jomalelta.’ Silloin Tore vastasi 
ja sanoi tahtovansa, että oli noustava maihin saareen saa- 
lista jakamaan. Gunstein sanoi, että nyt oli vuoroveden 
aika ja että oli lähdettävä purjehtimaan. Sitten vetivät 
he ylös peräköytensä. Mutta kun Tore näki sen, astui hän 
venheeseensä; he soutivat laivaansa. Karlen miehet olivat 

nostaneet purjeensa ja olivat jo tulleet kauas, ennen kuin 
Toren miehet olivat saaneet purjeensa pystyyn. 

Nyt kuljettiin niin, että Karlen laiva purjehti aina edellä, 
ja molemmin puolin purjehdittiin mikä suinkin voitiin. Sillä 
tavalla tehtiin matkaa, kunnes tultiin Geirsväriin;!) se oli 
ensimmäinen valkama pohjoisesta päin tultaessa. Sinne 
saapuivat molemmat laivat muutamana iltana ja asettuivat 
satamaan. Toren laiva oli sisäsatamassa, mutta Karlen oli 
sataman ulkopuolisessa osassa. Mutta kun Toren miehet 
olivat laittaneet telttansa, lähti hän maihin yhdessä useiden 
miestensä kanssa, ja he menivät Karlen laivaan; he olivat 
laittautuneet valmiiksi. Tore huusi laivaan ja pyysi johtajia 
tulemaan maihin. Veljekset lähtivät maihin, mukanaan 
muutamia miehiä. Silloin Tore rupesi puhumaan samaa 
kuin ennen, pyytäen heitä tulemaan maihin ja kantamaan 
jaettavaksi sen, mitä sotaretkellä oli saatu. Veljekset sanoi- 
vat, ettei se ollut tarpeellista, ennen kuin oli saavuttu kotiin. 
Tore sanoi, ettei ollut tapana jättää saalista jakamatta, 
kunnes olisi tultu kotiin, ja niin panna koetukselle ihmisten 
rehellisyyttä. He vaihtoivat siitä muutamia sanoja, ja 
kumpainenkin puoli pysyi kannassaan. Silloin Tore lähti 
pois, mutta kun hän oli tullut jonkun matkan päähän, kään- 
nähti hän ja käski väkensä odottamaan siinä. Hän huusi 
Karlelle: Tahdon puhutella sinua kahden kesken’, sanoi 
hän. Karle meni häntä vastaan. Mutta kun he kohtasivat 
toisensa, iski Tore keihäänsä hänen ruumiiseensa, niin että 
se meni sen läpi. Karle kuoli kohta, mutta Tore miehineen 
palasi laivaansa. Gunstein ja hänen miehensä näkivät Karlen 
kaatuvan; he juoksivat heti paikalle ja ottivat ruumiin ja 
kantoivat sen laivaansa. He ottivat heti teltat alas ja veti- 
vät pois lautaportaan ja työnsivät laivan maista; sitten he 
nostivat purjeen ja menivät menojaan. Tore ja hänen mie- 
hensä näkivät sen, he purkivat telttansa ja laittautuivat 
pian valmiiksi. Mutta purjetta nostettaessa takila menirikki 
ja purje putosi alas poikkiteloin laivaan; se viivytti kauan 
Toren miehiä, ennen kuin he toisen kerran saivat purjeen ylös. 


1) Nykyinen (jesvär, kalastuskylä, lähellä Nordkapia. 

Gunsteinin laiva oli ehtinyt pitkälle, ennen kuin Toren 
laiva pääsi liikkeelle. Toren miehet sekä purjehtivat että 
soutivat, ja samoin tekivät Gunsteinin. He kulkivat molem- 
mat niin kiihkeästi kuin suinkin, yötä päivää. Kesti kauan, 
ennen kuin he yhtyivät, sillä niin pian kuin tultiin saarien sal- 
miin, oli Gunsteinin laivan helpompi päästä tieltä, mutta 
kuitenkin pysyttelihen Toren laiva perässä, niin että kun 
Gunsteinin miehet tulivat Lengjuvikiin (t. s. Lenvikiin), pu- 
jahtivat he siellä maihin ja juoksivat pois laivastaan; mutta 
vähän myöhemmin tulivat Toren miehet sinne ja juoksivat 
heidän jälkeensä ja ajoivat heitä takaa. Muudan nainen sai 
autetuksi Gunsteinia ja piilotetuksi hänet; ja on sanottu hänen 
olleen hyvin taitavan tekemään taikoja. Toren miehet meni- 
vät takaisin laivaan ja ottivat kaiken tavaran, joka oli 
Gunsteinin laivassa, ja panivat kiviä sijaan; he siirsivät 
laivan lahden ulapalle, hakkasivat reikiä siihen ja upottivat 
sen. Sitten Tore purjehti miehineen kotiinsa Björköhön. 
Gunstein ja hänen miehensä kulkivat ensin hyvin salaisesti, 
siirtyivät eteenpäin pikku veneissä ja olivat liikkeellä öiseen 
aikaan, mutta pysyivät paikoillaan päivällä; sillä tavalla 
he kulkivat, kunnes tulivat Björköhön ja pääsivät pois 
Toren alueelta. Gunstein meni ensin kotiinsa Langöhön, 
mutta viipyi siellä vain vähän aikaa. Sitten hän lähti ete- 
lään päin eikä pysähtynyt, ennen kuin tuli Trondhjemiin 
ja tapasi siellä Olavi kuninkaan ja kertoi hänelle, mitä oli 
tapahtunut Perman-retkellä. Kuningas oli pahoillaan hei- 
dän matkastaan, mutta pyysi Gunsteinia jäämään luokseen 
ja sanoi, että hän tulee antamaan tuomionsa hänen asias- 
saan, niin pian kuin saisi siihen tilaisuuden. Gunstein suos- 
tui siihen ja jäi nyt Olavi kuninkaan luo» 

Edelleen kertomus jatkuu kuvauksella, miten Tore Hund 
sai rangaistuksen rosvouksestaan. 


Kaikissa näissä edellä esitetyissä kertomuksissa kuvataan 
Permanmaa hyvin rikkaaksi. Ja useissa muissakin skandinaa- 
visissa saduissa on sama tuntu. Mutta ne ovat historialliselta 
todistusarvoltaan verraten epävarmoja. Ja kun varsinaiset, 
historialliset lähteet eivät mitään puhu Permanmaan rikkau- 

desta, kun muinaislóydót ovat niistä ääneti ja kun ei ole 
mitään todisteita siellä aikaisemmin harjotetusta suur- 
kaupasta, ovat jotkut tutkijat ruvenneet epäilemään ker- 
tomuksia Permanmaan rikkauksista vain myyteiksi, ret- 
keläisten — mielikuvituksellisiksi — lisäpiirteiksi, jotka on 
tekaistu suurentamaan ja tekemään mainiommiksi näitä 
retkiä. Muudan venäläinen tutkija huomauttaakin, että 
myöhemmin usein toistettu kertomus Intian- ja Aasian- 
kaupasta, jota Permanmaa muka olisi harjottanut, alkaa 
esiintyä vasta 1700-luvun alussa, ensi kerran Henr. Vangertin 
teoksessa »Chronica Slavorum», josta sitten O. v. Dalin, 
Geijer y. m. ruotsalaiset historioitsijat sen ovat omaksuneet. 

Kuitenkaan ei vielä voida varmuudella väittää kaikkia 
näitä Permanmaan kuvauksia tekaistuiksi, kun arkeologisia 
kaivauksia niillä mailla on tehty verraten vähän. Prof. 
A. M. Tallgren pitää Perman kansaa, »bjarmeja», sa- 
moina, joita Nestor kronikassaan nimittää »zavolotskaja 
t&uudiksi» eli »taipaleentakaisiksi tSuudeiksi» ja jotka varmas- 
tikin olivat karjalaisia. Näistä tiedetään, että he harjottivat 
laajaa turkiskauppaa. Se on voinut tuottaa heille myös rik- 
kauksia. »Jos bjarmit ovat olleet karjalaisia, joiden liikkuma- 
ala oli laaja, ovat he olleet kaupustelijoita, jotka eivät tieten- 
kään ole olleet ilman hopeoita» — sanoo Tallgren ja jatkaa: 
»En malta olla huomauttamatta, mitenkä Bjarmalandin 
häviö ja sen kaupan lamautuminen tuntuisi sopivan hyvin 
siihen, mitä tiedetään karjalaisten seuraavista vaiheista. 
Tataarilais-mongolilainen vallotus ja valta sulkivat vanhat 
kauppaväylät Bolgarian ja pohjoisten seutujen kesken. 
Niihin aikoihin lakkasivat myös skandinaavien retket 
Bjarmalandiin. Pohjois-Venäjän koko kauppa keskittyi 
luoteiskulmaan, Novgorodiin. Ehkäpä karjalaiset, jotka 
kauppakansana olivat tällaisista muutoksista riippuvaisia, 
siirtyivät tällöin Onegajoelta lännemmäksi, ja keskittyivät 
Itämeren kaupan ulottuville. Tiedetään, miten m. m. 
Suomen Karjalan rautakautiset löydöt alkavat runsaammin 
esiintyä vasta 1100—1200-luvuilla ja ovat 1200—1500- 
luvuilla aivan huomattavan rikkaat ja komeat. Ainakaan 
toistaiseksi sille kulttuurille ei tunneta paikallista esikult- 

tuuria. Olisiko Suomen Karjalan pääasiallisin asutus vasta 
tämän aikaista?» 


Tätä varmempaan tulokseen ei vielä ole päästy muinai- 
sen »Bjarmalandin» kysymyksen ratkaisemisessa. 

Rapolan muinaislinna. 


AMATEN kuin runostomme viittaavat historiallisen 

aikamme aamunkoiton sotaisiin suhteisiin myös lukuisat 

muinaislinnat, joita tunnetaan satakunta maamme 
eteläosista. Jyrkkärinteinen mäki tai vuori, jolla tällai- 
nen linna sijaitsi, oli joskus, mutta ei aina, veden ympä- 
röimä. Luonnon antamaa suojaa täydennettiin niiltä puolilta, 
joilta vihollinen saattoi uhata, keinotekoisilla varustuksilla, 
joista tavallisimpia olivat muuraamattomat kivivallit. Ne 
oli tehty erikokoisista irtokivistä. Useimmiten vallit olivat 
melko matalia, n. 1 m korkeita, harvoin 2—3 m, mutta 
sen sijaan n. 2, jopa 3 m paksuja. Uusimman otaksuman 
mukaan on vallilla vielä ollut hirsinen etuvarustus. Sisään 
linnaan pääsi porttiaukoista, joissa oli isot pielikivet ja 
toisinaan sisäänpäin pistävät pielimuurit. Toisissa kehit- 
tyneemmissä linnoissa on vielä tämän kehämuurin ulkopuo- 
lella ollut jonkinlaisia ulkovarustuksia mäen tai vuoren 
rinteessä, jossa vihollisen ensi rynnistys on koetettu torjua. 

Kulkekaamme jollekin tällaiselle muinaislinnavuorelle, 
vaikkapa Sääksmäen Rapolaan, ja kuulkaamme, mitä mie- 

Rapolan linnavuori Rauttunselältä katsoltuna. 


lenkiintoista oppaamme, tohtori Julius Ailio, joka vii- 
meksi on sitä tutkinut, meille siitä kertoo: 

— Rapolan linna sijaitsee Rapolan harjun kaakkoispäässä, 
noin kilometrin päässä Sääksmäen kirkolta luoteeseen ja 
jotenkin yhtä kaukana Rauttunselän rannasta. Mainittu 
vierinkiviharju on samaa harjujaksoa, joka tunnetaan 
m. m. Hattelmalan harjuna ja joka jatkuu läpi Tyrvännön 
ja sitten ohi Sääksmäen kirkon Lempäälään ja kauem- 
maksi. Se kohoaa Voipaalan ja Rapolan kartanojen koh- 
dalla äkkiä tavallista korkeammaksi eli 66—70 m Rauttun- 
selän ja 145—150 m meren pinnan yläpuolelle, aleten taas 
heti luoteeseen päin ja ollen hyvin jyrkkärinteinen varsinkin 
Rauttunselän puolelta. Jyrkkyys johtuu osaksi rantapenke- 
reistä, joita on syöpynyt harjun rinteisiin. Linnan paikaksi 
on valittu harjun korkein kohta, ja sitä sanotaan ylinna- 
vuoreksi». Linnalla on niinmuodoin ollut hallitseva asema, 
jolta on voitu seurata hyvinkin kaukana Rauttunselällä 
tapahtuvaa liikettä. Nykyään on linnavuori matkailijoiden 
erikoisessa suosiossa niiden luonnonkauniiden näköalain. 
vuoksi, joita siltä tarjoutuu yli laajan ulapan, huolimatta 
korkeasta ja tiheästä havumetsästä, joka verhoaa harjua 

ja rajottaa näköaloja. Selältä päin saapuvalle matkamie- 
helle tarjoaa seutu niin ikään kauniin näköalan, mutta tämä 
on toisenluontoinen, romanttinen kulttuurimaisema: taus- 
talla juhlallinen linnavuori, sen liepeillä vanha keskiaikai- 
nen kivikirkko ja tämän lähettyvillä osaksi metsän verhossa 
vähäinen, vauraan näköinen kirkonkylä, joka antaa aavistaa 
vankkaa viljelysseutua. 

Linnavuori eli Rapolan harjun kaakkoispää ei ole taval- 
linen kapea harjunselkä, vaan aina 200 m:n levyiseksi laa- 
jeneva harjumuodostuma, joka käsittää kaksi harjuhautaa. 
Isompi näistä, n.s. iso harjuhauta, on n. 200 m:n pituinen, 
150 m:n levyinen ja runsaasti 15 m:n syvyinen. Pienempi 
harjuhauta, n.s. pieni linnahauta, on n. 50 m:n levyinen, 
40 m:n pituinen ja 7 m:n syvyinen. Isosta linnahaudasta 
avautuu notkelma sekä kaakkoon että luoteeseen, joten 
tätä hautaa saartaa oikeastaan kaksi vastakkain käänty- 
nyttä kaarevaa harjunselkää. Pikku linnahauta on avo- 
nainen vain kaakkoispuolelta. Mainitut haudat kuuluvat 
samaan luonnonmuodostumaan kuin koko harjukin, eikä 
niiden syntyyn tietysti ole ihmisellä minkäänlaista osuutta. 
Kansanluulon mukaan asetetaan ne toisinaan linnan raken- 
tamisen yhteyteen; joskus sanotaan niitä jättiläishaudoiksi 
ja katsotaan jättiläisten tekemiksi samoin kuin itse linnaakin. 
Tosiasiassa lienevät tällaiset harjuhaudat syntyneet seuraa- 
valla tavalla: Itse harju on kasaantunut mannerjään alla, 
jäätikkötunnelissa juosseen sulavesivirran kuljettamasta ja 
tunnelin suulle kerrostamasta sorasta, kasvaen sitä mukaa 
luodetta kohti kuin jäänreuna sulamalla vetäytyi sinne päin. 
Harjuhaudat ovat erään arvelun mukaan syntyneet siten, 
että harjun muodostuessa isoja jäälohkareita peittyi sora- 
ainekseen. Kun lohkareet sitten sulivat, painui sora kuopalle. 

Edellä kerrottua harjunpäätä eli linnavuorta kiertää ylt’- 
ympäri valli, joka sulkee piiriinsä molemmat harjuhaudat 
ja seuraa harjun ulkoreunoja, pysyen jotenkin samalla 
korkeudella ja laskeutuen alemmaksi vain harjuhautain 
suunotkojen poikki kulkiessaan. Vallia voi vielä nykyäänkin 
seurata miltei askel askeleelta, vaikka se muutamin paikoin 
onkin hämärä. Niinpä on se ison linnahaudan luoteisesta 

suunotkosta lounaaseen päin melkein kokonaan hävinnyt, 
mutta vallin kohtaa näyttää tämän ulkopuolella oleva puo- 
len metrin syvyinen kaivanto, josta aikanaan nähtävästi on 
luotu maata sisäpuolelle. Ainoa kohta, jossa vallia ei voi 
selvästi erottaa, on kymmenkunnan metrin matkalla mai- 
nitun kaivannon SW-päästä luoteeseen päin. Vallin saar- 
taman linna-alueen suurin pituus on n. 380 m ja suurin 
leveys 200 m. Vallin ympärysmitta on n. 1 km (mitattu 
985 metriksi). 

Yleensä on vallin aines soraa ja vähän kiviä sekaisin. 
Tällöin on valli maatunut, pyöreäselkäinen, parin metrin 
levyinen ja enintään metrin korkuinen. Alemmilla ja loi- 
vemmilla kohdilla sijaitessaan on valli miltei pelkästään 
kivistä kasattu ja huomattavampi kooltaan. Porttiaukkojen 
pielissä, s. o. harjuhautain suunotkoissa, paisuu sen leveys 
muutamaan ja korkeus aina kahteenkin metriin, kivien 
ollessa tavallista suurempia. . Linnan NW-päässä, missä 
valli juoksee poikki harjun, leviää valli ulospäin noin 15 m:n 
matkalla enintään 7 metriin. Vallissa on tällä kohdalla 
kiviä tavallista runsaammin. 

Varmoja porttiaukkoja on ainakin kaksi, nimittäin toi- 
nen pienen linnahaudan suulla ja toinen ison linnahaudan 
kaakkoissuulla. Molemmissa kohdin on vallin leveyden 
takia muodostunut pitkähkö porttikäytävä. Niin ikään on 
voinut olla porttiaukko ison linnahaudan luoteissuullakin, 
missä tästä koilliseen päin nouseva valli on samalla tavalla 
laajentunut. Lounaaseen päin eivät vallit ole, kuten mainittu, 
juuri ensinkään erotettavissa. — Sitäpaitsi on vallissa siellä 
täällä havaittavissa selvempiä ja hämärämpiä koloja ja 
pienempiä aukkoja. 

Esivarustuksiin ilmeisesti viittaavia jäännöksiä on ainakin 
kahdessa paikassa. Ison linnahaudan kaakkoissuun ulko- 
puolella, linnaan noustaessa oikealla puolen polkua, on n. 
15 m:n pituinen jalähes 1 m:n syvyinen kaivanto, josta var- 
maankin on luotu maata sisäpuolelle. Linnan luoteisen mut- 
kan ulkopuolella, kohdalla, jossa harju jatkuu edelleen, loi- 
vasti alentuen, on pengertä. Tämän pohja-ala on omitui- 
nen, kypärän muotoinen. Penger on osaksi keinotekoisesti 

aikaansaatu luomalla maata ylöspäin kaivannosta, joka 
noin puolen metrin syvyisenä on nähtävänä penkereen 
ulkopuolella koillis- ja luoteissivuilla. Sillä on muutamia 
pieniä kuopanteita. , 

Linnavallin piirissä on lukuisia maatuneita hauturoita, 
nähtävästi asunnon- tai tulensijoja. Ne ovat muodoltaan 
erilaisia, joko pitkähköjä tai pyöreämäisiä, parin metrin 
läpimittaisia, jopa suurempiakin ja tavallisimmin "/, m:n 
syvyisiä. Näitä hauturoita on enimmäkseen ryhmittäin, 
joskus rivittäinkin, joka puolella linnaa, suurimmaksi osaksi 
kuitenkin ison linnahaudan rinteiden yläosassa. Olen mer- 
kinnyt kartalle 69 linnavallin piirissä olevaa hauturaa, ja 
vallin ulkopuolella on lisäksi pikku linnahaudan edustalla 
2 sekä ison linnahaudan suun edustalla niin ikään 2 hauturaa 
(toisen kummallakin puolen on vähäistä kumpua) — 
Paitsi näitä on linnan piirissä, sen luoteisosassa, kaksi puo- 
len metrin syvyistä, maatunutta, suoraa kaivantoa, toinen 
n. 7 metrin pituinen, toinen puolta lyhyempi. 

Edelleen on linnassa havaittavissa ainakin 13 uunimaista, 
päältä avonaista, kivistä tulipesää. Toisten ympärillä on 
pienistä kivistä muodostunutta pyöreätä kivilatomusta, 
jonka poikkimitta voi olla pari metriä. Toiset pesät näyt- 
tävät olevan ilman kivilatomusta. Enimmät ovat linnan 
itäosassa; neljä on huvimajan lähellä. Kaikki ovat jotenkin 
lähellä vallia. — Huvimajan lähellä on myös 5 matalaa ja 
pientä kiviläjää (halkaisija noin metrin mittainen), jotka sisäl- 
tävät nyrkin kokoisia kiviä. 

Lopuksi on mainittava kaksi ison linnahaudan pohjalla 
olevaa pyöreätä kuoppaa. Toinen on n. 10 m:n läpimittainen 
ja 3 m:n syvyinen. Siitä luodusta maasta on muodostunut 
kehämäinen valli kuopan ympärille. Vallin S-reunalla on 
parin metrin pituinen, puolen metrin syvyinen hautura. 
— Toinen, pienempi kuoppa, poikkimitaltaan muutamia 
metrejä, on 30 metrin päässä koilliseen päin. Molempia 
kuoppia on arveltu m. m. sudenhaudoiksi. — 


Kuten sanottiin, on tällaisia muinaislinnoja osotettu 
lukuisasti maamme etelä- ja keskiosista. Niitä on ollut myös 

rannikoilla. Ja niitten lähettyvillä on silloin ollut toisia 
mäkiä ja vuoria, joilla on pidetty vartiota ja joilta on annettu 
merkkejä vihollisen lähestyessä. Merkinanto tapahtui pi- 
meään aikaan vartiotulia sytyttämällä. Silloin kutsuttiin 
sovituilla tavoilla kyläkunnissa kansa kokoon. Pian olikin 
vilkasta liikettä linnavuorelle johtavalla tiellä. Sinne kul- 
jetettiin karja, sinne vietiin kaikki arvokkain irtain omaisuus, 
sinne kiiruhtivat naiset ja lapset sekä vanhukset ja sinne 
myös vetäytyivät asekuntoiset miehet, jos vihollinen osot- 
tautui ylivoimaiseksi. 

Vihollislaivasto laskee rantaan ja siitä kiiruhtaa aseistettu 
joukko maihin. Se valtaa kylän, ryöstää sen putipuhtaaksi, 
kuljettaa saaliin laivoihinsa ja polttaa lopuksi talot poroksi. 
Sitten se hyökkää linnavuorta vastaan. Linnan portit sul- 
jetaan ja miehet asettuvat vallien suojaan torjumaan vihol- 
listen rynnäkköä. Nuolet suhisevat ilmassa ja kiviä sinkoi- 
lee. Kuuluu huutoja, kehottavia ja innostavia, sekä hyök- 
kääjien että puolustajien riveistä, kuuluu naisten ja lasten 
parkua ja karjan ammuntaa linnotuksen keskustasta. Vihol- 
linen koettaa murtaa porttia syöksyhirsillä ja samalla toi- 
silta tahoilta kiivetä yli suojavallin. Kun vihollinen pääsee 
valleille, alkaa ankara käsikähmä, jossa taistellaan mies 
miestä vastaan. Siinä kysytään voimaa ja notkeutta, siinä 
taistellaan elämästä ja kuolemasta viimeiseen saakka, armoa 
antamatta ja armoa pyytämättä. 

Linna on pelastunut. Mutta pelastumisen hinta on 
ollut kallis: moni puolustajakin makaa verissään vallin takana. 
Henkiin jääneet laskeutuvat alas rinnettä kotikyläänsä, 
josta on enää jäljellä vain savuavia raunioita. Elämä on 
taas alotettava alusta asti. 

Sellaista oli muinaisajankin sota. Mutta raunioille nousi 
pian uusi asutus, elämä palautui ennalleen ja kehitykselle 
avautuivat uudet lupaavat mahdollisuudet. 


Kirjallisuutta: 

Julius Ailio: Rapolan muinaislinna Sääksmäellä. Suomen 
Museo XXVII-XXVIII. Helsinki 1921. 

Hjalmar Appelgren(-Kivalo): Suomen muinaislinnat. Hel- 
sinki 1891, : 

Pyhà Ansgarius, pohjolan apostoli. 


leet hirmuiseksi vitsaukseksi Keski- ja Etelä-Euroopalle. 

Onnettomat ihmiset lankesivat polvilleen kirkoissa ja ru- 
koilivat:»Skandinaavien raivolta suojele meitä, laupias Herra 
Jumalal» Nämä kansat olivat saaneet kristinuskon Rooman 
valtakunnasta. Ja heidän keskuudessaan heräsi yleinen 
toivo, että pohjolan viikingit muuttuisivat lempeämmiksi 
mieleltään, jos he saisivat kualla Jeesuksen rakkautta huo- 
kuvia sanoja. Olikin miehiä, jotka olivat valmiit uhraamaan 
elämänsä pakanain käännyttämiseksi. Sellainen oli muit- 
ten muassa Ansgarius. 

Hän oli syntyisin Pohjois-Ranskasta. Hän joutui hyvin 
varhain isättömäksi ja äidittömäksi ja tuli luostarikouluun 
kasvatettavaksi. Aluksi hän oli kiihkeä leikkeihin ja oma- 
valtaisuuteen, niin että hän edistyi hitaasti koulussa. Mutta 
muutamana yönä hän näki unessa joukon kauniita, valkea- 
pukuisia naisia kulkemassa vihreällä niityllä. Yksi heistä 
oli muita kauniimpi ja kantoi kruunua päässään. Ansgarius 
ymmärsi, että hän oli Neitsyt Maaria. Muista hän tunsi oman 
äitinsä. Ilosta riemuiten hän tahtoi rientää äitinsä syliin. 
Mutta hän ei voinut liikahtaakaan: hän oli kiinni liejussa, 
ja kuta enemmän hän ponnisteli, sitä syvemmälle hän vajosi. 
Hän alkoi silloin katkerasti itkeä. Mutta Neitsyt Maaria 
puhui hänelle: yTahdotko sinä päästä äitisi luo?» »Kyllà», 
nyyhkytti poika. »Silloin täytyy sinun», jatkoi Pyhà Neitsyt, 
»hylátà kaikki turhamaisuus ja kaikki lapselliset kujeet, 
sillä ei kukaan, joka rakastaa sellaista, saa olla meidän 


seurassamme.» — Tästä hetkestä lähtien Ansgarius muuttui 


vakavaksi lapseksi. Hän e1 lopettanut ainoastaan poika- 
maisia kujeitaan, vaan myös kaikki leikkinsäkin, luki ahke- 


puc OLAN ennen miltei tuntemattomat kansat olivat tul- 

rasti ja rukoili paljon. Leikkitoverit hämmästyivät hänen 
muuttumistaan. 


Jo kolmentoista vuoden ikäisenä vihittiin Ansgarius mun- 
kiksi: hän pukeutui viittaansa, ajeli päälakensa ja lupasi 
omistaa elämänsä Jumalan palvelemiseen kieltäytyen tämän 
maailman iloista. Tähän aikaan tapahtui jotakin, joka 
syvästi järkytti häntä: hän sai kuulla, että keisari Kaarle 
Suuri, mahtavimpia hallitsijoita, mitä maailmassa on elänyt, 
oli kuollut. Ansgarius oli kerran nähnyt tämän keisarin kai- 
kessa loistossaan, silloin kuin hän ulotti valtikkansa yli nykyi- 
sen Saksan, Ranskan, Sveitsin. Itävallan ja suurimman osan 
Italiaa. Hänestä oli näyttänyt, että keisari vallitsi kaikkea 
ja tiesi kaikki. Ja nyt — mitä oli jäljellä hänestä, joka oli 
ollut hetki sitten maailman mahtavin? Kylmennyt ruumis, 
valmis muuttumaan mullaksi. Voimakkaammin kuin kos- 
kaan ennen Ansgarius tunsi, kuinka turhaa kaikki maailman 
mahti ja ihanuus oli. Hän ajatteli omaa kuolemaansa ja 
huolehti sielunsa autuuden vuoksi. 


Hän näki usein ihmeellisiä unia. Muutamana yönä hän 
oli makaavinaan kuolinvuoteellaan. Hänet vietiin pikimus- 
taan kauhun paikkaan, jossa häntä piinattiin hirmuisesti 
ja jossa hän ei voinut vetää henkeäänkään. Se oli k iiras- 
tuli, jonka läpi sen ajan kristinuskon käsitysten mukaan 
kaikkien oli kuljettava: puhdistuakseen synneistä. Kidu- 
tusten jälkeen, jotka hänestä tuntuivat kestävän vuosi- 
tuhansia, vietiin hänet taivaaseen. Kevyesti kuin lentävä 
ajatus kävi matka autuaitten olinpaikoille. Nämä lauloivat 
taivaallisia ylistysvirsiä ja kääntyivät kaikki itää kohti, 
josta valo säteili mitä ihanimmissa väreissä niin kirkkaana, 
ettei kukaan maan päällä ollut sellaista nähnyt, ja kuitenkin 
niin vienosti, ettei se häikäissyt silmää. Ansgarius ymmärsi, 
että siinä valossa asui Herra Jumala, ja hän kuuli Jumalan 
äänen, sanomattoman lempeän, mutta kuitenkin niin soin- 
nukkaan, että se täytti koko maan: »Mene pois ja palaa 
takaisin minun luokseni, kun sinä olet voittanut marttyyri- 
kruunun» — Siitä ajasta lähtien oli Ansgariuksella vain 
yksi palava toive: saada kärsiä marttyyrikuolema Jeesuksen 

opin tähden niin kuin muutkin lähetyssaarnaajat, joita 
pakanakansat olivat surmanneet. 

Niin tapahtui hänelle muutamana päivänä tavaton 
kunnia: hänet kutsuttiin keisarin hoviin. Keisarina oli 
Kaarle Suuren poika Ludvig Hurskas. Tämä tahtoi le- 
vittää kristinuskoa ja vapauttaa rannikkonsa hävitykseltä. 
Hän kysyi nyt, tahtoiko Ansgarius lähteä kaukaiseen poh- 
jolaan saarnaamaan Jeesuksen oppia villeille tanskalaisille. 
Sellaisen matkan katsoivat monet varmaksi kuolemaksi. 
Mutta Ansgariuksen mielen täytti sanomaton riemu. 


Muutamia vuosia hän julisti nyt rauhan sanomaa näille 
taistelujen miehille. Hän osotti ihmeellistä kykyä opettaa 
niin, että kaikki ymmärsivät hänen puheensa. Monet antoi- 
vat pukea valkoiset vaatteet ylleen ja sallivat kastaa itsensä 
ainoan Jumalan nimeen. 

Kristinusko ei ollut aivan tuntematon pohjoismaalaisille 
ennen' Ansgariuksen saapumista. Viikinkimatkoillaan he 
olivat etelän maissa ihmetyksellä nähneet kristittyjen lois- 
tavia jumalanpalveluksia. Komeat messupuvut, monet vaha- 
kynttilät, savuastiat, jotka suitsuttivat hyvänhajuisia tuok- 
suja, laulu ja kirkkomusiikki, kaikki tämä oli ollut omansa 
vaikuttamaan voimakkaasti komeutta rakastaviin pohjolan 
asukkaisiin, ja monet alkoivat pitää Jumalaa, jota näin pal- 
veltiin, kotoisia jumalia mahtavampana. Kristityiltä van- 
geilta, joita tuotiin pohjolaan, saatiin kuulla ihmeellisiä asioita 
Valkoisesta Kristuksesta». Kuten jo aikaisemmin on mai- 
nittu, on todennäköistä, että ainakin skandinaavisen tarus- 
fon kertomus lempeästä Balderista ja suomalaisten mui- 
naisrunojen Lemminkäis-taru ovat osittain saaneet aiheensa 
juuri kristinuskosta. Näistä kosketuksista kristittyihin on 
muinaisskandinaavinen aasa-usko viimeisinä aikoinaan am- 
mentanut myös opin mahtavaan maailman tuomariin, joka 
tekee »ragnarökin» eli maailmanlopun kaiken jälkeen. 
Monet pohjoismaalaiset halusivat kiihkeästi saada kuulla 
enemmänkin kristittyjen Jumalasta ja olla mukana häntä 
palvelemassa. 

Ruotsissakin oli näin asianlaita. Ansgariuksen uskollinen 


12 — Suomen kansan aikakirjat. 1. 

seuralainen, Rimbert, joka oli hànen seuraajansa arkki- 
piispana, kertoo tästä kirjassaan »Ansgariuksen elämästä» 
seuraavaa: 


Ensimmäinen matka ruotsalaisten maahan. 


»Muutamana päivänä saapui ruotsalaisten sanansaattajia 
keisari Ludvigin luokse. He kertoivat m.m. seuraavaa 
lempeälle keisarille: Meidän kansamme keskuudessa on 
useita, jotka haluavat omaksua kristinuskon. Meidän 
kuninkaammekin suhtautuu hyvin suopeamielisesti tähän 
ja hän sallii kristittyjen pappien oleskella maassa. Lähet- 
täköön keisari nyt meille hyviä opettajia!” 

Kun hurskas keisari kuuli tämän, tuli hän hyvin iloiseksi. 
Hän kutsui Ansgariuksen luokseen. Kun keisari kysyi häneltä, 
tahtoisiko hän matkustaa Ruotsiin, vastasi hän pelottomasti, 
että hän oli valmis kaikkeen, minkä keisari Kristuksen 
nimessä oli päättänyt antaa hänen tehtäväkseen. 

Sen jälkeen löydettiin Jumalan sallimuksesta hänelle 
seuralainen, nimittäin munkki Witmar, joka oli arvokas 
ja halukas niin suureen työhön. 

Kuinka monia ja suuria onnettomuuksia Ansgariuksen 
täytyi matkallaan kestää, niistä voi isä Witmar, joka itse 
oli mukana, paremmin kertoa. Riittää, jos minä tässä vain 
mainitsen, että kun he olivat puolitiessä, joutuivat he vii- 
kinkien käsiin. Vaikka ne kauppamiehet, joita oli lähetys- 
saarnaajien mukana, puolustautuivatkin miehuullisesti, voi- 
tettiin heidät kuitenkin.. He menettivät laivansa ja kaiken, 
mitä heillä oli mukanaan. Vain hädin tuskin onnistuivat 
he itse pääsemään maihin ja pakenemaan. Tässä menet- 
tivät lähetyssaarnaajat myöskin ne kuninkaalliset lahjat, 
joita heidän piti viedä Ruotsiin, ja kaiken, mitä heillä itsel- 
lään oli, paitsi jotain pientä, mitä he laivoista paetessaan 
salvat mukaansa ja voivat kantaa. Menetetyn joukossa oli 
myöskin lähes 40 kirjaa, jotka he olivat keränneet jumalan- 
palvelusta varten. Kaiken tämän he menettivät viikinkien 
vuoksi. 


Tämän jälkeen päättivät jotkut palata takaisin, mutta 


N 

mikään syy ei voinut taivuttaa jumalanmiestä Ansgariusta 
luopumaan alkamastaan matkasta. Päinvastoin hän näki 
tapahtuneessa Jumalan tahdon ja päätti olla palaamatta, 
ennen kuin hän Jumalan antamasta merkistä ymmärtäisi, 
sallittaisiinko hänen näillä seuduilla saarnata sanaa. 

Suurin vaikeuksin he jatkoivat tämän jälkeen jalkaisin 
pitkää taivaltaan ja pääsivät aluksilla välillä olevien järvien 
ja meren lahtien yli»—Tässä pysähtyy kuuluisa historian- 
kirjottaja ja kysyy: »Kuinka he selviytyivät eri seuduilla 
asukkaista? Kuinka he pääsivät läpi metsien? Kuka auttoi 
heitä yli järvien?» 

Tästä vaikenevat aikakirjat. Mutta ne kertovat meille, 
että Ansgarius ja hänen seuralaisensa saapuivat viimein 
erääseen Ruotsinsatamakaupunkiin, jota sanottiin Birkaksi. 

Tämä tapahtui vuonna 830. 

Birkan katsotaan sijainneen Björkön saarella Mälarissa, 
hyvin suojattuna m. m. suomensukuisten kansojen viikinki- 
laivastoja vastaan, jotka silloin tällöin Itämeren toiselta puo- 
len saapuen hävittivät Ruotsin rannikkoja. Birka oli tuohon 
aikaan Ruotsin etevin kauppakaupunki. 

Täällä oli vilkas liike. Eri maiden kauppiaita liikkui 
edestakaisin talojen välillä, jotka olivat suureksi osaksi 
tehtyjä savella sivellyistä, palmikoiduista pajunoksista. 
Varakkaammilla oli kuitenkin salvetut asunnot. Birkan 
hyvässä satamassa ei ollut kauppalaivoja ainoastaan Ruotsin 
eri osista, vaan myös friisien maasta — onpa väitetty, että 
Birka olisikin ollut friisien perustama — ja Norjasta, 
Tanskasta, Saksasta, Suomesta, Virosta, Liivin- ja Kuurin- 
maalta sekä kaukaa Sisä- Venäjältä saapui niitä sekä ostamaan 


Birkalaisia rahoja. 


« 
/ 

että myymään. Vihollishyökkäyksiä vastaan suojeli kaupun- 
kia sen ympäri kulkeva valli sekä ympärysmuuri, joka olira- 
kennettu vieressä olevalle korkealle vuorelle. 

. Noin vuonna 1000 onnistui kuitenkin viikinkien hävit- 
tää kaupunki. Nykyään tämä paikka on viljavana pelto- 
aukeana. Maasta, joka on mustaa monien tulisijojen hiilistä, 
on- kaivettu esiin runsaasti ruotsalaisia ja naapurimaiden 
muinaisesineitä, kuten astioita, koristeita ja rahoja. Löy- 
töjen joukossa on m. m. länsisuomalaisia pyöreitä kupura- 
solkia sekä balttilaisia rintaketjuja ja -neuloja. Osa vuorella 
olleesta muurista on vielä jäljellä. Ja kaupungin alueen 
ulkopuolella on suuri hautuukenttä, missä vieläkin voi nähdä 
2000 hautaa. Osa niistä on tarkalleen tutkittu ja tällöin on 
voitu todeta, että yhteen niistä on haudattu mordvalainen 
nainen, tyypillisine mordvalaisine solkineen ja rintaket- 
juineen. 

»Kuningas Björn otti hyväntahtoisesti vastaan Ansga- 
riuksen ja hänen seuralaisensa Birkassa», jatkaa Rimbert 
kertomustaan. »Kun kuningas oli saanut tietää, että vieraat 
olivat saapuneet, piti hän neuvottelun neuvonantajiensa 
kanssa. Heidän suostumuksellaan hän salli saapuneiden 
pysähtyä sinne ja saarnata Kristuksen evankeliumia. Jokai- 
nen, joka halusi, sai vastaanottaa heidän opetustaan. 

Molemmat Jumalan palvelijat alkoivat nyt iloisin sydämin 
julistaa pelastuksen sanaa asukkaille. Monet kuuntelivatkin 
mielellään Jumalan sanaa. Ruotsalaisten joukossa oli myös 
paljon kristittyjä vankeja, jotka ilostuivat saadessaan vihdoin 
ottaa osaa jumalanpalvelukseen. Osottautui todeksi kaikki 
se, mitä ruotsalaiset sanansaattajat olivat kertoneet keisa- 
rille. Monet pyysivät nöyrästi päästä osallisiksi kasteen 
armosta. Näiden joukossa oli myös Birkan ylin valvoja 
Hergeir, kuninkaan suosituin neuvonantaja. Hän vastaan- 
otti kasteen pyhän lahjan ja pysyi järkkymättömän lujana 
kristinuskossaan. Sillä hän rakennutti vähän myöhemmin 
kirkon perintétilalleen ja harjotti itse mitä innokkaimmin 
Jumalan palvelemista. 

Sitten kuin molemmat Herran palvelijat olivat viettäneet 
puolitoista vuotta ruotsalaisten keskuudessa, palasivat he 

hänen keisarillisen majesteettinsa luo. He olivat nyt vakuu- 
tettuja siitä, että he olivat laskeneet lujan pohjan kristin- 
uskolle. He toivat mukanaan kirjeen, jonka kuningas itse 
maan tavan mukaan oli kirjottanut.» 

Nyt nimitti Rooman paavi kirkon korkeimpana pää- 
miehenä Ansgariuksen Pohjoismaiden arkkipiispaksi ja kään- 
nytystyön korkeimmaksi johtajaksi, asuinpaikkanaan Pohjois- 
Saksa. Hän oli tavattoman nuori tähän korkeaan asemaan 
katsoen, vain kolmikymmenvuotias. 

Ruotsiin hän lähetti toisen opettajan. Tämä koetti käyt- 
tää väkivaltaakin pakanain epäjumalanpalvelusta vastaan, 
mutta nämä liittyivät yksiin, ryöstivät hänet ja karkottivat 
hänet maasta. Tämä tapahtui kuninkaan tietämättä. 


Ansgariuksen toinen käynti Ruotsissa. 


Tällä välin Ansgarius suunnitteli uutta matkaa Ruot- 
siin. Hän sanoi, että hänen täytyy vielä kerran koettaa, 
eikö jumalallisesta vaikutuksesta tuota kansaa saataisi sie- 
tämään pappeja luonaan. 

»Niin alkoi meidän hurskas isämme valmistautua uudel- 
leen matkaan sinne ja hänen mielensä paloi hehkuvästa 
innosta saada työnsä päätökseen. 

Ansgarius saapui Birkaan purjehdittuaan 20 päivää. 
Hän tapasi täällä kuninkaan ja kansan kauheasta eksytyk- 
sestä. Perkeleen alotteesta, joka varmaan etukäteen tunsi py- 
hän miehen saapumisen, tapahtui tähän aikaan, että sinne 
tuli muudan mies, joka sanoi olleensa läsnä maan jumalien 
kokouksessa. Nämä olivat lähettäneet hänet sanomaan 
kuninkaalle ja kansalle seuraavaa: 

Teille me olemme kauan olleet armollisia jumalia, ja teillä 
on ollut meidän avullamme pitkän aikaa rauha ja onni 
isäinne maassa. Te olette myöskin antaneet meille uhreja 
ja lupauksia ja teidän kuuliaisuutenne on ollut meille otol- 
lista. Mutta nyt epäätte te meiltä tavanomaiset uhrit; te 
olette hitaampia tekemään meille uhrilupauksia, ja ennen 
kaikkea vihastuttaa meitä se, että te asetatte toisen jumaluu- 

den meidän yläpuolellemme. Jos te sen tähden haluatte 
säilyttää meidän armollisuutemme, niin lisätkää laimin- 
lyömiänne uhreja ja tehkää lupauksia anteliaammin! 
Toisen jumalan palvomista älkää salliko keskuudessanne. 
Mutta jos te haluatte saada vielä enemmän jumalia, emmekä 
me riitä teille, niin otamme me täten yksimielisesti teidän 
entisen kuninkaanne Eerikin jumalien joukkoon.” 

Tämä perkeleen tiedonanto, joka virallisesti kuulutet- 
tiin, oli piispa Ansgariuksen saapuessa hämmentänyt kaik- 
kien mielet. Kuningas Eerik vainajan kunniaksi oli raken- 
nettu temppeli ja alettu omistaa hänelle lupauksia ja uhreja, 
ikään kuin hän olisi ollut jumala. Kun meidän herra piis- 
pamme saapui sinne, kysyi hän ystäviltään, jotka hän tunsi 
ensi käynniltään, millä tavoin hän voisi keskustella kuninkaan 
kanssa tästä asiasta. Mutta he kehottivat häntä luopumaan 
kaikin mokomin tästä ajatuksesta ja vakuuttivat, ettei hän 
tällä kerralla voisi toimittaa mitään. Jos hänellä oli muka- 
naan jotakin, jolla oli arvoa, piti hänen antaa pois se, 
että hän ainakin voisi pelastaa henkensä. Mutta Ansgarius 
vastasi heille: "En minä anna mitään pois täällä henkeäni 
varjellakseni, sillä jos minun Herrani on niin määrännyt, 
olen minä valmis täällä hänen nimensä vuoksi kärsimään 
kaikki tuskat ja kuolemaan.’ Kun hän kuitenkin tuskastui 
kovin siitä, miten kaikki loppuisi, teki hän vihdoin päätöksen 
ja kutsui kuninkaan majapaikkaansa. Täällä hän järjesti 
kutsut kuninkaalle, antoi hänelle lahjoja ja kertoi hänelle 
matkansa tarkotuksesta. 

Kuningas ilostui hänen rakastettavasta hyväntahtoisuu- 
destaan samoin kuin hänen antamistaan lahjoista sekä 
sanoi mielellään tahtovansa auttaa häntä. Mutta hän lisäsi: 
"Papit, jotka täällä ennen olivat, karkotti maasta kansan- 
liike eikä kuninkaallinen käsky. Sen vuoksi en minä voi 
enkä uskalla sallia sinun julistaa uskoasi, ennen kuin minä 
arpomalla olen tutkinut jumalien tahtoa ja kysynyt kan- 
san mielipidettä asiassa. Sinun edustajasi olkoon minun 
läheisyydessäni käräjillä ja minä puhun sinun puolestasi 
kansalle. Jos jumalat osottautuvat suopeiksi ja kansa antaa 
suostumuksensa siihen, mitä pyydät, on sinun asiasi saava 

onnellisen ratkaisun." Sillä sellainen on tapa ruotsalaisilla, 
että yleisten asiain ratkaisu on enemmän kansan yksimielisen 
tahdon kuin kuninkaan vallan varassa. =- Kun meidän 
hurskas isämme näin oli saanut kuninkaan vastauksen, 
pani hän kaiken turvan Herraan, paastosi ja rukoili ja nöyrtyi 
muserretuin ja suruisin sydämin Jumalan kasvojen edessä. 

Tällaisessa tuskassa ja murheessa Ansgarius näki käräjä- 
päivän lähestyvän. Kun hän tällöin polvilleen langeten 
kuunteli pyhää messua, sai hän taivaallisen ilmestyksen. 
Hänet täytti mitä voimakkain luottamus ja hän tunsi sie- 
lussaan, että kaikki onnistuisi hänelle hänen toivonsa mukai- 
sesti. Sen vuoksi hän sanoikin messun päätyttyä uskotulle 
papilleen, ettei tämän tarvitsisi lainkaan pelätä, sillä Jumalan 
armo seuraisi häntä. Kun toveri kysyi, mistä Ansgarius 
tiesi sen, vastasi tämä, että Jumala oli ilmottanut sen hänelle. 
Tämä veli uskoi myöskin Ansgariuksen vakaumukselliseen 
aavistukseen, koska hän oli jo monet kerrat ennen nähnyt, 
että Ansgarius sai lohtua jumalallisista ilmestyksistä. 

Kun käräjäpäivä oli saapunut, niin kuningas, kuten tapa 
oli, käski kuuluttajan iimottaa kansalle, mikä tarkotus vie- 
raiden saapumisella oli. Kun kansa kuuli sen, alkoivat 
jotkut, jotka eksytys oli ennen vallannut, huutaa vastaan 
ja aiheuttaa levottomuutta. Sillä aikaa kuin nämä näin 
metelöivät, nousi muudan vanha mies väkijoukosta pystyyn 
ja puhui: Kuulkaa minua, kuningas ja kansa! Monet 
meistä tiedämme, että tämä jumala voi antaa suurta apua 
niille, jotka turvaavat häneen, sillä monet ovat huomanneet 
sen merihädässä ja muissa vaaroissa. Minkä vuoksi hylkäi- 
simme sen, minkä me tiedämme hyödylliseksi? Kun omat 
jumalamme ovat meille tylyjä, silloin on tämän jumalan 
armollisuus meille hyvä, hän kun tahtoo aina auttaa niitä, 
jotka huutavat hänen puoleensa.’ ; 

Vanhan miehen puhuttua näin tuli koko kansa yksi- 
mieliseksi ja päätti, että papit saisivat oleskella heidän luo- 
naan ja että kaikkea, mikä koski kristittyä jumalanpalvelusta, 
saatiin harjottaa heidän keskuudessaan. Kuningas poistui 
sitten käräjiltä ja lähetti sanan piispalle ja ilmotti hänelle, 
että kansa oli yksimielisesti hyväksynyt hänen toivomuksensa. 

Kuninkaalle oli tämä erikoisen rakasta, mutta hän ei voinut 
antaa Ansgariukselle täydellistä lupaa saarnata, ennen kuin 
oli pidetty käräjät toisessakin osassa hänen valtakuntaansa 
ja hän julistanut päätöksen kansalle tässäkin seudussa. 
Silloin pani meidän isämme turvansa tavalliseen apuunsa ja 
anoi vielä hartaammin Jumalan tukea. Ja Jumalan armol- 
lisesta sallimasta yhtyivät kaikkien sydämet toisillakin kärä- 
jillä hyväksymään edellisten käräjien päätöksen, ja kaikki 
selittivät, että he tahtoivat joka suhteessa yhtyä siihen. 

Kun tämä oli tapahtunut, kutsutti kuningas luokseen 
piispa Ansgariuksen ja kertoi hänelle, mistä oli sovittu. Ja 
niin kuningas päätti kaikkien yksimielisen tahdon ja suostu- 
muksen mukaisesti, että kirkkoja saatiin rakentaa ja papit 
saivat oleskella heidän luonaan. Jokainen, joka tahtoi, voi 
esteettä ruveta kristityksi. Mutta meidän herramme ja 
paimenemme Ansgarius käski kuninkaan suojeluksessa ja 
avulla kunnianarvoisan piispa Gautbertin sukulaisen Rim- 
bertin siellä hoitaa pyhiä sakramentteja. Hänelle antoi 
kuningas tonttipaikan Birkassa kirkon rakentamista varten, 
ja Ansgarius osti toisen tontin taloineen papin asunnoksi. 
Kuningas osotti piispa Ansgariukselle suurta hyväntahtoi- 
suutta ja suosiota sekä lupasi, että hän puolestaan olisi 
uskollinen kristinuskon harjottamiselle. Kun näin kaikki 
Jumalan armosta oli saatettu onnelliseen päätökseen, palasi 
Ansgarius kotiinsa.» 

Hän ei palannut enää koskaan takaisin Ruotsiin. Mutta 
kuolemaansa saakka vaikutti hän kristinuskon levittämi- 
seksi pohjolassa. 


Ansgariuksen elämä. 


Ansgariuksen jokapäiväinen elämä oli mitä yksinkertai- 
sinta ja vaatimattominta. Hän punnitsi leivän ja mittasi 
veden, jonka hän joka päivä nautti, sillä hän tahtoi niin 
vähän kuin mahdollista rasittaa itseään ruoalla ja juomalla. 
Hänen rakkain työnsä oli laulaa virsiä ja sitä hän tekikin 
melkein aina, milloin hän vain velvollisuuksiltaan ja muulta 
työltään voi. 

Hän oli väsymätön antamaan almuja ja auttamaan 
onnettomia. Hänen suurin ilonsa oli lunastaa kristittyjä 
orjia vapaiksi. Niin lempeä ja rakastavainen kuin hän olikin, 
voivat hänen silmänsä kuitenkin salamoida pyhää vihaa, 
niin että maan mahtavatkin vapisivat tuon katseen edessä, 
kun hän moitti heidän vääriä tekojaan. Mutta yhtä kaikki 
vaivasivat häntä hänen omat syntinsä ja puutteensa, ja hän 
sanoi usein, että hän tahtoisi itkeä koko elämänsä niitä. 
Ja kun hän tuli vanhaksi, kiitti hän Jumalaa, että hän voi 
helpommin kuin ennen itkeä, milloin vain tahtoi. 

Kun Ansgarius oli 64-vuotias, sairastui hän vaikeaan 
tautiin, joka heikensi häntä niin, että ymmärrettiin kuole- 
man lähestyvän. Silloin hän vaipui syvään epätoivoon. 
Se ei tapahtunut sairauden vuoksi, sillä sen hän kesti mitä 
suurimmalla kärsivällisyydellä, vaan sen vuoksi, että hän 
nuoruudestaan saakka oli toivonut voittavansa marttyyri- 
kruunun. Jumala itsehän oli sen luvannut hänelle näyssä. 
»Mutta», ajatteli Ansgarius, »minun syntini ovat olleet liian 
suuret. Minua ei ole havaittu sen kunnian arvoiseksi.» 
Suuren surunsa hän kertoi muutamalle ystävälleen, joka 
koetti häntä lohduttaa sanoen: »Herrahan ei ole sanonut, 
että sinut surmataan miekalla, poltetaan tulella tai huku- 
tetaan veteen. Hän on ainoastaan luvannut, että sinä 
saat tulla hänen luokseen marttyyrikruunu päässäsi. Sinä- 
hän olet kärsinyt niin paljon Herran palveluksessa, ja 
tämä sinun pitkällinen ja vaikea tautisikin on marttyy- 
riutta.» 

Mutta Ansgariusta eivät ystävän sanat voineet lohdut- 
taa. Silloin Jumala itse lohdutti palvelijaansa. Muutamana 
päivänä, kun hän oli messussa ja suri samaa asiaa, kuuli 
hän äänen, joka moitti häntä siitä, että hän voi epäillä 
Jumalan lupausta. Ääni sanoi: »Ei voi ihmisen synti olla 
suurempi. Jumalan rakkautta. Ole vahva uskossasi äläkä 
epäile, sillä Herra antaa anteeksi sinun syntisi ja täyttää 
kaiken, mitä hän on luvannut.» Tästä hän sai lohdutuksen 
ja meni sitten ilolla kuolemaa kohden. Hän nukkui rau- 
hassa kehottaen niitä, joilla valta oli, huolehtimaan kristin- 


uskosta pohjolassa. 

Kristinusko vakiintuu Skandinaviassa. 


ESTI vielä vuosisatoja Ansgariuksen lähetysmatkojen 

K jäkeen ennen kuin kristinusko vakiintui Ruotsissa. 

Se tapahtui näet vasta 1100-luvulla. Silloin oli Göötan- 
maan väestö jo kauan ollut kääntynyttä, mikä johtui siitä, 
että yhteys sen ja kristittyjen naapurimaitten välillä oli 
-verraten vilkasta. Mutta ilman verisiä taisteluita eivät 
svealaiset taipuneet kristinuskoon. Heidän keskuudessaan 
eli vielä myöhään pakanuus. Upsalassa oli suuri kansal- 
linen pakanallinen temppeli, jossa vietettiin pakanalli- 
sia juhlamenoja. Mutta kun yhä useammat svealaiset- 
kin ottivat kasteen, hävisi se ja tilalle nousi kristillinen 
kirkko. 

Aluksi ei uusi usko kuitenkaan päässyt kovin syvälle 
tunkeutumaan, vaan jäi pinnalliseksi. Tosiaan oli tälle 
pinnallisuudelle vielä myöhemminkin kuvaavaa tuon birkalai- 
sen miehen puhe, joka kehotti olemaan hyvissä väleissä 
kristittyjen jumalan kanssa, jotta. voitaisiin luottaa hänen 
apuunsa, kun muut jumalat olivat epäsuopeita. Näillä 
sanoilla hän ilmaisi todellisen vaikuttimen monen pakanan 
kasteenottoon. 

Mutta vieläkin rumempia puolia saattoi vastakäänty- 
neissä huomata. Keisari Ludvig Hurskaalla ei ollut vaikeuk- 
sia kastattaessaan pohjan miehiä, sillä hän annatti jokaiselle 
kastetulle uuden hienon ja valkean kastepuvun sekä rikkaita 
puku- ja aselahjoja. Kerran oli kastettavia niin paljon, että 
täytyi tuota pikaa harsia kokoon kaikenlaista kangasta 
kastepuvuiksi itsekullekin. Silloin muudan parrakas, aha- 
voitunut vanha viikinki, joka sai tuollaisen ruman vaate- 
kappaleen, tuijotti ensin siihen ja kääntyi sitten vihai- 
sena keisarin puoleen sanoen: vainakin kaksikymmentä ker- 
taa olen tässä seisonut ja aina saanut mitä parhaita valkoisia 
vaatteita — ja nyt minulle annetaan säkki, joka sopii siko- 
paimenelle, mutta ei päällikölle. Ellen häpeisi alastomuut- 
tani, saisit sinä ja Kristuksesi paidan takaisin.» 

Vähän aikaisemmin kuin Ruotsissa vakiintui kristin- 

usko Tanskassa ja Norjassa. Uusi aika murtautui näissäkin 
maissa voittoon vasta taistelujen kautta. 

Nyt oli pohjolassa entisten pakanallisten uhritemppelien 
tilalla kristittyjä kirkkoja, joissa kristityt papit pitivät 
kristillisiä jumalanpalveluksia. Kristinuskon toi tänne Roo- 
man kirkko, joka samalla levittäytyi yli Skandinavian 
sulkien sen kansat helmaansa. 

On aivan ilmeistä, joskaan ei nimenomaisilla historial- 
lisilla tiedoilla todistettavissa, että jo niinä vuosisatoina, 
joiden aikana kristinusko levisi ja vakiintui Skandinaviaan, 
heijastuksia siitä ulottui myöskin Pohjanlahden tälle puolen 
sen vuorovaikutuksen turvin, joka oli vanhastaan olemassa 
Suomen ja Ruotsin välillä, ja että Suomessakin oli siellä 
täällä asumassa kristittyjä jo ennen varsinaisen käännytystyön 
alkamista, josta pian tulee puhetta. 


Miten Vladimir valitsi Venäjälle parhaan 
uskonnon. 


hallitsijatar Olga, kaunis ja samalla kertaa sekä koston- 
himoinen että jäntevä nainen. Nestor kertoo, että Itä- 
Rooman keisari Konstantinos kastatti hänet ollen itse hänen 
kumminaan. Mutta tällä kääntymisellä ei ollut aluksi mitään 
merkitystä. Pakanallinen uskonto eli yhä vielä Venäjällä. Olga 
koetti saada poikaansa Svetoslavia myös kääntymään kristin- 
uskoon, mutta turhaan. Tämä vastasi aina äidin kehotuk- 
siin: »Minun alamaiseni pilkkaisivat minua, jos sen tekisin.» 
Saattoipa hàn kiivastuakin äidilleen, kun tämä asiasta 
puhui. Ja niin jäi Olga, jonka oikeauskoinen kirkko myö- 
hemmin julisti pyhimykseksi, yksinäiseksi poikkeukseksi; 
vähäarvoiseksi ja vähän huomatuksi pakanallisen varjagi- 
ylimystön keskuudessa. Hän oli »ensimmáinen, joka Venä- 
jällä on noussut taivaan valtakuntaan.» j 
Jo Olgan aikana oli kuitenkin siellä täällä muutamia 
yksityisiä kristityitä, olipa Kiovassa, »Venäjän valtakunnan 


V siia ensimmäinen varsinainen apostoli oli varjagi- 

äidissä», jo kristillinen seurakuntakin. Mutta käännytystyö 
pääsi täällä vauhtiin vasta Olgan pojanpojan Vladimirin 
(972—1015) aikana. Tämä mies oli ennen kääntymistään 
kavala, irstas ja verenhimoinen. Isänsä kuoleman jälkeen 
puhjenneessa sisällissodassa hän pääsi voittajaksi tapet- 
tuaan veljensä. Hän oli rakastunut tämän kihlattuun mor- 
siameen, mutta sai rukkaset ja siitä suuttuneena vallotti 
Polotskin, missä neito asui, ja pakotti tämän väkisin puoli- 
sokseen. Ennestään hänellä oli jo puolisoina toisen veljensä 
leski, joka oli jumalinen kreikkalainen kaunotar, sekä 
yksi böömiläinen, yksi bulgarialainen ja vielä muudan nel- 
jäskin vaimo. Sen lisäksi hän ylläpiti 300:a jalkavaimoa 
VySnegorodissa, 300:a Bielogorodissa lähellä Kiovaa sekä 
200:a Berestovan linnassa. 

Tätä hekumallista, raivoisien himojen valtaamaa henkeä 
askarruttelivat kuitenkin uskonnolliset mietiskelyt. Hän 
kääntyi ensin slaavilaisten jumalien puoleen ja koetti saada 
pakanuuden entiseen voimaansa. Niinpä hän m. m. pystytti 
Dnjeprin hiekkaäyräälle Kiovan lähelle puisen pylvään 
Perunille (Pirulle), jolle tehtiin sekä hopeainen että kultai- 
nen pää, ja mestautti sen juurella kaksi varjagi-kristittyä, 
isän ja pojan. Mutta tämä ei enää vedellyt, vanha usko 
oli jo mehunsa menettänyt. Silloin hän päätti, niin Nestor 
kertoo, hankkia tiedon siitä, mikä uskonto olisi paras. Ja 
niin lähetettiin lähettiläitä ottamaan selvää eri uskonnoista: 
muhametinuskosta, juutalaisten uskonnosta, Rooman paavin 
opista ja Konstantinopolin uskosta. He antoivat palattuaan 
kertomuksen näkemästään ja kuulemastaan. Vladimir kuun- 
teli. Häntä eiislam miellyttänyt, koska se määräsi ympärileik- 
kauksen ja kielsi viinin juomisen, venäläisten ilonaiheen. 
Juutalaisuuden hän hylkäsi taas, koska sen tunnustajat 
olivat hajotetut vaeltamaan ympäri maailmaa. Rooman 
paavin kirkon juhlamenot sellaisina kuin lähettiläät ne olivat 
nähneet Saksassa ja Puolassa eivät taas hänestä olleet riit- 
tävän komeita. Mutta sen sijaan hän oli ylen ihastunut 
siihen, mitä hän sai kuulla Konstantinopolista palanneilta 
miehiltään. Pyhän Sofian kirkon loisto, pappien välkkyvät 
puvut, juhlamenojen komeus, jota keisarin ja hänen hovi- 

seuransa läsnäolo vielä korotti, itse patriarkka suuren pappis- 
joukon keskellä, suitsutukset, kirkkolaulu — kaikki tämä 
oli vaikuttanut mahtavasti näihin miehiin. Ja siitä he nyt 
innostuneina kertoivat. Vladimir epäröi vieläkin, mutta 
vihdoin hänen kaikki epäilyksensä hävisivät, kun hänelle 
huomautettiin: »Ellei kreikanusko olisi kaikkein parhain, 
niin ei isoäitinne, Olga, viisain kaikista kuolevaisista, olisi 
sitä omaksunut.» 

Mutta Vladimir oli liian ylpeä taipuakseen ottamaan 
vastaan uuden uskon Konstantinopolin keisarilta. Vallo- 
tettuaan erään tälle kuuluvan linnan hän lähetti sanan 
Konstantinopoliin ja vaati keisarin sisarta puolisokseen — 
muussa tapauksessa hän hyökkäisi Konstantinopoliin. Tämä 
ei ollut ensimmäinen eikä ainoa kerta, jolloin barbaarit 
esittivät moisia vaatimuksia. Tällä kertaa näihin vaatimuk- 
siin kuitenkin oltiin pakotettuja suostumaan, mutta ehdoksi 
pantiin, että Vladimir ottaisi kasteen. Ja niin tämä ruhtinas 

tuli kristityksi. 

, Nyt tuli toinen meno. Palattuaan Kiovaan Vladimirista 
tuli kansansa apostoli. Epájumalankuvat kaadettiin. Perunin 
kuva piestiin ja syöstiin Dnjepriin, ja kun kansaa kokoontui 
joen äyräälle entistä jumalaansa palvelemaan, sysäsivät 
Vladimirin sotamiehet palvojat joen aaltoihin. Ja sitten 
komensi Vladimir kaikki kiovalaiset, miehet ja naiset, 
isännät ja orjat, vanhukset ja lapset, alasti jokeen. Itse hän 
seisoi rannalla ympärillään papit, jotka lukivat kasteen 
sanat. 

Niin kiovalaiset kastettiin, ja samoin Vladimir — verraten 
usein väkivaltaisiakin keinoja käyttäen — vakiinnutti krei- 
kanuskon Venäjällä. »Hàn on uskollinen kreikkalaiselle vai- 
molleen, hän jakaa suuret tulonsa kirkolle, köyhille; ja rikos- 
ten lisääntyessä hän epäilee langettaa niistä kuolemantuomi- 
. oita» Näin Nestor ylistää tätä ruhtinasta. Vladimirista tuli 
myös pyhimys. Ja hänestä kertovat kansantarinat ihmeellisiä 
asioita. »Hän ei ollut Venäjän kylien asukkaille Vladimir 
kastaja tai oikeauskoisen kirkon pyhä Vladimir, vaan mel- 
kein jumalallinen olento, niitten jumalien jälkeläinen, jotka 
hän hukutti. Kansalle, jonka keskuudessa pakanuus vielä 

rehotti, hàn oli yhä vielä Kiovan aurinko» — sanoo 
Rambaud. 


Kirjallisuutta: 
Alfred Rambaud. Venäjän historia. Suomentanut P. Han- 
nikainen. Helsinki 1880. 


V. Kljutshevskij: Venäjän historian pääpiirteet. Suomeksi 
toimittaneet T. Kaila ja Joos. J. Mikkola. Porvoo 1910. 


SUOMEN JOUTUMINEN KRISTIN- 
USKON YHTEYTEEN 


Ensimmäinen Suomen historian kuvaus — 
suomen kielellä kirjotettu ja painettu. 


UDEN testamentin suomennoksensa esipuheessa Mikael 

Agricola epäilee, että joku varmaan ajattelee: »Ah, 

joska minä tietäisin, kuinka eli koska tämä Suomen- 
maan kansa ompi kristityksi tullut!» Herätettyään näin 
kysymyksen hän siihen myös vastaakin. Niin syntyy 
ensimmäinen Suomen historiaa koskeva esitys, joka vielä 
päälle päätteeksi on suomenkielinen. 

Agricolan selitys on seuraava: 

Siihen lyhikäisist näin vastataan, että Anno Christi 
incarnati') 1150, Ruotsis ulosvalittiin yksi kuningas nimeltä 
Erik Sedvarin*) poika, jonka me nyt $.3) Erikiksi kutsuma, 
joka sillä samalla ajastajalla, kuin hän kuninkaaksi tullut oli 
rupeisi ajattelemaan Kristusen uskon myös tähän Suomen 
maahan uloslevittääksens. Läksi sentähden tänne suuren 
sotaväen lugun kansa ja piti S. Henrikin myötäns, joka 
Upsalas piispan oli, asetti niin sodan suomalaisten vastaan, 
jotka myös Finniksi kutsutaan, ylitsevoitti heitä, otti sitte 
heitä armohons ja ystäväksens ja annoi saarnattaa Jumalan 
sanoja heidän edesäns. Ja kuin hän kotians meni, jätti hän 
tässä S. Henrikin piispaksi ja saarnaajaksi, joka kohta 
myös toisna vuonna sen jälkeen kuoliaaksi lyötiin. Ja että 
hän oli Engelandist sugunen, sentähden myös aina sitte 
tähän asti ompi tässä hiippakunnasa niinkuin muisaki lati- 
nan kieli kirkoisa, seurakunnisa ja Jumalan palvelukses 
alati ja enimiten pruukattu ja harjoitettu. Jota myös ne 
vanhat kirkon raamatut, kuin kirkoissa löytään, vielä 


1) Vuonna Kristuksen lihaan tulemisen jälkeen. ?) Oikeas- 
taan: Jedvardin. 3) S.—Sankt, s. o. pyhä. 


13 — Suomen kansan aikakirjat. I. 

nyt julkisesta todistavat. Ja tällä virgalla suomalaiset 
ensin tulit kristityksi. Mutta Anno domini!) 1248 niin yksi 
toinen Erik kuningas, Lespe?) liikanimeltä, lähetti suuren 
sotaväen tänne Suomen maahan hänen vävyns Birger Jerlin 
kansa, joka sen väen päämies oli, ja ylitsevoitti hämäläiset. 
Mutta hän heitä vainoisi ja ahdisti siihen asti että he annoit 
heidäns kastettaa ja kristityksi käätä. Niille hän siis annoi 
rauhan hengens ja tavarans pääle. Vaan niille muille kris- 
tittömille eipä hän yhtään rauhaa antanut siihen asti kuin 
he uskon vastaanotit. Ja tällä muodolla hämäläiset ensin 
tulit kristityksi. Edespäin ompi taas tietäminen että Anno 
domini 1293 niin se herra Torgil, Ruotsin marski, kokosi 
paljo sotakansaa ja lähetti sen Karjalan maahan. Sillä että 
ne karjalaiset teit aina vahinkota Hämeen ja Suomen maan 
pääle, niinkuin ne myös olit aina suurii vahingoita ennen 
tehnyet kristittyden pääle. Ja silloin karjalaiset ylitsevoi- 
tettiin ruotsalaisist, jotka silloin kohta Viipurin linnan ja 
kaupungin rakensit karjalaisten ja venhääläisten3) asetta- 
miseksi. Ja niin tällä tavalla myös karjalaiset ensin tulit 
kristityksi ja käättiin kristinuskohon. Näistä myös nyt 
kyllä arvataan ja merkitään, että se Uudenmaan rantakansa 
Borgon*) ja Rasburin®) lääneis, että myös kaikki luotolaiset 
Kalandis ja pohjalaiset, jotka vielä tänäpänä ruotsinkielillä 
puhuvat, ovat ollut Ruotsista eli Gollannista$) ensin ulos- 
tulleet. Sillä että koska nämät kristittömät suomalaiset, 
jotka silloin pakanat olit ja manteris asuit, tahdoit luoto- 
laisia tavans perästä vahingoittaa, niin heillä olis tila ollut 
taikka venheellä eli laivalla kohta Ruotsiin välttää, turvaa 
ja apuu sieltä niinkuin langoistans ja ystävistäns pyytämään. 
Sentähden he ovat kauan ennen kristityt olluet kuin ne muut 
tämän Suomen hiippakunnan ja maan asuvaiset. Nyt vii- 
mein, vaikka näissä kansoisa ovat moninaiset kielet eli 
puheen tavat, niin että kuki näistä maakunnist jotakin 
murtaa toisen maan kielistä, kuitenkin että tämä koko 


1) Herran vuonna. ?) = Sammalkieli. 3) venäläisten. 4) Por- 
[i 5) Raaseporin (Tammisaaren läheisyydessä). *) Gotlan- 
nista. 

hiippakunta Suomenmaaksi kutsutaan, joka ompi niinkuin 
muiden äitei, sillä että hän!) ensin tuli kristityksi ja tässä 
Turussa ompi maakunnan emäkirkko ja piispan stuoli ja 
istuin, sentähden ompi tässä p. Uuden Testamentin kirjoissa 
suomenkieli?) enimiten pruukattu.» 


Näin Agricola kertoo Suomen ristimisestä. Uudempi 
tutkimus on kuitenkin tullut siihen tulokseen, että kris- 
tinusko on Suomessa ollut tunnettu jo ennen ruotsa- 
laisten tekemiä n.s. ristiretkiä. Ja sehän on luonnollis- 
takin. Eihän tämä meidän maamme ollut täysin muusta 
maailmasta eristetty syrjäinen kolkka, jolla ei olisi ollut 
mitään suhteita naapureihin. Päinvastoin oli yhteys sekä 
länteen että itään olemassa, kuten jo olemme monessa 
yhteydessä nähneet. Ja silloin voi helposti ymmärtää, että 
tieto »Ristin Kiesuksesta» ja »Santta Maariasta» oli jo sangen 
aikaisin levinnyt tännekin. Onpa oletettu, että täällä olisi 
jo varhain ollut jonkunlaisia kristillisiä seurakuntiakin. 
Näin on saattanut olla ainakin Lounais-Suomen saaristossa, 
ja varsinkin Ahvenanmaan ruotsalaisen väestön keskuudessa, 
koskapa Agricolakin mainitsee »luotolaiset» varhemmin kris- 
tityiksi kuin mantereen puoleiset suomalaiset. 

Varmaa onkin, että suomalaiset heimot jo aikaisin ovat 
tulleet kosketuksiin kristinuskon kanssa, koskapa siihen 
viittaavat sanat pappi, risti, pakana ja raamallu ovat suo- 
men kieleen juurtuneet slaavilaisina lainasanoina jo ennen 
historiallisen aikamme alkua. 

Kristinuskon vakiinnuttivat Länsi-Suomessa kuitenkin 
Ruotsista tehdyt n.s. ristiretket ja Laatokan Karjalassa 
Novgorodin käännytystoimenpiteet. 


Kirjallisuutta: ; 
Jaakko Gummerus: Mikael Agricola. Jyväskylä 1905. 


1) S.o. Varsinais-Suomi (Turun seutu). ?) S.o. Varsinais- 
Suomen murre. 

vanha ruotsalainen legenda seuraavaa: 

»Ennen muuta Eerik otti pitääkseen huolta Upsalan 
pyhäköstä, jota nyt sanotaan Vanhaksi Upsalaksi, ja jonka 
muinaiset kuninkaat, hänen esi-isänsä, olivat perustaneet ja 
rakentaneet; ja hän lähetti sinne pappeja, jotka suorittivat 
jumalanpalvelusta ja täydensivät kirkkoa jyhkeällä kirkon- 
rakennuksella. Sitten kulki hän rahvaan keskuudessa ympäri 
valtakuntaansa lakia ja oikeutta jakaen, väistymättä oikealle 
puolelle suosion ja lahjojen toivossa, tai vasemmalle puolelle 
vihan ja pelon vuoksi, vain kulkien eteenpäin oikeata tietä, 
joka vie taivaan valtakuntaan. Niin hän rakensi sovinnon 
vihamiesten kesken, pelasti ne, jotka olivat mahtavampiensa 
sortamia, vahvisti niitä, jotka olivat oikeudenmukaisuuden 
tiellä, karkottaen valtakunnasta säälimättömät ja nurjat 
ja jakaen jokaiselle oikeutta lain mukaan. 

Tänä kevännä oli kuningas uuttera rukouksissaan, 
valvomisessaan ja paastoamisessaan, armelias murheellisten 
ihmisten vastoinkäymisiä kohtaan, antelias almuissaan köy- 
hälle kansalle, karkaisi ruumistaan uutterasti karvaver- 
holla, jota hän piti yllään silloin kuin hän oli masentunut 
ja kiusaantunut — ja säilytetään tätä pukua vielä tänä päi- 
vänäkin Upsalan tuomiokirkossa sen kalleuksien joukossa, 
sillä se oli kostunut hänen pyhästä verestään. 

Nyt, kuten edellä on mainittu, kun pyhä kirkko oli raken- 
nettu ja valtakunta hyvässä kunnossa, kokosi hän sota- 
joukon pyhän uskon puolesta ja vihollista vastaan, ottaen 
mukaansa Upsalan Pyhän Henrik piispan, ja läksi Suo- 
meen, joka tuohon aikaan oli pakanallinen ja teki suurta 
vahinkoa Ruotsille. sitten pyysi pyhä Eerik Suomen kan- 
saa omaksumaan kristillisen uskon ja tekemään rauhan hänen 
kanssaan. Mutta kun he eivät tahtoneet omaksua sitä, tais- 
teli hän heitä vastaan ja voitti heidät miekalla, kostaen 
urhoollisten kristittyjen miesten veren, jota he kauan ja 
paljon olivat vuodattaneet. Ja kun hän sitten oli saavut- 


55; Pyhästä ja hänen ristiretkestään Suomeen kertoo 

Sivukuvia P. Henrikin kenotafissa. Vrl. siv. 224—25. 


tanut näin kunniakkaan voiton, heittäytyi hän jumalalli- 
siin rukouksiin langeten polvilleen kyyneliä vuodattaen. 
Silloin kysyi muudan hänen hyvistä miehistään häneltä, 
miksi hän itki, vaikka hänen olisi pitänyt pikemminkin 
iloita kunniakkaasta voitosta, jonka hän oli saavuttanut 
meidän herramme Jeesuksen Kristuksen ja pyhän kristillisen 
uskon vihollisesta. Tällöin vastasi hän: Minä olen iloinen 
ja ylistän Jumalaa, että hän soi meille voiton. Mutta sitä 
minä suren kovasti, että tänä päivänä menetettiin niin 
monta sielua, jotka olisivat voineet saada iankaikkisen 
elämän, jos he olisivat omistaneet kristinuskon.’ 

Sitten kutsui Pyhä Eerik eteensä väen, joka oli jäänyt 
kaatumatta, ja asetti maahan kristinuskon ylläpitäjäksi 
edellämainitun Pyhän Henrikin, joka sitten tuli siellä mart- 
tyyrikunnialla kruunatuksi. 

Kun nyt kymmenes vuosi oli kulumassa hänen halli- 
tuksestaan, silloin nosti ihmisten vanha vihollinen perkele 
häntä vastaan vihollisen, jonka nimi oli Maunu, tanskalai- 
nen ruhtinaanpoika, joka esitti vaatimuksia valtakuntaan 
äitinsä puolelta. Hän sai puolelleen suostutetuksi yhden 
valtakunnan mahtavimmista miehistä sekä muita kieroja 
ja vääryydenhaluisia miehiä, jotka hän voitti lahjoilla ja 
suurilla lupauksilla. Ja he yhtyivät ja liittoutuivat murha- 
takseen kuninkaan ja keräsivät salaa sotajoukon, kunin- 

kaan tietämättä, hänen mitään pahaa aavistamatta, ja läk- 
sivät häntä vastaan suurin voimin aina Itä- Arosiin asti, 
jota nyt sanotaan Upsalaksi. 

Sillä aikaa kuin tämä pyhä kuningas kuunteli jumalan- 
palvelusta ja messua Pyhän Kolminaisuuden kirkossa, tuli 
hänen palvelijansa ilmottamaan hänelle, että viholliset oli- 
vat saapuneet kaupungin edustalle ja että oli viisainta tart- 
tua aseisiin ja lähteä heitä vastaan. Silloin vastasi hän näin: 
'Antakaa minun rauhassa kuunnella loppuun tämän suuren 
juhlapäivän messu! Minä luotan Jumalaan, että jos jumalan- 
palvelus jää jotain vaille, me saamme sen toisaalla juhlal- 
lisesti kuulla.? Ja tämän sanottuaan hän heittihen Jumalan 
huomaan, teki ristinmerkin sekä pukeutui haarniskaan, 
samoin kuin ne harvat miehet, jotka olivat hänen muka- 
naan. Miehuullisesti he ottivat vastaan vihollisensa. Ja 
viholliset hyökkäsivät hänen kimppuunsa ja löivät hänet 
maahan, iskien ja pistäen häneen haavan toisensa jälkeen, 
ja löivät häpeällisesti poikki hänen kunnianarvoisan pannia; 
kun hän jo oli puolikuollut. 

Niin läksi hän voittaneena taistelusta ja pääsi ikuiseen 
rauhaan. Silloin tapahtui sellainen ihme, että huoneeseen, 
jossa hänen verensä ensiksi oli vuotanut, puhkesi pulppuava 
lähde, joka on vieläkin olemassa, todistukseksi hänen pyhästä 
marttyyriudestaan.» 


* 


Legendan Eerik on toinen kuin se kuva, jonka me saamme 
niukoista historiallisista lähteistä. Onhan selvää, että kun 
Pyhän Eerikin legenda kirjotettiin enemmän kuin vuosisata 
kuninkaan kuoleman jälkeen — ja, kuten on osotettu, 
määrätyssä tarkotuksessa — se ei voi olla kaikissa yksityis- 
kohdissaan luotettava. Ainakin se sisältää kouraan tuntuvia 
liiotteluja Eerikin pyhyydestä. Paljon huomiota herätti 
aikanaan 1890-luvulla ruotsalainen tutkija Knut Stjerna 
aaterikkaalla ja henkevällä, mutta rohkealla legendan 
kritiikillään, jolla hän vertaamalla legendaa historiallisiin 
lähteisiin murskasi sen pala palalta. Muutamasta tanska- 


* 

laisesta luostarikronikasta Stjerna tapasi tiedon, että Varn- 
hemin luostarin munkkeja oli vainottu ja heidät viimein, 
vuonna 1158, karkotettu luostarista kuningas Eerikin ja 
hänen puolisonsa Kristiinan toimesta. Seudun väestö oli 
kiihotettu munkkeja vastaan, ja joku lähiseudun pappi oli 
tehnyt kaikkensa vainotakseen luostariveljiä antamalla 
joukon pahamaineisia naisia sopimattoman kevyissä puki- 
missa häiritä heidän juhlakulkuettaan luostarin ympäri 
palmusunnuntaina. 

Tästä kuningasparin nurjamielisyydestä voikin helposti 
tehdä sellaisen johtopäätöksen, että Eerik oli suorastaan 
vihamielinen kristinuskoa kohtaan. Kronikan sanat, että 
munkit saivat palata takaisin, »kun kuningas Eerik ja kunin- 
gatar Kristiina olivat tulleet lempeämmiksi», osottavat kui- 
tenkin, että tällainen johtopäätös olisi hätäinen, mutta 
joka tapauksessa tekee se sen vaikutuksen, että kuningas 
Eerik on ollut hyvin laimea kristitty. Ettei hän koskaan 
ole tehnyt mitään ristiretkeä, sitä piti Stjerna todistettuna. 
Sillä jos tämä pyhälle kirkolle niin merkityksellinen retki 
olisi tapahtunut, niin pitäisi meillä olla jäljellä jokin paavin 
kirje, jossa kehotettaisiin siihen tai ainakin kiitettäisiin 
siitä. Mitään sellaista ei ole kuitenkaan olemassa. 

Kuinka on siis tarinan kuva Eerik Pyhästä syntynyt? — 
kysyy Stjerna. Niin, historian Eerikiä on koristeltu monilla 
piirteillä, joita on lainattu eri henkilöistä, lähinnä eräästä 
lähetyssaarnaaja Eerikistà, joka vuosisataa aikaisemmin oli 
vaikuttanut Uplannissa ja joka muutaman kristittyjä vas- 
taan tapahtuneen vainon aikana mestattiin Flottsundissa 
lähellä Upsalaa. Mutta ei tässä kyllin: Stjerna toteaa myös, 
että kuningas Eerik Pyhän hahmo legendassa on lai- 
nannut joitakin piirteitä svealaisten vanhalta, paka- 
nalliselta kansallisjumalalta Frejltäkin, jonka lisänimenä 
näyttää olleen Eerik ( 2»kaikkivoipa»). Vanhin kristinusko 
ei voinut, niin Stjerna esittää, olla omaksumatta kosolta 
sellaista, millä oli pakanallinen alkuperä. Niinpä katso- 
taan Norjan kansallispyhimyksen, Olavi Pyhän, olevan 
Tor jumalan perillinen. Frejllä ja pyhällä kuninkaalla ei 
ollut ainoastaan Eerikin nimi yhteinen: kuningas Eerikhän 

kaatui myös seudulla, missä Frejtä erikoisesti palvot- 
tiin. Varsinkin yksi helposti havaittava piirre siirtyi tämän 
jumalan palvonnasta nyt pyhimykselle: samoin kuin paka- 
nallisena aikana Frejn kuvaa kuljetettiin ympäri maa- 
seutua hyvän vuodentulon saamiseksi, samoin kannettiin 
kristillisenä aikana Pyhän Eerikin lippua ympäri »pyhittä- 
mässä maan hedelmää»; ja muisto Pyhän Eerikin voimasta 
vuodentuloon nähden on vielä jäljellä ruotsalaisessa sanan- 
parressa »Eerik tähkän antaa, Olavi kakun kantaa.» 

Vilkkaassa asiantuntijain keskustelussa, joka seurasi 
Stjernan mielenkiintoista tutkimusta, tuli esiin tosiasioita 
ja näkökohtia, jotka oleellisissa kohdissa heikensivät hänen 
kritiikkinsä todistusvoimaa. Niinpä viitattiin siihen, että 
kuningas Eerikin ja kuningattaren vainotoimenpiteet Varn- 
hemin munkkeja vastaan johtuivat, esitetyn tanskalaisen 
kronikan omien sanojen mukaan, kuningattaren perintö- 
maata koskevasta riidasta — hän oli nim. sukua sille nai- 
selle, joka oli lahjottanut luostarille sen maaomaisuuden. 
Aivan hyvin tunnettuahan on, mikä voima tällaisilla sei- 
koilla on korkeampien näkökohtien hälventämiseksi. Ja 
tässähän oli kysymys jostakin tuolle ajalle aivan tavatto- 
masta ilmiöstä, perintömaan lahjottamisesta sukua kuule- 
matta luostarille. Poliittiset pyrkimykset ovat voineet 
lisäksi vaikuttaa: luostarin oli perustanut Eerikin suvun 
kanssa kilpaileva Sverkerin suku, joka sen kautta oli koet- 
tanut saada vaikutusvaltaa Länsi-Göötanmaassa. Mutta sen 
tahtoi kuningas Eerik ehkäistä karkottamalla ensin munkit 
ja sitten tarkemmin harkittuaan asiaa rupeamalla itse heidän 
suojelijakseen. 

Uusimpien tutkimusten mukaan liittyi kuitenkin tämä 
Eerikin ja Varnhemin munkkien välinen ristiriita siihen 
erimielisyyteen, mikä oli havaittavissa silloisessa Ruotsin 
kirkossa. Se munkkikunta, johon Ruotsin vanhimmat 
luostarit kuuluivat, n. s. cistercilàismunkkikunta, työskenteli 
kaikin voiminsa uudistaakseen kirkon perin pohjin ja tätä 
varten vapauttaakseen sen maallisesta ylivallasta eri maissa. 
Mutta tässä taistelussa »kirkon vapaudesta» kohtasivat 
cisterciläiset luonnollisestikin vastarintaa ruhtinaitten puo- 

lelta, ja tätä vastustusta edusti Ruotsissa kuningas Eerik, 
joka sen sijaan työskenteli säilyttääkseen ja vahvistaakseen 
Ruotsin kansalliskirkkoa sillä pohjalla, että kuningas olisi 
sen johtajana. Fi ole niinmuodoin sattuvaa Stjernan tavoin 
sanoa Eerikiä laimeaksi kristityksi. Hänet on sen sijaan 
merkittävä vanhoillis-kansalliskirkolliseksi kristityksi. 

Mutta kuinka on sitten tähän yhdistettävä se, että hän 
vähän myöhemmin rupesi munkkien suojelijaksi? Cisterci- 
läiset ovat selvästikin Ruotsissa, samoin kuin useimmissa 
muissakin maissa, voineet voittaa kaiken vastarinnan. 
Heidän uudistusliikkeensä on Ruotsissa saanut sellaisen 
vallan mielissä, ettei maksanut vaivaa ajan mittaan vas- 
tustaa heitä. Eerikin on täytynyt tehdä tämä kokemus, ja 
sen vuoksi hän on myöskin siirtynyt heidän suojelijakseen, 
ehkäpä henkilökohtaisestikin vakuutettuna siitä, että hei- 
dän edustamansa kanta oli korkeampi. 


* * 
s 


Siihen vilkkaaseen keskusteluun, jota on käyty Eerik 
Pyhästä ja hänen ristiretkestään, ovat myös suomalaiset 
ottaneet-osaa. Äskettäin on tohtori JalmariJaakkola 
laajassa ja perusteellisessa tutkimuksessaan »Pyhän Eerikin 
pyhimystraditsionin, kultin ja legendan synty», osottanut, 
että pyhän Eerikin legenda on kirjotettu siinä mielessä, 
jotta saataisiin aikaan ajan »kultilisia ja kirkollistieteellisià 
vaatimuksia vastaava kirjallinen tuote. Tämä legendan 
aito kirjallinen luonne ei luonnollisesti kuitenkaan miten- 
kään a priori kumoa tai vastusta sellaisia tavattoman yleisiä, 
harvoja ja varsin vaivattomasti legendaan liittyviä his- 
toriallisia ilmotuksia, kuin että hän esim. teki retken Suo- 
meen, että hän sai surmansa Maunu Henrikinpojan toimesta 
Ärosissa 18 p:nä toukokuuta v. 1160 ja että hänen hallitus- 
aikansa kesti kymmenettä vuotta. Päinvastoin jokin määrä 
vaivatonta ja kirjottajan aikaan varmaan vielä hyvin yleistä 
historiallista tietoa oli suorastaan välttämätön, jollei tahdottu 
pyhimystä paikallisesti ja ajallisesti sijottaa pelkästään 

— ilmaan» Ja niiksi kirjallisiksi esikuviksi, joita lähinnä 
on ollut tämän legendan kirjottajalla, sama tutkija yksi- 
tyiskohtaisesti tekemällä vertailuja todistaa etenkin eng- 
lantilaisen Pyhän Edmundin ja norjalaisen Pyhän Olavin 
legendat. Näiden »reliikkejä epäilemättä vanhassa Upsalassa 
jo kauan oli palvottu Pyhän Eerikin reliikkien ohella. Edel- 
lisellä näistä oli jälkimmäisen rinnalla vielä se etu, että hän 
ei ollut Ruotsin kirkolliselle tajunnalle niin tuttu kuin vii- 
meksimainittu ja että hänen legendansa oli kirjottanut 
erikoisen huomattava kirkollinen ja varsinkin tyylillinen 
auktoriteetti ja laajalti tunnettu keskiaikainen monitietei- 
lijä, jonka merkityksestä Pyhän Eerikin legendan oppineen 
kirjottajan varmaan on täytynyt olla selvillä» Täksi kir- 
jottajaksi Jaakkola arvelee 1200-luvun lopulla eläneen arkki- 
piispa Fulkon sukulaista ja kirjallisen perun perijää Israel 
Erlandia, sekä sepittämisajaksi n. v:a 1290, jolloin Upsalan 
tuomiokirkkotyö oli kiihkeimmillään. 

Eerikin retkestä on sama tutkija esittänyt sen käsityk- 
sen, että koko retken päähenkilö olisikin ollut Henrik piispa, 
joka saapui Suomeen vakiinnuttamaan täällä jo jalansijaa 
saavuttanutta kristillistä kirkkoa ja järjestämään sen oloja. 
Hän asettaa — monen muun tutkijan tavoin — paavin 
lähettilään käynnin Ruotsissa juuri ennen Eerikin retkeä 
tämän retken yhteyteen ja näkee siis siinä suorastaan 
kirkkopoliittiset tarkotusperät. 

Aivan toiselle kannalle on asettunut toinen suomalainen 
tutkija, Arvi Korhonen. Hän on esittänyt sellaisen 
käsityksen, että Eerik Pyhä olisi tehnyt retkensä Suomeen 
varsinais-suomalaisten kutsumana. Hän näkee paavi Alek- 
santeri III:n n. s. Gravis admodum bul- 
lassa ainoan luotettavan kertomuksen 
tästä retkestä. Jo ennen häntäkin on 
kyllä moni tutkija pitänyt mahdollisena 
sitä, että tässä bullassa puhuttaisiin n.s. - 
SN ensimmäisestä ristiretkestä, mutta ei ku- 
Kaulanikama kaan ole antanut sille näin suurta mer- 
A y EU AEN kitystà tässä suhteessa. Bulla kuuluu 

tuomiokirkossa, | suomennettuna: 

»Paavi Aleksanteri III Upsalan arkkipiispalle sekä hänen 
alapiispoilleen ja Guttorm jaarlille. 

Sangen kova ja haikea valitus on esitetty apostoliselle 
istuimelle, että suomalaiset (»Phinni») aina, milloin vihol- 
listen sotajoukko heitä uhkaa, lupaavat pitää kristillisen 
uskon ja halukkaasti pyytävät saarnaajia ja kristillisen lain 
opettajia, mutta sotajoukon mentyä hylkäävät uskon, 
halveksivat ja kovin vainoavat saarnamiehiä. Sen vuoksi, 
koska he siten näkyvät halventavan Jumalaa ja pilkkaavat 
kristinuskoa, ja koska he sillä tavoin osottautuvat kahden- 
kertaisiksi kadotuksen lapsiksi, pitäen autuutenaan ja elä- 
mänään ainoastaan maallisia asioita, taivaallisista huoli- 
matta, eikä ole soveliasta, että kristitty nimi on hädässä 
suojeluksena, vaikka sitä onnen aikana halveksitaan ja hyljek- 
sitään, niin kehotamme ja käskemme teitä kaikkia, että, 
voidaksenne vasta heidän petostansa ja viekkauttansa 
viisaudella ja maltilla kavahtaa, ette anna heidän enää, 
jos pakko tulee, turvautua teidän apuunne ja suojaanne, 
elleivät he jätä teidän haltuunne linnotuksiansa, jos heillä 
semmoisia on, taikka muuten anna niin täydellistä takausta 
ja vakuutta, etteivät vasta millään tavalla saata jalkaansa 
peräyttää tai valppauttanne kiertää, vaan pakotetaan vah- 
vasti pitämään ja säilyttämään kristillisen uskon merkkejä, 
etteivät enää näyttäisi olevan niiden joukkoa, joista on 
sanottu: ”hän tunnustaa Sinua, niin kauan kuin teet hänelle 
hyvää.? Tuskulanumissa syyskuun 9 p:nä (joko 1170 tai 
1171).» tt 

Paavin bullassa olevat Suomea koskevat tiedonannot, 
jotka ilmeisestikin ovat asioita läheltä seuranneiden henki- 
löiden paaville kuvaamia, Korhonen selittää seuraavasti: 
Varsinais-suomalaisia uhkasi vaara idästä ja siksi he kään- 
tyivät ruotsalaisten puoleen apua pyytäen. Nämä tulivat, 
mutta sillä ehdolla, että varsinais-suomalaiset lopullisesti 
kääntyisivät kristinuskoon. Mutta kun he tulivat »pyydet- 
tyinä ja varsinais-suomalaisten liittolaisina, eivät he vallan- 
neet näiden linnotuksia eivätkä ottaneet muitakaan takeita, 
vaan tarvittavan avun annettuaan palasivat kotimaahansa.» 
Ja sitten hän jatkaa: »Siihen kuvaukseen, minkä Gravis 


904 SUOMEN JOUTUMINEN KRISTINUSKON YHTEYTEEN. 


admodum bulla antaa tilanteesta Suomessa sekä Suo- 
men ja Ruotsin välisistä suhteista, täytyy myös sisältyä 
sen retken, jota me nimitämme ensimmäiseksi ristiret- 
keksi. Paavi nim. sanoo  varsinais-suomalaisten aina 
menettelevän kuvaamallaan tavalla ja ruotsalaisten toi- 
minnan vastaavasti jääneen tuloksettomaksi. Kun Eerikin 
retkestä oli kulunut vain toista vuosikymmentä, on senkin 
` täytynyt olla tuon yleiskatsauksen puitteisiin sopiva. 
Lisävarmuuden siitä antaa bullaa kirjotettaessa vallinnut 
tilanne, nim. Suomen riippumattomuus Ruotsista. Koko 
bulla on laadittu sävyyn, joka todistaa paavin ensimmäistä 
kertaa antavan neuvoja ruotsalaisille suomalaisten kään- 
nyttämisessä käytettävistä menetelmistä. Kirkolliset ja 
valtiolliset intressit Suomen suhteen olivat tähän saakka 
kehittyneet liian irrallisina, toisistaan riippumatta, minkä 
epäkohdan poistaminen nyt oli bullan tarkotuksena. Asioi- 
den käsittelytapa olisi aivan toinen, jos kirkkopolitiikan 
tosiaankin jo aikaisemmin olisi onnistunut järjestää risti- 
retki Ruotsista Suomeen. Mutta silloin on pakko luopua 
yrityksistä selittää ensimmäinen ristiretki kaukonäköisen 
kirkkopolitiikan suunnittelemaksi ja tyytyä siihen kui- 
vaan ja yksinkertaiseen tosiasiaan, että Eerik teki Suomen- 
retkensä varsinais-suomalaisten pyytämänä ja liittolaisena.» 

Kuvatessaan sitten suomalais-novgorodilaisia suhteita 
Korhonen olettaa, että »noveorodilaiset ulottivat Hämeen- 
retkiään Varsinais-Suomeenkin ja että heidän retkensä tapah- 
tuivat tietenkin kesällä ja sellaisella säännöllisyydellä, että 
niiden aika voitiin ennakolta määritellä» Tuntuu kuitenkin 
vähän vaikealta uskoa, että nämä retket olisivat olleet niin 
säännöllisiä, että varsinais-suomalaiset olisivat tienneet niistä 
ilmottaa etukäteen ruotsalaisille ja pyytää apua. Ja hiukan 
ihmeelliseltä tuntuu myös se, että ruotsalaiset, jotka Korhosen 
Lodistelun mukaan olivat vielä etupäässä pakanoita ja vailla 
sellaisia ominaisuuksia, jotka olisivat tehneet ristiretken 
heidän puoleltaan mahdolliseksi, kuitenkin asettivat apunsa 
ehdoksi sen, että suomalaiset kääntyisivät kristinuskoon. 


Mutta mielenkiintoa vailla ei tämä Korhosenkaan selitys- 
yritys ole. 


O 

Pyhä Henrik. 


Kuka oli tarinan Pyhä Henrik? 


YKYÄÄN pidetään varmana, että Eerik Pyhän retki 
N Suomeen on historiallinen. Yleensä ei myöskään epäillä 

hänen seuralaisensa  historiallisuutta, vaikka sellai- 
siakin käsityksiä on esitetty, että kertomus Henrik piispasta 
olisi Eerikin taruun myöhemmin tullut lisäys. Heikki 
Ojansuu, joka v. 1917 julkaisi tutkimuksensa Piispa 
Henrikin surmavirrestä, lausuu: yTodennäköiseltä ainakin 
tuntuu, että kertomuksiin Suomen Henrikistä on liittynyt 
piirteitä siitä Hericus (toisin: Henricus) peregrinuksesla, 
joka Adam Bremeniläisen tietämän mukaan on 1000- 
luvun puolivälissä vaikuttanut uplantilaisten keskuudessa 
ja joka saavutti martty yrikruunun.» Edellämainittu Stjerna 
yhdistää tämän Hericus peregrinuksen siihen lähetyssaarnaaja 
Ericus monachukseen, Eerik munkkiin, (vrt. s. 199), joka 
mainitaan Pyhän Bothvidin elämäkerrassa ja joka sen mukaan 
murhattiin Flottsundissa ja jonka ruumis sitten vietiin Tel- 
jeen (in Telgas) haudattavaksi, sekä osottaa useita yhtäläi- 
syyksiä Suomen Henrikin ja näitten välillä: 

Ensiksi oli Hericus peregrinus ulkomaalainen, otaksut- 
tavasti englantilainen — piispa Henrikin syntymämaaksi 
on myös ilmotettu Englanti. ; 

Hericus peregrinus oli Sveanmaassa ja nimenomaan 
Uplannissa lähetyssaarnaajana — Henrik piispa taas mai- 
nitaan Upsalan piispana. 

P. Henrikin kenotafin kansikuva. 
Vri. siu. 224. 


Hericus peregri- 
nus kärsi marttyyri- 
kuoleman siten, että 
hänen päänsä hakat- 
tiin poikki — Piispa 
Henrik kuoli myös 
kirveen iskusta. 

»Näihin Stjernan 
rinnastuksiin voi» — 
huomauttaa Ojan- 
suu — »lisätä sen, 
että Kokemäellä, 
jossa Henrikin kultti 
ainakin jo v:n 1300 
seuduilla on vallin- 
nut, on ollut Teljän 
kaupunki. — Merkil- 
listä kyllä on juuri 
täällä ollut vanha, 
Henrikin nimeen liit- 
tyvä lato, sama, 
jonka ympärille 
Henrikin muisto- 
merkki on raken- 
nettu. Teljän kau- 
pungin nimi ei mie- 
lestäni ole erotet- 
tavissa lukuisista 
Ruotsin Telge nimi- 
sistä kaupungeista. 
Kenties viikingit 
ovat sen Kerran 
kauppansa tueksi 
perustaneet. Nain 
saisi Stjernan ajatus 
siitä, että Henrik 
olisi ollut svealaisilla 
molemmin puolin 

merta (Suomen ja Ruotsin) yhteinen pyhimys, mielestäni 
huomattavan lisätuen. 

Mutta minusta tuntuu kuitenkin siltä, ettei ole syytä 
pitää Hericus peregrinusta ja Ericus monachusta samana 
henkilönä. Jälkimmäinen voi hyvinkin olla tanskalainen 
tai ruotsalainen, mutta edellisen ulkomaalaisuus on kiistä- 
mätön » 

Ojansuu ei epäilekään, ettei Suomi jo v:n 1000 seu- 
duilla olisi kuulunut ruotsalaisten, lähinnä svealaisten valta- 
piiriin. Ja esityksensä hän lopettaa seuraavin sanoin: 

»Näin olisi meidän Pyhä Henrikimme elänyt jo 100 
vuotta ennen ensimmäistä ristiretkeä. Hän olisi vaikutta- 
nut Kokemäenjoen laaksossa ja jossakin niillä main kärsinyt 
marttyyrikuoleman. 

Sitten ovat kertomukset Henrikistä liittyneet Eerik Pyhän 
tänne tekemään retkeen, jolla arvatenkin on ollut etupäässä 
alueenvaltauksen luonne. 

Kun ruotsalaisten kääntäminen kristinuskoon alkoi jo 
800-luvun alkupuoliskolla ja edistyi niin, että Uplanninkin 
suurtalonpojat jo 1000-luvun puolivälissä olivat kristittyjä, 
niin on hyvinkin todennäköistä, että ensimmäisiä yrityksiä 
suomalaisten  küüntümiseksi on tehty ainakin jo 1000- 
luvulla.» 


Mutta nykyisin ovat useimmat tutkijat kuitenkin sillä 
kannalla, että Henrik piispa on todella seurannut Eerik 
kuningasta Suomeen. 


Pyhän Henrikin legenda. 


Pyhän Henrikin legenda, joka on latinaksi kirjotettu, 
sisältää kyllä osaksi samanlaisia kirjallisia piirteitä kuin 
Eerikinkin legenda, mutta pääkohdiltaan se kuitenkin perus- 
tuu historiallisiin tapahtumiin. Suomeksi se kuuluu: 

»Kun ylistettävä kuningas Eerik Pyhä hallitsi Ruotsissa, 
oli kunnianarvoisa ylipappi Henrik Pyhä Upsalan hiippa- 
kunnan esimiehenä; hän oli syntynyt Englannissa ja vietti 
erittäin jumalista elämää sekä oli tunnettu tapojensa puh- 

taudesta. He — Eerik kuningas ja Henrik piispa — olivat 
kuin kaksi suurta ikkunaa, joista sen maan kansa yhä 
enemmän ja enemmän sai valoa ja oppi totista Jumalaa 
tuntemaan ja häntä palvelemaan. 

Mutta koska suomalaiset siihen aikaan olivat tietämä- 
töntä ja julmaa kansaa, joka usein aikaansai Ruotsin asuk- 
kaille suuria häviöitä, kokosi kuningas Eerik Pyhä sotajou- 
kon, otti mukaansa Upsalan hiippakunnasta Henrik Pyhän 
ja teki sotaretken kansansa ja kristinuskon vihollisia vas- 
taan. Kun hän oli sotavoimalla taivuttanut heidät kristin- 
uskoon ja valtansa alaisuuteen, kastattanut heistä suuren 
osan sekä rakennuttanut heidän maahansa kirkkoja, palasi 
hän kunniakkaan voiton saaneena Ruotsiin. 

Pyhä Henrik piti itseänsä kaitselmuksen lähettämänä 
Herran viinamäen hoitajana ja vartijana ja jäi rohkeasti, 
mitään vaaraa pelkäämättä, näihin seutuihin taivaallisen 
opin kasteella virvottamaan hentoja taimia, vasta kastet- 
tuja, edistääksensä Jumalan valtakuntaa. Oi, kuinka suuri 
oli se uskon into ja se jumalallisen rakkauden tuli, joka 
paloi hurskaan piispan sydämessä, kun hän luopui kaikesta 
ylellisyydestä, ystävistä ja siitä loistavasta asemasta, joka 
hänellä oli Upsalassa, pelastaaksensa muutamia köyhiä lam- 
paita, ja pani itsensä alttiiksi lukemattomille hengenvaa- 
roille! 

Mutta kun hän viisaudella ja uutteruudella ahkeroitsi 
Suomen kirkon perustamista ja vahvistamista, tapahtui, 
että hän tahtoi rangaista kirkkokurilla erästä miehentap- 
pajaa teon kauheuden tähden, jotta ei liian helppo anteeksi- 
saanti yhä yllyttäisi rikoksiin. Mainittua autuuden apukei- 
noa tuo onneton verenvikainen halveksi ja lisäsi vain lopul- 
lista tuomiotaan, vihaa pitäen sille, joka häntä terveellisesti 
ojensi. Niinpä kelvoton karkasi oikeudenpitäjän ja hänen 
oman autuutensa innostelijan kimppuun, jonka julmasti sur- 
masi. Niin kaatui Jumalan palvelija oikean asian puolesta 
ja astui kunniakas voitonpalmu kädessä Jerusalemin kor- 
keaan temppeliin. 

Sitten otti julma murhaaja pyhän ylimmäisen papin 
päästä lakin ja pani omaan päähänsä. Ja kun hän tuli 

kotiin, kerskasi hàn hirmuteostaan, sanoen muka kaata- 
neensa karhun. Mutta kun hän koetti ottaa lakkia päästään, 
tarttui nahka ja liha siihen kiinni, niin että hän samalla 
kiskaisi nekin páákallostansa. Se oli todellakin jumalallisen 
koston mukainen rangaistus miehelle, joka oli juljennut 
murhaajan kädellä hyökätä Herran voidellun kimppuun ja 
ryöstää vainajan. 

Kunnialla kruunatun marttyyrin sormi, joka talvella 
oli hakattu poikki, löydettiin sormuksineen jäittenlähdön 
aikana keväällä jääpalaselta, jolla korpin nähtiin sitä nok- 
kivan.» 

Sitten seuraa kuvaus niistä ihmeistä, joita Pyhä Henrik 
kuolemansa jälkeen pyhimyksenä teki, kun hurskaat ihmiset 
rukouksillaan kääntyivät hänen puoleensa. Mutta niistä 
vähän myöhemmin. 


Kansan muinaistietoja Pyhästä Henrikistä. 


Paitsi tätä katolisen kirkon miesten piirissä ainakin 
lopullisesti muodostunutta legendaa on säilynyt useita mui- 
takin muistoja Pyhästä Henrikistä. Halki vuosisatojen on 
kerrottu tarinoita hänen oleskelustaan Turun saaristossa, 
missä hän olisi kastanut kalastajia Utössä ja rakentanut 
kappelin, joka myöhemmin siirrettiin Jurmoon.  Utóstà 


14 — Suomen kansan aikakirjat. 1. 

Piispa Henrikin saarnahuone Kokemäellä Ylistaron kylässä. 


hänen kerrotaan siirtyneen Rymättylään, mistä mainitaan 
Pyhän Henrikin saari ja Pyhän Henrikin lähde. Manner- 
maalla hän kastoi suomalaisia Kupillaalla, jonka jälkeen 
hän lähti kiertämään ja tarinain mukaan saarnasi Koke- 
mäellä Ylistaron kylässä muutamassa vanhassa ladossa, 
jota vuosisatoja on säilytetty piispa Henrikin saarna- 
huoneena» Se on vieläkin pystyssä. Lato on vähäinen, 
n. 31/, m?, osittain jo lahonnut, oviaukko matala, nurkka- 
hirret pitkät ja epätasaiset. Sen ympärille pystytettiin 
v. 1857 — 700-vuotisjuhlan johdosta — kivirakennus ja 
sen oven yläpuolelle hakattiin kivitauluun sanat: 


Tässä saarnasi sanoa, Sana tuotti siunauksen, 
Lunastusta lausui kerran Kantoi kaunihin hedelmän, 
Pyhä hurskas Henrikkimme, Jost’ on Herralle ylistys, 
Suomen piispa ensimmäinen. Henrikille muistopatsas. 


PYHÀ HENRIK. DPI 


Köyliön Kirkkosaarella loimitetaan kaivauksia. 


Köyliössä, missä Lalli tarinan mukaan surmasi P. Hen- 
rikin, on useita muistoja sekä Lallista että P. Henrikistä. 
Niinpä on siellä Kepolan kylässä aiemmin ollut Lalli nimi- 
nen talo, ja nykyistä Kaukosaarta on ennen nimitetty 
Lallin saareksi. Muutamassa keskiaikaisessa Köyliön ja 
Kokemäen pitäjien rajasopimuksessa mainitaan Lallis boolslad 
(s.o. Lallin asunto). Vanhassakartanossa on Lallin kellari 
— vaikka ilmeisestikin satoja vuosia Lallin ajan jälkeen 
rakennettu. 

Henrikin surmavirren katkelmia on tunnettu aina viime 
aikoihin saakka Köyliössä, ja niissä on selvä paikallinen 
väritys. Niinpä sanotaan piispan kyytipojasta, että hän 


Otti mullin Muntilasta, 
toisen Polsun Jaakkolasta 


ruumista kuljettamaan. Sekä Muntila l. Munti että Jaakkola 


ovat olleet taloja Polsun kylässä Köyliössä. 
Tarina kertoo, että piispan surma tapahtui Köyliössä 

n. s. Kirkkosaaressa tai jäällä sen edustalla. Tämä saari on 
27 m pitkä ja n. 20 m leveä sekä sijaitsee parinsadan m:n 
päässä Köyliönjärven itärannasta. Vielä esim. muutamassa 
v:n 1700 kartassa ja asiakirjassa on sen nimenä Pyhän 
Henrikin saari. Paikkakunnalla on kerrottu, että tällä saa- 
rella aikoinaan olisi sijainnut Köyliön ensimmäinen kirkko. 
Kun saari oli kovin pieni, ei veneitä voitu vetää maalle, 
vaan oli ne kiinnitettävä kirkon seiniin lyötyihin rautaren- 
kaisiin. Tiedetään edelleen, että itse kirkko, jonka P. Henrik 
olisi rakennuttanut, olisi ollut kivestä ja että sen ympärillä 

olisi ollut puinen suojus. Ja lisäksi siellä on uskottu olevan 
aarteita, ja niitä kaivettukin, mutta sellaisella tuloksella, 
että vain jokunen raha on löydetty. 

Onhan selvää, että kaikki tämä on herättänyt tutkijoit- 
ten mielenkiintoa. Saarella on toimitettu järjestelmällisiä 
kaivauksia, jotka ovat osottaneet, että tällä saarella tosiaan- 
kin kerran on ollut kivinen rakennus. Lisäksi on vielä 
todettu, että »saaren luoteinen ja lounainen osa on ollut 
kauttaaltaan vahvistettu ja korotettu hirsillä ynnä niiden 
päälle asetetulla maalla ja kivillä. Tätä on vaatinut saaren 
mataluus. Myöskin ovat saaren rannat hyvin kiviset, vaikka 
yleensä järven rannoissa muualla on hyvin vähän kiviä ja 
pohjoispäässä järveä sitäkin vähemmän. Näyttää siis siltä, 
että tämän saaren rantoihin on tuotu kiviä vahvikkeeksi — 
ja niitä on tietysti voinut rakennuksen raunioistakin pudota 
veteen. Kaikki siis osottaa, että rakennus on ollut vankkaa 
tekoa perustusta myöten.» 

Lisäksi on saaresta löytynyt joukko rahoja 1300-luvun 
keskivaiheilta 1700-luvulle saakka!), helmiä, tinaesineità, 
hopeinen kullattu sormus, lasiruutujen kappaleita, lasin- 
puitteisiin kuuluneita lyijypalasia, tiilikiven kappaleita j.n.e. 

Näinollen ei ole epäilystäkään siitä, ettei saarella aikoi- 
naan olisi ollut jokin rakennus. Kun muutamassa 1400- 
luvun asiakirjassa mainitaan »Keldona capellis Köyliössä, 
on arveltu sen tarkottaneen juuri tällä saarella ollutta 
kappelia. Sen synnystä ei ole enempää kuin sen häviämi- 
sestäkään mitään tietoja. Voi kuitenkin otaksua, että 
sen syntyminen on ollut tavalla tai toisella P. Henrikin 
yhteydessä: joko, jo hän on sen rakennuttanut tal on se 
rakennettu sille paikalle, missä hän kärsi marttyyrikuole- 
mansa. Sen häviön voi taas selittää johtuneen luonnon 
pakosta: vesi alkoi vähitellen nousta tämän matalan saaren yli. 


Köyliöön piispan ruumis ei kuitenkaan jäänyt, vaan se 
vietiin Nousiaisiin, jonne se haudattiin — aluksi ehkä johon- 


1) Ilmeisestikin on rahoja uhrattu tällä saarella senkin 


jälkeen kuin kirkko jo oli hävinnyt. 

kin jo ammoin sitten hävinneeseen puurakennukseen, kunnes 
kivikirkko nousi kauniille Nousniemelle. Nousiaisissakin 
on muistoja Pyhästä Henrikistä. Nimpä oli vielä n. puoli 
vuosisataa sitten Nousiaisten Repolan peltosarkojen vä- 
lissä toista metriä leveä maakaistale, joka ulottui useita 
kymmeniä, ehkä satojakin metrejä pohjoiseen ja jota kansa 
oli vuosisatojen halki säilyttänyt pelloksi perkaamatta 
Sant Henrikin liend, sillä pelättiin kylää kohtaavan suu- 
ren onnettomuuden, jos tie hävitettäisiin. Joku tarina 
mainitsee myös Nousiaisten Killaisten kylää Lallin koti- 
seuduksi. 

Lallista kerrotaan vielä, ettei hän saanut missään rauhaa 
surmattuaan Pyhän Henrikin. Hän rakensi Harjavallan taka- 
listolle muutaman järven rannalle itselleen majan, mutta 
kun hiiret häntä sielläkin ahdistivat, kiipesi hän rannalla 
kasvavaan kuuseen. Silloin hiiret nakersivat kuusen poikki, 
jolloin puu kaatui järveen. Ja niin Lalli hukkui yhdessä 


hiirien kanssa. Siitä on Hiirijärvi muka saanut nimensä. 


Pyhän Henrikin surmaruno. 


Suomen kansa on myös runostossaan säilyttänyt 
muiston piispa' Henrikistä. Jo 1600-luvulla on muistiin 
merkitty ensimmäinen Piispa Henrikin surmavirren toisinto. 
Se tavataan Upsalan yliopiston kirjastossa n. s. Palmskiöldin 
kokoelmissa ja on sitten useampaan kertaan painettu ja 
varustettu selityksillä ja huomautuksilla. 

Tämä  ruotsinkielisellà johdannolla varustettu runo 


kuuluu — oikeinkirjotukseltansa uudistettuna: 

Kasvoi ennen kaksi lasta. »Làkkàm maita ristimähän, 
Toinen kasvoi kaalimaassa, Maillen ristimättömillen, 
Toinen Ruotsis yleni. Paikoillen papittomillen.» 
Toinen Hämehen Heinirikki, 

Toinen Eerikki kuningas. Sanoi sitt* Eerik kuningas 


Henrikille veljellensän: 
Sanoi Hämehen Heinirikki 
Eerikillen veljellensän: »Ent' on järvet jäätämättä, 
Sulan’ on joki kovera.» 

Sanoi Hämehen Heinirikki: 


»Kyllà me kierràmm" Kiulon:) 
järven 
Ympäri joki Koveron. 
Pane varsat valjaihisin, 
Suvikunnat suitsi suuhun, 
Pane korjat kohdallensa, 
Anturoillensan avarat, 
Perällensän pienet kirjat.» 


He kohta ajamaan läksit, 
Ajoit niin päivää keväistä 
Kaksi yötä järjestänsä. 
Sanoi Eerikki kuningas 
Henrikillen veljellensän: 


»Jo tässä tuleepi nälkä, 
Eikä syödä eikä juoda 
Eikä purtua pidetä.» 


»On Lalli lahden takana, 
Hyvä neuvo niemen pääs, 
Siinä me syömme, siinä me 
juomme, 
Siinä purtua pidämme.» 


Sitte sinne saatuansa, 
Kerttu kelvoton emäntä 
Suitsi suuta kunnotonta, 
Keitti kieltä kelvotonta. 
Siitä Hämehen Heinirikki 
Otti heiniä hevosen, 
Heitti penningit sijallen. 
Otti leivän uunin päältä, 
Heitti penningit sijallen. 
Otti kellarist olutta, 
Vieritti rahaa sijallen. 
Siin' on syönyt, siin' on 
juonut, 
Siinà purtua pitànyt. 


Ne kohta ajohon läksit. 


Tuli Lalli kotiansa. 


1) Köyliö, ruotsiksi Kjulo. 

Tuo Lallin paha emäntä 
Suitsi suuta kunnotonta, 
Keitti kieltä kelvotonta: 


»Jo tässä kävit ihmiset. 
Täss' on syöty, täss' on juotu, 
Tässä purtua pidetty. 

Otit heiniä hevosen, 

Heitit hietoja sijahan. 

Otit leipää uunin päältä, 
Heitit hietoja sijahan. 

Otit kellarist olutta, 
Vieritit santaa sijahan.» 


Lausui paimen patsahalta: 


»Jo vainen valehteletkin. 
Älä vainen uskokana.» 


Lalli se pahatapainen, 
Sekä myös pahasukuinen. 
Otti Lalli laahtarinsa, 
Piru pitkän keihähänsä. 
Ajoi se herraa takaa. 


Sanoi sitte uskollinen 
Palvelija herrallensan: 


»Jo kumu takana kuuluu. 
Ajanko tätä hevosta?» 


Vastas Hämehen Heinirikki: 


»Jos kumu kuuluu takana, 
Alà aja tätä hevosta, 

Älä karkot' konkarita. 
Kätke suas kiven varjoon, 
Kuultele kivein takana, 
Kuin mua tavotehan, 
Taikka myös tapettanehen. 
Poimi mun luuni lumesta 
Ja pane härjän rekehen. 
Härkä kun Suomehen vetävi, 
Kussa härkä uupunevi, 


216 SUOMEN JOUTUMINEN KRISTINUSKON YHTEYTEEN. 


Lalli ja piispa Henrik. 
Akseli Gallén-Kallelan maalaus. 


Siihen kirkko tehtäköhön, Siitä Lalli murhatöinen 
Kappeli rakettakohon Lakin päästäns' tavotti. 
Pappein saarnoja sanoa Hiukset ne himahtelit. 


Kansan kaiken kuultavaksi.» Sormuksen veti sormestans, 


Sormen suonet liukahtelit. 
Palas tuo kotia Lalli, 


Lausui paimen patsahalta: Näin tämän pahantapaisen 
Piispan rakkaan reatelijan 

»Kusta Lalli lakin saanut, Tuli kosto korkialta, 

Mies paha hyvän hytyrän, Makso maailman valtiaalta. 


Piispan hiipan hirtehinen?» 


On otaksuttu, että tämä muistiinpano olisi peräisin 
Pohjois-Hämeestä. 

Samasta runosta on jo varhain pantu paperille mui- 
takin toisintoja, osittain pitempiä ja täydellisempiäkin kuin 
tämä vanhin. Eräässä todennäköisesti Pohjanmaalla teh- 
dyssä kirjaanpanossa »joullun pyhinä wouna 1739 ja Hei- 

P. Henrikin surma. P. Henrikin kenotafissa. Vrt. siv. 227. 


kilän Taloisa Andreas Israelipoialta» kerrotaan tarkemmin 
piispan kuolema ja tapaukset sen jälkeen. Me saamme tie- 
tää siitä m. m., mihin härkä pysähtyi: 

Tosa on härkä tauonunna, 


Nousiaisten hietamaahan, 
hietakankahan nenähän, 


johon sitten kirkko rakennettiin 


Herran Hendrikin nimehen. 


Sitten runo jatkaa: 


Vaan ei poika pikkuruinen, Tuuli aalloilla ajeli 

Vantti vaaksan korkuhuinen Sormia pyhän urohon 
Keksinyt lumen sisältä Kultasormuksen keralla, 
Pyhän miehen peukalota, Ihmisillen nähtäväksi, 
Sormia ison isännän Tunnusmerkiksi jaloksi, 
Kultasormuksen keralla, Jota ei suonut suuri Luoja, 
Ennen kuin kevät oli ihana, Eikä sallinut Jumala 

Jäät oli järvestä sulanut, Veden alle vaipumahan, 
Niin sitte kesäsydännä, 5 Eikä hukkahan tulemahan 
Pienen jääpalasen päällä Pyhän miehen peukalota. 


Tämän toisinnon varsinaisena alkukotina on pidetty 
Kyminlaaksoa, missä kylläkin keskiajalla jo Pyhän Henrikin 


218 SUOMEN JOUTUMINEN KRISTINUSKON YHTEYTEEN. 


kultti eli, sillä Pyhtään kirkko oli hänen nimikkonsa ja 
samoin Hollolan. Mutta koko sitä osaa, mikä edellä on 
viimeksi esitetty, on myös tahdottu pitää myöhäsyntyisenä, 
alkuperäiseen runoon kuulumattomana lisäyksenä. 

Tutkijat ovat muuten nähneet paljon vaivaa yrittäessään 
selittää kaikkien eri toisintojen keskinäistä suhdetta sekä 
ratkaista kysymystä tämän mielenkiintoisen runon iästä, syn- 
tymäalueesta ja tekijästä. On tarkkaan tutkittu eri toisin- 
tojen kieltä, on otettu selville, missä osissa maatamme 
Pyhän Henrikin kultti on ollut eniten ja voimakkaimmin 
edustettuna, ja näillä keinoilla pyritty ongelman ratkai- 
suun. Ja niin on tultu siihen otaksumaan, että Henrikin - 
surmaruno on syntynyt Lounais-Suomessa »sillä alueella» 
— kuten Ojansuu sanoo — »missä Pyhän Henrikin kultti 
ensin alkoi kukoistaa.» Täältä se sitten levisi itään, mahdol- 
lisesti jo keskiaikana. Ja idässä sitä on tavattu Kymin- 
laaksoa ja Hollolaa myöten. Sieltä se sitten on kulkeutu- 
nut Pohjanmaalle. | 

Milloin sitten tämä runo on syntynyt? Ojansuu vastaa 
siihen: » Runo on tuskin voinut syntyä ennen kuin 1400-luvulla, 
Henrikin kultin valtakautena ja kirkollisen taiteemme 
ensimmäisenä suurena kukoistuskautena.» 

Ja miten se on syntynyt? Varmaankin siinä esiintyy 
kansan perintätieto itse historiallisesta tapauksesta, piispa 
Henrikin toiminnasta ja väkivaltaisesta kuolemasta. Koko 
sen yleinen pohja tuntuu hyvin vakuuttavalta. Mutta 
ilmeisesti on sen syntymässä ollut kummina myös ajan hurs- 
kas henki, joka koristi sitä monilla tarunomaisilla piirteillä. 
Ehkäpä se alkuperäisenä muistona on runopukuisenakin 
elänyt kansan suussa. Mutta siinä muodossa kuin se on 
jälkipolville säilynyt, se varmaan on jonkin oppineemman 
miehen tekemä ja muovailema ja senkin jälkeen vielä saa- 
nut uusia piirteitä ja lisäyksiä. 


Henrik piispan toiminta. 


Mikä näissä kaikissa eri kertomuksissa on historiallista, 
mikä vain tarinaa? Siihen on sangen vaikeata vastata, 

Mutta jos riisumme kaikki ihmeet ja kaunistukset pois, 
saamme itse tapahtuman kuvaksi seuraavan: Eerikin läh- 
dettyä Henrik jäi Suomeen, jossa teki matkoja. Muuta- 
malla näistä matkoistaan hänet Lalli tappoi Köyliössä. 
Hänen ruumiinsa vietiin Nousiaisiin, jossa se sitten joutui 
kirkkoon. 

Minkälaista oli sitten Pyhän Henrikin toiminta ja miksi 
Lalli tappoi hänet? Nykyisin täytynee olettaa, ettei Pyhä 
Henrik ollut mikään tavallinen lähetyssaarnaaja, joka 
itse olisi pääasiallisesti levittänyt kristinuskoa. Päinvastoin 
tuntuu luonnolliselta, että kristinusko oli jo saanut täällä 
melko hyvää jalansijaa ja että Henrikin tarkotuksena ja 
tehtävänä oli vain vakiinnuttaa oloja täällä ja järjestää 
kristillisen kirkon asiat, t.s. organisoida Suomen kirkko. 
Tässä valossa uusin tutkimus hänet esittää. 

Silloin ei myöskään Lallin teossa ole nähtävä pakanuuden 
ja suomalaiskansallisen mielen ilmaisua. Ei mikään osota- 
kaan, että väkivaltaa kummaltakaan puolelta olisi tuolloin 
käytetty. Luonnollisimmalta tuntuukin katsoa Lallin teon 
vaikuttimeksi henkilökohtainen kosto. Ehkäpä juuri legendan 
kuvaus tässä kohden on oikea. 


Pyhän Henrikin palvonta. 


Nousiaisista Pyhän Henrikin luut siirrettiin v. 1300 
vast'ikään valmistuneeseen Turun tuomiokirkkoon, joka oli 
m. m. hänen nimelleen pyhitetty. 

Henrikin palvonta, joka ilmeisestikin on alkanut jo 
Nousiaisissa, kehittyy ja kasvaa sekä laajenee hänen ruu- 
miinsa siirron jälkeen. Hänestä tulee Suomen kansallispyhimys 
ja hänelle omistetaan useita kirkkoja: Pyhtään, Hollolan 
ja Isonkyrön kirkot sekä Kupittaan kappeli. Onpa hänellä 
pian kansallispyhimyksen arvo Ruotsissakin. 

Pyhän Henrikin palvonta kuvastaa luonteenomaisella 
tavalla keskiaikaista uskonnollisuutta. Hartaina kään- 
nyttiin hänen puoleensa apua pyytäen. »Me rukoilemme 
Sinua, Herra, vastaanota arvon mukaisesti tarjoamamme 
lahjat ja salli, että Pyhän Henrikin ansiot, jotka puhuvat 

meidän puolestamme, tulevat avuksi pelastuksellemme», 
luemme Missale aboensessa, v:lta 1488 peräisin olevassa Turun 
messukirjassa. Ja hänen merkkipäivinään rukoiltiin: »Sinä olet 
rikastuttanut palvelijoitasi pyhillä lahjoillasi: me rukoilemme 
Sinua, ole meille suosiollinen hänen välityksellään, jonka 
juhlaa nyt vietämme.» Vieläpä Agricolan rukouskirjassa, joka 
kuitenkin oli jo protestanttisen piispan kirja, on rukous pyhän 
Henrikin päivänä: »Laina meille, Isä caikiwaltias Jumala, 
nijn toimellisesta sinun todistajas ja pijspas, Pyhän Henrikin 
juhlaa ja muistoa pitää, joca sinun armos cautta ensin meitä 
uskoon saatti ja sentähden myös pijnan kärsi, että me 
hänen esikuvastans meidän elämäm parannaisim ja myös 
wahwas uskos ja kristillises menoisa ijankaikkisen walta- 
kunnan asti häntä saavuttaisim.» 

Henrik piispan kuolinpäivää — tammikuun 19. p:àà — 
vietettiin suurin juhlamenoin Turussa; oikeastaan tämä 
päivä oli kuitenkin pyhimyksen syntymäpäivä. Ja toinen 
merkkipäivä oli kesäkuun 18. jona päivänä piispa Henrikin 
jäännökset kuljetettiin Nousiaisista Turkuun. 

Näinä päivinä olivat Turussa liikkeellä kaikki, jotka 
kynnelle kykenivät, ja paljon kansaa oli tullut muualta, 
monesti hyvinkin kaukaa. Paitsi sitä, että saatiin synnin- 
päästöjä ja voitiin ihailla Pyhän Henrikin pyhäinjäännöksiä, 
joita kuljetettiin kansan nähtävillä, oli tällöin tilaisuutta 

myós kaupantekoon, silà katolisen kirkon juhlat, »mes- 
sut», olivat Suomessakin samanlaisia markkinatilaisuuk- 
sia kuin nykyiset kauppamessut, joiden alkajia ne oli- 
vatkin. Ja muistona näistä »messuista» ovat viime aikoihin 
saakka eläneet Turun suuret »Heikin markkinat». 

Turhaan ei pyhimyksen puoleen käännyttykään. Hän 
kykeni auttamaan. Siitä legenda kertoo: 

»Kun Kaisalumin talossa vanhemmat valmistautuivat 
käärimään kuollutta poikaansa, rukoilivat he hartaasti 
Pyhältä Henrikiltä apua. Ja kun he olivat tehneet lupauk- 
sen pyhimykselle, heräsi se, joka makasi kuolleena, pian 
jälleen eloon. 

Kun Lucia Antintytär Vehmaalta oli kuollut ja hänen 
vanhempansa vainajaa itkien surivat, tointui hän, Pyhää 
Henrikiä rukoiltaessa, äkkiä henkiin ja tuli terveeksi. 

Muudan vaimo Sastamalasta, joka kolme vuotta oli sairas- 
tanut kovaa hivutustautia, rukoili Pyhää Henrikiä, teki 
lupauksen ja parani paikalla tullen täysin terveeksi. 

Muudan harmaavelimunkiston veli, pappi ja saarnaaja, 
nimeltä Erlendus, oli kuusi vuotta potenut ankaraa pään- 
kivistysta. Kun hän Pyhän Henrikin päivän aattoyön 
jumalanpalveluksen aikana teki sen lupauksen, että hän, 
jos hän tämän avulla pelastuisi tuosta vaivasta, kiitolli- 
suudesta hänelle osotetusta armosta ripustaisi pyhimyksen 
jäännösten eteen vahasta tehdyn pään ja sittemmin aina 
olisi pitävä marttyyriä suuremmassa kunniassa, niin parani 
hän paikalla pitkällisestä taudistaan. 

Muudan vaimo Kyröstä, joka vuoden päivät oli ollut so- 
keana, lupasi tehdä pyhiinvaelluksen, rukoili Pyhää Henrikiä 
ja sai sen perästä takaisin näkönsä. 

Eräs mies Kyröstä, jonka toinen jalka oli pahasti rampa, 
lupasi käydä Pyhän Henrikin jäännösten luona hartautta 
harjottamassa, jos hän tämän ansiosta paranisi, jonka jäl- 
keen korkea marttyyri pian laupiaasti vapautti hänet tästä 
surkuteltavasta kuihtuneisuudesta. 

Kun Inkoossa erään kirkonpalvelijan esikoistytär tais- 
teli kuoleman kanssa, teki syvästi murheellinen isä lupauksia 
monille pyhimyksille tyttärensä parantumiseksi, mutta apua 

ei tullut. Ja kun hän oli laskenut tytön ikään kuin kuol- 
leena maahan ja itse väsymyksestä ja surusta oli miltei 
vaipunut uneen, sanoi hänelle eräs henkilö: 'miksi sinä et 
huuda Pyhää Henrikiä avuksi? Kun hän heräsi, sanoi 
hänelle myös toinen paikalle saapunut vanha vaimo: 'tee 
lupaus Pyhälle Henrikille, sillä hän tahtoo itse saada lupausta 
sinulta. Hän lupasi silloin, että hänen tyttärensä aina joka 
vuosi paastoaisi marttyyrin aattojuhlamenojen aikana ja 
toisi uhreja pyhimyksen ruumiille ja että hän itse sekä 
tytön äiti täyttäisivät lupauksen, siksi kunnes tytär 
varttuisi täyteen ikäänsä. Sen perästä nousi tyttö ihan 
terveenä tautivuoteeltaan. 

Muutamat Kokemäen miehet, jotka hylkeenpyyntiret- 
kellä olivat ulkona merellä, joutuivat raivoisan myrskyn 
valtaan, ja peläten hukkuvansa ja kadottavansa omaisuu- 
tensa he rukoilivat Pyhää Henrikiä, ja paikalla tyyntyi 
meri ja he pääsivät itse hengenhädästä. 

Turun piispan palvelija Gudmund tuli Länsi-Göötan- 
maalla papin luo Sandhemiin, ja kun hän myöhään 
aterian jälkeen oli juonut ”Pyhän Henrikin muistomaljan', 
nauroi pappi tämän kuullessaan ja sanoi: 'Jos hän on pyhä, 
niin näyttäköön minulle vihansa, jos hän siihen pystyy.' 
Mutta seuraavana yönä, kun hän makasi vuoteellaan, alkoi 
pöhötys ja särky kovasti vaivata hänen ruumistaan, ja kun 
hän ymmärsi, että pyhimyksen viha, jota hän pilkaten oli 
toivottanut itselleen, nyt oli häntä kohdannut, kutsui hän 
luokseen edellämainitun Gudmundin ja katui ilvettään, 
rukoili Pyhältä Henrikiltä apua, teki lupauksen, että hän 
koko elinikänsä paastoaisi hänen aattojuhlamenojensa aikana, 
ja tuli silloin kohta terveeksi Pyhän Henrikin avulla.» 

Ja legenda lopettaa: »Näillä ja monilla muilla ihmeillä 
Herra osotti kunniata pyhitetyllensä, niin että häntä kaik- 
kialla pidettiin suuressa arvossa ja rukoiltiin.» 

Kirkkoihin ilmestyi myös kuvia Pyhästä Henrikistä, 
puuveistoksia, toisiin alkeellisia ja kömpelöitä, toisiin hie- 
noja ja taiteellisia. Pyhä Henrik kuvattiin niissä tavalli- 
sesti täydellisessä piispallisessa asussa jalkojensa alle polke- 
massa maassa matelevaa Lallia. Ja samaa aihetta käytet 


PYHÄ HENRIK. 225 


D 


P. Eerik Vesilahden ja l. Henrik Akaan kirkossa. 


tiin myös seinämaalauksissa. Sellaisena hurskas keskiaika 
halusi nähdä heidät: oikean jumalanmiehen kirkastetussa 
loistossaan ja suuren rikollisen ansaittua rangaistustaan 
kärsimässä. 


Pyhän Henrikin kenotafi. 


Kun Pyhän Henrikin luut oli siirretty Nousiaisista 
Turkuun, sai Nousiaisten kirkko pyhimysjäännösten sijaan 
suuren harmaista kivilaatoista hakatun tyhjän arkun, 

kenotafin. Maunu II Tavast koristi sen kallis- 
arvoisilla kuparisilla kuvalevyillä, jotka esittävät Pyhän 
Henrikin elämää ja kuolemaa sekä hänen tekemiään ih- 
meitä. Nämä kuvat ovat arvokkaimpia keskiaikaisia taide- 
teoksiamme — tuskin muissakaan maissa on niille ver- 
taansa vetäviä — ja aikoinaan ne ovat maksaneet tavatto- 
mia summia. Asiantuntijain arvelun mukaan ne ovat 
Flanderissa tehtyjä. 

Julius Krohn kuvaa näitä kuparipiirroksia seu- 
raavasti: »Arkunpäällisessä vaskipellissä näemme Pyhän 
Henrikin täydessä komeassa piispanpuvussaan, polkemassa 
murhaajaansa, joka hänen jalkainsa alla väänteleiksen, kirves 
vieressään. Lalli on aivan pikkaraiseksi kuvattu, luulta- 
vasti vertauskuvaksi siitä, että hänen työnsä oli ollut aivan 
voimaton kristinuskoa vastaan. Molemmin puolin pyhän 
miehen päätä on pieniä enkeleitä, jotka pyhää savua suit- 
suttavat. Hänen edessään on polvillaan rukoilemassa piispa, 
luultavasti tämän arkun teettäjä. Henrikin pään päällä 
on kolme pientä kuvaa; keskimmäinen niistä on Vapahtaja, 
maapallo kädessä, ja molemmin puolin häntä suitsuttavia 
enkeleitä. Piispan sivulla on myös molemmin puolin kuvia; 
vasemmalla puolen katsojasta apostolit Pietari ja Paavali, 
oikealla Matteus ja Johannes, kukin tavallisilla tuntomer- 
keillään varustettuina. Alempana nähdään vasemmalla 
Pyhä Eerik kuningas ja Pyhä Olavi kuningas, joilla molem- 
milla on maapallo kädessä ja sitäpaitsi edellisellä valtikka, 
jälkimmäisellä sotakirves. Oikealla puolella seisoo kaksi 
pyhää miestä piispanpuvussa. Aivan alimmaisina seisoo 
vasemmalla Pyhä Katariina teilirattaineen, miekkoineen, ja 
Pyhä Margareeta lohikäärmeineen sekä risteineen. Oikealla 
on myös kaksi pyhää vaimoa nunnanpuvussa, joista toisella 
on miekka ja kirja, toisella ristipäinen sauva, helmivyö 
sekä kirja kädessä. Lieneekö jälkimmäinen ehkä Pyhä 
Birgitta? 

Laitakuvissa näemme vasemmalla puolella ylimpänä 
ensiksi kuvattuna ruotsalaisten ristiretkeläisten tulon Suo- 
meen. Kaksi purjelaivaa lähestyy Suomen rantaa, jossa 
suomalaiset, aseet kädessä, ovat vastassa. Ylempänä 

olevan aluksen kokassa liehuu Ruotsin kuninkaallinen lippu, 
sisältäen kolme kruunua, jota rautapaitaan puettu soturi 
kantaa. Muuten siinä aluksessa vielä näkyy useampia ris- 
teillä sekä kruunuilla merkittyjä lippuja, ynnä kypäräpäisiä, 
pertuskoilla, peitsillä ja nuijilla varustettuja ritareita. 
Kokasta törröttää jousi. Selvimpänä kaikesta näkyy Ruot- 
sin kuningas Eerik IX, kruunu päässä, miekka kädessä, 
risti rinnassa, retken tarkotuksen merkiksi. Toisessa lai- 
vassa seisoo munkki, näyttäen ristiä pakanoille. Hänen 
vieressään on nainen nunnanhunnussa, silmät luotuina 
piispa Henrikiin, joka on piispanpuvussa, hiippa päässä, 
mutta ilman sauvaa. Pyhä mies näkyy rukoilevan. Hänen 
takanaan on vielä useampia aseettomia, hengellisiä miehiä.. 
— Rannalla seisoo muiden eturivissä haarniskoitu mies, 
kädessään lippu, johon on kuvattuna lohikäärme. Tämän 
päällikön takana nähdään kuusi keihäillä, nuijilla sekä kil- 
villä varustettua soturia. Niiden ylitse kohoaa patsaalla 
seisova paljas ihmishaamu, keihäs ja kilpi kädessä: luulta- 
vasti epäjumala. Hänen alapuolellaan, kuvan vasemmassa 
reunassa, on kaksi rautarengashaarniskaan puettua sotilasta, 
joista toinen kumarassa, maahan nojattua joustaan viree- 
seen vetämässä. Vielä alempana seisoo lyhyellä, käyrällä 
sapelilla varustettu mies, joka vasemmalla kädellään viittaa 
nuolilla täytettyyn viineen päin, oikeassa pitää hän nuoli- 

kimppua. Aivan alinna kantaa röyhetyiseen turkkiin puettu 
mies selässään vasua, täynnä kiviä ja luoteja. Nämä molem- 
mat lähenevät haarniskoitua soturia, joka nojaa oikeaa 
kättänsä kilpeen ja vasemmassa pitää jotakin tykin sytyt- 
timen kaltaista. Hänen edessään nähdään kanuuna (pari 
sataa vuotta ennen kuin ruuti keksittiin!) ristiin asetettujen 
tukien nojassa, luoteja ympärillään. 

Seuraava kuva osottaa suomalaisten ja ruotsa- 
laisten taistelua ynnä kuinka Henrik piispa kastaa voitetut 
suomalaiset kristinuskoon. Taistelutantereena on korkea 
mäki; oikealla puolella nähdään Ruotsin, vasemmalla Suo- 
men väki. Edellisten yli liehuu kolmekruunuinen lippu. 
Ylimpänä mäen kukkulalla ruotsalainen soturi juuri on 
hakannut poikki suomalaisten lipputangon; lippuun on 
puolikuu (muhamettilaisten merkki!) kuvattuna. Selvään 
näkyy Ruotsin joukossa Eerik kuningas, kruunu kypäräs- 
sään, keihäs tanassa vihollista vastaan. Paitsi häntä on 
vielä nähtävänä useita ritareita täydessä rautapuvussa 
ynnä pari jousimiestä, jotka juuri ampuvat. Suomalaisten 
puolella on etevimpänä kookas, haarniskoitu urho, jonka 
kypärä on edestä avoinna. Hän heiluttaa mahdottoman 
suurta rautanuijaa ja seisoo kaatuneen vihollisen päällä, 
jonka kädestä rautakinnas on pudonnut. Muilla suomalai- 
silla on muutamilla kypärä, muutamilla suippolakki päässä. 
Kaikki ovat haarniskoilla suojellut ja jousilla, peitsillä, pertus- 
koilla tai nuijilla varustetut. Heidän lipuissaan nähdään 
puolikuita, ruotsalaisissa ristejä tai kruunuja. Reunimpana 
vasemmalla on haavotettu soturi, joka on saanut nuolen 
rintaansa ja vetäytyy pois tappelusta, kantaen kypäräänsä 
kädessä. — Kuvan alalaidassa näemme suomalaisten kas- 
tamisen. Kuinka väkinäinen tämä toimitus oli, sen osottaa 
tuo ruotsalainen soturi, joka nuijan iskuilla ajaa heitä kas- 
teelle. Ahkerasta käyttämisestä on jo nuijan varsi poikki. 
Reunimmaisena vasemmalla seisoo aseeton suomalainen, 
aivan »alla päin, kallella kypärin». Par'aikaa nuijan iskun 
alaisena on puoleksi polvilleen langennut mies, jonka sota- 
kirves on jo pudonnut maahan. Hänen edessään seisova 
on riisunut kypäränsä ja viskaa pois pertuskansa. Aivan 

etumaisin on kastemaljan edessä polvillaan, riisuttuaan 
kypäränsä sekä rautakintaansa, ja laskettuaan sotakirveensä 
kädestään. Pyhä Henrik täydessä -piispanpuvussa häntä 
par'aikaa kastaa. Piispan takana nähdään munkki, joka 
kantaa ristiä, sitten nunna, sitten munkki, kirja kädessä. 

Kolmannen kuvan, Eerik kuninkaan lähdön Suomesta, 
jakaa — kaaripieli kahteen puoliskoon. Me näemme 
Henrik piispan seisovan komean, uuden kirkon edustalla. 
Hänen takanaan seisoo hänen ainainen seuralaisensa, tuo 
nainen nunnanpuvussa, ja munkki, joka piispansauvaa 
kantaa. Kuningas Eerik, kruunu päässä, on polvillaan 
piispan edessä, jäähyväisiä sanomassa. Hänen seurassaan 
on hovipoikia ja ritareita rautapuvussa. Rannassa heitä 
odottelee laiva, purjeet levällään, valmiina lähtöön; toinen 
alus ylempänä jo kyntää meren aaltoja. 

Neljäs taulu on niin ikään jaettu kahteen puo- 
liskoon, jotka kuitenkin tässä ovat kumpikin erinäisenä 
kuvana.  Heunimmaisessa vasemmalla puolella nähdään 
suomalainen Lalli metsässä suuren tammen juurella taiste- 
lemassa täysivarusteisen ruotsalaisen ritarin kanssa, joka 
on jo kaatunut maahan, mutta vielä koettaa miekallaan 
suojella itseään Lallin kirveen surmaiskulta. Toisessa 
puoliskossa Lallilla, joka tulee kirkolle ase kädessä, on piispa 
vastassa, julistaen murhamiehen kirkon pannaan. Munkki 
Henrikin takana, piispansauva kädessä, kääntyy pois, ikään 
kuin Lallin tekoa kammoksuen. 

Arkun pääpuolella olevissa laitakuvissa on Henrikin 
murha kuvattuna. Kumpikin taulu siinä, vaikk'ei kahtia 
jaettuna, sisältää kaksi eri kuvaa. Oikeanpuoleisen taulun 
vasemmassa puoliskossa Lalli, kohdattuaan piispan autiolla 
kankaalla, jo kohottaa kirveensä; Henrik aseetonna, vas- 
tarintaa yrittämättä, seisoo kädet ristissä, surraaansa 
odottaen. Toisessa puoliskossa Henrik kaatuu surmattuna 
maahan, kädet yhä vielä ristissä, Lalli pitää murha-asetta 
vasemmassa kädessään, oikealla hän juuri panee piispan- 
lakkia päähänsä. — Vasemmanpuoleisen taulun vasem- 
massa puoliskossa on Lallin emäntä tuvan kynnyksellä 
miestään vastassa, joka yhä vielä pitää kirvestä kädes- 

sään. Toisella kädellään Lalli viittaa ulos, ikään kuin kertoen 
juuri tapahtunutta seikkaa.: Toisella puoliskolla Lalli riisuu 
ryöstetyn lakin päästään, jolloin, vanhan runon sanoilla 


puhuen, 
hiukset himahtelivat, 
liukosi luusta irrallensa 
kaikki kamara keralla. 


Vaimo katselee kauhistuen ja hämmästyneenä tätä 
Luojan lähettämää rangaistusta. 

Arkun oikealla puolella olevissa laitakuvissa näemme 
reunimmaisessa taulussa Henrikin poikkihakatun sormen 
sormuksineen, joka, kuten runo kertoo, seuraavana kesänä 
löytyi Köyliönjärveltä sulamattomalla jääpalasella ajelehti- 
masta. Samalla jääpalasella istuu korppi, jonka lihan haju 
on sinne houkutellut, mutta joka ei kuitenkaan tähän py- 
hään jäseneen tohdi koskea. Veneessä olijoista on takim- 
mainen sokea mies, joka, tarun mukaan, tuli jälleen näke- 
väksi, sen jälkeen kuin hänen silmiänsä oli marttyyrin 
sormella hierottu. Puut rannalla ovat tammia, ja niiden 
juurella kävelee leijona (!). 

Toisessa taulussa saatetaan murhatun piispan ruumis 
hautaan. Edellä kulkee munkkeja, kantaen kirkonlippuja 
ja monstransseja. , Ruumispaarin jäljestä astuu nunna, 
molemmin käsin pitäen kiinni paareista. Häntä seuraamassa 
on vielä toisia munkkeja sekä nunnia. Saattojoukko näkyy 
lähtevän muutamasta kylästä ja menevän erääseen (Nou- 
siaisten) kirkkoon sillan ylitse. 

Seuraavassa taulussa marttyyri jo lepää ruumislaudalla 
kansan palveltavana. Laudan alusta on koristettu pyhäin 
munkkien kuvilla. Ympärillä seisoo lukevia ja veisaavia pap- 
peja ynnä kuoripoikia, monstranssi sekä palavia kyntilöitä 
kädessä. Henrikin jalkoihin koskee eräs munkki nainen nun- 
nanhunnussaan halaa molemmin käsin hänen päätänsä. 

Sen perästä tulevassa taulussa Pyhä Henrik herättää 
lapsen kuolleista. Tämä taulu taas on jaettu kahtia. 
Oikeanpuolisessa puoliskossa makaa hautaliinoihin puettu 
lapsi maassa ja sen vieressä on kaksi naista, jotka osottavat 
syvää suruansa. — Vasemmalla puolella vanhemmat rukoi- 

levat Pyhää Henrikiä, joka, pilvissä ilmestyen, puhuu heidän 
puolestaan vielä ylempänä tähtien keskellä istuvalle Juma- 
lalle. Lapsi, heräten elämään, jo alkaa nousta makuultaan.» 

Arkun jalkapään taulut sisältävät myös kumpikin kaksi 
kuvaa. Ennen ne olivat saranoilla liikkuvia, niin että ne voitiin 
avata kuin alttarikaappi. Niiden taakse pantiin silloin usein 
vihkimäsormuksia y. m., jotkasiten vihittiin onnea tuottaviksi. 

Molemmat kuvat liittyvät legendaan. Oikeanpuoleisessa 
näemme Turun piispan palvelijan herjaamassa Pyhää Hen- 
rikiä ja jälleen parantumassa hänen avullaan. Vasemman- 
puoleinen taas kuvaa niitä Kokemäen miehiä, jotka joutuivat 


retkillään merihätään ja pelastuivat huudettuaan avuksi 
Pyhää Henrikiä. 

Tuomas piispa. 


vakiintui kristinusko lopullisesti Lounais-Suomessa. Se 

olikin retken päätulos. Vielä pitkään aikaan ei sen 
sijaan Ruotsin valta täällä saavuttanut sanottavaa jalan- 
sijaa. Näin ei tällä ensimmäisellä ristiretkellä ollut vielä 
ratkaisevaa merkitystä Suomen vallotuksen historiassa. 
Ruotsalaiset eivät pitkään aikaan, lähes vuosisataan, jaksa- 
neet varmentaa vaikutustaan täällä, kun veriset valta- 
istuinriidat Eerikin ja Sverkerin kuningassukujen kesken 
omassa maassa vaativat kaikki voimat. Mutta ruotsalaisen 
asutuksen siirtyminen tämän ristiretken jälkeen Varsinais- 
Suomen mantereelle, etupäässä Ahvenanmaalta, ylläpiti 
kuitenkin jonkinlaista yhteyttä merentakaisiin vallottajiin. 
Tärkein yhteyden ylläpitäjä oli sentään kristillinen kirkko, 
joka, vaikkakin eristettynä ja suuressa määrin itsenäisenä, 
tuli kuitenkin luomaan ja vakiinnuttamaan oloja, jotka 
hyödyttivät vallottajia. 

Vielä heikon Ruotsin vallan ja Lounais-Suomen kristil- 
lisen kirkon turvaksi varustettiin nähtävästikin se suoma- 
laisten entinen vuorilinna Liedossa, jota nyt nimitetään 
Liedon Vanhaksilinnaksi. Se sijaitsi yksinäisellä, koko 
seudun korkeimmalla, jyrkkävierteisellä kalliolla Aurajoen 
etelärannalla, n. 8 km:n päässä nykyisestä Turusta, iki- 
vanhan, rannikolle johtavan tien varrella. Sellaisena sillä 
oli tavattoman tärkeä ja edullinen asema sisämaan kukis- 
tamattomia heimoja vastassa. Paitsi tätä Liedon vanhaa. 
linnaa, oli Varsinais-Suomessa Ruotsin vallan tukena vielä 
Koroisten kauppakylä, joka sijaitsi Aura- ja Vähäjokien 
välisellä niemekkeellä ja oli mantereen puolelta suojattu 
maavallilla ja sen eteen kaivetulla kuivalla vallihaudalla. 


E iki Pyhän ja piispa Henrikin ristiretken jälkeen 

Liedon Vanhalinna. 


Tämä sen asema ja linnottamistapa osottavatkin sen juuri 
maahan muuttaneitten ruotsalaisten rakentamaksi. Tällai- 
set varustukset olivat kylläkin tarpeellisia. Olivatpa ne 
vielä aivan riittämättömiäkin ja liian heikkoja, kun todel- 
linen rynnistys sisämaasta niitä vastaan tehtiin. Myöhemmin 
nousi Aurajoen suulle, pienelle saarelle, jykeväseinäinen 
harmaa kivilinna, Turun linna, joka — asemastaan päät- 
täen — oli suunniteltu suojaamaan Aurajoen vanhaa vil- 
jelysseutua meren puolelta tulevilta höykkäyksiltä. 

Paljon sotia ja hävitystä tämän Lounais-Suomen pienen 
kristityn kolkan täytyikin kestää. Sisämaan pakanallisten 
hämäläisten lisäksi tekivät sinne hyökkäyksiä kauempana 
asuvat karjalaiset ja heidän yllyttäjänsäkin, novgorodilaiset, 
joitten ylivaltaa karjalaiset näihin aikoihin ainakin jossain 
määrin olivat pakotettuja tunnustamaan. Mainittakoon 
tässä vain karjalaisten merisissien hävitysretki v. 1178 
Lounais-Suomeen, jolloin he veivät vankinaan m. m. kris- 
tityn seurakunnan johtajan Rudolfin ja tappoivat hänet 
sitten kotiseudullaan. Kahta vuosikymmentä myöhemmin, 
v. 1198, karjalaiset ja novgorodilaiset polttivat Turun. 

Näissä ilmeisestikin vielä tietoista suunnitelmaa vailla 
olevissa retkissä voimme jo kuitenkin huomata sen kilpailun 
alkua Ruotsin ja venäläisvallan kesken Suomen omistami- 
sesta, joka on lyönyt leimansa koko meidän historiaamme, 


TUOMAS PIISPA. DID 


Koroinen. Juhani Rinteen mukaan. 


Ruotsin vallan heikkoa otetta Suomessa osottaa juuri 
se, että näitä hävitysretkiä saattoi lainkaan tapahtua. 
Tämä heikko ote ilmenee myös siinä, että Ruotsin toinen 
vuosituhantinen kilpailija Itämerellä, Tanska, yritti niin 
ikään tuolloin levittää valtaansa Suomeen. Tanska elikin 
erikoista mahtavuuden ja ulospäin suuntautuvan toiminnan 
aikaa. Paitsi Itämeren etelärannoille tekivät tanskalaiset 
retkiä myös Suomenlahden rantamaihin ja kävivät kolme 
kertaa Suomessakin. Näistä Suomen retkistä on vain perin 

Porvoon Linnamäki. 


puutteellisia tietoja. Ensimmäistä johti kuningas Knuut 
v. 1191, toista Lundin arkkipiispa Absalon veljinensä v:n 1202 
paikkeilla ja kolmatta kuningas Waldemar Seijr v. 1210. Kah- 
desta ensimmäisestä tiedämme, että tanskalaiset silloin 
hävittivät maatamme, kolmannesta, että he pakottivat 
suomalaiset kuuliaisuuteen. Kaikki retket tehtiin nähtä- 
västikin Uudenmaan rannikolle. Sinne olikin lyhyt matka 
Virosta, jota tanskalaiset näihin aikoihin tavottelivat omak- 
seen. Ja epäilemättä on Porvoon Linnamäellä sijainnut 
maavallilinnotus sekä Sibbesborg Sipoossa heidän rakenta- 
miansa. Tanskalaisten vallotukset — mikäli niillä lainkaan 
oli pysyväistä seurausta — eivät jääneet pitkäaikaisiksi. 


Kuten sanottu, oli kristityllä Lounais-Suomella paljon 
vihollisia. Ja siitä johtui, että koko kristillinen kylvö oli 
täällä vaarassa. Sen vaaranalainen asema tuli jo varhain 
huomatuksi ja tunnetuksi kaikkein korkeimmalla kirkolli- 
sella taholla, itse Rooman paavin valtaistuimella. Tässä 
voimme taas viitata siihen n.s. Gravis admodum bullaan (1170- 
luvun alkuvuosilta), jonka suomennokseen jo edellä olemme 


tutustuneet. 

Ja että olot täällä tosiaan olivat epävakaisia, sitä todistaa 
m. m. sekin, että tänne oli vaikeata saada soveliasta piispaa. 
Paavi Innocentius III kirjotti tästä v. 1209 Lundin arkki- 
piispalle ja huomautti, että Suomessa (Fialanda) kansa oli 
niin vastahakoista, että se, joka sen piispaksi tulee, ei voi 
toivoa pääsevänsä kunniasijalle, vaan on ennemminkin 
kutsuttu kantamaan marttyyrikruunua. Siitä syystä hän 
salli, että Suomen piispaksi saatiin asettaa avioliiton 
ulkopuolella syntynyt mies, joka muuten oli tavoiltansa ja 
tietoiltansa siihen sovelias. Että tällainen poikkeus täytyi 
tehdä — katolinen kirkko oli näissä ulkonaisissa suhteissa 
arka — se osottaa meille, ettei Suomen piispanistuin ollut 
erikoisen haluttu. 

Kun sama paavi v. 1216 vahvisti Ruotsin kuninkaan 
Eerik Knuutinpojan kruunauksen, jonka Upsalan arkki- 
piispa oli toimittanut, hän samalla myös vahvisti Eerikille 
oikeudet »siihen valtakuntaan ja maahan, jonka hänen 
edeltäjänsä olivat pakanain käsistä temmanneet ja jonka 
hän Jumalan avulla tulisi omistamaan» — tarkottaen tällä 
Suomea. 


V:n 1220 paikkeilla tuli Suomeen piispaksi muudan 
englantilaissyntyinen munkki, nimeltä Tuomas. Hän on 
historiamme merkillisimpiä ja suuripiirteisimpiä hahmoja. 
Hän oli sekä hengen että miekan mies. 

Ei ollut varmaankaan kehuttava se asema, missä Suomen 
kristitty lounaiskolkka tuolloin oli. Tosin oli »Suomen 
piispalle uskottu seurakunta tullut uudestaan totuuden 
tuntoon», kuten eräästä paavi Honorius III:n kirjeestä 
Upsalan arkkipiispalle saamme tietää, mutta »ympärillä 
asuvat barbaariset kansakunnat» olivat tarttuneet aseisiin 
»koettaen hävittää tuota uutta istutusta.» »Näitten raaka- 
laiskansojen julmuus sai uutta virikettä siitä kaupasta, 
jota kristityt kauppiaat kävivät heidän kanssaam Siitä 
syystä paavi käski Tuomas piispaa kieltämään kirkon- 
kirouksen uhalla ketään kristittyä käymästä kauppaa hei- 


dän kanssaan ja viemästä heidän maihinsa elintarpeita tai 
muutakaan. 

Keitä nämä barbaarikansat olivat? Tietenkin tarkote- 
taan niillä pakanallisia hämäläisiä ja kreikanuskoisia novgo- 
rodilaisia sekä näiden vaikutusvaltaan kuuluvia karjalaisia. 
Ensiksimainitut olivat lähimpänä — toiset olivat heidän 
yllyttäjiään ja liittolaisiaan. 

Mutta eivät hämäläisten välit novgorodilaisten ja karja- 
laisten kanssa suinkaan aina olleet sellaisia kuin liittolaisten 
kesken on tapana. Kaukana siitä. Jo varhain on sotainen 
suhde vallinnut heidänkin kesken. Hämäläiset jäämit 
esiintyvät jo aikaisin novgorodilaisissa kronikoissa, samoin 
heidän maansakin, novgorodilaisten hyökkäysten kohteina.!) 

Tällaisen suhteen vallitessa ei liittoyhteys Hämeen ja 
Novgorodin kesken voinut olla muuta kuin satunnainen. 
Silloin kuin yhteyttä on ollut olemassa, on se ollut yhteisten 
etujen määräämä: haluttiin pysähdyttää Rooman kirkon 
ja Ruotsin vallan leveneminen itään. Ymmärrämme, että 
nämä molemmat olivat Novgorodista vastenmielisiá. 

Ehkäpä jo ennen Tuomas piispan aikoja oli saarnattu 
kristinuskoa hämäläisille. Hän kuitenkin alotti varsinaisen 
voimaperäisen käännytystyön. Hän tahtoi saada Hämeen 
kastetuksi, sillä siitä riippui koko hänen hiippakuntansa 
menestys. Hän ei tyytynyt tällöin vain rauhallisiin keinoi- 
hin, vaan käytti myös pakkoa, siten saarnaten risti toisessa 
ja miekka toisessa kädessä. 

Kun Tuomas piispa näin pyrki laajentamaan Rooman 
kirkon vaikutusaluetta itäänpäin, Hämeeseen, tuli hän liian 
likelle novgorodilaisten etupiiriä. Tilanne jännittyi — ja 
sen oli pakko purkautua. Novgorodilaiset ymmärsivät, 
että Hämeen joutuminen Rooman kirkon valtaan samalla 
merkitsi Ruotsin valtiollisen mahdin levenemistä itäisellä 
suunnalla aivan heidän omille rajoilleen. Se oli estettävä. 


1) Jo v. 104? mainitaan novgorodilaisten käyneen ruhti- 
naansa Vladimirin johdolla jem nimisen kansan alueella, 
jota tähän asti yleensä on pidetty Hämeenä, vaikka äsket- 
täin on esitetty sellainen käsitys, että kysymyksessä olisikin 
syrjäänien maa. Ja sitten 1100-luvulta ja 1200-luvun alusta 
mainitaan useita Novgorodin alueelta Hämeeseen ja päinvas- 
toin tehtyjä retkiä. 


$ 


Turun tuomiokirkko oli keskiaikaisen sivistyksemme keskus. 
Valok. Iffland. 


Turun tuomiokirkon goottilaisia kaaria. 
Valok. Iffland. 


TUOMAS PIISPA. 241 


V. 1227 purjehtikin novgorodilainen laivasto itsensä 
ruhtinas Jaroslavin johdolla meren yli häinäläisten maahan. 
Tämä retki lienee ollut tavallista merkillisempi. Viholliset 
ottivat vankeja niin paljon, etteivät voineet niitä kaikkia 
viedä mukanaan, vaan tappoivat osan ja osan päästivät 
menemään. Lujittaakseen vielä enemmän valtaansa suoma- 
laisalueilla ruhtinas Jaroslav lähetti samana vuonna pappeja 
kastamaan karjalaisia kreikkalaiskatoliseen uskoon. 

Novgorodilaisten hävitysretkeä kostamaan lähti seuraa- 
vana vuonna 2000-miehinen suomalaisjoukko. Mahdollisesti 
se oli Tuomas piispan järjestämä, vaikka venäläiset lähteet 
kertovat vain hämäläisistä. Retkeläiset tulivat laivastollaan 
Laatokalle ja purjehtivat Aunukseen saakka. Silloin lähti 
Laatokankaupungin posadniekka, Volodislav, heitä vastaan. 
Yön tulon keskeyttämä taistelu jäi ratkaisematta, mutta 
kumpikin puoli oli kärsinyt suuria tappioita. Suomalaiset 
olivat niin uupuneita, että pyysivät rauhaa, joka heiltä 
kuitenkin evättiin. Sen takia he koettivat kiireimmiten 
lyhintä tietä pyrkiä kotimaahansa. Sotavangit tapettiin, 
laivat hävitettiin ja sitten läh ettiin maitse paluumatkalle. 
Mutta vain pieni osa pääsi onnellisesti takaisin, useimmat 
joutuivat tuhon omiksi kulkiessaan vanhojen vihollistensa, 
inkeriläisten ja karjalaisten alueitten läpi. Retki oli siis 
täydelleen epäonnistunut. 

Kristityn Suomen asema oli sangen vaikea. Sillä ei ollut 
paljon tukea eikä apua odotettavissa muualta. Sen asemaa 
pahensi vielä se, että monet Itämeren rannoilla sijaitsevat 
saksalaiset ja ruotsalaiset kauppakaupungit olivat vilkkaassa 
tavaranvaihdossa Novgorodin ja muittenkin Venäjän val- 
tioitten kanssa vieden niihin m. m. länsimaisia sota-aseita. 
Paavi oli kyllä jo v. 1221 kieltänyt tämän kaupan ja kehot- 
tanut Suomen piispaa estämään kaiken viennin ympärillä 
asuvien barbaarikansojen maihin toivoen vihollishyökkäys- 
ten siten loppuvan. Mutta kieltoa ei ollut noudatettu. Sit- 
ten paavi v. 1929 julkaisi viisi eri bullaa, joissa mitä 
ankarimmin, pannajulistuksella uhkaamalla, kiellettiin kaikki 
kauppa Suomen kirkon vihollisten kanssa ja moitittiin niitä, 
jotka voitonhimon sokaisemina olivat vieneet aseita, hevosia, 


16 — Suomen kansan aikakirjat. 1. 

laivanrakennus- ja elintarpeita y. m. heille ja siten hankki- 
neet heille apukeinoja Suomen kristittyjen ahdistamiseksi. 
Tämän paavin puuttumisen asiaan Tuomas piispa oli pyynnöil- 
lään saanut aikaan. Suomi oli näin tullut yleismaailmallisen 
huomion esineeksi. Roomassa ymmärrettiin jo tuolloin 
kristityn Suomen etuvartioasema. Sama paavi, Gregorius IX, 
kehotti vielä seuraavana vuonna julkaisemassaan kahdessa 
bullassa ruotsalaisia yhteisvoimin käymään Suomen kirkon 
vihollisia, Karjalan, Inkerin, »Lappian»!) ja Vatjanmaan 
asukkaita vastaan. Kun Ruotsista ei apua lähtenyt, 
siellä kun riehuivat uudet valtaistuinriidat, kääntyi paavi 
samassa asiassa v. 1232 kalparitariston, Itämeren maakun- 
tiin pesiytyneen saksalaisen hengellisen ritarikunnan, puo- 
leen. Kalparitareja kehotettiin lähtemään Suomeen yhdessä 
Tuomas piispan kanssa puolustamaan kristillistä kirkkoa 
uskottomia venäläisiä vastaan. Mutta tämäkään kehotus ei 
johtanut toivottuun tulokseen. 


Tällä välin Tuomas piispa jatkoi käännytystään. Työ 
oli vaikeata, ja v. 1237 hämäläiset nousivat ilmikapinaan. 
Siitä kertoo paavi Gregorius IX muutamassa kirjeessään 
seuraavaa: 

»Kansa, jota nimitetään tavasteiksi (hämäläisiksi) ja 
joka muinoin suurella vaivalla ja työllä oli tullut käänne- 
tyksi katoliseen oppiin, oli nyt, lähellä asuvien ristin vihol- 
listen avulla, jälleen vaipunut entiseen erhetykseensä. 
Muutamien barbaarikansojen ja perkeleen avulla se nyt 
hävittää juuriaan myöten Jumalan kirkon uutta istutusta 
Hämeessä. — — — Hämäläiset olivat ryöstäneet ja tappa- 
neet lapsia, joille Kristuksen valo oli loistanut kasteessa. 
He olivat muutamilta täysikasvuisilta raastaneet sisälmyk- 
set ulos ja sitten uhranneet heidät epäjumalilleen. Toisia 
he olivat pakottaneet juoksemaan puitten ympäri, kunnes 
kaatuivat kuolleina maahan. Heidän käsiinsä joutuneilta 


1) Nähtävästi jokin Inkerinmaan vatjalainen kihlakunta. 
Länsi-Inkerin asukkaita nimitettiin vielä viime vuosisadan 
alussa pilkallisesti »laplakoiksi». 

kristityiltä papeilta he olivat puhkaisseet silmät. Toisilta 
he olivat silponeet kädet tai muita jäseniä tai sitoneet heidät 
olkiin ja tulella polttaneet heidät.» Siitä syystä paavi kehotti, 
jotta Ruotsin valtakuntaa ja katolista kirkkoa uhkaava vaara 
saataisiin poistetuksi, Ruotsin valtakunnan ja läheisten 
saarien miehiä lähtemään ristiretkelle näitä luopioita ja 
barbaareja vastaan, sekä lupasi kaikille niille, jotka ristin- 
merkin ottivat, saman synninpäästön kuin jos he lähtisivät 
Pyhälle maalle. Pian kokoontuikin suuri ristiarmeija, jossa 
oli paitsi Suomen suomalaisia ja ruotsalaisia myöskin sotu- 
reita meren takaa Ruotsista ja Norjasta. 

Mutta Tuomas piispa ei vienytkään tätä ristiretkeläis- 
joukkoa Hämeeseen, vaan johti sen suoraan suurta Novgo- 
rodia kohti. Aika näytti hyvin sopivalta, sillä Novgorodilla oli 
tällöin paljon vihollisia. Vaarallisin näistä oli mongolien valta, 
joka juuri levittäytyi yli Venäjän ja oli veriseen syleilyynsä 
sulkemassa myös Novgorodin. Tuomas piispa tahtoi käyt- 
tää tilaisuutta hyväkseen ja hävittää Novgorodin vallan 
pohjoiassa, tämän kaiken pahan juuren, koska hän tiesi, että 
hämäläisetkin silloin pysyisivät alallaan ja kuuliaisina roo- 
malaiskatoliselle kirkolle. Kuitenkaan hän ei olisi uskaltanut 
tällaiselle retkelle lähtemällä paljastaa koko kristittyä 
Suomea, ellei hänellä tällöin olisi ollut varmoja takeita siitä, 
etteivät hämäläiset hänen poissaollessaan tekisi hyökkäystä 
Turun seuduille. Nähtävästi olikin hämäläisten kapina 
jotenkin selvitetty. Ehkä osa hämäläisiä oli koko ajankin 
pysynyt uskollisena. Ainakin nyt tämän retken aikana vallitsi 
rauha hämäläisten kanssa, vieläpä jonkinlainen liittokin oli 
solmittu, koskapa tällä retkellä mainitaan hämäläisiäkin 
olleen mukana. 

Kesällä v. 1240 purjehti mahtava laivasto Nevajoen 
suuhun. Tarkotuksena oli ensin vallottaa Laatokankau- 
punki ja sitten tunkeutua Novgorodiin. Tuho näytti Novgo- 
rodia uhkaavan. Mutta se pelastui kuitenkin. Venäläinen 
kronikka kertoo: »Kun Aleksanteri ruhtinas näki vihollisten 
saapuneen ja kuuli heidän johtajansa kerskailevat sanat, 
syttyi hänen sydämensä, ja hän meni Pyhän Sofian kirkkoon, 
lankesi polvillensa alttarin eteen ja rukoili kyyneleitä vuo- 

dattaen. Ja kun hän oli rukouksensa päättänyt, kumartui 
hän arkkipiispan eteen, ja piispa siunasi häntä ja antoi hänen 
mennä. Kirkosta tultuansa pyyhki Aleksanteri ruhtinas 
kyyneleensä ja alkoi rohkaista sotilaitansa seuraavin sanoin: 
Jumala ei ole voiman puolella, vaan totuuden”... Ja 
hän meni vihollisia vastaan pieni joukko mukanaan, odot- 
tamatta suurta sotajoukkoaan, sillä hän luotti kolmiyhteiseen 
Jumalaan.» Aleksanteri kiiruhti novgorodilaisten ja laatok- 
kalaisten sotajoukkojen etunenässä ristiretkeläisiä vastaan. 
Taistelu syntyi heinäkuun 15. p:nä Nevajoen rannalla. Se oli 
kuuma ja verinen ja kääntyi Tuomas piispalle tappioksi. 
Kuolleet ylimykset koottiin kahteen laivaan, jotka lähetet- 
tiin edeltä merelle, muut kaatuneet haudattiin maakuop- 
paan. Ja samana yönä jäljellejääneet purjehtivat mat- 
koihinsa. 

Tuomas piispan uljas unelma oli näin murskautunut. 

Voimakkaampana kuin koskaan ennen suuri Novgorod 
nyt kurotti kätensä suomalaisseutujen yli. Saatettiin pelätä, 
että roomalaiskatolisen kirkon ja Ruotsin vallan vaikutus 
Hämeestäkin nyt häviäisi. Varmaa on, että kirkosta luo- 
puminen tämän onnettoman retken jälkeen kasvoikin. 

Tuomas piispa oli murtunut mies. Paitsi tätä suunni- 
telmansa raukeamista painoi häntä vielä toisenlainenkin 
syy: hän oli väärentänyt muutaman paavin kirjeen ja toisen 
kerran julmasti rääkkäyttänyt viatonta miestä, niin että 
tämä kuoli. Nyt omatunto soimasi häntä. Ja väsyneenä, 
onnettomana miehenä hän erosi v. 1245 Suomen piispan 
toimesta sekä vetäytyi yksinäisyyteen, muutamaan Visbyn 
luostariin, missä kuoli v. 1248 ja mistä äskettäin on luultu 
löydetyn hänen hautansa. Vähän ennen kuolemäansa hän 
lahjotti Sigtunan dominikaaniluostarille joukon kirjoja ja 
sai siitä lahjastaan synninpäästön. Eräs näistä Tuomas 
piispan kirjoista on vieläkin tallessa ja säilytetään sitä 
Upsalan yliopiston kirjastossa. Siihen on merkitty latinan- 
kielinen omistus, joka suomeksi kuuluu: »Tämä on Sigtunan 
saarnaajaveljien kirja, jonka heille toimitti kiitollisessa 
muistossa säilyvä Suomen piispa herra Tuomas. Jos ken 
heidän luvattaan tai suostumuksettaan jollakin tavalla sen 

hukkaa tai pakanallisesti tämän otsakirjotuksen hävittää, 
olkoon hän kirottu.» 


Tällainen oli Tuomas piispan elämäntarina. Mikä oli 
hänen pyrkimyksensä? On yleensä totuttu olettamaan, 
että hän pyrki täällä luomaan samanlaista itsenäistä ja 
vain paavista riippuvaista hengellistä ruhtinaskuntaa, jol- 
lainen oli syntynyt Riianlahden rantamille 1200-luvun alussa. 
Mutta toiset syyt puhuvat tätä käsitystä vastaan. Olipa 
tämän asian laita miten tahansa, niin on kuitenkin varmaa 
se, että Tuomas piispa huomasi Novgorodin vallan lähei- 
syyden vaarallisuuden, teki siitä oikeat johtopäätökset ja 
ryhtyi niitten mukaan toimimaan. Hän epäonnistui, mutta 
hän on joka tapauksessa ensimmäisenä viittonut sen suun- 
nan, mistä ratkaisua monisatavuotiselle historialliselle poliitti- 
selle kysymyksellemme on etsitty. Hän oli Suomen ensim- 
mäinen sotilaspoliitikko. Hänen teitään kuljettiin vielä 
monesti myöhemminkin. 

Heimolaisemme Suomenlahden etelä- 
puolella. 


IITTEN heimolaistemme kohtalo, jotka jäivät Suomen- 
N lahden eteläpuolelle, nim. liiviläisten ja virolaisten, 
muodostui aivan toisenlaiseksi kuin meidän esi-isäimme. 
Nekin joutuivat kahden vieraan kansallisuuden väliin: 
slaavien ja saksalaisten. Kävipä vielä kolmaskin kansa, 

tanskalaiset, vallotusretkillä niitten alueilla. Näistä olivat 
saksalaiset voimakkaimpia ja he tekivät ennen pitkää lopun 
suomalaiskansojen itsenäisyydestä ja saattoivat ne monivuosi- 
sataiseen orjuuteen. 

Aluksi tuli saksalaisia kauppiaita ja niiden mukana 
yksityisiä lähetyssaarnaajia heimolaistemme keskuuteen. 
Lähetyssaarnaajista oli huomattavin munkki Meinhard, 
joka n. v. 1184 alotti kristinuskon levittämisen liiviläisten 
keskuuteen. Hänen saapumisestaan Väinäjoen suulle on 
säilynyt värikäs kuvaus 1600-luvulta. i 

_— Franz Nyenstedt (11622) sanoo — seuraamme A.H. 
Snellmanin (Virkkusen) esitystä — kauppamiesten (v. 1148 
tai 1158) lähteneen Bremenistä Visbyhyn, mutta myrskyisen 
ilman vuoksi joutuneen Kuurinmaan rannalle. Siellä he 
näkivät erään aluksen purjehtivan Väinänsuuta kohden. 
Sitä seuraten saapuivat saksalaiset Väinäjoelle. Seudun 
pakanalliset asukkaat, jotka eivät koskaan olleet nähneet 
niin isoa laivaa, kokoontuivat ihmeissään sitä ja sen omis- 
tajia katsomaan. Kristityt viettivät ensimmäisen yön joella 
laivassansa. Aamun tullen menivät muutamat heistä mai- 
hin, asettivat tyhjiä tynnyreitä rannalle, panivat niiden 
päälle leipää, olutta, ruokatavaroita y. m. hyvää, kehottivat 
pakanoita tulemaan luoksensa ja tarjosivat heille sokeria, 
viikunoita, vehnäleipää y. m. Kolmantena päivänä tulivat 
maan asukkaat taas ja toivat vieraille puolestansa vasta- 
lahjaksi hunajaa, maitoa, kanoja, munia, lintuja ja jäniksiä. 
Saksalaiset antoivat heille hattuja, hatunnauhoja, housun- 
nauhoja, peilejä, vöitä, veitsiä, kampoja, neuloja. Siten 
ystävyys ja luottamus vahvistui, niin että pakanat seuraa- 
vana päivänä taas lähestyivät muukalaisia ja toivat lam- 
paita, kaloja, pellavia, hunajaa, vahaa, munia, lintuja, 
eläinten nahkoja. He laskivat ne maahan sekä ilmottivat 
viittomalla ja merkeillä tahtovansa vaihtaa ne kristittyjen 
tavaroihin. Saksalaiset asettivat nyt itsekunkin tuoduista 
tavaroista erilleen ja panivat sen rinnalle rahaa, aikoen 
siten ostaa esineet. Mutta asukkaat eivät rahoista välittä- 
neet, jonka vuoksi heille annettiin tavaroita. Eräs kerjä- 
läinen tarjosi saksalaisten antamista tavaroista muutamia 

munia, mutta kun niitä pidettiin riittämättöminä, otti hän 
povestaan kaksi oravan korvanahkaa, joihin oli kiinnitetty 
pieniä hopeanastoja. Tällä tavalla 14 päivän ajan ystävälli- 
sesti kauppaa käytyään lähtivät muukalaiset sovinnossa 
pois. He ottivat mukaansa erään 15-vuotiaan pojan, joka 
kastettiin Bremenissä ja oppi siellä saksankielen. Yksi 
saksalaisista jäi taas pakanain keskuuteen heidän kieltänsä 
oppimaan. Seuraavana vuonna matkustivat kauppamiehet 
uudestaan kahdella laivalla Väinänsuulle kaikenlaisilla tava- 
roilla varustettuina. Kristityt menivät nyt maalle, vaih- 
toivat kultaseppäin ja muiden käsityöläisten tuotteisiin vuotia, 
pellavia, hamppuja, vahaa, talia ja metsäeläinten nahkoja. 
Palattuaan laivoihinsa kutsuivat he sinne kolmekymmentä 
pakanain ylimystä ja tekivät heidän kanssaan sellaisen 
sovinnon, että he vuosittain kenenkään estämättä saisivat 
tulla sinne kaupantekoon. Neljä saksalaista jäi tavaroinensa 
talveksi Liivinmaalle. He palasivat seuraavana vuonna 
Bremeniin. Nyt ilmotettiin paaville, että tällainen paka- 
nallinen maa oli löydetty. Paavi käski Bremenin piispan, 
kun kauppamiehet kolmannen kerran lähtivät Liivinmaalle, 
lähettää sinne heidän kanssaan jonkun hurskaan miehen 
kristinuskoa saarnaamaan. Tällä tavalla lähti Meinhard 
erään nuorukaisen kanssa Liivinmaalle.— 

Meinhard toimi liiviläisten keskuudessa Liivinmaan piis- 
pana kuolemaansa saakka, v:een. 1196, ja saavutti rauhalli- 
sella lähetystyöllään tuloksia. Mutta hänen jälkeensä tulleet 
miehet alkoivat noudattaa toisenlaisia menetelmiä: tuli ja 
miekka ja pakkokaste sekä alkuväestön nujertaminen ja 
orjuuttaminen ovat tälle käännytystyölle ominaisia. Uuden 
suunnan merkillisimpiä miehiä oli Albert von Bux- 
hövden, Bremenistä kotoisin oleva tuomioherra, joka v. 
1199 vihittiin Liivinmaan piispaksi. 

Tämä mies saapui hiippakuntaansa sotajoukko muka- 
naan ja alkoi heti voimakkaan käännytystyön, missä ei 
käytetty armoa eikä tunnettu sääliä. Missä hän miehinensä 
liikkui, siellä punottivat tanner ja talviset hanget verestä 
ja savu poltetuista liiviläistaloista kiersi korkeuteen. Ja 
keskellä tätä hävitystä piispa itse luki messuja matka- 

alttariltaan. Ei siinä kysytty, haluttiinko ottaa kaste ja 
taipua kristinuskoon, vaan siihen pakotettiin. Mutta pakko- 
käännytys vaati myös voimakeinoja säilyäkseen. Ja niin 
taistelua jatkui vuosikymmeniä. Saattaakseen oman ja 
katolisen kirkon aseman pysyväksi täällä, Albert piispa 
perusti kalparitarien veljeskunnan Liivinmaalle v. 
1202. Scn jäsenet olivat samalla munkkeja ja sotilaita; 
tällaisia hengellisiä ritarikuntia, joitten jäsenet olivat vanno- 
neet taistelevansa ase kädessä kristinuskon ja paavin vallan 
levittämiseksi, oli syntynyt jo aiemmin ristiretkien aikana 
Pyhällä maalla. Albert piispa katsoi Liivinmaan omakseen 
ja rupesi siitä jakamaan perinnöllisiä läänityksiä ritari- 
kuntansa jäsenille ja muille saksalaisille ritareille, jotka jäi- 
vät pysyväisesti Liivinmaalle. Näin nämä muuttuivat 
anastamiensa alueitten isänniksi polkien alkuväestön maa- 
orjuuteen.  Valtansa turvaksi Albert perusti Väinäjoen 
varteen Riian kaupungin. 

Mutta ilman taistelua saksalaiset herrat eivät päässeet 
liiviläisten — eivätkä sittemmin myöskään virolaisten — 
käskijöiksi, vaan täällä käytiin ankaria taisteluita vapauden 
ja itsenäisyyden puolesta. Siitä on säilynyt monia kuvauk- 
sia sekä kansan muistissa että historiallisissa lähteissä. 
Merkillisin kertoja on Henrik Lättiläinen, joka 
itse eli tapausten keskellä ja tunsi toimivat henkilöt. Hänen 
kuuluisa teoksensa »Origines Livoniae» on parhaita 
tätä taistelua kuvaavia lähteitä, vaikka se onkin määrätyn- 
laisesti väritetty, kokonaan saksalaiselta kannalta kirjotettu. 

Kun mitään yhteistä, keskitettyä hallitusta liiviläisillä 
ei ollut, vaan kukin seutu hoiti omat asiansa, pääsivät sak- 
salaiset lopullisesti voitolle paremmin järjestyneinä ja 
kehittyneempien sodankäyntitapojensa ja paremman aseis- 
tuksensa turvin. Vielä onnistui heidän taivuttaa puolel- 
lensa joitakuita heimoruhtinaita, kuten liiviläisen K a u p o n, 
Toreidan maakunnan mahtavan = päämiehen. Henrik 
Lättiläinen kertoo Kauposta seuraavaa: 

»Ollessaan kerran haavottunut oli tämä pyytänyt veli 
Theodorikilta — saksalaiselta papilta, josta sittemmin tuli 
Viron piispa — apua ja luvannut, jos paranisi, kastattaa 

itsensä. Veli oli valmistanut yrttejä, tuntematta kuitenkaan 
niiden vaikutusta, mutta samalla huutanut avukseen Herran 
nimeä ja tehnyt hänet terveeksi sekä ruumiiltaan että myös 
sielultansa, .kastaen sitten hänet. Ja kun he olivat vael- 
taneet kautta suurimman osan Saksanmaata, vei hän hänet 
viimein aina Roomaan saakka ja esitti hänet apostoliselle 
isälle. Ja apostolinen isä otti hänet erittäin ystävällisesti 
vastaan ja suuteli häntä. Ja kun hän oli häneltä kysellyt 
kaikenmoista Liivinmaalla asuvien kansojen oloista, lausui 
hän Jumalalle hartaat kiitoksensa Liivin kansan kääntymi- 
sestä. Muutamien päivien kuluttua antoi korkea-arvoinen 
paavi Innocentius Kaupolle lahjoja, nimittäin sata kulta- 
guldenia, ja kun tämä lähti paluumatkalle Saksaan, heitti 
hän hänelle rakkaat hyvästit ja siunasi hänet ja lähetti 
Liivinmaan piispalle Theodorikin mukana raamatun, joka 
oli kirjotettu autuaan paavi Gregoriuksen omalla kä- 
dellà.» 

Tämä tapahtui 1200-luvun alussa. Sen jälkeen Kauppo 
oli kokonaan Albert piispan puolella ja auttoi häntä omia 
maanmiehiään vastaan. Sitkeitten taistelujen jälkeen kukis- 
tettiin liiviläiset vihdoin v:n 121? paikkeilla. Nyt oli heidän 
itsenäisyytensä lopussa, ja yhdessä lättiläisten naapuriensa 
kanssa he tämän jälkeen auttoivat saksalaisia sortajiansa 
saattamaan samaan orjuuteen virolaisetkin. 

Virolaiset olivat jo aikaisemminkin joutuneet saksalais- 
ten kanssa tekemisiin. Taistelu heidän ja saksalaisten välillä 
muodostui ehkä vieläkin kiivaammaksi kuin saksalaisten ja 
liiviläisten välinen oli ollut. Virolaiset koettivat puolestaan 
nostattaa liiviläisiä uuteen vapaustaisteluun ja saada mui- 
takin liittolaisia itselleen, m. m. Novgorodin venäläisiä. 
Saksalaiset voittivat heidät monta kertaa ja pakottivat 
kasteeseen, mutta aina uudelleen ja uudelleen virolaiset 
tarttuivat aseisiin isäinsä maan vapauden puolesta. Mai- 
nioin heidän päälliköistään oli uljas Lemmitt y, Sakkalan 
miesten johtaja. Hän kokosi kansansa hajalliset voimat 
yhteen ja innosti niitä taisteluun. Hänen malevansa 
(s. 0. sotajoukkonsa) saikin monta loistavaa voittoa. Mutta 
sittenkään ei Viron vapaus ollut turvattu. Saksalaiset val- 

lottivat m. m. Lemmityn linnan, Lihulan, ja veivät hänet 
itsensä väkisin kastettuna vankina Liivinmaalle. Mutta 
vielä tämänkin jälkeen virolaiset nousivat vapaustaisteluun. 
Lemmitty pääsi vapaaksi, jätettyään poikansa panttivan- 
giksi, ja nostatti kansansa uuteen taisteluun. Siitä Henrik 
Lättiläinen kertoo: 

Piispa Albertin piispakauden yhdeksäntenätoista vuonna 
(1217) lähettivät virolaiset venäläisille lahjoja ja pyysivät 
heitä tulemaan sotajoukon kanssa liiviläistä kirkkoa hävittä- 
mään. Novgorodin ruhtinas lähetti lähettiläänsä ilmotta- 
maan, että hän oli tuleva suuri sotajoukko mukanaan. 
Virolaiset riemastuivat siitä ja heidän johtajansa ja vanhim- 
pansa Lemmitty kokosi kautta koko Vironmaan sanomat- 
toman suuren ja voimakkaan sotajoukon, jossa oli harju- 
maalaisia, tallinnalaisia, saksalaisia ja muita, kuusituhatta 
miestä, ja he odottivat venäläisten ruhtinaan saapumista 
viisitoista päivää Sakkalassa. 

Kun nyt riikalaiset kuulivat tästä kokoontumisesta, 
lähtivät he liikkeelle ja riensivät sinne, ehtiäkseenennen 
venäläisiä. Heidän johtajallaan, kreivi Albertilla, oli muka- 
naan, paitsi ritareitaan ja sotamiehiään, liiviläisiä ja lätti- 
läisiä, myöskin Kauppo, tuo kaikkein uskollisin, joka ei 
koskaan laiminlyönyt Jumalan taisteluita, vaan aina otti osaa 
sotaretkiin. 

Nämä kaikki saapuivat Sakkalaan, missä oli sotajoukko- 
jen rukous- ja keskustelupaikka; ja oli heitä kolmetuhatta 
valittua miestä. Ja he järjestivät rintamansa siten, että 
saksalaiset olivat keskellä, liiviläiset oikealla ja lättiläiset 
vasemmalla puolella. Lähetettiin vakoojia kyliin, ja he sai- 
vat vangitsemiltaan miehiltä tietää sotajoukon suuruuden 
kuin myöskin sen, että he lähestyivät ja olivat tappeluun 
valmiit. Sen kuultuaan marssivat he varovasti ja hyvässä 
järjestyksessä eteenpäin ja saapuivat illan tullen Viljannin 
linnan luo. Vietettyään siinä yönsä ja pidettyään juhla- 
messun, lähtivät he apostoli Matteuksen päivänä viholli- 
siaan vastaan ja huomasivat heidän väistyneen toiseen paik- 
kaan. Heti seurasivat he heidän jälkiään, ja kun huomasi- 
vat heidän taisteluun valmiina tulevan heitä vastaan metsän- 

rinnasta, hyökkäsivät heidän kimppuunsa. Ja saksalaiset 
taistelivat keskustassa, jota vastassa oli virolaisten suurempi 
ja voimakkaampi joukko, ja osaksi ratsain, osaksi jalkaisin 
mursivat he näiden rintaman ja ajoivat heidät pakoon. 

Vasemmalla sivustalla taistelevat lättiläiset hyökkäsivät 
samaan aikaan rohkeasti vihollisia vastaan. Heitä vastassa 
olivat sakkalalaiset ja Lemmitty ja muut vanhimmat, jotka 
haavottivat paljon lättiläisiä ja surmasivat heistä useita ja vas- 
tustivat heitä kauan urhoollisesti taistellen. Mutta nähtyään, 
että saksalaiset olivat saaneet keskustan pakenemaan, kääntyi- 
vät hekin pakosalle, ja lättiläiset ajoivat heitä takaa ja sur- 
masivat monta, ja muut pakenivat. Eräs mies, Veko nimel- 
tään, tunsi Lemmityn ja ajoi häntä takaa ja iski hänet kuo- 
liaaksi ja ryösti hänen vaatteensa. Toiset hakkasivat hänen 
päänsä ruumiista ja ottivat sen mukaansa Liivinmaalle. 
Kun kaikki virolaiset olivat ajetut pakosalle, seurasivat liivi- 
läiset ja lättiläiset heitä ja surmasivat heitä metsissä tuhat- 
määriä, niin lukemattomia määriä, ettei metsissä ja soissa 
voitu laskeakaan, ja heiltä saatiin hevosia noin pari tuhatta 
ja aseita ja muuta saalista, jonka he seuraavana päivänä 
jakoivat tasan keskenään. 

Kaupolta lävistettiin taistelussa molemmat kyljet. Hän 
ajatteli silloin sitä, kuinka Herra oli kärsinyt, ja sitten kuin 
hän oli vastaanottanut Herran ruumiin sakramentin, kuoli 
hän, vilpittömästi tunnustaen kristillistä uskoa, ja oli hän 
jo aikaisemmin jakanut kaikki maatilansa Liivinmaan eri 
kirkoille: Ja häntä itkivät sekä sotajoukon johtaja, kreivi 
Albert, että luostarin esimies ja kaikki, jotka olivat hänen 
kanssaan. Ja hänen ruumiinsa poltettiin ja luut vietiin 
Liivinmaalle ja haudattiin Kauponsaloon. 

Taistelun jälkeen retkeili kristittyjen sotajoukko Palo- 
Joen rannalla olevaan Lemmityn kylään, kolmen päivän 
kuluessa polttaen ja hävittäen maakuntaa. Ja heidän luok- 
seen tulivat Lemmityn Unnipeve ja muut, jotka olivat jääneet 
henkiin, ja rukoilivat rauhaa. Ja saksalaiset sanoivat heille: 
"Koska olette hylänneet vastaanottamanne pyhän kasteen 
sakramentin ja pakanain ja venäläisten kanssa vehkeillen 
saastuttaneet kristinuskon, sen tähden on Herra teidät 

tuhonnut. Kääntykää nyt siis rehellisesti takaisin Kristuksen 
tykö, niin otamme me teidät vielä veljellisen rakkautemme 
yhteyteen.” Virolaiset suostuivat siihen, ja kun heiltä oli 
vaadittu panttivankeja, annettiin heille rauha, jotta he sai- 
sivat uskollisesti täyttää kaikki kristinuskon käskyt. 

Tämän toimitettuaan sotajoukko palasi kaikkine saa- 
liineen Liivinmaalle, ja tästä näin kunniakkaasta voitosta, 
jonka Jumala oli heille suonut, he kiittivät Herraa, joka 
olkoon iankaikkisesti ylistetty.» 

Näin päättyi tämä taistelu Viljannin luona syyskuun 21. 
p:nä 1217 virolaisten perinpohjaiseen tappioon. Mutta tämä 
tappiokaan ei vielä kokonaan murtanut vastustusta. Silloin 
saksalaiset kutsuivat avukseen Tanskan voitokkaan kunin- 
kaan Valdemarin, joka v. 1219 tekikin retken Pohjois- 
Viroon ja vallotettuaan virolaisten linnan, Lindanisan, 
rakensi sen paikalle uuden linnan, jolla vielä tänäkin päi- 
vänä on tanskalainen nimi: Tallinna (Daani linn = 
Tanskan linna, kaupunki). Huonosti oli Valdemarin kui- 
tenkin aluksi käydä, kun virolaiset taistelivat aivan vimma- 
tusti, mutta silloin ilmestyi hänen sotajoukkonsa keskelle 
ihmeellinen valkoristinen, punapohjainen lippu, jonka näh- 
dessään tanskalaiset saivat uutta voimaa ja jonka avulla 
he vihdoin pääsivät voitolle. Se oli »Dannebrog», Tans- 
kan valtakunnan lippu. 

Tämänkin jälkeen virolaiset vielä kokosivat malevansa, 
mutta lopulta heidät kuitenkin nujerrettiin: Tanska ja sak- 
salaiset soturit jakoivat Viron ja sen saaret. 

Viron vapautta rakastava kansa oli näin saatettu ainoan 
autuaaksi tekevän kirkon helmaan ja samalla muukalaisen 
orjaksi. Satoja vuosia oli tämä orjuus kestävä. Vielä kerran 
keskiajalla virolaiset sentään nousivat kapinaan. Se tapahtui 
v. 1343, mutta silloinkin heidät kukistettiin perin pohjin. 
He olivat pyytäneet apua Turusta ja Viipurista sekä venä- 
läisiltä, mutta luvattu apu myöhästyi. Kun suomalaiset 
ehtivät perille, oli virolaiset jo voitettu Tallinnan luona. 
N. 30,000 virolaista lienee tämän kapinan yhteydessä saa- 
nut surmansa. Näitten tapausten jälkeen tanskalaiset myi- 
vät virolaiset alueensa saksalaiselle ritarikunnalle, johon 

kalparitarit jo 1250-luvulla olivat yhtyneet. Vuosisatoja 
täytyikin heimolaistemme tämän jälkeen odottaa parempia 
päiviä. 


Karali SIU ee 

Henrik Lättiläinen: Origines Livoniae (otteita suomen- 
nettu Juhani Ahon toimittamaan kokoelmaan »Kuvia ja 
Kuvitelmia Suomen historiasta»). Porvoo 1913. 

A. H. Snellman (Virkkunen): Itämeren Suomalaiset itse- 
näisyytensä aikana. Helsinki 1894. 

A. H. Virkkunen: Itämeren suomalaiset saksalaisen val- 

— loituksen aikana. Helsinki 1907. 


TAISTELU SUOMESTA 


Suomen vanhin valtaraja. 


EILLÄ on yleensä historiallisissa esityksissä otaksuttu, 

että vanhin —valtarajamme olisi kulkenut suun- 

nilleen Halikonlahdesta Kokemäenjoen suuhun ja että 
sen länsipuolelle jäänyt alue olisi muodostanut varhaisim- 
man Suomen. Tätä rajan suuntaa on edellytetty varsinkin 
kirkollisen lähetystyön perusteella. Mutta äskettäin on 
osotettu, että Varsinais-Suomen ja Satakunnan vanhat suh- 
teet ja yhteydet ovat peräisin paljon vanhemmalta ajalta 
kuin vallotuskaudelta ja että lisäksi vielä näillä maakun 
nilla on ollut myös Birger jaarlin retkeä vanhemmat 
etujen ristiriidat Hämeeseen nähden. Tämän käsityksen on 
esittänyt tohtori Jalmari Jaakkola ja samalla 
koettanut erittäin monipuolista ja laajaa todistusaineistoa 
käyttäen osottaa, että jo varhain on ollut olemassa vanha, 
toiselta puolen varsinais-suomalaisten ja satakuntalaisten 
ja toiselta puolen hämäläisten välinen intressiraja. Hän 
katsoo, että tämä raja alkoi Halikonlahden tienoilta ja 
kulki sieltä Sääksmäelle jatkuen edelleen Längelmäenveden 
—Koljonselän—Säkkiänselän reittiä koilliseen ja sitten san- 
gen vähäisten esteitten yli Kuoreveden kautta Keuruun ja 
Multian vesistöihin, sieltä edelleen Perhonjoelle ja sitten 
Pohjanlahteen Kokkolan tienoille. Tämä raja on tosiaan 
ollut niin kauan kuin ajassa voidaan taaksepäin tapauksia 
seurata toiselta puolen varsinaissuomalais-satakuntalaisten, 
toiselta puolen hämäläisten eräalueitten erottajana, ja sel- 
laisena sekä myös maantieteellisiltä suhteiltansa se tuntuu 
hyvin luonnolliselta. Sehän kulki Kokemäenjoen ja Päijän- 
teen vesistöjen välitse. »Erehdyksen vaara — tohtori Jaak- 
kola huomauttaa — ei nähdäksemme olekaan suuri, jos 
näemme tuossa Satakunnan ja Hämeen eräomistuksen väli- 

sessä rajassa maantieteellis-historiallisen pyrkimyksen erot- 
taa toisistaan Kokemäenjoen ja Päijänteen vesistöt ja näistä 
riippuvat luontaiset intressipiirit.» 

Osottaaksensa, että tämä rajalinja on mahdollinen, hän 
käyttää myös kansanmuistitietoja, sekä meidän ajaltamme 
olevia että jo varhaisemmin muistiin merkittyjä. Niinpä 
hän selittää, että Soinin pitäjässä sijaitseva Iiron kivi hyvin 
on saattanut kerran olla rajakohtana Pirkkalalle, Kyrölle 
ja Pietarsaarelle, kuten viime vuosisadalla tehty kirjaan- 
pano kertoo. Ja kun on muistiinpantu sellainen tieto, että 
Kuninkaansuolla lironjárven lähellä- seisoo valtakunnan 
rajakivi eli Kuninkaan kivi, otaksuu hän, että »tässä on 
nähty olevan raja valtakunnalle, joko ymmärrettynä niin, 
että läntisen valtakunnan, jollaiseksi lähinnä on katsottu 
rajan länsipuolinen Suomi”, intressien ei ole katsottu noilla 
suurilla erämailla tarvitsevan ulottua tätä rajaa kauemmaksi, 
tai niin, että tässä läntisen valtakunnan intressipiirin vasta- 
kohdaksi on muodostunut itäisen valtakunnan, s.o. vielä 
pakanuuden hallussa olevan Suomen intressialue.» Sitten 
hän kiinnittää huomiota Vetelin Karjalankoskeen, jonka 
hän katsoo hyvin soveltuvan rajapaikaksi, olletikin kun 
saman joen suupuolessa oli — Mathesiuksen mukaan (1700- 
luvulla) — Rábergel ja sen rinnakkaisnimenä Rysserän. Vieläpä 
hän tukee sitä olettamustaan, että vanha historiallinen 
raja tosiaan olisi kulkenut suunnilleen nykyistä Perhonjokea 
Pohjanlahteen, eräällä toisella rajatraditsionilla, joka on 
peräisin keskiajalta. Vanha venäläis-karjalainen raja ulottui 
sen mukaan Pohjanlahden toiselle puolelle päätyen siellä 
Skellefteän pitäjän uloimpaan itäiseen kärkeen eli n.s. 
Bjuroklubbiin, mihin Perhonjoen suulle tullut raja olisi jat- 
kunut tosiaan melkein suoraviivaisesti. 

Erittäin huomattava lisätodistus koko rajan olemassa- 
ololle on vielä se, että Pohjanmaan ruotsalainen asutus verra- 
ten jyrkästi päättyy pohjoisessa juuri niille seuduille, joitten 
kautta tämä oletettu raja kulki. Tähän asti ei ole voitu tyydyt- 
tävästi selittää, mistä tämä merkillinen ilmiö johtuu. Nyt 
tohtori Jaakkola antaa siitä seuraavan selityksen: » Vaikka 
katsoisikin Merenkurkun luonnostaankin helpottaneen ruot- 

salaisen asutuksen siirtymistä vastaavalle Suomen puolei- 
selle rannikolle, niin näyttää se seikka, ettei ruotsalainen 
asutus ole seurannut valtakunnan rajan siirtymistä poh- 
joiseen, olevan parhaiten selitettävissä siten, että siinä 
kohdassa, missä ruotsalainen asutus nyt päättyy, syntyi . 
siksi kiinteä ja yleiseen tajuntaan syöpynyt intressiraja, 
etteivät edes myöhemmät valtiolliset sopimukset voineet 
muuttaa sen luonnetta tai merkitystä.» 

Onko tämä maamme vanhin intressiraja ollut myös jo. 
jonkinlainen venäläisraja, sitä on vaikeata varmuudella 
sanoa. Mutta me tiedämme, että Karjala jo ennen Länsi- 
Karjalan yhdistämistä Ruotsin valtapiiriin kuuluvaan län- 
tiseen Suomeen oli Novgorodin valtapiirissä ja siitä riippu- 
vainen. Samoin tiedämme, että hämäläiset novgorodilaisten 
yllyttäminä kävivät taisteluita Lounais-Suomen kristityitä 
vastaan. Edelleen tiedämme novgorodilaisten valtapiirin 
ulottuneen karjalaisten mukana Peräpohjaan saakka. Ja 
niin voi ainakin ajatella mahdolliseksi sitä, että tämän nyt 
kuvatun rajan pohjoisinta osaa joskus on pidetty myös 
venäläisrajana, mihin huomasimme muutamien rajatraditsio- 
nienkin viittaavan. 

EU KAPS mutu ttu a 


Jalmari Jaakkola: Suomen vanhimmat valtarajat vuo- 
teen 1323. Helsinki 1926. 


Birger jaarlin retki Hämeeseen. 


ristiminen vielä kesken. 

Muutaman vuoden kuluttua saapui Ruotsista uusi 
ristiretkeläisjoukko. Sen johtajana oli Birger jaarli, mah- 
tavaa Folkungain sukua, mies, joka oli huomattavampi ja 
vaikutusvaltaisempi kuin itse kuningas, Eerik Sammalkieli 
ja Nilkku. 

Retkestä kertoo riimikronikka, jonka Lauri Pohjanpää 
on suomentanut, seuraavaa: 


Ks Tuomas piispa v. 1245 làhti Suomesta, oli Hàmeen 

Pyys Eerikki valtaherrat maan 

ja ritarit kuningaskunnassaan, 
talonpojat ja virkamiehetkin, 
kuten herrain on tapana vieläkin 
maan asujat aseihin kutsua, 

kun sotaretki on ovella, 

pyys heidät maahan pakanain, 
vävymiehensä päälliköks asettain, 
joka ristijoukkoa johdattaisi, 

joka parhaiten sen tehdä taisi. 
Hänen vävynsä suostui mielellään 
täten herransa kunniaa lisäämään, 
hän varusti miekat, tapparat, 
sota-aseet ankarat, pelottavat, 

ja kypärät, panssarit jaettihin 

ja uusia vielä taottihin; 

jok'ainoa varustihen mielellään 
näin kuninkahan tahtoa täyttämään. 
Sotapurret vesille työnnettiin, 
rahasäkkiä monta aukaistiin 

ja kaikki osansa saivat he. 

Tuli heille lähtö niin kotoa pois, 
ties moniko heistä palaava ois. 

Jäi tyrskien, käsiä väännellen 
moni äiti ja vaimo valkoinen, 

mut itse he iloitsi, kunniaa 

kun saivat he Jumalan suurentaa. 
Moni miekka isien aikuinen 

lens seinältä huotrahan urhojen. 
Heitä saatteli rantahan ystävät, 
sylinannolla hyvästi heittivät. 

Se suudelma purppurahuulien, 

ah, monen oli elossa viimeinen. 
Kävi merellä tuuli, jouduttain 
niin matkaa maahan pakanain. 
Nämä tiesivät heidän tulostansa 
ja pelvossa uotti pakanakansa, 
kunnes ilmestyi kullassa välkkyen 
sen rantaan laivue kristittyjen 
jo silloin pakanat raivota mahtoi. 
Mut mitellä miekkoja kristityt tahtoi 
kera Hämeen jäykkäin pakanain. 
Nous maihin he lippuja liehuttain, 
sulat hulmusi, kiilsi tapparat 

ja panssarit päivässä paistoivat. 
Hävis Hämeen miehet voimain koiton 
ja kristityt saivat varman voiton. 


BIRGER JAARLIN RETKI HÄMEESEEN. 261 


- Ken tahtoi tulla kastetuksi, 

sai maansa ja mantunsa pelastetuksi 
ja suojan ja turvan hengellensä. 
Ken vielä uhmata uskalsi, 

sai kuololla maksaa ylpeytensä. 
Mut kristityt linnan rakensi 

ja miehistöllä sen varusti. 

Sen nimeä Hämeenlinna kantaa, 
pakanoille vielä se huolta antaa. 
Sai asujamiston kristityn maa, 
sitä linna vankka puolustaa. 
Niin maa tuli vihdoin kristityksi, 
venäläisiltä sitten menetetyksi. 


Birger jaarli teki retkensä syyskesällä 1249. Mihin hän 
laivoillaan laski maihin ja mitä teitä hän kulki joukkoineen. 
Hämeeseen, on hyvin riidanalainen kysymys. Kun Ericus 
Olai(kuoli v. 1486) mainitseeretken tehdyksi hämäläisten 
satamaan, on tätä paikkaa Suomen rannikolta koetettu 
saada määrätyksi ja todetuksi. Messenius jo aikoinaan 
luuli Kyröjoen suun seutuja Pohjanmaalla siksi. Myöhem- 
mät tutkijat ovat pitäneet Kokemäenjoen suuta tai 
Tammisaaren tai Porvoon seutuja tänä »Hämäläisten sata- 
mana». Eikä vieläkään voida sanoa tutkimuksen tässä suh- 
teessa päässeen eittämättömään tulokseen. 

Mutta oikeastaan tällä seikalla ei olekaan erikoisen tär- 
keätä historiallista merkitystä. Tärpeämpää on, että retki 
tehtiin Hämeeseen ja että sen tuloksena oli Hämeen jou- 
tuminen kristityn Lounais-Suomen ja samalla Ruotsin valta- 
kunnan yhteyteen. Ja turvatakseen asemansa täällä raken- 
sivat ruotsalaiset linnan, jota nimitettiin Hämeenlin- 
naksi ja johon he panivat varusväeksi omia miehiään. 
Näin tuli koko Häme pian ristityksi. 

yVenäläisiltä sitten menetetyksi» — kronikassa sa- 
nottiin, ja sillä lauseella osotettiin, että retki oli ennen 
kaikkea ollut valtiollinen. Myös Hämeenlinnan sijotus 
sinänsä viittaa samaan. Se oli kuin lukkona kaikille niille 
vesireiteille, jotka johtivat idästä Sydän-Hämeeseen ja sen 
takana olevaan Satakuntaan. Sinne ei enää aiottu vihollista 
päästää. Uudellemaalle, joka ilmeisestikin oli ollut hämä- 

Hämeenlinna 1600-luvun lopulla. 

läisten takamaana, siirtyi nyt myös ruotsalaista väestöä, 
Uudenmaan nykyisten ruotsalaisten ranta-asukkaitten esi- 
isät, joten Ruotsin valta tälläkin suunnalla sai lisätukea. 

Kun Häme oli tullut Ruotsin valtapiiriin, muodostui 
Hämeen ja Karjalan vanhasta heimorajasta valtakuntien 
välinen raja. 

Tämä heimoraja alkoi Kymijoen suusta, kulki pitkin 
vuolasta Kymivirtaa ylös ja sitten pohjoiseen Naulasaareen, 
joka on Mäntyharjulla, ja edelleen läpi asumattomien erä- 
maiden Varkauteen ja Suonenjoelle ja päätyi Karjalan 
maanselkään. Miten tämä raja alkuaan oikein kulki, siitä 
ei ole säilynyt mitään suoranaisia tietoja. Varhaisin merkintä 
. on vita 1415, jolloin tämä raja käytiin, kun oli syntynyt 
erimielisyyksiä siitä. Mutta jo tuolloin on tämä raja ollut 
vanha raja. Rajankäyntejä suoritettiin sitten uudelleen 
vv. 1446 ja 1452, mutta lopullisiin tuloksiin ei silloinkaan 
päästy, vaan jatkui riitoja edelleen — aina meidän päiviimme 
saakka. Epätietoisuus rajan suunnasta piti rajaseudun 
asukkaiden kesken vireillä ainaista verämaan taistelua. 

Hämäläisten ja karjalaisten vanha heimoraja tuli nyt 
»venülàisrajaksi». Sen eteläpäästä, Kymijoen suulta, me tun- 
nemme 1500-luvulta Ryssänkiven rajapaikkana. Ja merkillistä 
on, että ruotsalainen kiinteä ranta-asutus päättyy vielä tänä- 
kin päivänä Kymijoelle. Sen yli, vieraalle alueelle, ei uutis- 
asutus levinnyt muutoin kuin poikkeustapauksissa. Näistä 
poikkeuksista mainittakoon, että esim. Viipurin tienoilla 
lienee ollut ruotsalaisia jo ennen Tyrgils Knuutinpojanretkeä. 

suora miekka, länsimainen, toinen käyrä miekka, 

itämainen. Ne ovat Karjalan historian tunnuskuvia. 
Vuosisatoja on käyty taistelua Karjalasta. Sen sydämen 
läpi ovat käyneet kaikki ne miekanpistot, jotka Ruotsi ja 
Venäjä ovat toisilleen antaneet. Rajan kahden puolen on 
aina hävitetty Karjalan maita — eikä vielä tänäkään päivänä 
Karjala ole ehjä. Vielä nykyäänkin kulkee valtaraja 
sen läpi jakaen sen kansan kahtia. 

Karjalan naapurina etelässä ja idässä oli Suuri Novgorod. 
Tämä oli levittäessään valtaansa pohjoiseen ja koilliseen 
tullut myös karjalaisten kanssa kosketuksiin. Ja ennen 
pitkää se vahvempana pääsi Karjalassa määräämään. Se 
vaati veroja. Täällä pohjoisessa oli vielä paljon rikkaita 
riistamaita, täältä kuljetettiin suuret määrät kallisarvoisia 
turkiksia etelän maille tyydyttämään etelän .veltostuneitten 
kansojen turhamaisuutta. Nämä riistamaat Suuri Novgorod 
halusi itselleen, sillä tästä turkiskaupasta se rikastui ja tuli 
äverlääksi. Tästä syystä piti karjalaiset saattaa siitä riip- 
puvaisiksi. Kun heidän alueensa ulottuivat kauas Pohjan- 
lahden perukkaan, Vienanmerelle ja Pohjoiselle jäämerelle 
saakka, tuli Novgorodin — vaikutus siis ulottumaan 
läpi koko nykyisen Suomen. 

Kuitenkin oli karjalaisten riippuvaisuus Novgorodista 
ajoittain jokseenkin höllä, toisin ajoin ehkä aivan olema- 
tonkin, koska Novgorodin piti käyttää pakkokeinoja 
turvatakseen asemansa. Mutta oli taas sellaisiakin aikoja, 
jolloin yhteys oli läheisempi, jolloin yhteinen sotilaallinenkin 
esiintyminen länttä, nim. Hämettä, Varsinais-Suomea ja 
Ruotsia vastaan oli mahdollinen. 

Varsinkin sen jälkeen kuin Ruotsin valta oli saanut 
pysyvän jalansijan Lounais- ja Länsi-Suomessa, kiinnitti 
Novgorod vakavampaa huomiota Karjalaan. Ja Ruotsin 
vallan ohella oli myös Rooman paavin kirkko Novgorodin 
vihollinen. Siksi novgorodilaisetkin tehostivat omaa lähetys- 


n vaakunassa on kaksi miekkaa, toinen 

työtänsä karjalaisten keskuudessa. Jo v. 992 oli perustettu 
Valamon luostari. Kun sitten Rooman kirkko voitti yhä 
enemmän ja enemmän alaa Suomessa, lähetettiin Novgoro- 
dista Karjalaan kreikkalaiskatolisia pappeja lähetyssaarnaa- 
jiksi, mutta sinne tehtiin myös ristiretkiä samassa tarko- 


tuksessa. 


V. 1293 purjehti marski 
Tyrgils (Torkkeli) K nu u- 
tinpoika nykyisen Viipu- 
rin tienoille ja perusti sinne 
Viipurin | linnan, | Roo- 
man paavin kirkon, Ruot- 
sin valtakunnan ja Suomen 
turvaksi. 

Muutamia vuosia myö- 
hemmin, v. 1295, solmittu 
kauppasopimus Ruotsin ja 
Lyybekin välillä kertoo tä- 
män retken aiheesta ja 
tarkotuksesta seuraavasti: 
»Entisinà aikoina olivat pa- 
kanalliset karjalaiset sääs- 
tämättä sukupuolta, säätyä 
tai ikää harjottaneet mur- 
haa, ryöstöä ja lukematto- 
mia julmuuksia. He ovat 
menneet = niinkin pitkälle, 
että ovat leikanneet sydä- 
men ja sisukset niiltä, jotka 
elävinä ovat joutuneet hei- 
dän käsiinsä, ja he ovat 
kaikella tapaa kiduttaneet 
sekä meikäläisiä että useita 
muitakin Itämeren kulki- 
joita. Sen tähden olemme 
me, säälien noiden onnetto- 
mien kärsimyksiä ja yhtei- 


Tyrgils 1. Torkkeli Knuulinpojan 
muistopatsas Viipurissa. 


266 | TAISTELU SUOMESTA. 


Viipurin linna. 


sen katolisen opin levittämiseksi, kääntäneet heidät 
kristinuskoon, sitten kuin he Jumalan armosta ovat tul- 
leet voitetuiksi, Edelleen olemme me. valtakuntamme 
suojelukseksi ja meren yli purjehtijoiden turvaksi ja rau- 
haksi suuren sotajoukon avulla ja tavattomilla kustannuk- 
silla rakentaneet Viipurin linnan Jumalan ja kunniarikkaan 
Neitsyen ylistykseksi.» 

Mutta näihin tarkotuksiin liittyi vielä muita. Kysymyk- 
sessä oli koko Karjalanmaan omistaminen. Siihen taas oli 
yhtyneenä sangen suuria taloudellisia etuja. Jo Viipurin 
linnan paikka saa meidät ymmärtämään, mitenkä ratkaise- 
via nämä näkökohdat ovat olleet. Se rakennettiin hyvän sata- 
man ääreen saarelle, jolta käsin voitiin hallita sen ohi Suomen- 
lahteen laskevaa Vuoksen haaraa: vielä paljon myöhem- 
minkin Vuoksi näet virtasi sen sivu. Vuoksi oli tuolloin, 
oli ollut jo kauan sitä ennen ja oli vielä kauan sen jälkeenkin 
Karjalan tärkeimpiä valtasuonia. Sen varsille oli Itä-Suomen 

asutus kaikkein varhaisimmista ajoista alkaen ollut keskit- 
tyneenä, niin myös karjalaisheimon muodostama, kun se 
näille maille tuli. Vuoksen suurena etuna oli vielä se, että 
sen toinen haara laski Suomenlahteen, toinen Laatokkaan. 
Näin se yhdisti nämä kaksi suurta merta. Kauppatienä sitä 
oli jo ammoisista ajoista käytetty. Nyt ja myöhemminkin 
kävi Novgorodin kauppa osaksi sitä myöten. Ken tämän 
valtasuonen omanaan piti, hänellä oli hallussaan Karjalan 
herruus ja samalla myös Karjalan taloudelliset mahdolli- 
suudet. 

Ruotsalaisten päävaikuttimet käyvät vieläkin ilmeisem- 
miksi, kun ottaa huomioon, että he aivan heti Vuoksen 
Suomenlahteen laskevan suuhaaran valtaamisen jälkeen 
pyrkivät anastamaan myös toisen, Laatokan haaran her- 
ruuden. Sen suussa oli karjalaisilla vanha Käkisalmi niminen 
linnavarustus, jonka ruotsalaiset v. 1294 vallottivat ja varus- 
tivat uudelleen tämän väylän sulkijaksi. Tosin heidän 
seuraavana vuonna täytyi se luovuttaa kilpailijoilleen, 
novgorodilaisille. Myös toisen linnan, nim. Maakruunun, 
perustaminen Nevajoen Suomenlahden puoleiseen päähän 
osottaa heidän tarkotustaan eristää suuri Novgorod koko- 
naan Itämerestä ja tehdä loppu sen vallasta näillä mailla. 
Maakruunukaan ei sentään kauan säilynyt rakentajiensa 
käsissä, vaan novgorodilaiset saivat tärkeän Nevan linjan 
taas haltuunsa. 


Pähkinäsaaren rauha ja sen raja. 


Viipurin seutujen valtaaminen ja Viipurin linnan raken- 
taminen olivat ensimmäisiä yrityksiä ratkaista Karjalan 
kysymys. Ne olivat väkivaltaisia yrityksiä. Mutta niitten 
takana oli liian heikko voima — nyt, samoin kuin niin monta 
kertaa myöhemminkin, milloin on tätä kysymystä yritetty 
johtaa onnelliseen ratkaisuun: koko Karjalan yhtymiseen. 
Täytyi tyytyä sovitteluun, kompromissiin. Ja kun muutamia 
vuosikymmeniä myöhemmin, »30-vuotisen sodam jälkeen, 
vihdoin vakiinnutettiin se raja, jonka voimasuhteet Karja- 
lassa olivat luoneet, vedettiin valtaraja Karjalan kansan 

asuma-alueen läpi ja tämä kansa jaettiin kahteen eri valta- 
kuntaan, kahteen eri kulttuuripiiriin. 

Ensimmäinen rauha, jolla Karjalan kysymysti koetet- 
tiin ratkaista ja lännen ja idän välejä sen merkeissä selvittää, 
solmittiin Pähkinäsaaressa elokuun 12. p:nä 1323. Sitä olivat 
ajamassa saksalaiset kauppiaat, joitten etujen mukaista oli 
saada rauhattomuudet loppumaan täällä pohjoisessa. He oli- 
vat myös rauhaa tehtäessä läsnä. Se tehtiin vikuisiksi ajoiksi» 
ja vahvistettiin ristin suutelemisella. Rauhaa antavana ja 
samalla alueita luovuttavana puolena esiintyi Novgorodin 
suuriruhtinas. 

Tässä rauhanteossa sovittiin, että raja kulkisi Suomen- 
lahdesta Sieslarinjokea pitkin, sitten Vuoksen poikki edel- 
leen Sárkilahleen Saimaan itäpäähän. Sen jälkeen maini- 
taan vain harvoja rajapaikkoja: Samusalo Savonlinnan 
tienoilla, Siilenselkä Varkauden eteläpuolella, Karjalankoski, 
Kolemakoski ja Pals- eli Pelajoki. Missä Karjalankoski ja 
Kolemakoski ovat sijainneet, siitä on vieläkin erimielisyyttä 
olemassa. Viimeksi on kysymystä laajasti käsitellyt tohtori 
Jaakkola ja tullut siihen tulokseen, että ne sijaitsivat sillä 
vesireitilla, joka kulkee Siitenselästä luodetta kohden Piela- 
vedelle; sen luoteispäässä tavataan tosiaan useita vanhoja 
paikanimiä, jotka vaikeudetta voidaan yhdistää Kolema- 
kosken nimeen. + Täältä raja kulki Maanselälle ja sitä pitkin 
sitten Pyhäjärven itäpuolitse pohjoista kohden suunnilleen 
samoin kuin nykyinen lääninraja. »Siitä kohdasta lähtien, 
josta nykyinen lääninraja kääntyy koilliseen, voi ajatella 
kahta korkeampaa rajaharjannetta: joko kulki raja jonkun 
verran koilliseen päin, kuten nykyinenkin lääninraja, tai 
jatkui se pohjoiseen Pyhännän—Piippolan seuduille miltei 
samassa suunnassa kuin se oli Pyhäjärven itäpuolella alka- 
nut. Kumpaakin viimeksimainittua tietä kulkien tultiin 
lyhyen taipaleen jälkeen sille pitkälle harjanteelle, joka 
alkaa Maaningan seuduilta Savossa ja jatkuu täältä Iisalmen 
ja Vieremän ohi Pyhännälle ja Piippolaan, mistä se edel- 
leen yhtäjaksoisesti kulkee Pulkkilan ja Vihannin kautta 
Raahea päin, päättyen täällä pienen Pattijoki nimisen joen 
lähteille. Että tällainen pitkä selänne erikoisen hyvin sopi 

edellä esitetyn rajaharjannetaipaleen jatkoksi, on piteni- 
mittä selityksittä ymmärrettävissä.» 

Tällaiselta Pähkinäsaaren rauha ja sen raja näyttää vii- 
meisten tutkimusten valossa. Mutta muitakin käsityksiä on 
esitetty, mikä johtuu siitä, ettei rauhankirjan alkuperäisiä 
kappaleita ole tallella — keskiajan lopulle saakka tämän- 
puoleiset kappaleet säilytettiin Viipurissa, josta ne silloin 
kuljetettiin Ruotsiin, missä ne arvatenkin Tukholman linnan 
palossa v. 1697 ovat hävinneet. Eräs ruotsalainen tutkija, 
Rydberg, luuli 1880-luvulla todistaneensa, että tämä raja 
päättyikin Pohjoiseen Jäämereen — ja vasta aivan viime 
aikoina ovat ruotsalaiset historioitsijat omaksuneet sen 
käsityksen, mikä Suomessa on tutkijain kesken ollut ylei- 
nen, että rajan päätekohtaa on etsittävä Pohjanlahden ran- 
nalta. Tähän saakka on taas meillä yleensä oletettu Pyhä- 
jokea siksi Pats- eli P&ta-joeksi, josta rajakirjojen jäljen- 
nökset puhuvat. 

On mielenkiintoista seurata tohtori Jaakkolan todis- 
teluja siitä, että rajan päätekohta olisikin Pattijoki. Tämän 
tuloksen kanssa on mitä läheisimmässä yhteydessä vielä 
toinenkin rajakysymys, nim. Pattijoesta alkavan karjalais- 
novgorodilaisen alueen pohjoisrajaa koskeva. Sen tämä 
tutkija osottaa kulkeneen Kemijokea myöten, joten siis 
Kemijoen—Pattijoen välinen rannikko vain olisi kuu- 
lunut karjalaisille. Hän vetoaa tässä moniin keskiaikaisiin 
todistuskappaleisiin. 

Niinpä Limingan asukkaat ilmottavat v. 1490, että 
venäjänkarjalaiset katsovat alueensa Pohjanlahden rannalla 
ulottuvan Kemijoesta — niin että heille kuului puoli jokea — 
Pyhäjokeen Saloisten pitäjässä ja rajapaikakseen siellä Hanhi- 
kiven ja vaativat heiltä, jotka asuvat tällä välillä, veroa. 
Kun jo muutamassa toistasataa vuotta vanhemmassa asia- 
kirjassa satakuntalaiset, antaessaan todistuksen siitä, mistä 
Turun ja Upsalan hiippakuntien välinen n.s. Oulu-raja 
kulki pohjoisimpana — kysymyksessä olivat tärkeät lohi- 
kymmenykset Pohjanmaan joista — kertovat, että Kemi 
kuului Turun hiippakuntaan ja että sitten seurasivat Iijoki, 
Oulunjoki, Siikajoki ja Pattijoki, näkee tohtori Jaakkola 

tässä selvän osotuksen siitä, että kun kummassakin — 
sekä liminkalaisten että satakuntalaisten — kertomuksessa 
mainitaan sekä eteläisin että pohjoisin raja, vei eteläinen 
raja voi olla irrallinen, vaan päinvastoin selvässä orgaani- 
sessa yhteydessä pohjoisimman intressirajan kanssa ja sen 
vuoksi käsiteltäväkin yhdessä tämän kanssa.» Pohjoisena 
rajana mainitaan kummassakin kertomuksessa Kemi, ete- 
läisenä taas liminkalaisten kertomuksessa Pyhäjoki ja Hanhi- 
kivi, satakuntalaisten kertomuksessa Pattijoki. Tämän 
näennäisen ristiriidan tohtori Jaakkola selittää seuraavasti: 
»Kun venäläinen traditsioni (limink. kertomana) jakaa Kemi- 
joen intressisuhteitten kannalta kahtia, ei Pyhäjokeen näh- 
den tällaista jakoa mainita. Näin ollen ei mitenkään olekaan 
pakkoa käsittää venäläisten vaatimusten ulottuneen itse 
Pyhäjoen uomaan, vaan ainoastaan Pyhäjoelle, s. 0. tämän 
joen laaksoon tai sen vesistöalueelle saakka. Ja tämän- 
tapaista tulkintaa näyttää tukevan se seikka, että 
kertojat katsovat puheenalaista jokea Saloisten pitäjän 
mukaan — samalla ilmottaen tarkimmaksi, venäläisten vaa- 
timusten mukaiseksi kiinnepisteeksi etelässä Hanhikiven, 
joka sijaitsee lähemmä peninkulman Pyhäjoen suusta poh- 
joiseen ja jonka mainintaa rajavaatimusten varsinaisena 
perusteena on mahdoton ymmärtää, jos raja tosiasiallisesti 
olisi ulottunut huomattavasti etelämmä ja vieläpä niin 
selvästi rajotettavaan paikkaan kuin joen suu luonnostaan 
oli.» Ja lisätodistukseksi tälle käsitykselleen hän esittää 
Solovetin luostarista polveutuvan perinnäistiedon, mikä 
sanoo suuriruhtinaan, s.o. venäläisten, alueen ruotsalais- 
meren partaalla ulottuvan. Liminganjoesta Kemiin, ja 
tämän Liminganjoen hän yhdistää Hanhikiven kaakkois- 
puolella Pyhäjoella olevaan Limingoja nimiseen vähäiseen 
jokeen. 

Selvimpänä todisteena siitä, että tässä tosiaan on ollut 
kysymyksessä vanha intressijako, ovat kirkolliset toimen- 
piteet 1300-luvulta. »Niinpä on — siteeraamme taas Jaak- 
kolaa — erikoisen mielenkiintoista, että pohjoisen Pohjan- 
maan kymmenyskysymystä ei ratkaistu yhtenäisellä järjes- 
telyllä, vaan päinvastoin erikoisesti mainitsemalla toisaalta 

Saloisten, toisaalta Kemin kirkkopitäjä — ne mainitaan 
molemmat ensi kerran v. 1329 ja ovat Pohjois-Pohjanmaan 
vanhimmat seurakunnat. Tämä merkillinen asiaintila, jota 
tähänastisessa tutkimuksessa on pidetty parhaana todisteena 
sille käsitykselle, että Pähkinäsaaren rauhan raja ei ole 
voinut tulla Pohjanlahdelle, on mitä vakuuttavimpana 
todisteena toisaalta Pattijoen, toisaalta Kemijoen vanhasta 
rajaluonteesta. Saloinen sijaitsee näet Pähkinäsaaren rau- 
han kannalta täysin laillisella alueella, s. o. Pattijoen etelä- 
puolella. Vanha Kemi on samoin pirkkalaisten puoleisella 
Kemijoen rannalla, s. 0. Kemijoen pohjoispuolella. Ja käsi- 
tykselle, että Suomen kirkko valtiollisista syistä kymmenys- 
järjestelyssään 6 vuotta Pähkinäsaaren rauhan jälkeen 
jättää rantaosan Kemijoki—Pattijoki ulospäin näkyvien 
järjestelytoimenpiteittensä ulkopuolelle, näyttää antavan 
tukea myöskin eräs tieto piispa Hemmingin kirkollisesta 
toiminnasta pohjan perillä. Siitä huolimatta, että hän ilmei- 
sesti pitkin Pohjanlahden rantaa kulki pohjoiseen, suorit- 
taa hän esim. Kemin, Oulun ja Simon karjalaisten kasta- 
misen valtiollisesti täysin puolueettomalla alueella, s.o. 
Torniossa. Että myöskin venäläiset juuri Patti- ja Kemijoen 
välisellä alueella olivat arimpia oikeuksistaan ja, m.m. 
erikoisesti. Kainuun virtoja haltuunsa vaatimalla, vielä 
keskiajan lopulla kohdistivat hyökkäyksensä lähinnä tänne 
päin, osottaa puolestaan, kuinka syvään tietoisuus van- 
hasta intressirajasta Pohjanlahdella oli vastapuoleenkin 
syópynyt.» 

Kirjallisuutta: 

Väinö Voionmaa: Suomen karjalaisen heimon historia. 
Helsinki 1915. 

Jalmari Jaakkola: Suomen vanhimmat valtarajat vuoteen . 
1323. Helsinki 1926. 

livo Härkönen y. m.: Karjalan kirja I. Porvoo 1910. 

ämeen linnan rakennutti Birger jaarli kristittyjen turvapaikaksi. 


MARSKI TYRGILS KNUUTINPOJAN KOHTALO. 973 


Marski Tyrgils Knuutinpojan kohtalo. 


Y RGILS (Torkkeli) Knuutinpoika oli Ruotsin valtakunnan 

marski, s. 0. sotavoimien ylin päällikkö, ja samalla valtion- 

hoitaja, sillä Maunu Latolukko oli määrännyt hänet 
alaikäisten poikiensa holhoojaksi. Hän oli mahtava mies, 
jäntevä ja tarmokas. Hänen aikanaan »ei ollut puutetta 
turnausleikeistä, tanssista ja riemusta; jyviä ja silavaa oli 
yllin kyllin; silliä ja kalaa tuli runsaasti maahan, ja rauha 
ja sopu kesti kauan» — niin kertoo riimikronikka hänen 
hallituksensa alkuvaiheista. Ja vielä myöhemminkin hän 
oli koko valtakunnan tuki ja turva. i 

Mutta hänen kohtalonsa tuli traagilliseksi. 

Maunu Latolukko oli isänsä Birger jaarlin tavoin antanut 
herttuakuntia nuoremmille pojilleen. Tässä veljessarjassa 
oli tuleva kuningas heikoin. Hänen nimensä oli Birger. 
Toinen järjestyksessä, Eerik herttua, oli täysi ritari. 
Hän oli kaunis ulkomuodoltaan, hän käyttäytyi jalosti ja 
säädyllisesti, vaaran tullen oli hän rohkea. Mutta jos oli 
kyseessä vallan ja kunnian saavuttaminen, oli hän tunnoton. 
Pian alkoivat suhteet kuninkaan ja hänen veljiensä välillä 
kärjistyä. Eerik liittoutui nuoremman veljensä Valde- 
marin kanssa, joka oli Suomen herttua, Birgeriä vastaan. 
Mutta niin kauan kuin kuninkaalla oli Tyrgilsin voimakas 
tuki puolellaan, eivät herttuat voineet saada mitään aikaan. 

Silloin uskottelivat nämä herkkäuskoiselle veljelleen, 
että Tyrgils aiheutti heidän välisensä epäsovun, ja houkut- 
telivat häntä luopumaan tuestaan. Tyrgils sai varotuksia 
ystäviltään, mutta hän vastasi: »Kuningas on ystäväni ja 
minä olen hänen miehiään. Minä toivon, että olisin 
palvellut Jumalaa yhtä paljon kuin häntä.» Muutamana 
päivänä saapuivat veljekset Tyrgilsin kartanoon Lenaan 
Länsi-Göötanmaalle. Tällöin vangitutti Birger hänet, mie- 
hen, joka oli ollut hänelle isän sijainen. »Häpeää saatte Te 
tästä, herra kuningas, niin kauan kuin Te elätte», puhkesi 
vanhus lausumaan. Tyrgils heitettiin ratsun selkään; hänen 
täytyi samota tuo pitkä matka Tukholmaan jalat hevosen 

vatsan alle sidottuina, jotta hänen ystävänsä eivät olisi 
voineet vapauttaa häntä väkivalloin. Tukholmassa hänet 
heitettiin tyrmään ja mestattiin vihdoin vuonna 1306. Tämän 
palkinnon kuningas antoi hänelle hänen uskollisesta palve- 
luksestaan. 

Jonkun ajan kuluttua kaivettiin hänen arkkunsa esiin 
haudasta ja vietiin harmaaveljesten luostarin kirkkoon, 
nykyiseen Ritariholman kirkkoon, hänen ensimmäisen puo- 
lisonsa Birgitan viereen. Nykyisin jo hävitetyssä hautakivessä 
oli seuraava latinankielinen kirjotus, joka osittain sisältää 
todellista runoutta, jota harvoin tapaa keskiajan omistus- 
kirjotuksissa: 


»Tässä makaa haudattuna kuninkaan marski Tyrgils 
väkivalloin mestattuna, kärsien ansaitsemattoman rangais- 
tuksen, 
annettuna puolisoksi Birgitalle, äsken haudatulle, 
ja vaimon viereen hänen kanssaan yhdistettynä kuten ennen 
` aviovuoteeseen.» 


Rangaistus seurasi tätä tekoa. Veljekset joutuivat entistä 
pahempaan riitaan keskenään. Vihdoin Birger heitti vel- 
jensä vankeuteen, kun nämä saapuivat Nyköpingiin sovinto- 
juhlille. Linnan alimmissa vankikomeroissa seinään raskailla 
kahleilla kytkettyinä he viettivät viimeiset hetkensä. Mutta 
herttuan puoluelaiset karkottivat Birgerin pian valtakun- 
nasta ja kostoksi mestauttivat hänen poikansa. Näin päättyi 
tämä veljessota. 

Eerik herttuan nuori, kolmevuotias poika Maunu huu- 
dettiin kuninkaaksi Moran kivellä. Hän oli kantava myös 
Norjan kruunua. 

Minkälainen oli Suomen vallotus? 


INKÄLAINEN oli Suomen vallotus? Miten suomalai- 
set itse suhtautuivat siihen valtataisteluun, jota käy- 
tiin tästä maasta? 

Näihin kysymyksiin ei ole helppoa antaa sitovasti 
todistettavaa vastausta. Mutta kaikki se, mitä n.s. val- 
lotusajasta ja vallotuksen seurauksista tiedämme, viittaa 
siihen, että itse vallotus on ollut verraten rauhallista. Ei 
tarvitse muuta kuin vedota Suomen asemaan Ruotsin 
valtakunnassa sen huomataksemme. »Saksalaisten vallattua 
itäisen Saksan laajat alueet hävisivät sikäläiset slaavilaiset 
heimot lyhyessä ajassa melkein olemattomiin) — huomaut- 
taa Väinö Voionmaa ja jatkaa: »Samalla tavoin 
venäläiset vallottajat jo varhaisena keskiaikana hävittivät 
lukuisia Itä-Euroopan suomalaisheimoja jäljettömiin. Kum- 
mallakin näillä alueilla tuotti alkuperäisille asukkaille tur- 
mion vallotukseen liittynyt vieras asutus, joka osittain 
karkotti, osittain itseensä sulatti vanhan väestön. Itämeren 
maakuntain (nyk. Viron ja Latvian) ja monen muun maan 
historiasta nähdään, että vähälukuinen vallottajajoukko 
yksinäänkin on saattanut kytkeä voitettuja väkirikkaita 
heimoja vuosisatoja kestävään valtiolliseen ja yhteiskun- 
nalliseen orjuuteen. Aivan toisin kävi Suomessa. Vallotus- 
kauden päätyttyä Suomi muodollisestikin tuli Ruotsin valta- 
kunnan täysioikeutetuksi osaksi (1362), eikä maatamme 
aikaisemminkaan kohdeltu sanottavasti toisin kuin Ruotsin 
omia nuorempia maakuntia. Turhaan myöskin etsii vanhim- 
mista asiakirjoista ilmauksia ruotsalaisten ja suomalaisten 
heimojen keskinäisestä rotuvihasta. Jo ensi alustaan keski- 
ajan valtiolliset ja yhteiskunnalliset olot Suomessa joutuivat 
kehitysuralle, joka jyrkästi poikkesi eteläisten ja itäisten 
heimomaitten tavasta.» 

Etsiessään selitystä tähän keskiajan oloissa harvinaiseen 
ilmiöön Voionmaa viittaa m.m. vallottajien vähälukuisuu- 
teen. Lisäksi hän toteaa, ettei ruotsalaisen vallotuksen 
omituisuus ja erikoislaatuisuus ollut vain siinä, »mitä se 

täällä teki, vaan myöskin siinä, mitä se jätti tekemättä.» 
Ja niin hän osottaakin, että »vallottajain perustamain, 
monessa suhteessa varsin heikkojen yhteiskuntalaitosten 
ohella havaitaan täällä vallotuksen vuosisatoina ja yleensä 
vanhempana keskiaikana runsasta omaperäistä kehitystä.» 
Niin ei tämä vallotus ollut millään tavalla täkäläisiä oloja 
mullistava. 

Ruotsalaisen käännytystyön suhteellisen rauhallista luon- 
netta korostaa myös Juhani Rinne. Hän osottaa, että 
ylukuunottamatta Ahvenanmaata, tavataan myöskin Lou- 
nais-Suomessa ja Hämeessä, jopa Karjalan rannikollakin 
varhaisia kirkkoja ja kirkkopiirejä, jotka todistavat ilmei- 
sestä oma-alotteisestakin toiminnasta kansan taholta kirk- 
kojen rakentamiseksi, mikä ei näyttäisi mahdolliselta, jos 
pakko- ja miekkavalta käännytystoiminnassa olisi ollut 
määräävänä tai edes huomattavana vaikuttimena.» 

Mutta toisenlaisiakin käsityksiä on esitetty. Julius Ailio 
esim. arvelee, että jo piispa Henrikillä oli työssään apuna 
aseellinen joukko ja että »koko hänen toimintaansa ohjasi 
nähtävästi sama voimakas käännytysinto ja rautainen 
ankaruus kuin esim. Albert piispaa Riiassa» Ja yleensäkin 
hän olettaa suomalaisten käännyttämisen tapahtuneen sa- 
moissa merkeissä kuin sukulaistemme Suomenlahden etelä- 
puolella. 


Suomalaiset alistuivat ensiksi roomalaiskatolisen kirkon 
johdettaviksi ja joutuivat niin vähitellen sen kanssa liitossa 
olevan Ruotsin vallan alaisuuteen, vähitellen, s. 0. sitä mukaa 
kuin Ruotsin valta lujittui ja suomalaisten omat edut 
pakottivat heidät lähemmin liittymään ruotsalaisiin. Ruot- 
salaisilla, jotka tunnustivat roomalaiskatolista oppia, ja 
Rooman kirkolla oli yhteisiä etuja valvottavana Suomessa, 
nim. kreikkalaiskatolista oppia tunnustavien novgorodi- 
laisten vaikutusvallan vastustaminen, toiselta puolen val- 
tiollisen ja taloudellisen, toiselta puolen kirkollisen ja sivis- 
tyksellisen. Mutta pian tulivat ruotsalaisten ja varsinais- 
suomalaistenkin edut yhteisiksi. Varsinais-Suomeen Hä- 
meestä ja Karjalasta itsenäisesti sekä Novgorodin lii- 

tossa tai sen yllytyksestä tehdyt hävitysretket panivat 
varsinaissuomalaiset etsimään liittoa Rooman kirkon ja 
ruotsalaisten kanssa. Hämäläisten ja karjalaisten etujen 
vastakkaisuus — ajatelkaamme vain niitä laajoja erämaita, 
jotka olivat näitten heimojen alueitten välillä, sekä toisia 
pohjoisella suunnalla olevia eräseutuja, pitkin Pohjanlahden 
rannikkoa, joissa kaikissa kumpikin heimo metsästi, kalasti 
ja teki valtauksia — vaikutti, etteivät nämä heimot aina 
voineet pysyä sovussa ja samalla puolella Suomesta käy- 
dyssä valtataistelussa. Hämäläiset olivat pahassa puris- 
tuksessa: toisella puolen olivat ruotsalaiset, heihin liittyneet 
varsinaissuomalaiset ja Rooman kirkko — toisella puolen 
novgorodilaiset, liittolaisinaan karjalaiset, sekä kreikkalais- 
katolinen kirkko. Kun hämäläisten sitten oli löpuksi rat- 
kaistava, kummalleko puolelle he asettuisivat tässä taiste- 
lussa, valitsivat he varsinaissuomalaisten tavoin ruotsa- 
laiset. Heistä oli aivan ilmeisesti tämä edullisempaa, koska 
heidän etusuuntansa oli länsi —itä, s.o. karjalaisten ja 
novgorodilaisten maita kohden, eikä itä-länsi: s. o. varsinais- 
suomalaisia vastaan. Nähtävästi näistä yleisistä etu- 
suhteista johtui, että Hämeenkin vallotus muodostui itse 
asiassa verraten rauhalliseksi. Ruotsalaiset ottivat kehitty- 
neempinä ja aktiivisempina johdon käsiinsä. 

Mitä taas Karjalan vallotukseen tulee, epäonnistui ruot- 
salaisten suunnitelma. He saavuttivat vain osamenestyk- 
sen. Viipurin Karjalan liittäminen Ruotsin valtapiiriin 
merkitsi kyllä lisäturvaa sen muille vallotuksille Suomessa, 
mutta kun Novgorodin valtapiiriin jäi eniten merkitsevä 
osa Karjalaa, jonka etupiiri ulottui, kuten jo sanottiin, 
Pohjanlahdelle ja Jäämerelle saakka, täytyy Novgorodia 
pitää vielä tällöin voittajana. Eteläisen Karjalan valtaa- 
minen näyttää olleen kyllä verraten helppoa ruotsalaisille. 


* * 


Se küsitys, ettei ruotsalainen vallotus erikoisesti mullista- 
nut oloja Suomessa, on historiallisessa kirjallisuudessamme 

nykyisin yleinen. Ei voi enää puhua siitä, että ruotsalaiset 
vallottajat olisivat tuoneet Suomeen puhtaasti ruotsalaisen 
yhteiskuntajärjestyksen. Sikäli kuin keskiaikaisten olojemme 
ja yhteiskuntalaitoksemme tutkimus edistyy, osotetaan toiselta 
puolen niissä yhä uusia kotimaisia piirteitä ja toiselta puolen, 
että monet ruotsalaiseen yhteiskuntajärjestykseen viittaa- 
vista ilmiöistä ovat vallotuskautta vanhemmat: Lounais- 
Suomen ruotsalaiset asutusalueel ovat aivan rauhallisella 
tavalla välittäneet skandinaavisten yhteiskuntamuotojen le- 
viämistä Suomeen ja jo edeltäpäin tehneet pakkovallan 
omassa piirissään tarpeettomaksi. Lounainen Suomi joutui 
myös varhain läheisiin kosketuksiin merenpuoleisten ruotsa- 
laisten kanssa ja omisti niitten yhteiskuntajärjestyksestä piir- 
teitä. Siitä syystä seruotsalainen yhteiskuntalaitos, mikä tänne 
sitten tuotiin, ei ollut suinkaan enää aivan vieras. Mutta kun 
sen ei tarvinnut rakentua aivan uudelle kannalle, saattoi se 
myöskin jättää puhtaasti suomalaisia muotoja elämään. 

Mitä sitten kolmanneksi tulee Hämeeseen ja Karjalaan, 
oli yhteiskuntajärjestys niissä osissa nykyistä Suomea niin 
peräti toisenlainen kuin Ruotsissa ja Lounais-Suomessa, 
ettei ollut mahdollista sitä kädenkäänteessä muuttaa. Sik- 
sipä tyydyttiinkin vain sopimaan veroista kaiken muun 
jäädessä ennalleen vielä sadoiksi vuosiksi. »Lännessä ruot- 
salaiset vallottajat joutuivat tutunomaisiin oloihin, idässä 
vento vieraisiin — kummassakaan tapauksessa ei uuden 
yhteiskuntalaitoksen istuttamista tarvittu eikä perinpoh- 
jaista olojen muutosta voinut tapahtua. 

SUOMI AINOAN AUTUAAKSI TEKEVÄN 
KIRKON JASENENA 


Katolinen kirkko. 


OITAKUITA vuosia aikaisemmin kuin Eerik Pyhä 

teki ristiretkensà Suomeen, tarkemmin sanoen vuonna 

1152, piti paavin lähettiläs kirkolliskokouksen L i n- 
köpingissä Ruotsissa. On p arveltu, että hän siinä 
tilaisuudessa olisi kehottanut kuningasta lähtemään pa- 
kottamaan suomalaisia kasteeseen. Ja eräs tieto kertoo, 
että piispa Henrik saapui paavin lähettilään seurassa 
Ruotsiin. , 

Kirkolliskokouksessa järjestettiin monia yleisiä kirkon 
asioita, jotka täällä pohjolassa eivät vielä olleet oikein tolal- 
laan. M.m. päätettiin siinä, että Ruotsi muiden maiden 
tavoin suorittaisi paaville vuotuisen veron, jota nimitet- 
tiin pietarinpenningiksi, sen vuoksi että paavia 
- pidettiin apostoli Pietarin seuraajana ja Kristuksen edus- 
tajana täällä maan päällä. 

Jonkun ajan kuluttua paavin lähettilään käynnistä 
Ruotsin kuningas sai pyhältä isältä Roomasta kirjelmän, 
jossa kehotettiin tarkoin noudattamaan tehtyä päätöstä. 
Lopuksi sokeroitiin pyhän isän innostus päästä osalliseksi 
pietarinpenningin hyvyydestä seuraavalla käänteellä: 

»Emmekà Me vaadi sitä veroa tietenkään niin paljon Mei- 
dän omaksi hyödyksemme kuin pikemminkin Teidän sielu- 
jenne pelastukseksi, Meidän toivoessamme, että Te sydämenne 
alttiilla palveluksella hankitte Pyhän Pietarin turvan» 

Tämä vero joutui sitten suomalaistenkin maksettavaksi. 
Pietarinpenninki ja muut maksut paavinistuimelle eivät 
suinkaan olleet pikkusummia köyhälle Suomen kansalle. 


Linköpingin kokouksen päätöksellä oli Ruotsin valta- 
kunta ja sen mukana sittemmin myös Suomi liitetty suureen 

hengelliseen valtakuntaan, jota yksinvaltiaasti hallitsi paavi 
Jumalan nimissä. Hän vaati, että kaikki, ruhtinaat ja kan- 
sat, sokeasti tottelisivat hänen tahtoaan. Jos joku rohkeni 
vastustaa kirkon käskyjä, niin sinkosi paavi hänelle p a n n a- 
julistuksensa. Voi sitä, jota se kohtasi! Hän oli 
suljettu kristittyjen seurakunnasta; pappi ei saanut kastaa 
hänen lapsiaan, ei antaa hänelle ehtoollista, ei haudata 
hänen ruumistaan. Ei kukaan saanut antaa hänelle suojaa, 
. ei kukaan ojentaa ruokaa eikä juomaa. Hän oli kirottu 
elämässä, kirottu kuolemassa. Maan päällä hänen täytyi 
— harhailla rauhatonna, ja jos hän kuoli pannaan julistettuna, 
katsottiin hänen sielunsa ainaisesti kadotetuksi. 

Kamalinta oli, kun kokonaisia maita julistettiin kirkon- 
kiroukseen. Silloin suljettiin kirkkojen ovet, laulu ja kirkko- 
musiikki vaikeni, kellot eivät kutsuneet rahvasta koolle 
eivätkä ne kajahtaneet vainajille, ei mitään sielumessuja 
pidetty kuolleiden sielujen vapahtamiseksi kiirastu len tus- 
kallisesta puhdistuksesta. Omaisten täytyi jäädä voimatto- 
maan epätoivoon ajatellessaan kaikkia niitä tuskia, joita 
rakkaitten vainajien oli. kestettävä tuossa kauhun paikassa, 
ennen kuin he saivat astua autuaitten taivaaseen. Toisten 
täytyi siellä kulkea tulimeren läpi, toisten uskomattomalla 
vaivalla kavuta jyrkkää vuorta ylös tai kulkea sillan yli, 
joka oli terävä kuin veitsi. Täällä oli, samoin kuin helvetissä, 
kärsittävä tuskia, jotka olivat sovitetut vainajien helma- 
syntien mukaan. Siellä oli joku ripustettu riippumaan siitä 
jäsenestään, jolla hän oli eniten syntiä tehnyt. Toisen täytyi 
huokailla kaiken sen tavaran alla. jonka hän oli varastanut. 
Muutaman keisarin täytyi jäädä pitkäksi ajaksi kiirastulen 
vaivoihin sen vuoksi, että hän usein oli antanut pienten 
ja köyhien täällä maan päällä odottaa kauan oikeutta. 
Antaa hänen nyt täällä kiirastulessa oppia, miltä tuntuu 
saada asiansa lykätyksih, kuului Herran ääni. 


Pyhällä kirkolla oli kauhistuttava valta rangaista ja 
masentaa ihmisiä, sitäkin kauhistuttavampi aikana, jolloin 
elämällä oli niin vähän vaihtelua tarjottavana. 

Pannakirouksesta saattoi kuitenkin päästä suorittamalla 
kirkolle palveluksia ja maksamalla sakkoja. Esimerkiksi 
tästä otamme seuraavan turkulaisen asemies Dykerin kirjeen 
1300-luvulta. » Kaikille niille, jotka tämän kirjeen kuulevat tai 
näkevät, tunnustan minä, Hartikka Dyker asemies, ja teen 
tiettäväksi tällä avonaisella kirjeellä, että minä muutamia 
vuosia sitten, kunnioitetun isän piispa Beron aikana, 
jouduin riitaan erään hyvän miehen kanssa Turussa tuomio- 
kirkon kirkkomessun päivänä, ja ajoin minä ystävineni häntä 
takaa tuomiokirkkoon, kun aamumessua veisattiin, ja hän 
haavotettiin siellä pääalttarin edessä. Josta teosta kirkko 
tuli saastutetuksi ja kaikki jumalanpalvelus siellä lakkau- 
tettiin, niin että Pyhän Henrikin päivänä messu pidettiin 
pakanallisella maalla. Sen tähden julistettiin minut ja minun 
apumieheni pannaan, jonka tähden minä sovitukseksi omasta 
ja apumiesteni puolesta lupasin tuomiokirkolle ja kunnian- 
arvoiselle isälle Herrassa piispalle ja tuomiokapitulille sata 
Ruotsin markkaa. — — — Ja koska en tähän asti ole suo- 
rittanut mainittua sadan markan sovintoa, niin luovutan 
minä nyt saman rahasumman asemesta tuomiokirkolle, 
piispalle ja Turun tuomiokapitulille Heikkilä nimisen taloni, 
joka sijaitsee Mynämäen pitäjässä. — — — Ja mikäli mainittu 
tilus on arvoltaan parempi sataa markkaa, sen ylijäämän 
annan minä Turun tuomiokapitulille ikuiseksi omaisuudeksi 
Jumaian ja Pyhän Henrikin kunniaksi, oman ja rakkaan 
vaimoni Kaarina Juhontyttären ja molempien meidän 
lastemme sielujen autuudeksi.» 


Noin vuosisata Linköpingin kokouksesta piti toinen 
paavillinen lähettiläs kirkolliskokouksen Skenningessä 
vuonna 1248. Täällä kiellettiin pappeja menemästä naimi- | 
siin tai asumasta yhdessä naisten kanssa. Jos sellaista 
tapahtuisi, julistettaisiin asianomaiset vaimot pannaan. Pap- 
pien, jotka jo olivat naimisissa tai elivät yhdyselämää vai- 
mon kanssa, täytyi vuoden kuluessa erota hänestä, lukuun- 
ottamatta viisikymmenvuotisia pappeja ja vaimoja, jotka 
suurten sakkojen uhalla vakuuttivat piispalle elävänsä 
pidättyväisesti ja olevansa koskaan nukkumatta saman ka- 

ton alla kuin heidän miehensä. Ei minkäänlainen huolenpito 
puolisosta ja lapsista, ei perheelämän onni saanut kiinnittää 
papin ajatuksia itseensä; kirkon palvelukseen tuli hänen 
omistaa kaikki voimansa. Kuinka monien rakkaiden avio- 
liittositeiden täytyikään nyt katketa sen vuoksi, että paavi 
niin käski! Suomessa ei kuitenkaan koskaan tarkoin nouda- 
tettu tätä käskyä. 

Näillä ja muilla määräyksillä erotettiin kirkonmiehet 
muusta kansasta Jumalan palvelijain erikoiseksi 
säädyksi. Heitä ei saanut maallinen tuomioistuin tuo- 
mita. Kirkon omaisuus vapautettiin verosta valtiolle. 
Silloin alettiin tätä säätyä nimittää hengelliseksi 
rälssiksi. Rälssi (ruots. »frálse») merkitsee nimit- 
täin vapautta”, tässä tapauksessa vapautta verosta. 

Pappien ja kirkkojen ylläpitoon suoritti kansa verona 
lA pellon antimista sekä karjanhoidon, metsästyksen ja 
kalastuksen tuotteista. Tämä vero, jota sanottiin k y m- 
menyksiksi, oli luonnollisesti erilainen riippuen tuot- 
teista, joita eri osissa maata saatiin. Aluksi olivat kymme- 
nykset, samoin kuin muutkin verot täällä Suomessa, turkis- 
veroja. Niinpä kertoo Agricola Turun tuomiokirkon tileissä 
v. 1542: »Ensi alussa, kun kristinusko tuli Suomeen, 
maksettiin oravannahka kultakin jouselta, sitten jonkun 
aikaa myöhemmin se muutettiin rahaksi, kun he eivät 
voineet saada nahkoja» Paitsi rahaa suoritettiin vilja-, 
voi-, kala- y. m. kymmenyksiä. 

Muudan kaikkein vanhimmista Pohjoismaita koskevista 
paavillisista »bullista»!) sisältää kymmenyksistä seuraavat 
sanat: »Niin hyvin uuden kuin vanhankin liiton laki määrää, 
että kymmenykset on suoritettava papeille ja muille kirkon 
palvelijoille. Ne, jotka omantunnon tarkasti ovat antaneet 
kymmenykset omaisuudestaan, voivat ansaita sekä sen, 
mikä on maallista, kuin myös sen, mikä taivaallista on, 
ja menestyä kaikessa hyvässä. Mutta jos joskus nälkä, 


1) Bulla oli oikeastaan paavin sinetin nimi, ja oli se 
pyöreä ja paksu. Nimitys siirtyi sittemmin itse paavin kir- 
jeelle, johon tällainen sinetti oli kiinnitetty. 

puute ja köyhyys ahdistaa maailmaa, tietäkäät, että se var- 
maan johtuu Herran vihasta, kun kymmenyksiä ei suoriteta. 
Sillä Herra valittaa, että häntä on petetty palvelijainsa 
muodossa. Sellainen on, erinomaisen opettajan Augustinuk- 
sen todistuksen mukaan, Jumalan pyhä tapa, että niiltä, 
jotka eivät kymmenyksiä anna, heidän omaisuutensa vähen- 
netään kymmenenteen osaan. Sen vuoksi, jos Te tahdotte 
saada Jumalalta palkinnon ja ansaita anteeksiannon, anta- 

kaa kymmenykset ja jakakaa almuja jäljellä olevasta yhdek- 
sästä osasta» — Väitteelle, että uusi testamentti määräisi 
kymmenysten suorituksen, ei ole todistusta, ja ne sanat, 
jotka on pantu Augustinuksen suuhun, ovat lainatut saar- 
nasta, joka on väärin yhdistetty suuren kirkkoisän nimeen. 

Ja kun muutamat Sääksmäen miehet 1300-luvulla oli- 
vat haluttomia maksamaan kymmenyksiä, joita heidän 
kirkkoherransa vaati, antoi paavi Benedictus v. 1340 seu- 
raavan bullan: 

»Benedictus piispa, Jumalan palvelijain palvelija, lausuu 
rakkaalle pojalleen, Upsalan kirkon dekanukselle, terveh- 
dyksensä ja apostolisen siunauksensa. Sitten kuin meidän 
rakas poikamme Henricus Hartmanni, Sääksmäen seura- 

kunnan kirkkoherra Turun hiippakunnasta, on meille osot- 
tanut, että vanhan, suostutun ja tähän saakka rauhassa 
noudatetun tavan mukaan Upsalan koko kirkkopiirissä, 
josta Turku ja sen hiippakunta on osa, pitäjien esimiehet 
voivat varottaa pitäjäläisiä, jotka eivät säännöllisesti maksa 
kirkonkymmenyksiä kirkoillensa ja kirkkoherroillensa, että 
suorittaisivat mainitut velvolliset kymmenyksensä esimie- 
hillensä; ja jos mainitut pitäjäläiset kirkon lain mukaisesti 
verotettuina, kymmenysten suorittamisessa laiminlyövät 
velvollisuutensa täyttämisen soveliaan määräajan kuluessa, 
niin voivat kirkkojen esimiehet kieltää heiltä pääsyn kirk- 
koon ja — uppiniskaisuuden kasvaessa — kirkon pyhien 
sakramenttien nauttimisen, ja jos mainitut pitäjäläiset 
kolme viikkoa ovat olleet tällaisen kiellon alaisia, he ovat 
velvolliset kustakin viikosta, jona ovat uppiniskaisina pysy- 
neet, rangaistukseksi suorittamaan mainitulle esimiehelle 
kolme markkaa käypää rahaa, josta kolmas osa tulee edellä- 
mainituille esimiehille, toinen kolmas osa kirkkojen raken- 
tamiseen ja jäljellä oleva kolmas osa jaetaan paikkakunnan 
papeille. Ja koska on osotettu, että kaikkea tätä on nou- 
datettu Upsalan kirkkopiirissä ikimuistoisista ajoista asti, 
ja koska Rapolan Matti, Rapolan Kuningas, Olli Nevari 
Rapolasta, Vedentaan Paavo, Salon Olli, Olli Tiisa Voipa- 
lasta, Nikki Vary Voipalasta, Voipalan Kallas, Voipalan 
Mielenpito, Voipalan Amundi, Voipalan Markku, Hikkalan 
Hautaputari, Ritvalan Miemo, Ritvalan Suomalainen, Hen- 
rikki Hahtisenpoika, Asikka Hahtisenpoika, Juti Hahtisen- 
poika, Judikkalan Mielikki, Kantalan Mielunoita, Hirvelän 
Mielitty, Onkkalan Yö, Laivametsän Satatieto ja Haaralan 
Suomalainen, mainitusta Turun hiippakunnasta kotoisin 
olevia maallikoita ja mainitun Sääksmäen seurakuntalaisia, 
muutamista omistamistansa maista ja muusta omaisuu- 
desta, mitä heillä on mainitun Sääksmäen pitäjän rajojen 
sisällä, eivät ole huolineet mainitulle esimiehellensä Henrikille 
maksaa kirkonkymmenyksiään — — sen tähden kumoamme 
me tällä apostolisella kirjotuksellamme kaikki valitukset 
mainittuja toimenpiteitä vastaan, niin kuin oikein on, ja 
käskemme käyttää pyhän kirkon rangaistusvaltaa, että 


19 — Suomen kansan aikakirjat. I. 

niitä empimättä noudatetaan. Kirjotettu Avignonissa heinä- 
kuun 16. p:nä, kuudentena vuotena meidän paavina ollessa. 
Benedictus.» 


Pappi oli velvollinen antamaan talonpojalle sakramentit, 
kasteen, ehtoollisen ja viimeisen voitelun ja pitämään mes- 
sun. Talonpojan piti puolestaan suorittaa papille palkkio 
hänen työstään; edelleen oli hänen pidettävä pitäjän kirkko 
kunnossa ja annettava piispalle kestitystä.!) Mutta hän ei 
yleensä tahtonut suorittaa ropoakaan enempää kuin hyvin 
yksityiskohtainen sopimus määräsi, ja hän osti vapautuksen 
kiirastulesta samalla taloudellisella tarkkuudella, kuin jos 
hän olisi ostanut härkäparin. 

Mutta toisaalta huomataan, että uusi oppi lain säätä- 
misen aikana oli vähitellen mennyt rahvaan veriin. Sak- 
ramenttien ja messun vaikutusta ei talonpoika epäillyt 
hetkeäkään, ja pappi oli tullut hänestä yhtä tärkeäksi teki- 
jäksi yhteiskuntaan kuin kuningas tai tuomari. Pappia kun- 
nioitettiin erikoisesti »kirjanoppineena» miehenä, ja »kirjaa», 
s. 0. messukirjaa, pidettiin ikään kuin puolimaagillisena, 
yliluonnollisena esineenä, jolla oli sama vaikutus ja voima 
kuin loitsuilla. Papeista korkein oli piispa, jonkunlainen 
päällikkö, joka pappissaattue mukanaan ratsasti pitkin 
hiippakuntaansa, kantaen sakkoja ja vieraillen pidoissa: 
»Piispalle annettakoon kestitystä kaksi päivää ja kolmannen 
päivän iltaan; ja juokoon hän ja kaikki hänen pappinsa 
siumaa.» 


* * 
* 


»Minä ja muut papit, sanoi lukkari» — niinhän kuuluu 
vanha siivekäs puheenparsi. Lukkarivaarillahan on van- 
hastaan ollut monia tärkeitä tehtäviä hoidettavanaan. 
Hänen arvonimensä johtuu siitä, että hänen hoidossaan 


1) Elintarpeiden keräys toimeenpantiin piispan ylläpitä- 
miseksi tämän tullessa vihkimään kirkkoa tai uudelleen vih- 
kimään pyhäkköä, joka oli tullut saastutetuksi, esim. murhan 
kautta. 

olivat kirkonkellot!) ja niiden soitto 
aamu-, päivä- ja iltajumalanpalve- 
lukseen sekä pyhää varten; samoin 
piti hänen myöskin »joka ilta läpätä 
Meidän rouvamme Maarian kun- 
niaksi.» Hänen oli palveltava pap- 
pia kaikissa jumalanpalveluksissa, Lyijyinen pyhäinjäännös- 
ja kun pappi läksi pitäjänkäyn- iu. 

nille, tuli lukkarin seurata häntä 

ja kuljettaa hänen kirjaansa ja stolaansa.”) Hänen oli 
kerran viikossa lämmitettävä papin sauna, Ppalveltava 
häntä, ajettava hänen partansa, pidettävä hänet kylpy- 
vastoissa, teurastettava kirkkoherran naudat, kun niin tar- 
vittiin, ja pantava papin vilja aittaan. Hänen vaimonsa 
oli tehtävä taikina ja leivottava papin leivät tarvit- 
taessa, ja sai hän palkakseen siitä mukaansa leipäkyrsän 
pappilasta. »Kun lukkari on täyttänyt kaiken vuoden 
kuluessa, saakoon hän papilta kenkäparin ja sarkahou- 
sut3) eikä enempää», sanotaan muutamassa keskiaikai- 
sessa asetuksessa. Tämä koski kuitenkin vain niitä palve- 
luksia, jotka lukkari suoritti yksityisesti papille. Varsinai- 
sen palkan hàn sai seurakunnalta »lukkarintuvam tai lukkarin 
virkatalon, puustellin*), muodossa. 


1) »Lukkari» johtuu ruotsinkielisestä sanasta »klockare»; 
»klocka» merkitsee kelloa. ; 

2) Runsaasti koristeltu, leveä nauha, joka riippui papin 
olkapäiltä. 

3) Niihin kuului tällöin sekä sukat että housut. 

4) »Puustelli», ruots. »bostálle»—»asuinpaikka», »asumus». 


Keskiaikaista kudontaa Marttilan kirkosta. 

` Herran huoneessa. 


olivat pieniä ja yksinkertaisia. Synkkää ja puolihämärää 

oli temppelissä. Vain heikko valo virtasi pienistä, ka- 
peista, ampumareikiä muistuttavista ikkunoista, ja vain 
jokunen epätaiteellinen, naiivi seinämaalaus teki synkän 
vaikutelman eloisammaksi. 

Meidän kaikkein vanhimmat kirkkomme olivat puisia. 
Mutta vähitellen alettiin rakentaa ulkomaisten mallien mu- 
kaan kivikirkkoja, jotka varsinaisen tarkotuksensa lisäksi 
saivat tärkeäksi tehtäväkseen toimia puolustusvarustuksina. 
Noina rauhattomina aikoina tarjosivat ne paljon parempaa 
turvaa vihollisia vastaan kuin puiset asuinrakennukset. Pienet, 
luukuntapaiset ikkunat ja raudotetut ovet paksuine palkkei- 
neen olivat myöskin todistuksena siitä, että Herran huone oli 
vahva linna. Milloin tornia oli, oli se kirkon tukevin osa 
paksuine muureineen ja kapeine, jyrkkine portaineen, joita 
vihollisen ei ollut helppo kiivetä ylös. Vieläpä niinkin myö- 
hään kuin 1400-luvun puolivälin jälkeen varusti Suomen 
piispa Konrad Bitz itse Turun tuomiokirkon turvaksi val- 
leja ja muita puolustuslaitteita. 

Etelä- ja Keski-Euroopan rikkaammissa maissa oli uskon- 
nollinen hurmaannus vaikuttanut myös taiteeseen ja luonut 
sen rakennustyylin, jota nimitetään romaaniseksi 
eli pyórókaarityyliksi. Tämä taidesuunta raivasi tiensä 
pohjolaankin, ja sen valtavimpia ilmauksia täällä on Lundin 
tuomiokirkko. 

Voimakkaalta ja majesteetilliselta vaikuttaa romaaninen 
kirkko komeine julkisivuineen, jossa pyörökaari-ikkunat 
rikkovat paksua muuria ja leveät pyöreäkaariset pylväiköt 
avautuvat valmiina ottamaan vastaan ihmisvirran. Ja 
pyhäkön mystillisessä puolihämärässä saa kulkea käytä- 
vää, jota reunustavat pyörökaaria kannattavat paksut 
pylväät. Kaikki on raskasta, mutta täyteläistä ja sopu- 
sointuista. 

Pyörökaari vaihtui sitten suippokaareen, joka on tun- 


E oivat pieni 1 kirkot, joita Pohjoismaihin rakennettiin, 

Lundin tuomiokirkko. 
Rakennettu 1100-luvulla ja korjattu 1800-luvun lopulla. 


nusmerkilinen goottilaiselle tyylille. Goottilai- 
sessa kirkossa pyrkii kaikki ylöspäin. Tämä taidetyyli 
ikään kuin ruumiilistuttaa itsessään mielen haaveellisen 
pyrkimyksen korkeuksiin. Ylös pyrkii jokainen suippo- 
kaari, jokainen torni. Kirkko tulee hyvin ilmavaksi ja valoi- 
saksi, kaikki hyvin siroksi ja kevyeksi. Poissa on mahtavien 
pyörökaariholvien painostava raskaus, poissa raskaiden muu- 
rien välinen hämärä ja paksut pylväät. Leikittelevän kevyesti 
tuntuvat nyt pylväät ja muurit kannattavan sitä; mikä 
ennen näytti vaativan suuria ponnistuksia. Pitkät, kapeat, 
suippokaariset ikkunat särkevät tiheässä, vieri vieressään ollen, 
seinäpintoja, niin että itse seinät ikään kuin vapautuvat nekin 
pylväsriveiksi. Valo ja ilma tunkeutuu vapauttavana kirk- 
koon, ja läpi värikkäiden ikkunalasien sädehtii salaperäinen 
hämärä kirkkoon ja luo yli sen lattian ja pylväiden ihanaa 

Hattulan kirkko. 


värihohdetta, viininpunaista, orvokinsinistä, kullankeltaista. 
»Tuntuu siltä kuin olisi yhdellä tempaisulla viety taivaaseen», 
lausuu keskiaikainen kirjottaja, »ja johdatettu johonkin 
paratiisin kauneimmista saleista.» 

Suomessa kehittyi aivan erikoinen kirkkorakennustyyli, 
jossa on kummankin näitten pääsuuntien piirteitä. Sitä on 
nimitetty välitystyyliksi. Useimmat meidän keski- 
aikaisista kirkoistamme ovat harmaakivikirkkoja, paksu- 
seinäisiä, jyrkkäharjaisia, tornittomia suorakaiteita, jotka 
ovat joko yksilaivaisia tai pylväillä jaettuja kolmeen lai- 
vaan. Milloin torni on ollut kirkon yhteydessä, on se taval- 
lisimmin ollut puusta ja sijotettu länsipäähän. Ellei tornia 
ole kirkon harjalla, on erikoinen kellotapuli sen vieressä, 
alaosa kivestä, yläosa puusta. Varsinaiseen kirkkoon liit- 
tyy kaksi muuta huonetta: pohjoispuolella sakaristo ja 
eteläpuolella asehuone, mihin aseet oli jätettävä kirkkoon 
astuttaessa. Usein on sakaristo ollut ensimmäisenä kirk- 

` kona ja varsinainen kirkko rakennettu myöhemmin. Ensim- 
mäisinä  rakennusmestareina Suomessa lienevät olleet 
tänne 1200-luvun keskivaiheilla tulleet dominikaani- 
munkit. 


Jos voisimme astua tuollaiseen kirkkoon jossain Suomen 
maaseudulla keskiaikana, niin huomaisimme ensin, ettei 
siellä ollut saarnastuolia, penkkejä eikä parvekkeita. Itä- 
päädyssä oli kuori alttareineen, jonka erikoinen aitaus erotti 
muusta kirkosta. Sinne aitauksen taakse saivat mennä 
vain pappi sekä muut jumalanpalveluksessa toimivat henkilöt 
ja kuoripojat. Varsinainen kirkkokansa seisoi sen ulkopuo- 
lella tai oli polvillaan kivisellä lattialla. Valaistus oli him- 
meää, sillä paksujen seinien pienet ikkunat eivät päästä- 
neet paljonkaan valoa kirkkoon. Alttarilla ja muuallakin 
ristiinnaulitun- ja pyhimyskuvien edessä paloi vahakyntti- 
löitä. 

Ulkoa ei tällainen kirkko ollut muuten koristettu, paitsi 
että sen päätypintaan oli tiilikivistä muodostettu kuvioita, 
tavallisesti risti tai useampiakin ristejä. Mutta sisältä olivat 
monet kirkkomme runsaastikin koristeltuja. Laajoihin seinä- 
pintoihin, pylväisiin ja kattoon oli maalattu monenlaisia 
kuvia, joitten aiheet oli otettu raamatusta, pyhimyslegen- 
doista, kansantarinoista tai jokapäiväisestä elämästä. 
Näitten kuvien ainoana tarkotuksena ei suinkaan ollut vain 
olla kirkon koristuksena, vaan vielä tärkeämpänä pidettiin 
sitä, että kansa niistä oppi raamatun ja legendojen pyhiä 
kertomuksia. Aivan samoin kuin me vielä nytkin opetamme 
lapsillemme monenlaisia asioita kuvakirjojen avulla, aivan 
samoin opetti katolinen kirkko kristillisyyttä näitten kirkko- 
maalausten avulla. Ja kun niillä oli tällainen opettava 
tarkotus, esitettiin niissä myös usein paholaisen viettelykset 
sekä se, mihin huono elämä ja paholaisen palveleminen johta- 
vat. a 

Kuten sanottu, on näitä maalauksia ollut useissa keski- 
aikaisissa kivikirkoissamme. Myöhempi aika ei niitten har- 
tautta ymmärtänyt, vaan peitti ne valkoisen kalkkikuoren 
alle, josta niitä vasta meidän päivinämme on paljastettu 

hyvin vaivalloisella työllä ja saatettu entiseen loistoonsa. 
Varsinkin Rauman, Lohjan,iHattulan, Taivassalon, Uuden- 
kirkon (T.1.), Hollolan ja) Sauvon kirkot ovat kuuluisia 
näistä maalauksistaan. 

Ovatko nämä maalaukset kotimaisten taiteilijain vai 
ulkomaalaisten tekemiä, siitä ei ole suoranaisia tietoja ole- 
massa, mutta luultavaa on, että tuolloin on täytynyt tur- 
vautua suurimmaksi osaksi vieraan apuun. Samoin ovat 


—" 


P. Olavi (?) peikkojen maassa. 
Seinämaalaus Uudenkirkon (T. 1.) kirkossa. 


useimmat kirkkojemme parhaimmista keskiaikaisista puu- 
veistoksista, ihanista alttarikaapeista, pyhimysryhmistä ja 
yksityisistä ristiinnaulitun, madonnan ja pyhimysten kuvista, 
joita on vieläkin verraten runsaasti tallella — osa kylläkin 
varsin kurjassa hoidossa, kirkkojen ja tapulien ullakoilla 
tai kellareissa lahoamassa ja mätänemässä — ulkomaalaisten 
mestarien käsialaa. Mutta joukossa on myös kotimaisten 
taiteilijoiden tuotteita. 

Kun vielä lisäämme kauniit ja kallisarvoiset pyhäin- 
jäännöslippaat, ehtoollisviinikannut ja -kalkit, öylättirasiat 

ja kynttilänjalat, olemmekin maininneet kaiken sen, minkä 
silmämme näkevät keskiaikaisessa kirkossa. 

Mutta kirkko piti nähdä jonakin juhlapäivänä, varsinkin 
sen suojeluspyhimyksen juhlapäivänä. Jokaisella kirkolla oli 
nim. oma suojeluspyhimyksensä, joskus useampiakin, joitten 
mukaan niitä myös nimitettiin. Näinä pyhimysten päivinä 
oli tavallista juhlallisempi ja komeampi jumalanpalvelus. 
Ainakin silloin jokainen pyrki kirkkoon. Ja niin syvälle 
ehti tämä tapa syöpyä kansaan, että se on säilynyt aina 
meidän päiviimme saakka siinä muodossa, että eri seura- 
kunnissa tunnetaan yhä vieläkin oma sunnuntainsa erikoisena 
»tungospyhana». 

Me voimme mielessimme kuvitella, ettà keskiaikaiseen 
korpien asukkaaseen teki valtavan vaikutuksen käynti 
kirkossa tällaisena pyhänä. Papit olivat komeissa puvuis- 
sansa alttarilla, messusivat ja rukoilivat ihmeellisellä vie- 
raalla kielellä, latinaksi, lukkari ja kuoripojat lauloi- 
vat, pyhä savu kiiri kohti korkeutta ja levitti hyvää tuoksua 
ympärilleen, vahakynttilät lepattivat ilman viimassa, Juma- 
lan äiti, Maaria emo- 
nen, hymyili pitäes- 
sään Kiesusta sylis- 
sään. Toisaalla taas 
katseli Kiesus itse 
ristiltä tutkivana ja 
vaativana. Kun kat- 
se kiintyi muualle, 
näki se milloin Py- 
hän Kristoferuksen, 
Jumalan kantajan, 
milloin Pyhän Hen- 
rikin polkemassa ' 
Lallia, milloin Eevan 
syntymisen Aatamin 
kylkiluusta, milloin 
Danielin jalopeuran 
luolassa tai Babelin 
ohikäärmeen, mil- i Naantalin kirkon kastemalja. 

loin tuomioenkeleitä tai kidutuskaluja kantavia enkeleitä, 
Siellä oli myös paratiisin kuva ja esitys syntiinlankeami- 
sesta. Ja tuolta katseli itse viettelijäkin, sarvipäinen paho- 
lainen, joka oli saanut pauloihinsa jonkun emännän, ja toi- 
saalla taas pikkupaholaiset viettivät pitoja syntisten kanssa. 

Kaiken tämän ja paljon muuta korpien asukas näki. 
Kaikkea näkemäänsä ja kuulemaansa hän ei voinut ymmär- 


Madonna Uudenkirkon (T. 1.) kirkossa. 
Puuveistos 1400-luvun alkupuoliskolla. 

tää, mutta hän sulatti monista vaikutelmistaan kuitenkin 
jotain. Ja kun hän saapui kotiinsa, sekaantuivat pian enti- 
set kuvat uusiin ja uudet entisiin. Ja niin hän rupesi loit- 
suihinsa ja kotoisten, alkuperäisten jumaltensa palvelukseen 
sekottamaan Ristin-Kiesusta ja. Santta Maariaa ja kaikkia 
muita ihmeitten tekijöitä. Kun hän esim. ensi kertaa läksi 
kalaan, saattoi hän jo lukea: 


Lasken verkkoni vesille, vanhoille verovesille, 
kivekseni kiinnittelen. apajille aivotuille; 

»Jeesus ja Veen emonen, anna noita, joit' anelen, 
nouse tänne liettehestä noita tuo'os, joita pyy'än, 
antamahan ainoasi nosta luotojen lomista, 
avarasta aitastasi; kallioi'en kainaloista.» 


lähetä kalainen karja 


Ja onkimies kääntyi nyt suurimpien kalamiesten, P. 
Andreaan ja P. Pietarin puoleen pyytäen: 


»Anna, Antti, ahvenia, 
Pekka, pieniä kaloja.» 


Metsänkävijä taas yritti suostutella m. m. P. Annaa, 
Neitsyt Maarian äitiä: 


»Annikki, avain-neiti, Ja minkä kerran kiinni 
metsän, itse maan emäntä, kytkit, 
annas tie, avaa portti, siltä suu silkillä sitaise, 
laske kulta kulkemahan. kynnet kätke karvoihinsa.» 


Ja niin tulivat nämä kirkon pyhät viedyiksi kotoisille 
kankahille keskelle jokapäiväistä elämää. Kansa sijotti 
kunkin parhaimman ymmärryksensä mukaan. Niinpä se 
teki P. Antoniuksesta, joka muutamissa kirkoissamme on 
kuvattu porsas vierellään — saastaisuuden ja likaisuuden 
vertauskuvana kohottamassa P. Antoniuksen puhtautta — 
sikojen suojeluspyhimyksen. 

Kirjallisuutta: 

Juhani Rinne: Keskiaikaiset kirkkomme. Oma Maa. I. 


Porvoo 1907. 
E. Nervander: Lohjan kirkon maalaukset. Porvoo 1923. 


Julius Ailio: Hattulan vanha kirkko. Helsinki 1910. 

tamassa. Vielä äsken hän oli johtanut uljasta ja vaaroja 

säikkymätöntä joukkoa Lapin korpiin. Hänen yllään 
oli ollut kallisarvoinen nahkapuku, hopealla ja kullalla koris- 
teltu. Olihan hän pirkkalaisten päälliköitä. Tämä retki ei 
ollut hänen ensimmäisiänsä. Niistä ajoista saakka, jolloin hän 
oli nuorukaiseksi varttunut, hän oli isänsä mukana ollut 
näillä Lapin retkillä. Mutta tällä kertaa hän oli itse ollut ensi 
kertaa johtajana. Ihana oli matka ollutkin yli lumikenttien 
aina Jäämeren partaalle saakka ja veroja oli paljon kerty- 
nyt. Tyytyväisinä oli oltu palaamassa kotiin päin, kun viimei- 
sessä Lapin kylässä tavattiin vieraita verottajia, Norjan puo- 
lelta tulleita. Heidänkin johtajanaan oli nuori, uljas päällikkö. 
Syntyi riita siitä, kenen veroalueisiin tämä kylä kuuluisi. 
Molemmin puolin oltiin kiivaita, ja yleinen taistelu oli syn- 
tymässä. Päälliköt estivät sen kumminkin. He päättivät 
kaksintaistelulla ratkaista, kumpi saisi tätä aluetta verottaa. 
Molemmat he olivat nuoria ja voimakkaita, molemmat pel- 
käämättömiä ja tahtoivat nyt miestensä nähden osottaa 
uljuuttaan. He asettuivat tasaiselle paikalle tunturien 
laelle, vetivät miekkansa esille ja alkoivat taistelun. Ei 
voinut siinä sanoa, kumpi oli taitavampi. Notkeasti he väis- 
tivät toistensa iskuja. Ja kummankin miehet seisoivat 
jännityksestä sanattomina katselijoina. Monessa taistelussa 
nämä miehet olivat olleet, monta miekanpistoa antaneet ja 
saaneet, mutta tällaista kamppailua he eivät olleet milloinkaan 
ennen nähneet. Se ei ollut tavallista taistelua. Se oli kuin 
juhlaa. Kumpikin hymyili ja tuntui nauttivan kalpojen 
kalskahtaessa toisiaan vastaan. Jo oli voitto kallistumassa 
norjalaisen puolelle, jo vuoti pirkkalaisen veri. Mutta silloin 
tämä iski voimakkaasti miekallaan, ikään kuin viimeisen 
kerran — isku sattui norjalaista rintaan ja tämä kaatui lumi- 
selle hangelle. Silloin voittaja riensi häntä auttamaan pystyyn. 
Mutta liikkumattomana makasi vastustaja kuoleman kal- 
peus kasvoillaan. Miekka oli sattunut sydämeen, joka äsken 


Nil portilla seisoo nuori, solakka mies kolkut- 

oli tulvinut nuoruuden voimaa ja kuohunut taisteluintoa. 
Mutta nyt se oli vain eloton tomu. »Turhuutta — katoa- 
vaisuutta». 

Niin syvästi valtasi tämä ajatus nuoren voittajan, että 
hän sanaa sanomatta syöksyi vetoporonsa pulkkaan ja ajoi 
hurjasti etelään. 

Nyt hän on luostarin portilla kolkuttamassa. Hän, joka 
äsken oli muita etevämpi ja mahtavampi, on nyt täällä 
rukous huulillaan pyytämässä päästä kaikkein vähäisim- 
mäksi palvelevaksi veljeksi unohtaakseen — — unohtaakseen. 

Ainaiseksi hän on sanonut jäähyväiset kodilleen, omai- 
silleen ja ystävilleen, tavaralle ja maineelle. Elämänsä 
hàn nyt sitoo kolmeen munkkilupaukseen: kuuliai- 
suuteen, köyhyyteen jasiveyteen. Hän lupaa 
sokeasti totella luostarin apottia ja kirkon kaikkia 
käskyjä, kieltäytyä kaikesta yksityisomaisuudesta ja elää 
naimatonna. 

Ei hän enää milloinkaan aja porollaan tiukujen kilis- 
tessä eikä kuuntele Lapin noitien rummun ääntä. Mutta 
monta kertaa, kun kaipuu käy hänelle liian voimakkaaksi, 
pakenee hän korkealle luostarikirkon ORY 
torniin ja antaa katseensa liukua yh nit) 
viljeltyjen peltojen kohti kotiseudun 
rakkaita lakeuksia ja loitommalla siin- 
täviä synkkiä metsiä. 

Kaikki on muuttunut nuoren Lapin 
kävijän elämässä. On vielä pimeä yö, 
kun makuuhuoneen kello kutsuu luos- 
tarin veljet päivän ensimmäiseen juma- 
lanpalvelukseen. Pian kopisevat heidän 
askeleensa kivetyillä käytävillä ja pit- 
kässä rivissä liikkuvat raskaat, muo- 
dottomat haamut yksinkertaisissa kaa- 
vuissaan, suipoissa huppupäähineissään 
verkalleen yli luostaripihan. Vielä unen 
painostamina ja hampaat suussa pak- € 
kasesta kalisten astuvat he kulkueessa Dominikaani- ja 
kylmään, pimeään luostarikirkkoon, jransiskaanimunkki. 

jossa vain pääalttari on valaistu. »Kuin suurten vetten ko- 
hina», milloin nousten, milloin laskien, tunkeutuu läpi pi- 
meyden kumea kaiku »Pater nosterista» ja »Ave Mariasta» 
vaihdellen yksitoikkoisen virrenveisuun kanssa. Välillä lue- 
taan kohtia raamatusta ja kertomuksia pyhimyksistä. 

Niin kuluu koko päivä hartauden harjotuksissa ja työssä, 
niin kuluu vuosi toisensa jälkeen. Täällä on sääntöjä kai- 
kille, sääntöjä siitä, kuinka on mentävä makuulle, kuinka 
noustava jalkeille, sääntöjä siitä, kuinka on ”tervehdittävä 
ja puhuttava, ohjeita yhtä hyvin pöytätapoja kuin hartau- 
den harjotuksia varten; puku on sääntöjen määräämä, 
samoin kuin ravintokin. Yksitoikkoisesti kulkee elämä luos- 
tarin muurien sisäpuolella, yksitoikkoisesti, mutta myöskin 
rauhallisesti ja sodan ja yhteentörmäysten aiheuttamatta 
tuskatta, joka ulkoista maailmaa värisyttää. 

Voiko nuori mies ajan mittaan kestää tätä yksitoikkoista 
rauhaa? Voittaako elämänhalu lopuksi, kun ajatukset 
kiitävät yli niittyjen ja metsien metsästysmaihin ja lakeuk- 
sien uljaisiin neitoihin? Löydetäänkö ehkä jonain kauniina 
kevätaamuna, kun auringon säteet karkeloivat luostarin 
puutarhassa, munkin kammio tyhjänä, ja tuleeko nuori 
päällikkö uudeksi esimerkiksi monien muiden lisäksi siitä, 
kuinka vaikeata on kieltäytyä maailman iloista? Vai muut- 
Luuko hän kenties hiljaiseksi, alistuneeksi jumalanpalveli- 
jaksi, joka vanhoilla päivillään voi ehkä luoda silmäyksen 
taaksepäin elämäänsä samoin tuntein kuin se vanha munkki, 
joka kiitti Jumalaa siitä, että oli saanut kuusikymmentä 
vuotta asua luostarissa. »Kun minä näen», hän kirjottaa 
päiväkirjassaan, »maailman mahtavien syöksyvän onnetto- 
muuteen, olen minä Jumalan kiitos turvallinen kuuliaisuu- 
dessani ja iloinen köyhyydessäni» Ja sitten hän lopettaa 
luettelemalla kaikki ne onnettomuudet ja rikokset, joista 
hän on välttynyt rakkaassa, rauhallisessa luostariasun- 
nossaan. 

Täällä luostarissa on kaikki levottomuus ja kaikki ahdis- 
tus pannaan julistettu, täällä on ikään kuin ulkopuolella 
ajan. On kuin elettäisiin jo ikuisuudessa, jolla ei ole alkua 
eikä loppua. Kun kuolema kerran saapuu, niin missä voisi- 

Dominikaanien kirkko Viipurissa ennen uudestirakentamista v. 1828. 


kaan rauhallisemmin ottaa sen vastaan kuin täällä? Tääl- 
lähän kokoontuvat kaikki veljet rukouksin ja lauluin kuolin- 
vuoteen ympärille auttamaan sielua vaikealle matkalle toi- 
seen maailmaan. Ja kuoleman jälkeen he kantavat ruumiin 
kirkkoon ja laulavat sielumessuja. Ja kun tomu viimein 
lepää luostarin vihityssä mullassa, on hänen nimensä luos- 
tarin vainajain luettelossa ja suljetaan joka päivä veljien 
esirukouksiin. 

Keskiajan kristityille oli maailma kaikkineen kauhistus. 
Sitä, joka lukee erittäin lahjakkaan, mahtavan paavi Inno 
centius III:n kirjottamaa, pidettyä kirjaa »maailman hal- 


20 — Suomen kansan aikakirjat. I. 

veksimisesta», tutustuu siinä sellaiseen vihamielisyyteen 
maailmaa kohtaan, joka suorastaan kauhistuttavalla häi- 
käilemättömyydellä paljastaa kaiken ihmisluonteessa piile- 
vän eläimellisyyden. » Rakkaus, syntyminen ja kuolema ovat 
toimintoja, jotka jokainen itsessään ovat yhtä inhottavia. 
Innocentiuksen katseet eivät viivy poskien punassa tai 
käsivarsien pyöreydessä ja hipiän tuoreudessa, vaan ainoas- 
taan siinä, mitä kätkeytyy kauniin pinnan alle. Hän kuvaa 
katkeralla tyydytyksellä kaikkia niitä palo- ja mätäpesiä, 
jotka työskentelevät kaunismuotoisen verhon alla. Ihminen 
on hänestä — samoin kuin kaikista keskiaikaisista siveys- 
saarnaajista — olento, joka tulee maailmaan tuskassa ja epä- 
puhtaudessa, joka elää saastaisuudessa ja liassa ja joka 
lisääntyvän vanhuuden mukana vain tulee yhä enemmän 
luotaan työntäväksi. Eikä siinä kyllin, että hän itse on 
likainen astia, vastenmielisine sisältöineen, vaan hän antaa 
ruumiissaan lisäksi tilaa kaikenlaisille epäpuhtaille olen- 
noille: syöpäläisille ja loisolioille, joiden eri lajeja ja moni- 
naisuutta Innocentius kuvaa täydellisyydellä, johon var- 
maankin koko keskiajan eläintieteellinen tietämys on tyh- 
jennetty.» Näin kuvaa vaikutelmiaan tästä merkillisestä 
kirjasta muudan keskiajan uskonnollisen elämänkatsomuksen 
tuntija. 

Tarvittiin tätä kiihottunutta tunnetta lihan iljettäväi- 
syydestä, ennen kuin voitiin järjestelmällisellä voimalla 
työskennellä sen hillitsemiseksi ja kuolettamiseksi. Niille, 
jotka olivat tällaisen tunteen elähyttämiä, ei voinut ajatella 
suurempaa onnea kuin saada paeta maailmasta ja voida luosta- 
rin hiljaisissa kammioissa vaipua rukouk- 
siin ja jumalallisiin mietiskelyihin. Eikö 
ollutkin vaeltamisen arvoinen tuo kieltäy- 
tymisen tie, joka johtiiankaikkiseen autuu- 
teen, mistä enkelin kerrotaan antaneen esi- 
makua jollekin munkille muutamalla viu- 
lunjousen vedolla. Niin suloinen oli sävel, 
kertoi munkki, että hän olisi kuollut onnel- 
yhä t. liseen huumaukseen, jos enkeli olisi vielà 
lipurin dominikaa- korvani beanie ll kielt n 
niluoslarin sinetti. <errankin ve anyt jousellaan eilen yll. 

»Noakin arkki keskellä maailman vedenpaisumusta» on 
luostari. Onnellisia ne, jotka ovat pelastuneet sinne! Mutta 
monenlaisia ovat ne vaikuttimet, jotka vetävät ihmislapsia 
tuohon turvapaikkaan. Eivät kaikki saavu sinne paetak- 
seen ulkoista synninkauhua tai katuakseen ja sovittaakseen 
rikoksiansa. Toinen tulee sinne siksi, ettei maailma enää 
houkuttele häntä, sitten kuin hän on menettänyt rakkaim- 
pansa maailmassa, rikkautensa. Toisen on täytynyt luopua 
vallan purppurasta tai on hän väsynyt kilpailuihin ja tais- 
teluihin. Joku on halukas pääsemään raskaasta työstä ja 
toimeentulohuolista. Moni, joka on ollut paholaisen töissä, 
näkee munkkielämässä mukavan keinon saada vanhoilla 
päivillään tilinsä meidän Herramme kanssa käymään tasan. 
Viimeisten elinvuosien omistaminen messujen laulantaan, 
kuolema munkinkaavussa ja tulo haudatuksi luostarin vihit- 
tyyn maahan — sehän varmaan voikin tehdä hyvää moniin 
synteihin syyllisille. 


* 


Luostarilaitos syntyi Egyptissä 4. kristillisellä vuosi- 
sadalla. Jo varhain se jakaantui kahteen suuntaan, itä- 
maiseen ja länsimaiseen. Edellinen sai jo aikaisin Basilius 
Suuren (41379) vaikutuksesta sen hengen ja muodon, mikä 
sille vielä tänäkin päivänä on tunnusomaista. Niinpä esim. 
Valamon kreikkalaiskatolisessa luostarissa noudatetaan vielä 
nykypäivinä pääasiassa Basiliuksen ohjeita. Länsimailla 
kehitys on ollut rikkaampi. Uusia suuntia on syntynyt 
toinen toisensa jälkeen ja kaikkien niitten tunnuksena on 
ollut uudistus. Länsimainen munkkilaisuus on lähentynyt 
maailmaa, jota senkin kyllä oikeastaan piti paeta, ja mitä 
syvällisimmin vaikuttanut yleiseen sivistyskehitykseen. Län- 
simaiden ensimmäinen suuri luostarisääntöjen laatija B e- 
nediktus Nursialainen määräsi munkeille opinnot ja 
ruumiillisen työn ja paavi Gregorius Suuri lisäsi niihin 
lähetystoiminnan. »Niinpä olivatkin varhaisemman keskiajan 
benediktiläisluostarit yht'aikaa lähetysasemia, maanviljelys- 
mallitaloja ja tieteellisten harrastusten tyyssijoja. Klynyläisel 

P. Fransiskus Assisilainen saa Krisluksen haavat. 
Italialaisen Giollon (f 1336) maalaus. 


(10. vuosisadalta) olivat maailmanvaltaan pyrkivän 
paaviuden voimakkaimpana henkisenä tukena.  Cislerci- 
läisilla oli taas mitä huomattavin osuus ristiretkiliikkeessä 
ja 12. vuosisadan lähetystoiminnassa Itämeren maissa.» 
Näin Jaakko Gummerus luonnehtii länsimaisen luos- 
tarilaitoksen pääsuuntien merkityksen. »Uutta suurta askelta 
ulos maailmaan merkitsee kerjäläismunkislojen synty 13. vuosi- 
sadan alussa. Niiden perustajat, espanjalainen Dominicus 
Guzman (t1221)jaitalialainen Fransiskus Assisilainen 

(1 1226), olivat monessa suhteessa luonteeltaan ja pyrki- 
myksiltään erilaisia, mutta itse munkkikunnat, dominikaanien 
eli muslaveljeslen ja fransiskaanien eli harmaaveljesten veljes- 
kunnat muodostuivat suuressa määrässä samanlaisiksi sekä 
* tarkotukseltaan että järjestykseltään. Näissä munkki- 
kunnissa tehtiin omaisuudesta luopuminen täydellisemmäksi 
kuin ennen; ei maanviljelyksensä tuotteista ja lahjotuksien 
koroista, niin kuin vanhemmissa munkkikunnissa, vaan ker- 
juulla piti veljien saada elatuksensa. Tämä jo edellytti luo- 
pumista ankarasta luostariin sulkeutumisesta. Samoin ajoi 
heidät ulos maailmalle se tehtävä, jonka perustajat olivat 
heille antaneet: katolisen hurskauden ihanteiden saattami- 
nen maallikkomaailmassakin eläväksi, persoonallisesti omis- 
tetuksi vakaumukseksi. He liikkuivat seurakunnissa jonkin- 
laisina sisälähetyssaarnaajina. Heidän luostarinsa, jotka 
olivat tämän ulospäin suunnatun vaikutuksen kanta- 
asemia, eivät sijainneet maaseudun hiljaisuudessa, vaan kau- 
pungeissa tai niiden lähimmässä naapuristossa. Vanhempien 
luostarien taloudellinen asema pakotti pitämään veljien 
lukua rajotettuna, ja ne saivat jäsenensä melkoiselta osalta 
varakkaammista kansanluokista; kerjäläismunkistot sen 
sijaan saattoivat laajeta miltei rajattomasti, ja ne saivat 
kokoonpanoltaan kansanvaltaisemman luonteen. Ne olivat 
kuin suuria, hyvin harjotettuja ja kepeäliikkeisiä armeijoja 
ja niiden johto oli paljon täydellisemmin kuin vanhempien 
munkistojen keskitetty yhden miehen, kenraalin”, käsiin. 
Nämä munkistot saivat paaveilta runsaita etuoikeuksia ja 
asettuivat puolestaan täydellisesti hänen tarkotuksiansa pal- 
velemaan. Siten paavit juuri heidän välityksellään pääsivät 
suoranaisesti vaikuttamaan kirkon etäisimpiinkin osiin. 
Kaikin puolin vastasivat nämä uudet munkistot ajan luon- 
netta ja tarpeita. Niillä oli sen tähden verraton menestys 
ja erinomaisen suuri vaikutus kirkon olojen muodostumiseen 
keskiajan kolmella viimeisellä vuosisadalla, joita suorastaan 
voi sanoa kerjäläismunkkien aikakaudeksi.» 

Suomen olot olivat aikaisemmin niin kehittymättömiä, 
että noita vanhempia munkistoja ei tänne voinut syntyä. 
Vasta kerjäläismunkit toivat meille luostarilaitoksen. Mei- 

Viipurin tuomiokirkko. 


dän ensimmäinen luostarimme oli Pyhän Olavin luostari 
Turussa, dominikaaniluostari, jonka Birger jaarlin retken 
aikana Sigtunasta tulleet munkit perustivat. Muuten lienee 
Tuomas piispa jo kuulunut tähän munkkikuntaan. Pyhän 
Olavin luostari sijaitsi nykyisten Vartiovuoren ja Samppa- 
linnanmäen rinteellä, mistä viime vuosikymmeninä on uutis- 
rakennusten perustuksia kaivettaessa tullut esiin jätteitä 
vanhan luostarin rakennuksista. Sille kuului lisäksi vielä 
kappale Aurajoen rantaa, missä sen kaalimaat sijaitsivat. 
Luostari kirkkoineen oli kivestä rakennettu ja ympäröity 
muurilla. Monta eri vaihetta se ehti elää, kunnes se v. 1537 
sattuneen tulipalon jälkeen jätettiin enää uudelleen raken- 
tamatta. 

Vasta toista vuosisataa myöhemmin perustettiin domini- 
kaaniluostari Viipuriin, jossa nähtävästikin jo silloin 
oli fransiskaaniluostari. Ne sijaitsivat molemmat Vanhassa 
Viipurissa. Fransiskaaniluostarista on vielä tänäkin päivänä 
jäljellä palanen kiviseinää Harmaaveljestenkadun ja Pohjoi- 


LUOSTARIN MUURIEN SISÄPUOLELLA. en 


Rauman kirkko. 


sen Vallikadun kulmauksessa, ja dominikaanien vanha kirkko 
taas on käytännössä, nykyisin Viipurin maaseurakunnan 
kirkkona, Mustaveljesten kadun eteläpäässä. V. 1449 esiintyy 
aikakirjoissa ensi kerran Rauman fransiskaaniluostari, 
jonka kaksilaivainen kivikirkko on niin ikään säilynyt. Ja 
kolmas saman munkiston luostari sijaitsi Kökar issa 
Turun saaristossa, mutta siitä ei ole jäljellä muuta kuin 
rauniot. ' 

Kerjäläismunkit, jotka täälläkin kulkivat ympäri maata 
saarnaten, opettaen ja tarjoten apuansa tarvitseville, tulivat 
hyvin kansanomaisiksi ja suosituiksi. He käyttivät kansan 
omaa kieltä ja pääsivät sen vuoksi läheisiin suhteisiin sen 
kanssa. Ja monella tavalla kansa osottikin suosiotaan 
heille, m. m. lahjottamalla tilojaan ja muuta omaisuuttaan 
luostareille. 


Nunnalaitoskin koteutui Suomeen keskiajalla. 
Kun muutamassa vita 1414 peräisin olevassa asiakirjassa 

mainitaan Turussa Pyhän Annan luostari, jolle silloin 
vahvistetaan testamentti, on arveltu, että sen niminen nunna- 
luostari olisi siellä ollut. Ja onpa luultu voitavan määrätä sen 
sijaitsemispaikkakin: Aurajoen eteläpuolelta — nykyisten 
molempien siltojen keskiväliltä on löytynyt jätteitä keski- 
aikaisesta rakennuksesta goottilaistyylisine kellariholveineen 
ja käytävineen, vieläpä pari naisen luurankoakin, ja näitä 
p on pidetty tämän 
nunnaluostarin jät- 
teinä. 

Mutta enemmän 
tiedetään eräästä toil- 
e sesta nunnaluosta- 
FE rista, N aaa: 
birgittalaisluos- 
tarista, joka onkin 
ollut merkillisin kai- 
4 kista keskiaikaisista 
Turun dominikaaniluostarin ja priorin sinetit. luostareistamme. Mut- 

ta ennen kuin tutus- 
tumme siihen, on meidän luotava silmäys birgittalaisnunna- - 
kunnan merkillisen perustajan elämänvaiheisiin ja elämän- 
työhön. 


Tema ssa uU UB 

K. G. Leinberg: De finska klostrens historia. Helsinki 1890. 

Jaakko Gummerus: Suomen luostarit keskiajalla. Oma Maa 
II. Porvoo 1908. Uusi laitos. III. Porvoo 1922. 

Juhani Rinne: Pyhän Olavin luostari ja rauniot Turussa. 
Lännetär I. Uusi jakso. Helsinki 1908. 


Pyhä Birgitta. 
Hänen sukunsa. 


INSTAN kartanossa Uplannissa, Upsalan ja Norrtäljen 
välillä, syntyi luultavasti vuonna 1303 se tyttönen, josta 
tuli Pohjoismaitten merkillisimpiä naisia. Hänen isänsä 
oli Birger Pietarinpoika, mahtava ja viisas ylimys, Uplannin 
laamanni ja valtakunnan suurimpia maanomistajia. Äiti 

oli Tolkunga-sukua, itägööttalaisen laamanni Pentin ja 
Sigrid kauniin tytär. Sen ajan kenties kaikkein ylimyk- 
sellisimmässä ruotsalaisessa kodissa Pyhä Birgitta kasvoi. 


Lapsuusajan vaikutelmia. 


Raskaasti painoi pimeys ja yksitoikkoisuus Birgitan 
elämää uplantilaisessa herraskartanossa. Säästeliäästi päi- 
vänvalo tunki pienistä ikkuna-aukoista paksujen seinien 
takana oleviin huoneisiin, ja talvipuhteina oli takkavalkean 
liekehtivä, levoton valo ainoana valaistuksena, mitä oli 
saatavissa suuressa, tyhjässä salissa, jonka seinustoilla olivat 
rivissä yksinkertaiset puupenkit. Tässä puolihämärässä 
huoneessa talonväki vietti iltojaan. Sillä aikaa kuin naiset 
kehräsivät ja neuloivat, kuunneltiin talon kappalaista, joka 
yksitoikkoisesti esitti joitakin rukouksia tai jotain vanhaa 
pyhimyslegendaa, samalla kuin lunta tuprutti huoneeseen 
avoimesta lakeisräppänästä. 

Lapsen koko mielikuvitusmaailma tuli siten kohdistu- 
maan Kristukseen ja pyhään neitsyeen sekä legendan pyhiin 
miehiin ja naisiin. 

Alituisesti nämä elivät voimakkaina hänen ajatuksis- 
saan, niin että hän lopulta luuli näkevänsä heidät ympäril- 
lään ja puhelevansa heidän kanssaan. Ollessaan seitsen- 
vuotias hän näki — niin kertoo vanha legenda — muuta- 
mana yönä vuoteensa vieressä alttarin; ja loistavassa puvussa 
oleva nainen istui alttarin yläpuolella kruunu kädessään ja 
sanoi hänelle: »Birgitta, tule tänne» Kun hän tuli naisen 
luokse, kysyi tämä: »Tahdotko sinä tämän kruunun?) — 
»Kyllà» vastasi Birgitta. Nainen asetti kruunun hänen 
päähänsä, niin että hän tunsi tarkasti, että sen kehä kosketti 
hänen päätään. Ja kohta näky katosi. Mutta Birgitan mie- 
lestä se ei mennyt koskaan. 

Muutamia vuosia myöhemmin hän näki toisen näyn. 
Oli ilta eikä hän tahtonut päästä uneen. Hänen huoneessaan 
ei palanut valoa, mutta hän makasi niin kauan vuoteessaan 
pimeään tuijottaen, että se vihdoin ikään kuin väistyi 
taaksepäin. Lumi teki yön valoisaksi ja heikko kajastus 

P. Birgitta saa ilmestyksen. 
Maalaus eräässä Uplannin kirkossa. 


tunkeutui huoneeseen ikkuna-aukosta. Hän voi erottaa 
pienen alttarin vuoteen jalkopohjissa ja sen yläpuolella 
olevan ristiinnaulitunkuvan. 

Yht'äkkiä hän ei nähnyt mitään muuta kuin tämän ristiin- 
naulitunkuvan. Se muuttui suureksi, todelliseksi, eläväksi. 
Hän näki aivan selvästi kaikki punaiset ruoskanjáljet ristiin- 
naulitun laihoilla käsivarsilla ja veripisarat, jotka puris- 
tuivat esiin orjantappurakruunun alta ja tipahtelivat hänen 
itkettyneille silmilleen. Hän näki tuon kaiken ja näky oli 

niin surullinen, että hänen sydämensä oli särkyä surusta ja 
säälistä ja mielipahasta ... »Oi, rakas Herrani, kukahan on 
tehnyt sinulle tämän?» hän kysyi, melkein tietämättään, ja 
sydän löi kiivaasti hänen rinnassaan. Silloin avasi ristiin- 
naulittu siniset, miltei paleltuneilta näyttävät huulensa, ja 
ääni, joka kuului niin surulliselta kuin tuulen suhina kaisli- 
kossa Finstan linnahaudassa, vastasi hiljaa: »Kaikki ne, 
jotka unohtavat minut ja halveksivat minun rakkauttani.» 

Tuntui samassa kuin valo olisi sammunut huoneessa. 
Oli sama hämärä kuin ennenkin, ja Birgitta tuskin saattoi 
erottaa alttaria ja ristiinnaulitunkuvaa. Mutta hän ei voinut 
nukkua: sydän jatkoi takomistaan hänen rinnassaan; hän 
kuuli sen lyönnit yön syvässä hiljaisuudessa, ja oli kuin 
jokainen lyönti olisi iskenyt terävän naulan hänen sieluunsa. 
Hän ei voinut pysyä vuoteessa; hän hyppäsi avojaloin kyl- 
mälle lattialle ja heittäytyi ristin juureen... 


Avioliitto ja hovielämä. 


Birgitan — valtasi halu saada elää hiljaisessa luostari- 
kammiossa palvellakseen vain Jumalaa. Mutta hänen täytyi 
odottaa unelmiensa täyttymistä. Hän oli vasta kolmetoista- 
vuotias, kun hänen isänsä »antoi hänet kunnialliselle ritarille 
avioksi», kuten Margareeta Klauntytär, Vadstenan luostarin 
abbedissa kirjottaa 1400-luvulla laatimassaan Birgitan elämä- 
kerrassa. Tämä oli kahdeksantoistavuotias Ulv Gudmarin- 
poika, jonka isä oli Birgitan isän ystäviä. Tällaisia avio- 
liittoja lasten- kesken järjestivät vanhemmat usein, jotta 
kaksi sukua yhtyisi auttamaan toisiansa. Niin olivat nämä 
molemmat lapset mies ja vaimo. Mutta pieni Birgitta olisi 
mieluummin — tahtonut — kuolla kuin astua vihille, 
kertoi hän itse vanhemmilla päivillään tyttärelleen Katarii- 
nalle. Hänen vaikutuksestaan antoi morsiuspari lupauksen 
pidättäytyväisyydestä = avioliittonsa ensimmäisen vuoden 
aikana. Niin elivät nuorikot yhdessä kuin veli ja sisar ikään 
— kunnes rakkaus vaati oikeutensa. Kymmenen vuoden 
kuluessa tuli Birgitasta neljän pojan ja neljän tyttären äiti, 

Hänen miehensä oli hyvä, mutta heikko, ja Birgitta oli 
ilmeisestikin määräävänä puolena tässä avioliitossa. 

Nuori rouva tuli pian tunnetuksi ankarasta hurskaudes- 
taan; hän kidutti ruumistaan, paastosi ja teki pyhiinvaellus- 
matkoja pyhille paikoille. Mutta hänen hurskautensa ei 
ollut sellaista, joka olisi tahtonut loistaa muille ihmisille. 
Muiden huomaamatta hän kidutti itseään paastoilla, kovalla 
vuoteella ja ruoskaniskuila. Hän oli sekä lempeä että 
kelpo emäntä. Hän piti järjestyksessä suuren talon, jossa 
köyhät ja sairaat saivat lepopaikan. Itse hàn hoiti heitä ja 
Vapahtajan esimerkin mukaan pesi heidän jalkansa ja suuteli 
niitä. Paaston aikana hän ruokki joka päivä kahtatoista 
köyhää pöydässään. 

Jonkun aikaa Birgitta rouva oleskeli sukulaisensa Maunu 
kuninkaan hovissa, jossa hänen kerrotaan olleen kuningat- 
taren hovirouvana. Täällä hän oli koko olemukseltaan mah- 
tavan ja arvonsa tuntevan uplantilaisen laamannin tytär. 
Fi kenelläkään ollut parempaa silmää huomaamaan, kuinka 
vähäisessä nfäärässä Maunu Eerikinpoika pystyi täyttämään 
niitä vaikeita tehtäviä, jotka olivat hänen suoritettavinaan. 
Fi kukaan armottomammin kuin Birgitta ruoskinut sekä 
hänen poliittisia että henkilökohtaisia heikkouksiaan. Tällöin 
Birgitta meni usein kohtuuttomiin liiotteluihinkin, jotka 
ovat tahranneet kuninkaan jälkimainetta. Jotta voitaisiin 
ymmärtää tämä, tulee muistaa, että Birgitta syntyperältään 
kuului ylimysten piiriin ja katsoi kaikkea heidän silmillään. 
Näihin ylimyksellisiin ennakkoluuloihin yhtyi mitä ankarin 
hurskaus, joka ei tiennyt mitään lieventävistä asianhaaroista. 

Kuuluisissa ilmestyksissáün, joihin me pian palaamme, 
hän kehottaa Kristuksen nimessä kuningasta päivittäin 
lukemaan määrätyt rukoukset Neitsyt Maarialle, lukemaan 
joka päivä kaksi messua, paastoamaan suurten juhlapäivien 
aattoina, antamaan kymmenykset köyhille sekä joka per- 
jantaina pesemään kolmentoista köyhän miehen jalat. 
Hän saa sitä paitsi hovirouvalta kehotuksen kantaa säädyl- 
listä pukua »kuninkaan kunniamerkkinà» sekä kruunua 
suurina juhlapäivinä. Eikä tunnu juuri imartelulta, kun hän 
kehottaa kuningasta, »koska hän on lapsellinen», luetutta- 

maan itselieen vurhoollisten miesten teoista, esikuvista ja 
käyttäytymisestä, jotta ne mahtaisivat kääntää hänen mie- 
lensä Jumalan puoleen.» Vielä vähemmän todistaa alamaista 
kunnioitusta, kun hän kirjotuksissaan nimittää kuningasta 
»kruunatuksi aasiksi, jolla on jäniksen sydän, tai »rosvoksi 
ja sielujen kavaltajaksi». 


Myöskään ei armoa löydä Birgitan silmissä kuninkaan 
sisar, »kyykäärmeensikiö», kuten hän suvaitsee nimittää 
tätä, eikä tämän puoliso Albrekt vanhempi, Meklenburgin 
herttua, jota hänen tapansa on ilmestyksissään nimittää 
»ketuksi» tai joskus »käärmeeksi». Hän ei voi kyllin varot- 
taa Maunu kuningasta kavalasta herttuasta ja tämän pojasta 
Albrekt nuoremmasta, joka viimein kukistikin Maunu 
Eerikinpojan valtaistuimeltaan. Kaikessa, mitä Birgitta 
on lausunut, on harvoja kohtia, jotka pirteältä ja selvältä 
kuvausvoimaltaan voisivat kohota sen ilmestyksen tasalle, 
joka kertoo »Käärmeen sikiöstä ja hänen äidistänsäv. Sen 
jokainen pieni yksityiskohta on tässä sellaisen hellän huolen- 
pidon sanelema, jonka vain lämmin, sydämen pohjasta tuleva 
viha voi synnyttää. Ilmestys alkaa näin: 

»Kàüürmeellà ja sen naaraalla on molemmilla myrkkyä 
sekaantuessaan ja heidän luontonsa mukaisesti syntyy siitä 
myrkkykäärme. Koska käärmeellä ei ole nisää, jota vasta- 
syntynyt käärme voisi imeä, makaa hän sikiönsä päällä ja 
saa hänet niin kuumaksi, että hän miltei tukehtuu. Kun 
hän näin tuntee kovaa lämpöä ylhäältä ja kovaa kylmyyttä 
maasta käsin, pakottaa hätä hänet kääntämään suunsa maa- 
han ja vähitellen imemään ja syömään maata. Sen jälkeen 
opettaa äiti hänet liikkumaan ja pistää häntä häntään. Ja 
kun hän alkaa venyttää itseään, pistää äiti häntä uudel- 
leen, jotta hän vetäisi kokoon häntänsä. Samoin pistää 
hän päähän ja opettaa hänet milloin venyttäytymään, 
milloin kiemurtelemaan kaarissa. 

Sen jälkeen valitsee äiti lämpimän, aurinkoisen paikan 
ja kuljettaa poikansa sinne ja kulkee itse hiljaa edellä, niin 
että hän tottuu seuraamaan. Ja kun hän seuraa ja nukahtaa 
auringon kuumuuteen, ajattelee äiti itseksensä: Minun 

pojallani on pistin kiukkua varten, sen vuoksi on välttämä- 
töntä opettaa hänet pistämään. Mutta koska hänen pisti- 
mensä on vielä pehmeä, taittuu se pian, jos minä panen 
jotain kovaa hänen eteensä, ennen kuin hän tulee voimak- 
kaaksi ja tottuu pistämään. Ja sen vuoksi hän etsii jotain 
hyvin pehmeää ja panee sen hänen eteensä hänen nukkues- 
saan. Sen jälkeen hän puhaltaa hänen korviinsa ja herät- 
tää hänet niin kiivaasti, että hän tulee raivoihinsa äitinsä 
hengityksestä ja alkaa pistää tuota pehmeää ainetta, joka 
on pantu hänen eteensä. Hän tottuu näin vähitellen pistä- 
mään pehmeään niin, että pislin kovettuu pistojen toista- 
misesta; ja sitten hän alkaa pistää kiviä ja kantoja ja muita 
kovia esineitä. Kun poika on näin oppinut pistämään, 
päästää äiti hänet menemään. 

Sellainen on se mies, jonka sinä tunnet, sillä hän on 
kuin käärmeensikiö, syntynyt isästä käärmeestä ja käär- 
meen kaltaisesta, kähyisestä vaimosta. Sillä näiden molem- 
pien yhdistyessä liitti heitä toisiinsa kaikkein pahin myrkky, 
nimittäin ylpeys, joka vahingoittaa turmiollisemmin sielua 
kuin myrkky ruumista. Tietenkin on tällä käärmeellä 
tavattoman suuri kunnianhimo ja järjettömät intohimot 
ja hän palaa himosta naiseen. Ja viimeksimainittu näki hänet 
viisaaksi ja kauniiksi ja paloi myös suuresta rakkaudesta 
käärmeeseen. Niin yhtyivät he toisiinsa ylpeydessä ja ylen- 
katsoivat pelätä minua, Jumalaansa, ja siittivät käärmeen 
tavoin myrkyllistä sukua. 

Koska nyt äidillä ei ole henkisen rakkauden rintaa, 
jolla hän voisi imettää poikaansa, niin lämmittää hän häntä 
allaan, s. o. hän kasvattaa hänet rakastamaan maailmaa 
ja johtaa hänet maailman korkeassa arvossa pitämien mies- 
ten keskuuteen, toivoen hartaasti kaikesta sydämestään, 
että hänet täytyisi laskea mahtaviin miehiin. Äidin opetta- 
mana ja kiihottamana maallisiin asioihin, mutta kylmänä 
rakkaudesta Jumalaan hän alkaa siten syöpyä ja imeytyä 
maahan, samalla kuin hän vääryydellä tavottelee maallisia 
asioita; ja syödessään hän näkee alituisesti yhä suurempaa 
nälkää. 

Sen jälkeen äiti pistää häntä häntään, jotta hän oppisi 

liikuttamaan jäseniään ja nostamaan päätään ylöspäin, 
kun hän äidiltään oppii houkuttelemaan joitakuita puolel- 
leen kauniilla lupauksilla ja yhdistämään toisia itseensä 
sievillä ja houkuttelevilla sanoilla. 

Äiti opettaa käärmeenpoikasen ryömimään ja käy edellä 
ja johtaa hänet aurinkoon, kopeillen ilkeydessään ja irstailla 
tavoillaan yllyttäen häntä samoihin paheisiin, sanoen yhtä 
tuttavallisesti kuin empimättäkin: 'Niin eli sinun isäsi ja 
sinun sukulaisesi ja niin tulee mahtavien ja urheiden miesten 
elää ja esiintyä.? Näiden kehotusten houkuttelemana seuraa 
nyt käärmeenpoikanen äitiään synnistä toiseen, kunnes hän 
pääsee lihan haureellisuuteen ikään kuin päivän paahteeseen. 
Ja kun hän siinä alkaa levätä ja mielihyvällä irstailla, opettaa 
äiti hänet pistämään.» 


Birgitta vaihtaa maallisen rakkautensa taivaalliseen. 


40 vuoden iässä Birgitta menetti miehensä. Joitakin 
päiviä kuolemantapauksen jälkeen, kun hän oli kappelis- 
saan rukouksiinsa vaipuneena, valtasi hänet huumaus. Sen 
aikana hän näki loistavan pilven ja pilvestä hän kuuli äänen 
sanovan: » Vaimo, kuule minua» Hän kauhistui ja pakeni 
muutamia kertoja; mutta kun hän palasi takaisin, kuului 
sama ääni joka kerta. Ja vihdoin hän näki pilvessä miehen, 
joka sanoi: » Vaimo, kuule minua! Minä olen sinun Jumalasi 
ja minä tahdon puhua sinun kanssasi. Sinä olet minun mor- 
siameni ja siteeni minun ja ihmisten välillä. Sinä tulet 
kuulemaan ja näkemään henkisiä asioita ja minun henkeni 
on jäävä sinun luoksesi aina viimeiseen päivään asti.» — 
Birgitta oli kuolevalta mieheltään saanut kultasormuksen, 
jota tämä oli pyytänyt häntä kantamaan heidän avioliit- 
tonsa muistona. Sen hän otti nyt sormestaan. Kun ihme- 
teltiin sellaista rakkaudettomuutta, vastasi hän: »Kun 
minä hautasin mieheni, hautasin minä hänen kanssaan maal- 
lisen rakkauteni, sillä vaikka minä olin rakastanut häntä 
niin kuin omaa sieluani, en minä halua äyrilläkään ostaa 
häntä takaisin elämään vastoin Jumalan tahtoa. Niin kauan 

Pyhä Birgitta. 


Maalaus muutamassa södermanlanti- 
laisessa alttarikaapissa. 


kuin minä kannoin tätä sor- 
musta, oli se minulle taakka, 
koska se. muistutti minulle 
kadonneesta riemusta. Mutta 
nyt on minun sieluni kään- 
tävä rakkautensa Jumalaan 
ja sen vuoksi tahdon minä 
unohtaa sekä sormuksen että 
puolisoni» Birgitta oli 
vaihtanut maalli- 
sen rakkautensa tar 
vaalliseen. 

Kun hänelle nyt maalli- 
nen rakkaus oli muuttunut 
kielletyksi, täytyi hänen rik- 
kaan tunne-elämänsä purkau- 
tua  »nauttimaan hengelli- 
sesti» taivaallisen sulhasensa 
seurasta, kuten Birgitan il- 
mestysten muinaisruotsalai- 
sessa laitoksessa mainitaan. 
Ajatukset ja unelmat, joita 
hän ennen oli pitänyt syn- 
nillisinä ja sen vuoksi hillin- 
nyt ne, mursivat nyt vastus- 
tamattomalla voimalla kaikki 
sulut. »Minun ruumiini», hän 
kirjottaa itsestään, von kuin 
kesytön varsa, ja minun tun- 
teeni kuin villi metsálintu.» 

Kristus, hänen  sulha- 
sensa, puhui nyt päivittäin 
hänelle ilmestyksissä. Tällai- 
sissa tilaisuuksissa hän joutui 
hurmioon, ei nähnyt mitään 
eikä kuullut mitään, mitä 
ympärillä tapahtui. Mutta 
sitten hän puhui ympäristöl- 

leen, mitä ihanuuksia hän oli nähnyt ja kuullut keskustel- 
lessaan Kristuksen ja hänen pyhimystensä kanssa. Hänen 
rippi-isänsä kirjottivat nämä puheet muistiin; ja luettiin 
niitä ihaillen koko kristikunnassa. 

Hurmaantunein sanoin hän kuvaa taivaallista rakkauden 
onneaan ilmestyksessä, jossa »sulhanen» lausuu: »Jollet sinä 
halaja mitään paitsi minua, jos sinä ylenkatsot kaikkea 
minun tähteni, et vain lapsiasi ja vanhempiasi, vaan myös 
kunniaa ja rikkauksia, annan minä sinulle kalleimman ja 
ihanimman palkinnon: en kultaa enkä hopeaa, vaan minä 
annan itseni palkintona ja huomenlahjana. Sinun sydämesi 
on oleva minun sydämessäni ja syttyvä rakkaudesta minuun, 
niin kuin kuiva risu syttyy tulesta, ja minä tulen sinuun, 
niin että kaikki maalliset asiat ovat sinusta karvaita ja lihan 
himot niin kuin myrkkyä. Sinä olet lepäävä minun juma- 
luuteni käsivarsilla, missä ei mitään lihan himoa ole, vaan 
hengen riemu ja hekuma.» 

Birgitan morsiusajatuksessa ei ole kuitenkaan oleel- 
lista, niin kuin monilla muilla keskiajan naisilla, nautinto 
sulhasta vastaanottaessaan, vaan voimakkaimpana esiintyy 
hänellä se ajatus, kuinka hän kelpaisi sulhaselle, olisi kyllin 
arvokas vastaanottamaan häntä. Koko hänen elämänsä 
tuli siten valmistukseksi sulhasen lopullista tuloa varten. 

Tunnehehkuisissa ilmestyksissáán  osottautuu pohjois- 
. mainen ennustajatar keskiajan etevimpiin runoilijaluontei- 
sin kuuluvaksi. Birgitta oli samalla kertaa uskonnollinen 
kiihkoilija ja runoilija, sanalla sanoen todellinen profeetta- 
luonne. : 

Mutta samoin kuin Birgitta voi hurmaantua taivaalli- 
sesta autuudesta, saattoi hän ilmestyksissään nähdä myös- 
kin jumalattomien pahimman piinan kiirastulessa, jota hän 
kerran kuvaa seuraavalla hirvittävällä voimalla: »Sen jäl- 
keen tuntui Jumalan morsiamesta ikään kuin kauhea ja 
pimeä paikka olisi avautunut ja sen keskellä näkyi palava 
uuni, eikä sillä tulella ollut muuta poltettavaa kuin hornan- 
henkiä ja eläviä sieluja. Ja tämän uunin yläpuolella näkyi 
sielu, jonka tuomiota juuri langetettiin. Sielun jalat.olivat 
kiinni uunissa ja sielu seisoi suorana niin kuin ihminen. 


21 — Suomen kansan aikakirjat. I. 

Hänen muotonsa oli kauhistuttava ja kummallinen. Ja 
uunin tuli näytti vetäytyvän ylös sielun jalkojen läpi, niin 
kuin vesi nousee ylös torvea myöten. Se puristui voimak- 
kaasti yhteen ja kohosi päästä, niin että kaikki hikihuokoset 
olivat niin kuin palavaa tulta virtaavat suonet. Korvat 
tuntuivat, niin kuin malminvalajan palkeet, panevan aivot 
liikkeelle keskeytymättömällä lietsonnalla. Silmät näyttivät 
taaksepäin vääntyneiltä ja sisäänpainuneilta sekä sisältä 
niskaan juuttuneilta, suu avoimelta ja kieli sieraimista ulos- 
vedetyltä, niin että se riippui huulten päällä. Hampaat 
olivat kuin rautanaulat kiinni kitalaessa, käsivarret olivat 
niin pitkät, että ne ulottuivat jalkoihin asti, ja molem- 
mat kädet näyttivät pusertavan jotain rasvaista pala- 
vassa tervassa. Iho, joka näkyi sielun yllä, näytti ikään 
kuin eläimen nahalta ihmisruumiissa, ja oli se niin kuin 
kostutettua palttinaa. Ja tuo verho oli niin kylmä, että 
jokainen, joka sen näki, värisi. Ja vaatteesta valui ikään 
kuin visvaa paiseesta pilaantuneine verineen, ja oli sillä niin 
ilkeä haju, ettei sitä voi verrata pahimpaankaan katkuun 
maan päällä. 

Silloin kuultiin sielun kyynelissä huutavan kaikin voimin 
ensin: 'Voi minua, kun minä rakastin Jumalaa niin vähän 
hänen suuren hyvyytensä tähden ja sen armon tähden, 
joka oli minulle annettu! Toisen kerran: 'Voi minua, kun 
minä en pelännyt Jumalan oikeutta niin paljon kuin minun 
olisi pitänyt! Kolmannen kerran: 'Voi minua, kun minä 
rakastin syntisen lihani ja ruumiini himoa!” Neljännen 
kerran: Voi minua maailman rikkauksien ja ylpeyteni 
tähden!» 

Voiman ja havainnollisuuden antaa Birgitta usein kuvil- 
leen valitsemalla ne luonnosta. Niinpä hän sanoo muuta- 
masta piispasta: »Tàmà piispa on kuin etana, joka mataa 
liassa, jossa se on syntynyt, ja laahaa päätään pitkin maata. 
Niin makaa hänkin ja löytää nautintonsa syntien loassa ja 
likaisuudessa, painaen mielensä maallisiin asioihin eikä 
iankaikkisiin.» 

Toisen kerran käyttää hän muutamasta vaimosta seu- 
raavaa draamallista kuvaa: »Tàmà vaimo on kuin sellaisen 

lehmän häntä, joka käy liejussa, roiskii ympärilleen ja likaa 
kaiken, joka sitä lähestyy, niin pian kuin se vain heilauttaa 
häntäänsä.» 

Kaikki syntinen, kaikki epäpuhdas oli tälle puhtauteen 
pyrkivälle sielulle kauhistus. Kerrotaan, että hän kuoleman. 
synnin tehneen ihmisen tai teeskentelijän läsnäollessa tunsi 
tulikiven hajua ja sai sietämättömän, ilkeän maun suu- 
hunsa — niin voimakas oli hänen vastenmielisyytensä. 
Tällaisen teeskentelijän käynnistä Birgitan luona kertoo 
legenda: »Tapahtui kerran, että jumalaton mies, joka oli 
kääntynyt pois kaikesta hyvästä, tuli häntä lähelle ja sanoi: 
"Miten on sen hengen laita, joka sinun sanotaan omaavan? 
Onko hän sinusta vai jostain muusta? Hän, tuskin voiden 
sietää miehen pahaa hajua, vastasi: Sinussa on pahalta hai- 
sevia asukkaita, ja siksi sinun suustasi lähtee pahalta hai- 
sevia asioita. Tee sen vuoksi rippi, tee katumus ja sinä 
parannut synneistäsi, ettei Jumalan kosto kohtaisi sinua! 
Mies meni pois vihoissaan, ja heti kun hän sen jälkeen nukkui, 
kuuli hän lukemattomien äänten sanovan: ”Vetäkäämme 
hänet perkeleitten yhteyteen, sillä hän halveksi kehotusta 
parannukseen! Kuunnellen tätä hän paransi elämänsä ja 
sen jälkeen läksi paha haju hänestä. Ja sen jälkeen tuntui 
hyvä haju hänen lähellään» 

Kidutuksiin ja itsensäkieltäytymisiin Birgitta antautui 
puolisonsa kuoleman jälkeen sellaisella innolla, että hänen 
rippi-isänsä, joka on kirjottanut hänen elämäkertansa, 
ihmettelee, miten tämä pieni, heikko nainen?) saattoi kestää 
sellaisia ponnistuksia. Hän makasi talvipakkasessa paljaalla 
maalla vain matto ja päänalainen allaan ja ohut viitta yllään. 
Kylpemistä hàn piti, samoin kuin useimmat keskiajan pyhi- - 
mykset, mukavuutena. Hän piti jouhipukua lähinnä ruu- 
mistaan ja vyötäisillä solmuista nuoraa, joka aiheutti tuskaa 
joka liikkeellä. Joka perjantai hän tiputti kuumaa vahaa 


1) Että Birgitta oli pienikasvuinen, käy ilmi m.m. siitä, 
että karkea, paikattu villaviitta, joka on kuulunut hänelle 
ja jota säilytetään Santa Lucia in Selci'n luostarissa Roo- 
massa, on etupuolelta vain 1,10 m. pitkä. 

käsivarrelleen muistoksi Vapahtajan kärsimyksistä. »Ja jos 
haavat paranivat ennen seuraavaa perjantaita, hän repi ne 
auki kynnellään, ettei hänen ruumiinsa olisi jäänyt kidu- 
tuksetta ja haavoitta; ja tämän hän teki siinä tarkotuksessa, 
että Jeesuksen Kristuksen kärsimys olisi aina ollut hänen muis- 
tissaan», kertoo muudan hänen elämänkertansa kirjottaja. 
Niin pian kuin pikastunut sana pääsi hänen huuliltaan, 
pureskeli hän katkeria yrttejä. Oli jotain ihmeellistä hänen 
armeliaisuudessansa, sillä sitä näytti riittävän kaikille. 


Birgitta Roomassa. 


Tälle tulisielulle Ruotsin rajat tulivat pian liian ahtaiksi. 
Birgitta alkoi uneksia maailman uudestiluomisesta. Minne 
hän katsoikin, huomasi hän ihmisten vaeltavan synneis- 
sään ja paheissaan, ja surullisinta oli, että rappeutuminen oli 
tunkeutunut niidenkin keskuuteen, jotka olivat luvanneet 
omistaa koko elämänsä Jumalalle. Munkkilupausten ihmis- 
luonteelle luonnottomat vaatimukset yhdessä suljetun, hil- 
jaisen elämäntavan kanssa kostautuivat eri tavoin. Toisissa 
kehittyi suorastaan hirveä herkkätunteisuus toista suku- 
puolta kohtaan. Me kuulemme esim. puhuttavan hurskaista 
miehistä, jotka eivät edes sietäneet nähdä naisen kasvoja 
kirkossa. Takaisku tuli myös luostarisiveyden rappeutumi- 
sen muodossa. Tanssi- ja kortinpeluukiellot luostareissa ja 
rangaistusten uudistettu koventaminen siveysrikoksissa todis- 
tavat kyllin, mihin oli jouduttu. Kuvaavaa sille, kuinka 
kunnioitus munkkeja kohtaan oli laskemassa, on seuraava 
yleinen keskiaikainen anekdootti: Apotti, joka näytti 
kuninkaalle luostaria, kerskui, kuinka hänen munkkinsa 
kiduttivat ja ruoskivat itseään, ja vakuutti perkeleen vihaa- 
van enemmän kuin mitään muuta juuri tätä paikkaa. 
»Se ei minua ihmetytä», sanoi kuningas, vettä perkele ei 
pidä teidän luostaristanne, kun hänen hyvät ystävänsä 
saavat siellä raippoja ja heidän täytyy kärsiä siellä kovin.» 
Anekdootti on vain yksi monista, jotka ruoskivat munkkien 
tietämättömyyttä, tekopyhyyttä ja irstailua. 

Pohjolan naisprofeetalle oli ilmestyksissä selvinnyt, 
että hän oli kutsuttu uudistamaan luostareita niiden rap- 
piosta ja vielä kerran tekemään ne Jumalan valtakunnan 
tyyssijoiksi. Niin piti niistä lähteä uudistuksen hengen 
ihmiskuntaan: tehdä lopuksi kaikki ihmiset 
hyviksi sekä muuttaa maa Jumalan kuvan mukaiseksi. 
Vadstenaan Birgitta aikoi kylvää sen siemenen, josta maail- 
man uudistuksen piti lähteä. Sinne hän tahtoi perustaa 
kaksoisluostarin, jossa naiset ja miehet vaikuttaisivat yhdessä 
Jumalan palvelemiseksi ja kanssaihmisten hyödyksi. Täällä 
kasvatettaisiin aatelisnaiset hyviksi ja työteliäiksi ihmisiksi. 
Hyödyllinen työ vaihtelisi hartauden harjotusten kanssa, 
ja sunnuntaisin saarnaisivat munkit kansalle. — Mutta 
paavin täytyi vahvistaa nämä uudet luostarin ohjesäännöt. 
Kristukselta Birgitta sai sen vuoksi ilmestyksessä käskyn 
tehdä pyhiinvaellusmatkan Roomaan. Mustansurman teh- 
dessä parhaillaan hävitystään Keski- ja Etelä-Euroopassa 
hän läksi matkaan. Birgitta ei pelännyt sitä, sillä häntä 
johtivat suuret tarkotusperät. 

Pitkät jonot pyhiinvaeltajia oli matkalla Roomaan. 
yTäällä tungeksi» — kirjottaa Verner von Heidenstam kirjas- 
saan »Pyhän Birgitan pyhiinvaellusmatka» — vavojalkaisia 
miehiä ja laulavia naisia. Villiytyneitä rosvoritareita, jotka 
oli vallannut kauhu omasta kuolinhetkestään, vaelsi parrot- 
tunein kasvoin uneksivien jumalanystävien seurassa; he 
lukivat avoimista hartauskirjoistaan puoliääneen katu- 
muksentekijän rukouksia. Säkki selässä saapui kokonaisia 
veljeskuntia erilaisista luostareista yleiseen kansanvaelluk- 
seen liittyneinä.» 

— Niin tuli päivä, jolloin pohjolan naisprofeetan suotiin 
astua pyhän kaupungin maaperälle, jota kerran marttyyrien 
veri oli kostuttanut. »Juhlallisin hetki», sanoo katolilaisuu- 
teen kääntynyt tanskalainen kirjailija Johannes Jorgensen, 
»minkà Birgitta oli vielä elänyt, oli se, jolloin hän pikem- 
minkin pyhiinvaeltajajoukon aiheuttaman tungoksen kan- 
tamana kuin itse kulkien astui Pyhän Pietarin kirkon 
mosaiikkilattialle. Yhä pitemmälle ja pitemmälle hän kan- 
tautui yhdessä ruotsalaisten ystäviensä kanssa — nyt 

alkoivat miehet, jotka olivat häntä edempänä, puhua 


apostolin haudasta, joka häämötti kaukaa... Nyt lähestyi 
hän kultaa säteilevää Konfessiota — nyt astui hän portaita, 
jotka johtivat kryptaan eli kuorikellariin... Birgitta 


Birgerintytär Uplannin Finstasta polvistui apostoliruhti- 
naan arkun ääreen, Pietarin haudalle... 

Keskellä joukkoa hän rukoili kauan, liikkumattomana. 
Voimakkaat tunteet valtasivat hänet...» 

Mutta näiden valtavien vaikutusten sijaan tunkeutui 
pian toisia, ahdistavia, mieltä lamauttavia. Missä olivat 
nyt ne suuret miehet, jotka olivat antaneet loistoa kristi- 
kunnan keskukselle? Rooman paimen, paavi, oli hylännyt 
kaupungin Ranskan kuninkaitten houkuttelemana heidän 
maahansa, jättäen siten näiden käsiin tosiasiassa kirkon 
johdon. Elämää, jota paavi ja hänen ympäristönsä Rans- 
kassa eli, on samanaikainen suuri italialainen runoilija 
Petrarca kuvannut seuraavalla räikeällä tavalla: »Toivo 
tulevasta elämästä oli satua, totuus turhuutta, siveys häpeää, 
ja jokainen päivä oli kuuluisa orgioistaan, joita nämä hai- 
sevat vanhat pukit, kardinaalit, pitivät saatanan istuessa 
sillä aikaa jossain nurkassa ääneensä nauramassa.» Lähes 
sellsemänkymmentä vuotta kesti tätä alennuksen aikaa; 
sitä sanotaankin sen vuoksi »paavien Baabelin vankeudeksi». 

Synkissä ajatuksissa Pohjolan naisprofeetta vaelsi ikuisessa 
kaupungissa. Kaikkialla irvisteli häntä vastaan rappiotila. 
Hän näki kirkkojen olevan raunioina ja saastutettuina. 
Ryövärijoukot herrastelivat kaduilla ja häpeämättömät nai- 
set viittoilivat miehille, joita oli hänen seurassaan, vaikka 
näillä oiikin munkinviitta yllään. 

Silloin Birgitta huokasi syvään ja puhkesi katkeraan 
pettymykseen: »Voi kuinka usein minä olin ajatellutkaan, 
että sinä päivänä, jolloin minä pääsisin Pyhän Pietarin 
kaupunkiin, sydämeni laulaisi Te Deumia' aamusta iltaan. 
Mutta nyt veisaa minun sieluni profeetta Jeremiaan valitus- 
virttä 

Kristikunnan pelastuksen tästä häpeästä Birgitta näki 
vain siinä, että paavi palaisi jälleen Pyhän Pietarin kau- 
punkiin. Pelottomasti niin kuin aina hän sinkosi teräviä 

sanoja paavin kunniattomasta elämästä Ranskassa. Muuta- 
massa ilmestyksessään hän antaa seuraavan voimakkaan 
ilmaisun ajatuksilleen samanaikaisesta »pyhästä isästä»: 
»Hàn näyttää ihmisistä samanlaiselta kuin mies, joka on 
hyvin puettu ja voimakas ja kaunis ja urhoollinen herransa 
taistelussa. Mutta kun kypärä on poistettu hänen päästään, 
on hän ruma ja ilkeä nähdä ja työhön kelvoton. Sillä hänen 
aivonsa näyttävät paljailta. Hänen korvansa ovat kas- 
voissa, silmät niskassa. Hänen nenänsä on leikattu, hänen 
poskensa kuopalle painuneet niin kuin kuolleella ihmisellä. 
Hänen leukansa poskipielineen ja puolet huulista ovat 
oikealta puolelta pudonneet pois, niin ettei oikealla puolella 
ole jäljellä muuta kuin kurkku yksin, joka näyttää aivan 
paljaalta. Hänen rintansa on täynnä matoja, hänen käsi- 
vartensa on kuin kaksi käärmettä, hänen sydämensä on kukku- 
roillaan myrkyllisiä matelijoita, joita sanotaan skorpioneiksi. 
Hänen selkänsä on kuin palanutta hiiltä, hänen sisälmyksensä 
pahalta haisevia ja mädänneitä niin kuin liha, joka on täynnä 
märkää ja likaa. Hänen jalkansa ovat kuolleita ja käyntiin 
kelpaamattomia. 

Nyt sanon minä sinulle, mitä nämä asiat merkitsevät. 
Ihmisistä näyttää siltä kuin hän olisi kauniiden tapojen ja 
viisauden kaunistama sekä toimisi minun kunniakseni. 
Mutta ei suinkaan hän ole sellainen, sillä jos kypärä otetaan 
pois hänen päästään, s. 0. jos ihmiset näkisivät, millainen 
hän on hengellisesti sielultansa, olisi hän rumin kaikista. 

Hänen aivonsa ovat paljaat, sillä hänen elämäntapojensa 
mielettömyys ja kevylmielisyys osottaa kunnon ihmisille 
lukuisilla selvillä merkeillä, ettei hän ole sen kunnian ar- 
voinen, jota hän nauttii. 

Hänellä on korvat kasvoissa, sillä nöyryyden asemesta, 
joka hänellä pitäisi olla valtansa arvokkuudessa valista- 
maan toisia ja opettamaan heitä hyvässä, hän ei tahdo kuulla 
muuta kuin omaa kunniaansa ja ylistystänsä. 

Hänellä on silmät niskassa, sillä koko hänen ajatuksensa 
liikkuvat siinä, kuinka hän voisi miellyttää ihmisiä, eikä 
siinä, kuinka hän miellyttäisi minua ja pelastaisi sieluja. 

Hänen nenänsä on leikattu pois, sillä häneltä on riistetty 

kaikki arvostelukyky tarkastaa ja erottaa synti ja hyvät 


työt.» 
Tällä tavoin selitetään ilkeä vertaus kohta kohdalta. 


Vuodesta vuoteen Birgitta oli palavissa rukouksissa, 
että Jumala tekisi lopun kristikunnan alennuksesta. Hän ' 
kaksinkertaistutti valvomisensa, paastonsa ja kidutuksensa 
saadakseen taivaan heltymään. Ja vihdoin, vuonna 1367, 
valkeni se suuri odotettu päivä, jolloin kaikki Rooman 
kirkot soivat riemuiten ja keskeytymättä, sillä kirkon ylin 
paimen lähestyi ikuisen kaupungin portteja. Valkoisen 
hevosen selässä ratsastaen hän saapui, jakaen siunauksia 
kaikille puolille. Kaikkialta kaikui laulu ja riemu. 

Pohjolan naisprofeetta hankki nyt pääsyn pyhän isän 
puheille. Tästä käynnistä kertoo Margareeta Klauntytär: 

»Kun Pyhä Birgitta oli oleskellut joitakin vuosia Roo- 
massa, käski meidän Herramme häntä lähettämään poikansa 
paavin luo ritariasussa — todistukseksi hänestä, kuka hän 
oli. Sillä tällä tavoin oli paremmin menestyvä se tehtävä, 
jonka Jumala oli antanut hänen suoritettavakseen. Silloin 
saapuivat Roomaan molemmat, Kaarle herra ja Birger herra. 
Jonkun ajan kuluttua Pyhä Birgitta otti heidät molemmat 
mukaansa ja läksi paavin puheille. Silloin oli Birger herralla 
yllään silkkipuku, joka ulottui jalkoihin asti, ja vyö, jota 
hän tavallisesti kantoi, ja oli hän joka suhteessa puettu 
mitä säädyllisimmällä tavalla. Mutta Kaarle herra oli 
pukeutunut ritariasuun tavalla, jota noudattavat ne, jotka 
maailmaa rakastavat: hopeavyöhön, kulkusvyöhön, ritari- 
ketjuun ja kaulanauhaan, niin kuin silloin tapa oli. Ja yllään 
oli hänellä kärpännahkainen takki, ja nahat olivat täytetyt, 
niin että kun hän liikkui, näytti siltä kuin kaikki eläimet 
olisivat olleet eläviä ja ikään kuin toiset olisivat juosseet 
ylös, toiset alas; ja jokaisella eläimellä oli kultainen kello 
kaulassa ja kultasormus suussa. Kun paavi oli nähnyt mo- 
lemmat, sanoi hän Birger herralle: Sinä olet äitisi poika.’ 
Mutta Kaarlelle hän lausui: Sinä olet maailman lapsi. 
Silloin Pyhä Birgitta lankesi polvilleen paavin eteen ja pyysi 
nöyrästi anteeksiantoa pojilleen. Silloin paavi tunnusteli 

Kaarle herran vyötä ja muuta, mitä hänellä oli yllään, ja 
sanoi: "Tällaisen painon kantamisessa olisi hänelle kylliksi 
katumusta synneistä.” Silloin Pyhä Birgitta sanoi: "Oi pyhä 
isä, päästä hänet synneistä, niin minä päästän hänet vyöstä.» 

Tästä Birgitan vanhimmasta pojasta sanoo kronikan 
kirjottaja: »Kaarle herra oli hyvin elämäniloinen ja hauska 
mies. Kuitenkin hänrakasti Neitsyt Maariaa, johon hänellä oli 
sisäinen kiintymys, ja hän sanoi usein, että hän 
mieluummin tahtoi olla iankaikkisesti helvetissä, kuin että 
tämä neitsyt, Jumalan äiti, etäännytettäisiin vähimmässä- 
kään määrässä Jumalasta.» 


Birgitan viimeinen pyhiinvaellusmatka. 


Vuonna 1370 Birgitta viimein sai paavin vahvistuksen 
luostariohjesäännölleen. Hänen suuri elämäntyönsä oli 
turvattu. 

Nyt tuli hänelle ilmestyksessä Jumalan käsky tehdä 
pyhiinvaellusmatka Pyhään maahan. Vaikka hän olikin 
sairas ja heikko, totteli hän ilolla Herransa käskyä. Matka 
kävi ensin Napoliin, jonne Birgitta jo kerran ennen oli tehnyt 
pyhiinvaellusmatkan. Kaikkialle oli hänen edellään kulke- 
nut maine hänen pyhyydestään. Hänen suuttumusta lei- 
muavat rangaistussaarnansa kristikunnan rappiotilaa vas- 
taan, hänen kielensä hehkuva kuvarikkaus ja loisto, sekä se 
arkailematon voima, jolla hän sinkosi syytöksiään — kaikki 
oli omansa antamaan siivet hänen sanoilleen kansan keskuu- 
dessa. Mystillinen naisprofeetta kaukaisen pohjolan satu- 
maasta, ylhäinen nainen, jolla oli kuninkaallista verta suo- 
nissaan, oli etelän kansojen silmissä pyhimys, pyhimys jo 
ennen kuin kirkko oli hänet edes pyhäksi julistanut. Napolin 
kevytmielinen kuningatar Johanna oli jo ennenkin — het- 
kellisesti — osottautunut vastaanottavaksi Birgitan ankarille 
varotuksille. Nytkin hän otti Birgitan suurin kunnianoso- 
tuksin vastaan. Tämä sai myös esitellä poikansa kunin- 
gattarelle. Birgitta oli opettanut heille asiaankuuluvat kun- 
nioituksenosotukset korkea-arvoiselle naiselle: »Kuinka hei- 
dän tuli mennä kuningattaren eteen ja tervehtiä häntä 

kunnioittavasti maan tavan mukaan kumartaen ja pol- 
villeen notkistuen sekä suudellen hänen jalkojansa», kuten 
Margareeta Klauntytär kertoo. 

Birger herra suorittikin omantunnon tarkasti hovimenot, 
niin kuin hänen äitinsä oli opettanut hänelle, mutta siitä, 
kuinka Kaarle herra käyttäytyi, kertoo kronikan tekijä seu- 
raavaa: »Kun Kaarle herra tuli kuningattaren eteen, osotti 
hän tälle kunnioitusta niin kuin tarvittiin ja hänelle pitikin. 
Ja sitten suuteli hän kuningatarta suulle, mistä kuningatar sai 
suuren rakkauden häneen, sen vuoksi että hän oli uskaltanut 
tehdä sen; eikä kuningatar tahtonut millään lailla päästää 
häntä lähtemään sieltä, vaan sanoi, että 
häntahtoi pitää hänet ja ottaa hänet puo- 
lisokseen. Pyhä Birgitta sanoi, ettei se 
mitenkään voinut tapahtua, sillä hänen 
poikansa puoliso eli vielä Ruotsissa» 
Mutta se ei tehonnut lainkaan sellaiseen 
naiseen kuin Johannaan, jolla itsellään 
oli kolme puolisoa elossa. 

Silloin Birgitta huusi palavissa ru- 
kouksissa apua Herralta tähän kauheu- 
teen. Rukous kuultiinkin, mutta aivan 
toisella tavalla kuin hän oli ajatellut: 
Kaarle herra sairastui hengenvaaralli- 
sesti. Äiti istui muutamien askelien 
päässä sairaan vuoteesta. Kun pojan 
viimeinen hetki oli tullut, ei äiti 
noussut ylös lähestyäkseen kuolevaa; 
hän ei sanonut sanaakaan, ei vuodat- 
tanut kyyneltäkään. Hiljaa hän istui, 
kohotetuin käsin, sisimmässään  kiit- 
täen Jumalaa, joka oli estänyt suu- 
ren synnin tapahtumasta. 

Suurella komeudella saatettiin Kaarle 
herran arkku hautaan. »Kuningatar jär- 

UUSI jesti hänen hautajaisensa niin suurilla 
Puuveistos Hattulan kustannuksilla kuin kuollut olisi ollut 

kirkossa. hänen oma puolisonsa» Hän saattoi itse 

suuren ihmisjoukon seuraamana vainajaa hautaan. Vali- 
tusta ja itkua kuultiin kaikkialta. Vain yksi ihminen kulki 
ulkonaisesti tyynenä paarien jäljessä, valittamatta, kyyne- 
littä — pohjolan tietäjätär, vainajan äiti. 


Myöhemmin Birgitta kääntyi uusilla varotuksilla Napolin 
kuningattaren puoleen: tämän tuli nöyrtyä, katua synte- 
jänsä ja sydämessään tuntea herkeämättä pelkoa, koska 
hän oli elänyt pikemminkin porton kuin kuningattaren elä- 
mää: Ellei hän kuunnellut Jumalaa, tuomitsisi tämä hänet 
luopiona ja ruoskisi häntä kiireestä kantapäähän. Ihmeel- 
listä kyllä ei Birgitta tälläkään kerralla kadottanut kunin- 
gattaren ystävyyttä, vaan sai päinvastoin uusia todistuksia 
siitä suurien lahjojen muodossa. 

Kaarlen kuoleman jälkeen Birgitta läksi Napolin sata- 
masta ja saapui monien vastusten jälkeen Jaffaan, jossa 
laiva kärsi haaksirikon itse satamassa. Mutta sydän täynnä 
riemua tuli iäkäs tietäjätär pyhälle haudalle. Sydänkesän 
polttava kuumuus ei voinut hillitä hänen intoaan nähdä 
Betlehem ja Josafatin laakso ja muut pyhät paikat, mutta 
se mursi hänen kidutusten ja sairauden heikontamat voi- 
mansa. Roomaan palattaessa oli ilmeistä, että uusi pyhiin- 
vaellusmatka oli nyt hänen edessään se, jolta ei kukaan 
— palaa takaisin. Varhain heinäkuun aamun sarastaessa 1375 
Kristus ilmestyi jälleen morsiamelleen lohduttamaan häntä 
kuoleman tuskissa. Birgitta näki hänen seisovan alttarin 
edessä ja kuuli hänen sanovan: »Minà olen käyt- 
täytynyt sinua kohtaan niin kuin sulhanen morsiantaan 
kohtaan; hän piiloutuu joskus tältä, jotta tàmà sitä kiih- 
keämmin ja rakkaammin halajaisi häntä. Minä en ole tänä 
aikana käynyt sinua lohduttamassa, sillä sen piti olla sinulle 
koetuksen aikaa. Nyt olet sinä koeteltu. Valmistaudu, nyt on 
aika läsnä!» Sitten Birgitta kuunteli messun, otti sakramentin 
ja veti viimeisen henkäyksensä lähimpiensä ympäröimänä. 

Kuolemansa jälkeen julistettiin Birgitta suurin juhlalli- 
suuksin pyhäksi. Tämä tapahtui m. m. Ruotsin papiston 
paaville osottamien kirjelmien johdosta, joissa tätä merkil- 
listä naista nimitettiin »tuoksuvaksi nardukseksi, kallis- 

arvoiseksi öljypuuksi, totuuden tyttäreksi ja hurskauden 
vesaksi». Paavillisessa kappelissa, joka oli koristettu kallis- 
arvoisilla kankailla ja tuoreilla öljypuun lehvillä, pidettiin 
saarna hänen ihmetöistään ja ilmestyksistään. Sen jälkeen 
paavi itse alotti ylistysvirren, aukaisi kultaisen kirjan, 
johon kaikki pyhimykset olivat merkityt, ja kirjotti siihen 
Birgitan nimen. Pietarin kirkossa pidettiin juhlallisia juma- 
lanpalveluksia tuhansien lamppujen valaistuksessa ja kai- 
kissa muissa Rooman kirkoissa soivat kellot. Kun pyhimyk- 
sen tomu siirrettiin jälleen kotimaahan, kokoontui suuria jouk- 
koja hartaina kaikkialle, mistä saattue kulki, ja vihdoin hau- 
dalle Vadstenaan, ja sairaita virtasi pyhimyksen luo etsimään 
apua valvoihinsa, jotka olivat uhmanneet lääketaidon 
ponnistuksia. 


Pyhän Birgitan nimissä tapahtuneet ihmeet Suomessa. 


Pyhän Birgitan puoleen kääntyi moni suomalainenkin 
hädässä ja ahdistuksessa rukoillen hänen mahtavaa apuansa. 
Eikä turhaan huudettukaan häntä avuksi. Monet saat- 
toivat myöhemmin ilolla todistaa, että häneltä oli apu tullut: 
sokeat saivat näkönsä, kaatuvatautiset paranivat ja met- 
sään eksyneet löysivät tien kotiinsa, kuten seuraavat ker- 
tomukset n. v:lta 1375 osottavat. 


Kokemäen kirkkoherra Olavi saa me- 
nettämänsä näön takaisin rukoilemalla 
Pyhää Birgittaa. 

Herra Olavi, Kokemäen seurakunnan kirkkoherra Turun 
hiippakunnasta, menetti onnettoman tapaturman takia 
näkönsä kolmeksi vuodeksi ja lupasi, saadakseen takaisin 
näkönsä, kolme kertaa matkustaa rukoilemaan Jumalan pal- 
velijattaren Birgitta herrattaren luostariin. Hän sai heti 
näkönsä takaisin ja täytti nöyrästi ensimmäisen lupauk- 
sensa Pyhän Pietarin vangitsemisen päivänä. Tämän todis- 
taa Kristuksessa kunnioitettava isä ja herra Johannes, 
Turun piispa, joka kertoi tämän ihmeen synodissa pappiensa 
läsnäollessa, sekä kunnioitettavat herrat, herra Ditmalus ja 
herra Jacobus, sikäläiset tuomioherrat ja monet muut. 

Kaatuvatautinen 
vaimo Pietarsaa- 
ren seurakunnasta 
ja sokea mies pa- 
ranevat rukoile 
walla Pyhää Bir, 
gittaa. 

Kristiina, Mikaelin 
vaimo Pietarsaaren seura- 
kunnasta Turun hiippa- 
kunnasta, tällä seudulla 
asuvien kristittyjen äärim- 
mäisiltä rajoilta, kärsi 
"kolme vuotta sangen an- 
karia sisäisiä tuskia, niin 
että hän kaatui usein 
maahan ja luuli samalla 
hetkellä kuolevansa. Teh- 
tyään useille pyhimyksille 
tuloksettomia lupauksia 
saadakseen siten tus- 
kaansa lievitystä, hän vih- 
doin pyysi avukseen kun- 
nioitettua rouvaamme Bir- 
gittaa, luvaten kerran 
vuodessa käydä Vadste- 
nassa, jos hàn. paranisi 
tämän ansioitten perus- 
teella. Muutaman päivän 
perästä hän sai täyden 
avun ja tuli heti luok- 
semme kiittäen kerto- 
maan, että asia oli näin 


P. Birgitta. 
Puuveistos Padasjoen kirkossa. 


tapahtunut. Häntä seurasi hänen miehensä ja samasta 
kylästä vielä toinenkin mies, Sylvester niminen, jotka mo- 
lemmat todistivat hänen kanssaan yhtäpitävästi niin tapah- 
tuneen. Samainen Sylvester kertoi olleensa kolme vuotta 
sokeana ja saaneensa näkönsä, sitten kuin oli tälle Jumalan 


334 SUOMI AINOAN AUTUAAKSI TEKEVÄN KIRKON JÄSENENÄ. 


palvelijattarelle luvannut tehdä pyhiinvaellusmatkan, minkä 
keskenään yhtäpitävästi tunnustivat edellämainittu Mikael 
ja hänen vaimonsa, edellämainittu Kristiina. 


Korpeen eksynyt tyttö palaa takaisin kotiinsa 
vahingoittumattomana Pyhän Birgitan avulla. 

Helena, Lauri Toorinpojan tytär Pietarsaaren Kaarle- 
pyyn kylästä Turun hiippakunnasta, meni Eerikin juhlan 
jälkeisenä toisena arkipäivänä kotikylänsä ulkopuolella 
olevaan sangen synkkään korpeen, missä hän ruoatta sinne 
tänne juoksennellen harhaili kymmenen päivää raivokkait- 
ten petojen, karhujen ja monenlaisten matelijoitten seassa, 
jollaisia siellä sangen paljon asustaa, ja makasi yöt niiden 
vieressä. Isä etsi häntä suuren naapurijoukon kanssa, ja kun 
hän ei tyttöä löytänyt, lopetti hän etsiskelyn vihdoin väsy- 
neenä tyhjästä ja turhasta vaivasta. Joitakuita päiviä sen jäl- 
keen hän lupasi tehdä pyhiinvaellusmatkan sanotun tyttären 
puolesta, jos löytäisi hänet elävänä. Ja seuraavana päivänä, 
mikä oli uuden viikon neljäs arkipäivä, tyttö itse löysi 
korvessa lehmän, joka kulki erillään laumasta, ja seuraten 
sitä hän palasi kymmenentenä päivänä poistumisensa jäl- 
keen isänsä taloon. Kun häneltä kysyttiin, kuinka hän saat- 
toi elää niin kauan ruoatta, vastasi hän, ettei hän niinä päi- 
vinä ollut tuntenut nälkää, ennen kuin läheni kylää. Oi 
kunnioitettava valtiatar, vaaranalaisten tosi turva, jo olen 
nähnyt todellisen esimerkin kautta, että sinulla on todella 
sääliväinen sydän, koska sinä tietäen etukäteen, että sinua 
rukoiltaisiin, suojelit jo ennen kuin sinun apuasi pyydet- 
tiin hentoa tyttöä joutumasta petojen saaliiksi tai näänty- 
mästä nälkään. Tämä mies tuli tyttärensä ja suuren naapuri- 
joukon seurassa Vadstenaan elok. 17. p:nä ja vakavasti 
vannoen kertoi meille nämä asiat, joiden todistajina olivat 
hänen naapurinsa, nimittäin Bero Slukir Lamershambystä, 
Summepate Asumundabystä, Veroleon Lappalaksista — 
samasta hiippakunnasta ja pitäjästä. 


Kae a LES TUKUN Ia 


Reinh. Hausen: Finlands medeltidsurkunder I. Helsinki 
1910. 

Vadstenan luostarikirkko. 


Naantalin luostarissa. 


BIRGITTA perusti Vadstenan luostarin v. 1346. Se 
saavutti pian suuren maineen, ja Suomestakin asti kävi 
siellä vuosittain pyhiinvaeltajia. Suunnilleen sata 

vuotta myöhemmin perustettiin Suomeen sen tytärluostari, 

Naantalin luostari. 

Jo 1300-luvun lopulla oli suunniteltu naisluostaria — 
dominikaani-nunnaluostaria — Suomeen ja v. 1433 sellaista 
oli ruvettu rakentamaankin Raisioon. Mutta herrainpäivillä v. 
1438 päätettiin, että Suomeen olikin perustettava birgittalais- 

Naantalin luostarikirkko. 


kaksoisluostari Vadstenan emäluostarin malliin. Uudelle 
luostarille lahjotettiin Maskusta Teinperin kuninkaankartano 
ynnä siihen kuuluvat 25 tilaa. Ja v. 1440 saattoi Karinkylään 
rakennettu luostari ottaa vastaan ensimmäiset asukkaansa. 
Tämä paikka — neljän vuoren ympäröimä laakso, josta sen 
nimitys Vallis graligz ( = armonlaakso, Nadendal—Naantali) 
— osottautui epäterveelliseksi, jonka takia luostari siirret- 
tiin Perniöön. Sieltákin se pian muutti pois, ja nyt sille 
paikalle, mihin se sitten jäi, nim. Raision Ailoksen tilalle. 
Tämä siirtyminen lienee loppuunsuoritettu v. 1445. Nimi 
pysyi kuitenkin entisellään näistä monista muutoista huo- 
limatta. 

Birgittalaisluostari oli kaksoisluostari, jossa sisaret asui- 
vat omassa rakennuksessaan, abbedissansa valvonnan 
alaisina, ja veljet omassaan, esimiehenään priori. Abbe- 
dissa oli koko luostarin johtaja. Eri sukupuoliin kuuluvilla 
luostarin asukkailla ei ollut minkäänlaista yhteyttä keske 


Keskiaikaisia kalkkimaalauksia Lohjan kirkossa. Maalausten aiheet ovat 
Uudesta Testamentista. ; 

nään, paitsi milloin kuolevalle nunnalle oli annettava sak- 
ramentti tai kuolleen ruumis kannettava ulos luostarista. 
Kirkko oli yhteinen, mutta veljien kuori oli alakerroksessa, 
sisarten ylemmässä. Sisaria oli kielletty pannajulistuksen 
uhalla sekä viimeiseen tuomioon ja ikuiseen kadotukseen 
vetoamalla tekeytymästä sairaiksi saadakseen tavata jotakin 
luostariveljeä. Jos sisar ripittäytyessään puhui luostarivel- 
jelle maallisista asioista, varsinkin hellistä tunteistaan, oli 
luostariveljen käännyttävä pois hänestä ja kiellettävä 
häneltä rippi. 


Jo kello 3:n ja 4:n välillä aamulla soi makuusuojien kello, 
ja munkit kiiruhtivat luostarikirkkoon aamumessua pitä- 
mään. Kun se oli loppunut, tulivat nunnat kulkueessa, ja 
niin vuorottelivat munkkien ja nunnien jumalanpalvelukset 
kello 8:aan asti. Ei ollut ihme lainkaan, jos »uni painoi» 
aina väliin nunnia. Nunnien laulun piti olla »siveätä, koh- 
tuullista, kypsynyttä ja yksinkertaista, ei äänissä (vaan 
yksiäänisesti), ei kimakkaa, ei kirkuvaa, vaan nöyrää ja 
jumalista. Sisar, joka ei voi saada ääntään sopimaan muitten 
ääniin, olkoon vaiti tai laulakoon hiljaa mieluummin kuin 
huutavalla äänellään häiriten muita.» 

Nunnat eivät saaneet jumalanpalveluksen aikana puhua 
keskenään muulloin kuin loppupuolella ja silloinkin vain 
vaihtaa muutaman sanan jumalisista asioista. Pila ja jou- 
` tava puhe olivat ankarasti kiellettyjä. Kerran näiden juma- 
lanpalvelusten väliaikana nunnat kulkivat parittain avo- 
naisen haudan ääreen saadakseen muistutuksen kaiken 
katoavaisuudesta. 

Vasta klo 8 veljet ja sisaret saivat nauttia Bas ja 
juomaa. Munkit ja nunnat sóivàt kummatkin omassa salis- 
saan. Sisaret istuivat kahden pitkän pöydän ympärillä; 
pöytäpaikan määräsi luostarissaoloajan pituus. Abbedissaa 
oli nimenomaan kielletty antamasta kenellekään parempaa 
paikkaa hienon sukuperän tai rikkauden perusteella. Ruoka 
oli yksinkertaista, mutta verraten voimakasta; se olikin 
tarpeellista rasittavien jumalanpalvelusten aiheuttaman pit- 
kän paaston jälkeen. Birgitta salli ihmisen »yhtà hyvin kuin 

uupuneen eláimenkin» koota voimia tarpeellisesta ravin- 
nosta. Olut, jota valmistettiin luostarin humalatarhojen 
tuotteista, näyttää olleen jokapäiväistä juomaa silloisen 
yleisen tavan mukaisesti. Mutta väkevistä ryydeistä, kuten 
pippurista ja kuminasta perustaja varotti, sillä sellaiset 
kuumat aineet herättävät haureutta». 

Pöydässä ei kukaan saanut lausua sanaakaan. Sen sijaan 
joku nunnista luki koko aterian ajan ääneen hartauskirjo- 
tuksia ja pyhimystaruja. Milloin hän luki apostoli Andreak- 
sesta, joka tervehti sitä ristiä, johon hänet aiottiin naulita, 
seuraavin sanoin: »Minä olen aina rakastanut sinua; minä 
olen aina halajoinut saada syleillä sinua!» — milloin muista 
pyhistä marttyyreistä, jotka olivat vastanneet kiusanhen- 
kiensä saatanalliseen kekseliäisyyteen näillä halveksuvilla 
sanoilla: »Tämäkö muka on tuskaa! Eikö teillä ole mitään 
parempaa tarjottavana? Niin ikään saatiin kuulla, kuinka 
apostoli Jaakoppi iloisena huudahti, kun häneltä hakattiin 
pois jäsen toisensa jälkeen: »Nyt en enää voi tehdä syntiä 
sillä jäsenellä», sekä palautti mieleen, että »viiniköynnöstä- 
kin leikataan, jotta se kantaisi hedelmää.» Ja Pyhä Laurentius 
huudahti siltä arinalta, jolle hänet oli asetettu, kiusanhen- 
gilleen: »Nyt voitte kääntää paistia; nyt on tämä puoli tar- 
peeksi paistettu» Kehottavaksi esikuvaksi esitettiin muu- 
taman munkin teko, joka pidättäytyi neljänkymmenen päi- 
vän aikana juomasta ja lisäksi vielä asetti eteensä vedellä 
täytetyn ammeen, jotta sen näkeminen olisi tehnyt hänen 
janonsa vieläkin palavammaksi ja jotta hän siten olisi saa- 
nut Jumalalta sitä runsaamman palkinnon. 

Rukouksilla oli ateria alotettu; se myös päätettiin rukouk- 
silla. Abbedissa antoi koota jäljellejääneen ruoan jaetta- 
vaksi köyhille. 

Sitten sisaret saivat Pasha toistensa kanssa, mutta 
ainoastaan määrätyissä huoneissa. Nunna ei saanut ilman 
abbedissan lupaa keskustella kenenkään maallikon kanssa, 
ja yleensäkin ainoastaan »muutamia kertoja vuodessa» »van- 
hempien ja sukulaisten ja säädyllisten ystävien kanssa.» 
Keskustelijat juttelivat tällöin rautaristikon läpi kahden 
muun nunnan läsnäollessa. 


€ 

Jöns Budden muistomerkki Naantalin kirkon kupeella. 


Mutta pian alkoi maallinen työ. Siitä sanottiin luostari- 
säännöissä: »Koska kaikki ajat on käytettävä Jumalan 
kunniaksi, hyviin töihin ja jumaliseen työhön, niin tulee 
sisartenkin olla toimeliaita koko: sen ajan, jolloin he eivät 
laulamalla tai lukemalla kiitä Jumalaa. Antautukoot he 
tällöin käsitöihin; ja niin kuin he ovat palvelleet Jumalaa 
suulla, niin palvelkoot he Häntä muillakin jäsenillään.» 
Toiset sisaret hoitivat sairaita, toiset pitivät huolta ruoka- 
aitoista ja kellareista, toiset ompelivat ja panivat kuntoon 
veljien ja sisarten vaatteita tai kirjailivat messukasukoita, 
alttariliinoja ja muita kirkollisia esineitä. Vielä tänäkin päi- 
vänä Naantalissa kudotaan sukkaa yleisesti — lähes sata 
vuotta sitten se oli vielä niin yleistä, että kunnianarvoisat 
raatimiehetkin istuivat sukankudin polvilla — ja tämä taito 
ja tapa on peräisin juuri Pyhän Birgitan luostarista. Käsi- 
töitä tehtiin suuressa, valoisassa salissa abbedissan val- 
voessa niitten suoritusta. 

Sillä aikaa lukivat veljet sielumessuja niitten monien 
pelastukseksi, jotka testamentissaan olivat lahjottaneet 
luostarille rikkauksia. Paitsi kaupunkikiinteimistöjä Naan- 
talissa, Turussa ja Tukholmassa oli Naantalin luostarilla 
maaomaisuutta yli neljässäkymmenessä pitäjässä — etupäässä 
Varsinais-Suomessa ja Satakunnassa, mutta muuallakin, 
kuten Iissä saakka pohjoisessa ja Viipurin pitäjässä idässä. 
Toiset veljet kirjailivat sirosti pergamentille jäljennöksiä 
vanhoista kirjoista ja suorittivat käännöksiä vieraskielisistä 
kirjotuksista. Näistä tunnetaan muudan Jöns Budde eli 
Raek, jota on sanottu Suomen ensimmäiseksi kirjailijaksi. 
Hän käänsi ruotsiksi kappaleita Vanhasta Testamentista 
sekä pyhimysten elämäkertoja. Tähän aikaan olivat kirjat 
hyvin kalliita, koska ne kirjotettiin käsin ja pergamentille. 
Suomestakin on esimerkkejä siitä, että joistakin kirjoista 
maksettiin kokonainen maatila tai rahamäärä, joka nyt 
vastaisi n. 100,000:a markkaa. Kallisarvoisimmat kirjat oli 
kiinnitetty ketjuilla säilytyspaikkaansa. 

Veljien ja sisarten joukossa oli myös taitavia puutarhu- 
reita. Luostariin kuului puutarha, jota korkeat muurit 
ympäröivät. Siinä kasvoi monta harvinaista, terveyttä 
tuottavaa yrttiä. Siellä saattoivat luostarin asukkaat istu- 
malla ja nauttimalla runsaasta kukkain tuoksusta ja kuunte- 
lemalla viehättävää linnunlaulua saada hetkiseksi viih- 
dykettä. 

Kello 4 i. p. soitettiin luostarin kelloa iltamessuun. Sen 
päätyttyä alkoi päivän toinen ja viimeinen ateria suunnil- 
leen samaan tapaan kuin ensimmäinenkin. Oli ankarasti 
kielletty syömästä tai juomasta mitään näitten aterioitten 
välillä. Birgitan luostarin säännöt eivät sisältäneet mitään 
määräyksiä muunlaisista ruumiinkidutuksista kuin paas- 
toista, kun sitävastoin toisten munkki- ja nunnakuntien 
säännöt määräsivät ruoskimista joka perjantai sekä suonen 
iskentää monta kertaa vuodessa. Kuitenkin esitetään nämä- 
kin lihankidutukset birgittalaisnunnille ja -munkeille hyvinä 
töinä. 

Abbedissa tutki ja rankaisi niitä, jotka olivat rikkoneet 
luostarisääntöjä vastaan. Useimmat rikkomukset näyttävät 


349 SUOMI AINOAN AUTUAAKSI TEKEVÄN KIRKON JÄSENENÄ. 


olleen — kuten odot- 
taa sopikin — puhe- 
lemista ja  juorua- 
mista. Vaikeammissa 
tapauksissa vol sat- 
tua, ettà nuoret sisa- 
ret, t. s. sellaiset, jotka 
olivat iältään alle 
24 vuotta, joutuivat 
maistamaan — vitsaa, 
kuitenkaan ei enem- 
pää kuin viisi lyöntiä. 
Raskaimpiin rikko- 
muksiin syylliset — 
esim. ne, jotka olivat 
yrittäneet — lähettää 
rakkauskirjeitä maal- 
lismielisille henkilöille 
tai kiivetä luostari- 
muurin yli — heitet- 
tiin luostarin »pi- 
meään kamariin», ku- 

Nunnalähde. ten vankilaa nimi- 
Tästä nykyään jo kuivuneesta lähteestä Naan- tettiin. 


talin luostarisisaret noutival juoma- ja ruoka- 7 EE ; 
velensä. Lähde oli sisarten konventtitalon itä- Kun kello löi 8, oli 


puolella. R. Hausenin mukaan. kaikki hiljaista Naan- 
talin luostarissa. Vel- 
jet olivat menneet levolle kukin koppiinsa, sisaret maka- 
sivat yhteisessä salissa olkipatjoilla vuoteissa, jotka oli tehty 
yksinkertaisista laudoista. Kaikki ne, jotka täältä olivat 
etsineet lohtua suuriin suruihinsa sekä hiljaista tyyssijaa, 
missä he »maailman melun häiritsemättä voivat nauttia 
yksinäisyydestä», lepäsivät nyt päivän vaivoista. Olivatko 
he löytäneet sen rauhan, jota he olivat kaivanneet? 


* x 


Birgitan luostarijärjestö levisi laajalle. Melkein kaikkiin 
maihin perustettiin birgittalaisluostareita, yhteensä seitse- 

misenkymmentä, ja 
vielä meidänkin päi- 
vinämme on tällai- 
sia luostareita ole- 
massa Englannissa, 
Hollannissa, Bel- 
glassa, Baijerissa ja 
Espanjassa. Ensim- 
mäiset ulkomaiset 
birgittalaisluostarit 
perustettiin niin eri 
paikkoihin kuin 
Danzigiin ja Firen- 
zeen. Danzigin luos- 
tarin synty voidaan 
johtaa vuoteen 1392, 
jolloin ^ muutamat 
langenneet naiset en- 
tistä elämäänsä ka- 
tuen liittyivät yh- 
teen alkaakseen 
uutta elämää katu- 
mus- ja hartaushar- 
jotuksissa muuta- 
mien — hurskaitten 
pappien johdolla. 
Kaksi vuotta myö- 
hemmin he saivat 


Naantalin kirkon ilämuurin eteläinen portiaali. 
Tekn. Korkeakoulun arkistosta. 


paavilta luvan perustaa katuvaisen Magdaleenan ja Birgitan 


kunniaksi luostarin, 


joka järjestettiin Vadstenan nunna- 


luostarin tapaan. Mutta tähän luostariin otettiin ainoastaan 
langenneita naisia, jotka tahtoivat luopua entisestä elämäs- 
tään. Tämä määräys kuitenkin poistettiin v. 1409. Silloin 
oli luostaria myöskin laajennettu veljeskonventilla. 

Syyt Birgitan aatteiden levenemiseen ovat ennen kaikkea 
etsittävät hänen omasta mahtavasta persoonallisuudestaan, 
hänen profeetallisesta voimastaan, mikä herätti tavatonta 


huomiota ja ihailua. 


Mutta tällä ilmiöllä on myös yhteyttä 

eräitten sosiaalisten olojen kanssa, etenkin keskiajan nais- 
kysymyksen. Birgittalaisluostareista tuli sekä erinomai- 
sia kasvatuslaitoksia että myöskin korkeampien yhteiskunta- 
luokkien naimattomien naisten huoltolaitoksia, ja tässä 
jälkimmäisessä ominaisuudessaan ne ovat pysyneet pystyssä 
vielä uskonpuhdistuksen jälkeenkin aatelisten neitsytluosta- 
reina. Kun joku linnanneiti tai varakas porvarintytär oli 
menettänyt toivonsa saada elatuksensa joutumalla naimisiin, 
oli hänellä aina mahdollisuus viettää rauhallista ja turvallista 
vanhuuttaan luostarin hoivassa. : 

Mutta vastaiskut olivat kohtaavat myöskin Birgitan 
luomaa laitosta. Kaksoisluostarijärjestelmä ja sen synnyt- 
tämä kateus veljes- ja sisarkonventtien välillä sai helposti 
aikaan sisäistä eripuraisuutta. Todellisuudessa olikin esim. 
Vadstenan luostarissa veljien ja sisarten keskinäinen eripu- 
raisuus aivan yhtämittaista. Myöskin muissa birgittalais- 
luostareissa voi havaita samaa. 

Toiselta puolen oli tarjona se vaara, että sopu saattoi 
tulla liiankin sydämelliseksi. Niinpä herätti monessa hurs- 
kaassa miehessä arveluita se, että veljillä oli jonkunlaista- 
kaan tuntua naisolentojen läsnäolosta. Jotkut italialaiset 
munkit tunsivat lihansa niin suuresti kiusatuksi jo sisarten 
laulun kuuntelemisestakin, että he, kuten muudan Vadstenan 
munkki kirjotti Roomasta, »väittävät yhtä mielellään halua- 
vansa kuulla paholaisen kuin luostarisisaren laulavan.» He 
ryhtyivät suoranaiseen vastustukseen, ja antamalla vääris- 
teltyjä esityksiä luostarin sisäisestä tilasta he saivat paavin 
v. 1422 bullassaan kieltämään tulevaisuudessa kaksoisluos- 
tarien perustamisen. Vuosikymmentä myöhemmin ilmestyi 
kuitenkin bulla, joka kielsi yksinkertaiset  hirgittalais- 
luostarit sekä määräsi Birgitan alkuperäiset luostarisäännöt 
tässäkin suhteessa noudatettaviksi. Niin oli hänen aatteensa 
kuitenkin lopulta voittanut. 

Kirjailisuutta: 

K. G. Leinberg: De finska klostrens historia. Helsinki 1890. 

Reinh. Hausen: Nädendals kyrka och klosterruiner. Hel- 
sinki 1922. 

Jaakko Gummerus: Suomen luostarit keskiajalla. Oma 
Maa II. Porvoo 1908. Uusi laitos III, Porvoo 1922, 

Luostarilukemista. 


iistä kertomuksista, jotka olivat hyvin suosittua luke- 
mista birgittalaisluostareissa, esitämme seuraavassa jon- 
kun näytteen. 


Pyhästä Katariinasta, Pyhän Birgitan tyttärestä. 


Heti kun tämä jalo rouva oli syntynyt, valitsi Jumala 
kaikkivaltias hänet ihmeellisesti, ja hänen kunniakseen 
esiintyi kummia tapauksia ja enteitä. Koska hänen äidil- 
lään, Pyhällä Birgitalla, ei ollut suuren pidättyväisyytensä 
ja paljon paastoamisensa vuoksi kylliksi maitoa rin- 
noissaan, antoi hän lapsen imettäjälle — ei kevytmieli- 
syydestä, niin kuin useimpien kevytmielisten naisten tapa 
on, vaan maidon puutteesta, kuten sanottu on. Koska 
nyt tuo imettäjä oli heikko ja epäpuhdas vaimo, jollaisia 
useimmat heistä tavallisesti ovat, ei pyhä lapsi tahtonut 
milloinkaan imeä tai ottaa suuhunsa hänen nisiään, vaan 
huusi ja kirkui joka kerran, kun hänet vietiin tämän rinnoille. 
- Mutta pyhän äitinsä kunnioitettavia rintoja hän imi ilo- 
mielin. Ja pyhässä lapsessa oli suuri ja uusi ennusmerkki 
se, että hän voi erottaa pyhän äitinsä ja muiden kunnial- 
lisesti elävien kunnianarvoisten naisten rinnat muiden 
nisistä ja imi niitä rakkaudella. Mutta kevytmielisten 
naisten rintoja hän karttoi kuin myrkkyä tai katkerinta 
koiruohoa. Suuri pyhyyden merkki Pyhässä Nikolauksessa 
oli, että kun häntä ensi kerran pestiin ja huuhdeltiin synty- 
mänsä jälkeen, seisoi hän supo suorana pesuvadissa, eikä 
hän perjantaisin eikä keskiviikkoisin milloinkaan imenyt 
äitinsä rintaa muuta kuin kerran päivässä. Ei ollut tämä- 
kään pyhyyden merkki tässä pyhässä rouvassa pienempi, 
kun hän heti lapsuudestaan asti saattoi tehdä erotuksen ja 
tunsi vastenmielisyyttä kaikkea kevytmielisyyttä kohtaan, 
hän, joka ennen pitkää oli itse tuleva puhtauden rakasta- 
jaksi ja palvojaksi kuolemaansa asti. 

Kuinka hän sai vastenmielisyyden kaikkiin turhiin leikkeihin 
lapsuudessaan. 


Kun hän oli seitsenvuotias, tapahtui kerran, että hän, 
niin kuin lasten tapana on, huvitteli leikkimällä nukeilla. 
Mutta Jumala kaikkivoipa, joka oli valinnut hänet aina äidin- 
kohdusta asti rakkautensa esineeksi, tahtoi vierottaa hänet 
kaikesta = hulluttelusta, ettei mikään  huikentelevaisuus 
tarttuisi hänen hentoon sieluunsa ja ruumiiseensa. Sen 
vuoksi Herra salli seuraavana yönä lukemattomien pirujen 
tulla hänen luokseen nukkien hahmossa; ja ne tempasivat 
hänet vuoteesta, vetivät, heiluttivat ja kiskoivat häntä 
niin, että hän aamusella oli aivan verissään koko pikku 
ruumiiltaan. ve NE 

Tästä päivästä lähtien pyhä lapsi ei mennyt milloinkaan 
turhiin leikkeihin, vaan vetäytyi erilleen kaikista lapsista 
ja heidän vallattomista menoistaan, niin että kaikista oli 
ihmeellistä nähdä niin suurta vakavuutta niin pienessä 
lapsessa. 


Kuinka hän houkutteli hurskaasti sulhasensa säilyttämään 
ikuisen neitseellisyyden puhtautta. 


Kun tämä jalo rouva tuli naimaikään, suostui hän van- 
hempainsa ja useimpien herrojen ja ruhtinaitten neuvosta 
avioliittoon rehellisen herran, Eggert ritarin kanssa. Mutta 
yhä pani hän vakavan uskonsa ja lujan luottamuksensa 
Jeesukseen Kristukseen, joka hänellä lapsuudesta asti oli 
sydämeen kirjotettuna, että Hän tahtoisi ja voisi suojella 
hänen neitseellisyytensä tahrattomana; ja hänen avullaan 
sai puhdas neitsyt ensimmäisenä yönä, kun he morsius- 
vuoteeseen tulivat, rakkaan sulhasensa käännytetyksi pyhillä 
neuvoillaan ja jumalisilla puheillaan niin, että hän sitoutui 
valalla olemaan milloinkaan tahtomatta rikkoa hänen neit- 
seellisyytensä puhtautta. Ja siitä hetkestä ja yöstä rakas- 
tivat he toisiaan sisäisesti puhtaassa, jumalallisessa rak- 
kaudessa niin kuin sisarukset, eikä niin kuin aviopuolisot. 
Mies sanoi naista rakkaimmaksi siskokseen eikä vaimok- 


P NUR 

seen, ja tämä häntä rakkaimmaksi veljekseen eikä mie- 
hekseen. 

Samalla he nyt, sitä paremmin voittaaksensa ruumiinsa 
ja alistaaksensa sen sielun valtaan, alkoivat harjottautua 
mitä suurimpaan pidättymiseen ja ruumiin hillitsemiseen 
tietäen, että puhtaus ei milloinkaan säily ylellisyydessä ja 
että vatsan täyteläisyys herättää jäsenten luvatonta liikettä. 
Sillä joka yö ruumiin kohtuullisen hoidon jälkeen viipyivät 
he kauan makuukammiossaan jumalisissa rukouksissa, huo- 
kauksissa ja polvistumisissa, kunnes levon kaipuu voitti hei- 
dän väsyneet ruumiinsa. 

Mutta millaista oli tämä lepo? Se oli heidän väsyneille 
ruumiilleen enemmän vaivaa ja levottomuutta kuin lepoa. 
Sillä nämä kaksi kuninkaallista lasta makasivat parhaassa 
ja kukoistavassa iässään useimmat yöt kumpikin erikseen 
lattialla käyttämättä mitään muita vaatteita, paitsi yksin- 
kertaista verhoa allaan, pielusta päänsä alla ja yksinker- 
taista viittaa tai kaapua yllään. 


Kuinka hän eli äitinsä luona Roomassa. 


Samalla kuin hänen piti täydellisesti itsensä voittaa ja 
sydämestään todellisen nöyryyden ja kuuliaisuuden syvyyk- 
siin upottautua, oli hänen äitinsä hänelle yhtä kova kuin 
itselleenkin, niin että hän antoi aina ja alinomaa hirveästi 
piiskata häntä, vieläpä ajattelemattomista sanoistakin ja 
kaikkein vähimmistä laiminlyönneistä, mitä voi tapahtua. 
Minkä tämä jalo viinipuunoksa yhtä iloisesti kärsi napise- 
matta ja vihastumatta. 

Tapahtui kerran, että hän Pyhän Laurentiuksen luosta- 
rin abbedissan kovista pyynnöistä meni luostariin ilman 
äitinsä ja rippi-isänsä lupaa — ei omavaltaisuudesta, vaan 
nähdäkseen ja katsoakseen heidän pyhiä tapojaan ja seu- 
rusteluaan — ja viipyi siellä vähän pitempään, ei kuitenkaan 
niin kauan kuin hän olisi halunnut. Mistä hänen äitinsä 
ruoskitutti häntä niin armottomasti, että kaikista oli 
surkeata nähdä niin pientä ja jaloa henkilöä niin armotto- 


348 SUOMI AINOAN AUTUAAKSI TEKEVÄN KIRKON JÄSENENÄ. 


masti pideltävän. Mutta kun veri virtasi joka puolelta hänen 
ruumiistaan, sanoi hän rippi-isälle, joka häntä rankaisi: 
»Oi rakas isä, lyö paremmin! Se ei mennyt muuta kuin oma- 
valtaisuuden ja ilkeyden kovan ihon läpi», ikään kuin hän olisi 
tahtonut sanoa: »Ei voi ihminen voittaa itseään paitsi 
Herran pakottamana ja ahdistamana.» 

Huomaa tässä puutteesi, sinä ylpeä nunna, joka et tahdo 
sietää kovaa sanaa rippi-isältäsi rikoksisistasi ja synneistäsi! 


Kuinka kunniallisesti hänet haudattiin. 


Sinä tuntina ja päivänä, jolloin tämä jalo ruusu täältä 
korjattiin ja vietiin taivaalliseen Jerusalemiin ja kätkettiin 
maahan, kokoontui sinne hyvin suuria väkijoukkoja kaikista 
kolmesta valtakunnasta, Ruotsista, Norjasta ja Tanskasta. 
Mikä itku ja huokaus siellä olikaan ja mikä yleisön tungos 
ja hälinä, sitä ei voi kukaan täysin kuvata. Luostarin neidit 
ja muut jumaliset henkilöt itkivät ääneensä ja huusivat, 
että he niin aikaisin olivat tulleet äidittömiksi ja että hänen 
mukanaan koko heidän lohdutuksensa ja ilonsa oli riistetty. 
Monet herrat ja prelaatit, jotka olivat hänet nähneet, valit- 
tivat surkeasti menettäneensä silmäinsä valon ja surkut- 
telivat itseään, kun he eivät enää voineet nähdä hänen miel- 
lyttäviä kasvojaan ja kun eivät hänen pyhät sanansa ja juma- 
linen oppinsa vahvistaneet ja lohduttaneet enää heitä. 
Mutta niille, jotka eivät olleet häntä nähneet milloinkaan hä- 
nen ruumiillisessa pyhyydessään, ei ollut mikään lievitys, 
vaan tavaton suru ja murhe, ettei heille ollut tapahtunut 
aikanaan sitä kunniaa, että he olisivat olleet kyllin arvok- 
kaita näkemään häntä ja seurustelemaan niin pyhän Jumalan 
ystävän kanssa. 


Enteitä hänen kuolemansa jälkeen. 


Lukemattomilla merkeillä kunnioitti kaikkivaltias Jumala 
häntä sekä hänen eläessään että kuoltuaan. Muutamia 
vuosia myöhemmin, kun hänet oli haudattu ja pylväitä piti 

muurattaman Vadstenan luostariin, oltiin pakotettuja muut- 
tamaan hänen pyhää hautaansa jä ottamaan hänen kuollut 
ruumiinsa ylös haudastaan. Se huomattiin niin kauniiksi 
ja hienoksi, että elämän voima tuntui siinä vielä olevan 
tallella. Mutta niin pian kuin pyhää ryytiarkkua!) liiku- 
tettiin, levitti se oivallista tuoksua ei vain ruumiillisin aistein 
tunnettavana hajuna yli koko luostarin, vaan myös henki- 
senä, se on ihmeellisinä ja pyhinä ennusmerkkeinä. 

Samana päivänä, jolloin hänen hautaansa liikutettiin ja 
otettiin ruumis siitä ylös, putosi Mjölbyn pitäjässä Itä- 
Göötanmaalla pieni lapsi, vuoden vanha, koskeen ja hänen 
vanhempansa etsivät häntä yhtä päätä kaksi vuorokautta, 
mutta eivät voineet löytää. Kolmantena päivänä päiväl- 
lisen aikaan he löysivät lapsen elävänä ja loukkaantumat- 
tomana paalusta sillan alta, missä virta oli vuolain. Kun 
he iloisina ottivat hänet sieltä pois ja kysyivät, kuinka hän 
oli siellä voinut pysyä hengissä niin kauan, vastasi pieno- 
kainen aivan selvästi puhuen, sen sijaan että hän siihen 
asti oli vain sopertanut, niin kuin lasten tapa on, ja lausui: 
»Heti kun minä putosin sillalta virtaan, tuli kaunis rouva 
valkoisissa vaatteissa ja otti minut vaippansa alle, pitäen 
minua kiinni paalulla, ja suojeli minua, niin ettei vesi voi- 
nut minua vahingoittaa, ja sanoi, että hänen nimensä oli 
Kaarina Vadstenasta. Mutta kun te saitte nähdä minut 
ja otitte minut vedestä, katosi kiltti rouva minun näky- 
vistäni.» 

Tämän ilmottivat pienokaisen vanhemmat kaikille naa- 
pureillensa ja menivät hänen kanssaan Pyhän Kaarinan 
haudalle Vadstenaan ja vahvistivat tämän ennusmerkin 
todistuksilla ja valoilla, uhrasivat uhrinsa ja menivät iloiten 
kotiinsa, ylistäen Jumalaa hänen pyhässä morsiamessaan 
ja tyttäressään. 


1) Meidän mielestämme vähemmän miellyttävä, mutta 
oikea keskiaikainen kuva! Niin nimitettiin kuollutta ruumista, 
sen vuoksi että se oli balsamoitu hyvänhajuisilla ryydeillä. 

»Jumalan armosta Turun piispa.» 


UOMEN keskiajan historia on sen piispojen historiaa. 

Niin on sanottu — ja täydellä syyllä. Noina aikoina, 

jolloin valtiovalta oli vielä heikko ja valtakunnallinen 
keskitys samoin vasta alullaan, oli katolinen kirkko jo organi- 
soinut Suomessa kirkollisen hallinnon, järjestänyt verotuk- 
sen, jakanut maan seurakuntiin, kiehtonut asukkaitten 
sydämen ja mielen. Tämän mahtavan kirkon ylimpänä 
edustajana oli piispa. Hänellä ei ollut omalla alallaan täällä 
mitään kilpailijaa, niin kuin oli maallisilla mahtimiehillä, 
eri linnojen isännillä, jotka saattoivat keskinäisestä kateu- 
desta ja valtapyyteistä tuhota toisiaan ja siten heikentää sekä 
omaa asemaansa että maallisen hallinnon arvovaltaa. Myös- 
kään ei Upsalan arkkipiispan valta sanottavasti painanut Suo- 
men piispaa. Rooman paavi yksin oli hänen herransa. »Ju- 
malan armosta Turun piispa» tai toisinaan »Jumalan ja Roo- 
man istuimen armosta Turun piispa» — niin nimittivät nämä 
piispat itseään. 

Mutta keskiajan piispat eivät olleet vain hengen miehiä. 
Heillä oli täällä, samoin kuin muuallakin, läänityksiä, joitten 
vuoksi he olivat mukana myös maallisessa valtiossa, osal- 
lisina sen eri harrastuksissa ja pyrkimyksissä. Siten oli 
heillä myös linnanherrojen tavoin maallista valtaa. Ja luon- 
nollista oli, että tällainen mahtimies, joka piti käsissään 
sekä hengellistä että maallista valtaa, oli voimakkaampi 
ja mahtavampi kuin muut mahtimiehet. Turun piispan 
valtalinna oli Kuusisto, n. 11/, peninkulmaa Turusta kaak- 
koon, samannimisen saaren pohjoisrannalla. Se oli alkuaan 
vain puinen asuinrakennus, mutta nähtävästikin venäläisten 
hävitettyä sen v. 1317 ruvettiin rakentamaan uutta, muh- 
keampaa rakennusta kivestä. Maunu II Tavastin aikana se 
kuitenkin vasta tuli lopullisesti valmiiksi. Se sijaitsi kallioi- 
sella niemellä, jonka poikki oli kaivettu vesihauta. Itse 
linnassa oli keskuksena tornilla varustettu päärakennus ja 
sen ympärillä toisella puolen esilinna, toisella useita talous- 
rakennuksia. Linnassa oli avara sisäpiha ja esilinnassa kolme 

Kuusiston linnan raunioita. 

eri pihaa. Kehämuurissa, joka ympäröi linnaa, oli kolme 
tornia. Sellaisena kuin tämä linna 1400-luvun keskivaiheilla 
esiintyy, oli se verraten hyvä varustus, joka kyllä kesti 
piiritystä. Sen turvissa Turun piispat saattoivat uhmata 
kuningastakin, ja siitä syystä Kustaa Vaasa määräsikin 
v. 1528, että se oli revittävä maahan. Niin tapahtuikin, ja 
niistä kivistä, jotka kiskottiin linnan muurista ja seinistä, 
rakennettiin — tosin vasta v. 1755 — se harmaakivikirkko, 
joka vieläkin on pystyssä salmen toisella puolella manner- 
maalla, nimittäin Piikkiön kirkko. 

Miten ovat nämä piispat, jotka Jumalan armosta» olivat 
Turun piispoja, leiviskäänsä hoitaneet? Sen voimme nähdä, 
että he yleensä ovat olleet varsin tarmokkaita, kyvykkäitä 
miehiä, suuria järjestäjiä, joitten »statuutit» toivat mo- 
neen sekavaan asiaan selvennystä. Toiset olivat oppi- 
neita miehiä, jotka olivat kulkeneet Euroopan eri yli- 
opistoissa ja saaneet opintojensa palkkana laakeriseppe- 
leen: kuka Pariisissa, kuka Bolognassa, kuka Pragissa 
tai muualla, missä olivat tiedonhaluansa tyydyttäneet. 
Olipa heistä joku ollut valittu yliopistonsa rehtoriksikin 
— mikä kunnia ei suinkaan ollut vähäinen. Toiset otti- 
vat vilkkaasti osaa valtiollisiin rientoihin, varsinkin uni- 
onialkana — saattoipa joku Tuomas piispan tavoin vaih- 
taa ristin ja piispankaavun miekkaan ja rautapaitaan. 
Monet heistä olivat oikeita kirkkoruhtinaita, joiden vai- 
kutusvalta ja mahtavuus oli suuri. Lyhyesti sanoen ja 
yleispiirteisesti arvostellen on Turun piispojen työ ollut 
suureksi siunaukseksi tälle maalle ja kansalle. Niin kauan 
kuin täällä menneitten aikojen toimiville henkilöille omis- 
tetaan huomiota, muistetaan kyllä Pyhä Henrik ja 
Tuomas piispa; Maunu I, ensimmäinen suoma- 
laissyntyinen piispa; Hemming, jota myöhemmin pal- 
vottiin pyhimyksenä, suuri kirkollinen organisaattori; 
oppinut Olavi Maununpoika, Pariisin yliopiston 
rehtoreita; Konrad Bitz, kirkkoruhtinas ja sota- 
päällikkö; Maunu III Särkilahti, suuri piispa ja 
suuri isänmaanystävä; Arvid Kurki, keskiajan piis- 
pojemme uljaan sarjan viimeinen — vain muutamia huo- 

Suomen katolisten piispain valtalinna, hävitettiin v. 1528 
Kustaa Vaasan käskystä melkein maan tasalle. 


Kuusisto, 

P. Hemmingin pyhimyslipasto Turun linnan kirkkosalissa. 


matuimpia mainitaksemme. Mutta ennen kaikkia muita 
Suomen kansa kuitenkin muistaa MaunullTavastin, 
joka on meidän historiamme loistavimpia ja mainioimpia 
miehiä. Hänessä yhtyy kaikki se, mikä Turun keskiajan 
piispoissa oli parasta, ja hän myös kohotti näitten piispojen 
arvon kaikkein korkeimmalle. 


»Ajantieto Suomenmaan menoist ja uscost.» 


Maunu II Tavastiin on näissäkin aikakirjoissa omistet- 
tava aivan erikoista huomiota. Mutta ennen kuin tutustumme 
hänen elämänsä juoksuun, kuunnelkaamme, mitä Tammelan 
kirkkoherralla Lauri Pietarinpojalla on kerrot- 
tavana Suomen keskiajan piispoista hänen v. 1658 julkaisemas- 
saan runossa »Ajantieto Suomenmaan menoist ja uscost». 


Piispa suuri Suomenmaalle 
Papiks pantu pakanoille. 


1150 1. Henrik ensin Engelandist 
Sepä seuras tänne Ruotsist, 


23 — Suomen kansan aikakirjat. 1. 

Korkiat Eerik kuningasta, 
Suomeen silloin kulkevaista; 
Se sit Suomes kansaa kasti, 
Suomalaiset uskoon saatti. 
Jota pakanat pahaks panit, 
THESE Takaa ajoit, tyhmäst tapoit. 
Siihen sijaan sit ainaan 
Toimit Jumal toiset pian. 


o) 


Her Rudolf Vestgöötinmaalta 
Opet sitten Suomen saarta, 
Kuurilaisilt fangiks vietiin, 
1178 Kuurinmaalla kuoliaaks lyötiin. 


3. Kolmas Her Folkvinus Ruotsist, 
4. Neljäs Tuomas Engelandist 


Koska vuotta sata kului, 
Sit kuin Suomeen usko tuli, 
Birger Jaarli jalo herra 
1249 Samoisi se Suomeen kerran. 

Samois Hämeeseen huovinensa, 
Voitti Hämeen joukkoinensa: 
Pakanat siel kaikki käänsi. 
Uskoon oikial opil väänsi; 
Hämeen linnan lujan rakens, 

1250 Johon jälleen jätti väkens. 
Koht sit Ruotsisa perusti 
Suuren Slockholmin kiirusti. 


1260 5. Sit pispan oli Vestgöötist 
Bero. 


6. Niin Ragvald Óstgotist. 
He Räntämäel haudattiin, 
Kusa tuomiokirkko pidettiin. 


7. Her Katillus Vestgöötist taas 
Oli pispana Suomen maas. 


[00] 


. Sit Her Johan Sigtunasta 
Vietiin Upsalaan Suomesta. 


1281 9. Maunus sitten siirryi sijaan, 
Kuta kaikki kiitit ijan, 
Ruskol syntyn pispa Suomeen. 

Koska vihdyi vieraaks Tuoneen, 

Unikangarel kannettiin, 

Turkuun ensimmäis haudattiin, 

Torkil tain pispan ajalla 

Voitti kaikki Karjanmaalla, 
1293 Kaikki oikiaan uskoon käänsi, 

Viipurihin linnan väänsi 


10. Tuli taas Turcuun her Ragvald, 
Aivan oppen Ahvenanmaalt, 
Jonka ajal venäläisilt 
Häpiällä häjynläisilt 
: Turku tuhille poltettiin, 
1318 Kirkko kivinen poljettiin. 


11. Sit her Bengti Upsalasta. 

12. Jäl her Hemming samast maasta. 

13. Niin her Henrik Härmän huoneest. 
Kuoli 1370 14. Johannes Petri jäl Suomest. 


Kuoli 1374 15. Johan Vestfali Turusta; 
Vihdoin viisas viljasuosta. 


16. Beero Balkki Vehmalainen 
Kuoli 1412 Jäl oli pispan suomalainen. 


1412 17. Maunus Tavast Mynämäest 
Hyvin syndyn hyväst väest. 
Tästä paavi paljo piti, 
Kuningas kans tätä kiitti. 
Suomel suureks hyvydeksi 
Pysyi pispana vanhaksi. 


1450 18. Mestar Olof saavui sijaan 
Piikkiön Ruugiost pispan tilaan. 
Hyvi töitä paljo teki, 
Kuta kuollut kiitti väki. 


1460 19. Sitte Mestar Konrad Bitzi, 
Joka opis oli vissi. 
Aniniemen aateleista, 
Turun linnan turvaajista. 

Piispa Hemmingin: Piispa Olavi Maununpojan 
sinetti. sinelli. 


Piispa Konrad Bilzin 
sinetli. 


Piispa Maunu III Särkilahden 
sinetti. 

1489 20. Mestar Maunus Särkilahdest, 
Suomen hyväst herrasväest, 
Ylösotet ylimmäisilt, 
‘Aina kiitet alimmaisilt. 


1500 21. Mestar Laurits Suuripää, 
Turkulainen viisas tämä, 
Hiljaksens kans kaikkein oli, 
Juuri jumalisest kuoli. 


1507. 22. Mestar Johan Paraisilta, 
Sanoi pian ijäist iltaa, 
Kutta pala rintaan painui, 
Huikia tuttiin kalman haju. 


1510. 23. Her Arvei Kurki Laukosta, 
Syntynyt suurest suvusta, 
Oli pispan orjan ajal, 
Koska juuti julmal taval 
Ryösti Ruotsin, ryösti Suomen, 
Jumal kosti juutin juonen. 


Seka nimeltään että teoiltaan suuri.» 


Maunu nimi johtuu latinalaisesta sanasta Magnus, joka 
merkitsee suurta». Maunu II Tavast olisekä nimeltään 
että teoiltaan suuri. 

Hänen sukunsa polveutui nähtävästikin Hämeestä, 
Kylmäkosken Mellolasta, jossa hänen veljillään v. 1411 
mainitaan olleen isänperintönä maata. Mutta isä, Olavi 
Tavast, oli ostanut Mynämäeltä Alasjoen tilan, ja siellä Maunu 
Tavast syntyi lokak. 14. p:nä 1357. Mitä hän teki neljänä 
ensimmäisenä vuosikymmenenään, siitä ei ole tietoja sài- 
lynyt. Me tapaamme hänet ensi kerran Pragin yliopiston 
nimikirjassa helmik. 23. p:nä 1396 baccalaureuksena. Arva- 
tenkin hän oli jo ennen tätä antautunut pappisuralle ja 
oli nyt täydentämässä opintojaan; baccalaureus oli keski- 
ajan yliopistossa alimman akateemisen tutkinnon suorit- 
tanut opiskelija. Kahden vuoden perästä, tammikuussa 
1398, Maunu Tavast eli »Mynämäen Maunu», kuten yli- 
opiston asiakirjoissa häntä nimitetään. saavutti maisterin 

arvon. Tällöin hän ehkä lopetti opiskelunsa ja palasi koti- 
* maahansa tai ainakin pohjolaan. Hänestä tuli nyt kuningas 
Eerik Pommerilaisen hovisaarnaaja ja kansleri. Vuoden 
1410 tienoissa hän siirtyi Turkuun, jossa hän sai korkean 
kirkollisen viran, arkkiteinin aseman, joka vastaa nykyistä 
tuomiorovastin virkaa. Ja kun piispa Bero Balk v. 1412 
kuoli, valitsi tuomiokapituli Maunu Tavastin Turun piispaksi. 
Mutta vaali oli vielä vahvistettava. Siksi lähti Maunu 
Roomaan saamaan pyhän isän vahvistusta ja siunausta ja 
viemään samalla lahjoja sekä paaville että hänen kardinaaleil- 
leen — ei ollut näet tulemista tyhjin käsin tällaisissa asioissa 
ikuiseen kaupunkiin. Paavi vihki hänet Suomen piispaksi P. 
Katariinan kirkossa Roomassa lokakuussa 1412. Samalla mat- 
kalla uusi piispa hankki paavilta luvan myydä aneita Turun 
tuomiokirkon hyväksi ja köyhien teinien auttamiseksi. 
Maunu oli voimallinen piispa, jonka sana painoi paljon 
sekä kirkollisissa että maallisissa asioissa. Hänen suhteensa 
kuningas Eerik Pommerilaiseen oli hyvin läheinen, jonka takia 
hänellä oli vaikutusta valtiollisissakin kysymyksissä. Hän 
istui valtaneuvostossa ja otti osaa useihin valtiotekoihin. 
Ja varmaan oli juuri Maunu piispan ansiota, että Eerik 
Pommerilainen pani toimeen eräitä meidän maallemme 
hyödyllisiä uudistuksia: perusti maaoikeuden Turkuun ja 
jakoi Suomen kahteen laamannikuntaan, mistä maamme 
lainkäytölle koitui suuri voitto. 
Ja kun 1430-luvulla täällä Suo- 
messakin syntyi levottomuuksia 
— niistä enemmän toisessa yh- 
teydessä — oli piispa rauhaa ra- 
kentamassa ja onnistuikin hänen 
saada elämä taas säännöllisille rai- 
teille. Myöhemmin hän seisoi 
Kaarle Knuutinpojan tukena noina 
myrskyisinä aikoina. Kaikkialla hän 
valvoi valtakunnan yhteistä pa- 
rasta, mutta aivan erikoisesti näkyy 
Piispa Maunu Tavastin Suomen menestys ja hyvinvointi 
sinetti, olleen hänelle sydämen asiana, 

Maunu II Tavast oli sittenkin ensi sijassa piispa. Hän 
oli omilta elintavoiltaan yksinkertainen ja puhdas ja sen 
takia hyvänä esikuvana lähinnä hiippakuntansa hengelli- 
selle säädylle. Verraten suuret tulonsa, joita hänellä oli sekä 
piispanvirastaan että monista — perimistään, kuninkaalta 
saamistaan tai ostamistaan tiluksista, hän käytti kirkon 
ja puutteenalaisten hyväksi. Hänen taloissaan oli tilaa 
köyhille ja sairaille. Turkuun hän perusti erikoisen sai- 
raalan spitaalitautisia varten. Kirkkoja hän muisti auliisti, 
varsinkin Turun tuomiokirkkoa, joka hänen aikanaan sai 
useita uusia kuoreja ja kallisarvoisia lahjoja. Jumalanpal- 
velusmenot tehtiin nyt entistà juhlallisemmiksi. Eikä ollut 
sitä vuorokauden hetkeä, jolloin ei Turun tuomiokirkon 
monista alttareista jonkun ääressä olisi seisonut pappia 
messua lukemassa. Nyt vasta alkoi varsinainen katolisen 
kirkon loistoaika Suomessa. 

Jo verraten vanhana miehenä, v:n 1420 vaiheilla, Maunu 
lähti pitkälle, rasittavalle matkalle, kävi Pyhässä maassa ja 
Roomassa toivioretkellä harjottamansa hartautta niillä pai- 
koilla, joissa hänen Herransa ja Vapahtajansa oli elänyt ja 
opettanut ja joissa 
ensimmäiset apostolit 
olivat kärsineet mart- 
tyyrikuoleman. Paluu- 
matkallaan hän poik- 
kesi Venetsiaan, Ad- 
rianmeren = helmeen, 
ja toi sieltä Turun 
tuomiokirkolle lah- 
jaksi kauniita ja kal- 
liita koristuksia. 

Maunu piispa liik- 
kui myös omassa hiip- 
pakunnassaan. Hän 
oli uuttera paimen, 
joka hyvin kaitsi lau- 
maansa. Matkat olivat 
tuolloin Suomessa val- Turun tuomiokapitulin sinetti. 

valloisia, sillä vähän oli olemassa teitä ja nekin, mitä oli, olivat 
verraten huonoja. Ratsuhevoseen täytyi tavallisesti turvautua 
tai sitten kulkea soutuveneissä vesistöjä pitkin. Harvinaista ei 
suinkaan ollut, että piispakin joutui tarkastusmatkoillaan 
yöpymään metsään nuotiotulen ääreen. Niinpä tiedetään hä- 
nen usein jääneen Hämeen ja Savon suurissa, asumattomissa 
rajametsissä yöksi taivasalle. Helpottaakseen tätä tietä kul- 
kevien vaivoja hän perusti torpan tien varteen ja sai sille 
verovapauden, kuten seuraava Kristoffer Baijerilaisen vakuu- 
tuskirja osottaa: 

»Me Kristoffer, Jumalan armosta Ruotsin, Tanskan, 
Norjan, Vendien ja Göötan kuningas, Reinin pfalzkreivi ja 
Baijerin herttua, teemme tiettäväksi tällä avonaisella kir- 
jeellämme, että kunnianarvoisa hurskas isä, Turun piispa 
Maunu on meille kertonut, että Hämeessä sijaitsevan Sysmän 
kirkon ja Karjalassa sijaitsevan Savolahden kirkon väliä 
on 18 peninkulmaa ja että kun piispa on kulkenut sitä väliä, 
niin kuin hänen on joka kolmas vuosi tarkastusmatkalla 
käytävä, tai muuta hyvää väkeä väliä kulkee, niin ei heillä 
ole ollut mitään rakennusta sillä välillä, vaan ovat he maan- 
neet maassa tai jäällä, kunnes mainittu piispa Maunu, 
jolla siellä oli eräitä vanhemmiltaan perittyjä maita ja joka osti 
lisäksi joitakin maa-alueita sekä karjalaisilta että hämäläi- 
siltä Vahvajärven luota, on asettanut sinne erään lampuodin 
ja rakennuttanut talon, jotta piispa ja muut hyvät matka- 
miehet saavat siinä lämmintä ja lepoa. Ja jotta lampuoti 
sitä mieluummin jäisi sinne, hän on vapauttanut tämän 
sekä kymmenyksistä että maaverosta, niin ettei hän ole 
siitä. veroa maksanut kenellekään muulle kuin kirkkoher- 
ralleen papinsaatavat. Ja on sanottu piispa Maunu pyytänyt, 
että me myöntäisimme sanotulle Vahvajärven talolle vapau- 
den kaikista kuninkaalle tulevista ulosteoista. Ja kun 
ymmärrämme, että tämä talo on rakennettu yhteiseksi 
hyväksi ja hyödyksi, niin myönnämme ja annamme sille 
vapauden kaikista kuninkaallisista veroista ja muista rasi- 
tuksista, minkä nimisiä ovatkin, ja kiellämme kaikkia vou- 
tejamme ja virkamiehiämme estämästä tai kiusaamasta 
tätä taloa tai piispan lampuotia, jonka hän sinne on aset- 

tanut, kuninkaallisen kostomme uhalla. Varmemmaksi 
vakuudeksi ja todistukseksi annamme ripustaa sinettimme 
tähän kirjeeseen. Kirjotettu ja annettu linnassamme Tuk- 
holmassa Herran vuonna 1442 autuaallisen Johanneksen 
päivänä ennen porta latinaa [6/5.]» 

Näillä tiheillä tarkastusmatkoillaan piispalla óli tilaisuus 
valvoa pappien elämää ja seurakunnanhoitoa sekä korjata 
ilmenneitä epäkohtia. Samalla hän myös levitti kaikkialle, 
missä liikkui, elävää harrastusta kristinoppia ja kristillistä 
kirkkoa kohtaan. 

Maunu II Tavastin erikoisena rakkauden esineenä siinä 
viinamäessä, mihin hänet oli työmieheksi pantu, oli luostari- 
laitoksen levittäminen. Me olemme jo edellä tutustuneet keski- 
ajan luostareihimme ja tiedämme, että hänen aikanaan perus- 
tettiin ainakin kolme meidän maamme luostareista, m.m. 
Naantalin birgittalaisluostari. Sen perustamiskirjan alla on 
hänenkin nimensä. Kun luostarikirkko rakennettiin, kus- 
tansi hän omista varoistaan pääalttarin ja sakariston. Ja 
vanhana miehenä (v. 1450), jättäessään piispanhiipan ja 
-sauvan pojalleen Olavi Maununpojalle ja siirtyessään rau- 
haan viimeisiä elinvuosiaan viettämään, hän valitsi asuin- 
paikakseen Naantalin luostaria vastapäätä olevan pienen 
niemen. Siellä päättyi maaliskuun 9. p:nä 1452 tämän kan- 
sallisen merkkimiehemme elämä. Hän oli kuollessaan 95 
vuoden ikäinen 

Maunu II Tavast haudattiin Turun tuomiokirkkoon. 

Vanha ja uusi. 


TZ UN OLEMME antaneet tälle osastolle otsikon uusi 
yhteiskunta ja käsittelemme siinä lähinnä Birger 
jaarlin, Maunu Ladonlukon, Maunu Eerikinpojan ja Haa- 

konin toimintaa valtakunnan sisäisten olojen järjestäjinä, 
olemme nimityksellä uusitahtoneet korostaa sitä, että se alku- 
yhteiskunnallinen elämä, mistä meillä varhaisimmalta keski- 
ajalta on merkkejä säilynyt, on nyt muuttumassa uudeksi, 
sellaiseksi, johon leimansa lyövät juuri ne muodot, joita 
nämä mainitsemamme valtakunnan päämiehet loivat. Jon- 
kinlainen suurempi keskitys, valtakunnallisuus, on nyt 
havaittavissa yhteiskunnassa, vaikka paljon entisiä, erikoisesti 
suomalaisiakin piirteitä jäi eloon meidän yhteiskunnalli- 
sissa muodoissamme. Tämä maa oli ja jäi joka tapauksessa 
aivan erikoislaatuiseksi osaksi Ruotsin valtakuntaa. 


Minkälainen oli sitten v a n h a suomalainen yhteiskunta? 
Siitä on säilynyt moniaita hajanaisia piirteitä, joista tutkijat 
ovat koettaneet luoda ehjää kuvaa, joskin täytyy sanoa, 
että tässä kohden on erikoistutkimuksella vielä paljon 
tehtävää. 

Täällä meilläkin on yhteiskuntalaitoksen pohjana ollut 
perhe, jonka päämiehellä, perheenisällä, on ollut valta 
muihin jäseniin nähden. Mutta mies ja vaimo eivät suin- 
kaan aina perustaneet omaa kotia, vaan jäivät yhdessä 
miehen vanhempain ja suvun kanssa asumaan samaan 
taloon, vieläpä samaan tupaankin. Tällaisia suur p er- 
heitä, joissa on saattanut olla 60—70:kin henkeä, on 
aina viime aikoihin saakka säilynyt varsinkin Karjalassa. 
Historiallisissa lähteissä on meillä myös lukuisasti tietoja 
niistä. Mainittakoon vain, että esim. Käkisalmen Karjalassa 

oli v:n 1500 verokirjan mukaan 953 taloutta eli n. 32 9/, kai- 
kista talouksista suurperheitä, s. o. sellaisia, joissa samassa ta- 
lossa asui 2 tai useampia perheitä. Niistä oli 2 sellaista, joissa 
oli 5 perhettä, 19 sellaista, joissa oli 4 perhettä, 110 sellaista, 
joissa oli 3 perhettä, ja loput olivat 2-perheisià talouksia. 

Myös Länsi-Karjalasta on esim. 1500- ja 1600-luvuilta 
tietoja suurperheistä, vaikka täällä perheitten hajoamisia 
tapahtui jo varhain. Niinpä 1540-luvulla mainitaan Vehka- 
lahdella olleen rikkaita taloja, joissa oli 6 miestä; nämäkin 
talot varmasti ovat olleet juuri tällaisia suurperhetaloja. 
Ja ottaaksemme toisen esimerkin, saatamme mainita, että 
Lapvedellä on v:n 1558 veroluettelon mukaan osotettu 
olleen kaikista talouksista 319/, suurperheitä. Niin ikään 
tapaa uuden ajan alussa selviä merkkejä savolaisistakin suur- 
perheistä. Onpa osotettu, että niitä eräillä seuduilla, kuten 
Juvalla, oli suhteellisesti melkein yhtä paljon kuin Karja- 
lassakin, nim. n. 299/, kaikista talouksista. 

Tällaisessa suurperheessä elettiin määrätynlaisessa alkeel- 
lisessa kommunismissa. »Maanviljelys, karjanhoito, ruoka- 
talous, rahatalous, sanalla sanoen koko talonpito oli suur- 


perheen yhteistä — kunkin perheen, osaperheen, yhteinen 
omaisuus, ja yksityinen talous supistui sen rinnalla aivan 
vähiin eikä merkinnyt juuri mitään — näin Voionmaa 


selittää karjalaisten suurperheitten elämää. 

Suurperheen isännyyteen on liittynyt erilaisia tapoja, 
jotka ovat johtuneet suurperheitten laadusta. Milloin isä 
on ollut isäntänä, on isäntävalta ollut hyvin laaja. Tällai- 
nen suurperhe, isänperh e, merkitsi perheenpäälle myös 
yksityisperhettä, jonka eri jäsenet ja polvet olivat häneen 
läheisessä veriheimolaisuudessa. Isänperheissä säilytti isä 
isäntävallan elämänsä loppuun saakka. 70—80 vuoden 
ikäiset isännät eivät suinkaan ole olleet harvinaisia. »Heik- 
kojen vanhusten isännyys», Voionmaa selittää, vei voinut 
perustua mihinkään taloudellisiin syihin, vaan se on pikem- 
min johdettava isän asemasta, jota luonnollisesti kesti kuo- 
lemaan saakka» Isä oli tällaisen suurperheen koossapitävä 
jäsen; kun hän kuoli, hajosikin suurperhe usein. 

Toinen suurperheen muoto oli veljesperhe, joka 

muuten näyttää olleen yleisin. Isännyys ei veljesperheissä 
voinut perheen taloudellisen luonteen ja veljesten tasa- 
arvoisuuden takia saada samaa merkitystä kuin isänper- 
heissä. Väliin ovat kaikki veljet olleet isäntiä, väliin kaksi 
heistä, mutta myöhemmin on ollut yleisintä, että yhdelle 
veljeksistä, tavallisesti vanhimmalle, on uskottu ainakin 
muodollinen isännyys. Useissa paikoissa on myös ollut 
tapana valita joku veljeksistä isännäksi, vieläpä noudatta- 
malla erikoisia valintamenoja. 

Suurperheen viimeisin kehitysmuoto on ollut se, missä 
vanhin poika on perinyt isännyyden. 

Naisen asemasta perheessä antaa kansanrunous runsaita 
viittauksia. Kalevalassa sanotaan m. m.: 


Niin neito ison koissa Yhtä vahlia vajoa. 

Kuin kuningas linnassansa, Ei oo raukka orjaraukka, 
Yhtä miekkoa vajoa. Vaan on raukka miniäraukka. 
Niin miniä miehelässä Vuos' on olla orjan määrä, 
Kuin vanki Venäehellä, Kaiken polvensa miniän. 


Johtui kuitenkin etupäässä miehestä, minkäläinen hänen 
vaimonsa asema oli ja miten tätä kohdeltiin. 

Mutta, kuten edellä olemme nähneet, mies ei suinkaan 
aina perustanut vaimonsa kanssa omaa kotia, vaan toi hänet 
vanhempainsa kotiin, jossa saattoi olla ennestäänkin useita 
perheitä. Voitaneen pitää varmana, että ainakin nuorimpien 
naisten asema suurperheissä oli huono. 

Kun suurperhe hajosi, syntyi kyläkunta. Ja mer- 
kille on pantava, että kylilläkin oli yhteisomaisuutta: 
apajapaikat ja riistamaat, vieläpä pellot ja kasketkin: tästä 
kylien yhteisomistuksesta on säilynyt jätteitä vielä näi- 
hin päiviin saakka. Kun kylän eri osakkailla oli monia 
yhteisiä toimia ja tehtäviä, täytyi ne tietenkin hoitaa yhdessä 
ja niin syntyi kylissä oma erikoinen kyläjärjestys. Nähtä- 
västikin on jonkunlainen kylänvanhin johtanut kaikkia 
yhteisiä toimia. 

Kylät taas muodostivat keskiajalla Länsi-Suomessa 
pitäjiä ja kihlakuntia, Karjalassa pokostoja 
sekä nämä maakuntia. Kullakin piirillä oli omat 
yhteiset etunsa ja velvollisuutensa: 

Lounais-Suomessa on ollut paikallisia tuomareita 
tai kuninkaita — nimi Kuningas esiintyy keskiajan 
lähteissä useammin kuin kerran — jotka ilmeisestikin ovat 
olleet paikkakuntansa johtohenkilöitä, Karjalassa sun- 
tioita ja kupiaita, joista edellinen lienee alkuaan 
merkinnyt jonkin suuremman piirin vanhinta eli tuomaria, 
jälkimmäinen jotain muuta kansanvirkamiestä. Epäilemättä 
on tällaisten paikallisten johtomiesten lisäksi ollut suurem- 
pia, koko heimon mahtimiehiä, jotka ovat sekä sodan että 
rauhan töissä edustaneet laajempia piirejä. 

Toistaiseksi vielä ovat tietomme näistä suhteista perin 
niukat. Mutta näyttää siltä kuin se yhteiskuntalaitos, jonka 
ääriviivoja tässä olemme vetäneet, ei olisi ollut kovin kehit- 
tymätön. 

Kin) alias uw tta: 

Y. K. Yrjö-Koskinen: Suomalaisten heimojen yhteiskänta- 
järjestyksestä pakanuuden loppuaikoina. Jyväskylä 1890. 

Väinö Voionmaa: Suomalaisia keskiajan tutkimuksia. 
Porvoo 1912. 

Väinö Voionmaa: Suomen karjalaisen heimon historia. 
Helsinki 1915. 


Birger jaarli valtiomiehenä ja lainlaatijana. 


ERIK Sammalkielen ja Nilkun seuraajaa valittaessa 

oli monia ylhäissukuisia miehiä tavottelemassa kruunua. 

Sisäisten taisteluiden ehkäisemiseksi sanotaan silloin 
muutaman mahtavan miehen, Joar Sinisen, kaikessa kii- 
reessä saaneen aikaan, että Birger jaarlin poika Valdemar 
valittiin kuninkaaksi. Hän oli nim. kuningas Eerikin sisaren 
poika, ja oli hänessä siis kuninkaallista verta. 

Vaali tapahtui Birger jaarlin ollessa ristiretkellä hämä- 
läisiä kastamassa. Mutta kotiin hän tuli synkkänä siitä, 
ettei häntä itseään ollut valittu. Herra Joarin kerrotaan 
silloin sanoneen hänelle: »Ellet sinä halua asioiden olevan 
sillä kannalla kuin ne nyt ovat, tiedämme me kyllä, mistä me 
etsimme kuninkaan.» — »Kenenkä te sitten tahdotte ku- 

ninkaaksi?» kysyi Birger. Silloin herra Joar Sininen vastasi: 
» Viitasta, jota minä kannan päälläni, voisin minä kyllä pudis- 
taa esiin kuninkaan.» Näihin sanoihin ei jaarli vastannut mi- 
tään. Hän oli kyllin viisas ja mukautui vaaliin. Hänhän 
kumminkin sai hallita, sillä Valdemar oli vielä aivan nuori. 
Ja oli ikään kuin tämä ei koskaan olisi tullutkaan täysikas- 
vuiseksi. Sen vuoksi jatkoi Birger hallitsemistaan koko ikänsä, 
vielä sittenkin kuin kuningas oli tullut täysi-ikäiseksi. 

Vaikka Birger olikin siksi viisas, ettei hän tahtonut 
herättää kateutta muissa ylimyksissä ottamalla kuninkaan 
nimen, niin oli hän kuitenkin monen silmätikkuna suuren 
valtansa ja mahtavuutensa takia. Jäykkäluontoisia ja val- 
lanhimoisia olivat kaikki folkungit, 
ja nämä ominaisuudet saivat monet 
heistä yhtymään riistääkseen vallan 
oman sukunsa mieheltä. Saksassa ja 
Tanskassa kokosivat he huomatta- 
van sotajoukon. Mutta Birger jaarli 
kohtasi heidät sotajoukkoineen Her- 
vadsbron luona = Västmanlannissa, 
voitti heidät ja mestautti kapinan 
johtajat vuonna 1251. 

Birgerin hallitus oli suureksi hyö- 
dyksi Ruotsin valtakunnalle. Eri- 
koisesti hän työskenteli lisätäkseen 
sen tuloja kauppaa vilkastuttamalla. 
Hän teki Saksan etevimpien, Itä- 
meren ja Pohjanmeren rannalla ole- 
vien kauppakaupunkien, Lyypekin ja 
Hampurin, kanssa kauppasopimuksia, 
jotka sisälsivät molemminpuolisen 
tullivapauden ja m. m. helpottivat 
saksalaisten asettumista asumaan : 
Ruotsin valtakuntaan. Hän tahtoi * 
saada pääomia valtakuntaan ja antaa Tin il NUT 1 
sen asujaimille tilaisuuden oppia toi- | 
meliailta saksalaisilta kauppamiehiltä, Birger jaarlin patsas 
kuinka kauppaa oli oikein käytävä. Tukholmassa. 


5 


24 — Suomen kansan aikakirjat. I. 

Tänne muutti paljon saksalaisia, eikä kestänyt kauan, 
ennen kuin Ruotsin ja Suomen suurimpien kaupunkien 
rikkaimmat ja mahtavimmat porvarit olivat saksalaisia. 
Mentiinpä niin pitkälle, että 1300-luvulla säädettiin kau- 
punkilaissa, että pormestarin ja raadin jäsenistä puolet 
oli oleva saksalaisia. Mutta suomalaisiksi tai ruotsalai- 
siksi nämä vaikutusvaltaiset vieraat eivät silti muuttu- 
neet. Päinvastoin he pysyivät lujasti yhdessä ja pitivät 
yhteyttä omaisiinsa Itämeren toisella puolella säilyttääk- 
seen Ruotsin ja Suomen kaupan mikäli mahdollista sak- 
salaisten käsissä. Niinpä tuli valtakunnan kaupan kas- 
vaminen enemmän saksalaisten kuin oman maan miesten 
hyödyksi. 

Pohjoismaiset kansat eivät muuten olleet vaarallisia 
kilpailijoita toisilleen liikeasioissa. Tätä tulolähdettä ym- 
märsivät ne vähän. Niitä houkutteli kullan saanti sota- 
saaliina. Mutta sodan puutteessa ne häärivät kotona 
maanviljelystä harjottaen. Ne olivat tuskin vielä keksi- 
neet sitä voittoa, mikä syntyy ostamalla työn hedelmiä 
ja vaihtamalla niitä toisiin, eivätkä osanneet siten voit- 
taa kultaa. Tässä taidossa saksalaiset olivat ehdot- 
tomasti — ylivoimai- 
sia. Nämä ymmär- 
sivät myös, että 
yksimielisyys on 
voimaa». 1200-luvun 
lopulla yhtyivät näet 
Saksan ja Hollan- 
nin rantakaupungit 
mahtavaksi kauppa- 
liitoksi, jota nimi- 
tettiin Hansaksi. 
Sen jäsenet auttoi- 
vat toisiaan laivas- 
toilla ja  sotajou- 
koilla. Liitto, jota 

1400-luvun laiva. rikas Lyypekki joh- 
Seinämaalaus Maarian kirkossa. ti, tuli ajan mit- 


BIRGER JAARLI VALTIOMIEHENÄ JA LAINLAATIJANA. 371 


taan niin mahtavaksi, että se valtasi koko Pohjoismaitten 
kaupan. 


Etevin oli Birger lainsäätäjänä. Kuninkaan teh- 
tävänä oli Ruotsissa vanhuudestaan, kuten laeissa sanot- 
tiin, »maata hallita, valtakuntaa vallita, lakia vahvistaa 
ja rauha pitää». Tämän velvollisuutensa nojalla valmisti 
Birger kuuluisat rauhanlakinsa: kotirauhasta, kirkko- 
rauhasta, käräjärauhastajanaisrauhasta. 
Kolmessa ensinmainitussa kiellettiin hyökkäämästä kenenkään 
kimppuun hänen kodissaan, tai jos hän oli kirkossa tai käräjillä 
tai matkalla näihin paikkoihin tai sieltä palaamassa. Näillä 
laeilla rajotettiin verikoston ikivanhan, pakanallisen tavan 
seurauksia, mutta tätä syvään juurtunutta tapaa ei vielä 
voitu hävittää. Lailla naisrauhasta tarttui Birger niihin 
raakoihin luonteisiin, jotka kävivät naisten kimppuun 
ja ottivat väkivallalla itselleen vaimon. Olipa ennen 
tapahtunut sellaistakin, että torjuttu kosija oli saattaji- 
neen asettunut hääkulkuetta väijymään ja ryöstänyt mor- 
siamen. | 

Kuningas ja valtakunnan ylimykset vannoivat noudat- 
tavansa näitä rauhanlakeja, joita nimitettiin sen vuoksi 
ruotsiksi sananmukaisesti »kuninkaan valoiksi» (»konungens 
edsóre»); vanhoissa suomalaisissa lainsuomennoksissa on 
niitä myös »valasakoiksi» sanottu. Nämä Birgerin rauhan- 
lait otettiin Itä-Göötanmaan lakiin, jossa ne kuuluvat seu- 
raavasti: 

»Nàmà teot ovat Kuninkahan valasakko: Jos ratsastaa 
mies eli käypi toisen miehen kotohon siinä mielin, että hàn 
tahtoo isännän eli hänen perehens, eli jonkun sen kuin hänen 
kartanohons eksynyt on hädäsä, eli jonkun joka hänen kar- 
tanohon tulee, lyöpi, tappaa, eli hakkaa täysihin haavoihin, 
lyöpi nirhaman, sinisen eli punaisen; kaikki jotka hänen 
kansans ovat joukos eli seurasa, he ovat rikkoneet vala- 
sakon. 

Jos vaimo tulee väkivallalla otetuksi; niin on ottaja 


rikkonut valasakon. nie 19 
Jos istuu mies väijymäsä toista käräjätiellä tai kirkko- 

tiellä ja hänet tappaa, repii tai lyö häneen verihaavoja; niin 
on hän rikkonut valasakon. Jos mies tappaa toisen, repii 
häntä tai lyö häneen punervan eli sinervän itse käräjisä tai 
itse kirkosa, on valasakko siinä rikottu. Jos mies on mat- 
kalla kotohon käräjistä tai kirkosta: joka väkivaltaa har- 
jottaa tappamalla, haavottamalla tai verisen lyömällä, 
ennen kuin hän kotohons tullut on, hän on valasakon rik- 
konut. 

Nyt ovat kaikki nämä mainitut teot Kuninkahan vala- 
sakko. Kuka ne rikkoo, on kaiken sen menettänyt, mitä 
hän maan päällä omistaa, ja olkohon hän piltua mies eli 
rauhatoin ylitse kaiken valtakunnan; ja hänen tavarans 
jaettakaan kolmehen osahan: yksi osa Jutun Isännälle, yksi 
osa Kuninkahalle, yksi Kihlakunnalle.» 

Naisten parasta on Birger katsonut myös perintö- 
laissa. Siihen asti oli nainen saanut periä vanhempansa 
ainoastaan, jos ei ollut olemassa ainoatakaan miehistä peril- 
listä. Muuten saivat miespuoliset perijät kaiken. Kuiten- 
kin katsottiin heidän velvollisuutensa olevan huolehtia nai- 
mattomista sisaristaan. Mutta 
nyt sääsi Birger, että sisar oli 
perivä puolet siitä, mitä veli. 
Hän voi täten tuntea itsensä 
jossain määrin  riippumatto- 
mammaksi. Tämä kohta kuu- 
lui laissa: »Ensin on poika, 
sitten tytär isänsä perijä, poika 
kahteen, tytär yhteen osaan. 
Missä velikin perii, siinä perii 
sisarkin.» Tämä oli Suomessa 
lakina aina vuoteen 1878, jol- 
loin kaikille naisille myönnet- 
tiin samanlainen perintöoikeus 
kuin heidän veljillänsä oli. 

Birger jaarlin kilpi. Kuinka ennakkoluuloton Bir- 
Folkungien vaakuna muuttui sit- ger jaarli oli, sitä osottaa m. m. 
naksi. Maunu Ladonlukko liti 96, että hän kielsi raudan- 

siihen kolme kruunua. annon. Näin nimitettiin 

tapaa, että syytetyn syyllisyys tai syyttömyys todettiin 
antamalla hänen kantaa hehkuvaa rautaa tai panemalla 
hänet kulkemaan avojaloin tulikuumilla auranvantailla. 
Jonka onnistui vahingoittumatta läpäistä koe, hänen kat- 
sottiin saaneen Jumalalta todistuksen viattomuudestaan. 
Se onnistuikin monelle — pappien tai muiden sellaisten 
avulla, jotka tunsivat suojaavia voiteita! 


Kun Birger jaarli kuoli, silloin suri vanha ja nuori» 
ja naiset, joita hän oli suojannut ja auttanut, rukoilivat 
hänen sielunsa puolesta. 


Maunu Ladonlukko ja maallinen rälssi. 


OHTA Birger jaarlin kuoleman (1266) jälkeen syrjäytti 

hänen nuorempi poikansa Maunu veljensä Valdemarin, 

joka oli heikko ja huono hallitsija, ja painoi omaan 
päähänsä kuninkaan kruunun. Maunu hallitsi isänsä hen- 
gessä. Hän valvoi ankarasti, että rauhanla keja 
noudatettiin, ja erikoisesti hän piti huolta rahvaan rauhasta 
ja turvallisuudesta. Oli juurtanut sellainen huono tapa. 
että ylimykset matkoillaan majottuivat ratsastavine seu- 
rueineen talonpoikien luo > 
ja pakottivat nämä hank- 
kimaan heille maksutta 
ruokaa ja rehua. Niin voi- 
vat rikkaat herrat, kuten 
Maunu sanoi, ` lyhyessä 
ajassa kuluttaa kaiken sen, 
jota hankkiakseen köyhä 
oli kauan raatanut. Täl- 
laisen väkivaltaisen vierai- 
lun kielsi hän ankaran 
rangaistuksen uhalla. Rah- 
vas antoi hänelle kunnia- W 
nimen  Ladonlukko, Maunu Ladonlukon vaakunakilpi. 

koska hän oli pannut ikään kuin lukon talonpojan ladon 
suulle. ; 

Samalla kuin Maunu kuningas jatkoi Birger jaarlin 
työtä valtakunnan sisäisen voiman ja järjestyksen hyväksi, 
tahtoi hän tehdä sen myöskin vahvaksi ulospäin. Kun 
pohjoismaalaiset olivat tulleet kristityiksi ja lopettaneet 
viikinkiretkensä, oli yleinen sotakuntoisuus talonpoikien 
keskuudessa heikentynyt. He eivät myöskään enää voi- 
neet saada sodassa aikaan niin paljon kuin ennen, sitten 
kuin Etelä- ja Keski-Euroopan soturit olivat alkaneet 
pukeutua rautavarustuksiin sekä ottaa käytäntöön pitkät 
keihäät ja raskaat iskumiekat. Varustus tuli lopulta niin 
raskaaksi, että soturin oli vaikea käydä jalan, jonka takia 
hänen oli ratsastettava. Tämän vuoksi panssaroitiin myös 
hevonen osittain. Tällainen ratsumies oli kuin elävä linnotus. 
Mutta hänen varustuksensa oli niin kallis, että harvat voivat 
sellaista itselleen kustantaa. Maunu kuningas sopi sen vuoksi 
varakkaimpien talonpoikien kanssa siitä, että nämä varus- 
taisivat tällaisia ratsumiehiä veron maksun asemesta tai 
muista heille myönnettävistä eduista. 

Kokouksessa Alsnón, kuninkaankartanossa Adelsö nimi- 
sessä saaressa Mälarissa n. vuonna 1280 antoi hän asetuksen, 
että kaikki miehet, jotka tahtoivat tehdä ratsupalvelusta, 
s. 0. asettaa ratsuhevosen ja varustaa ratsumiehen valtakun- 
nan puolustukseksi, vapautettaisiin kuninkaalle tulevasta 
verosta. Näin syntyi erikoinen soturisääty, aatelinen 
rälssi. Moni Suomenkin mies sai tämän asetuksen no- 
jalla rälssivapauden. 

Samaan aikaan oli myös muodostunut täydellisesti 
hengellinenrälssi Täten tuli kansa täällä Pohjois- 
maissa, niin kuin muuallakin, jakautumaan säätyihin. 
Kolmanneksi säädyksi tuli kaupunkien porvaristo, 
joka omistautui kaupalle ja käsitöille. Talonpojat 
muodostivat lopun kansasta. Pakanallisena aikana 
oli vapaa mies ollut sekä soturisettä 
pappi ja maanviljelijä. Nyt kuului. jo 
kainen tehtävä näistä erikoissäädylle: 

Kun tärkeitä asioita oli ratkaistava, kutsui kuningas 

luokseen hengellisen ja aatelisen rälssin eli vapaasäädyn 
etevimmät miehet neuvotellakseen heidän kanssaan. Sillä 
hänen täytyi olla etukäteen varma siitä, ettei hän saisi 
vastaansa valtakunnan mahtavimpia, kun oli kysymyk- 
sessä tärkeä asia. Näitä suurmiehiä eli ylimyksiä nimitettiin 
sen vuoksi kuninkaan neuvoksiksi He olivat 
mahtavia herroja ja kuninkaitten piti olla sellaisia voi- 
makkaita luonteita kuin Maunu Ladonlukko voidakseen pi- 
tää kurissa heitä. Kun erikoisen tärkeitä asioita oli rat- 
kaistavana, kutsui kuningas kaikki suurmiehet — ei 
vain etevimpiä — kokouksiin, joita sanottiin herra in- 
päiviksi. 


Maunu Eerikinpojan maanlaki ja kaupunki- 
laki. 


IITTEN veljessotien jälkeen, joita 1300-luvun alussa 
N folkunga-suvun jäsenet olivat keskenään käyneet ja 

joihin edellä olemme viitanneet, tuli v. 1319 Ruotsin ja 
Suomen kuninkaaksi Maunu Eerikinpoika. Kun hän samalla 
oli myös Norjan kuningas, syntyi näin ensimmäinen poh- 
joismainen unioni. 

Maunu kuningas alkoi hallituksensa onnellisella maan 
lisäyksellä. Tanska eli nyt heikkouden aikaa, jonka kestäessä 
hallitsija panttasi suuren osan valtakuntaansa Holsteinin 
kreiveille. Nämä sortivat kansaa niin, että skänelaiset tart- 
tuivat aseisiin saksalaisia vastaan. Ja koska Tanskan kunin- 
gas ei kyennyt auttamaan heitä, pyysivät he Maunua otta- 
maan maakunnan suojelukseensa. Holsteinilaiset pitivät 
tällöin viisaimpana luovuttaa Skänen, Hallannin ja Blekingin 
Ruotsille suuresta rahasummasta, joka vastasi n. 150 mil- 
joonaa nykyistä Suomen markkaa. Näin oli Maunu tullut 
koko Skandinavian niemimaan ja Suomen kuninkaaksi. 

Maunun = sisäinenkin hallitus alkoi hyvin. Kun hän 
lähti »Eerikin-retkelleen», s. 0. kuningasmatkalleen, sääti 
hän: »Jumalan ja Neitsyt Maarian kunniaksi, rakkaan 

Maunu Eerikinpojan sinetti. 


isämme ja setiemme sielun rauhaksi säädämme me lain, 
ettei kukaan, joka kristitystä miehestä ja naisesta syntyy, 
milloinkaan olko orja tai orjatar tai tätä nimeä kantako. 
Sillä yhtä hyvin kuin Jumala on vapauttanut pakanuudesta 
meidät, on hän vapauttanut myös orjat.» Kristinuskon 
opille oli voitto, että kaikki ihmiset olivat veljiä ja tasa- 
arvoisia Jumalan edessä. Useimmat olivat jo toki ennenkin, 
ainakin kuolinvuoteellaan, tavallisesti vapauttaneet orjansa 
Kristuksen tähden. Näin lopetettiin orjuus virallisesti 
Pohjoismaissa. 

Maunun hallituskausi on huomattava toisestakin lain- 

säädännöstä. Laintuntevat miehet saivat tehtäväkseen noin 
vuonna 1350 sovittaa Ruotsin vanhat maakuntalait 
Maunu Eerikinpojan yleiseksi maanlaiksi, 
joka tuli voimaan koko valtakunnassa, ja kaupunki- 
laiksi valtakunnan kaikille kaupungeille. Kenenkään 
ei tullut tuntea itseään enää erikoisesti maakuntalai- 
seksi, vaan ennen kaikkea Ruotsin valtakunnan jäseneksi. 
Näitä lakeja noudatettiin myös Suomessa. 

Maunu Eerikinpojan maanlaki on tavallisuuden mukaan 
jaettu n.s. kaariin. Sc alkaa kuninkaankaarella, 
joka säätää, kuinka valtakuntaa on hallittava. Siinä sano- 
taan: »Nyt on Ruotsin valtakuntahan kuningas ulos valit- 
tava, ja ei perittävä». Vaalin jälkeen oli kuninkaan tehtävä 
kuninkaanvala, joka — vanhaa lainsuomennosta lyhennellen 
seurataksemme — oli sisältävä m. m. seuraavaa: 

Hänen pitää rakastaman Jumalata ja hänen pyhää seura- 
kuntaansa ja hänen oikeuttans vahvistaman; 

hänen pitää kaikkea totuutta ja hurskautta vahvistaman, 
rakastaman ja ylöspitämän, ja kaikkea vääryyttä ja valehta 
varottaman sekä oikeudellans että hänen kuninkahallisella 
voimallans; 

hänen ei pidä yhtään köyhää eli rikasta turmeleman 
hengelle eli jäsenelle, 
jollei se ennen ole 
kirjotetulla lailla voi- 
tettu; 

hänen pitää Ruot- 
sin valtakuntaa hal- 
litseman ja vallitse- 
man omain neuvo- 
miestens neuvolla 
Ruotsisa, niinen jotka 
Ruotsista suvuin ja 
syntyneet ovat, ja el 
muukalaisia neuvo- 
honsa ottaman; 

Kuninkahan tu- Jalkapuurangaistus. 


Alkukirjain muulamasta Maunu Eerikinpojan 
lee Upsalon omudella maanlain kappaleesta. 

elää, Kruunun hyvyydellä ja vuosikunnan laillisilla ulosteoilla 
maakunnaltans, ja ei yhtään veroa eli raskautta maansa päälle 
laskeman muutoin jos niin tapahtuu, ensin jos vieras sota- 
joukko, pakana eli ristitty, tahtoo hänen maatans turmella eli 
joku valtakunnas asuvainen asettaa itsens kuningastans vasta- 
han ja kuningas ei itseens varjella voi. Sen kaltaisis asiois niin 
pitää pispan ja lalmannin kihlakunnastans ja kuusi huovista 
(»hovista», s. o. aatelismiestä) ja kuusi yhtehitsestä kansasta 
sitä keskenäns tutkiman, mikä apu rahvahalta tehdä mäh- 
dettaisiin heidän kuninkahallens.» l 

»Nyt tulee kuninkahan hänen Eerikin retkens ajaa, ja 
maakunnan miehet pitää häntä seuraaman, ja kihlan eli 
rauhapantin panna niille, jotka häntä seuraavat, josa he 
"rauhalliset ovat. Ja tulee kuninkahan jokahitses kihla- 
kunnas ja maakunnas luvata ja toivottaa, että hän tahtoo 
sanans pitää, jonka hän heille vannoi Mooran kiven tykönä, 
kuin hän ensiksi kuninkahaksi otettiin. 

Jollei kuningas tahdo tulla Suomen maalle, niin pitää 
drotsetin, s. o. kuninkahan sijahitsen taikka jonkun toisen 
kuninkahan neuvomiehistä pispan kansa Turusta sekä itse 
tekemän että ottaman valat kuninkahan puolesta. Sen 
pitää oleman niin vahvan kuin itse kuningas sen tekis. 

Niin on se kunin- 
gas maalle ja valta- 
kunnalle laillisesti tul- 
lut ja Eerikin retkens 
ajanut ja laillisesti ulos- 
valittu kuin laki sanoo. 

Nyt koska kuningas 
itse tahtoo, pitää hän 
Upsalos vihittämän ja 
kruunattaman, taikka 
toises paikas valtakun- 
nasans hänen oman tah- 
tons jälkiin, mutta 
arkkipispalta — mo- 
lempain heidän kun- 


Varas viedään tuomarin luo. 


Alkukirjain muutamasta Maunu Eerikin- . . 5 
pojan maanlain kappaleesta. nians tähden. 

Koska nyt kuningas valittu on, niin tulee hänen neuvo- 
miehensä valita ja ottaa ensin arkkipispa ja niin läänipispat, 
jotka siihen kelvokset ovat, ja muut papit sekä ritarit ja 
svennit.» 

* 


Maanlaki sisältää, samoin kuin Ruotsin vanhat maakunta- 
lait, kaaria myös »naimisen menosta,, »perimisen menosta», 
»kaupan menosta», »maiden asioista», metsästyksestä j. n. e. 
— lain osa, jota me sanomme nyt siviililaiksi — 
samoin kuin murhasta, taposta, muusta väkivallasta ja 
varkaudesta, jotka kuuluvat rikosjuttuihin ja joita nyt käsi- 
tellään rikoslaissa. 

Murhaaja rangaistiin teilaamalla (hänen jäsenensä murs- 
kattiin pyörällä), naismurhaaja kivitettiin. Mies, joka eli 
kaksinnaimisissa, mestattiin, ja hänen rikoskumppaneinaan 
olleet naiset kivitettiin. Murhapolttaja, joka tavattiin »puhal- 
tavin suin ja palavin kekälein», menetti omaisuutensa — ja 
yon roviolla poltettava se, joka on polttanut talonpojalta». 
Murhapolttajan, jota 
ei tavattuitsetyössä, 
mutta ^ tuomittiin 
siitä eikä voinut kor- 
vata vahinkoa, sai 
kuka hyvänsä tap- 
paa. Verikosto, jota 
jo Birger jaarli oli 
lieventänyt, oli nyt 
kielletty: jos mur- 
hatun perillinen sur- 
masi murhaajan il- 
man tuomiota, ran- 


gaistiin häntä sa- Raipparangaistus. Sa dem 
koill Alkukirjain muutamasta Maunu Eerikinpojan 
SES maanlain kappaleesta. 

Suomelle tunnustetaan oikeus ottaa osaa 
kuninkaanvaaliin. 


julkisesti ja virallisesti Suomen eli Itämaan — 

näin maatamme oli ruvettu Ruotsissa nimittämään 
— tasa-arvoisuus Ruotsin rinnalla siinä merkillisessä ju- 
listuksessa, jonka Haakon kuningas isänsä Maunu Eerikin- 
pojan kanssahallitsijaksi korotettuna antoi helmik. 15. p:nä 
1362. Tämä julistus on meidän yhteiskuntalaitoksemme 
kulmakiviä eikä sitä syyttä olekaan nimitetty keskiaikaiseksi 
perustuslaiksemme. Suomennettuna se kuuluu: 

»Me Haakon, Jumalan armosta Ruotsin ja Norjan kunin- 
gas, tunnustamme tällä kirjeellä, että me rakkaimman 
isämme, Maunu kuninkaan, ynnä Ruotsin valtaneuvosten 
neuvosta, suostumuksella ja hyväksymisellä, koska tämä 
neuvoskunta oli luonamme Upsalassa, kun meidät valittiin 
kuninkaaksi, teimme herra Niilo Tuurenpojan, Itämaan 
(Suomen) laamannin, osalliseksi siitä oikeudesta, joka ammoi- 
sista ajoista on ollut Ruotsin laamanneilla, s. o. Uplannin, 
Södermanlannin, —Itä-Göötanmaan, | Kymmenkihlakunnan 
(Smälannin), Länsi-Göötanmaan, Neriken ja Västman- 
lannin laamanneilla, että he saavat valita kuninkaan ja 
määrätä hänelle val- 
takunnan. Ja koska 
jokaisesta Ruotsin 
hiippakunnasta kah- 
dentoista ^ miehen 
ynnà heidàn  laa- 
manninsa tulee saa- 
pua Moran kivelle 
ja siellà kaiken rah- 
vaan puolesta valita 
kuningas ja koska 
nyt Itämaa on yh- 
Kuninkaanvaali* Moran kivellä. tenä hiippakuntana 

Olaus Magnuksen mukaan. ja yhtenä laamanni- 


PR intsisest taholta tunnustettiin 1300-luvun puolimaissa 


ZZ 

kuntana ja koska meidän vanhempamme ovat havain- 
neet tämän maan uskolliseksi ja rakkaaksi, niin suo- 
takoon sen asukkaille sama kunnia ja rakkaus kuin 
vanhastaan on ollut muillakin hiippakunnilla ja laamanni- 
kunnilla Ruotsin valtakunnassa, että kukin saapi olla 
osallisena kuninkaanvaalissa. Sen tähden tulee laaman- 
nin, papiston (edustajain) ynnä kahdentoista miehen rah- 
vaasta silloin saapua paikalle ja valita kuningas kaiken 
Itämaan rahvaan puolesta. Mutta jos kuninkaanvaali sat- 
tuu tapahtumaan talvella, tai jos se Jumalan tahdosta 
tapahtuu toisena vuodenaikana, ja säät estävät laamannia, 
papistoa ja rahvasta ajoissa saapumasta paikalle, silloin ei 
pidä kuninkaanvaalin tulla estetyksi heidän poissaolonsa 
tähden, ja laamanni vahvistakoon vaalin, heti kohta kuin 
hän ensi kerran kuninkaan luo tulee, niin kuin hän olisi 
tehnyt, jos hän ajoissa olisi saapunut paikalle. 

Tämän kirjeen ja toimenpiteen todistukseksi ja ikuiseksi 
vahvistukseksi panimme me sen alle oman sinettimme ynnä 
meidän kaikkein rakkaimman isämme Maunu kuninkaan 
sinetin, niin myös kunniallisten herrojen ja hengellisten 
isien: Upsalan arkkipiispan Pietarin, Linköpingin piispan 
Niilon, Skaran piispan Niilon, Strengnäsin piispan Tyrgilsin, 
Vesteräsin piispan Maunun, Turun piispan Hemmingin ja 
Vexiön piispan Tuomaan sinetit, samoin useain saapuvilla 
olevien valtaneuvostemme: herra Erengisle jaarlin, herra 
Niilo Tuurenpojan, herra Benediktus Vilpunpojan, Kaarlo 
Ulfinpojan, Toftan herran, herra Kustaa Arvidinpojan, 
herra Maunu Gislenpojan, Bo Juhonpojan ynnä Finvid 
Finvidinpojan, asemiesten, sinetit. Tehty ja annettu Upsa- 
lassa Herran vuonna 1362 Pyhän Sigfridin päivänä.» 


Tästä ajasta lähtien voi Suomea nimittää Ruotsin valta- 
kunnan toiseksi puolikkaaksi. 

Miten Suomea hallittiin keskiaikana. 


nassa vielä keskiajalla verraten heikkoa. Tapana olikin 

tähän aikaan, että hallitsijat erottivat osia valtakunnasta 
veljilleen, pojilleen tai muille läheisille miehilleen lääneiksi. 
Niin oli Suomikin usein annettu lääniksi jollekin valtakun- 
nan — ylimykselle. Nämä 
miehet saattoivat kantaa 
verot, vieläpä olla täällä 
jonkinlaisia sijaishallitsijoita, 
joita kaikkien maassa asu- 
vien oli toteltava. Heitä oli- 
4 vat muutamat kuningasper- 

heen jäsenet 1200-luvulla: 
I3 Pentti Birgerin - (jaarlin) 
poika ja Valdemar Maunun- 
(Ladonlukon) poika, joilla — 
samoin kuin myós muuta- 
malla Maunu Eerikinpojan 
Herttua Pentti Birgerinpojan sinetti. suosikilla, Pentti Algotinpo- 
jalla — oli Suomen herttuan 
arvonimi. Toisilla taas oli arvonimi »prefectus Finlandiae», 
»capitanaeus Finlandiae» tai »parcium orientalium prefectus». 
Näitä oli m. m. Matti Kettilmundinpoika, Tyrgils Knuutin- 
pojan aikuinen uljas ritari. Ja sama valta oli monilla myó- 
hemmänkin ajan ylimyksillä: Niilo Tuurenpoika Bjelkellä, Bo 
Juhonpoika Gripillä, Kaarle Knuutinpoika 
Bondella, Eerik Akselinpoika Tottilla, 
Sten Sture vanhemmalla ja Eerik Tuuren- 
poika Bjelkellä. 

Suomi muodosti näin aivan oma- 
laatuisen ja tarkoin rajotetun osan Ruot- 
sin valtakunnassa. Tämä johtui osaksi jo 
siitä, että leveä Pohjanlahti erotti sen 
Ruotsista ja että täällä asui eri kansaa pentti Algotinpojan 
kuin Pohjanlahden toisella puolella, suo- sinetti. 


V Ea keskitys oli Ruotsin valtakun- 

malaisia, jotka vasta verraten myöhään olivat liittyneet 
Ruotsin valtakuntaan. 

Suomea ei kuitenkaan aina hallittu niin sanoaksemme 
kokonaisuutena, määrättynä erillisenä osana Ruotsin valta- 
kuntaa, vaan usein kuuluivat Suomen eri osat kukin erik- 
seen välittömästi kuninkaan hallintaan. Näitä osia nimi- 
tettiin linnalääneiksi ja niistä olivat tärkeimmät Turun, 
Viipurin ja Hämeen linnaläänit. Niitten isäntien asema ja 
valta oli eri aikoina hyvinkin erilainen. Toisin ajoin isäntä 
oli itseasiassa lääninsä hallitsija: sotaväen komentaja, aikai- 
semmin tuomarikin, ylin hallitusmies ja verojen kantaja, 
joka vielä minkäänlaisetta tilintekovelvollisuudetta käytti 
verot linnan ja omiksi tarpeikseen. Saattoipa tällainen 
linnanisäntä olla suorastaan suhteissa ulkovaltoihinkin, joko 
rauhallisissa tai sodallisissa. Varsinkin Viipurin linnan isän- 
nällä oli usein näin suuri valta, kun sitävastoin toiset linnat 
kuuluivat välittömämmin kuninkaan käskyvaltaan. Näihin 
kuningas asetti tavallisesti isänniksi miehiä, jotka olkeas- 
taan olivat vain vouteja; näiden tuli tehdä tarkka tili 
kantamistaan veroista. Tällaisia »kuninkaan aarreaittaan» 
kuuluvia alueita olivat usein m. m. Turun ja Hämeen linna- 
läänit. 

Suomen linnanisännät olivat useimmiten ruotsalaisia 
ylimyksiä — Viipurin linnanisännät tavallisesti valtakunnan 
huomatuimpia miehiä — tai sitten unioniaikana saksalaisia 
ja tanskalaisia. Vain niihin linnoihin, jotka kuuluivat 
ykuninkaan aarreaittaam, määrättiin toisinaan kotimaisia 
miehiä voudeiksi. 

Linnalääni puolestaan oli jaettu vouti- ja kihla- 
kuntiin. Kihlakunta oli ensi sijassa oikeuspiiri. Mutta sen 
esimiehellä oli, paitsi oikeudellisia, myös hallinnollisia tehtä- 
viä, jotka tuntuvat viittaavan ikivanhaan, paikalliseen itse- 
hallintoelämään. Hänen valvontaansa näyttävät nim. kuulu- 
neen, esim. Uudellamaalla, kihlakunnan yhteisesti omistamat 
ulkosaaret sekä ennen kaikkea tiet ja sillat. Näitä viimeksi- 
mainittuja varten maksettiin erikoista veroa. Jonkinlaisena 
kihlakuntansa hallinnollisena edustajana on tuomari myös 
ollut läsnä laamannin johtamilla talvikäräjillä. 

Voutikuntien esimiehenä oli 
vouti. Ne jakautuivat hallin- 
nollisessa suhteessa nimismies- 
ten johtamiin hallintopi- 
täjiin. Nimismiesten tehtä- 
vänä oli ylläpitää järjestystä ja 
hallitusvaltaa pitäjässään sekä 
kestità voutia, tuomaria ja 
laamannia ynnä muitakin kruu- 
nunmiehiä, kun nämä olivat 
virkamatkoilla. Kaikki käräjät 
esim. pidettiin nimismiesta- 

Sääksmäen sinetti. loissa. Näistä nimismiesten teh- 

tävistä johtui, että heidät va- 

littiin pitäjän varakkaimmista talonpojista. Kestityksiä 

varten nimismiehet keräsivät erikoista veroa pitäjäläisiltä. 

Joka tapauksessa oli nimismiehen toimi sangen raskas, ja 

moni pyrkikin siitä pääsemään vapaaksi. Joskus havaitaan, 
että siihen virkaan on ryhdytty vain määrävuosiksi. 

Pitäjät oli vielä jaettu n.s. neljänneskuntiin, jotka 
olivat ensi kädessä veropiirejä. Niitten esimiehenä oli neljän- 
neskuntamies; tämän pääasiallisimpana tehtävänä oli voudin 
avustaminen veronkannossa. 

Kun uusi hallinto oli päässyt vähän vakiintumaan 
Suomessa, rupesi valtiovaltakin kantamaan täältä veroja 
— sitä ennen oli jo katolinen kirkko laskenut meilläkin var- 
sinaisen verolaitoksen perustuksen. Aluksi olivat maalliset 
verot turkiksia, samoin kuin kirkollisetkin olivat olleet, 
mutta sitten ruvettiin kantamaan kaloja, lintuja, viljaa, 
voita y. m. luonnontuotteita sekä rahaa ja lisäksi vaati- 
maan erilaisia työveroja: ajoja, rakennusvelvollisuutta j. n. e. 
Verot olivat yleensä ryhmäveroja, s.o. määrätty piiri, 
pitäjä, neljänneskunta tai maayksikkö oli vastuussa määrä- 
tystä verosta, jonka suoritus sitten jaettiin osakkaitten kes- 
ken, mutta jos joku jätti osuutensa maksamatta, joutuivat 
muut osakkaat sen suorittamaan. 

Varsin laajan ja tärkeän veroryhmän muodostivat n. s. 
kinkerit, joita erotettiin kahta lajia. Toiset olivat sellaisia 

kestitys- ja matkaveroja, joita koottiin paikkakunnalle 
saapuneille veronsaajille, laamanneille, tuomareille, voudeille 
y. m. kruununmiehille itse paikalla kulutettavaksi. Toiset 
taas vietiin kartanoihin ja linnoihin muonaveroina, kuten 
myöhemmin esim. osa nimismiesverosta. Hyvin tärkeä kin- 
kerivero oli ruokaruotsi Mitä se Hämeessä merkitsi 
keskiajalla ja uuden ajan alussa, jolloin se vielä oli voimassa, 
siltä antaa seuraava kertomus v:lta 1530 varsin valaisevan 
ja havainnollisen kuvan: 

»Kun nyt nämä käräjät [kolmet vuodessa] on pidetty ja 
vouti tulee jälleen linnaan, silloin lähtee ruokaruotsi liikkeelle 
ja se tapahtuu tällä tavoin: Ensin jaetaan kaikki huovit kol- 
meen joukkoon ja niistä ottaa kukin maavouti yhden joukon 
kanssaan kihlakuntaansa ja silloin he makaavat ensin yhden 
yön kunkin nimismiehen luona kesäkäräjäin jälkeen ja peri- 
vät sakot, ja tuomarin miehet käyvät kestityksellä saman 
ruokaruotsin mukana, mutta syyskäräjäin ja talvikäräjäin 
jälkeen makaavat he yhden yön nimismiesten luona ja kaksi 
yötä kunkin neljännesmiehen luona ja ottavat silloin syöttöä 
kunkin nimismiehen luona puoli puntaa (punta =3 tynnyriä) 
kauroja yhtenä yönä ja yhden punnan kauroja kunkin neljän- 
nesmiehen luona kahtena yönä.» 

Tämä todistuskappale tuntuu antavan oikeutuksen siihen 
käsitykseen, että Hämeen ruokaruotsin tarkotuksena oli, 
paitsi sakkorahojen periminen, linnanhuovien ja hevosten 
elättäminen muutamina talvikuukausina. Se cli siis selvä 
kestitysvero. Kun koko linnaväki kulki voudin mukana 
myös varsinaisilla käräjillä, jolloin maakunta elätti joukon, 
oli sen ylläpito suurimmaksi osaksi vuotta järjestetty varsin 
mukavalla tavalla. 


Oikeudenkäyttöä varten oli Suomessa keskiaikana 
laamanneja ja kihlakunnantuomareita, joitten tuomiopiireinä 
olivat laamannikunnat ja kihlakunnat. Aluksi Suomi oli 
yhtenä ainoana laamannikuntana, mutta jaettiin v. 1455 
kahteen, Etelä- ja Pohjois-Suomen laamannikuntiin, joiden 
rajana oli Aurajoki. Laamannit ja kihlakunnantuomarit 
olivat yleensä maamme huomatuimpien sukujen miehiä. 


25 — Suomen kansan aikakirjat. 1 

Nämä toimet olivatkin haluttuja, sillä ne tuottivat hoita- 
jalleen suuret tulot. Toisin ajoin olivat nämä toimet vain 
nimellisiä, sikäli että asianomaiset viranhaltijat hoidattivat 
niitä muilla. 

Käräjäkaaren 1. luvussa luetaan: 

»Kun laamanni on valittava, pitää piispan kuuluttaa 
siitä ja panna kahdeksan viikon määrä, että kaikki maakun- 
nassa. asuvaiset saavat tulla maakäräjiin. Piispa tuokoon 
mukanaan sinne kaksi papiston edustajaa ja rahvas valitkoon 
kuusi rälssimiestä ja kuusi talonpoikaa; nämä kaksitoista 
miestä ynnä papit valitkoot kolme sellaista laamannikun- 
nassa asuvaa, joista tahtovat vastata Jumalan edessä, että 
he ovat heidän ymmärtääkseen oikeimmat maakunnalle. 
Näistä kolmesta ottakoon kuningas sen, jonka Jumala 
johtaa hänen mieleensä ja jonka hän ymmärtää olevan 
kansalle kelvollisen.» 

Ja käräjäkaaren 2. luvussa säädetään: 

»Nyt on tuomiokunnan tuomari valittava: silloin 
pitää laamannin kuuluttaa käräjät, yhtä kuukautta ennen 
kuin ne pidetään, saman kihlakunnan oikeaan käräjäpaikkaan. 
Silloin kihlakunta nimittäköön kaksitoista miestä, keitä 
tahtovat, ja laamanni olkoon kolmastoista. Nämä kolme- 
toista asettakoot kuninkaalle vaaliin kolme sellaista, jotka 
asuvat tuomiokunnassa. Niistä kuningas ottakoon sen, 
kenen tahtoo ja kenen tietää siihen soveliaaksi.» 

Kihlakunnat jakautuivat vielä pitäjiin, jotka olivat 
Suomessa varsinaisia oikeuspiirejä. Kussakin pitäjässä oli 
pidettävä kolmet vuotuiset käräjät, talvi- eli verokäräjät, 
kuten niitä usein nimitettiin, kesä- eli kalakäräjät ja syys- 
käräjät. Laamanninkäräjiä oli taas kussakin pitäjässä kerran 
vuodessa yhdet. 

Kihlakunnantuomarin ja laamannin apuna oli käräjillä 
12-miehinen lautakunta. Se oli muodostettu siten, että 
kantaja ehdotti kuusi ja vastaaja kuusi henkilöä, jotka tuo- 
mari tai laamanni sitten määräsi lautamiehiksi. Se tutki 
asiat ja ratkaisi, oliko niistä langetettava vapauttava vai 
rankaiseva tuomio, jonka tarkempi määrääminen oli tuo- 
marin tai laamannin asiana. 

Meidän keskiaikainen oikeuslaitoksemme rakentui siis 
kaikilta kohdiltaan hyvin kansanvaltaiselle pohjalle, ja siinä 
voidaan erottaa useita vanhoihin paikallisiin oikeustapoihin 
viittaavia piirteitä. 

Paitsi nyt mainittua kihlakunnanoikeutta ja laamannin- 
oikeutta, johon kihlakunnanoikeuden päätöksistä saatiin 
vedota, oli olemassa vielä korkein oikeusaste, nim. kunin- 
kaan tuomio. Korkeinta tuomiovaltaa kuningas käytti 
joko itse tai jonkun valtuutettunsa välityksellä n.s. tut- 
kinto- ja oikaisukäräjillä. Olipa meidän maassamme vähän 
aikaa 1400-luvun alussa pysyväinen Turun maaoikeu s- 
kin, joka ratkaisi kuninkaan nimessä häneen vedottuja 
oikeusjuttuja. 

Maunu Eerikinpojan aika. 


Kuninkaan valta heikkenee. 


UOTSIN valtakunnan alueellinen kasvaminen johti, omi- 
R tuista kyllä, kuninkaan vallan heikentymiseen (vrt. s. 375). 
Holsteinilaisille suoritettu tavaton lunastussumma tuntui 
suunnattoman raskaalta. Voidakseen sen suorittaa, oli Maunun 
pantattava suuri osa kruununtiloja, jotka oli tarkotettu 
peittämään maan hallinnosta johtuvia kustannuksia. Seu- 
rauksena oli, ettei hänellä ollut jäljellä puoltakaan vuotui- 
sista tuloistaan. Täytyipä hänen ryhtyä niinkin epätoivoi- 
siin toimenpiteisiin kuin molempien kruunujensa panttauk- 
seen ulkomaille saadakseen varoja. Kuinka silloin kunin- 
kaalla olisi ollut mahdollisuutta pitää ylimyksiä kurissa ja 
suojella rahvasta heidän väkivallaltaan? Kuinka hän voi 
vastustaa väkivaltaa väkivallalla, kun sotajoukon muo- 
dostivat juuri ylimykset ja heidän seurueensa satoine ases- 
tettuine ritareineen? Yhtä hyvinhän he voivat nousta häntä 
vastaan kuin lähteä hänen mukaansa. Entä kun- 
nioitus kuninkaan henkilöä kohtaan? Asiahan oli niin, 
että folkunga-suku oli vain tavallinen ylimyssuku muiden 
mahtavien sukujen joukossa, jotka pitivät itseään yhtä 
arvokkaina ottamaan käsiinsä maan johdon.  Tosinhan 
folkungit olivat antaneet maalle pari voimakasta hallitsijaa, 
mutta heidän hallitusaikansa oli ollut kaikkea muuta kuin 
valtakuntaa rakentavaa suvun sisäisten taisteluiden vuoksi. 
Mitä syytä silloin oli toisten sukujen miehillä osottaa heille 
huomaavaisuutta? 
Nyt olisi pitänyt folkunga-suvun valta-asemaa . olla 
kannattamassa jonkun sellaisen voimamiehen kuin oli ollut 
Birger jaarli tai Maunu Ladonlukko. Mutta Maunu Eerikin- 

poika oli pehmeämpää ainesta. Hän valitti, että hän oli ru- 
kouksilla ja uhkauksilla koettanut juurruttaa pois ylimysten 
huonoja tapoja, mutta turhaan. Sen sijaan herrat liittou- 
tuivat häntä vastaan ja pääsivät häntä voimakkaammiksi. 

Hänen ensimmäinen suuri onnettomuutensa oli Norjan 
menetys. Norjalaiset tahtoivat saada oman kuninkaan; he 
valittivat, että unionikuningas löi laimin heidän maansa. 
Maunun täytyi suostua siihen, että hänen poikansa Haakon 
tulisi Norjan kuninkaaksi. Niin murtui heikko unioni. 
Ruotsissa kiihottivat tyytymättömät herrat Maunun pojan 
Eerikin kapinaan isäänsä vastaan, jonka täytyi luovuttaa 
puoli valtakuntaa hänelle. Mutta aivan äkkiä kuolikin 
vastavalittu kuningas, hänen puolisonsa ja lapsensa ruttoon. 


Valdemar Atterdag. 


Tanskassa hallitsi vuodesta 1340 lähtien Valdemar 
Atterdag. Lisänimensä, joka merkitsi: »päivä jälleen», 
sanotaan hänen saaneen sen johdosta: että yhänen mukanaan 
palasi Tanskaan uudelleen päivänpaistev. Hän oli aluksi ku- 
ninkaana vain pienessä osassa Jyllantia, mutta oli ottanut 
tehtäväkseen Tanskan yhdistämisen jälleen yhdeksi valta- 
kunnaksi. Hän osasi viisaasti salata suunnitelmansa, mutta 
tarttui voimakkaasti asioihin käsiksi, kun oikea hetki oli 
tullut. Kahdenkymmenen vuoden pyrkimysten jälkeen oli 
hän koko Tanskanmaan herra. 

Nyt hän sai Ruotsin sisäisestä taistelusta mieluisen 
aiheen siepata takaisin Maunu Eerikinpojan ostamat maa- 
kunnat. Tosin hän oli nimenomaan tunnustanut kerran, 
että Maunu oli saanut täyden omistusoikeuden niihin. 
Mutta se oli sitä aikaa. Nyt, vuonna 1360, oli rikas saalis 

helposti voitettu väkivallalla ja viekkaudella. 
| Valdemarista tuli näin mahtava hallitsija. Hänestä näytti 
mainiolta riistää valta ylpeältä Hansa liitolta. Tanskan 
laivasto läksi valtaamaan Gotlantia, joka Maunu Ladonlukon 
ajoista asti tunnusti Ruotsin kuninkaan päämiehekseen ja 
suoritti hänelle veroa. Siellä oli Visbyn hansakaupunki, 

»Itameren helmi», josta vanhassa laulussa sanotaan, että 
sen asukkaat punnitsivat leiviskävaa'alla kultaa ja pelasivat 
jalokivistä ja että siat siellä söivät hopeakaukalosta. 

Sen kultavirran ansiosta, jonka kauppa oli Visbyhyn suun- 
nannut, oli sinne syntynyt ihania kirkkoja ja mahtavia 
asuinrakennuksia. Ja muuriensa sisäpuolella tunsivat Visbyn 
porvarit itsensä turvallisiksi. Mutta väkevämpi tuli ja hänen 
mukanaan vaino. Valdemar voitti gotlantilaiset Visbyn 
edustalla muutamana heinäkuun päivänä vuonna 1361 ja 
hänen soturinsa marssivat kaupunkiin ryöstäen sen vaivo- 
jensa palkkioksi. 

Kun Valdemar Atterdag näin oli tullut Visbyn herraksi, 
täytyi porvariston asettaa kolme kaupungin suurinta olut- 
tynnyriä torille ja täyttää ne kullalla ja hopealla. Sitten 
kuin Valdemar oli asettanut tanskalaisia voudeiksi saarelle, 
purjehti hän pois. Mutta yhden niistä laivoista, joihin hän 
oli lastannut saaliinsa, sanotaan hukkuneen aaltoihin. 

Onnettomuus oli kohdannut niin äkkiä Visbytä, että 
syntyi tarinoita petoksesta: kuinka Valdemar salapuvussa 
oli muka hiipinyt kaupunkiin muutaman mahtavan por- 
varin taloon ja voittanut hänen tyttärensä rakkauden, ja 
kuinka tyttö sitten oli muka auttanut tanskalaiset soturit : 
kaupunkiin. Mutta tämä on vain tarinaa. — Ryöstö oli 
raskas isku Visbylle. Jo sitä ennen oli kaupungin mahti 
kuitenkin alkanut taantua. sillä se oli saanut Pohjois-Saksan 
kaupunkien, varsinkin Lyypekin toimeliaista kauppiaista 
kilpailijoita, jotka purjehtivat ohi Gotlannin aina Venä- 
jälle asti. 

Valdemar ei ollut kuitenkaan rankaisematta saanut 
ryöstää kaupunkia, joka kuului jäsenenä nyt valtansa kuk- 
kuloilla olevaan Hansaan. Seitsemänkymmentäseitsemän 
hansakaupunkia Hollannista aina Liivinmaan rannikoille 
asti teki hyökkäysliiton, johon yhtyi vielä joitakuita sak- 
salaisia ruhtinaitakin. Silloin oli Valdemar voimaton, sillä 
Hansa hallitsi merta — ja hän joutui ostamaan rauhan 
kalliisti. 

Maunu Eerikinpojan ristiretket. 


Maunu Eerikinpoika teki kaksi ristiretken nimellä tun- 
nettua sotaretkeä Novgorodia vastaan. Ne aiheutuivat 
epäilemättä siitä, että kuningas toivoi saattamalla novgo- 
rodilaiset roomalaiskatoliseen uskoon samalla voivansa itse 
saavuttaa määrättyjä valtiollisia etuja. Eiköhän vain 
Tyrgils Knuutinpojan suunnitelma ole häntä houkutellut! 

Näitten retkien lähimpänä syynä oli kuitenkin se, että 
Novgorodin valtapiiriin kuuluvat karjalaiset kääntyivät 
Maunun puoleen pyytäen apua vapautuakseen venäläisten 
ja liettualaisten ruhtinaitten sortovallasta. Kuningas suostui 
heidän pyyntöönsä ja antoi retkillensä ristiretkien nimen: 
ne olivat pyhää sotaa Rooman kirkon vihollista, Novgorodia 
vastaan. Saipa hän liittolaisikseen Liivinmaan saksalaiset 
ritarit sekä joitakin hansakaupunkeja. 

Jo kesällä 1547 Maunu oli Suomessa valmistamassa ret- 
keä. Ensiksi hän lähetti lähettiläänsä Novgorodiin vaati- 
maan, että se omaksuisi Rooman opin. Venäläinen kronikka 
kertoo: 

»Maunu, Ruotsin kuningas, lähetti lähettiläitä Novgo- 
rodiin sanomaan: Lähettäkää filosofejanne neuvotteluun ja 
minä lähetän omia filosofejani uskonasioista keskustelemaan. 
He ilmottakoot, kumpi uskonto on parempi, ja jos teidän 
uskontonne havaitaan paremmaksi, niin omaksun sen; jos 
taas meidän uskontomme on parempi, käännytte te minun 
uskooni, ja me kaikki olemme kuin yksi mies. Mutta ellette 
te taivu tähän, olen tuleva sotimaan teitä vastaan kaiken 
sotavoimani kanssa.? Kun arkkipiispa Vasilij ja posadniekka 
Feodor Danielinpoika ja tuhannenpäämies Avram ja kaikki 
novgorodilaiset olivat pitäneet neuvoa, vastasivat he Mau- 
nulle: 'Jos tahdot saada tietää, kummanko uskonto on 
parempi, meidän vaiko teidän, niin toimita lähettiläitä 
Konstantinopoliin patriarkan luo, koska me olemme kreik- 
kalaisilta omaksuneet oikeauskoisen opin; sinun kanssasi me 
emme kiistele uskonasioista. Mutta jos jotain vääryyttä 
välillemme ilmaantuisi, niin lähetämme luoksesi miehiä 
siitä neuvottelemaan.» 

Ja novgorodilaiset lähettivät Maunun luokse tuhannen- 
päämies Avramin ynnä muita tiedustelemaan, oliko mitään 
vääryyttä ilmennyt. Heille Maunu vastasi: »Ei mitään vää- 
ryyttä ole välillämme tapahtunut» — Mutta hàn lisäsi samalla: 
»Kääntykää minun uskooni! Ellette käänny, marssin koko 
sotavoimineni teitä vastaan.» 

Näine tietoineen lähettiläät palasivat Pähkinälinnaan. 
He sulkivat heti kaikki tiet sinne, sillä Maunu samosi perässä 
ruveten kastamaan Inkerin asukkaita. Ne, jotka eivät tai- 
puneet, hän sotavoimallaan kukisti. 

Kun novgorodilaiset näkivät, miten Inkerin väestön 
kävi, varustivat he sotajoukon ja panivat sen päälliköksi 
Ontsifor LukinitSin. Ja »Pyhän Jumalanäidin rukouk- 
sista ja Pyhän Sofian ynnä pyhien marttyyrien Boriksen ja 
Glebin avulla Jumala auttoi Ontsiforia: 500 saksalaista 
muukalaista (s. o. Maunun miestä) lyötiin maahan, ja muita 
saatiin elävinä vangiksi ja petturit rangaistiin, ja kaikki 
tulivat terveinä Novgorodiin paitsi kolmea surinansa saa- 
nutta novgorodilaista.» 

Myöhemmin kuitenkin — elokuun 6. p:nä — Maunu sai 
haltuunsa Pähkinälinnan, mutta lähti sieltä pian jälleen 
jättäen sinne varusväkeä. Kun novgorodilaiset sitten tulivat 
ensi hämmästyksestään toinnuttuaan, alkoi taistelu uudel- 
leen, mutta piirittäjistä oli nyt tullut piiritettyjä. Kuusi 
viikkoa oli Maunun väki linnaa piirittänyt, ennen kuin se 
antautui. Nyt kesti seitsemän kuukautta, ennen kuin linna 
taas oli novgorodilaisten hallussa. 

Maunu oli epäilemättä menetellyt vastoin terveitä sodan- 
käyntiperiaatteita, kun jätti menestyksellä alottamansa 
hyökkäyksen kesken. Ja myöhemminkin tämän sodan aikana 
Maunu osottautui heikoksi sotilaaksi. Sitäpaitsi hänellä oli 
suuria sisäisiä vaikeuksia voitettavanaan: kapinoivat herrat, 
ainainen rahapula sekä vielä lisäksi kamala »musta surma, 
joka juuri näihin aikoihin levisi Pohjoismaihin. Hänen yri- 
tyksensä epäonnistuivatkin kokonaan. 

Kuvatessaan näitä Maunu Eerikinpojan retkiä For s- 
ström (Hainari) lausuu: 

»Nàin päättyi kuningas Maunu Eerikinpojan sota Suo- 

men itäisillä rajamailla. Sata vuotta aikaisemmin oli Tuomas 
piispa tehnyt suuren ristiretkensä Nevajoelle, aikoen lopet- 
taa koko Novgorodin valtakunnan. Tämä hänelle ei onnis- 
tunut. Tyrgils Knuutinpoika oli vallottanut Länsi-Karjalan, 
mutta turhaan oli hänkin koettanut saada Laatokan Karja- 
laa ja Nevan seutuja Ruotsin haltuun. Kolmannen saman- 
laisen yrityksen teki nyt kuningas Maunu Eerikinpoika, 
mutta yhtä huonolla menestyksellä. Inkerinmaa ja Laato- 
kan Karjala jäivät Novgorodin haltuun, joutuivat muusta 
Suomesta erilleen ja vieraantuivat yhä enemmän sen rien- 
noista.» 

Tähän on vielä lisättävä, että Suomen puolustuksen 
kannalta asiaa tarkastettaessa täytyy erikoisesti korostaa 
sitä, että tämä hukkaan mennyt yritys yhä vain lujensi 
Novgorodin valtaa. Ruotsi-Suomi kyllä ymmärsi Novgo- 
rodin läheisyyden vaaran, mutta se ei ponnistanut kaikkia 
voimiaan tämän vaaran poistamiseksi. Sekä tällä kertaa 
että Tyrgils Knuutinpojan yrityksen yhteydessä on muis- 
tettava, että molemmat yritykset teki tyhjiksi etupäässä 
valtakunnan sisäinen rikkinäisyys: mahtimiehet kapinoivat 
kuningasta vastaan saaden yllykettä ja tukea Tanskalta. 
Ratkaisevalla hetkellä puuttui näin ollen niiltä, jotka tah- 
toivat viedä suunnitelman päätökseen, tarpeellinen aineel- 
linen ja moraalinen tuki omassa maassa. Jos tällainen tuki 
olisi ollut joko Tyrgils Knuutinpojalla tai Maunu Eerikin- 
pojalla, olisi tulos epäilemättä ollut toinen — ja Suomen 
kohtalo seuraavina aikoina myös toinen. 

Suomen puolustuksen historiassa tulee näin ollen muistaa 
Maunu Eerikinpojan epäonnistuneetkin yritykset Novgorodin 
kukistamiseksi. 


Musta surma. 


Muiden onnettomuuksien mukana oli Ruotsin valtakun- 
taan saapunut kamala rutto, n. s. musta surma eli hirmu- 
kuolema. Se alkoi »kaukaisessa idässä», Kiinan valtakunnan 
vilisevien miljoonien keskuudessa, ja levisi sieltä länteen, ot- 
taen saaliikseen lukemattomia uhreja. Ei milloinkaan sitä en- 

nen eikä sen jälkeen ole ihmiskuntaa koetellut niin kauhis- 
tuttava hävitys. Sen edellä kulki maanjäristyksiä ja meteo- 
reja, hirveitä tulvia, vaihdellen polttavan kuumuuden ja 
heinäsirkkaparvien kanssa, jotka pimensivät päivänvalon ja 
söivät suuhunsa maan kaiken vihreyden. Oli turhaa koettaa 
päästä noista iljettävistä eläimistä. Vain rakeet ja sade 
voivat hävittää ne, mutta silloin jäivät niiden mätänevät 
ruumiit maahan makaamaan ja ilmaa myrkyttämään. 
Kronikat puhuvat vielä myöskin »paksusta, pistävästä kat- 
kusta», jota nousi monin paikoin maasta ja joka verhosi 
kaiken ikään kuin tiheään kuolinviittaan sekä levitti kuo- 
leman kalpeutta ihmisten kasvoille ja raukeutta heidän 
jäseniinsä. On laskettu, että rutto Euroopassa vei saalii- 
naan 25 miljoonaa ihmishenkeä eli noin 1/, koko väkiluvusta. 
Erikoisen ankarasti näyttää se hävittäneen Pohjoismaita. 

Norjaan rutto saapui kesällä 1549 englantilaisessa lai- 
vassa, joka toi villatavaroita. Se laski Bergenin satamaan, 
ja oli juuri alettu purkaa laivan tavaralastia, kun — islan- 
tilaisten muistiinpanojen mukaan — koko laivan miehistö 
aivan äkkiä kuoli. Heti sen jälkeen puhkesi sama tauti kau- 
pungissa ilmaantuen ankarana kuumeena nopeasti lisäänty- 
vine tuskineen, ihoon ilmestyvine sinertävine ja mustine täp- 
lineen ja juovineen, siellä täällä ruumiissa olevine paiseineen, 
tuskallisine pistoksineen rinnassa, haisevine hengityksineen, 
mustanpuhuvine, ikään kuin palaneine kielineen ja ennen 
kaikkea mitä ankarimpine verensyöksyineen nenästä ja 
suusta. Sairas kuoli tavallisesti kahdessa kolmessa päi- 
vässä, mutta voi sattua niinkin, että ihmiset, jotka istuivat 
iloisina ja reippaina, saattoivat tuntia myöhemmin olla 
kuolleita. Bergenistä kulki »suuri miehensurmaaja» hävit- 
täen läpi maan, ja sanotaan sen säästäneen tuskin !/, :aa väes- 
töstä. Samanaikainen kertoja kuvaa kauheata tilannetta 
seuraavasti: »Yksinäisenä ja hylättynä makaa sairas vuo- 
teessaan. Ei kukaan sukulainen uskalla lähestyä häntä, 
tuskin lääkäri astua hänen huoneeseensa. Yksin pappikin 
antaa väristen hänelle pyhän sakramentin. Sydäntäsärkevästi 


huutaa lapsi vanhempiaan, vaimo miestään, mies vaimoaan. 
Mutta turhaan!» 

Keväällä vuonna 1350 saapui kamala vieras Ruotsiin, 
ja sitten myös Suomeen. Täällä se lienee raivonnut vuoden 
1551 tienoilla. Ihmeellistä on, ettei ole säilynyt mitään 
kirjallista tietoa ruton Suomessa tuottamista tuhoista. 
Mutta ilmeistä on, että ne kuvaukset, joita sekä läntisestä 
että itäisestä naapurimaastamme tunnemme, sopivat myös 
meikäläisiin oloihin. 

On vielä taliella Maunu Eerikinpojan käsky yleisten 
katumus- ja rukouspäivien viettämisestä sen johdosta, että 
»Jumala ihmisten syntien tähden on yleisesti heittänyt 
maan päälle suuren vaivan, nopeasti tappavan, niin että 
suurin osa kansaa meidän maamme länsipuolella on tähän 
tautiin kuollut; ja on sitä nyt kautta Norjan ja Hallannin, ja 
lähestyy se tännepäin, niin että missä siitä saadaan kuulla, 
on se niin ankara, että ilman sairautta kansa yhdellä kertaa 
kaatuu ja kuolee» Ei mikään voinut pysäyttää pelot- 
tavaa vihollista. Pian oli tuskin taloa, jossa ei kuollutta 
olisi ollut. Ihmiset makasivat palavissa rukouksissa ja teki- 
vät katumusharjotuksia torjuakseen taivaan vihan, papit 
kiiruhtivat kuolinvuoteelta kuolinvuoteelle lohduttamaan, 
kunnes itse kaatuivat uhreina maahan. Kerrotaanpa papeista, 
joita kutsuttiin sairaiden luokse, että he saivat tartunnan 
ja kuolivat ensin. Ylipäätään osottivat papit ja nun- 
nat todellista sankarimieltä, mitä todistaa heidän korkea 
kuolleisuutensakin. Niinpä yksin Länsi-Göötanmaassa sano- 
taan kokonaista 466 pappia kuolleen mustaan surmaan. 

Mutta monet valtasi myös sellainen kauhu nähdessään 
kaiken tämän kamalan ympärillään, että he kaatuivat 
kuolleina maahan. Muista Euroopan osista kerrotaan, kuinka 
kokonaisia joukkoja mielipuolia ihmisraukkoja koetti lepyt- 
tää Jumalaa liittymällä yhteen katumuksentekijäseurueiksi, 
jotka siirtyivät paikasta toiseen ja joihin yhä liittyi uusia. 
Kirkkojen edustalla he heittäytyivät maahan rivissä selät 
paljaina, johtajat kulkivat ympäri ja löivät heitä ruoskilla,- 
joihin oli palmikoitu teräviä rautapaloja, niin että veri 
juoksi. Tämän jälkeen ruoskivat johtajat itseään mielet- 
tömästi, epätoivon raivolla kovaäänisesti laulaen. — Toiset 
taas heittäytyivät, kun kaikki näytti niin toivottomalta, 

mitä hurjimpiin irstailuihin. »Syökäämme ja juokaamme, 
sillä huomenna meidän täytyy kuolla, tuli monen mieli- 
lauseeksi. 

Täällä pohjolassa olivat nämä ihmissielun syvyydestä läh- 
teneet purkaukset hillitympiä. Tässä yhteydessä on mielen- 
kiintoista lukea, mitä muudan kuuluisa 1500-luvun lääkäri, 
Ferik XIV:n ja Juhana III:n henkilääkäri Benedictus Olai 
määrää ruttoaikoina. Hänen tunnetussa teoksessaan »Hyö- 
dyllinen lääkärikirja» (»Een nyttigh läkere-book») sanotaan: 
yTässä kauhean ruton tuskassa olkoon ihmisellä rohkea mieli, 
hän olkoon iloinen, harrastakoon monenlaisia hauskoja 
pelejä ja leikkejä, luutun, harpun soittoa, rakastakoon 
puhtaita ja kauniita vaatteita, älköönkä ajatelko tai välittäkö 
mitään kuolemasta.» 


Otaksutaan, että musta surma vei Ruotsissa !/;:n väestöstä. 
Uplannissa väheni asukasluku muutaman vanhan muistiin- 
panon mukaan yhteen kuudesosaan, ja vielä kaksi vuosisataa 
myöhemmin eli muisto tästä kansan keskuudessa. Muutamin 
paikoin kuolivat ihmiset sukupuuttoon. Talot ja kirkot jäi- 
vät kylmilleen ja pellot metsittyivät umpeen. Värmlannin 
vuoriseuduilla jäi vain kolme henkilöä eloon. Monta vuotta 
myöhemmin tapahtui tässä maakunnassa, eltä metsästäjä, 
joka tiheässä metsässä Ekshäradissa oli ampunut harhaan 
metsoa, meni noutamaan nuoltansa. Se oli pudonnut sam- 
maltuneelle kalliolle, arveli hän. Mutta kallio olikin vanha 
kirkko, joka mustan surman jälkeen oli jäänyt unohduksiin 
keskelle suurta metsää. 

Suomen itäpuolella riehui tämä kamala ruttotauti yhtä 
hurjana. »Ah, ken voisikaan oikein kuvata näitä kauhista- 
vaisia ja mieltä liikuttavia kärsimyksiä! Valkeajärvellekään 
ei jäänyt yhtään ainoata elävää ihmistä, ja suru oli koko 
maassa, joka autioitui ja metsittyi, ja kaikkialle kasvoi 
erämaita, joiden läpi ei voinut tunkeutua.» Näin kuvataan 
muutamassa venäläisessä aikakirjassa ruton vaikutusta 
Novgorodin seutuvilla. 

Kesti kauan, ennen kuin pohjolan kansat pääsivät enti- 
siin voimiinsa tämän mieshukan jälkeen ja autiot maat 

tulivat kansotetuiksi ja viljellyiksi. Luonnolla on kuitenkin 
ihmeellinen kyky parantaa tällaiset häviöt. Yksimielisesti 
todistavat mitä luotettavimmat lähteet, että kun mustan 
surman aika oli ohi, oli hedelmällisyys tavaton avioliitoissa, 
mikä ei esiintynyt vain tiheinä lasten syntymisinä, vaan 
lukuisina kaksosten ja kolmosten esiintymisinä. Oli kuin 
uudistamisen voima oiisi tullut ihmissukuun. »Keskiajan 
kamala keskiyön hetki» oli voitettu. 


Maunu Eerikinpojan tarinan loppu. 


Kaikista Ruotsin onnettomuuksista ylimykset syyttivät 
kuningas raukkaa, vieläpä mustasta surmastakin: se oli 
tietenkin tullut Jumalan rangaistuksena Maunun synneistä! 
He pakottivat hänet ottamaan kanssahallitsijakseen poi- 
kansa Haakonin. 

Tämä mies on erikoisesti muistettava Suomen historiassa, 
sillä juuri hän se antoi sen merkillisen julistuksen, jossa Suomi 
nimellisestikin asetettiin samaan asemaan kuin Ruotsin 
maakunnat, nim. sai luvan olla edustettuna Ruotsin valta- 
kunnan kuningasta valittaessa, minkä julistuksen me jo 
tunnemmekin. 

Mutta ylimykset eivät nytkään päässeet tarkotustensa 
perille: he eivät vieläkään olleet saaneet herraa, joka olisi 
tyydyttänyt heitä, joka olisi antanut heidän hallita. 

He tarjosivat sen tähden nyt Ruotsi-Suomen kruunua 
saksalaiselle ruhtinaalle Albrekt Meklenburgilaiselle, joka 
oli sen ajan viekkaimpia ja tunnottomimpia poliitikkoja, — 
millä jo on sanottu paljon. Siten alkoi pitkäaikainen sisäinen 
sota, joka päättyi vuonna 1371 siihen, että Albrekt tunnus- 
tettiin Ruotsin kuninkaaksi. Albrekt kävi sotajoukkonsa 
kanssa Suomessakin v. 1364. Täällä oli sellaisia, jotka olivat 
olleet mukana kutsumassa häntä valtakuntaan, kuten laa- 
manni Tuure Niilonpoika, jonka hallussa oli Viipuri, mutta 
oli täällä Maunu ja Haakon kuninkaittenkin puoluelaisia. 
Turun linnassa piti komentoa muudan norjalaissyntyinen 
Narve Ingevaldinpoika, ja lähes kymmenen kuukautta 

täytyi Albrektin linnaa piirittää, ennen kuin se antautui. 
Sen jälkeen Albrekt palasi Ruotsiin. 

Maunun oli pakko lähteä kuningaskunnastaan ja viettää 
loppuikänsä poikansa Haakonin luona Norjassa. Siellä kansa 
häntä rakasti ja nimitti hyväksi Maunu kuninkaaksi. Hänen 
ikänsä ei ollutkaan enää pitkä. Myrsky yllätti hänet muu- 
tamana päivänä merellä ja laiva oli hukkumaisillaan karei- 
hin. Pelastuakseen hyppäsi hän silloin mereen, pääsi hen- 
gissä maihin, mutta sai kouristuskohtauksen ja heitti hen- 
kensä, lähes 60 vuoden vanhana. Niin päättyi vaiherikas 
rata, joka oli alkanut kolmivuotiaana suurimman valtakun- 
nan herruudella, mitä Ruotsi-Suomen kuningas on milloin- 
kaan hallinnut. 

Viimeinen näytös folkunga-suvun murhenäytelmästä oii 
päättynyt. 

Maunu Eerikinpojan jälkimaine on liian kauan ollut 
hänen poliittisten vastustajainsa, vallanhimoisten ylimysten, 
piirtämä. Puolueintohimojen kiihottamina he kuvasivat 
hänet huonoksi, halveksittavaksi ihmiseksi. Mutta sitten 
kuin meidän päivinämme on huolellisesti tutkittu hänen 
historiansa lähteitä, on tuomioksi tullut: ei huono, vaan 
heikko — tai oikeammin: ei kyllin voimakas siihen, mitä 
ankara aika vaati. 


Kun haaskalinnut laskeutuivat vuorten 
huipuille. 


Albrekt Meklenburgilainen. 


LBREKTIN mukana — käärmeen sikiön, kuten Birgitta 
oli nimittänyt häntä — saapui valtakuntaan joukko 
saaliinhimoisia saksalaisia. Näitten lukumäärä Ruot- 
sin valtakunnassa oli jo ennestäänkin hyvin huomattava aina 
Birger jaarlin ja Maunu Ladonlukon päiviltä. Maunu Eerikin- 
pojan kaupunkilain mukaan piti Suomenkin kaupunkien por- 
mestareista ja raatimiehistä toisen puolen olla saksalaisia. 

Nyt pääsivät he myöskin valtakunnan neuvoskuntaan — 
tulipa heistä linnojen päälliköitäkin. 

Vadstenan luostarin päiväkirjassa sanotaan Albrektin 
ajasta: Silloin laskeutuivat haaskalinnut alas vuorten hui- 
puille, sillä saksalaiset tyrannisoivat maata monet vuodet. 
Näytti jo siltä kuin Ruotsi olisi ollut muuttumassa saksalai- 
seksi maankolkaksi. 

Albrektin olivat ylimykset tehneet kuninkaaksi. Se 
kunnia hänen täytyi maksaa kalliisti. Hänen täytyi antaa 
sellanen kuninkaanvakuutus, että hän hallitsisi 
niin kuin valtaneuvosto tahtoi. Nyt ylimykset olivat saavut- 
taneet päämääränsä, jota he jo kauan olivat tavotelleet: 
kuningas vain nimeltä, mutta valta heillä itsellään! He 
tekivät, mitä tahtoivat. Talonpoika raukat olivat turvatto- 
mia uhreja. 

Mahtavin mies maassa oli Bo Joninpoika Grip, 
joka oli herrana ?/3:ssa Ruotsia ja koko Suomessa. Suurin 
osa oli hänellä läänityksenä. Voittaakseen ylimykset 
puolelleen täytyi näet kuninkaan antaa heille kullekin 
alueita. 

Vaikka Bo Joninpoika olikin Ruotsin rikkain herra, ei 
hän koskaan ollut tyytyväinen. Melkein jo heti ensi ker- 
ralla, kun hänet mainitaan historiassa, tapahtuu se sangen 
vastenmielisessä todisteessa hänen rajattomasta saaliin- 
himostaan. Kun hänen ensimmäinen puolisonsa oli kuollut 
raskaudentilassa ollessaan, 
avautti hän puolisonsa ruu- 
miin ja otti todistuksen läsnä- 
olevilta, että lapsi vielä eli. 
Tietenkin kuoli se heti sen 
jälkeen, mutta lyhyt hetki- 
nen, jonka sen elämänlanka 
oli kestänyt, oli kyllin riit- 
tävä, jotta kuolleen äidin pe- 
rintö menisi lapselle ja hä- 
neltä jälkeen jääneelle isälle. 
— Monta kertaa pakotti Bo 
Joninpoika köyhän miehen Bo Joninpoika Gripin vaakuna. 

korvauksetta luopumaan tilastaan. Rukoukset ja vas- 
taanhangottelut vaiensi hän  vankitorniuhkauksilla. Ja 
tämä mies oli Ruotsin valtakunnan drotsi, 
s. 0. oikeuden korkein valvoja! Muutaman ritarin, jota hän 
ahdisti, hän tappoi itse pääalttarin edessä nykyisessä Ritari- 
holman kirkossa Tukholmassa ja otti kaikki hänen tiluk- 
sensa. — Monet muut korkeat herrat seurasivat hänen esi- 
merkkiään, niin pitkälle kuin heidän valtansa riitti. Aika 
oli sellainen, josta voitiin käyttää vanhaa ruotsalaista sanan- 
partta: »Nyt on laki keihäänvarren päässä», eikä syyttä 
sanottukaan Ruotsin valtakuntaa ryöväripesäksi. 

Bo Joninpoika hallitsi sangen itsenäisesti Suomessakin. 
Niinpä hän Suomen korkeimpana hallitusmiehenä julisti 
sodan Danzigia vastaan ja pakotti sen siten sovintoon. 
Muillekin naapureille hän osotti, että hän tiesi, mitä tahtoi, 
ja että hänellä oli voimaa ajaa tahtonsa perille. Merkillisin 
hänen toimistaan täällä oli kuitenkin Turun ja Upsalan 
piispojen lohijokirajan määrääminen. Kuningas oli jo mää- 
rännyt Kemin ja Iin lohirikkaat pitäjät Upsalan arkki- 
hiippakuntaan kuuluviksi, mutta Bo Joninpoika Grip 
kumosi tämän määräyksen ja vahvisti ne Turun piispan 
alueiksi, joina ne monien yhtäpitävien todistuksien mukaan 
olivat jo kauan aikaa olleet. Tämä raja, joka nähtävästi 
kulki Kaakamajokea pitkin, jäi sitten sadoiksi vuosiksi 
voimaan hiippakuntarajana ja myöhemmin myös Pohjanmaan 
ja Länsipohjan, Suomen ja Ruotsin välisenä rajana. 

Kun Bo Joninpoika kuoli, piti kuningas varansa ja 
koetti anastaa hänen tiluksensa. Mutta silloin hän sai 
vastaansa muut ylimykset. Samalla tavoin kuin he kerran 
olivat kutsuneet Albrektin Maunu Eerikinpoikaa vastaan, 
pyysivät he nyt Margareetalta, Tanskan ja Norjan 
hallitsijattarelta, apua Ruotsi-Suomen kuningasta vastaan. 
Hän oli Valdemar Atterdagin tytär ja oli hänet kuusivuotiaana 
kihlattu ja kymmenvuotiaana naitettu silloin 24-vuotiaalle 
Ruotsin ja Norjan Haakonille. Kolme vuotta myöhemmin 
häiden jälkeen muutti »nuori rouva» Norjaan, jossa hän 
sai erinomaisen hovirouvan Pyhän Birgitan tyttärestä Märta 
Ulvintyttärestä.. Tämä kasvatti nuoren kuningattaren yh- 

dessä omien lastensa kanssa — ja kerrotaan, että Margareeta 
ja hänen kasvattisisarensa Ingegärd tämän tästä joutuivat 
maistamaan samaa vitsaa. Yhteenkuuluvaisuuden tunteet 
molempien lasten välillä, jotka tunteet järkevä Märta rouva 
osasi näin herättää, tunkivat vähitellen myös syvemmälle ja 
saivat aikaan heissä sydämellisen, hartaan kiintymyksen, 
joka kesti läpi koko elämän.) 

Margareeta osottautui pian niin kelvolliseksi ja tuli niin 
arvossapidetyksi, että hänet isänsä ja puolisonsa kuoltua — 
vaikka olikin nainen — valittiin hallitsemaan näiden 
valtakuntia. 

Nyt tuli ruotsalaisten herrain tarjous kolmanteen kruu- 
nuun. Aina siitä lähtien kuin Albrekt oli alkanut laajentaa 
valtaansa, oli Margareeta odottanut tätä ja oli heti valmis, 
kun he olivat tunnustaneet hänet »Ruotsin täysivaltaiseksi 
rouvaksi ja oikeaksi isännäksi». Albrekt kohtasi hänet 
lähellä Falköpingiä saksalaisine joukkoineen. Jos voi 
uskoa tarinaa, olisi Albrekt pitänyt melkein arvolleen sopi- 
mattomana taistella »kuningas housuttoman» kanssa, kuten 
hän nimitti Margareetaa. Hänen kerrotaan lähettäneen 
kuningattarelle kyynärän pituisen kovasimen sellaisin terveh- 
dyksin, että tämän pitäisi terottaa neulaansa ja saksiansa — 
sen sijaan että piti hallitusta käsissään. Kuinka nyt olikaan 
tämän asian, niin varmaa on, että saksalaiset tulivat perin 
pohjin voitetuiksi ja Albrekt itse joutui vangiksi 1389. Valta- 
kunnan saksalaistumisvaara oli torjuttu. 

Margareetan sanotaan nyt puolestaan kostaneen sen pil- 
kan, jonka alaiseksi hän oli joutunut: puettaneen Albrektin 
narrinkaapuun, joka oli 15 kyynärää laaja, ja koristaneen 
hänen päänsä päähineellä, jossa oli 19 kyynärän pituinen 
laahustin. Ja muistuttamaan siitä, että Albrekt oli kerran 
pyytänyt Margareetaa puolisokseen, pani Margareeta hänet 
vuoteeseensa makaamaan — käsistä ja jaloista sidottuna. 


1) Tämä Ingegärd toimi myöhemmin Vadstenan luos- 
tarin abbedissana. Erottamisensa jälkeen, joka tapahtui vuonna 
1403 siveysrikoksen vuoksi, hän palasi jälleen luostariin ta- 
valliseksi-sisareksi ja kuoli nunnana vuonna 1412. 

Albrekt Meklenburgilaisen ja hänen puolisonsa haulamuistomerkki Mek- 
lenburgin Doberanissa. 

Kului monta vuotta, ennen kuin Margareeta sai valtaansa 
Ruotsin pääkaupungin, jossa saksalaiset kaupunkilaiset teki- 
vät itsepäistä vastarintaa. 

Albrektin ystävät — Meklenburgin ruhtinaita ja kau- 
kunkeja — olivat myöskin päättäneet, etteivät he jättäisi 
hänen entisiä kiittämättömiä alamaisiaan rauhaan, niin 
kauan kuin hän olisi vankina. He varustivat muutamia kaap- 
parilaivoja, joilla avustivat Tukholmassa olevia maanmiehiään 
tuomalla heille elintarpeita, koettivat vapauttaa Albrektin 
vankeudesta, hävittivät rannikoita tulella ja miekalla ja har- 
jottivat pelottavaa merirosvousta. Laivaväki oli niissä kuu- 
luisia vitaliveljeksiä, joita liikuskeli Suomenkin vesillä, 
»Jumalan ystäviä ja koko maailman vihollisia». Laivoillaan he 
kulkivat läpi Suomenkin saariston saalista etsien, hävittäen 
ja levittäen kauhua. Monissa paikoissa saaristossa heillä oli 
suojaisia lymypaikkoja, joista käsin he harjottivat tuottavaa 
ammattiaan. Näyttääpä Turkukin olleen yhteen aikaan hei- 
dän hallussaan. Monet niistä lukuisista Ryöväri nimisistä saa- 
rista, joita vielä tänäkin päivänä on pitkin rannikkoamme, 
ovat näistä miehistä saaneet nimensä. 

Kerran oli kuitenkin merirosvoille käydä huonosti. He 
olivat varustaneet kahdeksan laivaa »mestari Hugon»nimellà 
tunnetun miehen päällikkyydellä viemään elintarpeita Tuk- 
holmaan. Mutta kun oli jo myöhäinen vuodenaika, jäätyivät 
laivat saaristoon. Puolustautuakseen ruotsalaisten odotettua 
hyökkäystä vastaan kaadatti mestari Hugo suuren määrän 
hirsiä ja rakennutti niistä korkean vallin laivan ympärille. 
Kun sitä yhtä mittaa valeltiin vedellä, se muuttui mahtavaksi 
jäävuoreksi. Ruotsalaiset huomasivat, että oli mahdotonta 
kiivetä vallin yli, mutta he rakensivat sen sijaan korkean 
tornin ampujia varten, n.s. »katin», jota pyörillä työnnet- 
tiin laivastoa kohden. Edellisenä yönä mestari Hugo oli kui- 
tenkin sahauttanut jään kaikessa salaisuudessa vallin ulko- 
puolelta. Mutta mitään; jälkeä ei ollut jäänyt näkyviin hänen 
yöllisistä hommistaan, sillä sahauksen jälkeen pakasti vähän 
ja yöllä satoi lunta. 

Kun nyt ruotsalaiset pääsivät »katillaan» vallin läheisyy- 


teen, kuului äkkiä rysähdys — ja silmänräpäyksessä »katti» 

miehineen kaikkineen meni pohjaan saksalaisten riemuiten 
huutaessa uppoavalle »katille»: »kiss, kiss!» Sen kerran perästä 
he saivat olla rauhassa — ja jäiden lähdettyä mestari Hugo 
voi auttaa Tukholmaa. 

Vasta vuonna 1395 luovutettiin Tukholma Margareetalle, 
kun hän vapautti vankeudesta Albrektin. Muutamia vuosia 
myöhemmin lakkasivat myöskin saksalaisten merirosvojen 
hävitykset. Syksyllä 1398 Turku joutui Margareetan miesten 
käsiin, ja seuraavana vuotena voitiin vapaasti purjehtia Suo- 
meen, joten siitä lähtien alkoi unionin aika meidän his- 
toriassamme. 


Margareeta ja Eerik Pommerilainen. 


ULI toiset ajat Ruotsin ylimyksille, kun Margareeta otti 

ohjakset käsiinsä. Huomasi heti, että hàn oli viisaan ja 

voimakkaan Valdemar Atterdagin tytär. Isän kerro- 
taankin sanoneen, että luonto oli erehtynyt tehdessään hä- 
nestä tytön, ja että hänen olisi pitänyt syntyä mieheksi. Val- 
lanhimoiset ylimykset hän nujersi pakottamalla heidät 
Nyköpingin valtiopäivillä 1396 suostumaan luovutta- 
maan takaisin kruunulle ne kruununtilat, jotka he Albrektin 
aikana olivat hankkineet itselleen, ja hävittämään varus- 
tukset, joita he tänä rauhattomana aikana olivat raken- 
taneet. Kruunun voitto tästä reduktsionista, s. o. 
kruununtilojen palauttamisesta, nousi yksin Uplannissa 
1200 tilaan. Suomessa tämä reduktsioni pantiin toimeen 
vv. 1404, 1405 ja 1407. Niinpä tuomittiin esim. v. 1405 
Inkoon, Lohjan ja Karjan pitäjissä yli 40 markkamaata 
ja Sauvossa viidettäkymmentä tilaa kruunulle. 

Raskain sydämin olivat Ruotsin ylimykset hakeneet 
apua Albrektia vastaan Margareetalta, sillä hänen esiinty- 
misestään Tanskassa oli riittävästi voitu huomata, ettei 
hän milloinkaan tyytyisi siihen kuningasvallan varjoon, 
jolla Albrektia oli tyydytetty. Mutta he eivät kylläkään 

olleet milloinkaan aavistaneet, nämä herrat, että heidän 
olisi suostuttava näin koviin ehtoihin. 

Margareetan reduktsionista vahvistui ainakin kuninkaan 
valta,ja maassa vallinnut hirmuinen mielivalta ja laittomuus 
loppui. Mutta eipä ollutkaan enää ketään Bo Joninpoikaa. 
Moni talonpoika, jonka hän tai joku muu saaliinhimoinen 
ylimys oli pakot- 
tanut luopumaan 
talostaan ja man- 
nustaan, sai nyt 
takaisin tilansa. 

Margareeta oli 
saanut aikaan ko- 
mean valtayhty- 
män. Kolme val- 
takuntaa, jotka 
kukin erikseen 
olivat heikkoja, 
voivat  yhdisty- 
nein voimin sel- 
vitä vaaralli- 
sista kilpailijois- 
taan. Ne voivat 
esim. murtaa 
Hansan kauppa- 
vallan pohjolassa. | 
Ja vielä enem- Ruotsalainen ritari. 
män siunausta 
tuottavaksi. uskottiin unionin tulevan sen kautta, että se 
voisi luoda rauhan pohjolaan ja tehdä lopun voimia kulut- 
tavasta taistelusta skandinaavisten kansojen välillä. 

Valtavan alueen muodostikin tämä pohjoismainen yhteis- 
valtio, muodostipa se suorastaan Euroopan suurimman 
valtakunnan. Silloinen Saksa oli vain puolet siitä. Ranska 
ja Englanti olivat pienempiä. Mutta valtakunnan suuruu- 
dessa piili myös sen heikkous Ainoana yhdistävänä voimana 
oli hallitsijan henkilö. Ainoastaan siellä, missä hän sattu- 
malta oli läsnä, voi hallitusvalta esiintyä aslaankuuluvalla 

voimalla, vain siellä voitiin epäkohtia poistaa ja voutien 
hallintoa tarkastaa. 

Hallitsijalle oli mahdotonta riittävän usein käydä laajan 
valtakuntansa eri osissa. Sen ajan liikenneolot tekivät sen 
mahdottomaksi. Laajat metsät ja erämaat erottivat yhä 
toisistaan seutuja, ja oikeita maanteitä tuskin oli olemassa. 
Tiet, joita oli, olivat lumen sulaessa ja syystulvien aikaan 
suureksi osaksi käyttökelvottomia. Paraat kulkuvälineet 
olivat järvet ja joet, mutta nekin olivat suuren osan vuotta 
kuljettaviksi sopimattomia. 

Kun nyt tällainen vaeltava hallitustapa oli käytännölli- 
sesti mahdoton, ei ollut muuta keinoa kuin etsiä paras mah- 
dollinen kiinteä kohta hallitusvallan käytölle. Siksi tuli 
Tanska. Tämä valtio oli tuohon aikaan rikkain Pohjois- 
maista. Sen asukasluku oli yhtä suuri kuin Ruotsi-Suomen ja 
Norjan yhteensä, ja tämä asukasmäärä oli keskittynyt pienelle 
alueelle. Ulkopolitiikkaa oli helpompi hoitaa täältä, Tanska 
kun oli lähinnä Keski-Eurooppaa. Oli siis luonnollista, että 
kuningas oleskelisi etupäässä Tanskassa. Mutta sitä enem- 
män lapsipuolen tavoin hoidetuiksi tulivat tämän vuoksi 
molemmat toiset valtakunnat. 

Täten tuli Margareetan valtiotaidon tehtäväksi luoda 
voimakas kuningasvalta, joka nojaisi Tanskaan. Ruotsi-Suo- 
men vastustusvoimaa hän heikensi nujertamalla ensin ylimyk- 
set reduktsionila ja sitten työntämällä heidät syrjään 
kaikista tärkeimmistä virkapaikoista. Hän asetti tanska- 
laisia 'aatelismiehià voudeiksi ja tärkeimpien Ruotsin ja 
Suomen linnojen päälliköiksi; mutta ei milloinkaan ruot- 
salainen tai suomalainen saanut mitään sellaista tuloa tuot- 
tavaa ja haluttua paikkaa Tanskassa. Vain kaikkein kaukai- 
simmissa, vähiten merkitsevissä ja vähiten tuloa tuottavissa 
paikoissa olivat maassa syntyneet lääninsaajat enemmistönä. 

Ruotsissa alkoi aikaa myöten herätä tyytymättömyyttä 
Tanskan yliherruutta kohtaan unionissa, mutta sitä ei kui- 
tenkaan ilmennyt vielä paljonkaan Margareetan eläessä, 
sillä hän oli kelpo hallitsija ja hyvä ihminen, joka herätti 
kunnioitusta.  »Myöhään syntyy toista sellaista naista», 
sanotaan hänestä vanhassa kronikassa. Ja rahvas tunsi 

hänen aikanaan melkein yksinomaan vain ne oivalliset vaiku- 
tukset, joita johtui hänen tavastaan pitää lujilla ylimyksiä. 
Vadstenan luostarin päiväkirjan sanat, että hän voli tahtonut 
auttaa kaikkia ja itsekutakin samanlaiseen oikeuteen ja lain- 
alaisuuteen, vahvistaa oikeudenmukaisuutta ja sortaa kaikkea 
vääryyttä, mistä Jumala häntä palkitkoon», säilyttävät 
kauneimman muiston hänestä pohjolassa. Hän ymmärsi 
hankkia toisenkin vastapainon herrojen tyytymättömyyttä 
vastaan asettumalla hyviin suhteisiin kirkon kanssa. Se oli 
tärkeimpiä kulmakiviä hänen politiikassaan. Hänen ante- 
liaisuutensa kirkolle ja luostareille oli suurenmoinen. Run- 
sain käsin hän jakeli niille tiluksia, joita hän oli aatelilta 
riistänyt. Mutta kirkon valta olikin rahvaan keskuudessa 
niin suuri, että sen suosiosta tuskin voi maksaa liikaa. Että 
tämän hengelliselle säädylle osotetun anteliaisuuden takana 
oli myöskin todellista ajan hengen mukaista hurskautta, ei mi- 
tenkään ole kiellettävissä. Kerran Vadstenan luostarissa käy- 
dessään kuningatar kirjotutti itsensä luostarisisareksi ja 
suuteli nöyrästi kaikkia sisaria ja veljiä kädelle. 
Turvatakseen tulevaisuudessa toimenpiteensä Margareeta 
sai aikaan, että hänen sisarensa tyttärenpoika E erik P o m- 
merilainen valittiin hänen seuraajakseen kaikkiin kol- 
meen valtakuntaan. Kun Eerik vuonna 1397 oli kruunattava, 
kutsui Margareeta kaikki kolmen valtakunnan ylimykset 
kokoukseen WKalmariin. Täällä kruunattiin Eerik kaikkien 
pohjoismaisten valtakuntien kuninkaaksi yhdellä kertaa 
sekä laadittiin muodollinen unionisopimus eli akti, johon 
sisältyivät tarkemmat määräykset kolmen valtakunnan 
sisäisistä suhteista tulevaisuudessa. Se sisälsi, että nämä 
kolme valtakuntaa olivat kaikkina aikoina olevat yhdis- 
tettyjä yhteisen kuninkaan vallanalaisuuteen. Uusi kuningas 
oli valittava yhteisesti, ja siksi oli otettava joku edellisen 
kuninkaan pojista, jos niitä oli olemassa. Suhteissa vierai- 
siin valtoihin esiintyisivat nämä kolme valtakuntaa kuin yksi 
valtakunta ja auttaisivat toisiaan sodassa, mutta jokaista 
erikseen oli sisäisesti hallittava omien lakien ja oikeuden 
mukaan. Tämän sopimuksen perusteella on Margareetan 
unioni saanut Kalmarin unionin nimen, vaikka vää- 

rin, koska se ei milloinkaan saanut lainvoimaa. Margareeta 
jätti nim. unionisopimuksen lepäämään saattamatta sitä kos- 
kaan voimaan lain määräämässä järjestyksessä. Se sisälsi näet 
kohtia, jotka — sen mukaan kuin me tunnemme muuten 
` hänen politiikkaansa — eivät ole voineet miellyttää häntä. 
Varmaankin hän on toivonut saavansa näin yhdistämänsä 
pohjolan muutetuksi perinnölliseksi valtakunnaksi, mutta 
ylimykset eivät ole tahtoneet mennä pitemmäile kuin siihen, 
että myöntyivät rajottamaan vaalioikeutensa edellisen kunin- 
kaan poikiin. Toinen määräys, joka ei ole voinut miellyttää 
kuningatarta, oli se, että jokaiselle valtakunnalle oli jäävä 
oikeus säilyttää oma lainsäädäntönsä. Siinähän piili yritys 
estää häntä hallitsemasta Ruotsin valtakuntaa tanskalaisten 
voutien ja käskynhaltijoitten avulla, sillä Ruotsin valta- 
kunnan maanlaki sisälsi nimenomaan. että kuninkaan tuli 
hallita maata kotimaisten miesten avulla. Näissä olosuh- 
teissa on Margareeta pitänyt parempana jättää unioni vaille 
oikeudellista pohjaa kuin saada se vahvistetuksi sellaisessa 
muodossa, joka olisi rajottanut hänen toimintavapauttansa. 


x 


Historiankirjottajat ovat eri tavoin arvostelleet niitä 
ajatuksia ja suunnitelmia, jotka johtivat kuningatar Marga- 
reetaa hänen yhteenliittämispyrkimyksissään. Skandinaa- 
visen liikkeen innokkaat ihailijat 1800-luvun puolivälissä 
näkivät kuningatar Margareetan unionin ihanteellisessa valais- 
tuksessa ja pyrkivät parhaan kykynsä mukaan löytämään 
siitä miespolvia kytenyttä ajatusta lähentää toisiinsa pohjolan 
kolme veljeskansaa: Tanskan, Norjan ja Ruotsin kansat. 
Tällä pohjalla olisi muka sitten Margareeta, suuripiirteisten 
näköalojen johtamana, perustanut vallan, joka olisi perus- 
tunut sisäiseen yhdenvertaisuuteen, ja kaikkien hänen 
pyrkimystensä päämääränä olisi ollut pohjolan kansain 
yhteinen hyvinvointi. 

Tämän kauniin ihannekuvan on armottomasti särkenyt 
terävä tanskalainen kriitikko Kristian Erslev. Hä- 
nen lähdetutkimuksensa ovat johtaneet sellaiseen tulokseen, 
että ruotsalaiset etsivät Margareetan apua pelkästä pakosta 

sekä että viimeksimainitun politiikan varsinaisena tarkotuk- 
sena oli lujan kuningasvallan luominen Tanskan ollessa 
yliherrana unionissa. 

Toiset historioitsijat koettavat kulkea keskitietä näiden 
eri käsitysten välillä ja nähdä Margareetan elämäntyössä 
pyrkimystä — joskaan ei täysin tietoista — korkeampaan 
päämäärään, nim. pohjolan kansain yhteensulattamiseen ja 
sen kautta niiden vahvistamiseen vapautuakseen saksa- 
laisten vaikutusvallasta. Tätä eivät vastusta ainakaan tosi- 
asialliset olosuhteet eikä hänen persoonallisuutensa, jossa 
kieltämättä on tavallista huomattavampi suuripiirteisyyden 
leima. Sellaisen käsityksen on kuitenkin tunnettu ruotsa- 
lainen historioitsija Geijer jyrkästi kieltänyt luonnehties- 
saan unionia kuuluisaksi tulleella lauseella: »tapahtuma, 
joka näyttää ajatukselta». 


* * 
* 


Joskin tyytymättömyys tanskalaisia kohtaan jäi vielä 
Margareetan eläessä tulematta näkyville Ruotsissa, heräsi se 
hänen seuraajansa, Eerik Pommerilaisen, aikana. Tämä tarvitsi 
paljon rahaa niihin sotiin, joita hän kävi Slesvigin ja Holstei- 
nin saksalaisia ruhtinaita vastaan, ja kiskoi sen vuoksi ras- 
kaita veroja myös Ruotsista. Hän asetti Ruotsin linnoihin 
ulkomaalaisia vouteja, jotka monella tapaa polkivat kansan 
ikivanhaa oikeutta. lI&uuluisaksi kansansortajana on tullut 
varsinkin Taalainmaan vouti Jösse Eerikinpoika. 

Suomessa ei sen sijaan näytä ilmenneen erikoista tyyty- 
mättömyyttä. Täällä tunnettiin lujan kuninkuuden parhaat 
puolet. Eerik Pommerilainen osotti myös erikoisessa mää- 
rässä huomiota Suomelle ja pani täällä toimeen useita hyö- 
dyllisiä uudistuksia. Vielä Margareetan eläessä hän kävi 
kahdesti Suomessa, ensi kerran v. 1403, jolloin hän m. m. 
antoi Viipurille täydet kaupungin oikeudet, sekä toisen ker- 
ran v. 1407, jolla käynnillään hän Turussa korotti rälssi- 
säätyyn useita Suomen miehiä. Hän yritti myös järjestää 
Suomen veronmaksut kokonaan rahakannalle, mutta se ei 
onnistunut rahan harvinaisuuden ja kalleuden takia. Hyö- 


Ne 

Viipurin privilegikirja 19. 8. 1403. 


Se kuuluu suomennettuna: ; 

»Me Eerik, Jumalan armosta Ruotsin, Tanskan, Norjan, Wendein 
ja Gööttein kuningas sekä Pommerin herttua, teemme tiettäväksi tällä 
meidän avoimella kirjeellämme kaikille, niin niille, jotka nyt ovat, kuin 
niille, jotka tämän jälkeen tulevat, että me olemme suoneet ja antaneet 
porvareillemme, jotka asuvat ja elävät meidän kauppapaikassamme Vii- 
purissa, kaupungin oikeudet sen mukaan kuin Upsalan kaupungin kirja 
näyttää. Sen tähden kiellämme me kaikkia voutejamme ja virkamie- 
hiämme ja kaikkia muita, keitä sitten ovatkin, millään tavalla heitä 
estämästä, jos tahtovat nauttia suosiotamme ja kostoamme karttaa. 
Edelläsanotun vakuudeksi olemme katsoneet hyväksi kiinnittää sinet- 
timme tähän kirjaan. Annettu linnassamme Viipurissa sunnuntaina 
elokuun 19. p:nà 1403.» 

, dyllisempáà oli maaoikeuden,perustaminen Turkuun, minkä 
oikeuden piti antaa n.s. kuninkaantuomioita, sekä Suomen 
jakaminen kahteen laamannikuntaan, joista tärkeistä uudis- 
tuksista jo onkin puhuttu. Edelleen hän koetti edistää 
erä- ja takamaitten ottamista viljelyksen piiriin. Kun 
Suomi tänä aikana lisäksi vielä säilyi suuremmilta ulkonai- 
silta hävityksiltä, saattaakin Yrjö Koskiseen yhtyen 
päätellä, vettä isänmaamme tila Eerik Pommerilaisen halli- 
tessa oli onnellisempi kuin moneen aikaan ennen tai jälkeen- 
päin, ja Suomen miehillä ei näy olleen erinäistä syytä purka- 
maan unionin liittoa.» Ainoastaan »verojen karttuva määrä ja 
raha-arvon aleneminen antoi perusteltua syytä valituksiin 
suomalaisten puolelta». 

Että me voimme Suomesta ja suomalaisista tällaisen 
arvostelun lausua, johtuu ilmeisestikin siitä, että Suomen 
johtavana miehenä tuolloin oli piispa Maunu II Tavast. 
Hän se varmaankin on vaikutus- ja arvovallallaan saanut 
kuninkaan suostumaan noihin moniin maatamme hyödyt- 
täviin uudistuksiin, ja hän on varmaan myös vaikuttanut 
rauhottavasti suomalaisiin. Lisäksi oli Suomi melkein koko- 
naan säästynyt saksalais-tanskalaisista sortajista. Niinpä 
Engelbrektin vapautusliikkeen alkaessa olivat täällä kaikki 
huomattavimmat linnat kotimaisten tai ruotsalaisten miesten 
käsissä; vain vähän merkitsevissä Raaseporissa ja Kastelhol- 
massa oli vierasmaalaisia isäntinä. Ja Suomen mahtavimmat 
linnanherrat, Klaus Lydekeninpoika Djekn Turussa, hänen 
veljensä Pentti Hämeenlinnassa sekä Krister Niilonpoika 
Vaasa Viipurissa, olivat selviä unioniystäviä. Varmaa on- 
kin, että Eerik Pommerilaisen hallituksella oli Suomessa laa- 
jempi kannatus ja lujempi pohja kuin missään muualla 
Ruotsin valtakunnassa. 

Kun Engelbrektin nostama kansanliike puhkesi Ruot- 
sissa, jättikin se Suomen kansan verraten kylmäksi. 

Engelbrekt ja taalalaiset. 
| iden vuotta oli Eerik hallinnut Ruotsia 


ulkomaalaisten voutien avulla. 


Nyt vihdoin oli mitta 


täysi. Ken tuolloin liikkui Taalain vuoriseuduilla, näki 
heti, että jotain tavatonta oli tekeillä. 

Väkirikkaammille seuduille on keräytynyt vuorimiehiä ja 
talonpoikia neuvotteluihin, voimakkaita ja sitkeitä miehiä, 
tottuneita hiellä ja vaivalla hankkimaan vuorista aarteita 
tai viljelemään sarkojaan. Useimmat kasvot todistavat 
kovaa hätää, kaikki pitkäaikaisia, kuluttavia huolia. »Kunin- 
gas» — kuullaan sanottavan — »mitä me olemme nähneet hä- 
nestä? Kyllä — veroja ja yhä vain veroja, niin että monen 


meistä täytyy nyt suorittaa kaksi- 
kymmentä kertaa niin paljon kuin 
vanha hyvä tapa on ollut. Ja tämä 
kaikki vain siksi, että hän aikoo 
sotaan, joka ei koske meitä täällä 
kaukana Ruotsissa = tippaakaan. 
Eikö meidän talonpoikien ole täy- 
tynyt panna veroihin kaikki, mitä 
me korjaamme, niin että tuskin 
saamme ravintoa talveksi! Ja kun 
emme kuitenkaan ole voineet antaa 
viimeistä lyhdettä, silloin on tullut 
vouti niin kuin rosvo ja ottanut 
meidän lehmämme ja vetojuh- 
tamme. Kuka tietää, eikö hän 
ole myynyt niitä paljon kalliim- 
masta, kuin mitä veromäärä on 
ollut, ja pannut voittoa omiin tas- 
kuihinsa! Kenen syy on, että me 
vuodesta vuoteen olemme olleet 
pakotettuja sekottamaan pettua 
leipään? Kenen syy on, että niin 
monen rehellisen miehen on täy- 
tynyt lähteä maaltaan ja man- 


27 — Suomen kansan aikakirjat. 1. 


Jösse Eerikinpoika rukoile- 
massa Pyhää Neilsyttä. 
Kuva Vesteräsin tuomiokir- 
kon kuorituolissa. 

nultaan?» — Ja uhkaavasti mutistaan Jösse Eeri- 
kinpojan nimi — hän on Västmanlannin ja Taalainmaan 
vouti, tanskalainen syntyjään. 

Taalalaisten onni oli, että he saivat kunnon johtajan 
Engelbrekt Engelbrektinpojasta, joka oli 
vuoristolainen Kopparbergin seuduilta varakkaasta ja ar- 
vossapidetystä, alkujaan Saksasta polveutuvasta aatelissu- 
vusta. Hänen puoleensa kääntyivät taalalaiset hädässään. 
Häntä suututti nähdessään sillä tavoin kohdeltavan ruotsa- 
laisia miehiä ja naisia ja hän otti matkustaakseen Tanskaan 
kuninkaan puheille ja hankkiakseen oikeutta heille. Pelotto- 
mana astui tämä suorasukainen vuoristolainen kolmen valta- 
kunnan hallitsijan eteen ja toi ilmi kansan hädän, kuvaten, 
miten vouti kidutti sitä ja ryösti sen puti puhtaaksi. 

»Ja, Herra», Engelbrekt jatkoi, »rahvaan valitus on totta; 
minä uskallan panna kaulani takeeksi siitä. Sallikaa Jösse 
Eerikinpojan matkustaa tänne ja pitäkää minua siihen asti 
vankitornissanne! Sallikaa meidän yhtyä oikeuden edessä ja 
hirttäkää se meistä, joka on väärässä!» 

Kuningas antoi Engelbrektille kirjeen Ruotsin valta- 
neuvoksille vietäväksi. Se sisälsi käskyn, että he tutkisivat 
asiaa, mutta tuomitsisivat kuitenkin niin, että auttaisivat 
Jösse Eerikinpoikaa. Valtaneuvoksia matkusti Taalain- 
maahan. He huomasivat, että rahvaan valitus oli oikea. 
Valtaneuvoston todistus mukanaan kiiruhti Engelbrekt taas 
Kööpenhaminaan. Mutta kuninkaasta tuntui kuunnelles- 
saan Engelbrektin kaunopuheisia kuvauksia alamaisten kär- 
simyksistä kuin hän olisi kuunnellut oman omantuntonsa 
syytöksiä, ja sitä ääntä Eerik ei tahtonut kuunnella. Hän 
vihastui ja huudahti: »Sinähän valitat yhtä mittaa! Mene 
tiehesi äläkä tule milloinkaan enää minun silmieni eteen!» 
Engelbrekt meni, mutta mutisi puoliääneen: »Kai minä vielä 
kerran tulen takaisin» 

Taalalaiset olivat saaneet vastauksen mieheltä, joka 
kaikkein ylimpänä oli velvollinen jakamaan oikeutta, Nyt 
he päättivät itse hankkia itselleen oikeutta. He läksivät 
mies talosta olalla kirves ja jousi, jolla he niin usein olivat 
kaataneet saaliinsa suurissa metsissä. He nousivat yhtenä 

miehenä ja valitsivat Engelbrektin päällikökseen, päätet- 
tyään lujasti vapauttaa Taalainmaan lisäksi myös koko 
valtakunnan vieraista sortajista. 

Sillä Jösse Eerikinpojalla oli monia vertaisiaan. Eerikin 
saksalaiset voudit olivat kotimaassaan tottuneet pitämään 
talonpoikia jonkinlaisina orjina. Nehän olivat siellä m a a- 
orjia, s. o. heidän täytyi pysyä ja viljellä maata herransa 
maatilalla, jossa olivat syntyneetkin. Tällä tavoin saivat 
herrat riittävää ja huokeaa työvoimaa. Jos maaorjat ryh- 
tyivät johonkin sellaiseen, mikä ei miellyttänyt kartanon- 
herraa, sai tämä rangaista heitä. Talonpoikain ruoskiminen 
ja heidän heittämisensä linnantorniin ei ollut harvinaista 
Saksan aateliskartanoissa. Kun saksalaiset pääsivät hallitse- 
maan Ruotsin valtakunnassa, jossa kansa nautti ikivanhaa va- 
pautta, eivät he voineet ymmärtää, miksi talonpojat olivat niin 
jäykkäniskaisia, ja arvelivat, että näillä oli aivan liian hyvä 
elämä ja olo. 

Juhannuksena 1434 taalalaiset polttivat poroksi Borga- 
näsin linnan Daljoen varrella, missä joku Jösse Eerikinpojan 
alivoudeista oli hallinnut. Kostoretki jatkui voudinlinnasta 
voudinlinnaan, jotka kaikki hävitettiin ja joiden herrat 
karkotettiin. Moni vouti, joka muinoin varustetussa lin- 
nassaan oli halveksinut köyhiä ja turvattomia talonpoikia, 
oli nyt pakotettu kerjäämään armoa heiltä henkensä piti- 
miksi. Missä taalalaisjoukko liikkuikin — Västmanlannissa, 
Uplannissa, Södermanlannissa — kaikkialla liittyi kansa 
innostuksella siihen; ja sellaisissakin seuduissa, joihin se ei 
päässyt, leimahti ilmi vapausliike, kuten Norlannissa ja 
Suomessa, joissa seuduissa nousu tapahtui innokkaan, äkki- 
pikaisen Eerik Puken johdolla. Eerik Puke oli tuol- 
loin Korsholman linnan päällikkönä Pohjanmaalla, joka 
maakunta sekä Norlanti oli hänen valtapiiriänsä. Hänen 
isänsä, Uplannin laamanni Niilo Kustaanpoika, oli ensim- 
mäinen ylimys, joka meni Engelbrektin puolelle. Poika 
seurasi isänsä esimerkkiä, vallotti useita Norrlannin linnoja 
ja liittyi miehineen Engelbrektiin. Samoihin aikoihin eräs 
hänen alipäällikköjään, Juhana Folkenpoika, purjehti poh- 
jalaisten kanssa Ahvenanmaalle ja alkoi piirittää Kastel- 

holmaa, jota muuan Otto Pogvisch puolusti. Tämä mies 
luuli olevansa hyvässäkin turvassa ja oli kerskaillen kehunut 
pitävänsä puoliaan vaikka kolminkertaista ylivoimaa vas- 
taan, mutta kun pohjalaisten nuolet alkoivat ilmassa suhista, 
hän pelästyi niin, että jätti linnan ja oli iloinen, kun pääsi 
hengissä koko jutusta. 

Muualla Suomessa ei Engelbrektin liike vielä tällöin näy 
synnyttäneen mitään vastaavaa liikettä. Olot tuntuvatkin 
täällä olleen aivan rauhalliset ja luottamus kuninkaaseen 
muuttumaton.!) Suomen varsinainen kapinaliike alkoi vasta 
vähän myöhemmin. 

Kun Engelbrekt tuli Itä-Göötanmaalle, olivat valtaneu- 
vokset kokoontuneina Vadstenaan päättämään, kenen puo- 
lelle he asettuisivat. Talonpoikaisnousun nopea levenemi- 
nen ja hämmästyttävä menestys oli saattanut heidät häm- 
mennyksen ja kauhun valtaan. Tosin heillä oli monia syitä 
ollakseen tyytymättömiä saksalaiseen kuninkaaseen, mutta se, 
että talonpojat ottaisivat käsiinsä vallan, oli ylimyksistä 
kuitenkin kaikkea muuta kuin ilahduttavaa. 

Kesken mahtavien herrojen neuvottelujen astuu Engel- 
brekt, talonpoikaispäällikkö, saliin. Voimakkailla sanoilla 
hän kehottaa heitä erottamaan kuninkaan, joka on rikko- 
nut kansalle vannomansa valat: »totuutta ja oikeutta vah- 
vistaa» ja »maata hallita kotimaisilla miehillä eikä ulko- 
maalaisilla». Valtaneuvokset kieltäytyvät. Mutta Engelbrekt 
ei kursaile. Hän tarttuu Linköpingin piispaa kauluksesta ja 
uhkaa heittää hänet ja pari hänen virkaveljeään ulos kat- 
keroituneen rahvaan käsiin. Nyt herrat tulevat sävyisiksi 
ja tekevät, mitä heidän rehellisinä miehinä olisi tullut heti 
tehdä: he kirjottavat kirjeen Eerikille sanoutuen irti uskol- 
lisuudesta ja kuuliaisuudesta. 

Engelbrekt jatkoi vapautusretkeään läpi Göötanmaan, ja 
neljässä kuukaudessa oli koko valtakunta puhdistettu. On 
olemassa tarina, ettei tämän vapaussodan aikana kukaan 
ruotsalainen menettänyt omaisuuttaan edes kanan arvosta. 


.?) Vrt., mitä sivuilla 414 ja 416 on esitetty Eerik Pommeri- 
laisen suhtautumisesta Suomeen ja suomalaisiin. 

Niin hyvä oli järjestys ollut valtavissa talonpoikaisjou- 
koissa. 


Nyt täytyi valtakunnan saada rauhanajan hallitus. 
Sillä Engelbrekt itse oli täyttänyt sen tehtävän, jonka hän 
oli ottanut suorittaakseen, nimittäin vapauttamistyön. Sel- 
laiset tärkeät kysymykset kuin hallituksen asettaminen olivat 


Taalainmaan sinetti v:lta 1435. 


olleet tavallisesti hengellisten ja aatelisten ylimysten ratkais- 
tavina herrainpäivillä. Kansan ääni, jota vanhoina 
aikoina oli niin voimakkaasti kuunneltu käräjillä, oli vaien- 
nut, sen jälkeen kuin maakunnat kasvoivat yhteen valta- 
kunnaksi. Mutta nyt oli vapaussota taas tehnyt rahvaasta 
valtiollisen tekijän, joka oli otettava huomioon. Sen vuoksi 
se vaati myös oikeutta määrätä valtakunnan hallinnosta. 
Arbogan valtakunnan kokoukseen, jossa tämä vuonna 
1435 oli ratkaistava, ei tullut ainoastaan hengellisiä 

ja maallisia rälssimiehiä, vaan myös por- 
vareita, yksi tai useampi jokaisesta kaupungista, ja 
muutamia talonpoikia jokaisesta maakunnasta. Ne 
olivat siis Ruotsi-Suomen ensimmäiset valtiopäivät, 
joihin säädyt kokoontuivat. Arbogan kokous oli suuri, 
ja sangen sotaisalta näytti pikkukaupungissa, jossa vilisi 
rälssimiesten ratsasseurueita. Rahvas sai aikaan täällä, 
että Engelbrekt toistaiseksi vielä hallitsi Ruotsin valta- 
kuntaa valtakunnan päämiehenä. 

Eerik kuninkaan miehet toimivat tällä välin kaikin voi- 
min sovittaakseen hänen välinsä Ruotsin herroihin, mikä 
lopulta onnistuikin. Hän tuli Tukholmaan, ja valtaneuvosto 
tunnusti hänet jälleen kuninkaaksi. Nyt hän lupasi puoles- 
taan hallita maata kotimaisten miesten avulla. Mutta tuskin 
hän oli saanut vallan käsiinsä, kun hän katsoi sopivaksi 
rikkoa lupauksensa ja asettaa muukalaisia voudeiksi. Niinpä 
erotti hän Tukholman linnan voudin, kelpo miehen Hannu 
Kröpelinin, ainoan Eerikin voudeista, jota oli kunnioi- 
tettu, ja määräsi erään tanskalaisen hänen seuraajakseen. 
Kröpelin sai sentään korvaukseksi Turun linnan päällikkyy- 
den. Kun valtaneuvosto uskalsi muistuttaa kuningasta 
tämän äsken vannomasta valasta, vastasi hän vihaisesti: 
»Minä en ole aikonut tulla teidän 'kyllà'-herraksb. Ja Stege- 
borgin linnan päälliköksi Itä-Göötanmaahan hän nimitti 
erään merirosvon, varkaan ja kunniattoman naisten häpäi- 
sijän. 


Uudistettuaan näin maan hallinnon ryösti Eerik koti- 
matkalla Ruotsin saaristoa. Se jäi hänen viimeiseksi mer- 
kitsevämmäksi toiminnakseen Ruotsin kuninkaana. Sillä 
nyt loppui jälleen rahvaan kärsivällisyys ja uusilla Arbogan 
valtiopäivillä v. 1436 peruutti Ruotsin kansa hänelle lupaa- 
mansa uskollisuuden ja kuuliaisuuden. Herrain, jotka kadeh- 
tivat kansanjohtaja Engelbrektiä, onnistui saada hallitus 
järjestetyksi niin, että Engelbrektin täytyi jakaa valta 
rikkaan ja ylhäisen aatelisen, nuoren Kaarle Knuutin- 
poika Bonden kanssa. 

Eerik kuningas karkotettiin myöskin Tanskan ja Norjan 

valtaistuimilta pian. Hän asettui Gotlantiin, eli meri- 
rosvouksesta ja aiheutti paljon vahinkoa entisille alamai- 
silleen. Lopulti nämä kuitenkin karkottivat hänet tästä 
rosvopesästä. 


* 


Engelbrektin huolet Ruotsin valtakunnasta kuluttivat 
hänen voimansa. Hän oli sairas ja heikko, kun hän Örebron 
linnaan sai kutsun saapua Tukholmaan neuvottelemaan 
valtaneuvoston Kanssa. Mutta ei mikään saanut häntä pidät- 
tää. Vaimonsa ja muutamien palvelijoidensa :seurassa hän 
aikoi kulkea yli Hjälmarin, ohi Göksholman. Tämän linnan 
isäntä, valtaneuvos Pentti Steninpoika Yö ja Päivä (Natt 
och Dag), oli ollut riidoissa Engelbrektin kanssa, mutta oli 
käynyt tapaamassa häntä juuri ennen matkaa sekä luvan- 
nut hänelle rauhaa ja turvallisuutta. Siihen Engelbrekt 
luotti. 

Illalla: hän saapui erääseen saareen, joka kuului Göks- 
holmaan. Tänne hän päätti yöpyä ja teetätti palvelijoil- 
lansa nuotion. Mutta tuskin matkamiehet olivat istuutu- 
neet sen ääreen, kun linnasta saapui linnanherra poikansa 
Maunun kanssa soutaen. Kun Engelbrekt näki veneen 
lähestyvän, ilostui hän ja sanoi: »Nyt saatte nähdä, että 
Pentti herra tahtoo osottaa minulle ystävyyttä ja kutsua 
minut luokseen linnaan. Kuitenkaan en sairauteni takia 
voi mennä hänen luokseen.» Mutta veneestä hyökkäsikin 
kirves iskuun nostettuna Maunu Pentinpoika kohti Engel- 
brektiä, joka nojasi kainalosauvaan, ja huusi: »Enkö minä 
milloinkaan pääse sinusta rauhaan Ruotsinmaassa?» Engel- 
brekt vastasi: »Isási ja minä olemme luvanneet rauhaa ja 
turvallisuutta toisillemme. Toivon, että hän on siitä sinulle 
kertonut.» Mutta tämä ei tahtonut kuulla mitään rauhasta 
eikä sovinnosta, vaan iski aseetonta miestä kirveellään. 
Ensimmäinen isku, jota Engelbrekt koetti väistää sauval- 
laan, osui käteen. Ja kun Engelbrekt sitten koetti paeta, 
seurasi murhamies häntä ja tappoi hänet. Tämä tapahtui 
v. 1436. 

Murhaaja vei Engelbrektin puolison ja palvelijat van- 
keina Góksholmaan. Kun ympäristön talonpojat saivat 
kuulla murhatyöstä, joka oli tapahtunut myöhäisenä kevät- 
iltana Hjälmarin saaressa, sousivat he sinne ja veivät itkien 
rakastetun päällikön ruumiin kirkkoonsa haudattavaksi. 
Epätoivoisessa raivossaan talonpoikaisjoukko hyökkäsi Göks- 
holman linnaan, mutta ei voinut mitään sen lujalle tornille. 
Vain talon puurakennukset saatiin syttymään tuleen. 

Kuinka vähän vallanpitäjät enää kunnioittivat rahvaan 
mielipidettä, sitten kuin tämän päällikkö oli poissa, nä- 
kyy siitä, että Kaarle Knuutinpoika katsoi voivansa antaa 
suojeluskirjeen koko valtakuntaa varten vapaussankarin 
murhaajalle. Ei kukaan saanut hätyyttää tai edes moit- 
tia Maunu  Pentinpoikaa  Engelbrektin murhasta. Sel- 
västikin ajatteli Kaarle Knuutinpoika voittavansa tällä 
mahtavan Yö ja Päivä suvun puolellensa — mikä ei kui- 
tenkaan onnistunut. Liian pitkälle kai kuitenkin menisimme, 
jos tästä käyttäytymisestä päättelisimme hänen olleen mu- 
kana salajuonessa murhaajan kanssa, vieläpä käyttäneen 
häntä välikappaleena selviytyäkseen kiusallisesta kilpailijas- 
taan. Murhaaja ei muuten uskaltanut luottaa Kaarle Knuu- 
tinpojan suojeluskirjeeseen, vaan läksi merille, pysyttelihen 
Itämeren saaristossa ja antautui sitten samaan siistiin toi- 
meen kuin hänen erotettu kuninkaansakin. 


Davidin kapina. 


taisteluun pelastuivat — aatelittomat säädyt ainiaaksi 

maaorjuuden uhkaavasta vaarasta. Tanskassa 
sortui kyllä Själlannin, Laalannin, Falsterin ja Möenin 
rahvas näihin aikoihin siihen, mutta Engelbrektin ansiosta ovat 
Ruotsin ja Suomen kansat niitä harvoja, joitten rahvas ei 
koskaan ole ollut kenenkään orjana. 

Engelbrektin vapausliikkeeseen liittyy läheisesti se ajal- 
lisesti muutamaa vuotta myöhempi, puhtaasti suomalainen 


() tai OTTAMALLA Engelbrektin johtamaan vapaus- 

kansankapina, joka  historiassamme tunnetaan Davidin 
kapinan nimellä. Siitä on säilynyt vain perin niukalti tietoja. 
Juusten sanoo piispainkronikassaan, että piispa Maunu 
Tavast »neuvoillaan ja kehotuksillaan asetti Satakunnassa 
syttyneet kapinaliikkeet, jotka olivat sangen vaaralliset.» 
Ja Turun tuomiokirkon mustassakirjassa luemme seuraavan 
merkillisen asiakirjan siitä: 

»Kaikille, jotka tämän kirjeen kuulevat luettavan, tun- 
nustamme ja tiedoksi annamme me Ylä-Satakunnan koko 
rahvas, jotka asumme Pirkkalan. Kangasalan, Lempäälän, 
Kyrön ja Sastamalan pitäjissä, ylisessä ja alisessa, että 
olemme suuresta tyhmyydestä pahoin rikkoneet herras- 
väkeämme, Ruotsin valtakuntaamme ja valtaneuvostoa sekä 


Eerik Pommerilaisen Turun äyriiyisiä. 


päämiestämme vastaan, seuratessamme tuota heittiötä hur- 
jimusta Davidia ja hänen veljeänsä ja muita hänen joukos- 
tansa heidän konnuudessaan ja turmiossaan, jota he juonit- 
telivat, niin että olimme rikkoneet henkemme ja tavaramme, 
sekä maat että irtaimet, valtakunnan lain mukaan. Sem- 
moisen ikuisen turmion ja tyhmyyden ovat kuitenkin kun- 
niallinen herra ja korkeasukuiset miehet Ruotsin valta- 
neuvosto meille Jumalan tähden ja hyväin miesten rukous- 
ten vuoksi armoksi kääntäneet sillä tavoin kuin tähän on 
kirjotettu: että meidän tulee oikealla uskollisuudella herras- 
väellemme ja valtaneuvostolle ja päämiehellemme, joka 
Turun linnaa hallussaan pitää, ja hänen virkamiehelleen, 
kenet hän puolestansa siihen käskee, tottelevaisia ja kuuliai- 
sia olla ja uskollisesti suorittaa kaikki, mitä olemme kunin- 
kaallemme ja herrasväellemme oikeasti velvolliset eikä koskaan 
ryhtyä herrasväkeämme, valtakuntaamme ja päämiestämme 
vastaan. Jos niin tapahtuisi, jonka Jumala estäköön, että 

me tai joku meistä sitä vastaan rikkoisimme semmoisella 
tai jollakulla muunlaisella kavaltamisella herrasväkeämme ja 
valtakuntaamme vastaan, niin velvotamme kaikki itsemme 
siihen, että tämä asiamme, joka niin armollisesti on annettu 
anteeksi kuin edellä on kirjotettu, on kaikkineen oleva jäl- 
leen auki niin kuin sen vasta silloin olisimme tehneet, ja se 
silloin oikein oikaistava sen mukaan, kuinka lakikirja sanoo 
ilman armoa. Ja siitä että edellämainitut säännökset ovat 
vastaansanomatta niin pidettävät kuin edellä on kirjotettu, 
olemme me pyytäneet takaamaan puolestamme 12 miestä 
kustakin pitäjästä, jotka tässä luetellaan (nimet seuraavat). . 
Me kaikki edellämainitut 12 miestä kustakin pitäjästä tun- 
nustamme kädellä ja suulla luvanneemme rauhamme ja 
kristillisen uskomme kautta päämiehellemme Hannu Kröpe- 
linille useiden hyvien miesten läsnäollessa, joita ei tässä nyt 
nimitetä, herrasväen ja valtakunnan puolesta, kaikki edellä- 
mainitut pykälät pitää ilman vääristelyä tulevaisena aikana. 
Suuremmaksi vakuudeksi, paremmaksi ja korkeammaksi 
pitämiseksi painamme maakuntamme sinetin tämän kirjeen 
selkään, joka on kirjotettu ja annettu vuonna jälkeen Jumalan - 
syntymän 1439 Lempäälän pitäjässä Kuokkalan kylässä 
perjantaina jälkeen loppiaisen (12. p. tammikuuta) ja sine- 
töity seuraavana Pyhän Henrikin aattona (18. p. tammi- 
kuuta), Ylistarossa Kokemäen pitäjässä, koska sinettimme 
ei ennen ollut saapuvilla.» 

Toisista lähteistä saamme tietää, että samoihin aikoihin 
oli kapinakuohuntaa myöskin Hämeessä sekä Karjalassa. 
Viimeksimainitussa maakunnassa näyttää johtajana olleen 
muudan Filippus niminen mies. Häntä Viipurin linnan- 
päällikkö Krister Niilonpoika Vaasa nimittää roistoksi, joka 
oli hänelle tuottanut monenlaista vahinkoa, »jotka vahingot 
ovat lukemattomia ja joita kävisi liian pitkäksi luetella.» 
Kaarle Knuutinpoika Bonde taas, joka näihin aikoihin oli 
valtionhoitajana, kirjotti Tallinnaan samasta miehestä saa- 
neensa kuulla, että Krister herran sotamiehet olivat siellä 
teidän luonanne pidättäneet erään minun palvelijani Karja- 
lasta, Filippus nimisen, jonka herra Krister aikoo, kuten 
olen kuullut, vääryydellä telottaa. Mies parka oli täällä 

syksyllä maan parhaan vuoksi pyytämässä valtaneuvostolta 
alennusta veroonsa ja jotta saisi nauttia sellaista suosiota, 
armoa ja veroa, jota kruunun verotalonpojat yleensä nyt 
valtakunnassa nauttivat. Se on kuulemani mukaan mies 
raukan rikos, että hän on siitä puhunut. Niin pyydän teitä, 
rakkaat ystävät, että tahtoisitte tehdä hyvin ja päästäisitte 
edellämainitun mies raukan vapaaksi minun tähteni. Sen 
minä tahdon teitä kohtaan mielelläni samanlaisella korvata.» 


Perin hajanaisista ja vaillinaisista tiedoista, joita on säi- 
lynyt 1430-luvun loppupuolen tapahtumista Suomessa, voi 
kuitenkin päättää, että täällä on v:n 1438 lopulla puhjennut 
kansankapina, joka on levinnyt Ylä-Satakuntaan, Hämeeseen 
ja Karjalaan ja johon koko kansa on yhtynyt. Sen johtajina 
ovat olleet David ja Filippus nimiset miehet. Kapinan 
kärki on ollut kohdistettu vallanpitäjiä, ylimyksiä vastaan, 
joille on tehty monenlaista vahinkoa. Sillä näyttää myös 
olleen menestystäkin, koskapa Karjalasta lähetettiin lähet- 
tiläitä pyytämään veroalennusta ja siihen saatiin valta- 
neuvoston kirjallinen vastaus. Mutta sitten liike saatiin 
tukahdutetuksi, jolloin voittanut puoli kohteli häviölle joutu- 
neita huomattavan lempeästi. 

Mikä on ollut syynä tähän kapinaliikkeeseen ja mikä sen 
tarkotus? Voionmaa, joka on asiaa tutkinut, kiin- 
nittää huomiota siihen, että Engelbrektin kuoleman jälkeen 
Ruotsin uudet johtajat antoivat Suomelle kaksi juhannuk- 
sena 1436 päivättyä merkillistä julistusta. Toisessa taattiin 
Suomelle Ruotsin hallituksen suojelus ja luvattiin samat 
verohuojennukset, joita muutkin maakunnat olivat saaneet, . 
toinen järjesti tarkemmin maamme verotusasiat. 

Tämä jälkimmäinen julistus oli varsin merkillinen siinä 
suhteessa, että se järjesti Suomen verotusasiat sille kannalle, 
millä ne sitten pysyivät yli vuosisadan. 

Se oli suuri ja tärkeä saavutus koko Suomen talon- 
poikaisluokalle, Voionmaa huomauttaa. »Kiitos siitä tulee 
ensi sijassa Engelbrektin kapinalle, jota ilman tätä 
voittoa tuskin olisi saatu. Ikään kuin uhkaavana reservi- 
voimana oli Suomen rahvas seisonut ruotsalaisten kapinan 

takana ja siten tullut osalliseksi 
sen saavuttamista eduista. Epäi- 
lemättä oli kotimaisten vallan- 
pitäjäin taitavan menettelyn an- 
siota, ettei Suomessa silloin syt- 
, a: tynyt kapinoita. Näkyy selvästi, 
PEE VA t että he v:n 1436 veroalennuk- 
sella tahtoivat ehkäistä kapi- 

nain puhkeamista. Se käy ilmi toisen julistuskirjan omista 
sanoista ja hetken valtiollisesta asemasta. Engelbrektin 
kuoltua saivat  kapinalükkeet Ruotsissa uuden koti- 
maista ylimystöä vastaan tähdätyn suunnan. Juuri sil- 
loin tuli meikäläinen veroalennus. Kun lähemmin tar- 
kastaa tätä alennusta, huomaa vielä, että se sisältää 
ainoastaan sellaisia taloudellisia myönnytyksiä, jotka eivät 
millään tavoin vähentäneet ylimysten etuja. Ruotsissakin 
tähän aikaan (Strengnäsissä 1437) julkaistiin säännöksiä, 
joiden tarkotuksena oli saada talonpoikia pysymään aisoissa 
ja heittämään maananastukset mielestä pois. Talonpoikain 
oli onnistunut huojentaa verokuormaansa, mutta yhteis- 
kunnallisen ja valtiollisen vallan pitivät edelleenkin vlimyk- 
set. Siinä Engelbrektin kapinan yhteiskunnalliset tulokset. 
Mutta, kuten jo tiedämme, Suomen talonpojat sen 
pahempi unohtivat lupauksensa olla nostamatta itselleen 
kapinapäällikköä. V. 1438 syttyi Suomessa kapina, ja 
ihmetellen kysymme, mikä siihen mahtoi olla syynä. On 
selvää, että Suomen talonpoikia tässä kapinassa johdettiin 
määrättyyn suuntaan, ja että veroasioita käytettiin yllyk- 
keenä. Kapinan oikeana syynä eivät veroasiat kuitenkaan 
voineet olla, sillä olihan vast'ikään juuri saatu Krister Niilon- 
pojan ja muiden ylimysten nimillään vahvistama yleinen 
veroalennus ja olihan Hannu Kröpelin juuri lempeydes- 
tään ja säälistään tunnettu herra. Pikemminkin on kapina 
käsitettävä valtiolliseksi yritykseksi, jossa yllyttäjät ovat 
käyttäneet yksinkertaista rahvasta välikappaleenaan. Epä- 
luulo kapinan toimeenpanemisesta voisi kohdistua Eerik 
kuninkaaseen, joka tähän aikaan, valtansa jo kokonaan 
romahtaessa Tanskassakin, ryhtyi sellaisiin epätoivoisiin 

keinoihin, elleivät Kaarle Knuutinpojan kirjeet pakottaisi 
meitä pitämään lähinnä häntä pääsyyllisenä. Hän oli juuri 
tähän aikaan tullut pyrkimystensä ratkaisevaan kääntee- 
seen ja oli joutunut ilmivihollisuuksiin Krister Niilonpojan 
kanssa, jonka hän v:n 1439 alussa vangitutti. Jos hän 
tässä asemassa yritti vahingoittaa vastustajiansa kapinankin 
nostamisella heidän alueillaan, niin ei hän siinä menetellyt 
sen kummemmin kuin moni muu sen ajan vallanpitäjä. 
Ainakin hän itse Tallinnaan lähettämillään kirjeillä on, 
kuten sanottu, vetänyt syyllisyyden päällensä.» 


KSL acil sowurt-t.a; 
Väinö Voionmaa: Keskiajan kansankapinat Suomessa. 
Hist. Aikakauskirja. 1916. Helsinki 1916. 


Kaarle Knuutinpojan vaiherikas satu. 
Valtionhoitaja. 


UN ENGELBREKT oli kaatunut, oli rahvas johtajaa 

vailla. Jälleen ottivat ylimykset määrätäkseen hallituk- 

sesta. Mutta he olivat tästä lähtien jakautuneina kah- 
teen puolueeseen: kansalliseen puolueeseen, 
joka tahtoi saada kotimaisen kuninkaan, ja union i- 
puolueeseen. Saattoiko kukaan halusta säilyttää 
unionia, jota oli niin suuresti väärinkäytetty? Kyllä, sillä 
tuntuihan hyvin rauhalliselta, kun oli kuningas, joka oleskeli 
Tanskassa; silloin voivat herrat kotona hallita mielensä 
mukaan. Useat Ruotsin ylimykset olivat lisäksi avioliitto- 
jen ja muiden sukulaisuussuhteiden vuoksi suuressa määrin 
tanskalaistuneet. 

Tuli pitkä, katkerien sisäisten jä ulkoisten taisteluiden 
aika. Kansallisen puolueen huomattavin mies oli Kaarle 
Knuutinpoika, joka jonkun aikaa hallitsi maata valtio n- 
hoitajana. Tämä mies oli muutaman tiedonannon 
mukaan syntynyt v. 1408 Turussa, jonka linnan isäntänä 

silloin oli hänen isänsä, valtaneuvos Knuut Bonde. Hän 
oli komea ja ritarillinen mies ja saavutti monta ystävää 
anteliaisuudellaan. Mutta mikään varsinainen kansanmies 
ei hän Ruotsissa ollut. Engelbrektin ystävä, kiivasluontoi- 
nen, kunnianhimoinen E erik P u k e tuli sen sijaan Kaarlen 
vaarallisimmaksi kilpailijaksi. Eräässä valtaneuvoston ko- 
kouksessa Puke vaati häntä kutsumaan kotiin ajohurttansa, 
jotka koettivat houkutella hänen ystäviänsä häntä vastaan; 
muuten hän kyllä ymmärtäisi lyödä heitä kuonoon. Kaarle 
vastasi hänelle sävyisästi ja kehotti häntä laillista tietä 
hankkimaan itselleen oikeutta, jos hänellä oli jotain vali- 
tettavaa. Mutta silloin Puke kuohahti ja haastoi Kaarlen 
kaksintaisteluun. Hän sai vastaukseksi, että Kaarlella oli 
vielä tärkeämpiä asioita huolehdittavana ja ajateltavana, 
mutta kun olisi aikaa, hän kyllä vastaisi Pukelle. 

Kaikkialla oli Puke Kaarlen tiellä. Mutta muutamana 
päivänä Puke muutti mieltään ja kutsui kilpailijansa luok- 
seen Tukholmaan. Juomingit saattoivat vähitellen isännän 
puheliaaksi ja hän uskoi vieraalleen: »Tàmàn ja Kalmarin 
väliä ei kulje ainoatakaan haukea, jolle olisi asetettu useam- 
pia koukkuja, kuin mitä minä olen asettanut väij yksiä sinulle, 
eikä se kuitenkaan ole milloinkaan onnistunut» Suuttu- 
neena huudahti silloin Kaarle herran sisar: »Suokoon Jumala 
anteeksi Teille tuollaiset puheenne! Usein olen minä nähnyt 
Teidän syövän ja juovan veljeni pöydässä. Hän kestitsi 
Teitä hyvin, eikä voinut ajatellakaan, että Te saattaisitte 
ajatella häntä vastaan mitään tuollaista vilppiä» Nyt johti 
Kaarle Knuutinpoika puheen muihin asioihin ja jätti pian 
pidot. 

Tämän jälkeen ei kestänyt kauan, ennen kuin Eerik 
Puke oli avoimessa taistelussa kilpailijansa kanssa. Silloin 
kiiruhti Kaarle Knuutinpoika häntä vastaan aseellisin jou- 
koin ja onnistui saamaan hänet vangiksi sekä lähetti hänet 
Tukholmaan, jossa hänen levoton elämänsä päättyi mes- 
taukseen. 

Kristoffer Baijerilainen ja Kaarle Knuutinpoika. 


Kauan ei kuitenkaan kestänyt, ennen kuin unionipuolue 
pääsi jälleen ylivaltaan Ruotsissa ja Tanskan esimerkin mu- 
kaan sai aikaan Eerikin sisarenpojan, herttua Kristoffer Bai- 
jerilaisen valitseminen kuninkaaksi. Tämä tapahtui vuonna 
1440 sillä ehdolla, että Kristoffer sitoutui kaikissa tärkeäm- 
missä asioissa hankkimaan valtaneuvoston suostumuk- 
sen ja hallitsemaan maata kotimaisilla miehillä. Unioni- 
puolueen johtoon olivat astuneet Ruotsin piispat. Vadstenan 
luostarin päiväkirjaan on merkitty vaalin johdosta: »Se on 
tapahtunut prelaattien — ja suokoon Jumala, myös taivaan 
— tahdosta.» Aikaisemmin samana vuonna Arbogan herrain- 
päivillä oli juhlallisesti sovittu, ettei milloinkaan 
enää valittaisi ulkomaista kuningasta! 

Tanskalaiset herrat, jotka olivat tarjonneet Ruotsille 
onnen saada Kristofferin myös Ruotsin kuninkaaksi, olivat 
kuvanneet häntä mitä kauneimmin värein: hän oli miehekäs, 
lempeä ja viisas, maailman kaunein mies, uskollinen ja 
iloinen. 

Sitä pahempi ei tämä ruusunhohteinen kuva näy oikein 
vastaavan sitä ainoata Kristofferin muotokuvaa, mikä 
hänestä on säilynyt. 

Vuonna 1442 valittiin Kristoffer kuninkaaksi myös 
Norjaan, ja niin oli jälleen saatu aikaan pohjolan kolmen 
valtakunnan unioni. Kaarle Knuutinpojan täytyi luopua 
valtionhoitajan asemastaan ja tyytyä Suomen ja Öölannin 
läänityksiin. Uusi kuningas koetti voittaa mahtavan kil- 
pailijansa suosion. Hän tuhlasi Kaarle herralle ystävyyden- 
osotuksia ja pyysi häntä olemaan isänä hänelle itselleen; ku- 
ningas olisi oleva hänelle uskollinen poika. Mutta Kaarle 
Knuutinpoika vastasi vaatimattomasti kylläkin ehdottamalla 
näiden osien vaihtamista. 

Mutta rahvaan oli vaikeata mukautua uuteen unioni- 
kuninkaaseen. Kun Kristoffer käsi kädessä Kaarle Knuutin- 
pojan kanssa suoritti juhlallisen tulonsa pääkaupunkiin, 
kuului väkijoukosta murivaa, että olisi ollut paljon parempi, 

jos kuninkaaksi olisi pikemminkin 
saatu komea Kaarle herra kuin 
paksu, pikkuinen saksalainen. »Voi 
niitä, jotka näin ovat asiat järjes- 
täneet!» uhkailtiin. 

Ensimmäinen vaikutus uudesta 
kuninkaasta ei parantunut, kun 
hänen hallituksensa aikana sattui 
nälänhätä ja kallis aika, niin että 
kansan oli sekotettava pettua lei- 
päänsä. . Kuinka paljon tästä on 
oikeudella pantava kuninkaan syyksi 
niiden verojen vuoksi, joita hän 
vaati, on/vaikeata arvostella. Mutta 
köyhällä rahvaalla oli joka tapauk- 
sessa syytä vihastua, kun se näki 
kuninkaan suuren ja loistavan seu- 
rueensa kanssa matkustavan läpi 
maan. »Ajateltakoon», lausuu muu- 
dan kertoja, »kuninkaan seuruei- 
neen ratsastavan taloon, johon he 
ovat päättäneet yöpyä. Talonpoika 
panee ruokaa pöytään, olut virtaa 
ja leikinlasku ja ilo vallitsee kunin- 
kaallisessa pöydässä. Läheltä ja 
kaukaa tulee vaunuittain rehua, 
4 jota talonpoikain on täytynyt hank- 
kia monille hevosille, jotka loista- 
vassa kunnossa korskuen kuopivat 
maata  kavioilaan Mutta ulkona 
Kristoffer Baijerilainen. kiiruhtaa laihoja, nälkiintyneitä ih- 
Samanaikainen maalaus, jossa mishaamuja kuin MIA ohi. Ne 
kuninkaan puku on punainen. OV at miehiä ja naisia, jotka kuole- 

vat nälkään» Katkeruus, joka tästä 
syntyi kansan sydämessä, sai ilmauksen Kristofferin lisä- 
nimessä Pettukuningas. Herrojen kesken tuli ku- 
ningas kuitenkin pidetyksi eteläsaksalaisen iloisuutensa ja 
myöntyväisyytensä takia. 

Kristofferin nimi tuli hànen omatta syyttààn tai an- 
siottaan elämään kauan Kuningas Kristofferin 
maanlaissa, kuten tätä lähes satavuotista maanlakia 
ruvettiin nimittämään, sitten kuin se vuonna 144? oli jos- 
sain määrin uudelleen muokattu ja varustettu kuninkaalli- 
sella vahvistuksella. Tällä nimellä se oli oleellisilta osiltaan 
voimassa Ruotsissa ja Suomessa aina siihen asti, kunnes 
vuoden 1734 yleinen laki julkaistiin. 


Kaarle Knuutinpoika Viipurissa. 


Kun Kristoffer Baijerilainen oli tunnustettu myös Ruotsin 
ja Suomen kuninkaaksi, joutui Kaarle Knuutinpoika väis- 
tymään vallan kukkuloilta. Hänelle annettiin m. m. Suomi 
läänitykseksi. Mutta miten siinä juoniteltiinkaan, supistui 
läänitys vain Viipurin ja Hämeen linnalääneihin. Näyttipä 
jo yhteen aikaan siltä kuin hänet olisi tahdottu kokonaan- 
kin pyyhkiä pois. Varsinkin »vanha kettu», Krister Niilon- 
poika Vaasa vehkeili häntä vastaan. Tuskin oli Kaarle ehti- 
nyt saapua Suomeen, kun hänet kutsuttiin takaisin Tukhol- 
maan vastaamaan eräisiin syytöksiin. Hän saapui — mutta 
500 ritaria ja asepalvelijaa mukanaan — siksi viisas hän oli, 
ettei yksin mennyt sudenkuoppaan. Siitä syystä kuningas 
ei uskaltanut häneen koskea, vaikka halua olisi ollutkin. 

Itäisen linnaläänimme haltijoina oli aina ollut valtakun- 
nan huomatuimpia miehiä. Viipurissahan oltiin rajalla, jota 
oli suojattava ja jossa oli valvottava valtakunnan etuja 
. naapureita vastaan. Koko valtakunnan idän-politiikkaa 
hoidettiin kauan aikaa Viipurista käsin. Siellä myös säily- 
tettiin tärkeät valtakuntain väliset sopimukset, kuten rauhan- 
kirjat. Itsenäinen oli siis aina ollut Viipurin linnan isännän 
asema, mutta itsenäinen se oli varsinkin nyt, Kaarle Knuutin- 
pojan aikana. Hän suhtautui naapureihin kuin itsenäinen 
ruhtinas ainakin, oli monenlaisissa suhteissa, teki sopimuk- 
sia, vieläpä kävi sotaakin omalla vastuullaan. 

Samoin Kaarle hallitsi läänejänsäkin hyvin itsenäisesti, 
istui oikeutta ja sovitti riitoja. Hänen huomattavin »sisä- 

poliittinen» tekonsa Suomessa oli varmaan Hämeen ja Savon 
välisen rajan käyminen ja vahvistaminen. Rajasta oli näet 
ollut jo riitoja jonkun aikaa huolimatta siitä, että se v. 1415 
oli käyty. Kaarle Knuutinpoika kertoo itse, miten hänen ensi 
talvea Suomessa ollessaan ja kiertäessään Hämeessä ol- 
keutta istumassa hänen luokseen tuli »sangen monta hä- 
mäläistä valittaen kovaäänisesti ja haikeasti sitä suurta 
vahinkoa ja omavaltaisuutta, jota Savon kansa oli aikaan- 
saanut Hämeessä ja Hämeen rajamerkkien sisäpuolella 
murhin, miestapoin, murhapoltoin, ryöväyksin ja monin 
väkivaltaisuuksin, joita tulisi pitkäksi kuvata» — — »Toi- 
sena talvena» — hän jatkaa — »kuljin minä samalla ta- 
valla Savon läpi. Silloin tuli taas eteeni sangen monta 
Savon asukasta samantapaisin valituksin syyttäen hämä- 
läisiä siitä, että he olivat murhanneet ja lyöneet heidän 
ystäviään kuoliaaksi, hakanneet heidän ruumiinsa pieniksi 
paloiksi ja heittäneet ne koirilleen, niin että koirat kokonaan 
söivät heidät. Edelleen he tekivät raskaita syytöksiä, joita 
oli sääli kuulla ja joiden kuvaaminen kävisi pitkäksi. Lisäksi 
he valittivat, että tätä oli heille tapahtunut omassa maassa 
ja omien rajamerkkien sisäpuolella.» 

Ankara erimielisyys oli siis syntynyt tästä rajasta, joka 
suurimmaksi osaksi oli erämaaraja. Se käytiin nyt useaan 
kertaan uudestaan — pohjalaiset rajantarkastusmiehet sen 
tekivät — ja vahvistettiin sitten v. 1446 Viipurissa Kaarle 
Knuutinpojan, kummankin maakunnan edustajain, Viipurin 
kirkkoherran Tuomaan ja porvariston läsnäollessa. Mutta 
sekään ei vielä tyydyttänyt. Rajaselkkauksia sattui yhä ja 
korpioikeutta sovellettiin molemmin puolin. Silloin Kaarle 
Knuutinpoika kuninkaana v. 1452 määräsi rajan hallinnol- 
lisella mahtikäskyllä. Näin tehtiin rajariidasta loppu. Ja 
Viipurin linnan isäntä määrättiin omalla hengellään vas- 
tuuseen siltä, että jokainen rauhanrikkoja joutuisi saamaan 
henkeen ja omaisuuteen koskevan rangaistuksen. Eikä 
kukaan saanut korkeimman sakon uhalla asettaa minkään- 
laista estettä rajan tunnustamiselle eikä liioin nostaa kan- 
netta sen johdosta. Mutta joskin rajarauhaan näin todella 
päästiin suurin piirtein, jatkui erimielisyyksiä yksityisiin 

eräkappaleisiin nähden kauas uuteen aikaan — vieläpä mei- 
dän päiviimme saakka. 

Kaikki ne rajapaikkaluettelot, joita näissä tuomioissa 
— vv. 1415, 1446 ja 1452 — esiintyy, pitävät pääasiassa 
yhtä, vaikka yksityiskohdissa eroavatkin toisistaan jonkun 
verran. Yleisenä arvosteluna voi sanoa, että ne vakiinnut- 
tivat sen vanhan heimorajan, joka jo satoja vuosia oli ollut 
olemassa. 

Mutta Kaarle Knuutinpoika ei ollut vain hallintomies 
Vilpurissa, vaan myös todellinen keskiaikainen ritari, joka 
vietti komeata elämää. Fi milloinkaan ennen Suomi eikä 
varsinkaan Viipuri ollut nähnyt sen veroista. Hänen toimes- 
taan laajennettiin ja korjattiin Tyrgilsin linnaa, sinne han- 
kittiin hienoja huonekaluja, mattoja ja muuta kalustoa, 
mikä teki sen upeaksi — niin upeaksi, ettei sellaista komeutta 
ollut koko valtakunnassa. Linnan ympäristö myös muutet- 
tiin viihtyisäksi ja kauniiksi, puistoja hoidettiin ja kaivet- 
tiin kalalammikoita, joihin hankittiin hyvänmakuisia ja 
kalliita kaloja. Entä elämä itse linnassa! Me voimme 
uskoa, etlä Viipurissa vietettiin tuolloin komeita pitoja, 
joissa oli paljon uljaita ritareita, kauniita aatelisnaisia, 
hyvinvoipia kaupungin porvareita ja heidän hyvinpuettuja 
naisiaan, asepalvelijoita ja huoveja. Ruokaa oli yllin kyllin 
ja monenlaista, eikä oluesta tai ulkomaan viineistä ollut 
puutetta. Saleissa kaikui laulu ja soitto ja tanssin tahdissa 
pyörittiin. Suojaisissa käytävissä, syvissä ikkunakomeroissa 
tai linnan vallien alla kohtasivat rakkauden jumalan haa- 
vottamat toisensa etsien lievennystä haavoihinsa. Eikä itse 
loistava isäntäkään aivan kokonaan tämän veitikan nuo- 
lilta säästynyt kohdatessaan Viipurin kaunottaria. 

Luuli olevansa kuninkaan hovissa — ja mitäpä muuta 
Viipurin linna tuolloin olikaan kuin oikea hovilinna. Met- 
sästysretkiä pantiin myös toimeen. Silloin soivat metsissä 
torvet, hevoset nelistivät ja koirat haukkuivat, kun metsän- 
riistaa ajettiin, ja korkealle lensivät varta vasten kasvatetut 
ja opetetut metsästyshaukat nuolen nopeudella iskeäksensä 
saaliinsa niskaan. Ja kukapa sen tietää: ehkä täällä Viipu- 
rissa vielä elivät keskiajan ritarien aseleikit, turnajaiset. 

Ritarillisella käytöksellään, anteliaisuudellaan, vieraan- 
varaisuudellaan ja oikealla suhtautumisella lääniensä asu- 
jaimistoon Kaarle Knuutinpoika tuli täällä hyvin pidetyksi. 
Ja kun hän sitten Kristoffer Baijerilaisen kuoltua lähti 
Viipurista ja Suomesta astuaksensa kuninkaan valtaistui- 
melle, oli täällä monta, jotka häntä kaipasivat. Hän oli 
ollut itse teossa Hämeen ja varsinkin Karjalan ja Viipurin 
todellinen hallitsija. Ne siteet, jotka liittivat hänet syntymä- 
maahansa, olivat lujittuneet ja kestivät sitten myöhemmin 
monia ankaria koetuksia. 

Mutta kertomuksemme Kaarle Knuutinpojasta Viipurissa 
olisi kovin vajavainen, ellemme vielä mainitsisi, että hänen 
isällisenä ystävänään ja tukenaan tänäkin aikana oli Turun 
piispa, Maunu II Tavast, meidän keskiaikamme loistavimpia 
persoonallisuuksia. Hän oli vielä myöhemminkin seisova 
Kaarle Knuutinpoika Bonden rinnalla. 


Kaarle Knuutinpoika ja Kristian I kilpailevat keskenään 
vallasta. 


Muudan 1700-luvun historioitsija, Sven Lagerbring, 
kuvaa tätä aikaa seuraavasti: »Nyt saavutaan kauheimpiin 
ja onnettomimpiin aikoihin ja oloihin, mitä Ruotsi milloin- 
kaan on kokenut. Maunu Eerikinpojan aikaiset murhe- 
näytelmät uudistuvat nyt kaksinkertaisella voimalla. Kaval- 
lus, konnuus, uskottomuus ilman vähintäkään rakkautta 
isänmaahan, väärä ja petollinen uskollisuus sai maan kau- 
heaksi petoeläinten pesäksi, jossa kunto ja rehellisyys oli- 
vat miltei käyttämättömiä sanoja.» 

Kun oli tullut odottamaton tieto Kristofferin kuole- 
masta, „saapui Kaarle Knuutinpoika muutamana päivänä 
toukokuun lopulla vuonna 1448 Suomesta Tukholmaan 
800 ritarin saattamana. Kaupunki oli juhla-asussa, sillä 
Pyhän ruumiin kilta ja toiset uskonnolliset yhdistykset 
liikkuivat parhaillaan juhlallisessa kulkueessa pitkin katuja. 
Iloista tunnelmaa kohotti viileä kevätsade, joka virkisti 
luontoa pitkällisen kuivuuden jälkeen ja ennusti parempaa 

vuotta edellisten katovuosien jälkeen. Kaarlen ystävät 
eivät laiminlyöneet kiinnittää kansan huomiota tähän lupaa- 
vaan enteeseen onnellisesta ajasta, jos hänet valittaisiin 
kantamaan Ruotsin kruunua, mikä pian sen jälkeen tapah- 
tuikin. Kuninkaan vaalissa oli ollut mukana m. m. Turun 
piispa Maunu II Tavast, jo tällöin yli 90-vuotias vanhus, 
mutta edelleen vielä kunnialla kantaen korkean virkansa 
merkkejä. Hän olikin nuoren kuninkaan parhaita tukia. 

Tanskalaiset valitsivat kuninkaakseen samaan 
aikaan jälleen saksalaisen, Kristian Oldenburgi- 
laisen. Hän tuli oldenburgilaisen suvun kantaisäksi, ja 
hallitsee tämä suku vieläkin Tanskassa. 

Nyt nousi kysymys siitä, kenelle Norja joutuisi. Sillä 
tämä maa oli tullut niin heikoksi, ettei se voinut itse selviy- 
tyä, vaan oli sen liityttävä joko Ruotsiin tai Tanskaan. 

Pitkällisten ja katkerien sisäisten taistelujen vuoksi 
Norja oli menettänyt voimansa. Siitä johtui myös, että 
Hansa piteli sitä kynsissään täydellisesti, täydellisemmin 
kuin mitään muuta pohjolan maata. Kaarle Knuutin- 
pojalla oli paljon kannattajia Norjassa, ja kun hänet oli 
Ruotsissa ja Suomessa tunnustettu kuninkaaksi, lähti hän 
Norjaan ja kruunattiin Trondhjemin tuomiokirkossa myös 
Norjan kuninkaaksi. Mutta tämä kruunu ei hänelle tullut 
pitkäaikaiseksi. V. 1450 Halmstadissa tehdyssä sopimuk- 
. sessa hänen oli pakko suostua siihen, että Tanskan kuningas 
sai Norjan — ja siitä asti aina vuoteen 1814 Norja kuuluikin 
Tanskaan. 

Kaarlen oli ollut pakko suostua tähän luovutukseen, 
jota Ruotsin herrat yhdessä tanskalaisten kanssa ajoivat. 
Mutta onneksi hän välttyi siitä ansasta, jonka nämä samat 
herrat hänen varalleen virittivät. Nuo isänmaan petturit 
neuvottelivat jo siitä, miten Kaarle kuningas saataisiin 
syrjäytetyksi ja Tanskan ja Norjan kuningas kutsutuksi 
myös Ruotsin ja Suomen kuninkaaksi. Niilo Juhonpoika 
Oxenstjerna, eräs salaliiton johtajia, tuli asiaa esittämään 
myös Suomen silloiselle johtajalle, Maunu II Tavastille, joka 
muitten mahtimiesten mukana oli Halmstadissa neuvotte- 


luissa. 

»Nyt on rauha rakennettu Tanskan kanssa» sanoi hän, 
»nyt tarvitsemme hyvää hallitusta. Teiltä, hyvä herra, 
tulin neuvoa kysymään, miten se parhaiten saataisiin.» Siihen 
Maunu piispa vastasi: »Jumala suokoon, että voisimme tehdä 
jotain valtakunnan hyväksi. Neuvoillani ja toimillani autan 
kernaasti niin kuin ennenkin. Mutta nyt luotan valtakunnan 
menestykseen enkä siksi ole tuota kovin ajatellut.» Mutta 
Niilo herra ei hellittänyt: »Jos lupaatte vaieta, ilmotan 
teille parhaan neuvon valtakunnan onneksi: mutta vanno- 
kaa, ettette ilmota sitä kenellekään!) Ja Maunu piispa 
vannoi. Silloin Niilo herra kertoi, että tarkotuksena oli 
syrjäyttää kuningas. Ensin oli vaadittava häneltä kaikki 
linnat valtaneuvoston käsiin. Ellei hän suostuisi, oli Tans- 
kasta pyydettävä apua, mutta jos hän suostuisi, päästäisiin 
hänestä pian helpolla. Moinen kavaluus hämmästytti rehel- 
listä piispa vanhusta. »Tämmöisiä asioita minä en ymmärrä), 
hän vain sanoi, »hakekaa neuvoa viisaammilta, sillä tähän 
ei riitä minun älyni» 

Salahanke painoi häntä. Ja kun hän saapui kuninkaan 
luo, ilmaisi hän tälle kaikki raskaasti huoaten: »Nyt minun 
täytyy vanhoilla päivilläni rikkoa valani ja se pahottaa 
kovin mieltäni. Mutta ellen ilmota salaisuuttani, niin koituu 
siitä vahinkoa Teille, herra kuningas, ja siten rikkoisin 
Teille antamani uskollisuuden valan. Käyköön kuinka 
käykin, Teille tahdon olla uskollinen.» Näin paljastuivat 
Ruolsin herrojen elkeet. Mutta vanhaan piispaan tämä 
tapaus koski niin, että hän heti sen jälkeen luopui piispan- 
hiipasta ja -sauvasta sekä vetäytyi yksinäisyyteen vasta- 
päätä Naantalin luostaria rakennuttamaansa taloon, jossa 
kahta vuotta myöhemmin kuoli. p 

Sotaa ei Maunu  piispakaan voinut estää Tans- 
kan ja Ruotsin kesken. Se leimahti pian hurjaan paloon. 

Sillä aikaa kuin Kaarle oli sodassa Etelä-Ruotsissa, 
ilmestyi vaarallinen vihollinen hänen selkänsä taa, nimittäin 
arkkipiispa Jöns Pentinpoika Oxenstierna. Häntä 
oli kauan kiukuttanut nähdä oma sukunsa Bonde-sukua 
alempana. Nyt oli hän päättänyt riistää vallan Kaarlelta. 
Arkkipiispa oli vaarallinen vastustaja, sillä hänen virka- 

asemaansa liittyi, paitsi kor- 
keaa arvoa, myöskin sellainen 
määrä tiluksia, että arkkipiispa 
oli valtakunnan | mahtavin 
maanomistaja. Hänellä- oli li- 
säksi sellainen luonne, josta 
voitiin sanoa, että »keneen 
hän suuttui, sen hän tahtoi 
perinpohjin tuhota.» Viek- 
kaudella ja panettelulla hän 
sai monet Kaarlen ystävät puo- 
lelleen. Mutta kuningas luotti 
häneen suuresti; hän ei huo- 
mannut mitään. Muutamana 
päivänä vuonna 1457 arkki- 
piispa astuu pääalttarin eteen 
Upsalan tuomiokirkossa, las- 
kee piispanhiippansa alttarille 
ja vannoo, ettei hän ota sitä 
takaisin, ennen kuin Kaarle 
on kukistettu. Eräs 1700- 
luvulla elänyt historiankirjot- 
taja sanoo hyvin sattuvasti 
tästä vallanjanoisesta prelaa- 
tista, että ainoa vala, minkä 
Jöns Pentinpoika on milloin- 
kaan pitänyt, on ollut se, jonka hän vannoi Pyhän Eerikin 
lippaan ääressä ja jossa han vakuutti pääsevänsä kuninkaan 
ja isänmaan kavaltajaksi. Sen jälkeen tämä hengenmies 
pukeutui kypäriin ja sotisopaan ja vyötti miekan kupeelleen. 

Saadessaan tiedon kapinasta Kaarle kiiruhti heti poh- 
joiseen, mutta muutamana yönä, jonka hän vietti Sträng- 
näsissä, yllätti vihollinen hänet onnistuttuaan ensin tuhoa- 
maan hänen soturinsa. Vain muutamat harvat miehet 
pitivät puoliaan hänen ympärillään. Kaarle itse haavottui 
kahakassa, hevonen ammuttiin hänen altaan, mutta hänen 
itsensä onnistui päästä Tukholmaan. Täällä hän varustautui 
kestämään piiritystä, mutta kun porvaristo ei osottautunut 


Ritari varusteineen. 


Ruotsin a LUI0TN sinetistä 
v:lta 

luotettavaksi, piti hän viisaimpana lähteä parempaan tur- 
vaan. Hän nousi laivaan, johon oli siirretty enin osa 
hänen suurista aarteistaan, ja onnistui hänen vihollisen 
huomaamatta päästä Danzigiin, jossa hän odotti parempia 
aikoja. Mutta seitsemän pitkää vuotta hänen täytyi niitä 
odottaa. 

Arkkipiispa ja hänen kannattajansa kutsuivat Kristianin 
maahan. Suomenkin maasäätyjen suostumus 
hankittiin. Taivuttaakseen suomalaiset yhtymään hank- 
keeseen, lähti eräs yrityksen johtaja, Eerik Akselinpoika 
Tott, mies, joka sitten oli kirjottava nimensä lähtemättö- 
mästi meidän maamme historiaan, tänne Suomeen neljän 
ruotsalaisen aatelismiehen kanssa. Ja juhannuspäivänä 
v. 1457 Pyhän Gertrudin veljeyden saliin Turkuun kokoon- 
tuneet Suomen maasäädyt antoivatkin suostumuksensa 
Kristian Oldenburgilaisen vaaliin. On kuitenkin täysi syy 
otaksua, että tämä päätös tehtiin pakosta. Sitä ei yleensä 
haluttukaan alistua noudattamaan. Mutta vastustus mur- 
rettiin asevoimin, ja syyskuussa oli koko Suomikin taas 
unionikuninkaan hallussa. 


Tämä uusi kuningas ei saanut Ruotsissa eikä Suomessa 
suosiota puolelleen. Hän laiminlöi kaiken muun paitsi ahneu- 
tensa tyydyttämisen. Hänen koko toimintansa kohdistui 
miltei yksinomaan verojen kiristämiseen, josta syystä hän 
saikin katkeroituneelta rahvaalta lisänimen »pohjaton tyhjä 
tasku». Hänen ahneudellaan ei ollut mitään rajoja. Huhu 
tiesi kertoa, että Kaarle kuningas ennen Tukholmasta läh- 
töään oli kätkenyt osan varojaan kaupunkiin. Kristian 
etsitytti niitä ja löysikin ne vihdoin Mustaveljesten luos- 
tarista. Niitä ei ollutkaan vähäisen: enemmän kuin 7000 
markkaa rahaksi lyötyä hopeaa, 222 suurta ja pientä hopea- 
vatia, kaksi kultakruunua jalokivineen sekä muita kallis- 
arvoisia koristeita. 

Ahneuteen näyttää olleen yhdistyneenä huomattava 
Kyky kerskailla ja lörpötellä. Tähän viittaa ainakin se mer- 
killinen kirjeenvaihto, jossa Kristian -oli paavin kanssa, 
kun viimeksimainittu lähetti kehotuksiaan kristityille kan- 

soille yhdistymään ristiretkeen turkkilaisia vastaan, jotka 
vuonna 1453 olivat vallottaneet Konstantinopolin ja si- 
ten saaneet kiinteän jalansijan Euroopan puolella. Kris- 
tian kuninkaan vastauskirjeet huokuvat harrasta osanottoa 
hädässä olevaa kristikuntaa kohtaan — valitteluin, ettei hàn 
kuitenkaan voinut toimia asian hyväksi. Tietenkin olisi 
hänelle, katsoen niihin laajoihin alueisiin, joita hän hal- 
litsi, ollut helppo asia koota 200,000 miehen suuruinen sota- 
joukko, mutta olisi ollut vaikeata sen siirtäminen sotanäyttä- 
mölle. Muuten olisi hän voinut kotona vaikuttaa hyvän asian 
puolesta sotimalla pakanallisia tai harhaoppisia naapureita, 
venäläisiä, »agareneja, traakialaisia, kumaaneja, erpioneja» 
y.m. villejä kansoja vastaan, joiden kaikkien nimien sepit- 
tämisestä hänen majesteettinsa ilse oli nähnyt vaivaa. Ja 
kuvaavaa on, että hän takavarikoi paavin lähettilään Ruotsin 
valtakunnasta turkkilaisia vastaan tehtävää ristiretkeä var- 
ten keräämät rahat — tässä tarkotuksessa kulki koko roo- 
malaiskatolisessa maailmassa paavin lähettiläitä — muka 
venäläisiä vastaan tehtävää sotaretkeä varten. Ja kun hàn. 
v. 1463 kävi Suomessa, uskotteli hän kirjeessään paaville, 
että hänen oli onnistunut estää venäläisten hyökkäys Suo- 
meen — kuitenkaan ei hänellä liene mitään tällaisia ansioita 
ollut. Eikä hän muutenkaan näytä juuri mitään tehneen 
Suomen hyväksi. 

Hänen laajat alueensa vähenivätkin sangen nopeasti. 
Hän joutui näet riitaan Ruotsin arkkipiispan kanssa ja siitä 
hetkestä lähtien olivat hänen päivänsä uusissa voittomais- 
saan luetut. Ruotsin rahvas nousi kapinaan ja suoritti 
välinsä »pohjattoman tyhjän taskun» kanssa. Mutta ennen 
kuin Kristian jätti Ruotsin pääkaupungin, sanotaan hänen 
ehtineen ryöstää Tukholman linnasta kaikki arvoesineet 
kullatusta. tuuliviiristä ja tornipallosta lähtien, jonka hän 
murratti rikki toivoen löytävänsä siitä joitakin piilotettuja 
kalleuksia, aina patoihin, kattiloihin ja muihin talousesinei- 
siin asti. Ikkunatkin hän otti mukaansa ja pani niitten 
tilalle tuohta ja säkkejä. Sen lisäksi sanotaan hänen kut- 
suneen »tanskalaisen noita-akan, että tämä paholaisen 
tempuilla etsisi' hänelle maahan haudattuja aarteita», ja 

Raasepori. 


tämän viittausten mukaan sanotaan Kristianin kaivattaneen 
maasta, vieläpä etsittäneen merestäkin salattuja aarteita. 
Sräässä samanaikaisessa kirjeessä koko Taalainmaan rah- 
vaalta» valtakunnan neuvostolle ja säädyille »Tanskan 
kuninkaan Kristianin menettelyn» johdosta valitetaan kat- 
keruudella, että hän on tutkinut kolmea alkuainetta, nim. 
ilmaa, vettä ja maata rahoja saadakseen. 

»Nyt nousi parku yli maan talonpoikien keskuudessa, 
että he tahtoivat saada Kaarle kuninkaan takaisin» Valta- 
neuvoston täytyi myöntyä, ja Kaarle Knuutinpoika kut- 
suttiin takaisin. Mutta Jöns Pentinpoika ei suonut hänelle 
mitään rauhaa. Puolueet raivosivat hurjassa taistelussa, 
joka horjutti koko valtakuntaa. Kaarle Knuutinpoika 
karkotettiin jo puolen vuoden hallitusajan jälkeen uudel- 
leen valtaistuimelta. 

Tällä kertaa hänen ei kuitenkaan tarvinnut lähteä pois 
valtakunnasta. Hän sai Raaseporin ja Korsholman läänit 
elinkautiseksi eläkkeekseen sekä Satakunnan ja Kokemäen 

kartanon 8 vuodeksi ilman mitään velvollisuuksia. Mutta 
kun hän tuli syntymämaahansa, ei Turun sotainen piispa 
Konrad Bitz— hän oli niin sotainen, että rakennutti itse 
Turun tuomiokirkkoonkin varustuksia ampuma-aukkoineen 
— jättänytkään hänelle Raaseporia. Tämä mies oli oikea 
* keskiaikainen kirkkoruhtinas, joka helposti vaihtoi piispan- 
kaapunsa rautapanssariin ja sauvansa miekkaan. Hän oli 
harras unionin ystävä ja Kristian kuninkaan lähimpiä miehiä. 
Vähän aikaisemmin — Kaarlen vielä kantaessa kuninkaan 
kruunua — hän oli kirjottanut kirjeen Kaarlelle ja pyy- 
tänyt anteeksi unioniystävyyttään, mutta nyt hän kiel- 
täytyi linnaa luovuttamasta. Siitä syystä Kaarle joutui 
oleskelemaan kauan Turussa majaillen mustaveljesten 
luostarissa ja kärsien suoranaista puutetta;hän ei esim. kerran 
pystynyt maksamaan 50 markan suuruista velkaa. Vasta 
syksyllä v. 1465 hän sai Raaseporin haltuunsa. 

Suomeen näin karkotettuna tullessaan Kaarle Knuutin- 
poika oli jo vanha ja murtunut mies. Siksipä ei myöskään 
voi verrata hänen silloista oleskeluaan Raaseporissa Viipurin 
aikaan, paria vuosikymmentä ennemmin. Mutta kaikesta 
huolimatta tämä kausi oli Raaseporin loistavinta aikaa. 
Kuningas pysyi koko lailla syrjässä, ja kun hänen ystävänsä 
kirjottivat hänelle ja pyysivät häntä palaamaan Ruotsiin, 
hän vastasi: »Me olemme valitettavasti sillä tavalla lähte- 
neet Ruotsista, ettei meitä haluta kolmatta kertaa uudistaa 
sitä matkaa» Mutta täällä hän saavutti osanottoa ja ymmär- 
tämystä sekä solmiläheisen suhteen linnanvouti Abrahamin 
tyttären Kristiinan kanssa. Tämä lahjotti hänelle kaksi 
lasta: Kaarlen ja Annan. Myöhemmin Kaarle palkitsi tämän 
uskollisen rakkauden vihityttämällä hänet itseensä — uu- 
delleen kuninkaaksi tultuaan — kuolinvuoteellaan v. 1470. 
Näin tuli tästä suomalaisesta linnanneidistä kuningatar. 

Kaarlen ei näet sallittu viettää elämänsä ehtoota siinä 
maassa, jossa hän oli syntynyt. Suurten herrojen hallituk- 
seen ei Ruotsissa tyydytty. Syntyi kapinoita, ja sitten 
pyydettiin Kaarlea jälleen ottamaan kuninkaan kruunu ja 
valtikka kannettavakseen. Ja epäröityään hän sen tekikin. 
Marraskuussa 1467 hän saapui Raaseporista Tukholmaan. 

Levottomuudet eivät vieläkään loppuneet. M.m. ei 
Suomen piispa Konrad Bitz ollut taaskaan halukas tunnusta- 
maan Kaarlea kuninkaaksi. Hänet pakotettiin kuitenkin kuu- 
liaisuuteen. Kauan ei Kaarle sentään enää elänyt. Hän siirtyi 
ajasta iankaikkisuuteen v. 1470 »koettuaan enemmän kuin 
kylliksi maailman epävakaisuutta ja onnenpyörää». Hänet 
haudattiin. Tukholman  harmaaveljesten kirkkoon (nyk. 
Ritariholman kirkkoon). 

Näin päättyi Kaarle Knuutinpojan vaiherikas satu. 

Kirjallisuutta: 

J. W. Ruuth: Viipurin kaupungin historia I. Viipuri 1908. 


Julius Krohn: Kertomuksia Suomen historiasta. Unionin 
aika. Helsinki 1915 (uusi painos). 


Brunkevuoren taistelu ja sen seuraukset. 


tänyt kaikkia mahdollisia juonia saadakseen takaisin 
Ruotsin kruunun, kunnes hän viimein päätti tehdä todel- 
lisen voimainponnistuksen päästäkseen maan herraksi. Komea 
sotajoukko mukanaan hän purjehti vuonna 1471 Tuhkolmaan 
ja leiriytyi Brunkevuorenharjulle.!) Mutta kan- 
salliselle puolueelle oli kasvanut voimakas päällikkö. Tämä 
mies oli Kaarle Knuutinpojan sukulainen ja uskollinen tuki 
Sten Sture. Valtaneuvosto oli valinnut hänet valtion- 
hoitajaksi. Kuolevan kuninkaan sanotaan antaneen hänelle 
sen neuvon, ettei hänen milloinkaan pitäisi tavotella kunin- 
kaan kruunua, ja Sten herra oli kyllin viisas ottamaan oppia 
Kaarle Knuutinpojan elämänvaiheista, jotka selvästi osot- 
tavat, että »tuohon aikaan saattoi Ruotsissa olla minä vain, 
mutta ei kuninkaana. 
Sten Sture oli kerännyt Tukholman lähimaakuntain 
talonpoikia Kristianin sotajoukkoa vastaan ja majottu- 


T tänyt ka kuningas Kristian Oldenburgilainen oli yrit- 


1) Se on nyk. Tukholman keskuspaikkoja. Tuolloin oli 
varsinainen kaupunki vain salmien välissä olevalla saarella, 
joka oli muurilla ympäröity. 

nut länteen Brunkevuoresta. Tärkeän ratkaisun hetkellä 
hän puhui miehekkäitä sanoja: »Jos te tahdotte», lausui hän, 
»nauttia milloinkaan rauhaa ja vapautta Ruotsissa, niin 
seisokaa lujina kanssani, älkääkä väistykö! Minä panen ilolla 
alttiiksi henkeni ja vereni sekä kaiken, mitä minulla on. 
Jos te tahdotte tehdä samoin, niin nostakaa kätenne ylös!» 
— »Sen tahdomme me Jumalan avulla!» huusivat kaikki ja 
ojensivat kätensä sekä löivät kilpiään yhteen. Toivorik- 
kaina marssivat he harjua kohden. 

Nyt he alkavat kiivetä harjun länsirinnettä. Sykkivin 
sydämin seuraavat Sten herran puoliso ja Tukholman asuk- 
kaat kaupungin muureilta tapausten kulkua, näkevät, 
miten Ruotsin lippu kohoaa ylemmä ja ylemmä ja liehuu 
vihdoin harjun korkeimmalla kohdalla — mutta vain hetken. 
Tanskalaisten asema on liian luja, hyökkääjät heitetään 
takaisin pitkin rinnettä. Mutta toivo syttyy katselijoissa 
uudelleen, kun omat miehet ryntäävät toisen kerran ja 
pystyttävät lippunsa toistamiseen harjulle — mutta tois- 
tamiseen syöstään heidät alas. Sten Sture ei menetä kui- 
tenkaan rohkeuttaan. Vielä kerran hänen onnistuu järjestää 
väkensä hyökkäykseen. Nyt hän kuitenkin yrittää toista 
tietä karkottaa vihollista kukkulalta: hän kääntyy niitä 
tanskalaisia voimia vastaan, jotka ovat sijottuneet harjun 
länsipuolelle, Pyhän Klaaran luostarin viereen. Ne horjuvat 
ruotsalaisten hyökätessä. Kristian huomaa sen ja kiiruhtaa 
päävoimineen avuksi. Täällä tasaisella maalla raivoaa nyt 
pitkällinen, verinen taistelu, sillä kumpikaan puoli ei tahdo 
peräytyä. Köyhä talonpoika, Väkeväksi Karhuksi nimi- 
tetty, käy valtakunnanhoitajan hevosen edellä raivaten 
letä voimakkailla miekaniskuilla. Vihdoin on tanskalaisten 
peräydyttävä ylös rinnettä. Ruotsalaiset hyökkäävät sinne 
kolmannen kerran. Tukholman porvaristo, joka jo ennen 
urheasti on ottanut osaa taisteluun linnan päällikön, urhool- 
lisen Knuut Possen johdolla, tekee samanaikaisesti 
hyökkäyksen ja rynnistää harjun eteläistä rinnettä ylös. 
Idästä käsin tulee valtakunnanhoitajan ystävä Niilo 
Sture veresten taalalaisten kanssa. Hänet oli taistelun 
alussa lähetetty pohjoista kiertotietä yllättämään tanska- 

laisia sivulta päin. Tämän kolminkertaisen hyökkäyksen 
alaisena on tanskalaisten urhoollisuus turha. Viisisataa 
heidän ritariaan makaa kaatuneina dannebrogin, heidän 
punavalkoisen ristilippunsa ympärillä. Sekin joutuu ruot- 
salaisten saaliiksi. Kristian kuningas on taistellut kuin ritari 
ja on haavottunut. Tanskan sotajoukko hajoaa hurjaan 
pakoon. 

Kristianin, joka oli kerskunut »antavansa pikkurenkinsä, 
Sten herran, maistaa piiskaa», onnistui hädin tuskin pelastaa 
sotajoukkonsa pirstaleet laivoihin ja päästä palaamaan 
Tanskaan. Mutta voittajat riemuitsivat, sillä vapaus oli 
pelastettu. Oli annettu läksytys, jonka jälkeen valtakunta 
sai olla melkein 30 vuotta rauhassa tanskalaisten hyök- 


käyksiltä. 


Seurauksena Brunkevuoren taistelusta oli tärkeä muutos 
myös Ruotsin ja Suomen kaupunkien hallinnossa, jossa saksa- 
laisilla siihen asti oli ollut täydellinen ylivalta. Eräässä kirjel- 
mässä »Tanskan kuninkaan Kristianin kaupasta» mainitaan 
viroista Tukholmassa: »Rahamestarin virastossa on saksa- 
lainen, suuressa tullivirastossa on saksalainen, pienessä 
tullissa on saksalainen, vahdinkirjottajan virastossa on sak- 
salainen, tonttiverovirastossa saksalainen, niin että ruotsa- 
laiset miehet eivät saaneet eivätkä voineet saada muita 
virkoja kuin pyövelin ja haudankaivajan » Kolme päivää 
Brunkevuoren voitosta tulin — sanotaan eräässä valta- 

euvoston kertomuksessa — »kansaa täältä Tukhol- 
masta ja monista muista kaupungeista sekä rahvasta kai- 
kista tämän valtakunnan maakunnista meidän luoksemme 
valittamaan sitä suurta vahinkoa ja kiusaa, jota koko Ruotsin 
valtakunnalla on ollut kauan aikaa siitä, että kaikki kauppa- 
kaupungit Ruotsissa ovat olleet velvotetut valitsemaan kau- 
punginneuvostoihin puolet saksalaisia pormestareita ja raati- 
miehiä, mistä usein on syntynyt suurta ja pitkällistä riitaa, 
epäsopua ja vahinkoa. Sen vuoksi eivät he tahtoneet miten- 
kään sallia ainoankaan ulkomaalaisen olla jäsenenä kaupungin- 
neuvostossa koko Ruotsin valtakunnassa. He sanoivat, 
etteivät he muuten tulisi koskaan auttamaan Ruotsin herroja 

ja valtaneuvostoa, jos nämä joskus apua ja tukea 
tarvitsisivat. Ja sanoivat he sitten, että ellemme me tahdo 
heti erottaa saksalaisia raatimiehiä, tahtovat he panna 
alttiiksi henkensä ja omaisuutensa suorittaakseen sen itse.» 

Valtaneuvosto teki rahvaan mieliksi ja pyyhitytti viha- 
tun määräyksen kaupunkilaista. Sijaan säädettiin: »Ei 
mahda eikä pidä joku muukalainen pormestari eli raatimies 
oleman ikänäns, eikä myös virkaa kaupungissa pitämän, 
kuin on tullinkirjottaja, kaupunginkirjottaja eli vahdin- 
kirjottajan virkaa pitämän eli jonkuista muuta virkaa 
pitämän, jonka päällä suuri vaara makaa.» 


SUURI VENÄLÄISVIHA. 


29 — Suomen kansan aikakirjat. 1. 


Novgorod ja Moskova. 


UURI Novgorod sijaitsi kahden puolen Olhavanjokea, 
S ianen sitä kohtaa, missä tämä joki alkaa Ilmajärvestä. 

Alkuaan olivat sen muodostaneet muutamat -itsenäiset 
kauppalan tapaiset yhdyskunnat, jotka sitten liittyivät 
yhdeksi suureksi kaupunkikunnaksi. Mutta näistä alku- 
yhdyskunnista säilyi vielä kauan jätteenä se itsenäisyys, 
joka kaupungin eri osilla oli. Suuri Novgorod oli nim. 
jakautunut viiteen »päähän», joista kaksi oli joen itärannalla, 
n. s. kauppa- eli toripuolella, ja kolme länsirannalla, n. s. 
Sofian puolella, missä oli Sofian tuomiokirkko. 

Novgorodilla oli laajat maa-alueet. Niitä oli kahta lajia: 
pjatinoita eli viidenneksiä ja volosteja eli maita, jotka yhdessä 
muodostivat Pyhän Sofian alueen eli maan. Viidennekset 
sijaitsivat lähinnä Novgorodia ja olivat sen vanhimpia 
alueita. Kuten jo nimikin osottaa, oli niitä viisi. Ensim- 
mäinen niistä oli Vatjan viidennes ja siihen kuului suomen- 
sukuisten heimojen maita Olhavan- ja Laukaanjokien välistä 
alkaen Suomenlahteen saakka. Siitä koilliseen kauas Vienan- 
merelle asti kahden puolen Äänisjärveä oli Äänisen viidennes. 
Muut taas sijaitsivat idässä, etelässä ja lounaassa Novgo- 
rodista katsottuna, joten kaupunki oli näin viidennestensä 
keskellä. Volostejakin oli viisi. Kaukana koillisessa oli 
Vienan volosti eli maa, VytSegdajoen ja sen iisäjokien 
varsilla oli Permin maa, jonka takana vielä kauem- 
pana olivat PetSoran maa ynnä Jugra Uraalin toisella puo- 
lella. Ja kaukana pohjoisessa, Vienanmeren pohjoisrannalla, 
oli Turjan ranta. 

Suuri ja mahtava oli siis tosiaankin Novgorodin maa. 

Ennen pitkää Novgorod kehittyi myös sisäisesti aivan 
erikoislaatuiseksi valtakunnaksi. Se oli nimellisesti ruhtinas- 

kunta, mutta tosiasiallisesti vapaavaltio. Niinpä se sai itse 
valita siviilihallinnon johtajan, posadniekan, joka oli ruh- 
tinaan edustajana ja hänen etujensa valvojana Novgorodissa. 
Samoin ruvettiin valitsemaan tuhannenpäämiestä eli sota- 
väen ylipäällikköä sekä kirkonkin päämiestä. Ja suhde 
ruhtinaaseen, sekä tämän velvollisuudet että oikeudet, oli 
tarkoin säädetty erikoisissa sopimuskirjoissa, joissa Novgo- 
rodin asujainten edut olivat määräävinä. Niinpä esim. 
ruhtinas oli oikeutettu ottamaan osaa kaupungin kauppaan 
merentakaisten kauppiaitten kanssa ainoastaan novgorodi- 
laisten välityksellä. Hän ei saanut sulkea ulkomaisten 
kauppiaitten kauppakartanoita eikä asettaa niihin omia 
valvojiaan. Näin novgorodilaiset turvasivat kauppansa 
ruhtinaittensa mielivallalta. Mutta ruhtinasta, joka taval- 
lisesti oli samalla jonkun muun alueen ruhtinas, tarvittiin 
sekä suojaamaan sotavoimillaan Novgorodia ja sen kauppaa 
että hoitamaan hallinnollisia asioita. Näistä palveluksista 
hänelle maksettiin palkkaa. Siksipä voidaankin Novgorodin 
ruhtinaasta käyttää muutaman pihkovalaisen asiakirjan mää- 
ritelmää, joka nimittää häntä »palkatuksi sotapäälliköksi ja 
ruhtinaaksi, jonka alaisina he saattoivat seisoa ja taistella.» 

Valtiollisen elämän painopiste oli kansankokouksessa, 
n. s. vetSessá, jonka tarvittaessa kutsui koolle joko ruhtinas 
tai joku kaupungin tärkeimmistä viranomaisista; posadniekka 
tai tuhannenpäämies. Se ei ollut mikään edustuslaitos, vaan 
kun vetiekello soi, saapui Jaroslavin pihalle, jossa kokousta 
tavallisesti pidettiin, jokainen täysivaltainen kansalainen. 
» VetSe sääti uusia lakeja, kutsui ruhtinaan tai karkotti 
hänet, valitsi ja tuomitsi kaupungin tärkeimpiä viranomaisia, 
käsitteli heidän ja ruhtinaan välisiä riitaisuuksia, päätti 
sodasta ja rauhasta j.m.s», kuvaa Kljutshevskij 
sen toimintaa ja jatkaa: »VetSessä ei voinut sen kokoon- 
panon takia olla säännöllistä asioiden käsittelyä eikä sään- 
nöllistä äänestystä. Päätös tehtiin silmämäärällä eli parem- 
min sanottuna korvakuulolla, pikemmin huutojen voimak- 
kuuden kuin äänten enemmistön mukaan. Kun vet&e jakaan- 
tui puolueisiin, tehtiin päätös väkivaltaista tietä, tappelul- 
la: voittanut puoli tunnustettiin myöskin enemmis- 

tóksi (omituinen polen, jumalantuomion muoto). Toisinaan 
hajaantui koko kaupunki, ja silloin kutsuttiin koolle kaksi 
vetseä, toinen tavalliselle paikalle, kauppapuolelle, toinen 
Sofian puolelle. Tavallisesti hajaannus päättyi siten, että 
molemmat vetSet, lähtien liikkeelle toisiaan vastaan, yhtyi- 
vät Olhavan sillalla ja ryhtyivät tappeluun, ellei papisto 
ajoissa ennättänyt erottamaan vastustajia toisistaan.» 

Novgorodin mahtavuuden perustana oli sen kauppa. 
Jo varhain kulki sen kautta Pohjois- ja Itä-Euroopan tär- 
keimpiä kauppateitä. Näin se vaurastui vaurastumistaan. 
Rikkaus ei kuitenkaan jakautunut tasaisesti, vaan kasaantui 
muutamien harvojen sukujen haltuun. Nämä hallitsivatkin 
tosiasiallisesti Novgorodissa: niistä valittiin kaupungin ja 
valtakunnan hallitusmiehet. Niitten rinnalla oli useita 
muita piirejä, joitten varallisuus oli vähäinen ja jotka syvästi 
vihasivat näitä rikkaita ja mahtavia. 

Novgorodin valta ei perustunutkaan lujalle pohjalle. Yh- 
teiskunta oli sisäisesti heikko eri kansanluokkain eripuraisuu- 
den tähden. Lisäksi oli Novgorod viljatuotantoonsa nähden 
riippuvainen muista ruhtinaskunnista. Ja sen nostoväki oli 
aivan liian heikko ja järjestymätön voidakseen pitää puo- 
liaan vieraiden ruhtinaiden joukkoja vastaan. Siitä syystä 
se kukistui verraten helposti, kun voimakkaampi valta, 
nouseva Moskova, 1400-luvun jälkimmäisellä puoliskolla, 1öi 
siihen kyntensä. 

Moni novgorodilainen aavisti jo vuosikausia ennen, että 
häviö oli kohtaava heidän kaupunkiansa ja valtakuntaansa. 
Useita ennustuksia tästä tiedetäänkin lausutun aikoja ennen 
tuhon tuloa. 

1400-luvun keskivaiheilla eli Novgorodissa Klopskijn esi- 
kaupungin luostarissa pyhä Mikael, joka myöhemmin on 
tunnettu pyhimys Mikael Klopskijn nimellä. V. 1440 kävi 
paikallinen arkkipiispa Jewfimij häntä tervehtimässä. Sil- 
loin sanoi pyhä Mikael arkkipiispalle: »Tänään on Mosko- 
vassa suuri ilo.» — »Minkälainen ilo, isä?» — kysyi puhuteltu. 
»Moskovan suuriruhtinaalle on syntynyt poika, joka on 
saanut nimen livana; hän on kukistava Novgorodin vallan 
sekä valmistava kaupungillemme häviön.» 

Vähän ennen Novgorodin kukistumista tuli pyhä Sosima, 
Solovetsin luostarin perustaja, Novgorodiin luostarinsa 
asioissa. Hän kävi myös posadniekan vaimon Marfa Borezka- 
jan luona, jolla kaupungissa oli suuri vaikutusvalta. Tämä 
ei kuitenkaan välittänyt hänen käynnistään, vaan käski 
palvelijansa ajaa hänet tiehensä. Poistuessaan tämän ylpeän 
rouvan kartanolta, pudisti Sosima päätään ja sanoi seura- 
laisilleen: »On tuleva se päivä, jolloin tämän talon asuk- 
kaat eivät jaloillaan enää saa tänne astua; portti suljetaan 
eikä sitä enää aukaista — ja autiona on tämä kartano oleva.» 
Niin tapahtuikin sitten. Mutta ennen kuin näin pitkälle 
tultiin, muutti Marfa mielensä nähdessään, miten sydämel- 
lisesti Novgorodin pajarit kohtelivat hänen hylkimäänsä 
miestä, ja pyysi häntä käymään luonaan. Sosima suostuikin 
siihen. Silloin järjesti Marfa suuret pidot, joihin hän kutsui 
Novgorodin parhaimmiston. Kun istuttiin pöydässä, tarkasteli 
Sosima vieraita, mutta loi äkkiä katseensa kauhistuneena 
maahan. Hän katsoi toistamiseen vieraita, mutta sama 
ilmiö uudistui. Sitten hän katsoi kolmannen kerran, pudisti 
päätään ja itki. Tämän jälkeen hän ei enää koskenut pito- 
ruokiin, vaikka talon emäntäkin pyysi häntä syömään ja 
juomaan. Poistuessaan pitotalosta kysyivät hänen oppi- 
laansa, mistä hänen käytöksensä oli johtunut. Silloin hän 
selitti: »Minä katselin pajareja ja näin muutamien istuvan 
pöydässä päättöminä» Nämä pajarit Iivana III v. 1471 
mestautti. 

Kun novgorodilaiset olivat päättäneet antautua Liettuan 
kuninkaan suojelukseen, pyysivät he tätä lähettämään hei- 
dän turvakseen ruhtinas Mikael OlejkovitSin. Taistelu 
Moskovan kanssa oli ovella. Posadniekka Nemir, joka myös 
kuului liettualaiseen puolueeseen, tuli edellämainitun pyhän 
Mikaelin luo Klopskijn luostariin. Kun Mikael kysyi, mistä 
hän tuli, vastasi hàn: »Olin anoppini äidin luona, isä.» — 
»Mitä päässäsi haudot, poikani, miksi aina käyt naisten luona 
neuvoa saamassa?) —- »Sanotaan», posadniekka vastasi, 
vettä Moskovan ruhtinaalla on aikomus ensi kesänä tehdä 
sotaretki meitä vastaan, mutta onhan meillä ruhtinaamme 
Mikael,» — »Ei hän ole», vastasi pyhä mies, »mikään ruh- 

tinas; lähettäkää niin pian kuin voitte lähettiläitä Mosko- 
vaan hyvittämään ruhtinasta, muuten hän on kaiken sota- 
voimansa kanssa tuleva Novgorodia vastaan; te menette 
häntä vastaan, mutta Jumalan apu ei ole oleva myötänne; 
hän on monta teistä hakkaava maahan, mutta vielä useam- 
man hän on vievä Moskovaan. Ruhtinas Mikael taas on 
hylkäävä teidät ja lähtevä Liettuaan eikä hän auta teitä 
lainkaan.» 
Niin tapahtuikin kuin pyhä mies oli ennustanut. 


* * 
* 


Moskovan maantieteellinen asema on ollut tavattoman 
edullinen sen kasvamiselle ja voimistumiselle. Yleisen 
muuttoliikkeen, väestöliikkeen suuntautuessa lounaasta koil- 
liseen tuli Moskovan seutu ensin asutuksi. Kun sitten val- 
tiollinen painopiste siirtyi Kiovasta Suzdalin maahan n. 
v:n 1200 vaiheilla, sai Moskovakin ennen pitkää merkitystä. 
Se sai oman ruhtinaankin, Aleksanteri Nevskijn nuorimman 
pojan, Danielin. Juuri tänä aikana Venäjän ruhtinaskunnat 
hajosivat moniksi pieniksi ruhtinaskunniksi. Tataarilais- 
vallan aikana Moskova yhä kasvoi ja laajeni, sillä sinne 
kokoontui paljon väkeä tataarien tieltä. Tänne, Venäjän 
sydämeen, tataarien hävitykset eivät näet ulottuneet. Ja 
lopuksi vielä edisti Moskovan nousua se, että sen kautta jo 
varhain kävi vilkas kauppa. Sehän oli Venäjän tasangon 
vedenjakajalla ja Moskovan joki yhdisti sen Okan vesis- 
töön ja yläjuoksullaan lähensi sitä Volgaan. ; 

Paitsi näitä Moskovan maantieteellisestä asemasta joh- 
tuvia tekijöitä sai vielä eräs tärkeä syy aikaan sen, että 
Moskovasta kehittyi Venäjän johtava valtio. Tämä syy oli 
Moskovan ruhtinasten politiikka, eritoten heidän suhtau- 
tumisensa tataarilaisvaltaan. Moskovan ruhtinaat olivat 
oikeastaan nuorimpia monilukuisten ruhtinaitten joukossa. 
Heidän maansa ja siihen perustuvat mahdollisuutensa olivat 
vähäiset. Siksi tuli heidän turvata asemaansa muilla kei- 
noilla. He olivat sen takia jo varhain luoneet erikoisen poli- 
tiikan, joka perustui kykyyn käyttää hyväkseen kuluvan 

hetken olosuhteita. Niinpä he milloin ostivat halvasta lisä- 
maita, milloin taas viekkaudella tai petoksella, milloin väki- 
vallalla pakottivat lähiseudun pikkuruhtinaat antautumaan 
Moskovan valtaan. Samaten suhteessaan tataarilaisiin Mos- 
kovan ruhtinaat osasivat politiikallaan edistää maataan. 
Kun he huomasivat, että taistelu näitä vastaan oli toivoton 
ja että näihin paremmin voi vaikuttaa rahalla kuin aseilla, 
mairittelivat he kaania ja auttoivat häntä kukistamaan 
uppiniskaisia ruhtinaita. Niinpä kuritti Moskovan ruhtinas 
Iivana I Kalita (Kukkaro) kaanin käskystä Tverin ruhti- 
nasta, joka oli noussut tataarilaisia vastaan kapinaan. Tästä 
työstä hän sai, vaikka olikin ruhtinaitten veljesjoukossa 
nuorin, vanhimman suuriruhtinaan valtaistuimen v. 1328 
ja alkoi nyt nimittää itseään koko Venäjän suuriruhtinaaksi. 
Tästä tietenkin kasvoi suuresti Moskovan arvo. 

Sama Iivana I oli saanut aikaan sen, että »koko Venäjän» 
metropoliitta siirtyi Vladimirista Moskovaan. Näin tuli 
Moskovasta myös Venäjän henkisen elämän keskus. 

Myöhemmin Moskova kohosi myös Venäjän kansalliseksi 
johtajaksi. Kun nim. tataarilaisvalta alkoi horjua, asettui 
Moskova Venäjän itsenäisyystaistelun johtoon keräten pikku- 
ruhtinaskunnat ympärilleen. V. 1380 saatiin tataareista 
ensimmäinen voitto, joka oli myös voitto Moskovan vai- 
kutusvallalle Venäjällä. V. 1480 tapahtui lopullinen irtaan- 
tuminen tataarilaisvallasta. Silloin oli Moskovan tsaari jo 
kohonnut koko Venäjän yksin- ja itsevaltiaaksi. Viimeksi 
oli suuren Novgorodin täytynyt v. 1478 tunnustaa Moskovan 
tsaarin ylivalta. 

»Arx nova» eli Pyhän Olavin linna. 


valtakunnan alueella, on linna, jota nimitetään Uudeksi 

linnaksi. Se on ihmeteltävällä nerolla rakennettu, ker- 
rassaan luonnon ja taidon valmistama, seisoen pyöreällä 
kalliolla. Yksi ainoa portti siitä johtaa lännen puolelle, 
portin edustalla on lauttasilta, joka on kiinnitetty siihen 
vahvoilla rautavitjoilla ja joka aina yöksi vedetään koneilla 
rantaan — tosin ankaralla työllä väkevän virran takia. 
Tuo leveä joki, joka kulkee siitä ohi, on tutkimaton syvyy- 
deltään. Se tulee kaukaisista järvistä, Vienan valkoisesta 
merestä saakka, mutta linnan kohdalla se on mustapohjai- 
nen, ja kaikki kalat, jotka siinä syntyvät ja elävät, lohet ja- 
taimenet, hauet ja ahvenet sekä muut pehmeälihaiset kalat, 
ovat ihan mustia, vaikka kyllä hyviä maultansa. Lahnakin 
on siinä virrassa kesällä musta, vaikka talvella on valkoinen. 
Ja kun joki sitten Viipurin ohitse kulkien purkaa vetensä 
mereen, tekee se merenkin mustaksi. 

Muitakin kummia täällä nähdään toisinaan. Ankara on 
isännyyden virka täällä vihollisvallan kynnyksellä, ankara 
myös se laki, jonka alaisena linnan väki elää. Jos vartija 
nukkuu vartiopaikallaan, syöstään hänet armotta tornin 
harjalta virtaan. Surma ja perikato väijyvät siis aina sekä 
päällikköä että hänen miehiään. Mutta jokaisen onnetto- 
muuden edellä käy kummallinen aave. Silloin näet ilmestyy 
virran aalloille neitonen, joka viehättävästi soittamalla 
kanteleella katkaisee yön hiljaisuuden — seireenien tavoin 
houkutellen ihmisparat luokseen.» 

Näin kertoo Olaus Magnus »Arx novasta», Uudesta lin- 
nasta, Pyhän Olavin nimikosta, jota me nyt Olavin- eli Savon- 
linnaksi nimitämme. 

Tämän linnan rakennutti 1470-luvulla Viipurin linnan 
isäntä Eerik Akselinpoika Tott »Jumalalle ylistykseksi, 
pyhälle kristinuskolle vahvistukseksi», kuten hän itse linnan 
seinään muurauttamassaan kivitaulussa ilmottaa. Olot oli- 

vat näillä rajaseuduilla rauhattomia, ja siksi tarvittiin Savon 
suojaksi uusi tukikohta. 

Venäläiset eivät kuitenkaan mielisuosiolla kuulleet ker- 
tomusta uudesta linnasta heidän rajoillaan, vaan koettivat 
kaikin keinoin estää sen rakentamista, aluksi väittämällä, 
että se oli heidän puolellaan Pähkinäsaaren rauhan rajaa, 
ja sitten asevoimin yrittämällä häiritä rakentajia. Mutta 
muurilaasta toisessa ja miekka toi- 
sessa kädessä rakennettiin kuin ra- 
kennettiinkin linna valmiiksi. 

Paitsi sitä. että se sijaitsi saarella 
ja oli hyvin suojattu vihollisen val- 
tausyrityksiltä, oli sen asema muu- 
toinkin tavattoman edullinen. Kapean 
valtaväylän sulkijana se hallitsi lii- 
kennettä Pohjois-Savosta ja -Karja- 
lasta etelään ja päinvastoin. Ja tä- 
män uuden linnan historia on osot- Kerik Akselinpoika Toitin 
tanut, että se oli nerokkaasti suun- sineiti. 
niteltu ja rakennettu. Yhdessä 
Viipurin linnan kanssa se on katkaissut vihollisen käyrän 
miekan monen vuosisadan aikana. 


Pyhän Olavin linna poikkeaa kaikista Suomen keski- 
aikaisista linnoista siinä, että se on alun alkaen rakennettu 
kestämään tuliaseita. 

Keskiajan linnojen tutkimus on linnojen rakennushis- 
toriassa erottanut kolme aikakautta. Ensimmäinen on luettu 
siitä ajasta, jolloin muurattuja linnoja on ruvettu rakenta- 
maan, n. v:een 1200. Tällöin oli linnojen keskuksena sydän- 
torni, jonka ympäri oli rakennettu kehämuuri puolustus- 
käytävineen sen harjalla. Tänä aikana pyrittiin linnat val- 
taamaan väkirynnäköllä, jolloin hyökkääjät koettivat tun- 
keutua linnaan kapuamalla muurien yli ja kiipeämällä tor- 
niin. Ristiretkien aikana ruvettiin linnojen piirityksissä 
käyttämään myös heittoaseita, ampumaan jousilla ja eri- 
laisilla heittokoneilla. Siitä syystä täytyi linnat varustaa 
ampuma-aukoilla, joista kävi ampuminen nuolilla sekä heit- 

täminen kiviä, kiehuvaa vettä y.m. piirittäjien niskaan. 
Samalla syntyi myös kehämuurin yhteyteen torneja, joista 
ampuminen oli helpompaa. Muutenkin olivat linnat jo 
tällä toisella aikakaudella suurempia. Niihin kuului useita 
muurien toisiinsa yhdistämiä rakennuksia, jotka ryhmit- 
tyivät eri sisä-ja ulkopihojen ympärille. Kolmas aikakausi 
alkoi, kun tuliaseet pakottivat 1400-luvulla rakentamaan 
linnat aivan uuden järjestelmän mukaan. Kivimuurin sisä- 
puolelle luotiin nyt niitä tukemaan maavalleja ja kehä- 
muurin nurkkiin rakennettiin lujia pyöreitä torneja, joista 
kävi ampuminen tykeillä eri suuntiin, ja itse linnan ulko- 
puolelle syntyi lukuisia etuvarustuksia. Tuliaseiden yhä 
kehittyessä menettivät vihdoin keskiajan korkeatorniset ja 
-muuriset kivilinnat kaiken puolustusmerkityksensä ja muut- 
tuivat — ellei niitä hävitetty tai päästetty raunioitumaan 
— ylimystön asuntokartanoiksi. 

Meidän keskiaikaiset linnamme kuuluvat tyypiltänsä 
yleensä keskimmäiseen aikakauteen. Turun ja Viipurin lin- 
noissa voi kuitenkin havaita ensimmäisenkin aikakauden piir- 
teitä; Olavinlinna taas on noussut kokonaan viimeisen 
ajanjakson merkeissä; myös muissakin linnoissa on osia, 
jotka on tänä viimeisenä aikakautena rakennettu. 

Samoin kuin muinaislinnamme olivat myös varhaisim- 
mat keskiajan linnamme mäki- ja vuorilinnoja. Mutta kun 
niihin puolustajillakin oli usein vaikea pääsy, ruvettiin lin- 
noja myöhemmin, kun enemmän varusväkeäkin oli käytettä- 
vänä, rakentamaan vesistöjen varsille, jokien suihin, saarille 
ja niemille, joitten kannaksen poikki oli kaivettu vesihauta. 
Näillä oli se etu, että ne veden yli laskettavien siltojen 
kautta olivat helpossa ja vaivattomassa yhteydessä muu- 
hun seutuun, mutta samalla veden ympäröiminä — kun 
sillatkin oli nostettu ylös — täysin suojassa. 

Edelliseen ryhmään kuuluvat jo edellämainitut Liedon 
Vanhalinna ja Koroinen sekä lisäksi Hakoisten linna Janak- 
kalassa Kernaalan järven länsirannalla — sitä on pidetty 
Birger jaarlin rakennuttamana Tavasteborgina, s. o. ensim- 
mäisenä Hämeenlinnana — Teinperi (Stenberga) Maskussa 

+ ja Sibbesborg Sipoossa. Näistä ovat ainakin Vanhalinna ja 

Erás Olavinlinnan vanhimman osan huoneila, n. s. hiilikellari pikku- 
pihan laidassa. 


Hakoistenlinna olleet aikaisemmin varustettuja muinais- 
linnoja, jotka sitten on uudelleen linnotettu. 

Vesilinnoja taas ovat m. m. meidän vanhat historialliset 
linnamme: Turun, Hämeen ja Viipurin linnat. 

Vielä muitakin linnoja oli maassamme keskiaikana. 
1300-luvulla rakennettuja olivat Raasepori Snappertunassa, 
Kastelholma Ahvenanmaalla ja Kuusislo Piikkiöön kuulu- 
valla Kuusiston saarella, joista on enää vain rauniot jäljellä. 
Yhteistä niille kaikille on ollut se, että ne ovat olleet varsi- 
naisesti vain linnotettuja asumuksia. Samalta 1300-luvulta 
ovat Karjan Junkarsborg, Kokemäen Forsby, Eurajoen 
Liinmaa, Korsholma Vaasan tienoilla, Oulun linna ja Käki- 
salmi, joka kuitenkaan ei kuulunut Ruotsi-Suomeen tuol- 
loin. Kaikki nämä ovat olleet verraten pieniä ja vähäpätöi- 
siä varustuksia, vesilinnoja kylläkin, useimmat saarella 
sijaitsevia, kivensekaisen maavallin suojaamia. 

Mutta, kuten sanottu, on Olavinlinna yksinänsä omassa 
ryhmässään. Nykyisessä asussaan se on pitkän kehityksen 
tulos. Keskiaikana se muodosti kolmiosaisen rakennus- 
ryhmän, jonka jokaisessa nurkassa oli jykevä pyöreä torni; 
niistä on P. Eerikin eli Musta torni myöhemmin hävitetty. 
Päälinnan edessä oli nähtävästikin matalan muurin tai val- 
lin saartama etulinna sekä mahdollisestikin joitakin etuvarus- 
tuksia. 


Kirjallisuutta: 

Yrjö Koskinen: Savo ja Savonlinna. Utukuvia muinai- 
suudesta. Helsinki 1875. 

Juhani Rinne: Suomen keskiaikaiset mäkilinnat. 1. Hel- 
sinki. 1914. 

Julius Ailio: Muinais- ja keskiaikaiset linnat. Oma maa 
IV. Porvoo 1909. (Uusi laitos) II. Porvoo 1921. 


Viipurin pamaus. i 
‘TZUN MOSKOVA oli kukistanut Novgorodin, tuli siitä 
samalla tämän vallan ja vaikutuksen perijä Suomen 
itärajalla. Moskovan naapuruus osottautui Suomelle 
pian paljon vaarallisemmaksi kuin Novgorodin koskaan oli 
ollut. 

Kristian I:n poika ja seuraaja Tanskassa ja Norjassa, 
Hannu kuningas, antoi sellaisen kuninkaanvakuutuksen, joka 
huomattavasti lisäsi valtaneuvoston ja aatelin val- 
taa näissä valtakunnissa. Silloin monet ruotsalaisetkin 
herrat alkoivat kaihomielin kadehtia näitä etuja. Hannu 
kuninkaalla oli hyvä vaisto ja hän riensi tarjoamaan Ruotsin 
valtaneuvostolle ja aatelille samoja etuja Ruotsin kruunusta. 
Tätä tarjousta eivät herrat voineetkaan vastustaa, vaan 
valitsivat Kalmarin kokouksessa 1483 Hannun Ruotsin 
kuninkaaksi. Kuninkaanvakuutuksessaan, jota nimitettiin 
Kalmarin päätökseksi, hän lupasi mukautua neu- 
voston tahtoon kaikissa tärkeissä asioissa. Aateli sai oikeu- 
den linnottaa kartanonsa ja kieltää sinne pääsyn itse 
kuninkaaltakin. Viimeksi määrättiin, että jos kuningas 

rikkoisi valansa, alamaiset saisivat oikeuden nousta kapi- 
naan. Niin alhaalla ei ollut koskaan vielä ennen ollut kunin- 
kaanvalta Ruotsin valtakunnassa. 

Mutta neljätoista vuotta ehti kuitenkin kulua, ennen 
kuin Hannu kuningas sai Ruotsin valtakunnassa maistaa 
vallan makeutta — jos nyt voidaan näitä sanoja käyttää 
tässä tapauksessa. Sten Sturen sitkeys ja viisas tapa hoitaa 
politiikkaansa ehkäisi kauan kuninkaan ja unioniystäväl- 
listen herrain suunnitelmat. Mutta nämä puolestaan vaa- 
nivat suotuisaa tilaisuutta — ja vihdoin tulikin sellainen 
— Moskovan vyöryttäessä sotalaumansa Suomeen. 

V. 1492 Moskovan suuriruhtinas ja Tanskan kuningas 
tekivät liiton keskenään. Sen kärki oli kohdistettu Ruotsi- 
Suomea vastaan. Ei ollut kysymyksessä enempää eikä vähem- 
pää kuin Ruotsi-Suomen pakottaminen tunnustamaan unioni- 
kuningas kuninkaakseen — ja kun Moskova tässä tarjosi 
apuansa Tanskalle, piti sen saada palkinnoksi itäinen Suomi. 

Rajakahakoita oli yhtä mittaa jatkunut Suomen itäisellä 
rajalla. Kahden puolen asuva Suomen suku siellä etu- 
päässä raateli itseään ja heimoveljiään. Toisin ajoin oli 
hävitys- ja kostoretkillä mukana muitakin kuin vain paikal- 
lista väestöä. Miten hirveätä ja kuluttavaa tällainen raja- 
sota oli, siitä antaa hyvän kuvan seuraava pohjanperäläisten 
valitus, joka räikeydestään huolimatta kuvaa ilmeisestikin 
vallinneita oloja oikein: 

» Kaikille niille hyville arvoisille herroille, joiden käsiin 
tämä kirje sattuu tulemaan, tunnustamme me köyhät mie- 
het, jotka asumme ja elämme Kemissä, Iissä ja Limingassa, 
tällä avonaisella kirjeellämme ja valitamme Jumalan ja 
Teidän edessänne sitä suurta murhaa, vahinkoa ja turmiota, 
jota venäläiset ovat meille tehneet 80 vuoden kuluessa ja 
vielä nytkin vuosittain tekevät rauhan ja sovinnon aikana. 

Kun me köyhät miehet saimme sanan ja kirjeen Viipu- 
rista, että te, hyvät herrat, olitte tehneet rauhan heidän 
kanssansa, silloin tulivat venäläiset meidän asunnoillemme 
kauppaa tekemään, kulkivat kylästä kylään, katsoivat, 
tarkastelivat ja vakoilivat maan asemaa, ja kun me köyhät 
miehet luulimme rauhan olevan, oli meillä mitä suurin 

vahinko heistä. Nyt muutamia vuosia sitten lähetettiin 
nämä hyvät herrat, Henrik Klaunpoika, Olavi Tavast 
ynnä useampia muita hyviä miehiä heidän kanssansa Suo- 
mesta Novgorodiin, ja he tekivät siellä valalla vahvistetun 
rauhan, jonka piti kestää 9 vuotta. Meille köyhille miehille 
lähettivät he sanan, että tällainen vannottu rauha oli tehty. 
Ei kulunut täyteen kahta vuotta tämän jälkeen, kun venä- 
läiset tulivat meidän luoksemme, murhasivat, hävittivät ja 
polttivat näitä kolmea edellämainittua pitäjää. Sitä vahin- 
koa, joka silloin kohtasi meitä itseämme, pyhiä kirkko- 
jamme ja köyhiä vanhempiamme, armahtakoon taivaan 
Jumala; siitä me valitamme Jumalan ja teidän edessänne. 

Muutamia vuosia sen jälkeen matkustimme me Lappiin. 
silloin tulivat venäläiset meidän luoksemme, vannoivat 
pyhän ristin kautta ja sanoivat, että rauha oli tehty seitse- 
mäksi vuodeksi, sekä sitoutuivat pitämään tämän rauhar 
vilpittömästi. Ei kulunut aikaa enempää kuin kolme yötä 
kun he hyökkäsivät meidän päällemme. Lapissa oli 80 Kemir 
pitäjän parasta talonpoikaa. Näiden porot ja kaiken muur 

omalsuuden ottivat he (venäläiset) pois, kulkivat sitten 
alas Kemiin ja Iihin, polttivat ja murhasivat miehet, vaimot 
ja lapset ja kaikki, ketä vain saivat käsiinsä. Ja nyt muu- 
tamia vuosia sitten saimme me sanan herra Eerik Akselin- 
pojalta — Jumala olkoon hänelle armollinen — että viisi- 
vuotinen rauha oli tehty ja valalla vahvistettu. Venäläiset 
tulivat meidän luoksemme kaupantekoon, sanoivat, että 
tällainen rauha oli tehty, kulkivat kylästä kylään ja elät- 
tivät itseään meidän luonamme koko talven. Keskipaaston 
aikana matkustivat he pois meidän luotamme, lupasivat ja 
vannoivat, että tämä rauha tulisi pysymään, ja pyysivät 
meitä lähtemään haukivesillemme. Sitten tulivat he heti 
sen jälkeen takaisin palmusunnuntaina, kun me emme 
ensinkään tienneet olla varoillamme. Silloin he polttivat, 
löivät, murhasivat ja rääkkäsivät vaimojamme ja köyhiä lap- 
siamme ja veivät heidät muassaan Venäjälle; nämä me kóy- 
hät miehet olimme lunastaneet takaisin — ja taas pitäisi 
meidän lunastaa heidät suurella rahasummalla. Niiden vai- 
mojen ja lapsien, joiden miehillä köyhyyden tähden: ei ole 
varaa lunastaa heitä takaisin, täytyy siellä olla ja elää ja 
tehdä työtä heidän orjinaan. Tätä suurta murhaa ja kovaa 
kiusaa, jota he meille köyhille kristityille ovat tehneet, vali- 
. tamme me taivaan Jumalan ja teidän edessänne. 
Miesväen ottavat he ja ripustavat ylös jaloista, toisi- 
naan käsistä, kantavat heiniä, sytyttävät niistä tulen heidän 
allensa ja kärventävät tukan ja parran pois heiltä. Kun he 
tämän ovat tehneet, laskevat he heidät maahan, kantavat 
tulta täynnä olevan maljan heidän rintansa päälle, polttavat 
ihon heidän ruumiistansa, sitovat sitten köyden heidän päänsä 
ympäri, ottavat kepin ja kiertävät sillä köyttä pään ympärille 
niin kovasti, että silmät pullistuvat ulos päästä. Sitten au- 
kaisevat he heidän vatsansa ja taluttavat heitä puiden ympäri, 
niin kauan kuin heidän sisälmyksensä ovat heissä. Muutamia 
ottavat he, nyhtävät heiltä parran, niin kuin tavallisesti 
revitään harja pois sieluttomilta eläimiltä, sitten he mestaa- 
vat heidät. Meidän köyhät vaimomme he ripustavat ylös 
käsistä, pieksävät heitä vitsoilla ja ruoskilla, leikkaavat pois 
heidän rintansa, pistelevät heitä keihäillä ja kiusailevat heidät 

kuoliaiksi. Meidän köyhät lapsemme he ottavat, asettavat 
heidät elävinä aidanseipäisiin, ampuvat sitten heidät täy- 
teen jousennuolia; he kantavat kokoon yhteen huoneeseen. 
kaikki lapset, jotka he tapaavat, panevat pönkät ovelle ja 
polttavat heidät eläviltään. Jos joku näistä lapsista ikku- 
nan kautta konttaa tulta pakoon, sitä he pistävät keihäillä 
ja heittävät takaisin tuleen. 

Kun he meitä näin kiusaavat, sanovat he, että maa ja 
vesi, jossa me asumme, on heidän omansa, ja tahtovat 
pakottaa meitä maksamaan heille vuotuista veroa, nimit- 
täin kolme valkoista nahkaa maan joka mieheltä, sekä 
vaativat puolta osuudesta Kemijokeen ja kaikkiin muihin 
maan lohivirtoihin muutamaan jokeen saakka, jota sano- 
taan Pyhäjoeksi ja sijaitsee Saloisten pitäjässä. Sen edustalla 
on kivi, jota sanotaan Hanhikiveksi; sitä nimittävät he 
rajaksensa. Sieltä käypi raja suoraan yli (Pohjanlahden) 
länsipuolelle Bjuroklubbiin, joka sijaitsee Skellefteäksi kut- 
sutussa pitäjässä; sieltä taas pohjoiseen päin Tornioon ja 
Kemiin ja aina ylös Kemijokea myöten erääseen niemeen, 
jota kutsutaan Rovaniemeksi. Hanhikiven ja Rovaniemen 
väliä on viisikymmentä peninkulmaa, Bjuroklubbin ja ennen- 
mainitun Rovaniemen väliä on kuusikymmentä peninkul- 
maa. Tämän alan vaativat he omaksensa. Sitä me vali- 
tamme taivaan Jumalan ja teidän edessänne. Yhä enemmän 
pelkäämme me köyhät miehet, että venäläiset kulkevat täällä 
niin kauan kauppa-asioissaan, että he surmaavat, murhaavat 
ja polttavat yleensä kaikkialla. 

Rakkaat, kunnioitettavat herrat: venäläiset rientävät 
aina Viipuriin ja valittavat meitä köyhiä miehiä vastaan. 
Jumala tietää, että tällainen vaiva ja hätä on meitä köyhiä 
miehiä nyt kohdannut, emmekä me saa, emmekä me edes 
toivokaan yhtään hyvää sanaa tästä, mutta meidän turvamme 
on Jumala taivaassa ja teidän arvoisuutenne. 

Viime vuonna pyhän Eskon aikana me köyhät miehet 
matkustimme haukivesillemme.. Meitä oli ainakin sata 
miestä yhdessä seurassa, ja venäläiset tulivat sinne meidän 
luoksemme ja sanoivat, että rauha oli tehty viideksi vuodeksi. 
Ei kulunut enempää aikaa kuin 14 päivää, niin tulivat he 

heti takaisin, löivät ja murhasivat 14 parasta Kemissä asu- 
vaa talonpoikaa. Eräs niistä talonpojista, jotka siellä lyötiin, 
huusi aivan kovasti, jotta muut kristityt miehet sen kuulivat. 
Eräs kristityistä kuuli tämän huudon, hänen nimensä oli 
Heikki Juhonpoika Limingasta. Tämä pääsi kolmantena 
miehenä pakoon pienellä veneellä ja pelasti muut talon- 
pojat; muuten olisivat he kaikki tulleet surmatuiksi. Näiltä 
he ottivat neljäsataa kippuntaa haukia, sekä niiltä, jotka 
lyötiin, että niiltä, jotka pääsivät pakoon. Rakkaat, arvoisat 
herrat, sitä suurta korvaamatonta vahinkoa, murhaa ja 
häviötä, jonka meille venäläiset ovat tehneet, valitamme 
me taivaan Jumalan ja teidän edessänne. 

Meidän voutimme Hannu Antinpoika lähetti meille 
sanan pyhän Mikkelin aikana, että te ja hyvät, kaikkein 
arvoisimmat, korkea-arvoiset valtaneuvoston jäsenet, olitte 
yksimielisesti päättäneet ja ankarasti kieltäneet, etteivät 
venäläiset saisi tulla alemmaksi kuin erääseen Turkka 
nimiseen kylään, joka sijaitsee Oulunjoen varrella kahden 
peninkulman päässä ylöspäin merestä. Voutimme käski 
meidän venäläisten tullessa matkustaa heitä vastaan ja 
ilmottaa heille tämän kiellon, jonka me myös teimme. Kun 
me tänä vuonna huomasimme, että he tulevat, lähetimme 
me heitä vastaan allamainitut hyvät miehet, nimittäin: 
Kuiva-Heikin, Mustan Lassin, Heikki Holstenin, Olli Laurin- 
pojan, Juho Hermanninpojan ja Juho Sonanpojan ilmot- 
tamaan heille tämän kiellon, että he eivät tulisi alemmaksi 
kuin ennenmainittuun Turkkaan; siellä olkoon heidän 
kaupankäyntinsä luvallinen, mutta ei muualla; sinne tulkoot 
talonpojat ja ostakoot, mitä he tarvitsevat. Se venäläinen, 
joka tavattaisiin ennenmainitun Turkan alapuolella, menet- 
täköön henkensä ja omaisuutensa. Tästä kiellosta he eivät 
huolineet, vaan ainakin 36 venäläistä kulki alas joen vartta 
kylästä kylään. Silloin kävi huhu, että ne venäläiset, jotka 
olivat Lapissa, ja ne, jotka täällä alempana kuljeskelivat, 
olivat sitoutuneet yhdessä surmaamaan ja polttamaan meitä 
köyhiä miehiä Kemin pitäjässä ja he ryöstivät meiltä sata 
poroa, muutamia viikkoja ennen kuin meidän voutimme 
tuli sinne. Kun hän sai kuulla, että he niin olivat menetel- 

Suomalaiset sodassa ryssien kanssa. 
Olaus Magnuksen mukaan. 


leet, panetti hän kiinni 20 venäläistä ja mestautti niistä 17. 
Kolme pääsi pakoon ja karkasi Lappiin sekä ilmotti siellä 
oleville venäläisille, että kaikki heidän toverinsa olivat 
mestatut, ja että vouti oli koonnut 18 sataa miestä sekä 
aikoi tulla niillä auttamaan kemiläisiä. Kun he saivat 
tällaisia sanomia, että maa oli turvattu, niin he vetäytyi- 
vät takaisin Vienanmeren seuduille. Jolleivät venäläiset 
olisi saaneet tällaista varotusta, niin he olisivat uudenvuoden- 
päivänä tulleet alas, hävittäneet ja polttaneet Kemin pitäjän. 

Torniossa majaili kymmenen venäläistä. Meidän vou- 
timme otti mukaansa 12 talonpoikaa, matkusti sinne, kutsui 
pitäjän miehet kokoon ja luetutti heille sen kirjeen, jonka 
te, korkea-arvoiset herrat, olette antaneet ja johonka te 
olette suostuneet. Hän kielsi heitä, niin kuin te olitte kiel- 
täneet, päästämästä venäläisiä pois, ennen kuin torniolaisten 
vouti saapuisi sinne, ja jätti heidän haltuunsa meidän her- 
raimme kirjeen, jotta vouti menettelisi sen mukaan. 

Tästä torniolaiset eivät kumminkaan huolineet, vaan 
päästivät venäläiset menemään ja varustivat heidät mie- 
koilla, jousilla, keihäillä, nuolilla, kilvillà ja muilla aseilla, 

joita he tarvitsivat, meidän vahingoksemme, niin että 
venäläiset eivät sanoneet pelkäävänsä sataakaan talonpoikaa, 
kun he olivat matkustelleet, tutkineet ja hankkineet tietoja 
maasta, että kansa oli aivan köyhää eikä omistanut aseita. 
Kun he tällä tavalla laskivat venäläiset menemään, olemme 
me olleet hyvin peloissamme. Torniolaiset matkustavat 
Lappiin, käyvät kauppaa ja tekevät rauhan venäläisten 
kanssa, eivätkä huoli yhtään meistä köyhistä miehistä. 
Kun me köyhät miehet olemme tehneet rauhan, olemme 
me tehneet sen koko pohjanperän puolesta. Jos torniolaiset 
tällä tavalla kauan menettelevät venäläisten ja lappalaisten 
kanssa, silloin me köyhät miehet ja koko maakunta joudumme 
häviöön. Rakkaat, kunnioitettavat kerrat, me rukoilemme 
teitä Herran tähden, että torniolaiset ja me saisimme olla 
saman herran alamaisia, kun he meille vääryyttä tekevät. 
Kun me menemme siellä käräjiin ja valitamme, että 
torniolaiset käyvät meidän metsissämme ja kalastavat 
meidän kalavesissämme, silloin me köyhät miehet emme 
saa mitään oikeutta puolellemme, vaan he sanovat, että 
heidän herransa on arkkipiispa. 

Rakkaat, arvoisat herrat, jos joku tahtoisi sanoa, että 
venäläisten kanssa sovittuja ehtoja ei ole pidetty, niin me 
allamainitut köyhät miehet, nimittäin Juho Nakkanpoika, 
Juho Hermanninpoika, Kaupin Teppo, Lassi Kärppä, Juho 
Sonanpoika, Paavo Are, Niilo Ingolfinpoika, Lassi Kenni, 
Olli Laurinpoika, Kuiva-Heikki, Lauri Ollinpoika, Heikki 
Holsten, Juho Balk sekä koko kansa, joka elää ja asuu 
Limingassa, Iissä ja Kemissä, tahdomme todistaa ja vannoa 
sekä täydellisesti tunnustaa, että meidän voutimme Hannu 
Antinpoika sekä me itse olemme heitä kohtaan niin mene- 
telleet joka suhteessa kuin säädetty on. Suuremmaksi 
vakuudeksi ja paremmaksi vahvistukseksi painamme me 
maamme sinetin tämän kirjeen päälle, joka on annettu ja 
kirjotettu: Kemissä keskipaaston aikana vuonna jälkeen 
Kristuksen syntymän MCDLXXXX (1490) » 

Voiko enää kaameampaa kuvausta ajatella! 

Meidän huomiomme kiintyy paitsi niihin tihutöihin, joita 
venäläisten kerrotaan tehneen, myös siihen, että venäläiset 

väittivät alueisiinsa kuuluvan Pyhäjoen ja Kemijoen välisen 
Pohjanlahden pohjukan. Uusin suomalainen historiallinen 
tutkimus onkin — kuten jo sivuilla 270-71 on viitattu — tul- 
lut siihen käsitykseen, että tämä heidän väitteensä oli oikea, 
t.s. että tämä alue oli vanhaa karjalaisten rantaa ja että 
heidän oikeudenomistajinaan tässä esiintyivät venäläiset. 


Sellaisten rajasuhteitten jälkeen, joita esittämämme kir- 
jelmä kuvaa, puhkesi sitten v. 1495 varsinainen sota. Sen 
alkamisesta kertoo riimikronikka: 


Kaimarin päivän 1) vielä kestäessä 
Ryssä käy ylläkön miettehessä, 
Neljäsataa miestä teräspuvussaan 
Lähti Suomenmaata sortamaan. 
Karjalan maahan he matkansa suuntaa, 
Pian palavista kylistä taivas puuntaa, 
Sillä kertaa heillä on hankkeena 

Niin naiset kuin miehetkin vangita 
Ja sitten hiljaisuudessa vaan 

He juhannusna tulevat uudestaan. 


Nyt Karjalan maa ei naura, se itkee, 
Ryssä hävitystyössään on julma ja sitkee. 


Se sotalauma, joka syksyllä 1495 samosi Suomeen rajan 
yli, käsitti erään ilmotuksen mukaan 60,000 miestä. Luku 
on ilmeisestikin liioteltu, mutta hyvin suureksi on se kui- 
tenkin arvattava, paljon suuremmaksi kuin puolustajien 
voimat. Mukanaan oli ryssillä suuria, 24 jalan pituisia 
tykkejä. 

Suomen itäisen rajalinnan, Viipurin, päällikkönä oli 
tällöin Knuut Posse ja Savonlinnassa hoiti isännyyttä Pietari 
Kylliäinen. Nämä linnat varustettiin nyt kiireesti, niihin 
koottiin muonavaroja ja joukkoja. Koko maa olikin mu- 
kana vaaraa torjumassa, sekä maalliset mahtimiehet että 
piispa ja koko kansa. Turun piispa Maunu III Särkilahti 
osotti tänä aikana tavatonta intoa ja huolenpitoa Suomen 


1) Siellä oli pidetty herrainpäivät. 

puolustuskuntoon saattamiseksi. Hän kirjotti valtionhoita- 
jalle ja arkkipiispalle Ruotsiin ja osotti heille avun välttä- 
mättömyyttä. Mutta apua ei tullut. 


Valtakunnan hoitaja, ritari Sten 
Tekee kaikki hiukan myöhäiseen. 


Siitä syystä Upsalan arkki- = 
piispa Jaakko Ulvinpoika moit- § 
tikin myöhemmin Sten Sturea 
seuraavin ankarin sanoin: »Sen 
miehen, joka on syypää siihen, 
että tämä maanosa (Suomi) 
joutuu venäläisten käsiin, ei 3 
olisi pitänyt syntyä maailmaan.» Iping AS : 

"Suomen herrat miehinensä == YRS CAN | DR 
sekä talonpoikainen nostoväki ji 
kiiruhtivat Viipuriin, mutta ta- 
lonpojista ehti vain osa perille, 
ennen kuin venäläiset saarsi- 
vat linnan joka puolelta. »Nyt 
on rahvas mies talosta nosta- 
tettu aseisiin. Pyhän Kolminai- 
suuden siunaus vuotakoon hei- 
dän ylitsensä, Neitsyt Maarian mm 
laupiaat rukoukset, Pyhä Hen- Arkkipiispa Jaakko Ulvinpojan 
rik ja Pyhä Eerik, Ruotsin ps uug ja vaakuna. 5 
suojeluspyhät, ja Jumalan ikari et tu 
kaikki pyhimykset varjelkoot TN voller 
niitä hyviä miehiä, jotka nyt 
ovat lähteneet liikkeelle.» Näin lopetti Maunu piispa erään 
kirjeensä valtionhoitajalle. 


N N 


Knuut Posse, hän on miesten mies, 
Hän Viipurin linnassa istua ties, 
Hän on oikea hovimies ja ritari 

Ja käyttää itsensä jalosti. 

Hän saakohon kauniin kiitoksen, 
Hän ei ole koskaan myöhäinen, 

Vaikka ryssä hänt? usein ahdistaa, 
Hän ne surman suuhun karkottaa. 


Kerran kahdella sadalla miehellä 
Lähti Posse vastahan ryssiä. 
Kävi huonosti joukon pienoisen, 
Heistä ryssä kaatoikin jokaisen. 
Piispa Maunu, mi Turussa asusti, 
Miestä viisikymmentäpä menetti, 
Mutta monta kaatui ryssältäkin, 
Noin nelisensataa, luulisin. 


Muutamien pikku kahakoiden jälkeen venäläiset tekivät 
ensimmäisen suuren rynnäkkönsä Viipuria vastaan. Siihen 
otti osaa sekä ratsu- että jalkaväkeä, joka kuljetti muka- 
naan tikapuita, tankoja ja risukimppuja. Samalla pommi- 
tettiin kaupunkia ankarasti. Päärynnäkkö tehtiin kaakon 
puolelta mustaveljesten luostarin kohdalle vallin ja muurin 
väliin. Etumaiset nostivat jo tikapuunsa muurille ja alkoi- 
vat kiivetä niille, mutta puolustajat torjuivat hyökkäyksen 


n md 


Ji AT ULL 


Toll-suvun vaakuna Viipurin linnassa. 


kiivaan taistelun jäl- 
keen, »haavotettuaan 
ja tapettuaan monta». 
Samaan aikaan kuin 
tämä rynnäkkö tapah- 
tui, hyökkäsi viholli- 
nen myös lännen puo- 
lelta muodostaen sul- 
jetun, »puolen penin- 
kulman pituisen rivin 
kaupungin ympäri. 
Mutta tämäkin hyök- 
käys torjuttiin. 
Vaikka tämä  en- 
simmäinen varsinainen 
rynnäkkö näin oli tor- 
juttu, ei Viipuri silti 
vielä ollut pelastunut. 
»Mutta kun he toisen 
kerran hyökkäävät, sil- 

loin auttakoon kaikkivaltias Jumala», kirjottivat piiritetyt 
taistelun jälkeen — lisäten kuitenkin: »Mutta me tahdomme 
parhaamme tehdä, niin kauan kuin kynnelle kykenemme.» 

Viipurin kohtalo näytti jo ratkaistulta. Puolustajain 
täytyi yöt päivät seisoa muureilla ja torneissa. Rivit alkoivat 
harveta ja suuri puute ahdistaa asukkaita, mistä johtui 
* levottomuutta ja hätää. Nälästä monet villiintyivätkin niin, 
vettä olivat hädissään syödä toisiaan» Apua odotettiin. 

Ja tosiaan lähti valtionhoitajakin vihdoin liikkeelle, 
viikkoa jälkeen Martinpäivän, ja hänellä oli mukanansa 
n. 900 miestä sekä Pyhän Eerikin lippu, joka suurin juhlal- 
lisuuksin oli tuotu Upsalasta ja jätetty hänelle. Mutta talvi 
teki jo tuloaan, niin että meri jäätyi. kun retkeläiset ehtivät 
laivoillaan Ahvenanmaan saaristoon. 


Oli talvi tuima ja ankara, 

Kovaa olla oli sen kourissa. 
Kuitenkin Jumalan nimessä näin 

He pyrkivät kaikki eteenpäin. 

Ja vastaan kävi kova koillistuuli, 
Moni sille tielle jäävänsä luuli. 

He airoin ja purjein koit ohjata laivoja, 
Mut kuulkaa, mitä saivat kestää vaivoja. 
Toinen laiva meni tänne, toinen sinne, 
Kaikki joutui hajalleen mikä minne. 
Toiset osasit satamaan oikeaan, 
Toiset eksyit rannalle Uudenmaan, 
Toiset Ahvenanmaalle ja Sottungaan, 
Toiset Kallan uuteen satamaan, 
Toiset miehet palasivat takaisin 

Ja asettuivat taas risumajoihin, 
Toiset tulivat hyvin perille, 

Toiset ajoivat karille. : 

Kaksi heiltä laivaa särkyi tässä, 
Miehistö rannalla värjymässä. 
Onneksi kävi kuitenkin niin, 

Että he kaikki pelastettiin. 

Heiltä kädet ja jalat kohmettui, 
Moni aivan pilalle paleltui, 

Ja pakkasen vihoista monikin 
Sairastui kuoleman tautihin. 


Hädin ja tuskin siis ritari Sten 
Saavutli Ahvenan mantereen, 

Ja hän ehti juuri Turkuun, kun venäläiset tekivät toisen 
suurrynnäkön Viipuria vastaan Pyhän Andreaan päivänä, 
marraskuun 30.:nä. 

Nähtävästi alkava talvi pakkasineen pani venäläiset 
ponnistamaan uudelleen saadakseen tämän linnan vihdoinkin 
käsiinsä. Vanha kansanruno kertoo jostakin Viipurin pom- 
mituksesta seuraavin värikkäin sanoin, jotka hyvällä syyllä 
voimme sovittaa nyt puheenaolevaan aikaan: 


Pani pyssyt pyykämähän, Jalojouset joukumahan 
Umpiputket ulvomahan, Alla Viipurin vihannan, 
Avokurkut ammomahan, Alla suuren Suomen linnan. 


Näin venäläiset lähettivät suurilla piiritystykeillään ja 
heittokoneillaan lyijy- ja rautaluoteja sekä tynnyrinpohjan 
suuruisia kivilohkareita muureja ja torneja vastaan. 


Jopa liikkui linnan tornit, == 


Tornin kellot keikahteli, Räystähät meni rämäksi, 
Kivet linnan kiikahteli, Linnan patsahat pamuksi, 
Tornin latvat torkahteli, Tuohikattoset tomuksi, 
Raystahat rämähtelivät, Tuohet lenteli levyinä, 
Patsahat pamahtelivat. Linnan seinät liistehinä. 


Seuraamme sitten taas riimikronikan kuvausta: 


Pyhän Antin päivänä jo varhain aamusella 
Alkoi tositoimin ryssä ahdistella. 

Lipuin kolmin ryssät kohti käyvät 

Ja Viipuriin rynnätä riennättäyvät. 

Heillä mukanaan on paljon tikapuita 

Ja lisäksi monenlaisia portaita muita, 

Ja kolmella puolen he rynnäkön tekee: 

Kyllä Viipurin miehet nyt loppunsa näkee. 
Joka lipun alla heit’ tuhannen olla mahtoi, 
Näin Viipurin miehille hirmua he näyttää tahtoi. 
Ja herttua muuan rynnistää, 

Mut melkein turhaks se aie jää. 

Tämä lippuineen tornia kohti juoksi, 

Tuon suuren jo saapuikin reiän luoksi. 

Hän astui itse suureen reikään. 

En tiedä, kuink' monta hän kanssaan veikään, 
He torniin kiipeevät meluin melkein, 

Joka ensiksi ehti, se sankari selkein. 

Jo muuria lähestyy kaks lippua muuta. 
On niiden alla miestä kuin metsässä puuta. 
Heill’ on tikapuut suuret; kiipeemän 
Niillä muureille pitäis: yhdeksän 

Jo pääsikin; toivo heill’ onkin vaan 
Saada muuri haltuunsa kokonaan. 

Ja sen voin kertoa aivan todella, 

Että muurilla viipyivät seitsemän tuntia. 
Monta ryssää jo olikin tornihin tullut, 
Fi Viipurin miesten se mielehen ollut. 
Kolme lippua liehui jo tornista päin — 
Sinä päivänä kaikki tapahtui näin — 
Ja kaksi jo kaikui pasuunaa, 

Jotka yhtä päälä toitottaa; 

Että ryssät yltyisi uljaammiksi 

Muurille- käymään, ne toitotti siksi. 

He tikapuita laskit alas kaupunkiin, 
Kyll' asukkaat pakenivat, arveltiin. 

Nyt Viipurin miehet, olkaa varuillanne, 
Ettei ryssä teitä kovin ahtaalle panne. 


Knuut Posse ja Winholl'), jalot molemmat, 
Nyt aivan vireästi toimivat, 

He tervaa ynnä veneitä kokosivat 

Ja niitä tornin alle laahasivat. 

Heille kahdelle ja muillekin 

Tulkoon tästä kiitos kaunoisin. 

Tuon kaiken sitten panivat palamaan. 

Savu, liekki ja katku käy nousemaan. 

He pelvon tuottivat ryssän väkeen 

Ja toivoit sen lähtevän käpälämäkeen. 

He toiveensa täyttyvän nähdä saikin, 

Kun ryssät torniin paloivat kaikin. 

Muurin sisällä juoksivat viipurilaiset — 

Niin miehet ovat kertoneet luoteltavaiset — 
He nopsaan toimivat, keinon keksivät, 

Ja alas he monet tikapuut vetivät. 

Vetivät vielä alas ryssää monta, ` 
Ryssää monta aivan avutonta. 

Niin oli tämä taistelu hirmuinen, 

Että moni sai hengellään maksaa sen. 
Muurilla olevat säikähti kovasti kyllä, 

Kun Pyhän Antin näit ristin kaupungin yllä. 
Täss' ei miesten voima mitään voinut juuri, 
Jumalan voima se näkyi tässä suuri. 


1) Sten Sturen lähettämän apujoukon päällikkö. 

Myös vuorella nähtiin kaksi lippua 
Olevan kaupungin muurille tulossa. 


Varmasti Pyhä Eerikki ja Pyhä Olavi 
Ne tällä kertaa kaupungin pelasti. 

Ei enempää kuin kaksisataa, ei vähempää 
Miestä sinne tornihin ruumiina jää. 
Peloissaan ei tainneet ryssät enää muuta, 
Alkoivat vain kaikki kamalasti huutaa. 
Heidän kesken syntyi sekasorto suuri, 

Ja pian heistä tyhjentyikin koko muuri. 
He toistensa selkään tunkeutuu, 

Toinen toisensa jalkoihin tallautuu. 

Niin tuhota olivat he toisiansa, 

Jo veri alkaa vuotaa heidän joukossansa. 
Tuhannet heittäytyivät muurilta alas, 
Harvat heistä sieltä hengissä palas. 


Näin pääsi taas kaupunki vapahaksi. 
Ei miehistään se hukannut kuin kaksi. 
Ylistys Jumalan olkoon, kiitos ja kunnia, 
Joka ryssältä salli kaupungin pelastua!» 


Tällainen on kertomus Viipurin pelastuksesta. Mutta 
pian tämän jälkeen alkoi rajan kahden puolen kiertää toisia 
kertomuksia, joissa Posse kuvattiin noidaksi ja »Viipurin 
pamaus» hänen velhoutensa aiheuttamaksi. Vielä parisataa 
vuotta myöhemmin näytettiin sitä »helvetin kattilaa», jossa 
Posse oli keittänyt ihmeellistä sekotustaan: sammakoita, 
käärmeitä, elohopeaa, lipeää ja kalkkia, josta sitten syntyi 
hyvin voimakas räjähdysaine. Toiset kertomukset mainit- 
sevat Possen kiivenneen korkeimpaan torniin ja sieltä pudis- 
taneen ilmaan pussillisen höy- 
heniä, joista jokaisesta oli muo- 
dostunut sotalaiva. Myös oli hä- 
nellà »Pamaus» niminen palvelija, 
joka taikahevosella ratsasti yh- 
tenä yönä Tukholmaan. Kansan 
mielikuvitus askarteli kauan tä- 
män ihmeellisen pelastuksen syitä 
tutkien, se tahtoi löytää sille jon- 


Knuut Possen kallila. 3 CON Er 
Elias Brennerin mukaan. Kun taikasyyn, eikä keskiajan 

nóyrán katsantotavan mukaan tyytynyt näkemään siinä 
vain Jumalan hyvää työtä. 


Venäläiset poistuivat pian Viipurin edustalta näitten 
tapahtumien jälkeen, mutta tulivat uudelleen seuraavana 
vuonna — useaankin otteeseen. Täällä oli silloin kyllä val- 
tionhoitaja, mutta ei hänkään voinut estää venäläisiä levit- 
tämästä hävitystä aina syvälle Hämeeseen ja Turun lähis- 
tölle saakka. Hän palasi pian kuitenkin takaisin Ruotsiin, 
määrättyään Svante Sturen, vanhan ystävänsä ja sotatove- 
rinsa Niilo Sturen pojan, ylipäälliköksi Suomeen. Svante 
herra teki yhdessä Knuut Possen kanssa onnistuneen hävitys- 
retken Inkerinmaalle, vallotti ja hävitti Iivana tsaarin v. 
1492 perustaman Iivananlinnan ja toi sen portit voittosaa- 
liina Suomeen. Kun Sten Sture syksyllä tuli uudelleen 
Suomeen vereksine joukkoineen, ilmotti Svante herra, 
että hän ja hänen väkensä olivat perin uupuneet sodasta, 
ja pyysi saada palata kotiin. Mutta tästä Sten herra suuttui 
ja vastasi, että jos Svante herra nyt lähtisi Suomesta, olisi 
hän »sotakarkulainen, joka on karannut valtakunnan sota- 
lipun alta» Suutuksissaan tästä häväistyksestä Svante Sture 
matkusti kotiin, ja valtionhoitaja, joka nyt pelkäsi, että 
neuvosherrain siihen saakka tukahdutettu tyytymättömyys 
häntä kohtaan puhkeaisi Svante herran kiihotuksesta ilmi- 
liekkiin, seurasi pian jäljestä. 

»Eri tahoilta kirjotetaan meille, että venäläiset taas koko- 
avat suurta sotajoukkoa hyökätäkseen meitä vastaan. Sano- 
taanpa jo tuon sotajoukon olevan valmiina. Ja varmaan oli- 
simme jo aikoja sitten joutuneet kokemaan heidän rai- 
voaan, elleivàt maahan johtavat tiet olisi jumalallisen kait- 
selmuksen armosta olleet nàihin asti niin vaikeat kulkea. 
Mutta nyt, kun herra valtionhoitaja lähtee Ruotsiin, jäämme 
me kaiken ihmisavun hylkääminä oman onnemme nojaan.» 
Nämä sanat ovat otetut Maunu piispan kirjeestä joulukuussa 
vuonna 1496 arkkipiispalle ja niistä kuvastuu selvästi se 
vaara, jonka nähtiin Suomea uhkaavan. Mutta onneksi 
välttyi Suomi raskaammilta kärsimyksiltä. Moskovan tsaari 
oli taipuvainen rauhaan. Välirauha kuudeksi vuodeksi sol- 

mittiinkin keväällä 1497. Se merkitsi ainakin pientä lepoa 
hävitetylle maallemme. Mitä tämä suuri venäläisviha oli 
jälkeensä jättänyt, se näkyy seuraavista riimikronikan 
sanoista: 


Autiona on Karjala, Savo ja Hämettä puoli, 
Niissä ei kuulu yhtään ihmissanaa, 

Fik’ ole lehmää, koiraa, kukkoa tai kanaa, 
Maa autio on, tääll' olla ei halaa, 

Tyhjä on kahdenkymmenen peninkulman ala. 


Kiry ab Fisu utta: 

Kronikan suomennos pääasiallisesti Ilta Koskimiehen 

UNIONIN VIIMEISET VUOSI- 
KYMMENET. 


Sten Sturen kukistuminen ja Hannu kunin- 
kaan aika. 


vihollisensa kuitenkin jo tilanteen herroja. Valtaneu- 
s vosto erotti Sten Sturen toimestaan. Pian tämän 
Jälkeen tuli Hannu kuninkaan sodanjulistus. Mutta Sten 
herra läksi Taalainmaahan ja sai uskollisuudenvakuutuksen 
rahvaalta, joka Sten herran aikana »oli nauttinut lain ja 
oikeuden turvaa sekä saanut elää rauhassa» Hannu kunin- 
kaalle ja kaikille, jotka tahtoivat tuoda kuninkaan maahan, 
sanoivat he: »eib. 

Mutta Hannu saapuu Ruotsiin ylivoimaisten joukkojen 
etunenässä ja ryhtyy piirittämään Tukholmaa, jossa valtion- 
hoitaja on. Tämä odottaa vain taalalaisten saapumista 
avukseen. Muutamana päivänä hän näkeekin ruotsalaisten 
lippujen liehuvan Norrmalmilla.1) Ne ovat varmaan uskol- 
lisia taalalaisia, jotka ryhtyvät hyökkäykseen piirittäjän 
sotavoimia vastaan, hän ajattelee. Iloissaan ja innoissaan 
Sten Sture tekee hyökkäyksen kaupungista auttaakseen 
puoluelaisiaan, mutta huomaakin nyt, että ruotsalaisia lip- 
puja kantavat tanskalaiset ja saksalaiset palkkasoturit. 
Vihollinen on päivää aikaisemmin hyökännyt taalalaisten 
kimppuun ja voittanut heidät Rotebron luona, pari 
peninkulmaa pohjoiseen Tukholmasta, sekä anastanut hei- 
dän lippunsa. Sten Sturen miehiä odottaa nyt sama kohtalo. 
Suuren mieshukan kärsittyään tungetaan heidät takaisin. 
»Pyhánhengensaaren» luona olevalla sillalla syntyy sellainen 
tungos, että monet hyppäävät Norrströmiin välttyäkseen 
joutumasta kuoliaiksi likistetyiksi. Itse Sten Sturekin on 


Ko VALTIONHOITAJA saapui kotiin, olivat hänen 


1) Nykyisin eräs Tukholman kaupunginosa. 


31 — Suomen kansan aikakirjat. 1. 

mitä suurimmassa hengenvaarassa. Jottei häntä lyötäisi 
kuoliaaksi, kannustaa hänkin hevosensa Norrströmiin, ja 
uiden kantaa voimakas ratsu hänet virran yli muutamalle 
linnan vesiportille. 

Nyt Sten herran täytyi luopua valtionhoitajantoimestaan 
sekä tunnustaa Hannu kuninkaaksi, mutta palkkiotta ei 
; sx hänkään jäänyt, vaan 
sai huomattavia lääni- 
tyksiä, m. m. koko 
|^ Suomen ja suuria osia 
Södermanlannista. Syk- 
syllä 1498 Sten Sture 
kävi Suomessa, piti 
Turussa tutkintokärä- 
jiä ja koetti kaikin 
tavoin voittaa puolel- 
leen suomalaisten luot- 
tamusta, jotka Venä- 
jän sodan takia oli- 
vat hänelle katkeria. 
Maunu piispa julisti- 
dU qt Hin; kin omasta puolestaan 
lina; c mikä yll hänet vapaaksi kai- 

n ta kista syytöksistä Suo- 
Slure-suvun vaakuna Viipurin linnassa. men puolustuksen lai- 


minlyönnistä ja kir- 
jotti samasta asiasta myös Viipuriin linnanisännälle, 
raadille ja Itä-Suomen kirkollisille johtomiehille: »Teille, 
rakkaat ystävät, tehtäköön tiettäväksi, että rakas veljemme, 
herra Sten Sture, ritari ja Ruotsin hovimestari, on useasti 
monien muiden kysymysten ohessa kanssamme keskustellut 
siitä vahingosta ja turmiosta, jota julmat venäläiset ovat 
viime vuosina tässä köyhässä maanosassa aikaansaaneet. 
Ja pelkää hän suuresti, että on sellaisia henkilöitä, jotka 
häntä siitä moittivat ja syyttävät, väittäen tuon vahingon 
johtuneen leväperäisyydestä ja huolimattomuudesta, koska 
muka mainitulle maakunnalle ei ajoissa apua toimitettu. 
Asiaa tarkemmin tutkittaessa ei tämä moite — Jumalan 

kiitos — kuitenkaan pidä paikkaansa. Siksi pyydämme 
Teitä kutsumaan koolle talonpojat siinä läänissä ja tiedus- 
telemaan heiltä, tahtovatko he tässä asiassa antaa rakkaalle 
veljellemme tilinpäästön, vai onko ketään, joka vastoin 
toivoamme pitää häntä syyllisenä» Tunnettua ei ole, tuliko 
tähän vastausta, ja jos tuli, millainen se oli. Mutta koko 
tämä Sten Sturen pyrkimys päästä moitteista osottaa, että 
hän toisaalta katsoi asiassa olevan anteeksiannon varaa, 
toisaalta ymmärsi Suomen yleisen mielipiteen ja rahvaan 
tuen merkityksen tuona rauhattomana, yllätyksille alttiina 
aikana. 

Kauan Sten herra ei saanut koko Suomea pitää lääni- 
tyksenään. Aluksi hän joutui suorittamaan Hannu kunin- 
kaalle vuotuisena maksuna 2,000 rahamarkkaa Suomessa 
olevista läänityksistään, sitten kuningas otti häneltä pois 
Turun, Viipurin ja Savonlinnan läänit linnoineen ja lopuksi 
Kastelholman ja Ahvenanmaan. 


* * 


Kun Hannu kuningas Sten Sturen rinnalla ratsasti Ruot- 
sin pääkaupunkiin, paisuttivat hänen sydäntään ylpeys ja 
toiveet onnellisesta tulevaisuudesta, joka nyt koittaisi kaik- 
kien taisteluiden ja kaiken levottomuuden jälkeen. Leikkiä 
laskien hän kysyi Sten herralta, oliko hän huolehtinut 
hyvistä ruoista kuninkaansa vastaanottamiseksi linnassa. 
Silloin erotettu valtionhoitaja viittasi mukana seuraaviin 
ruotsalaisiin herroihin ja vastasi: »Nämä mahtavat herrat 
tietävät sen parhaiten; he ovat itse sekä panneet olutta että 
leiponeet»  Juhlallisuuksien aikana kerrotaan kuninkaan 
jossain tilaisuudessa lausuneen Sten Sturelle: »Sten herra, 
te olette jättänyt minulle huonon testamentin: talonpojat, 
jotka Jumala on luonut orjiksi, olette te tehnyt herroiksi, 
ja ne, joiden pitäisi olla herroja. olette tehnyt orjiksi.» 

Jonkun ajan kuluttua Upsalan arkkipiispa kruunasi 
Hannun Tukholman Suuressakirkossa Ruotsin valtakunnan 
kuninkaaksi. Silloin monen alamaisen sydän sykki ylpey- 

destä, ja suloiset toiveet täyttivät lyhyeksi ajaksi vielä 
useammat = rinnat. Sillä monen moni  rálssimies oli 
kauan palanut halusta saada  ritarilyónnin ja tulla siten 
oikeutetuksi pääsemään »herran» arvoon; mutta vain kunin- 
gas saattoi myöntää tämän arvon. Ja kun valtakunta oli ollut 
melkein koko miesiän kuningasta vailla, oli siellä sellainen 
puute jaloista ritareista, että Sten Sture oli ainoa tähän 
arvoon oikeutettu. Ja — mikä oli vieläkin epäoikeute- 
tumpaa — hänen puolisonsa oli ainoa koko valtakunnassa, 
jota saatiin nimittää »rouvaksi». Silloin voidaan ymmärtää, 
miltä muista aatelisnaisista tällainen olotila tuntuikaan. 
Kuinka oli täytynytkään odottaa ja kaivata, että Ruotsin 
valtakunta saisi oikean kuninkaan, jolla olisi ainakin kunin- 
kaallinen valta luoda herroja ja rouvia! Riimikronikka 
keksii tästä seikasta suorastaan tärkeimpiä syitä Hannun 
kutsumiseen Ruotsin valtaistuimelle. 

Kuinka monet heistä saivat kaipuunsa tyydytetyksi? 
Tässä pysähtyy historiankirjottaja ihmetellen ja kysyvästi. 
Mutta hän ei voi torjua luotaan sitä ahdistavaa ajatusta, 
että kyllä kaiketi monen toiveet pettivät, vaikka uusi kunin- 
gas  korottikin ritarisäätyyn enemmän kuin puolisataa 
rálssiniiestà. 


Hannu oli kyllà parhaita unionikuninkaista. Tosin hàntà 
painosti aika ajoin raskasmielisyys ja epäluuloisuus, ja voi 
hän silloin tehdä sellaista, jota hän myöhemmin katui, 
mutta tavallisissa oloissa hän oli iloinen ja hyvää tarkot- 
tava. Mutta sekään ei auttanut, sillä nyt oli jouduttu niin 
pitkälle, että Ruotsissa vihattiin itse unionia, ja tarvit- 
tiin vain joku kuningasta kohdannut onnettomuus tyyty- 
mättömyyden puhkeamiseksi ilmi. Ja onnettomuus tulikin 
sen ankaran tappion muodossa, jonka kuningas kärsi koet- 
taessaan kukistaa Ditmarskin uhmaavaa talonpoikais- 
väestöä Holsteinin alavalla länsirannikolla, talonpoikien puo- 
lustaessa siellä vapauttaan vallien ja vesitäytteisten kaivan- 
tojen takana. 

Mutta kapinahenki ei varmaankaan olisi Ruotsissa puh- 
jennut ilmi, ellei sillä olisi ollut niin vaarallista lietsojaa 
kuin tohtori He mming Gadh oli. Tämä mies oli valittu 
Linköpingin piispaksi, vaikka hän ei ollutkaan milloinkaan 
saanut tähän virkaan paavin vahvistusta. 

Tohtori Hemming oli tietorikas ja tavattoman lah- 
jakas mies, vähiten kuitenkin papilliseen suuntaan. Hän 
oli näet omituinen hengenmies, joka useammin nähtiin rat- 
sastajan asussa ja kannussaappaissa kuin papillisessa juhla- 
puvussa. Ei, hänen lahjakkuutensa ilmeni aivan toisilla 
toiminnan aloilla kuin niillä, jotka kuuluivat hänen vir- 
kaansa. Valtiomies ja soturi hän oli, mutta ennen kaikkea 
kansanjohtaja. Tässä ominaisuudessaan hän oli pelottava. 
Kansan ennakkoluulot ja mielialat hän tunsi, ja hän osasikin 
paremmin kuin kukaan soittaa niitä kieliä. Koko hänen 
olemuksensa henki palavaa vihaa Tanskaa kohtaan, ja tämän 
vihan hän osasi siirtää myös kuulijoihinsa. 

Hemming Gadh ei siis ollut juuri rauhallisuutta rakas- 
tava luonne. Elümánhaluisena ja intohimoisena ihmisenä 
hän palveli sekä Bacchusta että Venusta, ja voimakkaista 
vaikutteista hän piti kaikilla elämän aloilla. Jälkiä hänen 
maustaan voidaan tuntea myöskin läpeensä niinkin vaka- 
vassa asiassa kuin niissä juhlamenoissa, jotka hän valmisti 
Turun piispan Hemmingin jäännösten juhlallista lippaaseen- 
panoa varten, toimitusta, johon Gadh aikaisemmin kaksi- 
kymmenvuotisen oleskelunsa aikana Roomassa oli hankki- 
nut paavin suostumuksen. 

Hemming tohtorin ohjelman mukaan oli ensin kaivet- 
tava esiin pyhän piispan luut ja pantava ne kullattuun lip- 
paaseen, jota oli kannettava juhlallisessa kulkueessa ympäri 
kirkkopihaa sekä asetettava sitten pääalttarille, jossa rahvas 
saisi tilaisuuden »uhrata, suudella ja harjottaa jumalisuut- 
taan». Sitten piti arkkipiispan toimittaa juhlallinen jumalan- 
palvelus ja sen aikana piti polttaa pyhää savua ja mirhamia, 
samanaikaisesti kuin öylättejä ja kukkia siroteltaisiin parista 
kirkkoholvissa olevasta reiästä. Tätä vaikutusta piti vielä 
lisätä heittämällä alas palavia rohdinpalloja, joihin olisi 


pantu ruutia — silloin piti tuntua alvan siltä kuin olisi 

salamoinut. Juhlallisen mielialan kohottamista oli vielä 
edistävä, jos holvista laskettaisiin alas eläviä lintuja, kuten 
kyyhkysiä, pyitä, tilhejä ja peipposia, ja annettaisiin niiden 
vapaasti lennellä kirkossa. 

Mutta innoissaan saada nämä uskonnolliset juhlallisuudet 
oikein eläviksi ei tohtori Hemming unohtanut ajatella myös- 
kään osanottajien ruumiillisia tarpeita. Hän katsoi, että näin 
monia tunteja kestäneen hartauden jälkeen he olisivat 
iloisia saadessaan vähän suupalaa ja kastaessaan kurkkuaan 
hyvällä suomalaisella oluella. Myöskin kohdisti hän eri- 
koista huolta siihen ateriaan, jolla kunniavieraita oli kes- 
tittävä. 

Tämän suunnitelman mukaan Pyhän Hemmingin autuut- 
tamisjuhla vietettiinkin Turun tuomiokirkossa, mutta vasta 
v. 1514. 


Kun Hannu oli kärsinyt vastoinkäymisen Ditmarskissa, 
oli tohtori Hemming innokkaimpana toimittamassa häntä 
pois Ruotsin valtaistuimelta. Mutta hän tiesi myöskin, 
ettei kuninkaan valtaa milloinkaan voitaisi horjuttaa, niin 
kauan kuin valtakunnan etevimmät miehet kuluttivat voi- 
miaan keskinäisiin riitoihin. Sen vuoksi hän käytti kaiken 
kykynsä sovittaakseen Sten ja Svante Sturen keskenään. 
Hän matkusti Svanten lähettinä Sten herran luo, joka sil- 
loin oleskeli Gripsholmassa. Saatuaan tiedon tohtori Hem- 
mingin saapumisesta vanha ritari meni häntä vastaan pit- 
kin matkan päähän, »ottaen vastaan minut köyhän miehen», 
kertoo Gadh itse, vikään kuin minä olisin ollut suuri maan 
herra» He tervehtivät toisiaan »kyynelià itkien» ja suuresti 
liikutettuina he syleilivät toisiaan. Sen jälkeen oli heillä 
tärkeitä neuvotteluita valtakunnan tulevaisuudesta. Suun- 
niteltiin kapinaa, joka pian sen jälkeen puhkesikin, Nyt 
tuli Sten Sture toisen kerran valtionhoitajaksi vuonna 1501, 
ja tanskalaiset karkotettiin maasta. Mutta vain kaksi vuotta 
tämän jälkeen jätti »vanha herra Sten» ajallisuuden, 


SVANTE STURE JA HEMMING GADH. 487 
Svante Sture ja Hemming Gadh. 


henkäyksensä. Hemming Gadh oli ollut hänen kuolin- 

vuoteensa ääressä. Ystävän lähdön jälkeen oli tohtori 
Hemmingin ensimmäisenä tehtävänä kuolemantapauksen 
salassapitäminen, kunnes voitaisiin olla varmoja siitä, että 
Svante Sture valittaisiin hänen jälkeensä valtionhoitajaksi. 
Tuli nim. estää Hannua käyttämästä hyväkseen väli- 
aikaa ja koettamasta väkivallalla päästä taas Ruotsin 
kuninkaaksi. 

Mutta oli muitakin syitä pitää salassa kuolemantapausta. 
Sten herran omaisten ja ystävien joukossa oli monia, jotka 
olivat nurjamielisiä Svante Sturea kohtaan. Eikä vähimmän 
hänellä ollut vastustusta odotettavissa vainajan puolison 
taholta, mikä epäilys myöhemmin osottautuikin todeksi. 
Sillä ennen kuin tämä saatiin luovuttamaan Svante herralle 
Suomen varustetut linnat, jotka hänellä oli hallussaan puoli- 
sonsa nimissä, hän koetti omaan laskuunsa korjata niistä 
sekä elin- että sotatarpeita. Mutta vielä arvelutta- 
vampi oli tilanne valtakunnan kahden tärkeimmän linno- 
tetun paikan, Tukholman ja Kalmarin suhteen. Oli näet 
olemassa se vaara, että rouva Ingeborg ja hänen ystävänsä 
olisivat koettaneet säilyttää ne omaan tiliinsä, jos he olisivat 
saaneet tietää, että Sten herra oli kuollut. Näiden linno- 
tusten yhteydessä oli kysymys myös saada suoritetuksi 
Sten Sturen varoista vieraitten palkkasoturien palkat vil- 
meiseltä ajalta. Sillä jolleivät sotilaat olisi saaneet palkkaansa, 
olisi sekä Tukholma että Kalmari menetetty. 

Kirjeessä, jossa Gadh Stenin kuoleman jälkeisenä päi- 
vänä ilmottaa tästä Svantelle, kertoo hän myöskin, että 
eräs lähetti oli matkalla rouva Ingeborgin luota tuodakseen 
suurehkon rahasumman, joka oli tarkotettu juuri Kalmarissa 
oleville palkkasotureille; mutta kun mies oli saanut kuulla, 
että Sten herra oli sairaana, oli hän pujahtanut piiloon. 
Tohtori Hemming neuvoi nyt Svante herraa, joka sattu- 


malta oleskeli silloin Stegeborgin linnassa, oiustamaan miestä 


J'iiayisena 1 oli Sten Sture huokaissut viime 

vastaan, niin ettei tämä pääsisi palaamaan muassaan olevine 
varoineen valtionhoitajan lesken luo. Ja jos rouva Ingeborg 
itse matkustaisi sitä tietä tapaamaan puolisoaan, piti herra 
Svanten sopivin keinoin estää häntä jatkamasta matkaansa; 
sillä ei edes sen, joka oli ollut vainajaa lähinnä, kaikkein 
vähimmän hänen, pitänyt saada tietää mitään siitä, mitä 
oli tapahtunut. 

Sen tähden Gadh asetutti vainajan ruumiin eläinten tal- 
joihin käärittynä kauppamiehen rekeen ja kuljetutti sen 
huomaamatta Jönköpingistä Tukholmaan. Muudan vaina- 
jan palvelija, joka tavattomasti muistutti herraansa, pako- 
tettiin pukeutumaan tämän vaatteisiin ja ratsastamaan hänen 
hevosellaan, mutta oli hänellä olevinaan vaikea silmätauti; 
sitä Sten herra oli usein potenut. Tämän vuoksi olivat 
hänen kasvonsa siteessä, ja niin pian kuin saavuttiin leväh- 
dyspaikkaan, suljettiin heti ikkunaluukut hänen huonees- 
saan, jotta, kuten sanottiin, sairaan valtionhoitajan silmiä 
säästettäisiin. Jos joku pyysi saada puhutella Sten herraa, 
johdettiin hänet tohtori Hemmingin puheille. 

Mutta rouva Ingeborg istui Tukholman linnassa odotta- 
massa herraansa kotiin jouluksi. Hän saapui, mutta ei 
niin kuin ennen. Eivät enää täyttyneet linnan salit rita- 
reista ja asemiehistä, jotka saapuivat juhlimaan joulua 
valtionhoitajan luo. Vakavampia ja juhlallisempia kuin 
tavallisesti olivat hänen seuralaisensa — ja joulusta tuli 
surujuhla. 


Tammikuussa 1504 valittiin Svante Sture Ruotsin valtion- 
hoitajaksi. Kun tieto siitä ehti Suomeen, kokoontuivat 
Suomen maasäädyt maalisk. 3. p:nä Turun raatihuoneelle 
valitsemaan »Pyhän kolminaisuuden nimessä» valtionhoita- 
jaa. Siinä oli Turun piispa, Lauri Suurpää, hengellisiä ja 
maallisia herroja, porvareita ja talonpoikia. Päätökseksi 
tuli, että suomalaiset yhtyivät kannattamaan Svante Sturea, 
sillä he veivät nyt enempää kuin heidän esi-isänsä ennen 
halunneet erota Ruotsin valtakunnan asukkaista, vaan 


tahtoivat kestää ja kärsiä heidän kanssaan kaikki onnen 
vaiheet.» 

Mutta siità huolimatta 
Svante Sture piti viisaam- 
pana tulla itse Suomeen, 
sillà tàállà oli silloin mah- 
tava mies, Viipurin lin- 
nan päällikkö, Eerik Tuu- 
renpoika Bjelke, jonka 
suhtautumisesta tanska- 
laisiin hän ei ollut ihan 
varma. Asiat saatiin kui- 
tenkin näiden mahtavien 
herrojen kesken sovi- 
tuksi, ja sittemmin hal- 
litsi Eerik Tuurenpoika 
itse asiassa Suomea. 

Mutta nyt tanskalai- 
set. tulivat kostamaan 
sitä, että Hannu kunin- 
gas oli karkotettu. Svante 
Sturen koko hallitusaika 
oli yhtämittaista sotaa, 
katkeria  rajakahakoita; 
ja taisteluiden kinterillä 
seurasi hätä ja epätoivo. 
Venäjän kanssa saatiin 
rajarauha pysymään, 
mutta tanskalaisia vas- 
taan taistelu oli vimmat- 
tua. Ja Suomikin, joka 
aikaisemmin oli jäänyt 
kutakuinkin syrjään unio- 
nisodista, joutui nyt kes- 
tämään entistä raskaam- 
pia juuttien liävityksiä. 
Useana kesänä  risteili 
Tanskan laivasto Suomen 
vesillä ja kaappasi suo- 
malaisia kauppalaivoja — 


»Ejbyn kalkki.» 


Luovutettiin Turun seurakuntien viran- 
omaisille kesäk. 3. p:nä 1925. Takai- 
sinluovuttamisen innokkain ajaja Tans- 


kassa oli  Ostsjàllands Avisin pää- 
toimittaja C. Axelsen. Käydessään 
1922 pohjoismaisen sanomalehtimies- 


kongressin yhteydessä Turussa hàn sai 
kuulla asiasta ja rupesi Tanskassa siitä 
kirjottamaan ja onnistuikin saamaan 
niin voimakkaan mielipiteen luoduksi, 
että kalkki luovutettiin Tanskan kan- 
san ja kirkon lahjana vapaalle, itse- 
näiselle Suomelle. Luovuttamisasian 
innokkain ajaja Suomessa oli lehtori 
Jul. Finnberg Turusta. 

kuten esim. v. 1507 koko- 
naista 30 — tai teki hávitys- 
retkiä rannikolle. Missä 
nämä tanskalaiset merisissit 
liikkuivat, siellä suitsusivat 
kartanot ja kylät; vieläpä 
kaupunkejakin he polttivat. 
Niinpä he elok. 3. p:nä 1508 
polttivat Porvoon ja useita 
sen ympäristön kartanoita. 
Ankarin oli kuitenkin se 
hävitys, = jonka alaiseksi 
maamme pääkaupunki Turku 
Ejbyn kalkin pateeni. joutui seuraavana kesänä. 
Siihen on kaiverrettuna Vapahtaja Yöllä vasten elok. 3. piää 
ristillä sekä enkeleitä keräämässä kulki tanskalainen merisissi- 
hänen vertaan maljoihin. Ristin See ee 
alla on Särkilahti-suvun vaakuna. päällikkö Otto Ruud kenen- 
Ympärystää reunustaa kirjotus: kään huomaamatta laivoil- 
sHoe (iita in meam commemors- Jaan "Turun linnan ohitse 
muistokseni!). Aurajokea ylös ja yllätti nuk- 
kuvan kaupungin. Sitten 
hän alotti väkineen raa'an murhaamisen ja. ryöstä- 
misen. Viisi päivää kesti vihollisen mellastusta. Paljon 
kaupunkilaisia tapettiin ja toisia vietiin sotavankeuteen: 
pappeja, pormestareita, raatimiehiä ja muita kaupunkilaisia. 
Moni talo ryöstettiin puti puhtaaksi — eipä edes säästetty 
tuomiokirkkoakaan, vaan sieltä vietiin useita sen kalleuk- 
sista. Läheinen Naantalin luostari säilyi ryöstöltä, kun 
sieltä lähetettiin hyvikkeeksi Ruudille 25 hopeamarkkaa. 
Kerrotaan, että Ruud myöhemmin tuli tunnonvaivoihin sen 
vuoksi, että oli Turun tuomiokirkon ryöstänyt, ja matkusti 
armoa rukoilemaan pyhälle haudalle Jerusalemiin, jossa 
kuoli v. 1510. 
Osa tuomiokirkon kalleuksista saatiin muutaman vuoden 
kuluttua. takaisin, mutta osa jäi sille tielleen. 
Merkillistä on, että meidän päivinämme on saatu takai- 
sin eräs ehtoolliskalkki. Se oli joutunut Tanskassa Ejbyn 
pienelle seurakunnalle, joka sitä vuosisatoja käytti pyhään 

tarkotukseen. Kesällä 1925 luovutti seurakunta sen takai- 
sm Turun tuomiokirkolle. 

Juutit kohtelivat raa'asti vankejaan. He saattoivat 
hakata valtaamiensa laivojen miehistöltä jalat ja kädet ja 
heittää heidät sitten mereen. Ja kun kerran muutamia 
Rauman porvareita joutui laivoineen vangiksi ja vietiin Tans- 
kaan, ilkkuivat merisissit kotirantaansa viitaten: »Näettekö 
tuota vankilaa? Siellä joudutte viettämään monta pirul- 
lista yötä.» 

Valtionhoitaja Svante Sture ei kyllin tehokkaasti puolus- 
tanut Suomen rannikkoa eikä Eerik Tuurenpojalla ollut sii- 
hen riittävästi voimia. Kun vielä kato koetteli maata, oltiin 
täällä monissa piireissä suuresti tyytymättömiä. Toiset jo 
toivoivat, että »juutti» tulisi taas maan isännäksi. Pisim- 
mälle menivät muutamat Ahvenanmaan pitäjät, jotka kiel- 
täytyivät maksamasta Svante herran voudeille veroa ja 
ilmottivat pitävänsä Hannua kuninkaanaan. »Missä oli 
Svante herra viime kesänä, kun meitä ryöstettiin ja meiltä 
pakkoveroa kannettiin? Ei silloin ollut ketään Ruotsin 
herraa, joka olisi tahtonut meitä puolustaa» Näyttääpä 
itse Eerik Tuurenpoikakin olleen sitä mieltä, että parasta 
olisi ollut tunnustaa Hannu kuninkaaksi. Sisällistä sotaa 
ei kuitenkaan ehtinyt syntyä, kun Svante Sture kuoli äkkiä. 

Joulukuussa 1511 matkusti Svante herra Västeräsiin 
viettääkseen siellä joulua omaistensa luona. Uunnavuonna 
oli hänellä neuvotteluja ystäviensä vuoristolaisten kanssa 
äskettäin Salassa löydetystä, hyvin lupaavasta hopeakaivok- 
sesta. Keskustelun kuluessa hän kävi äkkiä kuolonkalpeaksi 
ja sai pyörtymiskohtauksen. Hän läksi ulos, mutta heti 
oven ulkopuolella hän kaatui kuolleena maahan. »Se oli 
ehkä onnellisin tapaus hänen kahdeksanvuotisena hallitus- 
kautenansa» — näin Yrjö Koskinen häntä arvostelee. 
Kirjallisuutta: 

Yrjö Koskinen: Suomen kansan historia. Toinen painos. 


Helsinki 1881. N j : 
O. A. Forssiróm: Suomen keskiajan historia. Jyvaskyla 


1898. 
J. W. Ruuth: Abo stads historia under medeltiden och 


1500-talet, Turku 1909—1923, 

Kristian II. 


7 OHTA Svante Sturen kuoleman jälkeen poistui toi- 

seen maailmaan myöskin hänen etevin vastustajansa, 

Hannu kuningas. Hänen seuraajakseen Tanskaa ja 
Norjan kuninkaana tuli hänen poikansa Kristian II. 
Taru kertoo, että hänen syntyessään tapahtui huonoja enteitä, 
jotka viittasivat suuriin onnettomuuksiin. Hänen kuultiin 
muka itkevän äitinsä kohdussa. Kun hän tuli maailmaan, 
oli hänen oikea kätensä kovasti nyrkkiin puristettuna, ja 
kun se avattiin, oli se täynnä verta. 

Kristian sai sellaisen kasvatuksen, joka oli tulevalle 
kuninkaalle täysin epätavallinen. Hänellä ei ollut ketään 
ylhäistä hovimestaria, ei aatelisia leikkitovereita. Isä uskoi 
hänet erään arvossapidetyn ja rikkaan kööpenhaminalaisen 
porvarin huostaan. Porvarilliseen kotiin oli siten saapunut 
pikku prinssi punaisine poskineen, vallattomine kiharoineen 
ja silmineen, joista kuvastui poikamainen kujeilun halu. 
Ei ollut harvinaista, että hänen opettajansa lukuaikana 
löysi hänet istumasta kahdareisin korkealta rakennuksen 
päädyltä tai ryömimästä pitkin katonräystäitä tai pahuuden- 
teosta kaupungien poikien kanssa. 

Mutta iltaisin prinssi saattoi istua aivan hiljeni N kuunnella 
tuntimääriä, kun talon isäntä kertoi. Tämä tiesi hyvin pal- 
jon vieraista maista, sillä hän harjotti laajaa kauppaa. 
Kun puhe sitten kääntyi Tanskan aatelisiin, kävi 
äänensävy katkeraksi: nämä yltiöpäiset herrat, jotka hal- 
veksien katsoivat kauppiaisiin ja käsityöläisiin, olivat sul- 
keneet sekä porvarit että talonpojat näiden ikivanhasta 
oikeudesta ottaa osaa maan hallintoon! Vain aatelismiehet 
ja piispathan saivat tulla herrainpäiville, vain he istuivat 
valtakunnan neuvostossa! Ikään kuin porvari ei voisi rakas- 
taa isänmaatansa yhtä suuresti kuin he! Ikään kuin hän ei 
voisi antaa kuninkaalle yhtä hyviä neuvoja, vaikk'ei hän 
ollutkaan aatelismies! Ja mihin kurjuuteen aatelisvalta oli- 
kaan painanut tuon muinoin vapaan talonpojan! — Jos 
puhe tuli Hansa liitosta, oli kasvatusisä ilmitulessa. 

Hàn voi kertoa, kuinka hansalaiset aikojen kuluessa olivat 
pakottaneet ja houkutelleet itselleen kauppaetuja Tanskan 
omien porvarien kustannuksella ja kuinka he imivät kuiviin 
koko maan. Hän voi osottaa päivänselvästi, ettei Tanska 
milloinkaan voinut tulla voimakkaaksi eikä onnelliseksi, 
ennen kuin aatelismiesten ja Hansa liiton valta oli murrettu. 
Näitä sanoja Kristian ei koskaan unohtanut. 

Toinenkin puhe kaikui alituisesti lapsen korviin. Kaik- 
kialla Tanskassa kuultiin katkeruudella puhuttavan Ru o t- 
sista, uppiniskaisesta, hillittömästä Ruotsista, joka maksoi 
Tanskalle niin paljon verta ja rahaa. Vielä oli jäljellä useita 
sellaisia hänen isoisänsä aikaisia hoviherroja, jotka tiesivät 
kertoa Brunkevuoren tappiosta. Ja jos Kristian keskusteli 
isänsä kanssa Stureista, vyöryivät tämän huulilta vuolaana 
virtana vihaiset sanat. 

Kristian kasvoi voimakkaaksi, hyvin kehittyneeksi nuo- 
rukaiseksi. Hän herätti ihailua kaikissa, kun hän turnajai- 
sissa kannusti ratsuaan ja keihäällään pudotti satulasta 
toisen vastustajan toisensa jälkeen. 

Jotain rajua ja hillitöntä oli tässä nuorukaisluonteessa. 
Kerrotaan, että hän lahjoi linnanportin vartijat päästäkseen 
portista ulos ja sisälle läpi yön; ja niin hän läksi kaupungille, 
vietti remuavaa yöelämää ja »näyttäytyi mieluimmin siellä, 
missä viini parhaalta maistui ja missä kauneimmat naiset 
olivat.» Mutta kun hänen isänsä sai tiedon tästä, seurasi 
sitä sekä nuhdesaarna että selkäsauna, kunnes prinssi pol- 
villaan lupasi, ettei sitä enää milloinkaan uudistuisi. 

Hallitsijaksi tultuaan Kristian alusta alkaen osottautui 
rahvaan ystäväksi ja suojelijaksi. Alinomaa hän matkusteli 
ympäri maata jakamassa oikeutta ja tarkastamassa, että 
hallitusta hoidettiin kansan parhaaksi. Mielellään hän laski 
puheilleen sen, jolla oli jotain sydämellään. Hänellä oli 
ihmeellinen kyky voittaa ihmisiä puolelleen. Mutta voi sitä, 
joka tällöin vetosi kuninkaan sanaan! Hänen epäluuloisuutensa 
ja hänen hillitön luonteensa voivat puhjeta hurjaan raivoon 
ja saivat hänet nopeasti yhtä pelätyksi kuin rakastetuksikin. 
Sielunsairauden oireet, joita oli ollut havaittavissa jo isässä, 
olivat Kristianissa kehittyneet kauhistuttavalla tavalla. 

Krislian II. 
Jan Gossarlin maalaus. 


Nainen oli saava kohtalokkaan vaikutusvallan hänen 
elämäänsä. Muutamana päivänä Kristianin oleskellessa 
Norjassa sattui hänen kanslerinsa kulkemaan Bergenin 
torilla ja kiintyi tällöin katselemaan sikäläistä vilkasta elä- 
mää vieraista maista tuotujen kauppatavarain ympärillä. 
Silloin hän huomasi kaksi naista, jotka seisoivat muuta- 
massa myymälässä leivoksia kauppaamassa. Vanhempi oli 

voimakasrakenteinen heleän punaisine kasvoineen ja hyvin 
kehittyneine vartaloineen. Mutta pari eloisaa silmää osotti 
viisaan ja tulisen sielun asuvan tämän karkean pinnan alla. 
Hänen rinnallaan seisoi ihmeen ihana tyttö, solakka ja kau- 
nisvartaloinen hienoine kasvonpiirteineen. Hyvyys ja lem- 
peys loistivat. hänen silmistään ja ihastuttava ujous teki 
hänet vain yhä hurmaavammaksi. 

Kansleri antautui keskusteluun vanhemman naisen kanssa 
ja sai tietää, että hän oli hollantilainen ja nimeltään 
Sigbrit muori. Kotimaassa oli elämä ollut hänellä 
niukkaa ja siksi oli hän tullut tänne Bergeniin ansaitakseen 
vähän pikkukaupalla. Tyttö, joka oli hänen kanssaan, oli 
hänen tyttärensä D y v e k e, »pieni kyyhky). 

Kansleri ei voinut kuninkaalle kyllin ylistää kau- 
notarta, joka Bergenissä oli tavattavissa. Kristian hankki 
tilaisuuden vakuuttautuakseen omin silmin tästä, järjestä- 
mällä niin, että Sigbrit muori ja hänen tyttärensä kutsut- 
tiin juhlaan, jonka kaupunki piti kuninkaan kunniaksi raati- 
huoneella. Ensi näkemällä Kristian rakastui Dyvekeen ja 
todisti oikeiksi kanslerin sanat, ettei hänen vertaistaan 
kaunotarta ollut missään olemassa. Kuningas tanssi toi- 
sen tanssin toisensa jälkeen hänen kanssaan, he keskusteli- 
vat kauan keskenään, ja kaikesta kävi ilmi, että nuori ruh- 
tinas oli korviaan myöten rakastunut köyhään porvaris- 
tyttöön. TÄN 

Juhlan jälkeen seurasivat neuvottelut Sigbrit muorin 
kanssa. Hän ei tehnytkään suuria vaikeuksia, ja niin tuli 
pikku Dyvekestä prinssin rakastajatar. 

Tästä hetkestä alkaen sai kuitenkin myös Sigbrit muori 
ihmeellisen vaikutusvallan kuninkaaseen. Tämä viisas ja 
rohkea nainen, jolla oli koko joukko hyödyllistä kokemusta 
kotimaastaan, merkitsi pian kuninkaalle yhtä paljon kuin 
kaikki hänen neuvosherransa yhteensä. Tapahtui usein, 
että hän kumosi päätöksiä, jotka kuningas oli neuvostossa 
tehnyt, tai keksi uutuuksia, joista ei milloinkaan ennen 
ollut kuultu kerrottavankaan Tanskassa. Korkeasti ylhäiset 
herrat nyrpistivàt nenäänsä kiukusta ajatellessaan, että 
tämä »vanha hollantilainen noita-akka», tämä ytorimatami» 

sai hallita Tanskan valtakuntaa ja syrjäyttää vanhojen 
kuuluisien sukujen jälkeläiset. Ja viha Sigbritiä kohtaan 
kohdistui myös viattomaan Dyvekeen, joka oli aiheuttanut 
äidin suuren vaikutusvallan. Hänen piti myös joutua vihan 
viattomaksi uhriksi. 

Tanskalainen aatelismies Torben Oxe, raaka ja 
tunnoton luonne, rakastui intohimoisesti ihanaan Dyvekeen 
ja halusi saada hänet omakseen. Muutamana päivänä hän 
ei voinut hillitä haluaan, vaan teki väkivaltaa tälle kunin- 
kaan omassa makuuhuoneessa. Sekä Dyveke että Sigbrit 
vaikenivat kuitenkin tapahtumasta. Mutta Torben Oxella 
oli vihollinen, joku linnan kirjuri, joka oli vakoillut häntä. 
Nyt kirjuri kertoi kuninkaalle, mitä tiesi, ja ehkä vähän 
enemmänkin. Sigbrit ja Dyveke selittivät kuitenkin kunin- 
kaalle, ettei ilmianto ollut totta. Siitä hetkestä lähtien 
-kuningas etsi tekosyytä päästäkseen kirjurista, eikä sellaista 
ollutkaan vaikea lövtää. Hänet saatiin kiinni kavalluksesta 
ja rangaistiin hirsipuulla, minkä kohtalon tämä kaikissa 
suhteissa halveksittava olento oli hyvin ansainnutkin. 

Mutta vain muutamia kuukausia myöhemmin tapahtui 
kaikkein kauhein: Dyveke kuoli äkkiä kukoistavassa iässään 
— myrkytettynä, sanoi kansa ja vihjaili Torben Oxea teon 
suorittajaksi. 

Muutamana päivänä, kun on parhaillaan juhla linnassa, 
kutsuu kuningas Torben Oxen luokseen ja kysyy tuttaval- 
lisen leikillisessä äänensävyssä, oliko hänellä todellakin 
ollut jotain suhdetta Dyvekeen. Lähellä olevat antavat 
Torben herralle merkkejä miettiä tarkoin vastaustansa; 
mutta aivan huolettomasti ja säilyttäen leikillisen sävyn 
äänessään hän antaa kuninkaan tietää, että hän kyllä oli 
tavotellut Dyveken suosiota, mutta väittää, ettei hän mil- 
loinkaan ollut saanut mitään suosionosotusta. Kun kuningas 
saa kuulla tämän, muuttuvat silmänräpäyksessä hänen 
kasvojensa ilmeet, hän käy sanattomaksi ja näyttää pelot- 
tavalta. Eräs lähellä olevista hovimiehistä sanoo silloin 
Torbenille: »Sinà maksaisit vielä suuria summia, jos voisit 
peruuttaa nuo sanat, jotka sinä niin mielettömästi olet lau- 
sunut. Paholainen pani sinun suuhusi nuo sanat.» 

Kristian syytti nyt valtakunnanneuvoston edessà Torben 
Oxea Dyveken kuoleman aiheuttamisesta. Mutta todisteet 
olivat heikkoja, ja Oxe vapautettiin. Kuningas raivosi 
tuomiosta ja antoi neuvosherrojen kuulla, ettà he juonitte- 
livat kuningastaan vastaan. »Jos minulla olisi ollut», hàn 
lausui, »yhtä monta sukulaista ja ystävää neuvostossa kuin 
Torbenilla, niin minä varmaan olisin saanut aikaan toisen- 
laisen tuomion. Mutta vaikka Torben Oxella olisi kaula niin 
paksu kuin härällä,!) menettää hän sen kuitenkin» - 

Sillä kerralla Kristian piti sanansa. Hän asetti tuomio- 
istuimen, jossa oli kaksitoista talonpoikaa. Kuninkaan puo- 
lelta se oli aatelin etuoikeuksien karkeata loukkaamista, 
mutta hän saavutti päämääränsä. Talonpojat langettivat 
päätökseksi, etteivät he, vaan Torben Oxen omat teot tuo- 
mitsivat hänet. Tämä tuomio oli riittävä Kristianille, ja 
hän mestautti syytetyn, vaikk'ei hänen syyllisyyttään suin- 
kaan saatu toteennäytetyksi. 

Jos todellakin Sigbritin viholliset olivat, kuten myös 
väitettiin, riistäneet hengen Dyvekeltä, niin eivät he sillä 
voittaneet mitään, sillä Sigbrit muorin vaikutus siitä vain 
lisääntyi. Entisestä kaupustelijasta tuli kuninkaan oikea 
käsi. Hän hoiti koko valtakunnan finanssilaitosta. Melkein 
kaikki Tanskan tulot ja menot kulkivat hänen käsiensä 
kautta. Lukemattomat tilit ja kuitit ovat vielä tänä päi- 
vänäkin todistuksena hänen toiminnastaan. Mutta muihin- 
kin hallitusasioihin sekaantui tämä toimelias, tarmokas 
nainen, jonka entisyydestä ei kukaan oikein tiennyt mitään 
Kristian ei voinut ryhtyä mihinkään tärkeämpään toimen- 
piteeseen neuvottelematta ensin hänen kanssaan. Vieläpä 
sotapäällikötkin kirjottivat hänelle sellaisista kysymyksistä 
kuin sotalaivaston varustamisesta, kun kuningas itse ei ollut 
saapuvilla. Muut korkeat virkamiehet kaikista kolmesta 
valtakunnasta kääntyivät hänen puoleensa voittaakseen ku- 
ninkaan suosion ja ihan hukuttivat hänet imarteluun ja lah- 
joihin. Vieraat hallitukset seurasivat esimerkkiä — eivätkä 
heidän —lähettiläänsä milloinkaan olisi uskaltaneet laimin- 


1) Oxe=härkä. 


32 — Suomen kansan aikakirjat. 1. 

lyódà osottamasta Sigbrit muorille kunnioittavaa huomaa- 
vaisuuttaan. ; 

Sigbrit muori ei myöskään väistynyt kenenkään tieltä, 
olipa tämä sitten kuka tahansa. Jollei muu auttanut, oli 
hänellä aina käsillä karkeita sanoja häväistykseksi. Jos 
hän puhui aatelistosta, jota hän vihasi sydämensä pohjasta, 
oli hänellä aina suu täynnä puheita teilaamisesta, varkaista 
ja kavaltajista. Olipa itse kuningaskin arka Sigbritin terävän 
kielen vuoksi ja oli pakotettu mukautumaan siihen, että 
tämä käytti hänestä tyhmyrin tai jotain muuta sentapaista 
nimitystä. 


Sten Sture nuorempi. 


RISTIANIN nuoruudenunelma oli saada valtaansa 
K Ruotsi-Suomi, joka oli uhmannut sekä hänen isäänsä että 

isoisäänsä. Täällä oli hallitusohjissa Svante Sturen 
kuolemasta lähtien tämän poika, Sten Sture nuo- 
rempi, joka oli valittu valtionhoitajaksi. Hän oli jalo ja 
ritarillinen nuorukainen, jossa ei ollut isänsä luonteen kii- 
vautta ja äkkipikaisuutta. Ruotsin rahvas oli heti antanut 
tukensa hänelle. Talonpojan sydän lämpeni ajatellessa 
niitä monia rakkaita muistoja, jotka liittyivät Sturen nimeen 
ja niihin vapaustaisteluihin, joissa hän itse tai hänen isänsä 
ja isoisänsä oli taistellut Sturein lipun alla. Rahvaan 
kannattamana pakotti Sten herra valtaneuvostonkin lupaa- 
maan uskollisuutta hänelle valtionhoitajana. Ja Suomen 
uskollisuudesta hän vakuuttautui käymällä itse täällä ja 
pitämällä suomalaisten kanssa kokouksia, joissa hänelle 
annettiin uskollisuuden vakuutus. 

Mutta hänellä oli myös vihamiehiä, ja mahtavin heistä 
oli Upsalan arkkipiispa Kustaa Trolle, »jäykkä ja 
itsepäinen mies», joka ei voinut antaa anteeksi sitä, että 
hänen oma mahtava sukunsa oli syrjäytetty Sturen suvun 
tieltä valtionhoitajan vaalissa. Ja kuitenkin oli Sten Sture 
auttanut hänet tähän arvossapidettyyn asemaan ja teki 

Slurein vaakuna. 


monia yrityksiä sovun rakentamiseksi. Lopuksi Sten herra 
saapui Upsalaan ja keskusteli arkkipiispan kanssa tuomio- 
kirkon sakastissa, jossa hän keskustelun päätyttyä ojensi 
kätensä Trollelle sovinnoksi. Mutta tämä vastasi »pilkallisen 
ivallisilla sanoilla, jotka siinä lähellä olevat rehelliset herrat, 
ja kelpo miehet hyvin kuulivat.» ; 

Silloin Sten Sture haki tukea valtiopäiviltä, jotka kokoon- 
tuivat Tukholmaan 1517, ja ilmotti säädyille arkkipiispan 
kavalluksesta. Suuttuneina nämä langettivat tuomion ja 
erottivat arkkipiispan virastaan ja päättivät, että hänen 
luja linnansa Stäke, josta käsin hän oli uhmannut valtion- 
hoitajaa, oli maan tasalle hajotettava. Läsnäolevat säädyt 
sitoutuivat yksi kaikkien ja kaikki yhden puolesta vastaa- 
maan tehdystä päätöksestä, minkä jälkeen ne panivat sinet- 
tinsä asiapaperin alle. Ei kukaan aavistanut silloin, miten 


\ 

kohtalokas vaikutus päätöksestä 
olisi. Tuomio pantiin heti täy- 
täntöön, ja Kustaa Trollen, joka 
oli julistanut, ettei hàn milloin- 
kaan luopuisi Stäkestä, »niin 
kauan kuin sydän sykki hänen 
rinnassaan», täytyi suurista sa- 
noistaan huolimatta viimein an- 
tautua vangiksi. 

Vaarallisinta oli, että Kristian 
sekaantui näihin sisäisiin riitoi- 

Arkkipiispa Kustaa Trollen hin. Hän purjehti joukkoineen 
sinelti. Tukholmaan. Mutta valtion- 
hoitajan talonpoikaisjoukko voitti 
kuninkaan palkkasoturit lyhyen taistelun jälkeen v. 1518 
Brännkyrkan luona, etelään kaupungista. Pian levisi lisäksi 
sellainen puute tanskalaisiin joukkoihin, että »sotaväen oli syö- 
tävä hevosia, koiria, kissoja ja muuta samanlaista epämieluista 
tavaraa», kuten kerrotaan Ruotsin valtaneuvoston myöhem- 
mässä selonteossa tapahtumista. Kristianin saksalaiset palkka- 
soturit nousivat siitä syystä joukoittain kapinaan ja karka- 
sivat entisen vihollisen puolelle. Kun Kristian ei näin ollen 
voinut mitään toimittaa, nousi hän jälleen laivoihin. Nyt 
sanoi hän tahtovansa keskustella rauhasta ja sovinnosta 
Sten Sturen kanssa ja pyysi tätä saapumaan laivalle. Sten 
herra, joka ei milloinkaan ajatellut vilppiä, ei aavistanut 
mitään pahaa tarkotusta. Mutta hänen ystävänsä ennus- 
tivat hänelle, ettei hän milloinkaan palaisi elävänä keskus- 
telusta Kristianin luota. Hän antoi silloin varotusten vai- 
kuttaa itseensä — Kristianin suureksi kiusaksi. 

Mutta kuningas salasi taitavasti pettymyksensä ja saa- 
dakseen Sten Sturen ikään kuin häpeämään osottamalla 
tälle luottamusta, jota valtionhoitaja oli kieltäytynyt osot- 
tamasta kuninkaalle, selitti Kristian, että hän itse tulisi 
sen sijaan Tukholmaan neuvottelemaan. Mutta hän tahtoi 
nyt puolestaan kuusi ylhäistä ruotsalaista panttivangiksi 
Tanskan laivastoon. Tällä tarkotettiin sitä, että nämä herrat 
Kristianin Tukholmassa käynnin aikana olisivat tanskalai- 

sille takuuna siitä, ettei mitään pahaa tapahtuisi kuninkaalle. 
Ruotsalaiset suostuivat Kristianin pyyntöön, sillä tällainen 
menettely oli yleisenä tapana. Mutta kun kuningas oli saa- 
nut nämä kuusi herraa laivoihin, teki hän häpeällisen petok- 
sen: hän julisti heidät vangeiksi ja purjehti Tanskaan. 
Heidän joukossaan oli myöskin vanha Hemming Gadh, 
sekä muudan aatelisnuorukainen, joka oli kantanut Ruotsin 
pääsotalippua Brännkyrkan taistelussa ja joka aikanaan 


Keskiajan ritarivarustuksen käsivarsikilvet. 


oli antava kyllin puheenaihetta itsestään: Kustaa Eeri- 
kinpoika Vaasa. 

Kristian oli päättänyt palata takaisin mahtavan sota- 
joukon kanssa. Ruotsi oli kukistettava, maksoi mitä mak- 
soi. — Se olikin maksava hänelle enemmän kuin hän mil- 
loinkaan osasi aavistaakaan. 

Hän teki nyt suuria valmistuksia ja keräsi rahaa kai- 
kilta mahdollisilta tahoilta. Hän jännitti Tanskan voimat 
äärimmilleen. Mutta korvaukseksi hän sai kokoon niin 
suuren ja niin hyvin harjotetun sotajoukon, että voiton täytyi 
olla varma. Siinä oli sotilaita miltei kaikista Euroopan maista, 
mutta eniten kauhua herättävä oli joukko rauhattomiksi 
julistettuja skotlantilaisia pahantekijöitä, jotka heidän oma 
hallituksensa oli armahtanut sillä ehdolla, että he menisivät 
Tanskan kuninkaan palvelukseen. Kaupanpäällisiksi Kristian 

hankki paavilta pannajulistuksen Ruotsille sen vuoksi, ettà 
Trolle oli erotettu arkkipiispan virasta. Paavi jätti Kristia- 
nin tehtäväksi rangaistuksen täytäntöönpanon. Uunna- 
vuonna 1520, kun talvipakkanen oli tehnyt vesistöt ja suot 
kantaviksi, hyökkäsivät tanskalaiset Länsi-Göötanmaahan. 

Lähellä Bogesundin!) kaupunkia, Äsundin järven 
jäälle, Sten Sture järjesti joukkonsa taisteluun. Suojana oli 
ruotsalaisilla edessään hirsistä rakennetut rintavarustukset 
ja niiden eteen oli sitäpaitsi hakattu avantoja. Voiton- 
toivoa täynnä nuori päällikkö ratsasti harmaalla sotaratsul- 
laan, joka oli harjotettu auttamaan herraansa taistelussa 
puremalla ja potkimalla ympärilleen. Osaston luota osaston 
luo hän ratsasti ja rohkaisi väkeään sekä jakeli käskyjään. 
Niin alkoi taistelu. 

Onnettomuudeksi tykinluoti heti alussa haavotti vaikeasti 
valtionhoitajaa jalkaan. Johtajaa vailla ollen talonpojat 
joutuivat epäjärjestykseen ja perääntyivät. Tosin he kerään- 
tyivät uudelleen Tivedenin synkkiin metsiin ja puolustautui- 
vat suurten ryteikköjen takaa. Mutta vihollinen tunkeutui 
eteenpäin täälläkin. Ja Tivedenistä oli tie avoin Tukholmaan 
hedelmällisiä tasankoseutuja pitkin, joilta tanskalaiset hel. 
posti saivat elintarpeita. 

Raskaasti oli onnettomuus kohdannut nuorta Sten 
Sturea. Vielä äsken hän oli toivorikkaana ja nuoruuden 
rohkeutta täynnä oivallisen sotajoukon etunenässä. Nyt 
hänen sotilaansa olivat hajaantuneina tai kaatuneina, ja 
itse hän makasi heikkona ja avuttomana tuskissaan. 
Mutta siitä huolimatta hän ei tahtonut jäädä paikalleen, vaan 
halusi rientää Tukholmaan järjestämään sen puolustusta. 

Mutta hän ei ollut koskaan ehtivä perille. Reessä Mälarin 
jäällä hän heitti henkensä. Hänen paras maineensa on, ettei 
hän milloinkaan noina vihan katkeroittamina aikoina ollut 
tahrannut muistoaan millään huonolla teolla. 


Nyt huomattiin, mitä Sten Sture oli merkinnyt valtakun- 
nalle. Johtaja oli poissa. Turhaan yritti Sten Sturen nuori 


1) Nykyinen Ulricehamn, 

leski, Kristiina Gyllenstierna, joka piti hallus- 
saan Tukholmaa, koota hajallisia voimia yhteen. Kukaan ei us- 
kaltanut ottaa vastuuta osalleen. Kristianin mahdollisuudet 
kasvoivat sen sijaan päivä päivältä. Saipa hän taivutetuksi puo- 
lelleen unionin kiihkeimmän vastustajankin, Hemming Gadhin, 
joka — kuten kerrottiin — yhdessä Kustaa Eerikinpoika 
Vaasan kanssa oli panttivankina joutunut hänen käsiinsä. 

Miten voidaan tämä selittää? Mistä johtui, että tämä 
mies itse hävitti elämänsä iltana oman kuvansa, jonka hän 
jo oli ehtinyt piirtää aikakirjoihin? 

Osittain voidaan tämä omituinen heilahdus selittää 
niistä tiedoista, joita Hemming Gadh sai paavilliselta Ruotsin 
lähettiläältä, mieheltä, joka oli Gadhia lähellä. Lähettiläs 
kertoi, että Ruotsissa syytettiin Hemming tohtoria siitä, 
että hän olisi ollut maankavalluksellisissa keskusteluissa 
Kristianin kanssa ja petollisesti jättänyt itsensä ja toiset 
ruotsalaiset herrat kuninkaan valtaan. Tämän perusteella 
olisi Sten Sture muka ottanut pois hänen läänityksensä 
ja heittänyt hänen uskolliset asemiehensä ja pälvelijansa 
vankilaan. Hemming tohtorilla ei ollut mitään syytä epäillä 
miehen tiedonantoja. 

Raskaana painoi joka tapauksessa tietoisuus valtionhoi- 
tajan ja isänmaan kiittämättömyydestä vanhan isänmaan- 
ystävän sydäntä. Mutta askel tällaisesta katkerasta 
tunteesta elämäntehtävänsä pettämiseen on kuitenkin liian 
pitkä voidakseen saada siitä yksinomaista selitystänsä. 
Muita syitä on täytynyt tulla lisäksi. Gadh näki omin silmin 
ne tavattomat varustelut, joihin Kristian oli ryhtynyt vuo- 
den 1520 sotaretkeä varten, ja saatuaan onnettomuusviestin 
Sten Sturen kuolemasta kuului hän vain niihin monen moniin 
isänmaanystäviin, jotka kadottivat uskonsa Ruotsin valta- 
kunnan kykyyn puolustautua vallananastajia vastaan. 

Paljon painoi vaa'assa myös se viisaasti laskettu 
ystävällisyys, jota Kristian osotti vanhalle viholliselleen 
vankeudessa. Kristian osasi voittaa persoonallisuudellaan, 
kun hänet oppi tuntemaan tarkemmin ja kun hän tahtoi 
asettaa sen puolen näkyviin. Hemming Gadhin silmät auke- 
nivat yhä enemmän näkemään kuninkaan hyviä ominai 

suuksia. Kristianin rikkaat lahjat herättivät hänen ihailuaan, 
ja kuninkaan myötätunto kansaa kohtaan viehätti vanhaa 
kansanjohtajaa. Hän suorastaan alkoi luottaa Kristianiin 
pohjolan tulevaisuuden miehenä. 

Kaikkiin niihin, jotka olivat horjuvia ja päättämättömiä, 
täytyi vaikuttaa valtavasti kuullessaan tämän miehen, joka 
oli harmaantunut taistelussa unionia ja Tanskaa vastaan, 
olevan nyt Kristianin puolella ja puhuvan rauhasta ja alis- 
tumisesta. Parempaa palvelusta ei kukaan voinut tehdä 
kuninkaalle kuin tämä vanha talonpoikaispäällikkö, kun hän 
neuvotteli talonpoikien kanssa. Myös Kristian itse keskusteli 
etevimpien rahvaanmiesten kanssa, eikä hänen tunnettu ky- 
kynsä voittaa kansa puolelleen, kun hän vain niin tahtoi, 
nytkään pettänyt. Mutta kenties yhtä kaunopuheisesti kuin 
hänen sanansa vaikutti suolavakan lahjottaminen. Suola oli 
näet välttämättömyystavaraa, josta rahvas kärsi puutetta so- 
dan aikana ja joka sen vuoksi sai suuren merkityksen poliitti- 
sena houkuttimena. Suola tai suolan lupaus vaikutti talonpoi- 
kaan samalla tavalla kuin läänitys tai sen lupaaminen aatelis- 
mieheen. Kristian ymmärsi tämän ja oli varustanut mukaansa 
melko varaston tätä ihmeitätekevää tavaraa. 

Tärkeintä oli kuitenkin kuninkaalle saada Tukholma 
valtaansa, sillä muuten ei merkinnyt paljonkaan, oliko hän 
herrana muussa osassa valtakuntaa. Kaupunkia puolusti 
Kristiina Gyllenstierna kuitenkin uljaasti. Tämän vuoksi ei 
Kristian kyennytkään sitä asevoimin saamaan haltuunsa. 
Hän rupesi silloin kauniilla lupauksilla houkuttelemaan pää- 
kaupungin puolustajia antautumaan: hän lupasi antaa an- 
teeksi kaiken vastarinnan, jota hän oli kokenut, sekä pitää 
valtakunnan kaikki asukkaat oikeuksissaan maan lakien mu- 
kaan. Myöskin nyt liikkui Hemming Gadh kuninkaan asioissa. 
Ei kukaan tuntenut paremmin oloja kaupungissa kuin hän, 
hän tunsi henkilökohtaisesti sekä Kristiina rouvan että 
kaupungin etevimmät miehet, ja hän osasi voittaa kunkin 
heistä erikseen, tunsi heidän heikot puolensa. Sen vuoksi 
menestyikin hänen onnettomuutta tuova toimintansa. 

»Kun valtakunnan herrat eivät olleet miehiä, vaan alot- 
tivat kaupankäynnin vihollisen kanssa, harveni joukko 

nuoren sankarittaren ympäriltä, ja pian hän seisoi yksinään 
ja portit avautuivat kaupunkiin, jossa oli paljon lavertelevia 
herrasmiehiä, mutta vain yksi mies — ja sekin oli nainen.» 

Ruotsin pääkaupunki antautui syksyllä 1520 Kristian 
II:lle. Antautumisehtoihin kuului m. m. täydellinen anteeksi- 
anto sekä Kristiina rouvalle läänityksenä m. m. Hämeenlinnan 
lääni ja Kokemäen kartanon voutikunnat. Eikä Kristiina rouva 
ollut unohtanut ystäviäänkään, vaan saanut turvalupauk- 
sen Kustaa Eerikinpoika Vaasalle ja muutamille suomalaisille: 
Turun piispalle Arvid Kurjelle sekä Åke Yrjönpoika ja Tönne 
Eerikinpoika Totteille, jotka olivat pysyneet uskollisina hänen 
ajamalleen asialle. 

Heti Tukholman antautumisen jälkeen Kristian tahtoi 
myös vakuuttautua Suomesta, joka tähän asti oli vielä 
pysynyt hänestä erillään, ja lähetti tänne sotajoukon — 
Hemming Gadhin johdolla. Tämä liukas valtiomies sai 
pian suomalaiset vakuutetuiksi siitä, että vastustus yksinään 
oli turhaa — ja niin hänelle luovutettiin kaikki linnat. 
Niihin Kristian pani isänniksi täysin taattuja omia mie- 
hiään, kuten Turkuun junkkeri Tuomaan sekä Viipuriin ja 
Savonlinnaan Rolf Matinpojan. 


Tukholman verilöyly. 


RISTIAN oli nyt myös Ruotsin ja Suomen herra. 
Kellojen soidessa hän saapui juhlallisesti Tukholmaan, 
ratsastaen upeasti koristellulla sotaratsulla ja loista- 
van seurueen saattamana. Ystävällisesti hän tervehti vastaan 
virtaavia kansanjoukkoja. Kruunajaisissa hän uudisti vielä 
kerran valallaan lupauksensa pitää voimassa Ruotsin lakia 
ja oikeutta; »ja hän antoi tämän sitoumuksensa niin juhlal- 
lisesti, että pakanakin häpeisi rikkoa sellaista sitoumusta», 
sanotaan Ruotsin valtaneuvoston myöhemmässä selonteossa 
tapahtumista. 
Mutta mielessään Kristian hautoi synkkiä ajatuksia. Hä- 
nen muististaan nousi esille kuvia siitä, kuinka hänen isänsä 
ja isoisänsä olivat kerran olleet herroina samassa Tukholman 

linnassa — tullakseen muutama vuosi myöhemmin syös- 
tyiksi valtaistuimelta, silloin kuin he sitä kaikkein vähimmin 
aavistivat. Ja kenen toimesta? Näiden samojen uhmaavien, 
ylimielisten ylimysten, jotka eivät tunteneet kunnioitusta 
kuninkaan henkilöä kohtaan, vaan luulivat itse olevansa 
luotuja hallitsemaan eikä tottelemaan. Kävisiköhän hänelle 
kerran samalla tavalla? Täytyisikö hänenkin koko tämän 
verisen taistelun jälkeen ehkä jo parin vuoden kuluttua 
kokea, että kaikkien uhrauksien voitot luisuisivat hänen 
käsistään uudessa kapinassa? Niin, unionin koko uudempi 
historia osotti, että näin tulisi käymään, niin pian kuin 
tilaisuus olisi edullinen kapinallisille —- mikäli hän ei ajoissa 
ryhtyisi voimakkaisiin varokeinoihin. Ehkäpä kätkeytyi 
näihin ylimyksiin, jotka nyt niin nöyrinä taivuttivat päänsä 
hänen edessään. tuleva valtionhoitaja, joka jonakin kauniina 
päivänä kutsuisi kansalaisensa aseisiin kuningastaan vas- 
taan. Se täytyi estää. Ruotsalaisten täytyi kerrankin saada 
oppia, mitä merkitsi uhmailla kruunattua hallitsijaansa vas- 
taan. Sävyisyydellä ei päässyt mihinkään. Ei, käärmeen- 
sikiö oli muserrettava, poljettava omaan vereensä. 

Näissä synkissä ajatuksissa vahvistivat häntä muut 
kostonhimoiset miehet, joiden kanssa hän yhtä mittaa kes- 
kusteli, miehet sellaiset kuin vallanhimon myrkyttämä 
Kustaa Trolle ja matalamielinen Didrik Slagheck, muuta- 
man saksalaisen papin avioton poika, papin, joka Sigbrit 
muorin suosion turvin oli päässyt pinnalle. 

Mutta niitten juhlallisuuksien aikana, jotka seurasivat 
kruunajaisia Tukholman linnassa säätyjen ylhäisimmille sekä 
kaupungin  pormestareile ja raadille, voli kuningas itse 
ystävällinen kaikille ja tuntui kasvoista päättäen hyvin 
hauskalta ja iloiselta, saavuttaen toisten suosion teesken- 
nellyllä suutelemisella, toisia ystävällisesti syleilemällä, löi 
käsiään yhteen, hymyili ja osotti kaikin tavoin ystävälli- 
syyttään», sanotaan Ruotsin hallituksen selonteossa. »Ruot- 
salaiset, jotka olivat kutsutut linnaan, tulivat iloisiksi, tans- 
sivat, leikkivät ja heittäytyivät kaikenlaiseen huvinpitoon.» 

Mutta jokunen, joka oli terävänäköisempi, luuli joskus 
hetkiseksi huomaavansa synkän ja uhkaavan ilmeen kunin- 

kaan katseessa ja kiinnitti huomionsa erinäisiin teräviin 
sanoihin, jotka huomaamatta pääsivät häneltä. Niinpä 
olikin sellaisia, joita keskellä juhlariemua vaivasi synkkä 
aavistus. Ja kun nämä juhlat olivat onnellisesti ohi, niin 
monikin päästi helpotuksen huokauksen. 

Mutta päivää myöhemmin kutsuttiin kruunajaisvieraat 
jälleen Tukholman linnaan. Sinne kokoontui suureen saliin 
päivällisen aikaan marraskuun 7. päivänä 1520 ylhäisimpiä 
aatelisia rouvineen, korkeampaa papistoa ja huomattavia 
porvareita. Sitten suljettiin linnanportit eikä: kukaan saa- 
nut mennäulos. Kuningas astui saliin ja istuutui valtaistuimel- 
leen. Hän oli sopinut Kustaa Trollen kanssa niin, että tämä 
astuisi hänen eteensä ja vaatisi rangaistusta niille, jotka 
olivat loukanneet häntä. Nyt oli saapunut vihatun Trollen 
hetki vaatia kostoa, jota hän oli niin kauan janonnut. Hän 
vaati lain ankarinta rangaistusta kahdeksalletoista erikoisesti 
nimitetylle henkilölle, niiden joukossa ennen muita valtion- 
hoitaja vainaja, hänen anoppinsa ja leskensä sekä sitäpaitsi 
pormestari ja raati ja koko Tukhoiman porvaristo, jotka 
kaikki kuuluivat Sturen puolueeseen. Silloin kalpeni moni 
läsnäolija — ja väristys kävi läpi salin. 

Ensimmäisenä katkaisi kauhean hiljaisuuden rouva 
Kristiina Gyllenstierna. Hän astui kuninkaan eteen ja selitti, 
ettei Kustaa Trollen syytös voinut kohdata ketään yksityistä, 
sillä mitä hänelle oli tapahtunut, oli tapahtunut koko valta- 
neuvoston ja kaikkien säätyjen tekemän valtiopäivä- 
päätöksen nojalla. Jos rangaistus seuraisi siitä, olisi se koh- 
taava koko valtakuntaa. Todistukseksi otti Kristiina rouva 
esiin vuoden 1517 valtiopäiväpäätöksen. Varmaan luuli hàn 
tällä esiintymisellään pelastaneensa syytetyt. Mutta onnet- 
tomuutta ennustava hymy välähti Didrik Slagheckin keh- 
nosta ja viekkaasta olemuksesta, ja kuningas tarttui innok- 
kaasti asiakirjaan, joka sisälsi kaikkien niiden nimet, jotka 
olivat ottaneet osaa päätökseen ja joiden sinetit riippuivat 
asiakirjasta puukoteloissa. 

Ensin luettiin valtiopäivien päätös arkkipiispan erotta- 
misesta ja sen jälkeen alkoi kuningas kuulustella läsnäolevia 
kirjeen allekirjottajia. Kun piispa Hannu Braskin vuoro 

tuli vastata tuomion allekirjottamisesta, avasikin kavala 
prelaatti sinettikotelonsa ja otti sieltä esiin pienen lipun, 
jonka hän oli pannut sinne salaa ja johon oli kirjotettu: 
»làhàn sinetöintiin olen minä pakotettu». Kun hän oli 
allekirjottanut asiakirjan, oli hän aavistanut vaaraa ja pelas- 
tui täten — tai oikeammin sanoen: saatiin tekosyy hänen 
pelastamisekseen. On hyvin luultavaa, että Hannu Braskin 
oli kiitettävä Kustaa Trollen apua, sillä molemmat kirkko- 
ruhtinaat olivat mielipiteiltään toisiaan hyvin lähellä. 

Myös muiden säätyjen jäseniä kuulusteltiin. Tuli 
pimeä, mutta kuulustelua jatkettiin tulen valossa. Kristian 
oli poistunut. Tuntuiko hänestä kauhealta katsoa kasvoista 
kasvoihin uhrejansa? 

Kun tutkinto oli lopussa, avattiin salin ovet ja ases- 
tettuja miehiä ilmestyi paikalle. He kulkivat soihdut käsissä 
etsien puolihämärässä huoneessa henkilöitä, jotka heidän oli 
vangittava. He tulivat ja menivät taas, yhä kuljettaen 
uusia uhreja. »Kovin sopimattomiin vankiloihin ja ilkeiden 
ryövärien säilytyspaikkoihin kuljetti joukko kurjia konnia» 
siinä pappeja, aatelismiehiä ja porvareita, vieläpä naisiakin. 
Lopuksi ei vahti tullut enää takaisin. Mutta niilläkin, jotka 
jäivät jäljelle, oli kaamea yö elettävänään. Mikä tulisi hei- 
dän kohtalokseen seuraavana päivänä? 

Aamulla marraskuun 8. päivänä asetettiin tuomioistuin, 
jossa oli pappeja, niiden joukossa Trolle. Puheenjohtajana 
oli muudan tanskalainen piispa. Tuomioistuin julisti syytetyt 
ilmeisiksi kerettiläisiksi, s.o. luopioiksi pyhästä 
kirkosta, kun he olivat uskaltaneet tuomita piispan. Siihen 
oli vain paavilla oikeus. Kuningas määräsi itse rangaistuk- 
sen. Se oli kuolema. Tuomio langetettiin saman Kristianin 
käskystä, joka oli luvannut, että menneet tapahtumat olisivat 
unohdetut ja anteeksiannetut. 

Mitä sitten tapahtui, siitä kertoo luotettava silminnäkijä, 
Ruotsin ensimmäinen todellinen historiankirjottaja, suuri 
kansansaarnaaja Olaus Petri Ruotsin kronikas- 
saan: »Sen jälkeen käski kuningas puhaltaa torvilla ja 
kuuluttaa, ettei kukaan saanut mennä ulos huoneestaan, 
vaan kaikkien oli pysyttävä sisällä, missä he olivat. Ja 

päivällisaikaan hän kuljetutti Skaran piispan ja Sträng- 
näsin piispan niiden ritarien ja ritarismiesten kanssa, jotka 
hän oli vangituttanut, suurelle torille — mestattaviksi 
siellä.» 

Olaus Petrin kertomuksessa mainitaan kuolemaantuo- 
mituista piispoista ja heidän onnettomuustovereistaan: »Ja 
kun he niin olivat tulleet torille ja seisoivat piirissä, nousi 
muutamia kuninkaan neuvosmiehistä raatihuoneen parvek- 
keelle. Joku heistä puhui torilla seisovalle kansalle ja pyysi, 
ettei se kauhistuisi rangaistusta, joka siinä pantaisiin täy- 
täntöön, sillä kysymyksessä oli vain pahantekijöitä, jotka 
olivat ansainneet rangaistuksensa. Silloin huusi Skaran piispa 
Vincentius hänelle vasten silmiä ja sanoi, ettei hän puhu- 
nut totta, vaan hänen kuninkaansa menetteli valheelli 
sesti ja petollisesti Ruotsin miehiä vastaan; ja pyysi hän, 
että he saisivat vielä tuomion saadakseen tietää, miksi he 
kuolevat; ja puhui hän voimakkaasti kovia sanoja kunin- 
gasta vastaan ja lausui, että Jumala kostaisi sellaisen väki- 
vallantyön ja vääryyden. Sitäpaitsi huusi myös kaksi 
Tukholman raatimiestä, jotka seisoivat piirissä, pyytäen, 
että Ruotsin miehet panisivat sydämelleen heidän vahin- 
konsa eivätkä antaisi niin häpeällisesti pettää itseään petol- 
lisilla kirjeillä ja sopimuksilla kuin nyt oli tapahtunut, 
ja että he kukistaisivat sellaisen tyranniuden, jos he vain 
voisivat; ja huusivat he kostoa taivaasta.» 

»Ja niin mestattiin sitten ensiksi Strängnäsin piispa 
Mattias. Eikä kuitenkaan kukaan Ruotsin miehistä ollut 
antautumisesta lähtien tehnyt niin paljon kuningas Kris- 
tianin hyväksi kuin piispa Mattias; ja olisi ollut suorastaan 
mahdotonta, että kuningas olisi saanut tahtoaan läpi valta- 
kunnassa, ellei Mattias piispaa olisi ollut. Mutta hän sai 
palkkion siitä. Sen jälkeen mestattiin Vincentius piispa.» 

Sitten mestattiin useita valtaneuvoksia ja muita ylimyksiä 
ja vihdoin kolme Tukholman pormestaria, melkein kaikki 
raatimiehet sekä useita huomattavia porvareita, yhteensä yli 
80 henkilöä. Monet porvarit temmattiin työstään Suurelle- 
torille ja »tapettiin kuin lampaat, jotka otetaan lammas- 
ha'asta ja viedään teuraspenkille teurastettaviksi.» — »Kaik- 

kialla oli huokausta, murhaa ja kuolemaa», kirjottaa toinen 
silminnäkijä. 

Olaus Petri jatkaa: »Je jäivät kuolleiden ruumiit makaa- 
maan torille torstaista (marrask. 8. päivästä) lauantaihin. 
Ja ‘oli surkeata ja hirvittävää nähdä, kuinka veri yhdessä 
veden ja loan keralla, niin kuin siihen vuodenaikaan on 
tavallista, juoksi torin katuojia. Niin, se oli kamalaa ja sääli- 
mätöntä murhaamista. 

Lauantaina käski kuningas pystyttää suuren rovion 
Södermalmille ja kuljetutti sinne kuolleet ruumiit ja poltatti 
ne siellä; kaivautti niin ikään Sten herran kuolleen ruumiin, 
joka oli enemmän kuin puoli vuotta maannut haudassa, 
pienen lapsen kanssa, ja poltatti nekin muiden mukana. 

Kun nyt porvarit olivat mestatut, otettiin heidän vai- 
moiltaan kaikki heidän avaimensa; ja ryöstettiin heiltä 
kulta, hopea, rahat ja kaikki heidän paras tavaransa ikään 
kuin takavarikoitu omaisuus, vaikk'ei mitään tuomiota siitä 
ollut olemassakaan.» 

Tätä kamalaa tapahtumaa on nimitetty Tukholman 
verilöylyksi. Kristian teki yrityksen vierittääkseen 
syyn siitä toisten niskoille. Julistuksessa, jonka hän antoi 
päivää myöhemmin suuresta verilöylystä, syytti hän Ruotsin 
arkkipiispaa ja tuomioistuinta, joka langetti tuomion marras- 
kuun 8. päivänä. »Siinä on ollut», hän sanoo, »Ruotsin valta- 
kunnan viisaimpia miehiä», ja Kristian oli vain täyttänyt 
velvollisuutensa Ruotsin kuninkaana, kun hän oli pannut 
täytäntöön tuomion ja mestauttanut sen nojalla joukon 
Ruotsin kirkkoa vastaan rikkoneita henkilöitä. Hän jättää 
kuitenkin mainitsematta, että rangaistuksen tapaa ei ollut 
määrännyt tuomioistuin eikä Ruotsin laki, vaan juuri hän, 
Kristian itse. Myöskin sen hän sivuuttaa vaikenemalla, 
että tuomitut olivat vain pieni osa niistä, joiden pään pyövelin 
kirves pudotti. 

Kun tämä Kristianin puolustautumistapa ei tehonnut 
kehenkään, keksi hän muita valheita. Viimein hän työnsi syyn 
Didrik Slagheckin »huonoihin neuvoihin» ja mestautti hänetkin. 

Tukholman verilöyly on hankkinut Kristianille t yr a n- 
nin liikanimen. 

Kristiina rouva ja muitakin ylhäisiä naisia, jotka näin ka- 
malalla tavalla olivat tulleet leskiksi, heitettiin vankilaan. 

Suomenkin miehiä Kristian oli jo kesäkuussa kutsunut 
tulemaan luokseen mainiten kutsukirjeessä Turun piispan 
Arvid Kurjen, Hämeenlinnan isännän Ake Yrjön- 
poika Tottin, Viipurin linnan isännän Tönne Eeri- 
kinpoika Tottin ynnä Suomen laamannit Klaus 
Henrikinpenka,Hornin, Henrik’ stem 
poika Renhufvudin ja Knuut Eerikinpoi- 
ka Kurjen. Mutta nämäpä eivät lähteneetkään, eivät 
myöskään kruunajaisiin, joihin heidät myös kutsuttiin. 

Mutta silti Suomenkaan miehet eivät kokonaan säästy- 
neet Kristianin veriteoilta. Heti Tukholman verilöylyn jäl- 
keen hän määräsi muutamat Suomen herrat mestattaviksi, 
ja marraskuussa katkaistiin Ake Yrjönpoika Tottin kaula 
Hämeenlinnassa sekä joulukuussa Raaseporissa Niilo Eske- 
linpoika Banerin sekä — Hemming Gadhin. Ei siis tätä luo- 
piotakaan palkittu »hyvillä läänityksillä», vaan pyövelin kir- 
ves ja mestauspölkky tulivat hänen palkakseen. Tarina ker- 
too, että hän ennen kuolemaansa kirosi kuninkaan ja en- 
nusti, että tämä kerran saisi rangaistuksen pahoista teois- 
taan, menettäisi maansa ja valtakuntansa sekä kuolisi köy- 
hyydessä ja kurjuudessa. 

Niin toi toinen verityö mukanaan toisen. Hirsipuut ja 
mestaukset antoivat leiman Kristianin »Eerikin-retkelle», kun 
hän palasi Tanskaan omistautuakseen joksikin aikaa sen 


hallintoasioihin. 
ES 


Nyt, ajatteli Kristian, ei mitään kapinaa enää voinut 
syntyä — sillä kenestäpä tulisi johtajaa? 


ELÄMÄÄ SUOMESSA KESKIAIKANA 


Korvenraivaajat. 


OS VOISI palata ajassa tuhatkaan vuotta taaksepáin, 

samalla kohota ylös pilvien tasalle ja katsella sieltä alas 

maan päälle, niin näyttäisi tämä Suomenniemikin vallan 
toisenlaiselta kuin nyt. Siinä, missä nykyinen rantaviiva 
kulkee, näkyisi vain merta ja ranta olisi paljon kauempana 
nykyiseen sisämaahan päin. Itse niemellä näkisimme toi- 
saalla vain mittaamattomia korpia, toisaalla vain laajoja 
vesistöjä tai upottavia soita. Monin paikoin, missä nyky- 
päivinä maa on näkyvissä, olisi vielä pelkkää vettä, järviä 
ja virtoja, katseltavana. Vain kapealla merenrantakais- 
taleella sekä siellä täällä järvien ja jokien varsilla olisi 
ihmisasuntoja, peltoja ja niittyjä. Harvassa kulkisivat tiet 
pienten viljelysten ja etupäässä vain hukan mittaamien 
metsien halki. Suurin osa olisi sankkaa korpea, erämaata, 
josta vain jonkun yksinäisen metsämiehen nuotiosavu 
kohoaisi korkeuteen tai josta paistaisi jonkun yksinäisen 
kalamiehen vaatimattoman kalasaunan pääty leppoisan 
järven rantatöyräältä. 

Jos sitten ummistaisi silmänsä muutamaksi sadaksi vuo- 
deksi ja taas katsoisi alas, näkisi maiseman allansa muut- 
tuneen. Meri olisi paennut kauemma ja maa noussut. 

Mutta suurimman muutoksen olisi kuitenkin aiheuttanut 
ihminen. 

Tuonne ennen asumattomalle joen rannalle on syntynyt 
kokonainen kylä. Sen ympäriltä on metsä hävinnyt, maa 
raivattu pelloiksi, joitten välitse kulkee mutkitteleva tie 
toisiin kyliin ja toisille viljelmille. Ja sieltä täältä muual- 
takin ennen asumattoman korven keskeltä paistaisi pieni 
viljelyshakkio, yksinäisen uutisasukkaan sitkeän työn todis- 
tus. Ihminen on alkanut vakavan, tietoisen taistelunsa 

korpea vastaan, pala palalta sitä vallannut ja pakottanut 
sen palvelukseensa. 

Jos sitten voisimme jatkaa tätä havainnontekoa, vuoro- 
tellen sulkien silmämme ja taas avaten ne, näkisimme, 
miten tätä taistelua on jatkunut halki vuosisatojen — aina 
nykyhetkeen saakka. 


Ensimmäiset korven vallottajat olivat erämiehiä, jotka 
kulkivat talvisin suksilla ja kesäisin veneillä vesistöjä pitkin 
etsien uusia, koskemattomia riistamaita ja kalavesiä. Kauan 
aikaa oli aluetta riittämiin. Päiväkaupalla saattoi korvessa 
kulkea tapaamatta ketään toista erämiestä. Mutta ajan 
varrella tulivat paikat ahtaammiksi, ja niin täytyi ruveta 
riistamaita jakamaan. Kukin valitsi itselleen omat alueensa, 
jotka käytäntö sitten pyhitti hänen omikseen. Nämä erä- 
maan kappaleet olivat kunkin yksityisen omia ja niitä voi- 
tiin. myydä, vaihtaa tai muuten luovuttaa toiselle. Kun 
saman puolen miehet kävivät usein yhdessä eräretkillä, 
tuli eri piirien, kihlakuntien ja pitäjien, eräkappaleet yleensä 
olemaan samoilla seuduilla, samojen vesistöjen varsilla. 
Niinpä kulkivat satakuntalaiset Kyröjoen ja Näsijärven 
vesistöjä ja tulivat kauas Pohjanmaan joille sekä sieltä 
merelle ja edelleen Pohjanlahtea aina Tornion jokilaaksoon 
saakka. Tällaiset näin pitkät retket eivät olleet enää varsi- 
naisia eräretkiä, mutta näistä ne kyllä alkunsa saivat. 
Sääksmäenselän ja Vanajanveden rantapitäjien asukkaat 
valtasivat itään ja koilliseen avautuvat reitit ja Päijänteen 
vesistöt sekä kulkivat sen yli Saimaan vesistöön saakka. 
Laatokan-Karjalasta — aina Kannasta myöten — tuli 
toisia erämiehiä samoille seuduille. 

Aluksi tehtiin vain yksinäisiä retkiä erämaille, viivyt- 
tiin siellä lyhyemmän tai pitemmän aikaa, mutta palattiir 
sitten taas takaisin rintamaille. Mutta aikaa myöten, sitä 
mukaa kuin väestö alkuperäisillä asuinpaikoilla lisääntyi 
jäl näihin erämaihin pysyväisesti osa eränkävijöitä, rupes 
raivaamaan kaskea ja peltoa, rakensi asumukset ja alott 
kiinteän asutuksen sekä jatkoi omalta pohjalta vieli 
kauemma erämaitten valtausta. Lukemattomat ovat ne 

suomalaiset suvut ja sukuhaarat, jotka jatkavat vielä 
nykyisin kantaisiensà satoja vuosia sitten valtaamilla 
mailla viljelystä. Näin on asutus Suomessa askel askeleelta 
levinnyt rannikolta sisämaahan päin, näin on yhä uusia ja 
uusia seutuja otettu viljelykseen, näin on tehty valtauksia 
korven valtakunnasta. 

Vanhan perintätiedon mukaan tapahtui maan valtaus 
omiin nimiin siten, että asianomainen teki asumattomissa 
korvissa mielensä mukaisen kierroksen, pilkkoi rasteja 
puihin ja näin merkitsi mahdollisia uusia tulokkaita varten 
oman omistusalueensa. Jos uudet tulokkaat eivät tahtoneet 
näitä merkkejä tunnustaa, saatettiin riita ratkaista taiste- 
lulla elämästä ja kuolemasta. Tappiolle joutuneen ruumiin 
kätki korpi ikuisiksi ajoiksi salaperäiseen helmaansa. Mutta 
kaikki vastukset voittaneen uutisasukkaan onnistui useinkin 
laskea työlleen vankka, kestävä perustus. 

Nämä erämaan vallottajat ovat olleet pelkäämättömiä 
miehiä. Ankaraa on taistelu ollut. Monen on korpi kukis- 
tanut, mutta uudet miehet ovat astuneet kaatuneitten tilalle, 
ja niin on kuitenkin voittaen kuljettu eteenpäin. Eri suku- 
polvien aikaansaannokset ovat liittyneet toisiinsa muodos- 
taen kehitysketjun, jonka nimettömien renkaitten perusta- 
van työn varassa nykypolvenkin onni ja hyvinvointi lepää. 


Keskiajan lopulla ei Suomi ollut läheskään kokonaan 
asuttu, ja monin paikoin, missä asutusta oli, oli se vielä hyvin 
harvaa. Maamme koko silloinen väkiluku on arveltu vain nel- 
jànnesmiljoonaksi.  Tiheimmin asuttuja olivat maamme 
lounaisosat, Turun seutu, sekä Viipurin Karjala. Yleensä- 
kin asutus oli keskittynyt rantaseutuihin, kun taas Sisä- 
Suomessa vielä tällöin oli laajoja asumattomia saloja ja 
metsämaita.  Voikin sanoa, että suunnilleen Jámsán— 
Nurmeksen linjan pohjoispuolelta alkoi asumaton alue, 
Pohjanmaan rantaseutua lukuunottamatta. 

Asutuksen levenemistä ja voimakkuutta kuvaa parhaiten 
itsenäisten seurakuntien luettelo. Kun esim. Varsinais- 
Suomen ja Satakunnan useimmat nykyiset seurakunnat 
ovat keskiaikaisia, on taas Pohjois-Pohjanmaalla vain muu- 

tamia vanhoja emäpitäjiä, ja Pohjois-Savossa ja Pohjois- 
Karjalassa ei ainuttakaan. Se osottaa selvästi asutuksen 
olleen voimakkainta ensiksimainituissa maakunnissa. 

Keskiaikaisten lähteitten niukkuus ei salli meidän kui- 
tenkaan yksityiskohtaisesti määrätä eri seurakuntien syn- 
tymääaikaa eikä piiriä. Kun siksi seuraavassa esitetään muu- 
tamia tietoja meidän vanhimmista seurakunnistamme, tapah- 
tuu se hyvin yleispiirteisesti. Lisäksi on syytä vielä huo- 
mauttaa, että moni sellainen seurakunta, joka näissä luet- 
teloissa ei esiinny, on kyllä ollut asuttu jo keskiaikana, 
vaikka niin harvaan, ettei se ole vielä päässyt muodosta- 
maan omaa seurakuntaa. Samoin ovat tietenkin kaikki 
muutkin seurakunnat olleet jo paljon varhemmin asuttuja 
kuin mitä nämä seurakuntain muodostamisvuosisataa ilmai- 
sevat tiedot osottavat. 

Varsinais-Suomen seurakunnista ovat, kuten jo sanot- 
tiin, useimmat olleet olemassa jo keskiaikana. Turku, 
Maaria, Masku ja Nousiainen mainitaan jo 1200-luvun asia- 
kirjoissa sekä Kaarina, Piikkiö, Paimio, Parainen, Sauvo, 
Uskela, Perniö, Kemiö, Lieto, Pöytyä, Raisio, Rusko, Lemu, 
Mynämäki, Vehmaa, Taivassalo ja Rymättylä 1300-luvulla 
emäpitäjinä. Lisäksi ovat Halikko ja Kiikala jo 1300- 
luvulla sekä Pertteli 1400-luvulla eronneet Uskelasta sekä 
1300-luvulla Yläne Pöytyästä ja Naantali 1400-luvulla 
Raisiosta ynnä Lokalahti Vehmaasta. Ja uusina emäpitäjinä 
mainitaan 1400-luvulla Marttila, Laitila, Uusikirkko (T.1.), 
Nauvo sekä Korppoo. 

Ahvenanmaan seurakunnat ovat niin ikään yleensä jo 
keskiajalla muodostuneita. 

Kun tulemme Satakuntaan, tapaamme sieltäkin joukon 
vanhoja seurakuntia. Pirkkala esiintyy jo 1200-luvulla. 
Kokemäki ja Karkku ovat ilmeisestikin jo samalta ajalta, 
vaikka ensi tieto niistä on vasta 1300-luvulta. Ulvila erosi 
jo 1300-luvulla Kokemäestä omaksi seurakunnaksi, samoin 
Hämeenkyrö Karkusta sekä Vesilahti, Kangasala ja Messu- 
kylä Pirkkalasta. Uusi emäseurakunta 1300-luvulla on 
Eurajoki. 1400-luvun puolella mainitaan Köyliö ja Harja- 
valta itsenäisinä, vaikka sittemmin ovatkin yhdistyneinä 

muihin seurakuntiin. Uusia 1400-luvun seurakuntia ovat 
Säkylä, Eura, Rauma, Loimaa ja Huittinen sekä Lappi, 
joka 1413 mainitaan pitäjänä, mutta joka sittemmin kuului 
Eurajokeen. 1400-luvulla erkani myös Tyrvää Karkusta ja 
Lempäälä Vesilahdesta. 

Hämeessä ovat vanhimpia seurakuntia Hattula, Vanaja, 
Hollola ja Hauho, jotka kaikki ovat jo 1200-luvulta. Seuraa- 
van vuosisadan seurakuntia ovat Sääksmäki, Vanajasta 
eronnut Renko — mahdollisesti sekin jo 1200-luvulta — 
Tammela ja ilmeisesti myös Sysmä-Hartola. 1400-luvulla 
Pälkäne ja Akaa erosivat Sääksmäestä, Somero Tammelasta, 
Jämsä ja Padasjoki Sysmästä, mikäli ne viimeksimainittuun 
lainkaan ovat kuuluneet. Lisäksi Lehijärvi, Tyrväntö, 
Kalvola sekä Loppi näyttävät olleen ajoittain itsenäisinä 
seurakuntina. Uusina emäseurakuntina esiintyvät Janak- 
kala ja Lammi. 

Porvoo, Pernaja ja Pohjanpitäjä ovat Uudenmaan ensim- 
mäisiä seurakuntia, jo 1200-luvulla muodostuneita. 1300- 
luvulla erosi Porvoosta Sipoo ja siitä vähän myöhemmin 
Helsingin pitäjä, Pernajasta Pyhtää ja Pohjanpitäjästä 
Kisko. Uusina seurakuntina mainitaan Karja, Inkoo, Lohja, 
Kirkkonummi ja siitä eronnut Espoo, sekä Vehkalahti. 
1400-luvulla muodostuivat Vihti ja Siuntio omiksi seura- 
kunniksi. 

Etelä-Pohjanmaalla Mustasaari ja Pietarsaari ovat jo 
1200-luvulta peräisin. Isokyrö ja Närpiö erosivat Musta- 
saaresta 1300-luvulla ja Kokkola Pietarsaaresta 1400-luvulla. 
Tällöin olivat myös Lohtäja ja Kokkolan kappeli olemassa. 
Keskiaikaisia seurakuntia ovat näitten lisäksi Ilmajoki, joka 
1500-luvun alussa oli Isonkyrön kappeli, samoin Laihia sekä 
Vöyri, jotka muodostuivat noitten kolmen seurakunnan — 
Mustasaaren, Isonkyrön ja Pietarsaaren alueille. 

Saloinen, Kemi ja Alatornio ovat taas Pohjois-Pohjan- 
maan vanhimpia emäseurakuntia ja esiintyvät ensi kerran 
1220-luvulla. Ii erosi Kemistä jo 1300-luvulla. Seuraavalla 
vuosisadalla Liminka erosi Saloisista ja sai kappelikseen 
Muhoksen. Muut Pohjois-Pohjanmaan seurakunnat ovat 
vasta uudella ajalla syntyneitä. 

Savon seurakunnista Mikkeli on vanhin. Se mainitaan 
jo 1300-luvulla. Siitä erosi 1400-luvulla Juva ja tästä taas 
samalla vuosisadalla Sääminki. Lapvesi on myös 1400- 
luvun seurakuntia. Mutta tähän Savon keskiaikaiset seura- 
kunnat supistuvatkin. 

Karjalassa on Viipuri vanhin seurakunta, peräisin jo 
1200-luvulta. Muolaa ja Virolahti ovat 1500-luvulta sekä 
Jääski ynnä Muolaasta eronneet Uusikirkko ja Kivennapa 
1400-luvulta. 


Kes {eal ssu ut o di 

K. G. Leinberg: Finlands territoriala fórsamlingars älder, 
utbildning och utgrening. Helsinki 1886. 

Heinh. Hausen: Finlands medeltidsurkunder I—IV. Hel- 
sinki 1910—24. 


Pirkkalaiset. 


RÄMIEHEN elämä on reipasta ja vapaata. Keskiajan 

Suomessa se samalla oli tuottavaa, usein vielä tuotta- 

vampaakin kuin nokisten kaskipuitten viertäminen tai 
kovan maakamaran kuokkiminen. Ei ihme siis, että korpi 
houkutteli. 

Niistä erämiehistä, jotka liikkuivat aina pohjan perillä; 
Lapinkorvessa asti, oli pirkkalaisilla johtoasema. 
lle olivat alkuaan tavallisia metsämiehiä, mutta myöhem- 
min he ottivat turkiskaupan käsiinsä ja pakottivat Lapin 
kansan maksamaan heille veroa. Näin he kohosivat Lapin 
varsinaisiksi hallitsijoiksi. Vähitellen, 1200-luvun lopulla ja 
1300-luvulla, he saivat, Ruotsin kuninkaittenkin vahvistuk- 
sen näihin itse ottamiinsa oikeuksiin. Näin heistä lopulta 
tuli jonkinlaisia Ruotsin valtakunnan käskynhaltijoita Lapin- 
maassa. Pirkkalaiset ottivat suorittaakseen määrätyn veron 
koko Lapista, samalla kuin vain heillä oli oikeus harjottaa 
kauppaa lappalaisten kanssa. Verona oli oravan- ja majavan- 
nahkoja, joitten lukumäärä vuosikymmenien kuluessa kas- 
voi, ja lisäksi tuli kärpännahkoja, porontaljoja ja -lihaa, 
»luuttomia haukia» ja hopeaa. 

Jousella-ampujia. 
(Kalevalakuvia. ) 


J. W. Matlilan piirtämä. 


Pirkkalaiset »omistivat» kukin omat lappalaisensa ja saat- 
toivat naimiskaupoissa tai muuten luovuttaa osuutensa muille. 
Kustaa Vaasa piti lujilla pirkkalaisia, ja hänen sekä hänen 
poikiensa aikana tehtiin useita rajotuksia heidän etuoikeuk- 
siinsa. Niiden aiheuttajana oli suurelta osaltaan se, että tuon 

tuostakin valitettiin heidän mielivaltaisesti kohtelevan 
»lappalaisiaan» sekä lisäksi viettävän siivotonta elämää 
näiden keskuudessa. Mutta toiselta puolen ei saa unoh- 
taa, että pirkkalaiset usein esiintyivät lappalaisrauk- 
kojen puoltajina ja auttajina nälkävuosina ja muul- 
loinkin. 

Etuoikeuksiensa turvin pirkkalaiset keräsivät runsaasti 
turkiksia, sen ajan parasta kauppatavaraa, joita välittivät 
aina Saksasta saakka saapuneille kauppiaille. Näin he tuli- 
vat äveriäiksi ja varojensa turvin voimistumistaan voimis- 
tuivat. Heidän etuoikeutensa lopetettiin vasta 1600-luvun 
alussa kokonaan. 


Mitä miehiä nämä pirkkalaiset olivat? Historiallisessa 
kirjallisuudessa on aina 1500-luvulta lähtien kiinnitetty heihin 
vilkasta huomiota, Monet tutkijat ovat yrittäneet selvittää 
heidän sukujuuriansa: toiset ovat tehneet heistä skandi- 
naaveja, toiset suomalaisia. Kysymys onkin varsin mielen- 
kiintoinen. 

Vanha tarina, joka on merkitty muistiin 1600-luvulla, 
kertoo pirkkalaisista seuraavaa: 

»Erás talonpoika Pirkkalasta lähti yksinään lappalaisten 
luo ja asettui tielle, jota heidän oli kuljettava retkeillessään 
merenpuolen ja tunturien välillä. sekä antoi vaimonsa kai- 
vaa hänet lumeen, niin että lappalaisahkioiden, kun ne tuli- 
vat, täytyi kulkea hänen ylitseen. Ja siinä hän tunsi, kun 
he tulivat hänen ylitseen, ja laski, kuinka monta heitä oli, 
nim. 15. He olivat neuvosherroja ja heidän alaisenaan oli 
koko Lapinmaa. Ja kun he olivat kulkeneet ohi, kiiruhti 
hän ylös toista tietä heidän edelleen, väijyi heitä miekka 
kädessä ja sivalsi pään toiselta toisen perästä ilman että 
kukaan saattoi häntä huomata, ennen kuin 14 oli saanut 
surmansa. Lopuksi saattoi viimeinen huomata hänet. 
Hän nousi pirkkalaista vastustamaan ja alkoi iskeä vim- 
matusti vastaan ja olisi melkein saanut hänestä voiton, 
ellei pirkkalaisen vaimo olisi tullut miehelleen avuksi. Niin tämä 
voitti viimeisenkin. Niin hän vallotti Lapinmaan ja sai 

tällä tavoin kaiken Lapinmaasta tulevan veron itselleen ja 
lapsilleen aina kuningas Kustaan aikaan asti» 

Ja toinen kertomus samalta ajalta tietää heistä: 
»Kuningas Maunu Ladonlukon aikana olivat lappalaiset itse- 
näistä kansaa. Ja kun hän ei voinut saada heitä kruunun 
alamaisiksi, tarjosi hän heidät niiden omiksi, jotka ottivat 
saattaakseen heidät Ruotsin valtion alaisiksi. Silloin lähti- 
vät pirkkalaiset, jotka asuivat Pirkkalan pitäjässä, heidän 
luokseen ja neuvottelivat useiden päivien ajan. Ja sillä välin 
yllättivät he heidät ja löivät monta kuoliaaksi ja saattoivat 
heidät alaisikseen aina pohjoista ja läntistä merta myöten 
sekä saivat siten kuningas Maunu Ladonlukolta kirjeen, että 
he saavat pitää lappalaiset pitkin pohjaa kaikkine veroineen ja 
lohivesineen hallussansa sillä ainoalla ehdolla, että he anta- 
vat valtiolle hallitusvallan tunnustamisen merkiksi muuta- 
mia kiihtelyksiä oravannahkoja.» 

Kolmannessa kertomuksessa, joka niin ikään on merkitty 
muistiin 1600-luvulla, ilmotetaan Matti Kurki niminen mies 
pirkkalaisten päälliköksi. Tarina kuuluu näin: 

»Muutamat perheet Suomesta lähtivät Pirkkalan ja 
Rengon pitäjistä Hämeenmaan metsäseutuihin ja asettui- 
vat sille Pohjanmaan rannikolle, jolla nykyisin Närpiö ja 
Mustasaari sijaitsevat, mutta jolla tähän aikaan vielä ei 
kukaan kuolevainen asunut. Ja siellä he kokonaan vapaina 
verotaakasta, jolla suomalaisia kotimaassaan rasitettiin, 
syvimmässä rauhassa hankkivat monia kauppatavaroita, 
toivat niitä vuosittain mukanaan ja tarjosivat myytäviksi 
maanmiehilleen. Tästä lähtien he alkoivat ihmeellisellä 
tavalla upeilla loistavilla puvuillaan, maukkailla ruoillaan, 
rikkauksillaan ja koruillaan, niin että siitä voitiin helposti 
päättää, että he elivät yltäkylläisessä hyvinvoinnissa.» 
Tätä pirkkalaissiirtolaisten hyvinvointia kadehtien »valitsi- 
vat hämäläiset, joiden alueelta he olivat lähteneet, johta- 
jakseen. ja päällikökseen erään sukuperältänsä kuuluisan 
miehen, Matin, joka suuren hämäläisjoukon ympäröi- 
mänä hyökkäsi heidän asuinsijoilleen, ryösti kaiken eikä 
lakannut, ennen kuin oli heidät karkottanut asuinpaikoiltaan 
Kemin- ja Tornionjoen varsille. Kun lyhyt aika oli kulu- 

nut ja kun he muutamien vuosien päästä olivat saaneet 
tietää, että nuo, jotka äsken oli hajotettu ja karkotettu, 
viettivät mainittujen virtojen varsilla mukavaa elämää, 
hyökkäsivät he uudelleen suurella voimalla heidän kimp- 
puunsa ja kohtelivat heitä niin epäinhimillisesti, että 
heidän oli pakko ilman vetojuhtia ja karjaa, vain nuo- 
tat mukanaan, vetäytyä niihin erämaihin, joissa he nyt 
asuvat.» 

» Väsyneenä vihdoin erittäin vaivalloiseen ja pitkämatkai- 
seen retkeilyynsä sanotaan Matin tehneen vaihtokaupan 
eräiden Hämeen Pirkkalan pitäjän asukkaiden kanssa ja 
saaneen lappalaisten kukistamisesta tai verosopimusten kor- 
vaukseksi muutamia kyliä Suomesta. Tästä oli seurauksena 
— niin kuin totta onkin — että lappalaiset aina vuoteen 
1554 ovat maksaneet veroa pirkkalaisille ja ettei kukaan 
muu kuin pirkkalaiset ole saaneet tehdä kauppaa lappa- 
laisten kanssa. Vieläkin elää eräitä vanhuksia, jotka ker- 
pojan hallussa Luulajan pitäjän Ersnäsissä.» 

Näissä kertomuksissa on ilmeisesti paljon tarunomaista, 
mutta merkillistä on, että niissä kaikissa sanotaan aivan eh- 
dottomasti pirkkalaisten tulleen Hämeestä, Pirkkalan pitä- 
jästä. Ja lisäksi kuvataan pirkkalaisten ja lappalaisten keski- 
näinen suhde samalla tavalla. Uusin pirkkalaistutkimus onkin 
taipuvainen antamaan näiden kertomusten tiedonannoille 
suuren todistusvoiman, varsinkin kun monet muutkin seikat 
viittaavat siihen, että nämä mahtavat Lapin verottajat todella 
olivat Pirkkalasta kotoisin. Tohtori Jalmari Jaakkola, 
joka kysymystä viimeksi on käsitellyt, huomauttaa m. m., 
että vanhat todistettavat erätiet johtivat Pirkkalan tienoilta 
pohjoiseen pitkin vesistöjä aina Pohjanmaalle saakka, sekä 
vetoaa siihen ilmeiseen asutusyhteyteen Tornion jokilaakson 
ja Ylisen Satakunnan välillä, mistä näitten seutujen kieli- 
murre ja vanha paikannimistö ovat riidattomana todis- 
tuksena. 

Mitä sitten itse pirkkalaisliikkeeseen tulee, pitää sama 
tutkija sitä pitkän kehityksen lopputuloksena. Ja koko 
pirkkalaisliikkeelle hän antaa tavattoman suuren suomalais- 

kansallisen ja yleishistoriallisen merkityksen. Hän huomaut- 
taa, ettei omistusoikeus Lappiin ole syntynyt valtioiden 
välittömän valtaustoiminnan kautta. »Lapin rajanaapurien 
valtiollinen suhde Lappiin on päinvastoin ollut alkuaan 
intressisuhde (etusuhde), joka on syntynyt välillistä tietä 
ja lähinnä siten, että Lappiin rajottuvat valtiot ovat joko 
valtasuhteiden tai etujen ja sopimusten nojalla saavutta- 
neet vakinaisen suhteen niihin teknillisesti Lapin-käyntiin 
tottuneisiin kollektiivisiin verottajiin nähden, joita ainakin 
jo 9. vuosisadalta lähtien on pohjan perillä todettavissa.» 
Niin ovat siis pirkkalaisetkin ensin liikkuneet Lapissa erä- 
miehinä. Mutta samoihin aikoihin oli siellä muitakin verot- 
tajia: karjalaisia ja norjalaisia. Saadakseen Lapin niin laa- 
jalti kuin suinkin tunnustamaan Ruotsin kruunun yliher- 
ruutta, antoivat hallitsijat niille miehille, pirkkalaisille, 
joilla oli tottumusta Lapin-käynnissä, laajan verotusoikeuden 
tällä älueella. Tällä teolla he tunnustivat pirkkalaiset mitä 
tärkeimmiksi valtiollisiksi tekijöiksi pohjan perillä. Samalla 
näitten oikeuksien myöntäminen ratkaisi myös aivan ainut- 
laatuisella tavalla silloisen Ruotsin ja Suomen yhteiset 
intressit Pohjanlahdella ja vahvisti tällä taholla alueellista 
stabiliteettia ja varmuutta tavalla, jonka merkitystä ei voi 
kyllin korostaa. Voipa nähdäksemme liiottelematta väittää, 
että aika, joka kului Novgorodin vallan heikkouden hetkellä 
suoritetusta Hämeen lopullisesta kukistumisesta pirkkalais- 
privilegien syntyyn, on voimakkaasti vakiinnuttanut sekä 
länsimaisen vaikutuksen voitolle pääsyä tässä maassa että 
Ruotsin ja Suomen historiallista yhteenkuulumista.» 

Ja Jaakkola lopettaa mielenkiintoisen esityksensä seuraa- 
vin voimakkain sanoin: »Vain se, joka ymmärtää, mitä Poh- 
janlahti on ollut Ruotsille ja Suomelle, miten pirkkalaiset 
ovat lujittaneet Suomen yhteyttä lännen ja varsinkin — 
Saksan kanssa, miten pirkkalaisten kilven takana ruotsa- 
lainen asutus on levinnyt Länsi-Pohjassa ja miten heidän 
miekkansa ja voimansa turvin Suomenmaa kerran kurotti 
molemmat vieläkin kauas pohjoiseen ulottuvat kätensä aina 
Pohjoisen Jäämeren rannoille asti, samalla kuin se loi yhte- 
näisen rintaman itää kohti, voi täysin tajuta noiden mui- 

naisen kansallisen historiamme yhtä merkillisten kuin kun- 
niakastenkin sankarien syvällisen merkityksen.» 


Kirjallisuutta: 

K. R. Melander: Mietteitä pirkkalaiskysymyksestä. Hist. 
Arkisto XXX. Helsinki 1922. 

Jalmari Jaakkola: Pirkkalaisliikkeen synty. Turun suoma- 
laisen yliopiston julkaisuja. Sarja B. Osa II. N:o 1. Turku 1924. 


Arkityöt pelloilla ja niityillä, metsissä ja 


vainioilla. 
ANHASTAAN — pidettiin pohjolassa kunniassa maan- 
muokkaajan työtä. Asutus — milloin se kiinteäksi oli 
muuttunut — oli tavallisesti kehittynyttä, joten oli 


muodostunut kyliä. Maan länsiosissa kylien rakennukset- 
kin olivat lähekkäin, usein kahden puolen kylänraittia, 
Itä-Suomessa taas asutus oli hajanaisempaa, talot kauem- 
pana toisistaan, joko vaarojen harjalla tai vesistöjen varsilla. 


Maanomistus ja -jako. 


Maanomistus oli myös kehittynyt eri tavalla Länsi- ja 
Itä- sekä Pohjois-Suomessa. Länsi-Suomessa oli kullakin 
talolla kylässä osuutta quinto es: mukaan kylàn peltoi- 
hin. Tämä osuus määrättiin n. s. tangotuksella, mikä muual- 
lakin Euroopassa on kivikon kyläjaon perusta. Meille 
se on tullut Ruotsista, mihin sen nimitys »ruotsalainen jako» 
viittaa. Tangotuksen tarkotuksena oli jakaa kylän maat 
oikeudenmukaisesti kaikkien osakkaitten kesken ja samalla 
määrätä kullekin tuleva, todelliseen maaomaisuuteen perus- 
tuva osuus yhteisestä verokuormasta. Sitä varten oli kukin 
kylä jaettu 24 tankoon ja nämä taas kukin 6 kyynärään. 
Tanko oli oikeastaan pituusmitta. Mutta tangon ala ei ollut 
mikään suuruudeltaan tarkalleen määrätty maakaistale, vaan 
suhteellinen osa kylän maista. Siksi olivatkin tangonmaat eri 
kylissä erikokoisia. 

Pirtin karsinapuoli. 
(Kalevalakuvia.) 
J. W. Mattilan piirlämä. 


Miten tangotus saattoi tapahtua, siitä antaa Voionmaa 
seuraavan havainnollisen kuvauksen: »Otettiin 6 kyyn. 
pitkä tanko ja merkittiin siihen kyynärät ja korttelit, joten 
tanko tuli jaetuksi 24 osaan. Siinä oli nyt pienoiskoossa 
koko kylä ja kunkin osuus. — Niin suuri osuus kuin kul- 
lakin oli kylässä, niin suuri oli se tässä tangossa, jossa kort- 
teli vastasi tankoa pellolla. Luultavasti oli kunkin osa 
merkitty tankoon kylän mukaisessa järjestyksessa. — Pellot 
olivat, erottamalla pahimmat kulmat ja pellonpäät pois, 
sovitetut suunnikkaisiksi kappaleiksi (lohkoiksi eli leveiksi 
’saroiksi’), niin että kunkin sellaisen voi jakaa yhdensuun- 
taisiin liuskoihin eli kapeihin sarkoihin. Oli joku pelto- 
kappale esim. 7 tangonmittaa leveä. Jokainen oli siis saava 
siinä tankoon merkityn osansa 7-kertaisesti; kenellä oli 
osuutta kylässä 6 tankoa (tangossa 6 korttelia), sai 7X6 
eli 42 korttelia eli 8 kyynärän levyisen saran j.n.e. — 


34 — Suomen kansan aikakirjat. 1. 

D Näin voitiin tehdä hiustarkkaa työtä. 
Jollei pellonpäätä voitu jakaa osalli- 
sille, jäivät ne kylän yhteisesti 'sovitet- 
taviksi', mikä luultavasti kävi päinsä 
siten, että talot vuorotellen viljelivät 
niitä maksaen niiden veron. Siten saa- 
tiin vero pienimmistä maan murusis- 
takin.» 

Kun jokaisella talolla nàin tuli ole- 
maan oma sarkansa kussakin vainiossa, 
sanottiin tätä jakoa myös »sarkajaoksi. 
Ja kun tehtiin jako niin selväksi ja 
yksinkertaiseksi kuin suinkin määrää- 
mällä kustakin lohkosta eri taloille 
sarat aina samassa järjestyksessä il- 
mansuunnan mukaan, niin että esim. 
kylän itäisin talo sai aina itäisimmän 
saran ja muut samaten tonttimaansa 
aseman mukaan, käytettiin siitä myös 

od. »aurinko- eli ilmansuuntajaon» nimeä. 

taina omassa. On helppoa havaita, kuinka haital- 
laus Hattulan kirkossa. liseksi tämä ankara oikeudenmukaisuus 

kylän maitten jaossa tuli maanvilje- 
lykselle. Jokaisen täytyi mukautua naapurit huomioon- 
ottaen. Eihän esim. voinut ajaa kotiin satoaan, jollei naapuri, 
jonka peltojen yli täytyi ajaa, ollut leikannut viljaansa. 
Suoranainen laiskuus ja saamattomuus voi asettaa esteitä 
uutteran tielle, sillä näitä ominaisuuksia esiintyi yhtä 
hyvin silloin kuin nytkin. Ja sopu naapureitten välillä saattoi 
myös olla sellainen, että naapuri usein nautti niskotte- 
lemisestaan ja tahallisesti aiheutti naapurilleen kiusaa. 
Lait koettivat saada tähän parannusta aikaan määräämällä, 
että jos joku talonpoika tällä tavoin liian kauan sulki naa- 
pureilta tien heidän latoihinsa, niin oli näillä oikeus leikata 
niin paljon laihoa, että he pääsivät kuormineen kulkemaan. 
Mutta selvää on, ettei tällainen toimenpide ollut omiaan 
naapurisopua parantamaan. Jos häiriö sitävastoin johtui 
siitä, että talon koko väki kiireellisenä työaikana oli sairas- 

tunut, oli kunkin EGG 22 IN ZEN 

naapurin velvolli- E CN 

suus auttaa pulaan P 

joutunutta päivä- Z= 
työllä, ennen kuin 


T 


hän ryhtyi itse työ- 
hönsä omalla maal- 
laan — tähän häntä 
velvotti sekä rak- 
kaus naapuriin että 
myös oma etunsa. 

Tangotus tuli jo 
keskiaikana yleiseksi 
Varsinais-Suomessa 
ja Ala-Satakunnas- 
sa, mutta esim. Hä- 
meessä se voitti vain vaivalloisesti alaa. Itä-Suomessa taas oli 
»muinoin rintamaillakin vallalla lohkojako, jonka mukaan 
kunkin talon tai veron maat olivat erillään toisten viljelyksistä 
ja takamaan kappaleet siellä täällä yhteisillä erämailla«, kuten 
Voionmaa kertoo. Niinpä sanotaan muutamassa v:n 1556 
asiakirjassa: »Eikä ole Viipurin läänissä pelto eikä niitty 
sarkajaossa tangolla ja kyynärällä, niin kuin Turun läänissä 
ja muualla Ruotsissa, vaan kullakin talonpojalla ja lampuo- 
dilla on lohkokappale itsekullakin, eikä hän tule aituukseen 
tai pihaan naapurinsa kanssa.» Tämän tapainen jakotapa 
säilyi Karjalassa, Savossa ja Pohjanmaalla aina 1700-luvulle 
saakka. Se lieneekin vanha suomalainen jakotapa, joka lisäksi 
oli vielä 1500-luvulla säilynyt Vakka-Suomessa, Turun 
ulkosaaristossa ja Ahvenanmaalla. 


^ 


T 


x 
Y 
; 
7 
4 


sorsan 


Puhdelóilà keskiaikaisessa talonpoikaistalossa. 
Olaus Magnuksen mukaan. 


Maanviljelys. 


Muuten sisälsivät lait lukuisia ohjeita pellon hoitami- 
sesta. Ne määräsivät, että verraten suuria ojia oli kaivet- 
tava sen ympäri ja että se oli aidattava. Voi sitä, jonka 
toimesta aitaukseen oli tullut pienintäkään reikää, josta 

siat voivat tunkeutua, tai suurempi 
aukko, josta laitumella kulkevat eläi- 
met pääsivät kulkemaan, jotka mielel- 
lään herkuttelivat kasvavassa viljassa! 
Suomessakin uhrattiin jo nyt paljon 
työtä pellon lannottamiseen. Kevät- 
puolella ajettiin lanta reellä vainioille. 
Mitä syvempi lumi oli, sitä parempaa 
vaikutusta lannotuksesta odotettiin. 
Linköpingin mahtava piispa Hannu 
Brask, joka oli Ruotsin valtakunnan 
Aidanpanossa. suurimpia = maanviljelijöitä keski- ja 
Alkukirjain eräästä ^ uuden ajan vaihteessa, on toukokuun 
Maunu Eerikinpojan E NAE. : 
maanlain kappaleesta. — 16. päivän kohdalla merkinnyt alma- 
nakkaansa: »Lannota savimaata pak- 
susti ja hiekkamaata ohuesti» Ja syyskuun 6. päivän 
kohdalla hän kirjottaa: »Käännä sänki elonleikkuun jälkeen; 
siitä tulee maa lihavaksi» Maan laatua koetettiin parantaa 
myös ajamalla pellolle suomutaa ja turvetta viljelysten ulko- 
puolelta tai hakkaamalla havuja lannan sekaan. 


Eri viljalajeista viljeltiin ensi kädessä kaikkein aikai- 
simmin tunnetuksi tullutta ohraa. Jo keskiaikana tuotiin 
vehnä maahamme, mutta näyttää se vielä keskiajan jälki- 
puoliskollakin olleen verraten harvinainen täällä. Yleisesti: 
sitävastoin viljeltiin ruista ja aika paljon kauraa.Ohrasta 
tehtiin m. m. maltaita ja niistä pantiin olutta. Siihen oli myös- 
kin humala erittäin sopiva. Antaakseen kunnollisen sadon, on 
tätä kasvia, jota tavataan Suomen pohjoisimmissakin seu- 
duissa saakka, viljeltävä n.s. humalatarhoissa, missä se 
saa kiemurrella salkoja pitkin. Kristofferin maanlaissa 
määrätään, että jokaisen talonpojan oli perustettava 40 salkoa 
käsittävä humalatarha. Ne, jotka siitä kieltäytyivät, lan- 
getettiin sakkoihin. Myöhemmin 
valtaneuvoston v. 1474 tekemällä 
päätöksellä korotettiin ^ salkojen 
lukumäärä — 200:ksi, toimenpide, L 
jonka muudan tutkija selittää joh- TUE 

tuneen siitä, että suuret herrat halusivat kansan keskuuteen 
tekemillään matkoilla juoda olutta veden asemesta. Asia voi- 
daan kuitenkin aivan yksinkertaisesti selittää niin, että tahdot- 
tiin vapauttaa valtakunta hansakaupunkeihin menevistä hu- 
malamaksuista, sillä niistä oli tuotettu maahan paljon huma- 
laa, jota kuitenkin voitiin edullisesti viljellä omassakin maassa. 

Tarvike, jota ennen muinoin viljeltiin verrattomasti 
paljon enemmän kuin meidän päivinämme, oli nauris, jota 
käytettiin samoin kuin perunaa nykyään. 


Maanviljelijäin kesäisissä kiireissä oli kevätkylvöjen jäl- 
keen heinänteko tärkeällä sijalla. Niityt, joita oli raivattu 


Mies kyntämässä auralla. Heinänajo. 


vesistöjen varsille tai soille, olivat hajallaan toisistaan, 
usein jopa peninkulmienkin päässä taloista. Näin joutui 
suurin osa perheestä heinänteon aikana olemaan kotoa 
poissa viikkomääriä. Taloihin jäivät täksi aikaa vain kar- 
janhoitajat, vanhukset ja sairaat. 

Elonkorjuu oli kuitenkin ehkä vuoden kaikkein kiireisin 
aika. Silloin oli joka miehen lähdettävä talosta, ja myös vai- 
mojen ja lapsien täytyi tulla mukaan auttamaan. Pienet 
lapset pantiin koreihin, jotka ripustettiin joko kasvaviin 
puihin tai erikoisesti laitettuihin vemmelpuihin, jotteivät 
maassa elävät tuhoeläimet voineet tehdä niille mitään pahaa. 
Erikoisesti pelättiin käärmeitten menevän niitten suusta 
sisään. Monta erilaista kertomusta oli siitä liikkeellä tietä- 
mättömän kansan keskuudessa — ja on yhä vieläkin. 

Ei ole ihmeteltävää, että rasittavan elonkorjuutyön jäl- 
keen haettiin virkistystä iloisista juhlista, joita nimitettiin 
(sirpin) kamppiaisiksi ja joihin, samoin kuin yleensäkin 
kaikkiin maanviljelyksen tärkeimpiin tapauksiin, liittyi 
monenlaisia tapoja ja taikoja. Kun rukiit ja kevätviljat saa- 
tiin leikatuiksi, niin pantiin kaikki sirpit emännän kaulaan ja 
sanottiin: »nyt on kampit kaulalla». Ja sitten keitettiin puu- 
roa, jota sanottiin kamppipuuroksi. Näin saatiin seuraavana 
vuonna hyvä sato erään Joutsasta viime vuosisadalla muistiin- 
merkityn taian mukaan. Olaus Magnus kertoo, että elo- 
juhlissa oli myös tapana tehdä sopimuksia tulevista avio- 
liitoista. — Elonleikkuuaikaa seurasi syksy koleine päivineen. 
Kun työ ulkona pelloilla oli päätetty, alkoi puiminen vars- 
toilla riihessä tulen valossa, jota täytyi tarkoin valvoa. 


Kaskiviljelys. 


Peltoviljelyksen rinnalla oli kaskiviljelys Suomessa aivan 
yleinen läpi koko keskiajan — eikä se vieläkään ole tyystin 
hävinnyt. Useissa seuduissa, mutta varsinkin koko laajassa 
Itä-Suomessa, se vielä keskiaikana oli suorastaan maan- 
viljelyksen päämuoto. 

Kaski kaadettiin joko kokonaan tai ainakin osittain 
lehtipuita kasvavaan päivärinteiseen metsään. Kaski kaa- 
dettiin tavallisesti lehtipuiden tultua täyteen lehteen, viimeis- 
tään juhannuksen tienoissa, ja aina niin, että puut kaatuivat 
samaan, melkein kuin riviin. Tällaisena kaski sitten jätettiin 
seuraavaan vuoteen, jolloin se samoihin aikoihin poltettiin. 
Tuli sytytettiin joltakin sivulta, tavallisesti vastatuuleen, 
jotta se palaisi tasaisesti ja jotta paremmin voitaisiin varjella 
sen levenemistä lähimetsään, jonka suojaamiseksi kasken ym- 
päri oli vielä raivattu risuista, kanervista ja sammalista puh- 
das, noin sylen levyinen raja. Toisin ajoin käytettiin viertä- 
mistä, t. s. siirrettiin palavia puunrunkoja vähitellen eteen- 
päin telapuita pitkin samalla kuin tulta syötettiin risuilla. 
Näin meneteltiin, milloin kaskeksi kaadettu metsä oli niin har- 
vaa, että kaskeen olisi jäänyt muuten paljaita kohtia. Pol- 
tettu kaski eli palo kynnettiin heinäkuussa erikoisella kaski- 

sahralla ja paikoitellen äestettiin hevosharalla eli risuäkeellä, 
jollaisia vieläkin näkee käytännössä. »Kylvöaika riippui 
siemenen lajista. Juurikas kylvettiin heinäkuun lopulla ja 
tavallinen syysruis Jaakon päivän tienoilla. Usein pantiin 
juurikasmaahan samalla ohraa tai nauriita, jolloin kylvö 
edellisessä tapauksessa suoritettiin kesäkuun alussa, jälkim- 
mäisessä juhannuksen aikana. Kylväjä heitti siemenet 
oikealta olaltaan riippuvasta kylvövakasta, ja jotta jo kyl- 
vetty ala tiedettäisiin, merkittiin se maahan pistetyillà sit- 
kaimilla. Kaskeen kylvettiin harvaan, koska ruis siinä kovin 
pensastui; sääntönä oli, ettei virsun alalle saanut heittää 
viittä, länkien sisään kymmentä siementä enempää. Peit- 
täminen tapahtui useimmiten aatralla, harvemmin hevos- 
haralla. Näin kylvettynä sanottiin paloa Hämeessä huhdaksi; 
kun se jo kasvoi viljaa, oli sen nimi Savossa halme ja Hämeessä 
lyösiö. Huhta nimi oli myös paikoitellen vanhaan metsään 
tehdyllä kaskella» Näin kuvaa U.T.Sirelius kaski- 
viljelystä. 

Kuka hyvänsa halusi, sai harjottaa kaskiviljelystä kylän 
ulkopalstoilla. Mutta viljelijä sai pitää niitä hallussaan 
usein vain muutaman vuoden, jos ne olivat lähellä kylää. 
Sen jälkeen ne joutuivat kylän metsämaiden omistajille. 
Useimmiten sai kaskiviljelys kaukaisella ja perusteellisesti 
tyhjäksi imetyllä maapalstalla lopuksi rappeutua, ja kun muu- 
tamia vuosia oli kulunut, muistutti ainoastaan aukea aho 
ja siinä mahdollisesti muutama kokoonkyhätty kiviröykkiö 
tasotetulla maanpinnalla ihmisistä, jotka kerran olivat 
siinä otsansa hiessä tehneet työtä. Muutoin on tässä muis- 
tettava, että kaskiviljelyksen synnyttämät ahot ja lehdot 
paransivat huomattavasti silloisten talojen laidunmaita. 

Usein sattui, että syntyi riitoja kaukaisiin korpiin pera- 
tuista uutisviljelyksistä, kun mies, joka oli ensin raivannut 
maan, ennen aikojaan hylkäsi maatilkkunsa, mutta pala- 
sikin sitten taas aivan odottamatta takaisin ja tapasi silloin 
toisen miehen paikalla hänen hylättyjä peltojaan viljelemässä 
ja hänen pirtissään asumassa. Uplannin laissa sanotaan tähän 
tapaan: — Jos joku muuttaa erä- tai yhteismaahan, perkaa 
ja muokkaa siellä maata, lähtee pois, toinen asettuu hänen 

raivaamansa maan läheisyyteen, kaivaa kantoja ja kiviä 
hänen alueellaan, kuorii puita sekä merkitsee puihin teh- 
dyillä merkeillä uutisviljelyksensä rajat, ympäröitsee sen 
aidalla, mutta silloin saapuu se takaisin, joka aikaisemmin 
oli raivannut maan, ja sanoo: »Kuinka sinä tulit minun 
viljelykselleni?» — mutta jälkimmäinen vastaa: »Se on minun 
viljelykseni eikä sinun; minä olen erottanut alueen ja varus- 
tanut sen merkeillä» — niin silloin on sillä oikeus, joka on 
varustanut maan aidalla ja asuu sillä, ja se, joka ensin raivasi 
sen, katsottakoon työnsä menettäneeksi. — Samantapaisesti 
Suomessakin tällaiset riidat ratkaistiin, milloin asiat alistet- 
tiin viranomaisten ratkaistaviksi, mutta usein myös ratkaisu 
tapahtui täällä »korpilainy mukaan, väkevämmän oikeudella. 

Uutisviljelykset eivät kuitenkaan läheskään aina olleet 
näin tilapäisluontoisia, vaan niistä tuli pysyviä viljelystiloja. 
Tällaisten ulkopalstain tavallinen nimitys oli torppa. Myö- 
hemmin ne itsenäistyivät ja vuorostaan perustivat uusia 
uutistiloja. 


Tallissa ja navetassa. 


Kotieläimistä oli etenkin hevonen vanhastaan hyvässä 
maineessa pohjolassa. Jo Jordanes kertoo, että Ruotsista 
vietiin hevosia muihin maihin. Että tätä vientiä myöhem- 
minkin jatkui, käy ilmi kauppasopimuksista sekä 1300- 
että 1400-luvuilla ja niin ikään Olaus Magnuksen kerto- 
muksista pohjoismaisista kansoista. Hän viivähtää mielel- 
lään kertoakseen ruotsalaisten hevosten erinomaisista omi- 
naisuuksista. »Norjalaiset hevoset ovat» — hän sanoo — 
»keskinkertaisen suuria ja ihmeellisen voimakkaita ja nopeita, 
kun on kuljettava vuori- ja kivistä tietä. Mutta ruotsalaiset 
hevoset osottavat suurempaa kestävyyttä ja nopeutta kul- 
kiessaan vaikeudetta soitten ja kukkuloitten yli ja syvien met- 
sien läpi. Pienet öölantilaiset hevoset näyttävät voimakkaam- 
milta kuin ne todellisuudessa ovat. Myöskin suomalaiset 
hevoset ovat hyviä. Länsigööttalaiset ovat suurimmat ja 
voimakkaimmat. Joka vuosi lastataan Svean- ja Göötan- 
maassa hevosia laivoihin ja viedään Saksaan myytäviksi. 

Kilpa-ajol jäällä. 
Olaus Magnuksen mukaan. 


Nämä eläimet ovat kuitenkin ainoastaan keskinkertaisia 
suuruudeltaan. Suuria hevosia, jotka ovat sotapalvelukseen 
sopivia, ei näet saa viedä maasta. 

Monesta syystä ovat nämä hevoset muita parempia ja 
kestävämpiä. Kunnes ne ovat täyttäneet kolme vuotta, 
oleskelevat ne kesäisin ja talvisin emojensa mukana metsä- 
niityillä, vieläpä kaikkein ankarimpaan talvisaikaankin, ja 
tällä tavoin tulee niistä karaistuneita, nopeita ja uupumat- 
tomia. Ne eivät halveksi puitten oksia, lehtiä, yrttejä eivätkä 
muutakaan yhtä vaatimatonta ravintoa. Niitä ei ole vaikea 
kengittää. Väriltään ne ovat erilaisia, niiden nahka on kes- 
tävää. Ne juoksevat hyvin, näkevät pimeässäkin tien, 
uidessaan kantavat hyvin ratsastajan, ei jää eivätkä kinokset 
voi koskaan niiden menoa estää. Taistelussa ne ovat ratsas- 
tajalleen avuksi puremalla vihollista. Ne hyppäävät vapaasti 
hautojen yli eivätkä pelkää minkäänlaisia teitä, vaikkakin 
nämä olisivat liejuisia ja epätasaisia, välttävät huolellisesti 
äkkijyrkänteitä, ovat voimakkaita ja sairastavat harvoin.» 

Olaus Magnuksen kehotukset ja neuvot tämän jalon 

eläimen kohtelusta osottavat myös, kuinka korkeassa arvossa 
hevosta pidettiin. Hän muistuttaa siitä, kuinka tärkeätä 
on huolellista puhtautta noudattamalla pitää huolta sen 
viihtymisestä; mutta ennen kaikkea siitä, että tätä uskollista 
eläintä on kohdeltava mitä suurimmalla ystävällisyydellä. 

Mitä erikoisesti Suomen hevoseen tulee, on sen osotettu 
polveutuvan laajalle levinneestä tataarilaisesta suvusta ja 
on muinaistieteellisistä löydöistä päättäen ollut suomalais- 
ugrilaisten kansanheimojen alituinen seuralainen heidän 
vaellustensa aikana.» Hevoshoito oli täälläkin jo muinais- 
aikana- hyvällä kannalla, hevosta vaalittiin monin verroin 
paremmin kuin nautakarjaa ja usein talvipakkasilla se tuo- 
tiin samaan huoneeseen, missä ihmiset asuivat. 

Seuraavasti kuvataan Kalevalassa Pohjolan häihin saa- 
puvan Ilmarisen hevoselle omistettava hoito: 


»Juoltaos vävyni varsa Sito'os vävyn oronen 
Lähisestä lähtehestä, Kultaisista koltsasista 
Joka seisovi sulana, Rautaisehen renkaisehen, 
Heraisena herhettävi Patsisehen patsaisehen! 
Alla kullan kuusen juuren, Pankosi vävyn orolle 
Alla pensivän petäjän! Kappa kauroja etehen, 
Apata vävyni varsa Toinen heinän helpehiä, 
Koropasta kultaisesta, Kolmas ruumenen muruja! 
Vaskisesta vakkasesta Sukios vävyn oronen 
Pestyin ohrin, lestyin leivin, Mursunluisella sualla, 
Keitetyin kesäisin vehnin, Jottei karva katkeaisi, 
Survotuin suvirukihin! Sorojouhi sorkahtaisi! 
Vie siitä vävyn oronen Kattaos vävyn oronen 
Soimelle sopimmaiselle, Loimella hope'isella, 
Ylimmäiselle sijalle, Kuomikolla kultaisella, 
Taimpahan tanhuahan! Vanumalla vaskisella.» 


Paljon tarvitsi hevonen myös haltiain ja pyhimysten 
turvaa sekä metsään laitumelle laskettaessa että talliin 
tuotaessa ja siellä pidettäessä. »Kun tulee Mikkelin-Santti, 
niin laitetaan siksi yöksi silppu hevosellen ja poltetaan poh- 
jalle tulikiveä ja pirun paskaa, piristellään ja kanvärkit karis- 
tellaan ja poro painellaan ja annetaan hevoselle. Ovea kiinni 
painaessa sanotaan: 


Pysy siellä onni oran kanssa, 
syö silppua appeen kanssa! 

Sitten ei pysty parat eikà pahat siihen paikkaan, jossa niin 
on tehty.» Mutta jos hevonen jo oli pilattu, voitiin se vielä 
tehdä terveeksi, kun otti kantapäänsä nahasta kolme lastua 
ja pani ne kolmikulmaiseen leipäpalaseen ja syötti sen sitten 
hevoselle; »sitte lyö hevosta niskan päälle ja vettää kätesä 
selän päällystää lautaselle ja sannoo: 


Tule tuima tunturilta, 
ruoki kukon kankareita.»!) 


Pääasiallisesti käännyttiin kuitenkin Pyhän Tapanin 
puoleen, joka suomalaisessakin kansanrunoudessa on käsi- 
tetty hevosten suojelijaksi: 


Tahvanus hevosen herra, Mesiheinin herkuttele, 
Katso kaikista pahoista, Katso kaikista pahoista, 
Varjele vahingon tiestä, Päivän tullen, yön pimeten, 
Jottei, karvana katoisi: Tuulellaki, tuiskullaki, 
Syöltele metisin syönnin, Säälläki, sateellaki. 


Juottele metisin juonnin, 


Hyviä hevosia oli Suomessa varsinkin Karjalassa, jota 
siitä syystä joskus kutsuttiin »Tamma-Karjalaks i». 
Sieltä niitä kuljetettiin paljon rajan yli Novgorodin maihin, 
missä varsinkin sotaratsut olivat kysyttyä tavaraa. Vih- 
doin huomasivat viranomaiset, että se saattoi tulla vaa- 
raksi, ja niin kiel- 
lettiin — keskiajalla 
1300-luvun alku- 
puolelta lähtien 
useaan kertaan nuor- 
ten hevosten vienti 
Venäjälle ja Viroon. 


S SN 


Tätä kieltoa ei kui- Yas M/S NIIN (S 
tenkaan voitu tar- EASE | 2X 
kalleen valvoa. 

Niinpä purjehti toi- 

nen laivalasti he- Hevoskauppa. 


vosia toisensa jäl- Olaus Magnuksen mukaan. 


1) Molemmat Keuruulta talteen saatuja taikoja ja loitsuja. 

keen Suomenlahden yli tai kuljetettiin ratsuja salaa maitse 
Kannasta myöten. 

Hevonen edusti Suomessa keskiaikana melkoista talou- 
dellista arvoa. Hyvästä hevosesta maksettiin suunnilleen 
samassa suhteessa kuin nykyisinkin. 


Kylän na uta karja a paimensivat kylän yhteisellä lai- 
tumella erikoiset paimenet. Yhdellä elukalla piti aina olla kel- 
lo kaulassa. Paimenella oli vastuunalainen tehtävä. Hän jou- 
tui maksamaan sakkoa, jos karjalla ei ollut riittävästi ravin- 
toa, jos se vahingoittui kulkiessaan siltojen ja vuorten yli, 
jos se meni liian kauas veteen tai liejuun j.n.e. Elukat näyttä- 
vät lisäksi olleen kurittomampia ja äksympiä kuin meidän päi- 
vinämme — niistä monista kotieläimiä koskevista maan- 
lakien määräyksistä päättäen, joissa puhutaan toisensa vahin- 
goittaneista tai tappaneista eläimistä. Paimen oli velvollinen 
selviytymään varkaasta, mutta hän ei ollut vastuussa rosvon 
tekemästä väkivallasta; hänen velvollisuutensa oli pitää susi 
kaukana, mutta karhun raatelemasta karjasta ei hän ollut 
vastuunalainen. 

Paimenessaolo ei aina suinkaan ollut helppoa. Siitä ovat 
todistuksena monet haikeat kansanrunomme, joissa pai- 
menen huonoa asemaa valitetaan, kuten esim. seuraavassa 
Hartolassa lauletussa: 


Pois, pois pukin akka paimenlapsen povehen, 
päiväkullan päältä, isännät ja emännät, 
anna päivän paistoa, ne syövät voitaleipeä, 
anna auringon loistoa minä raukka rauskuttelen 
orpolapsen olkapeähän, suolavettä, leipeä. 


Ja saattoipa siinä kakussa, minkä paimen sai, olla vielä 


— — silkkoa sisällä, 
akanoita alla kuoren, 


kuten Ilmarisen emännän Kullervolle leipomassa kakussa. 

Navetat olivat ahtaita ja pimeitä, ja lienee ollut helpotuk- 
seksi karjalle, kun se aikaisin keväällä päästettiin ulos laitu- 
melle. Rehu oli talvisaikaan usein sekä niukkaa että kehnoa. 
Suurimmaksi osaksi sen muodostivat suoniityiltä korjattu 
heinä, kuivatut lehtikerput ja oljet — ja katovuosina, joita 
sattui usein, oli eläin parkojen tyytyminen kuusen ja petäjän 
havuihin, poron jäkälään, valkosammaleeseen, pettujauhoon 
ja vihdoin, kun hätä oli suurin, kuivaan lantaan. Sekä eläin- 
ten paino että maidontuotanto oli luonnollisesti sen mukaista. 
Mutta kesällä parani aina tuotanto huomattavasti. Kuul- 
kaamme Olaus Magnuksen kertomusta: »Kaikissa Ruotsin 
maakunnissa löytyy» — hän sanoo — »runsaasti voita, 
johtuen tämä rehevistä laitumista ja lukuisista karjalau- 
moista. Mutta se ei ole kaikkialla yhtä hyvää. Missä heinä 
on karkeaa, ei voi ole niin voimakasta kuin siellä, missä 
se on hienompaa. Mutta valmistustapa on kaikkialla sama, 
ja monta tuhatta tynnyriä voita myydään kauppiaille meren 
toiselle puolelle, mikäli ei hallitus sodanvaaran uhatessa 
kiellä kaikkea vientiä.» 

Karjalla oli monet vaarat. Metsän pedot, sudet, karhut, ah- 
mat j.n.e. raatelivat sitä usein ja tuottivat siten tuntuvia 
tappioita. Mutta kun osasi taiat ja loitsut, saattoi varjella kar- 
jansa niiltä. Muutamassa paimenen karjaluvussa, joka on mer- 
kitty muistiin Vanajasta, varustaudutaan petoja vastaan 
seuraavin sanoin: 


Mettän piika, mettän poika, Kulje sinä siivona sikana 
mettän kultanen kuningas, taikka taelle porsahana. 
pah' koiras kahleisii Meh’ sinne kuunkan manaan, 
suvi-öistä, talvi-öistä, joss ei kulje karjan kynsi 
anna rauha raavaille, eikä vaella varsan jalka: 
sontareisille sovinto, Sysmän syville vesille, 
varsoille vapaa vuosi, lappilaisten valkeille. 


hevosille iso perintö. 


Mutta lisäksi vielä kateet saivat paljon pahaa aikaan. 
Sattuipa, että joku kateellinen oli katsonut karjanruokaan 
— ja heti lehmät ehtyivät. Silloin piti ottaa suolaa ja lei- 
pää, panna sekaan kolme lehmän karvaa ja kiertää katsojan 


tupa kolme kertaa hokien: 


542 ELÄMÄÄ SUOMESSA KESKIAIKANA. 


Pane Luoja lomehen silmät, 

seitti silmien etehen, 

ettei pääse muonahan karsas kattomahan, 
eikä elohon kurkistamahan. 


Ja tämän jälkeen annettiin lehmälle leivänpalanen. 
(Orimattila). 

Muitakin taikoja käytettiin. Taioilla ja loitsuilla pyrittiin 
myös saamaan toisen lehmät ehtymään ja omat lypsämään 


Para toimessaan. 
Keskiaikainen seinämaalaus Lohjan kirkossa. 


hyvin. Esim. seuraavalla tavalla: Juhännusyönä otettiin 
kirnunmäntä ja mentiin vieraan navetan ikkunasta kirnua- 
maan sisälle huutaen: »Sulle vesi, mulle voi». (Urjala). 

Ja sitten oli olemassa para. Siitä on Korpilahdelta seu- 
raava kuvaus: Para synnytetään heti, kun lehmä poikii. 
Sitä varten täytyy olla juhlapäivän messussa otettu rippi- 
leipä, käytetty vihta, neulekerä, kehrävarsi ja pohdin. Rippi- 
leipään tiputetaan oikean käden nimettömästä verta ja ase- 

tetaan keskelle kehrävartta sydämeksi. Sitten pannaan 
kehrävarsi vihdan läpi ja lankakerä kehrävarren päähän 
»pääksi». Sen jälkeen näin tehty para asetetaan pohtimeen 
ja aletaan sitä pohtia — saunassa; kukaan ei saa siitä tietää 
mitään. Pohtaessa lauletaan paran sanoja: 


Synny para, paisu para, Tule tänne para parka, 
Tule tänne para parka. Tuo voita tullessasi, 
Ei ole korvaa kuulemassa, Ole onnellinen ollessasi. 


Eikä silmää näkemässä. 


Sen, että para saatiin viihtymään talossa, huomasi siitä, 
että se oksensi voita kirnuun, niin että sitä oli oikein kukkura- 
kaupalla. 

Para saattoi myös käydä toisesta talosta varastamassa 
voita ja tuomassa siihen taloon, missä se viihtyi ja missä sitä 
osattiin pitää hyvin. Tästä käsityksestä on meillä muistoja 
eräissä keskiaikaisten kirkkojemme seinämaalauksissa, kuten 
edellisellä sivulla julkaistu kuva Lohjan kirkosta osottaa. 

Keskiaikana turvauduttiin myös kirkon pyhiin karja- 
onnea toivottaessa. Erikoisesti uskottiin Neitsyt Maarian 
itsensä ja Pyhän Katariinan auttavan karjanhoitajia. 

Paitsi lehmiä ja härkiä pidettiin täällä meillä keski- 
aikana vielä lampaita, vuohia ja sikoja sekä siipikarjaakin 
— joilla kaikilla oli myös omat suojeluspyhimyksensä. 


Metsästys. 


Parasta, mitä metsä tähän aikaan antoi, oli riista. Met- 
sästystä pidettiin keskiaikana sekä miehekkäänä että tuot- 
tavana urheilulajina. Sen vuoksi sitä joka mies harjottikin 
ja niin tärkeänä sitä pidettiin, että lainlaatijat jo varhain 
koettivat suojella kallisarvoista metsänriistaa täydelliseltä 
hävitykseltä. Toiselta puolen oli metsänriistalla tärkeä 
asema esim. verojen maksussa. 

Metsämiehellä oli monenlaisia pyydystystapoja. Merkilli- 
nen oli keskiajalla ajohaukalla metsästäminen. Sita har- 
jottivat intohimoisesti aatelisherrat ja -naiset. Kallioita, 

f joilla haukat pe- 

| sivät, pidettiin val- 

tion omaisuutena. 

Ne haukat, jotka 

haluttiin opettaa 

ajohaukoiksi, sai- 

: PYN | vat hyvin huolel- 

EA JAN] lisen kasvatuksen, 

NN m N johon kuitenkin 

NY \ ee liittyi paljon eläin- 

ie 2 = E. E - 

: rääkkäystä. — En- 

Ajohaukan kasvatus. siksi vedettiin lin- 

Olaus Magnuksen mukaan. nun alaluomien 

läpi rihma ja tä- 

män rihman avulla sidottiin silmät kiinni, niin ettei 

haukka voinut nähdä mitään. Tällä tavoin tahdottiin se 

tehdä rauhallisemmaksi sekä sen opettaminen helpom- 

maksi. Sen jälkeen sidottiin sen jalkoihin nahkahihnat, 

joitten avulla sitä voitiin pitää kiinni tai heittää se ylös 

ilmaan, kun metsästyksen piti alkaa. Suojellakseen itseään 

haukan kynsiltä käytti metsästäjä lujia nahkahansikkaita, 

ja jotta se oppisi olemaan purematta, annettiin sen hakata 

nokkaansa kiveen niin kauan kuin sitä halutti. Haukkaa 

opetettaessa ei sille ensimmäisen vuorokauden kuluessa an- 

nettu mitään ruokaa. Vasta sikäli kuin se tuli kesymmäksi, 

sai se ruokaa, ja samalla sallittiin sen käyttää silmiään yhä 
enemmän ja enemmän. 

Mutta koko opetusaikana ei lintu koskaan saanut syödä 
itseään aivan kylläiseksi, ennen kuin se oli suorittanut sen, 
mikä sen sillä kertaa piti oppia. Ensiksi se opetettiin otta- 
maan lennosta kiinni elävä kyyhkynen, jonka se sai syödä. 
Sen jälkeen se sai käydä kanan ja vihdoin kukon kimppuun, 
joka huusi ja kykynsä mukaan puolustautui. Mutta sitten 
saattoi kulua viikkoja, vieläpä kuukausia, ennen kuin sillä 
oli rohkeutta käydä villin metsänriistan, lintujen ja jänisten 
kimppuun. Joka kerran, kun sen oli onnistunut saada kiinni 
saaliinsa, se sai elävän kyyhkysen palkinnokseen. 

Kun haukka otettiin mukaan metsälle, pidettiin sen pää 

hilkalla peitettynä siihen asti, kunnes metsästys alkoi. Jännit- 
täviksi muodostuivat otuksen epätoivoiset yritykset päästä 
nopealta takaa-ajajaltaan pakoon. Jotta voitiin seurata jännit- 
tävää näytelmää, täytyi usein ratsastaa hurjaa vauhtia 
louhujen ja murtojen yli, sillä metsästäjän oli itsensä oltava 
saapuvilla sinä hetkenä, jolloin haukka iski uhriinsa. Muu- 
toin oli se vaara tarjona, ettei petolintu totellutkaan huutoa, 
joka kutsui sitä metsästäjän luokse, vaan poistui saaliineen 
omille teilleen. Eniten käytettiin haukkaa muita lintuja 
sekä jänistä metsästettäessä. Suurempia otuksia ei metsä- 
haukka kyennyt tappamaan, mutta se pystyi kylläkin 
pidättämään suurempaakin otusta, kunnes metsästäjä koi- 
rineen ehti paikalle. Tätä tarkotusta varten se oli opetettu 
puhkaisemaan uhrinsa silmät. 

Keskiajalla tavattiin maassamme vielä kaikkialla paljon 
karhuja ja susia. Kylminä talvina, kun sudella oli vähän 
ruokaa, tuli tämä rohkea ja julma petoeläin todelliseksi 
maanvaivaksi. Se vieraili navetoissa, eikä uskallettu talvella 
lähteä matkalle muutoin kuin hyvin asestettuna. Lakien 
määräykset susien, karhujen ja kettujen tuhoamisesta olivat 
sen vuoksi tarpeelliset. Jokaisella talonpojalla tuli olla 
susiverkko. Niitä käytettiin sudenajoissa, joihin kaikkien 
niiden tuli ottaa osaa, jotka olivat saaneet tiedon siitä. 

Muutoin vilisi metsissä pienempiä turkiseläimiä, kuten 
kärppiä, näätiä ja oravia. Majava, joka häikäilemättö- 
män metsästyksen kautta on kokonaan onnistuttu tuhoa- 
maan maastamme, oli vielä keskiaikana täällä yleinen. 
Se oli hyvin kysytty arvokkaan turkkinsa, taioissa tarvit- 
tavien hampaittensa ja «majavanhaustan« vuoksi, aineen, 
jota saatiin muutamista lähellä häntää olevista rauhasista 
ja jota pidettiin erinomaisena lääkkeenä. Majavaa pyydystet- 
tiin satimilla ja verkoilla. 

Ilman metsänväen suosiota ei ollut menemisestä riistan 
pyyntiin. Muutoin ei mitään olisi lähtenyt. Mutta ken osasi 
mairitella ja uhreilla miellytellä Tapiota ja muita haltioita 
tai kirkon pyhiä, hänen ansoihinsa ja rihmoihinsa tart- 
tui riistaa, hänen nuolensa ja keihäänsä tapasivat aina 
otuksia. 


35 — Suomen kansan aikakirjat. J. 

Nyrkes oravat antoi metsäst, 
Hittavainen toi jänekset pensaast. 


Niin todisti Agricola hämäläisten metsänjumalista. 

Ja kun Sisä-Suomen metsämies lähti erälle, otti hän 
ennen minkään pyydyksen panoa kolmen talon saunasta 
kolme jyvää maltaita kustakin ja yhden saunan kohennus- 
kepin. Jyvät hän kääri kangasriepuun, joka oli jonkun tie- 
täjä-akan esiliinasta saatu, punaiseksi värjätyllä liinalangalla. 
Jos pyydysten asetuspaikoille mentäessä aita tuli vastaan, 
oli aineet pujotettava aidan alitse. Sitten lyötiin kohennus- 
kepillä kolmen yksikantoisen lepän juureen ja tehtiin reikä 
kuhunkin ja pantiin niihin jyvät näin lausuen: 


Lepy lehto, kostu korpi, Anna lehto metsoja, 
Tasotu, tasanen Tapio, Korpi koppeloita. 


Tai luettiin kotiveräjällä metsälle lähtiessä: 


Lähe Jumala avuksi tuomaan maalta toiseltakin, 
miehelle pyytävälle, vetämään vesien takaa. 
urolle etsivälle, 


Milloin mesikämmen, metsän kuuluisa kuningas, oli pyy- 
dystettävä, ryhdyttiin aivan erikoisiin valmistuksiin, ja 
kun se oli kaadettu, vietettiin komeita peijaisia — samoin 
kuin olemme nähneet kaukaisten sukukansojemmekin tehneen. 

Mutta usein palasi metsämies pian tyhjin toimin takaisin 
alkamaltaan eräretkeltä. Näin tapahtui esim. silloin kuin 
ensimmäisenä otuksena, mitä hän metsässä tapasi, sattui 
olemaan jänis tai metsäkana. Se oli merkkinä siitä, ettei 
metsänväki ollut hänelle sinä päivänä suosiollinen. Sentään 
auttoi jo sekin, että pistäysi vain kotona ja läksi sitten uutena 
miehenä metsälle. Yhtä onnetonta kuin jäniksen tai riekon 
kohtaaminen oli myös naisen vastaantulo. 


Kalastus. 


Keskiajalla oli kalastus järvissämme, joissamme ja meren- 
rannikoillamme paljon tärkeämpi elinkeino kuin nykyisin. 

Monin seuduin se oli metsästyksen ohella pääelinkeinona. 
Kalarunsaus onkin tuolloin ilmeisesti ollut suurempi kuin 
myöhemmin. Kalastuksen suuresta kansantaloudellisesta 
merkityksestä tuolloin on todistuksena m. m. se, että vielä 
uuden ajan alussa maksettiin useita veroja kaloina, joko 
suolattuina tai kuivattuina. 

Samat olivat kalalajit silloin kuin nykyisinkin, ja pyynti- 
neuvot olivat myös suunnilleen samat. Tuulastamista har- 
jotettiin iskemällä rantautuneita kaloja atraimilla tuliroihun 


Kalastus merroilla. Nuottakalastus. 


valossa öiseen aikaan. Ongittaessa käytettiin aluksi n.s. 
launeja, teräväkärkisiä puutikkuja, joiden keskikohtaan 
siima kiinnitettiin, sekä puu- ja luukoukkuja, myöhemmin 
rautakoukkuja. Saartokalastuksessa käytännössä oli nuotta, 
sulkukalastuksessa taas erilaisia rysiä, mertoja, katiskoja ja 
patoja. Meidän päivinämme on eri puolilta maatamme 
tavattu maatuneita mertoja ja katiskoja muistona niiltä 
ajoilta, jolloin vesi lainehti vielä näillä paikoilla ja nuo 
pyydykset kokosivat veden karjaa kalamiehelle. 
Monenlaiset olivat ne taiat ja loitsut, joilla kalaonnea 
tavoteltiin. Sangen yleinen oli kalavala, jossa lupauduttiin 
pirulle; jos tämä puolestaan antaisi hyvän kalaonnen. Se 
oli yleensä tehtävä määrättynä suurena juhlapäivänä. 
Tammelassa esim. se on tehty seuraavasti: P. Kolminaisuu- 
den päivänä on menty jumalanpalveluksen aikana kirkon 
oven taakse ja papin saarnaa pitäessä on kierretty ongen- 

siima yhdeksän eri hevosen hännästä otetuista jouhista, 
siihen koho kolmen erinimisen puun kuoresta sekä koukku 
kirkossa varastetusta nuppineulasta. Kun tämän ongen 
sitten heitti vaahtoavan kosken kiveltä ulos pohjoiseen, 
sylki ja sanoi: 


Mato kalalle, kala minulle ja 
minä itse pirulle! — 


niin tuli summattomasti kaloja. Ja kalaonni oli myös pysyvä. 
Längelmäellä taas nuotalle mentäessä sanottiin: 


Viis saavia särkiä, 
niin kuin vetohärkiä! — 


ja kalansaalis silloin tuli varmasti hyvä. Sysmässä tarvit- 
tiin kalanpyydyksiä tehtäessä lepakon kynsiä, eikä pyydyksiä 
saanut tehdä muulloin kuin yläkuulla ja etelätuulella. 
Rysää laitettaessa annettiin ensimmäisiä silmiä kudottaessa 
jonkun toisen, tavallisesti lasten, pitää kiinni toisesta päästä, 
ja sitten lyötiin tätä päähän, niin että hän pelästyi, ja 
sanottiin: 
»Kokosias, vaan ei näkösiäs!ly 


Miten kalojen haltiat ja kirkon pyhät vähitellen sekaan- 
tuivat kansan mielikuvituksessa, siitä on jo aikaisemmin 
(siv. 301) puhuttu. 

»Suomen Turku.» 
K Turka, Viipuri oli Suomessa vain kuusi kaupunkia: 


Turku, Viipuri, Porvoo, Ulvila (Pori), Rauma ja Naantali. 

Ne sijaitsivat kaikki rannikolla ja vielä lisäksi useimmat 
sisämaasta rannikolle johtavan vesireitin suussa. Luonnol- 
lista olikin, että juuri tällaisiin paikkoihin kaupunkeja syntyi, 
»lükepaikkoihin», joissa kaupankäynnille oli riittävän hyvät 
ulkonaiset edellytykset. 

Viipuri on vanha kauppapaikka. Itse kaupunki syntyi 
ja kehittyi Tyrgils Knuutinpojan perustaman linnan tur- 
vissa ja oli aluksi sen muurien sisäpuolella, samalla saarella, 
mutta kun tämä alue kävi liian ahtaaksi, joutui kaupunki 
muuttamaan vastapäiselle kallioniemelle. Sinne rakennettiin 
kirkko, raatihuone, harmaaveljesten ja mustaveljesten 
luostarit sekä varakkaitten viipurilaisten porvarien, joitten 
joukossa oli paljon hansalaisia, kiviset asuin- ja liiketalot 
ynnä vähempivaraisten vaatimattomammat asumukset, ja 
koko kaupunki ympäröitiin muureilla. 

Porvoo on myös ikimuistoisista ajoista ollut kauppa- 
seutua, joka jo varhain on ollut sekä Porvoon y.m. jokia 
että teitä ja polkuja pitkin yhteydessä sisämaahan. Sekin 
syntyi linnan liepeille. Porvoon seurakunta mainitaan tunne- 
tuissa asiakirjoissa ensi kerran v. 1327, mutta kaupunki vasta 
v. 1383, vaikkakin se lienee saanut kaupunginoikeudet jo v. 
1347. , 

Kokemäenjoella ja sen vesistöllä on ollut tärkeä asema 
Suomen historiassa. Jokea pitkin on asutus levinnyt ranni- 
kolta sisämaahan, myöhemmin se on muodostunut myös voi- 
makkaaksi taloudelliseksi valtimoksi, ja viimein on sen 
varsilla versonut voimakas suomalainen sivistys. Tämän 
liike- ja sivistysreitin varrella sijaitsi vanha Ulvila, nykyi- 
nen Pori, joka kuitenkin keskiajalla sijaitsi paljon ylempänä, 
Kokemäellä, jonne asti vielä silloin mahtavat Itämeren lai- 
vatkin saattoivat tulla. Näillä seuduin sijaitsi myös se 
»Teljän kaupunki», jonne Saksan kestit saapuivat kauppaa 
tekemään pirkkalaisten kanssa. Merkillistä on, että vanhan 

Tulipalo. 
Olaus Magnuksen mukaan. 


Ulvilan vanhimpien kauppiassukujen joukossa on samoja, 
joita on tavattu Visbyssä sekä aina Reinin rannoilla saakka. 
Se on yhtenä merkillisenä todistajana siitä taloudellisesta ja 
samalla myös sivistyksellisestä yhteydestä, mikä vallitsi 
näitten seutujen ja Itämerellä liikkuvien saksalaisten kesken. 
Ulvilan kaupungin syntymävuotta ei tunneta, mutta se on 
varmaan paljon aikaisempi kuin v. 1365, jolta vuodelta on 
sen vanhin säilynyt privilegikirja, Albrekt Meklenburgilaisen 
antama. 

Rauma on syntynyt n. v:n 1350 vaiheilla, mutta senkin 
tienoilla on ollut vanha kauppapaikka jo tätä ennen. Se 
sal yhä suurempaa merkitystä, kun sinne 1400-luvun alussa 
perustettiin fransiskaaniluostari, jonka muistona »Rauman 
pitsit» vielä tänäkin päivänä tunnetaan. 

Naantali saa olemassaolostaan kiittää kokonaan luos- 
tariansa, jonka suojassa se syntyi ja eli. Sen syntymä- 
vuotena saattaa pitää v:a 1438. Suuren Turun liepeillä 
sijaiten se on tähän päivään saakka jäänyt vain pikku- 
kaupungiksi, jolla ei ole ollutkaan ulkonaisia edellytyksiä 
kasvaa suureksi. | 

Meidän keskiajan kaupunkimme olivat kaikki pieniä. 
Kadut olivat useimmiten kiveämättömiä, kapeita ja ahtaita 
kujia, katuvalaistusta ei ollut — eikä puhtaudesta kannata 
puhua. Talot olivat etupäässä puusta rakennettuja, mutta 
oli siellä täällä joku kivitalokin, varsinkin Turussa ja Viipu- 
rissa. Ahtaasta rakennusjärjestyksestä johtui, että kun 
tulipalo pääsi valloilleen, se useasti teki hirveätä jälkeä 
tuhoten suuria osia kaupungista. Samoin ahtaus ja siistey- 
den puute edistivät tautien levenemistä. 


* * 
* 


Suomen kaupunkien joukossa ensimmäinen oli»S uo men 
Turku». Se on ollut kaikkina aikoina suomalaisten ylpeys. 
Kun me ajattelemme sivistyshistoriaamme, tulee Turku aina 
ensin mieleemme. Sehän on ollut vuosisatoja maamme pää- 
kaupunki, siellähän on vanha linna ja uljas tuomiokirkko, 
siellä ovat asuneet meidän keskiajan piispamme, siellä ;Ju- 
hana herttua on pitänyt hovia, siellä oli ensimmäinen aka- 
temiamme, siellä syntyivät ensimmäiset herättävät suoma- 
laiskansalliset ajatukset. Turkuun keskittyi korkein kult- 
tuurimme usean vuosisadan aikana. 

Ei ihmettä siis, että 
sellainen tulinen suomalai- 
nen kuin Taneli Jus 
lenius merkillisessä 
teoksessaan Aboa velus el 
nova, Uusi ja vanha Turku, 
joka ilmestyi v. 1700, ylis- 
telee sitä rajattomasti. 
Hän kuvaa sen monia 
suuria etuja ja kajoaa sit- 
ten sen historiaan koet- 
taen todistella, että se 
on perustettu jo heti ve- 
denpaisumuksen jälkeen. 
Koska kerran suomen kieli 
oli niitä peruskieliä, jotka Turun sinetti villa 1378. 

syntyivät Baabelin kieltensekotuksessa, ja koska suomen kie- 
lessà on sana lurku, mikä merkitsee toria, markkinapaikkaa, on 
tämän lurku sanankin täytynyt hänen mielestään syntyä 
samalla kertaa, sillä muutenhan kieli olisi ollut puutteellinen. 
Kun sitten esi-isämme Jafetin pojan Magogin johdolla 
perustivat valtakunnan Pohjois-Eurooppaan, perustivat he 
varmaan pian myös Turun, sillä mitenkä heidän yhteis- 
kuntansa olisi voinut olla tällaista kauppapaikkaa vailla! 
Joskin meidän nykyään täytyy luopua Jusleniuksen käsi- 
tyksestä, että Turku olisi perustettu jo heti vedenpaisumuk- 
sen jälkeen, voimme silti sijottaa sen syntymisen sangen 
varhaiseen aikaan. Turun seudut ovat maamme vanhimpia 
asutuskeskuksia: täällä on jo kivikaudella ollut vankka 
asutus, ja luonnollista on, että Aurajoen suussa myös on 
ollut satama ja kauppapaikka. Se ei kuitenkaan sijainnut 
aivan niin ulohtaalla joen suussa kuin Turku nykyisin. 
Vanha perinnäismuisto on tiennyt mainita Räntämäellä 
eli nykyisessä Maarian pitäjässä olevan Koroislen niemen, 
joka muodostuu Aurajoen ja siihen laskevan Vähäjoen 
väliin, noin 5 km:n päässä joen suusta, »vanhan Turun» 
paikaksi, ja nykyaikaiset kaivaukset ovat todenneet tämän 
tiedon oikeaksi (vt. ss. 233—5). Löytöesineistä päättäen Ko- 
roisten Turku on perustettu ensimmäisen ristiretken aikoihin. 
Luultavaa on, että ristiretkeläisiä seuranneet ruotsalaiset uu- 
tisasukkaat ovat niemelle asettuneet käydäkseen kauppaa suo- 
malaisten kanssa. Aurajokea myöten, joka siihen aikaan oi! 
paljon syvempi kuin nykyään, pääsivät varmaankin ainakin 
pienemmät alukset kulkemaan Koroisten niemelle asti, joka 
asemaltansa oli paremmassa turvassa merirosvoilta kuin 
itse joen suu. Maan puolelta kaupungin aluetta suojeli 
multavalli, jonka ulkopuolella vielä oli vallihauta. Ensim- 
mäiset asumukset tässä vanhassa Turussa lienevät olleet 
puumajoja. Niiden ohessa oli niemen pohjoisreunassa myös 
vähäinen puinen kappelirakennus ja sen eteläpuolella hau- 
tausmaa. Kaupungin myöhemmin vaurastuessa rakennettiin 
sinne 1100-luvun viimeisinä vuosikymmeninä piispankirkko, 
jonka perustus lukuisine hautoineen vielä on jäljellä, ja 
samalla kaupunki tuli ruotsalaisen hallinnon keskukseksi. 

Myöhemmin perustettiin myös komea piispankartano, jonka 
kiviset muurit ikkuna-aukkoineen korkeina kohosivat pai- 
koillaan niin myöhään kuin v. 1653, jolloin ne näkyivät 
uuteen kaupunkiin asti. 

Koroisten kauppiailla oli varmaankin jo aikaisin lähem- 
pänä joen suuta ranta-aittoja (ruots. väbodar»), joihin var- 
sinkin ulkomailta tuodut tavarat purettiin. Toisinaan kaup- 
pias ehkä rakensi aittansa viereen tuvan, jossa oli mukavampi 
käydä kauppaa kuin ylempänä olevassa Koroisissa. Näin 
syntyi vähitellen ryhmä asumuksia satamapaikan läheisyy- 
teen. Tämä oli vuuden Turun» ensimmäinen alku. Ruotsa- 
laisen nimensä, »Äbo», uusi yhteiskunta nähtävästi on saa- 
nut edellämainituista ranta-aitoista. Varsinaiseksi kaupun- 
giksi se kehittyi vasta sen kautta, että sinne perustettiin 
tuomiokirkko ja siirrettiin piispanistuin, minkä johdosta 
siltä myöskin tuli koko maan pääkaupunki. Paaville lähet- 
tämässään kirjeessä pyytää Tuomas piispa saada muuttaa 
piispanistuimen Räntämäeltä sopivampaan paikkaan, johon 
paavi Gregorius IX 23.1.1229 päivätyssä bullassaan antaakin 
suostumuksensa. Vähän myöhemmin lienee ryhdytty tuo- 
miokirkkoa sen nykyiselle paikalle, Unikankareelle, raken- 
tamaan. Tähän nähden voitaneen siis Turun perustamis- 
ajaksi otaksua 1200-luvun edellistä puoliskoa. 

Kaupungin vanhin asuttu alue käsittä aivan vähäisen 
osan nykyistä Turkua. Siihen kuului näet vain joen vasem- 
"manpuoleinen ranta tuomiokirkosta nykyisen Nunnakadun 
tienoille ja joesta Mätäjärven soihin sekä Vartiovuoren 
pohjoisrinteille asti. Tuomiokirkon pohjois- ja luoteispuo- 
lella Aurajoen rannalla oleva alue aina Ryssänmäkeä myöten 
oli piispanpeltona; Mätäjärven seudussa oli tuomiokirkolla 
savikuoppansa tiilentekoa varten, ja itään siitä oli tuomio- 
rovastin pelto. Länteen kaupungista alkoi Pyhän Olavin 
luostarin alue, joka käsitti joen rannikon Nunnakadulta 
nykyisen Samppalinnan ravintolan edustalle asti sekä sitä 
ylempänä olevat Vartiovuoren, Kaskenmäen ja Samppa- 
linnanvuoren rinteet. Kirkolle kuuluvaa maata oli myös 
Aurajoen toisella rannalla. Näin ympäröivät kaupunkia 
joka taholta kirkollisten laitosten hallussa olevat alueet. 

Näiden alkuperäisten ahtaiden rajojensa ulkopuolelle 
pääsi kaupunki kumminkin jo keskiajalla useassa kohden 
leviämään. Täten syntyi vanhimman, tuomiokirkon ympä- 
rille ryhmittyneen Kirkkokorttelin lisäksi kolme uutta: 
joen vasemmanpuoleiselle rannalle Mätäjärven ja Luostari- 
korttelit, sekä oikeanpuoleiselle Aningaisten kortteli. Ja joen 
suuhun kohosi kaupungin turvaksi ja maan hallinnon 
asunnoksi jo aikaisin perustettu uhkea rakennus, Turun 


linna. 


* * 
* 


Turun tärkeimmät elinkeinot keskiajalla olivat kauppa 
ja meriliike. Turkuun ja Viipuriin keskittyikin pääasialli- 
sesti koko Suomen ulkomainen tavaranvaihto. Liikeyhteys 
oli varsinkin hansakaupunkien kanssa hyvin vilkas. Niinpä 
lienee Danzigin kauppiailla Turussa ollut vakinainen kauppa- 
konttori, ja mainitussa kaupungissa kävi esim. vuosina 1474— 
1476 vuorostaan 126 turkulaista laivaa. Tärkeä oli myös 
kauppa Tallinnan kanssa, vaikka siitä ei ole käytettävänä mi- 
tään tilastollisia tietoja. Edelleen purjehdittiin Lyypekkiin 
sekä, joskin vähemmin, Riikaan, Stralsundiin, Stettiniin y. m., 
vieläpä toisinaan Hollantiin ja Flanderiin asti. Suurena 
haittana merenkululle olivat kumminkin merirosvot sekä 
alituiset sodat, jotka tekivät liikenteen epävarmaksi. 

Vientitavaroina Turusta mainitaan keskiaikaisissa asia- 
kirjoissa turkikset, nahkatavarat (lehmän- ja pukinvuodat, 
parkittu nahka, nahkalakit), hevoset, voi, sianliha, hylkeen- 
rasva, kalat (lohi, kapahauki), kaura ja harkkorauta. Tuonti- 
tavaroista oli taas tärkein suola; sen lisäksi tuotiin rautaa 
ja kaikenlaisia metallitavaroita, kuten laivanankkureita, 
rautapatoja ja vaskikattiloita, köysiä ja erinäisiä ylelli- 
syystavaroita, kuten viiniä, olutta, hedelmiä, maustimia, 
Flanderin verkaa ja Hollannin liinakangasta (»lakenia», 
josta johtuu sana lakana), vieläpä silkkiä ja samettia ylhäisiä 
varten. 

Laivojen saapuessa ulkomailta syntyi kaupungissa vilkas 
liike. Riennettiin rantaan kuulemaan ulkomaan uutisia ja 
ehkä tervehtimään vanhoja tuttuja. Jos saapunut oli muu- 


Turun pormestarin 
Olavi Antinpojan laiva. 


Olavi Antinpoika oli Turun 
pormestarina, 1500-luvun 
alussa ja lahjotti kotiseura- 
kuntansa Korppoon kirk- 
koon alttarikaapin, joka sit- 
ten joutui Houtskärin kirk- 
koon. Siinä oli m. m. tämä 
kuva. Nykyisin on alttari- 
kaappi — Kansallismuseossa, 
mutta kuva on hävinnyt. 

kalainen kauppalaiva, ei siitä saa- 
nut tavaroita myydä muuta kuin 
tukuttain kaupungin porvareille. 
Vähittäiskauppa oli näet näiden 
yksinoikeutena, ja sitä harjotettiin 


laskuluukulla varustetuissa, ka- 
dulle päin avattavissa myymä- 
löissä, joissa kauppias istui ta- 


varoineen, ostajien seisoessa ulko- 
puolella. 

Liikeyhteys Pohjois-Saksan 
kaupunkeihin toi Turkuun jou- 
koittain saksalaisia, varsinkin kun 
hallitsijat suosivat tätä ulkomaa- 
laisten maahan siirtymistä. Siten 
on 262:sta keskiajan asiakirjoissa 
esiintyvästä sukunimestä 110 sak- 
salaista, kun 94 on ruotsalaista 
ja vain 58 suomalaista. Kummin- 
kaan nämä luvut eivät ilmottane 
eri kansallisuuksien todellista suh- 


detta. Mutta niistä ilmenee, että 
saksalaiset olivat huomattavim- 
massa asemassa. Niinpä kau- 


pungin varakkaimmat ja etevim- 
mät kauppiassuvut olivat saksa- 
laisia. Sellaisia olivat m. m. Frese- 
suku, jonka jäsenistä useat har- 
jottivat laajaa liikettä, sekä 
Nyendorp-suku. 


Paitsi vakinaisesti asuvina oli saksalaisia hansakauppias- 
ten asiamiehinä tilapäisesti kaupungissa oleskelemassa. Täl- 
laiset kauppa-asioitsijat asuivat vieraina eli »kesteinä» (saks. 
»Gast») jonkun porvarin luona, jonka tuli vastata vieraansa 
käytöksestä. Lain mukaan »kesti» ei saanut viipyä kauem- 
min kuin keväästä syksyyn (syysk. 8. piään), ja jos hänen 
olonsa kesti kuutta viikkoa enemmän, tuli hänen suorittaa 
erityinen vero, mutta toisinaan kumminkin »kesti» joutui 

viettämään talvenkin vieraalla rannalla. Saattoipa silloin 
sattua, että hän solmi lemmenliiton jonkun porvaristytön 
kanssa. Mutta »kesteillà» ei ollut lupaa kauppamatkoillaan 
vierailla mailla mennä naimisiin, ja kevään tullessa, jään 
sulaessa, »kesti» lähti omille mailleen jättäen morsiamen 
suremaan. Tällaisen surullisen lemmentarinan kertoo tun- 
nettu, helkavirsiin kuuluva kansanlaulu Annikista, Turusen 
neidosta: 


Annikainen neito nuori Minun verkainen hamehen 
Istui Turun sillan päässä, Tahtoi vyötä kullatuista, 
Kaitsi kaupungin kanoja, Minun vyöni kullatuinen 
Neuvoi Turun neitosia: Tahtoi raskaita rahoja, 
Minun raskahat rahani 
»Jo mun kesti kerran petti, Tahtoi nuorta kauppamiestä, 
= -— Minun nuori kauppamiehen 
Sói mun syötetyt sikani, Tahtoi mennä muille maille, 
Joi mun joulutynn yrini. Muille maille vierahille. 
Minun pieni pellapaitan Kantoi haahtehen kalunsa, 
Tahtoi verkaista hametta, Puhui purjehen sijahan. 


Ja runo jatkuu täydellisimmissä toisinnoissaan kerto- 
muksella, miten »Annikka, Turusen tyttö», rukoili: 


»Tuo Jumala pohjoistuulta, Aja ankkurit kivihin, 
Anna vastaissadetta, Mastot maille lykkiele, 
Käännä laiva kallellehen, Saisit rannikot rahutta, 
Sysäele syrjällehen, Kivet nienet penninkiä.» 


Ja Luoja kuulikin hänen rukouksensa, kestin laiva teki 
haaksirikon ja kesti itse hukkui. Ilkkuen tyttö rannalta 
huusi: 


»Et ole Annin syömisillä Fikä Annin höyhenpatja. — 

Etkä Annin juomisilla, Meren vaahti on vaippanasi, 
Meren tuuli tuukkinasi, 

Fi ole Annin villavaippa, Meren aalto pääsi päällä.» 


Saksalaistulvasta huolimatta lienee kumminkin enem- 
mistö kaupungin kauppiaistakin ollut suomalaista tai ruot- 
salaista juurta. Ja monet näistä kykenivät menestyksellä 

kilpailemaan saksalaisten kanssa. Suu- 
rimpia turkulaisia keskiaikaisia liikemiehiä 
olivat suomalaiset Suurpää ja Karva- 
tasku sekä ruotsalaiset Brun ja Wadmal, 
joiden nimet olivat ulkomaidenkin liike- 
maailmassa tuttuja. 

Kaupan helpottamiseksi leimattiin Tu- 
russa aika ajoin omaa hopearahaa, n. s. 
Turun rahoja. Ensi kerran tämä tapah- 
tui v. 1417 Eerik Pommerilaisen aikana, sit- 
ten Kristoffer Baijerilaisen, Kaarle Knuutinpojan ja Sten Sture 
vanhemman aikana (vt. s. 425). Niiden arvo oli hiukan pie- 


Turun raatimiehen 
Ragvald Suurpään 
sinetti (1457). 


Kristoffer Baijerilaisen Kaarle Knuutinpojan 
Turun äyrityinen. Turun äyrityinen. 


nempi kuin Ruotsin rahojen. Punnittuun hopeamarkkaan 
meni näet Eerik Pommerilaisen aikana 8 Ruotsin, mutta 10 
Turun markkaa; sittemmin raha huononi, niin että sen metal- 
liarvo sataa vuotta myöhemmin oli puolta pienempi. Markka 
jakaantui 8 äyriin, äyri3 äyrityiseen ja äyrityinen 8 penninkiin. 
Ainoastaan äyrityisiä ja puoliäyrityisiä keskiajalla leimat- 
tiin. Paitsi kotimaisia rahoja oli paljon ulkomaan rahaakin 
liikkeessä, kuten Tallinnan ja Preussin killinkejä, Englannin 
kultanoobeleja, Reinin, Arnhemin, Lyypekin, Tanskan ja 
Unkarin kultasia y. m. 


Huomattavin yhteiskuntaluokka kauppiaitten jälkeen 
olivat käsityöläiset, joita oli useampiin eri ammatteihin 
kuuluvia. Seppä mainitaan asiakirjoissa ensi kerran v. 1324; 
toisten ammattikuntain edustajia 1300-luvulta ovat: suutari, 
maalari, nahkuri ja kultaseppä, 1400-luvulta räätäli, kannun- 
valaja, kankuri, padanvalaja, miekanhioja, tynnyrintekijä, 
muurari, köydenpunoja j. n. e. 

Euroopassa yleensä olivat 
tuohon aikaan samaa ammattia 
harjottavat porvarit yhdisty- 
neet ammattikunnaksi, jolla oli 
tarkat määräyksensä, joita oli 
toteltava. Niin oli Pohjois- 
maissakin jo keskiaikana am- 
mattikuntalaitos päässyt al- 
kuun. Suomesta ei kuitenkaan 
tunneta vielä tältä ajalta yh- 
tään ammattikuntaa, vaikka on 
hyvin luultavaa, että jokunen 
on ollutkin jo toiminnassa al- 
nakin Turussa. Olihan täällä , 
nim. kiltoja ja veljeyksiä, jotka 7j 
olivat ikään kuin ammatti- 
kuntalaitoksen  sisarmuodostu- 
mia. Ja joka tapauksessa täällä 
oli eri ammatin harjottajia. He 
eivät kuitenkaan Suomessa — 
ja ou de oli asianlaita koko Räätälien suojelusenkeli, arkki- 
Ruotsin valtakunnassa — olleet — enkeli Mikael, punnitsemassa. 
sidottuja asumaan ja toimimaan LM. LOQUI C MEET OS 
yksinomaan kaupungeissa, vaan Kaen. ST IR eM kalkki: 
heitä oli hajallaan maaseudul- sovituksen armoa kuvaten. Pik- 
lakin kupaholainen tekee epätoivoisia 

= : N : ponnistuksia saadakseen synnin 

Ammattikuntalaitoksen al- armoa raskaammaksi. 
kana ei kukaan saanut harjot- 
taa käsityötä, jollei hän ollut suorittanut määrättyä valmis- 
tautumiskurssia ja päässyt mestariksi. Ensin oli hänen 
työskenneltävä oppipoikana jonkun mestarin luona. 
Tämän tuli kasvattaa häntä, niin kuin poika olisi ollut hänen 
oma poikansa, kurituksessa ja Herran nuhteessa. Mestari 
ei kantanut vain näön vuoksi mestarin sauvaa arvonsa 
merkkinä.  Oppipoikien suojelukseksi otettiin kuitenkin 
vuosien 1669 ja 1720 ammattiasetuksiin määräys: »Alkóón 
kukaan. mestari, älköönkä hänen kisällinsä juopumuk- 
sesta tai muusta ilkeydestä lyökö tai kohtuuttomasti 

käsitelkö ketään oppipoikaa» = Rangaistuksena siitä oli 
sakkoja. 

Kun oppipoika tuli tarpeeksi kykeneväksi voidakseen 
suorittaa kokeen, joka vaadittiin mestarisälliltä 
eli — kuten häntä myöhemmin nimitettiin — kisälliltä, 
oli hänen lähdettävä ulkomaille oppimaan, mitä siellä ehkä 
hänen ammattinsa alalla oli uutta keksitty. Jonakin päivänä 
hän otti jäähyväiset kotiseudultaan. Iloiset käsityöläislaulut 
seurasivat häntä matkalla: 


»Laulun ma, väki hyvä, laulaa tahdon uudestaan. 
On suutarmestari hän paras päällä maan! 

Jos lestit, neulat, naskalit ne teiltä puuttuisi, 
Kuink’ käydä silloin maailmassa mahtaisi?» 


Reppu selässä ja sauva kädessä kisällit vaelsivat kaupun- 
gista kaupunkiin, ottivat toimia, missä saivat, ja kulkivat 
edelleen, kun heitä halutti. He näkivät nälkää ja vilua, 
mutta he elivät nuoruuden huoletonta elämää ja saivat 
hyödyllisiä kokemuksia. 

Voimakas kiertäjäelämän tunnelma henkii vastaan lukiessa 
seuraavaa keskiaikaista järjestysohjetta kisällin käyttäyty- 
misestä vaelluksellaan. Tässä ajatellaan vanhemman kisäl- 
lin antavan seuraavat neuvot nuoremmalle: 

»Nuori kisälli, minä tahdon sanoa sinulle käsityöläis- 
tavan, milloin on hyvä vaeltaa: pääsiäisen ja helluntain 
välillä, jolloin on mukavaa ja lämmintä ja puut tarjoavat 
varjoansa, silloin on hyvä vaeltaa. Sano silloin reilusti jää- 
hyväiset mestarillesi, sunnuntai-iltapäivällä aterian jälkeen 
— sillä ammattitapa ei ole keskeyttää työtä keskellä viikkoa 
— ja sano oppi-isällesi: 'Opetusmestari, minä kiitän Teitä, 
että Te olette auttanut minua rehelliseen ammattiin! Jos 
minä tulen takaisin tänään tai huomenna, korvaan minä sen 
Teille Mene sen jälkeen ystäviesi ja toveriesi luo kiittä- 
mään heitä ja sano heille: Jumala teitä varjelkoon, älkää 
puhuko mitään pahaa minusta selkäni takana! Jos sinulla 
silloin on rahaa, juo jäähyväiset heidän kanssaan ja vaella 
sitten reippaalla mielellä kaupungin portista! 


W hu 

Jos sinä tulet kauniille niitylle, jolla kasvaa päärynä- 
puu ihanine, keltaisine hedelmineen,!) älä kiipeä puuhun, 
vaan vahvana kisällinä pudista puuta, äläkä poimi kaikkia 
päärynöitä, jotka putoavat maahan, sillä sinun jälkeesi voi 
tulla joku toinen kelpo kisälli, joka ei ole niin voimakas kuin 
sinä ja josta sen vuoksi on hyvä löytää valmis varasto. Ja 
jos tulet kaivolle ja tunnet itsesi janoiseksi, niin juo! 
Mutta ota pois ensin reppu, sillä jos se on sinun selässäsi, 
voit sinä kadottaa tasapainosi kumartuessasi juomaan ja 
voit pudota alas. Mutta älä laske sitä luotasi etäälle, sillä 
silloin voi joku tulla ja ottaa sen sinulta ja silloin olet sinä 
menettänyt reppusi. Käyttäydy siististi, kun juot, ja pidä 
kaivo puhtaana, sillä sinun jälkeesi voi tulla toinen kelpo 
kisälli, joka myös tahtoo juoda. 

Ota taas reppusi ja käy edelleen. Jos silloin tulet 
hirsipuun luokse, niin älä ole iloinen tai pahoillasi sen vuoksi, 
että joku roikkuu hirressä, vaan iloitse siksi, että nyt sinä pian 
tulet kaupunkiin tai kylään. Kun sinä olet tullut melkein 
perille, istahda maahan ja pane jalkaasi hyvä kenkäpari ja 
mene sitten kaupunkiin! Silloin huutaa portinvartija sinulle: 
"Mistä, kisälli? Ala silloin mainitse mitään kaukaista paik- 
kaa, vaan ilmota lähin kyla, niin sinä pääset parhaiten eteen- 
päin. | 

Kun tulet majapaikkaan, niin sano: Hyvää päivää, 
onnea taloon! Jumala auttakoon ammattia, mestareita ja 
kisällejä! Tahdotteko te antaa majapaikkaa tänään, minulle 
penkillä, repulle penkin alla? Minä pyydän teitä, herra isä, 
älkää osottako minua ovelle! Minä tahdon käyttäytyä 
ammattitavan mukaan, niin kuin kunnon kisällin tulee!" 

Silloin vastaa herra isä: 'Jos sinä tahdot olla uskollinen 
poika ammattitavan mukaan, niin mene tupaan ja riisu 
reppusi Jumalan nimeen! Jos menet huoneeseen tai 
tapaat siellä rouva äidin, niin sano: Hyvää iltaa, rouva 
äiti!” Ala ripusta reppuasi seinälle, vaan pane se vasara- 
penkin alle! Ellei herra isä menetä vasaraansa, et sinäkään 
kadota reppuasi. Jos olet riisunut sen ja joku toveri 


1) Voitiin siis vaeltaa myös syksyllä. 


36 — Suomen kansan aikakirjat. 1. 

on työssä, niin lyö sinäkin kerran 
tai pari ja kysäise samalla, onko 
tapana sillä paikalla käydä pyytä- 
mässä lahjoja. 

Jos lähdet liikkeelle saa- 
daksesi lahjoja ja juotavaa, niin 
älä mene heti lähimpään verstaa- 
seen, vaan pikemminkin kauim- 
pana olevaan, niin että tulet 
aina yhä lähemmä majapaikkaasi. 
Kun tulet sitten takaisin maja- 
paikkaasi, niin sanoo toveri sinulle: 
'No, veli, ovatko kisällitkin lahjot- 
Räätälien ammattikunnan — taneet sinulle jotain? Ja vastaa 

sinelli v:lla 1501. silloin aina myönteisesti, vaikka 
et olisikaan saanut mitään. 

Ilalla, kun he käyvät pöytään, asettaudu ovelle. Jos 
herra isä sanoo silloin sinulle: "Seppä, tulehan syömään 
kanssamme!" et saa rynnätä esiin, vaan voit vastata: 
'Ei, herra isä, kiitoksia vain paljon. Jos hän vielä ker- 
ran pyytää sinua, niin mene mukaan syömään. Kun olet 
kylläinen, niin älä heti pistä veistäsi tuppeen, vaan odota, 
kunnes toiset ovat kylläisiä, sillä muuten he voivat tulla tyy- 
tymättömiksi. Jos herra isä juo maljasi, voit sinä myöskin 
juoda, mutta jos sinulla on rahaa, niin voit kysyä, eikö 
löydy jotakin tarjoilupaikkaa, sillä sinä haluaisit myös mie- 
lelläsi tarjota kannun olutta. 

Kun sitten on tullut ilta, näytättää herra isä sinulle 
vuoteesi. Kun silloin sisar johtaa sinut ylös ja osottaa sinulle 
vuoteen, niin toivota hänelle hyvää yötä ja sano hänelle: 
Palatkaa alas Jumalan nimeen; minä kyllä löydän sängyn.? 
Nouse varhain aamusella ylös, ja kun tulet tupaan, toi- 
vota kaikille hyvää huomenta, ja jos he kenties kysyvät, 
miten olet nukkunut, niin kerro heille, mitä unta olet nähnyt. 

Kun sitten lähdet jälleen matkalle, niin sano: Herra 
isi, minä kiitän teitä, että te olette tarjonnut majapaikan 
minulle ja repulleni! Tänään tai huomenna tahdon minä 
palkita sen teille ja teidän omaisillenne.’ Mene sitten, ja 

kun saavut kaupungin 
portille ja sinulta ky- 
sytään: "'mihin', vastaa, 
ettet itsekään tiedä sitä. 
Ja jatka niin matkaasi!» 
Ei pysähdys kaupun- 
gissa aina suinkaan tullut 
näin lyhyeksi. Kisälli saat- 
toi jäädä sinne pitemmäk- 
sikin ajaksi työn toivossa. 
Jos hän onnistui siinä, juh- 
littiin vastasaapunutta ter- 
vetulleeksi ^ juomingeissa, 
joissa hän saattoi tehdä 
tuttavuutta kaikkien. tove- TRE 
ENS ded: Ng ET i 
Jos kisälli kotiseudulle i U | ji 
palattuaan voi suorittaa k Ij toma mm nei 
a 

mestarinäytteen ja S AU 
hankkia sen summan, joka yy L 


tarvittiin aluksi perinpoh- Kuva muurarien ammallikunnan 
jalsiin tarkastuspitoihin lipusta v. 1487. 
ammattikunnan puheen- 
johtajalle, vanhimmalle (»oltermannille» ja hänen apu- 
laisilleen sekä sitten työkaluihin ja raaka-aineisiin, sai hän 
harjottaa ammattiaan ja ottaa palvelukseensa määrätyn 
luvun kisällejä ja oppipoikia. Työtä valvoi vanhin apulai- 
sineen, jottei siinä voitu mitenkään hutiloida. Määräsipä 
ammattikunta tavaroiden myyntihinnatkin, niin ettei toi- 
nen mestari voinut tarjota tavaroita toista huokeammalla. 
Siihen aikaan ei ollut käytännössä sellaista menettelyä, jota 
me sanomme kilpailuksi. Uutuuksia ja parannuksiakin saa- 
tiin sen vuoksi aikaan hitaasti, mutta ostaja voi olla varma 
työn kunnollisesta suorittamisesta. 

Tukholman suutariammattikunnan säännöissä määrä- 
tään esim.: 

»Jos joku myy lampaan nahan tai hylkeen nahan tai 
hevosen taljan naudan taljana, niin ottakoon se, joka sen 

osti, takaisin maksun, ja se, joka väärän tavaran möi, suo- 
rittakoon sakkoa tynnyrin olutta ammattikunnalle. 

Joka panee lampaan nahan tai hylkeen nahan tai hevosen 
nahan paloja naudannahkaisiin kenkiin sauman viereen 
anturassa, saakoon sakkoa tynnyrin olutta. 

Jos joku valmistaa raa'altansa parkittua nahkaa tai 
poltettua tai mädännyttä tai muulla tavoin turmelee sen, 
ja sitä on myytävänä puodissa tai on myyty, niin ottakoon 
hän, joka osti, takaisin maksun, ja väärän tavaran myyjä 
saakoon sakkoa tynnyrin olutta.» 


Saman ammattikunnan mestarit olivat yhdistyneet kil- 
laksikeskinäiseksi avustukseksi ja nimitettiin heitä »veljiksi». 
Mestarien vaimoja sanottiin tämän mukaisesti »sisariksi». 

Tällaisia kiltoja eli veljeyksiä tiedetään Suomessa olleen 
keskiaikana 15, niistä 6 Turussa — vanhin, P. Nikolauksen 
kilta, mainittu jo v. 1355 — 4 Ulvilassa sekä Viipurissa, 
Kemiössä, Huittisissa, Kokemäellä ja Ahvenanmaalla kus- 
sakin yksi. Vahinko vain, ettei niiden sääntöjä ole säilynyt, 
vaikka ainakin Turun P. Kolmen Kuninkaan killassa tiedetään 
sellaiset olleen. Mutta tuskin erehtynee, jos yhtyy Turun 
kaupungin historian kirjottajaan, prof. J. W. Ruuthiin, 
ja olettaa, että Ruotsin vastaavien kiltojen perusteella 
voi tehdä päätelmiä meikäläisiinkin kiltoihin nähden. Suo- 
men kiltojen jäseninä oli muitakin kuin käsityöläisiä. Niin 
esim. P. Kolmen Kuninkaan killan perusti v. 1449 piispa 
Maunu II Tavast eräitten muitten hengellisten herrojen ja 
muutamien Turun pormestarien ja raatimiesten kanssa »Ju- 
malan, Neitsyt Maarian ja P. Kolmen Kuninkaan kunniaksi, 
hengen ja sielun hyödyksi niille, jotka rupeavat sen vel- 
jeyden jäseniksi» Ja sen jäseninä olivatkin sitten meidän 
maamme huomatuimmat miehet piispoista ja linnanherroista 
lähtien. 

Seuraavassa tarkastamme tällaisten kiltojen ja veljeyksien 
toimintaa Ruotsin säilyneitten lähteitten mukaan. 

Suutariammattikunnan säännöissä sanottiin: »Nyt voivat 
veljet riitaantua keskenään. Kutsukoon vanhin silloin koolle 
kokouksen heitä sovittamaan, mikäli voivat. Elleivät he voi 

sopia, saakoon se, joka syyllinen on eikä tahdo alistua 
veljien neuvoon, sakkoa yhden punnan vahaa, jos hänet 
on raastuvassa tuomittu.» Tavallinen määräys ammatti- 
kunnilla oli tämä: »Nyt voi joku veli maata sairaana. Käy- 
kööt veljet silloin hänen luonaan ja auttakoot häntä hänen 
parhaakseen. Joka ei tätä tee, älköön häntä pidettäkö enää 
kunniallisena miehenä.» Kuollutta veljeä saattoivat kaikki 
veljet kunniallisesti hautaan ammattikunnan lippu etu- 
nenässä, ja kilta luetti messuja hänen sielunsa puolesta. 

Kilta oli myös uskonnollinen yhdistys suojeluspyhimyk- 
sineen: puusepillä oli suojeluspyhimyksenä Josef, Marian 
mies; avainsepillä Pietari taivaanvaltakunnan avaimineen; 
tynnyrinsitojilla Noak, jonka arveltiin valmistaneen tynny- 
reitä kuuluisia viiniviljelyksiään varten j.n.e. Jokaisella 
killalla oli suuri vuotuinen jumalanpalveluksensa, johon 
saattoi olla yhdistettyinä juhlallisia katukulkueita. Vaikutta- 
vin kaikista Ruotsin kiltain juhlakulkueista oli se, jonka 
järjesti Tukholman Pyhän ruumiin kilta Pyhän ruumiin 
päivänä, torstaina P. Kolminaisuuden sunnuntain jälkeen 
leivän muuttumisen muistoksi ehtoollisessa. Kiltaveljiä oli- 
vat varsinaisesti vain papit, mutta jokainen mies ja vaimo, 
joka oli viettänyt nuhteetonta elämää, voi päästä jäseneksi 
suorittamalla pienehkön maksun. Komea oli tämä juhla- 
kulkue, kun se teinien kulkiessa etunenässä soihduin 


ja lipuin saapui kapeita katuja laulaen ja väkijoukkojen 


hartaasti polvistuessa, vanhimman kohottaessa ehtoollis- 
leipäastiaa, »monstranssia», vihittyine leipineen, »hostioi- 
neen», ja näyttäessä pyhää astiaa yleisölle. 
Jumalanpalveluksen jälkeen kokoontuivat veljet ja sisa 
ret kiltatupaan, joka oli kukilla ja vehreällä koristeltu ja 
valaistu vahakynttilöillä. Täällä istuttiin penkeille pitkien 
pöytien ympärille oluthaarikkain ja savikulhojen ääreen. 
Vanhin otti sitten puheenvuoron ja kohotti maljan pyhi- 
myksille vuoron mukaan ja jokaiselle maljalle lauloivat 
veljet laulun, jota säestettiin vaski- ja tavallisilla rummuilla 
sekä kaikenlaisilla puhaltimilla. Sen jälkeen syötiin ja juo- 
tiin ja iloittiin yhä enemmän tanssista torvien ja rumpujen 
soidessa. Nyt pääsi ilo ylimmilleen. He vo ivatkin 

hyvällä omallatunnolla nauttia Jumalan lahjoista, nämä 
käsityöläiset ja kauppiaat, joiden täytyi päivät päästään 
säästää ja ahertaa leipänsä vuoksi. Kun he nyt illalla heit- 
täytyivät huvittelemaan, eivät he suinkaan tehneet sitä ri- 
tarien tavoin »sáádyllisesti» johtaakseen naisensa siroon tans- 
siin, vaan nauttien elämästä niin, 


ettei piisoa pikari, 

eikä jumpru juotavaksi, 
vieläpä 

syövät sonnin sorkkinensa, 

sekä lehmän lieminensä. 


Kukkuraisten lihavatien, lihavien liikkiöiden ja valta- 
vien oluthaarikkain keskellä saa »elàin ihmisessä» ikään kuin 
lisättyä ruokahalua näissä karkeahkoissa olennoissa, jotka 
ovat juuri olleet nuijimassa härkää, nylkemässä eläintä, 
rakentamassa taloa tai heiluttamassa moukaria. He hoilot- 
tavat laulujansa, huvittelevat aterioidessaan mehevällä lei- 
kinlaskulla, jonka he ottavat vastaan naurun rähinällä, 
niin että sali kajahtelee. Ladellaan laulunpätkiä, jotka ovat 
hyvin pidettyjä tuona lapsellisen iloisena aikana ja joissa 
usein esitetään vain asioita, jotka ovat luonnonjärjestyksen 
vastaisia, esim.: 


Tyttö ilman sulhasta, 
markkinat ilman varasta, 
ladot aivan hiirettömät, 
turkit ihan täittömät. 


Ruokahalu oli hyvä tuohon aikaan — juomahalu myös, 
ja sitä autettiin edelleen voimakkaasti maustetuilla ruoilla. 
Pyhän ruumiin killan tilit osottavat, että killan tilintarkas- 
tajat kahdessa päivässä vuonna 1515 nauttivat. muun 
hyvän ohessa paistia ja suolavesilihaa, hanhen, lampaan- 
paistin, jäniksen, kahdeksan kanaa, liikkiön, vasta savus- 
tettua lihaa ja kieliä, kaikki maustettuina huomattavilla 
inkivääri-, saframi- ja pippurimäärillä. 

Tavallisissa ja uhkapeleissä vietettiin myös aikaa, saat- 
toipa muutaman vanhan tiedon mukaan sattua niinkin, 

että kiltaveljet »pelasivat korttia ja noppapeliä ja uhka- 
peliä, häviten vieläpä vaatteetkin päältään, niin että läsnä- 
olevien nuorten tyttöjen vihaksi pisti nähdä nuoren miehen 
riisuvan yltään vaatekappale toisensa jälkeen.» 


* 


Käsityöläinen piti ammattiaan »pyhànà virkana», jonka 
Jumala oli perustanut.  Avomielisimmin kuvataan sitä 
ylpeyttä, jolla hän katseli ammattiansa, Ystadin seppäin 
ammattikunnan säännöissä vuodelta 1496: »Seppien ammatti- 
kunta on virka, jota vailla maailma ei voi olla. Se on m a a l- 
likoiden viroista arvokkain maailmassa, 
tuki ja apu kaikille muille viroille, sillä ilman seppää ei kukaan 
voi tulla toimeen. Samoin kuin kielioppi opastaa muihin 
hengellisiin taitoihin, niin opastaa se- 
päntaito muihin maallisiin taitoihin. 
Seppien riveistä on lähtenyt paaveja, 
kardinaaleja, piispoja ja pyhiä kirkon 
johtajia; sepistä on tullut myös keisa- 
reita ja kuninkaita.» 

Käsityöläisessä ei ollut mitään ri- 
tarien kesyttömästä taistelun- ja seik- 
kailunhalusta; hänessä pääsi kunniaansa 
sen sijaan velvollisuudentuntoinen, sit- 
keä t y 6. x Työmiehen hiki on Jumalalle 
otollisempi kuin rukoukset», sanottiin 
myöskin. Käsityöläisen ylpeys oli kau- 
niin työn suoritus, »mikà lisää Juma: 
lan kunniaa ja tuottaa ihmisille iloa, 
niin että nämä näkevät kaikessa käsi- 
työn tuotteessa ikään kuin Jumalan 
lahjan.» Niin muodostui käsityö todel- 
liseksi taiteeksi. Hutiloiminen, petku- 
tus ja keinottelu oli häpeällistä. »Ellei 
sità kukaan muu huomaisikaan, huomaa 
sen kuitenkin rakas Jumala taivaassa», ornar Ree djan 
sanottiin. loppupuolelta. 

Niin eli keskiajan käsityöläinen elämää, joka oli aivan 
erilaista kuin ritarin tai talonpojan, hiljaista, alallaan pysy- 
vää elämää neljän seinän sisällä samassa työssä päivästä toi- 
seen, vaikka vuodenajat vaihtelivatkin. Työajan pituuden 
voimme päätellä seuraavasta määräyksestä, joka koski 
satulasepän kisällejä 1400-luvun alussa: »Nuorukainen, joka 
palvelee palkasta, on velvollinen työskentelemään, kunnes 
kello lyö IX illalla, ja nousemaan ylös, kun III lyö aamulla. 
Nuorukainen, joka laiminlyö tulla aikanaan työhön, niin 
kuin sanottu on, menettäköön sen päivän», eikä saanut 
niinmuodoin mitään päiväpalkkaa. 

Ammattikunnan säännöillä oli käsityöläisen elämä tar- 
koin säännöstelty, mutta näiden sääntöjen kautta myös 
suojattu ja turvattu köyhyyttä vastaan. Hänen pientä 
maailmaansa rajotti kaupungin piiri, vieläpä ne neljä sei- 
nää, jotka ympäröivät hänen kotiaan ja hänen työtään. 
Hänen sielunsa kutistui kokoon tässä pähkinänkuoressa, 
mutta kiintyi sitä lujemmin vaimoon ja lapsiin. Täsmäl- 
lisiä, säännöllisiä, tapoihinsa piintyneitä ihmisiä tuli näistä 
porvareista; viisastelevaksi, poroporvarilliseksi muodostui 
helposti koko heidän elämänkatsomuksensa. 

Ammattikuntalaitos säilyi Suomessa aina vuoteen 1868, 
mutta kisällitöitä ja mestarinäytteitä on täällä tehty viime 
aikoihin saakka — onpa tämä kaunis tapa nykyisin taas 
elpymään päin. 


Paitsi kauppaa ja käsitöitä harjottivat Turun porvarit 
keskiajalla aivan yleisesti myöskin maanviljelystä ynnä 
karjanhoitoa. Tärkeänä elinkeinona oli lisäksi kalastus. 
Kotitaloudessa valmistettiin sen ohessa paljon sellaista, 
mikä myöhempinä aikoina on joutunut teollisuuden alaan 
kuulumaan. Niinpä esim. jokaisessa perheessä leivottiin 
leivät, ja oluet sekä kaljat pantiin omiksi tarpeiksi. 

Kaupungin asukkaisiin kuului paitsi porvareita vielä 
papiston jäseniä sekä aatelismiehiä. Näistä viimeksimainitut 
toisinaan saattoivat harjottaa porvarillisiakin ammatteja 
sekä päästä kaupungin hallitukseen. 

Ruotsin valtakunnan kaupungit olivat keskiajalla jár- 
jestetyt saksalaiseen malliin, ja sen mukaisesti Maunu 
Eerikinpojan 1300-luvun puolivälissä säätämä yleinen kau- 
punkilaki myönsi niille laajan itsehallinnon. Tätä itsehal- 
lintoa edusti raati, jonka jäseninä suuremmissa kaupun- 
geissa oli 6 pormestaria ja 30 raatimiestä; pienemmissä 
jäsenten luku oli vähäisempi. Turussa oli pormestareita 1400- 
luvulla tavallisesti yht'aikaa neljä, ja raatimiehiä lienee ollut 
kahdeksan. Raati täydensi itsensä vuosittain viikkoa ennen 
Vapun päivää pidettävässä kokouksessa, ja 
sen jäsenistä tuli kaupunkilain mukaan 
toisen puolen olla saksalaisia — mikä 
sekin puolestaan todistaa saksalaisuuden 
suurta valtaa kaupungeissa. Viimeksi- 
mainittu säännös kumottiin kumminkin 
Sten Sture vanhemman aikana, kuten jo on 
mainittu. Turun porvarin 

Raadin tehtäviin kuului huolenpito Nisse Laitisen 
kaupungin yhteisistä asioista, kuten ka- = sinetti (1436). 
duista, silloista, rakennusjärjestyksestä, 
palosammutuksesta, armeliaisuuslaitoksista, = elinkeinoista, 
rahalaitoksesta, mitoista, painoista, tavarain hinnoista y. m. 
Sen ohessa se toimi oikeusistuimena, raastuvanoikeutena. 

Raadin jäseniksi pääsivät ainoastaan talonomistajat. 
Muiden asukasten täytyi saadakseen porvarioikeudet omis- 
taa vähintään 3 markan suuruinen irtaimisto, ja sellaisia 
henkilöitä nimitettiin sen johdosta »kolmen markan mie- 
hiksi». 

Kaupungin ylimpänä hallitusmiehenä oli kuninkaan aset- 
tama vouti, joka Turussa oli sama kuin linnanisäntä. Hänen 
tuli aina olla saapuvilla raastuvanoikeuden istunnoissa. Sen 
ohessa oli toinen alempi hallinnollinen virkamies, kaupun- 
ginvouti. Hän toimi puheenjohtajana lautakunnassa, joka, 
jäseninään kaksi raatimiestä, torilla ratkaisi vähäpätöisem- 
piä oikeusjuttuja. Myöhemmin kaupunginvoudin virka yh- 
distettiin n. s. vkämnerin» virkaan, jonka omistajan tehtä- 
viin m. m. kuului sakko- ja vaakarahojen y. m. kanto, ja sen 
johdosta puheenalaista torioikeutta, jonka päätöksistä saat- 

toi vedota raastuvanoikeuteen, ruvettiin nimittämään käm- 
nerinoikeudeksi. Kaupungin virkamiehiä oli edelleen kir- 
juri, joka laati raadin kokousten pöytäkirjat (»muistikirjan») 
sekä veroluettelot ja hoiti kaupungin kirjeenvaihdon. Vi- 
ranomaisiin kuului vihdoin vielä pyöveli, joka pani täytän- 
töön kuolemanrangaistukset. 

Asukasten veromaksut olivat samoin kuin meidänkin päi- 
vinämme kolmea laatua, kunnallisia, kirkollisia ja valtiolle 
suoritettavia. Ainoastaan viimeksimainituista on tietoja säi- 
lynyt. Turun kaupungista maksettiin v. 1387 verona valtiolle 
400 rahamarkkaa; v. 1413 oli veromäärä kohonnut 600:aan, 


Turun porvarien Antti Kairisen (1454) ja Olavi Vilikaisen sinetit. 


mutta laski jälleen vuosisadan kuluttua (1530) puoleen 
määräänsä, 300 markkaan. Myöskin suoritettiin tullia tuonti- 
tavaroista. 

Kuinka suuri Turun kaupungin asukasluku on ollut 
keskiajalla, sitä ei voida varmuudella päätellä, mutta on las- 
kettu sen 1500-luvun puolivälissä nousseen noin 2,500:aan. 
Koska tiedetään, että kaupunki uuden ajan alussa kehittyi 
ja vaurastui, on otaksuttava, että asukasluku keskiajan 
lopulla oli tätä jonkun verran pienempi. Verrattuna maamme 
nykyaikaisiin kaupunkeihin oli siis keskiaikainen Turku 
asukasluvultaan sangen vaatimaton, mutta senaikuisista 
kaupungeistamme se kumminkin oli suurin. Ja ottaen huo- 
mioon maamme harvan asutuksen sekä kaupunkilaiselämän 
yleensä. vielä heikon kehityksen Pohjoismaissa, on tämä 
asukasluku pikemminkin katsottava suhteellisen suureksi 
kuin pieneksi, 

Mainioin keskiaikaisista muistomerkeistämme on Turun 
tuomiokirkko. Sillä välin kuin koko muu keskiaikainen 
Turku on maan tasalle hävinnyt, jättäen jälkeensä vain 
niukalti maanalaisia perustusten jäännöksiä, seisoo tämä 
kansallispyhäkkömme yhä paikallaan Unikankareen kum- 
mulla sen hurskaan innon todistajana, joka sen on pystyt- 
tänyt, ja kertoen myös myöhempien sukupolvien puolelta 
saamastaan hellästä vaalinnasta. Juuri meidän päivinämme 
on tätä vanhaa pyhättöä ryhdytty perusteellisesti korjaa- 
maan ja samalla tutkimaan sen rakennushistoriaa. Silloin 
kuin tätä kirjotetaan, ovat työt vielä kesken, mutta nyt 
jo on selvitetty useita sen rakennushistorian kysymyksiä. 
Seuraavassa selostamme näitä tuloksia tutkimustöitten 
johtajan, tohtori Juhani Rinteen antamien tietojen 
mukaan. 

Jo siinä asussa, missä Turun tuomiokirkko v. 1300 
vihittiin hiippakuntakirkoksi, oli se usean eri rakennus- 
jakson tulos: Sen vanha runko käsitti nykyisen kirkon 
länsiosan, viiden pylväsparin muodostaman suorakaiteen, 
jonka koillisnurkkaan liittyi sakaristo (kuvassa siv. 575 lou- 
naisosa 4:llä merkittyä alaa), joka oli rakennettu jo ennen 
varsinaista kirkkoa sekä johon myöhemmin lisättiin keski- 
laivan levyinen, viisisivuinen kuori. 

ySeuraava rakennuskausi, joka aiheutunee lähinnä venä- 
läisten hävityksestä kirkossa v. 1318, tietää kirkon rungon 
suoranaista laajennusta, uuden kuoriosan rakentamista kir- 
kon koko leveyttä vastaavaksi. Tämäkin tuli päättymään 
entisen kuorin tapaan kolmisivuiseen päätyyn, mutta.sen 
sijaan, että entinen kuori oli kirkkoa matalampi, tuli uusi 
sekä sisältä että ulkoa sitä korkeammaksi. Se seurasi kirkon 
laivajakoa samoin kuin holvien korkeuteen nähden pää- 
asiassa samaa hallikirkoille ominaista tasakorkuista korkeus- 
suhdetta pää- ja sivulaivoissa kuin oli holvien laita kirkon 
vanhassa rungossa. Kun pääalttari oli-sijotettu kuorin 
keskilaivan kohdalle, jäivät sen sivulaivat käytettäviksi 
alttarin ympäri käyvänä ristikäytävänä kulkueita varten, 
samalla kuin seinille varatut avoimet holvatut syvennykset 
tarjosivat tilaa sivualttarien sijotuksille. | Viimeksimainit- 

Turun tuomiokirkko. 

Turun tuomiokirkko sisältä (ennen korjauslen alkamista). 

tujen yläpuolelle oli järjestetty m. m. laulukuoroja varten 
kapea käytävä, joka kiersi koko kuorissa ja joka vielä on 
suurimmalta osalta jäljellä. Kuorin lähtökohdissa, pohjoi- 
sessa sakariston ja etelässä asehuoneen sivulla kohosi solakka, 
kirkkoon avoin torni, joista eteläinen sisälsi komean porttaalin 
ja pohjoinen kenties kirkon suojeluspyhän pyhimysarkun. 
Kuoriaitauksen yläpuolella poikki kirkon kulkeva lektorio 
jatkui puisena altaanina pohjoiseen torniulkonemaankin 
välittäen kulkua toisaalta ennenmainitulle laulajaparvelle, 
toisaalta sakariston ullakon kautta sen kohdalla korkealla 
seinässä olevalle urkuparvekkeelle. Yksityiskohdissaan liit- 
tyy tämä harvinaisen upea uusi kuoriosa eteläbalttilaiseen 
tiiliarkkitehtuuriin, jonka välittämiseen tänne nykyisellä 
Hämeenlinnalla näyttää olleen osansa. Sen rakentamisaika 
lankeaa 1300-luvun alkupuolelle. ja keskivaiheille ja on 
pääasiassa piispa Hemmingin muistona pidettävä.» 

Samalla kuin uusi kuori rakennettin, uusittiin myös 
torni korottamalla se suhteelliseksi koko kirkkoon nähden. 
Tämä rakennustyö näyttää valmistuneen 1370-luvulla. 

»Jo tällä vuosikymmenellä alkaa myös uusi laajennustyö, 
nim. kappelin rakentaminen, jota sitten melkein yhtäjak- 
soisesti jatkuu läpi koko seuraavan vuosisadan. Ensimmäi- 
nen kappeli, P. Katariinan kappeli, rakennetaan uuden 
kuoriosan eteläsivuun, sen kaakkoiselle viistoseinälle ja tätä 
vastaavaksi. Seon ollut vaatimaton harjakattoinen rakennus, 
jonka kattopääty vaati sen kohdalla olevan kuori-ikkunan 
vähäistä lyhentämistä, ja kappeli liitettiin kirkkoon puh- 
kaisemalla laulajakäytävän alla oleva alttarikomero. Tämän 
länsisivulle rakennettiin pian sen jälkeen toinen saman 
kokoinen ja muotoinen kappeli, P. Bartholomeuksen kappeli, 
lännessä yhtyväksi kuorin porttaalirakennuksen itänurkkaan. 
Tämkin näyttää valmistuneen jo ennen 1300-luvun loppua. 
Molemmat äskenmainitut kappelit, ainoat koko kirkossa. 
jotka edustavat tätä matalaa kappelityyppiä, ovat sittem- 
min yhdistetyt yhdeksi kappeliksi, jota kirkon tileissä mai- 
nilaan ristikuorin (korskoret) nimellä.» 

Ja myöhemmin on rakennettu kuori toisensa jälkeen, 
kutakuinkin siinä järjestyksessä kuin kirkon tähän jäljen- 

Turun tuomiokirkon pohjakuva. |. 
Juhani Rinteen mukaan. 


netyssä pohjapiirroksessa numerot osottavat: P. Pietari- 
Paavalin kappeli (3) ja laajennettu sakaristo (4) 1400-luvun 
alussa piispa Bero II Balkin aikana; P. Ruumiin kappeli (5) 
1420-luvulla; P. Johanneksen kappeli (6) ja Kristukseen 
uskovaisten sielujen kappeli — joksi tätä kappelia arvel- 
laan — (7) 1400-luvun alkupuolella; Kaikkien pyhien kap- 
peli (8), joka 1640 liitettiin kirkkoon pääkuorina, 1470- 
luvulla; asehuone (9), vanha kirjasto (10), vanha tuomio- 
kapitulin huoneusto (11) ja P. Laurentiuksen kappeli (12) 
keskiajan lopulla. 

»Edelláàmainittujen kappelien rakentamisella oli kirkon 
vanha runko tullut kadottamaan miltei kaikki vanhat ikku- 
nansa, joten päivänvaloa siihen saatiin vain kuorin ja kap- 
pelin kautta. Tämä epäkohta oli tehokkaammin korjatta- 
vissa ainoastaan keskilaivan korottamisella niin korkeaksi, 
että siihen voitiin saada ikkunoita sivulaivan kattojen ylä- 
puolelle. Tämä korotus toimitettiinkin kirkon vanhalla 
osalla, joka entisten holvien sijaan sai melkoista korkeam- 
malle puisen välikaton. Samanlainen korotus toimitettiin 
sittemmin myös kuorin osalla, jolloin koko keskilaivalle 

tehtiin myös uusi holvikate. Korkeuteen nähden saavutet- 
tiin sama yhtenäisyys siten, että koko eteläinen kappelisarja 
tasotettiin korottamalla matalat ja alentamalla korkeat kap- 
pelit, minkä ohella entiset holvit purettiin ja uudet tasakor- 
kuiset holvit rakennettiin koko kappelisarjalle. Samalla sisus- 
tettiin kappelien alaosiin alempi kerros, joka sekin sai hol- 
vinsa, viimeistä, Tottin kappelia (P. Laurentinuksen kap- 
peli), lukuunottamatta. Pohjoissivulla tyydyttiin sen sijaan 
rakentamaan vain pohjoisen porttaalin kohdalle kappeli 
ympäröivien kappelien korkeuteen, jotka muutoin jätettiin 
entiselleen.» 


* * 
* 


Että tämä maamme vieläkin mahtavin ja arvokkain 
temppeli jo monumentaalisella ulkomuodollaan täytti aika- 
laisten mielet ihmetyksellä ja kunnioituksella, sen voimme 
arvata myöhemmistä lausunnoista. Niinpä lausuu Taneli 
Juslenius, että koko maailmassa tuskin lienee toista tähän 
temppeliin verrattavaa paitsi Upsalan tuomiokirkko. Mutta 
luultavasti vielä valtavamman vaikutuksen kirkko loistonsa 
aikana teki sisäpuolelta. Sen kaunistamiseksi olivat monet 
yksityiset, kuten säilyneet lahjakirjat ja testamentit to- 
distavat, uhranneet varojansa, siten hankkiakseen itselleen 
syntiensä anteeksiannon, ja useat piispat, varsinkin Hem- 
ming ja Maunu Tavast, olivat erikoisella innolla harrasta- 
neet sen arvokasta sisustamista. Niinpä jälkimmäinen oli 
Venetsiasta ostanut tuomiokirkkoa varten kallisarvoisia 
pukuja ja astioita sekä hopea-arkun Pyhän Henrikin luille. 

Kirkkoon astuessa länsipäässä tornin juuressa olevasta 
pääsisäänkäytävästä tapasi oven suussa vihkivesiammeen, 
josta vettä pirskottamalla kirkossa kävijät puhdistettiin 
synnin saastasta, sekä uhritukin, johon oli tilaisuus roponsa 
uhrata. Jos ken kantoi aseita, oli hänen ne riisuttava vasem- 
malla olevaan huoneeseen. Temppelin sisällä kiinnittivät 
kävijän huomiota keskilaivan mahtavat, pylväiden kannat- 
tamat holvit, komeasti koristettu pääkuori, joka näkyi 
kirkon perällä itäpäässä, ynnä sivulaivoista ulkonevat lukui- 
sat sivukappelit kalleuksineen. 

Pääkuorin — sisäänkäytävän päällä loisti suuri kul- 
lattu risti ristiinnaulitunkuvineen, ja sen alla oli alttari, 
jonka edessä hurskaat kirkossa: kävijät useimmiten pol- 
vensa notkistivat. Itse pääkuori, kirkon kaikkein py- 
hin, oli maallikoilta suljettu. Tässä pääkuorissa oli pää- 
alttari komeine hopeisine kynttilänjalkoineen ja vaha- 
kynttilöineen, alttaritauluineen ja -kaappeineen, siinä oli 

Raulainen kuoriovi Turun tuomiokirkossa. 


taidokkaasti veistetty seinäkaappi ehtoolliskalkkeja varten 
ja komea sakramenttilipas, jossa pyhää hostiaa (ehtoollis- 
leipää) sisältävä lasiastia (monstranssi) säilytettiin. Ikku- 
noissa oli siinä kauniita lasimaalauksia, ja seinillä oli niin 
ikään maalauksia sekä pyhimyksenkuvia. Katosta riippui 
lamppuja. Kirkon päämiehiä, piispaa ja kaniikkeja varten 
oli pääkuorissa erikoiset somasti veistetyt tuolit ja alempaa 
papistoa varten seinäpenkit. Siinä oli myöskin ihmeitä 
tekevän pyhimyksen, piispa Hemmingin ruumisarkku ja 
sen rinnalla kolmen muun Suomen vanhemman piispan vii- 
meiset leposijat. 

Kaiken vuorokautta, aamusta varhain aina puoliyöhön 
asti, pidettiin tuomiokirkossa jumalanpalveluksia.!) Pappien 

1) N, s. »kanoniset tunnit» (hore canonic&), joina jumalan- 
palvelusta pidettiin, olivat joka kolmas tunti, alkaen klo 


37 — Suomen kansan aikakirjat. 1. 

messujen, kuoripoikain laulujen ja korvia hivelevän urkujen- 
soiton kajahdellessa näkyi lukuisia kirkossakävijöitä miltei 
aina sen tilavissa suojissa. Hurskasten rukoillen polvistuessa 
pyhimysten alttarien edessä suitsuttivat papit pyhää savua, 
joka pilven tavoin hulmusi yli kirkkoväen, täyttäen temp- 
pelin korkeat holvit, joita ikkunain lasimaalausten läpi 
tunkeva päivä vain niukasti valaisi. Juhlallinen tunnelma 
vallitsi kirkossa varsinkin suurina juhlapäivinä. Silloin kul- 
lalla kirjailtuihin messukasukkoihin puetut papit messusivat 
yht'aikaa sekä pääkuorissa että sivukappeleissa, ja kirkko- 
miesten parvet olivat tavallista taajemmat. Oli näet eri- 
koisen ansiokasta silloin harjottaa hartauttansa temppelissä; 
useissa paavin bullissa luvataan lyhyemmän tai pitemmän 
ajan -synninpäästö niille, jotka määrättyinä juhlapäivinä 
käyvät Turun tuomiokirkossa rukoilemassa. Monesti pan- 
tiin myös kirkon ulkopuolella toimeen juhlakulkueita, joihin 
yleisö innolla ja hartaudella otti osaa. 

Mieltä ylentävä lienee ollut katolisen ajan lopulla, v. 1514, 
vietetty piispa Hemmingin »autuuttamisen» juhla, jolla 
pantiin alulle hänen pyhimykseksi julistamisensa. Juhla- 
menot oli suunnitellut jo aikoinaan Hemming Gadh, 
kuten jo on mainittu (ss. 485—6). Tilaisuutta varten 
oli tuomiokirkon keskelle pystytetty lava ylimpiä hen- 
gellisiä varten, ja siihen oli myös asetettu alttari. Kirkko 
oli koristettu kukkaskiehkuroilla ja lehvillä, vaakunoilla ja 
kuvilla. Sata lamppua, joissa paloi lukemattomia vaha- 
kynttilöitä, valaisi sitä, ja pyhää savua sekä myrhamia 
suitsusi. Myöskin kirkkotarha, kirkon portti sekä läheiset 
talot olivat köynnöksillä koristetut. Kun pyhimyksen luut 
oli maasta kaivettu ja pantu kullattuun arkkuun, kuljetet- 
tiin arkkua juhlasaattueessa ympäri kirkkoa, kunnes se vih- 
doin asetettiin kansan palvottavaksi ja suudeltavaksi altta- 
rille. Virsiä veisattiin, messuttiin ja latinaksi puhuttiin Pyhän 
Hemmingin kunniaksi. Kaiken tämän kestäessä tapahtui 


3:sta aamulla ja päättyen k:lo 12 yöllä. (Niitä nimitettiin: 
Matutine, Prima, Tertia, Sexta, Nona, Vespera prima, Vespera 
secunda ja Nocturnum.) 

kirkossa ihmeitä: tuliliekit lei-- 
mahtelivat lavasta kirkon kat- 
toon asti, monenlaisia lintuja 
lenteli ilmassa, m. m. kyyhkysiä 
tulta suussa, ja öylättejä sekä 
monenvärisiä kukkasia satoi alas 
korkeudesta j. n. e. — Sitä pyhi- 
myslipasta, n. s. rekonditoriu- 
mia, johon Hemmingin maalliset 
jäännökset kätkettiin, säilyte- 
tään tätä nykyä Turun his- 
toriallisessa museossa, linnan- 
kirkossa. Lippaassa olevassa 
punaisessa silkkipussissa on pää- 
kallo, joka tarun mukaan on 
piispa Hemmingin (kuva s.353). 

Tuomiokirkon ulkopuolella, 
idässä ja etelässä, oli kirkko- 
maa, johon  varattomammat 
haudattiin. Siinä oli myös 
saarnatuoli, josta pyhäpäivinä toisinaan kansalle saarnattiin 
kansan omalla kielellä — itse kirkossa taas toimitettiin koko 
jumalanpalvelus latinaksi. Ylt ympäri koko pyhitetyn alueen, 
jokseenkin niillä paikoin, missä meidän päivinämme kivi- 
patsaat ja niitä yhdistävät rautavitjat erottavat kirkkoa 
ympäröivän puistikon Tuomiokirkkotorista, kulki muuri, jonka 
turviin väestö vihollisten ja merirosvojen hätyyttäessä saat- 
toi paeta. Itse kirkontornikin lienee alkuaan ollut linnotuk- 
sena, ja pienempiä torneja oli siellä täällä muurissa. Myö- 
hemmin, kun muuria ei enää käytetty puolustusta varten, 
rakennettiin siihen erinäisiä kirkollisia rakennuksia. Suurin 
oli piispa Maunu Tavastin rakennuttama, suoraan koilliseen 
pääkuorista sijaitseva kaksikerroksinen kapitulitalo, jossa 
tuomiokapituli piti istuntonsa. Vähän matkaa siitä etelään, 
lähellä nykyistä Porthanin hautakiveä, oli pienempi raken- 
nus, jossa myöhemmin, uskonpuhdistuksen aikaan ja sitä 
ennen, Turun katedraalikoulu lienee sijainnut (n. s. Kreikan- 


Rautaisen kuorioven lukko 
Turun tuomiokirkossa. 

linna, »Grekenborg»). Kirkon eteläpuolella, vastapäätä ete- 
läistä sisäänkäytävää, oli jälleen isompi kaksikerroksinen 
talo, jonka alkuperäisestä tarkotuksesta ei ole varmaa tietoa. 
Myöhemmin, 1500-luvulla, sinne siirrettiin katedraalikoulu 
äskenmainitusta paikastaan, kunnes rakennus v.1640 luo- 
vutettiin silloin perustetulle akatemialle, joka siinä toimi 
aina 1800-luvun alkuun, jolloin uusi akatemiatalo valmistui. 
Tuomiokirkon nykyisten kiviportaitten edustalla ja osaksi 
niiden paikallakin oli pari yhteenrakennettua kivitaloa. Toi- 
sessa niistä oli kellotapuli, toinen oli kaniikkien asuntona, 
kunnes se myöhemmin uudella ajalla, akatemian perustami- 
sen jälkeen, joutui katedraalikoulun haltuun, joka siten 
siirtyi kolmanteen paikkaan kirkonmuurissa. 

Suomen vapaasääty keskiaikana. 


» ANSOJEN historiassa löytyy aikoja, jolloin kansalaiset 
JK stsisen eivät ole voineet kohota siihen valtiolliseen 

älyyn, siihen sotaiseen kuntoon ja harjotukseen, jota 
kansan historiallinen tehtävä kulloinkin on vaatinut — 
aikoja, jolloin on tarvittu joku kansanł keskuudesta otettu 
tai muulla tavoin muodostunut valiokunta (valiojoukko) 
maan yleisiä etuja edustamaan, johtamaan, hallitsemaan. 

Tämä tärkeä ajanvaihe tuli Ruotsin valtakunnalle silloin 
kuin muualla länsimailla läänityslaitos oli antanut yhteis- 
kunnalle lujuutta» Näin Yrjö Koskinen selittää 
esittäessään »Ruotsin ylimyskunnan historiallista merki- 
tystä keskiaikana». 

Suomessakin oli keskiaikana tällaista »»ylimyskuntaa», 
Suomen vapaasääty. Täällä samoin kuin Ruot- 
sissakin pääsi vapaasäätyyn suorittamalla ratsupalvelusta 
täysin varustein omalla hevosella. Vapaasäätyiset olivat 
vapaita veroista. Tällaisen oikeuden hankki moni suoma- 
lainen mies. Mutta kun sitä vastaavan velvollisuuden suo- 


Laamanni Klaus Flemingin Ritari Niklas Kurjen 
sinetti v:lia 1405. sinetti v:lla 1425. 


rittaminen oli taloudellisesti rasittavaa, saattoivat vain 
kaikkein varakkaimmat pyrkiä vapaasäätyyn. 

Suomen vapaasääty saavutti merkitystä vasta 1300-luvun 
loppupuolelta lähtien. Ennen tätä aikaa oli täällä kyllä 
olemassa ylimystöä, mutta se oli muukalaista. Vielä silloin 
kuin hengellisen säädyn jäsenet jo ovat kansallista suoma- 
laista syntyperää, on maallisella hallitusalalla muukalaisuus 
niin yksinomaan vallalla, että tuskin löydämme sieltä jäl- 
keäkään syntyperäisistä suomalaisista miehistä. Enimmät 
muukalaisista ovat Ruotsista tulleita, mutta joukossa on 
myös saksalaisia, joita Maunu Ladonlukon ajoista saakka oli 
tulvinut Ruotsin valtakuntaan. Osa näistä muukalaisista 
jäi pysyväisesti tänne asumaan, solmi sukulaisuussuhteita 
suomalaisen vapaasäädyn ja muittenkin säätyjen kanssa 

ja muuttui näin vähitellen suomalaiseksi. Tällaisia alkuaan 
muualta tulleita, tänne koteutuneita vapaasukuja olivat 
Djeknil, Korlummet, Bitzit, Svärdit, Kurjet, Flemingil, 
Fincket, Górlzhagenil ja Garpil — kaikki saksalaisalueilta 
lähteneitä — sekä Tanskasta kotoisin olevat Frillel. Monet 
näihin sukuihin kuuluvat jäsenet ovat näytelleet varsin 
huomattavaa osaa maamme keskiajan ja myöhemmänkin 
ajan historiassa. 

Mutta 1300-luvun lopulla ja 1400-luvun alussa astuu 
esiin myös puhtaasti suomalaisia vapaasukuja. Niitä on 


Ritari Niilo Olavinpoika Maskun kihlakunnan tuomarin 


Tavastin sinetti Pietari Paavalinpoika Karpalaisen 


v:lla 1411. sinetti v:lia 1449. 


Taivassalon Särkilahden Mielivalloista polveutunut Särki- 
lahtien suku, Kylmäkosken Mellolasta lähtenyt Tavasi-suku, 
halikkolaiset Hornit ja Karpalaiset, Porvoon tienoilta kotoisin 
oleva Slálarm-suku, Kirves Nousiaisista, Renkoset Raisiosta 
ja Rymättylästä sekä Inkoslen ja Hirvon suvut niin ikään 
Turun liepeiltä. Nämä Suomen omat vapaasäätyiset olivat 
— kuten näkyy ja kuten odottaa sopiikin — pääasiassa 
maamme varhaisimmin ja parhaiten viljellyiltä seuduilta. 
Etenkin Turun ympäristöt olivat »rälssiasutuksen luvattuja 
maita». 

Käydessään toisen kerran Suomessa Eerik Pommerilainen 
antoi Turussa jouluk. 7.p:nä 1407 useille suomalaisille mie- 
hille rälssikirjeen, jossa vakuutti heille ja heidän perillisil- 
leen rälssivapauden. Tällaisia kirjeitä, jotka kaikki ovat sa- 
manlaisia, saivat m, m. Paavali Karpalainen, Suune Suunen- 

poika Ille, Niilo Tavast, Henrik Olavinpoika Horn ja Vibrud 
Korlumme. Kirje kuuluu suomennettuna: 

»Me Eerik, Jumalan armosta Tanskan, Ruotsin, Norjan, 
Vendin ja Göötan kuningas ja Pommerin herttua, teemme 
tiettäväksi tällä avoimella kirjeellämme, että me sen pal- 
veluksen ja uskollisuuden johdosta, jota tämä kirjeensaaja, 
meidän rakas palvelijamme (asianomaisen nimi), meille ja 
valtakunnalle tähän asti on tehnyt ja edelleen tämän jälkeen 
uskollisesti on tekevä, niin kauan kuin hän elää, äärimmäis- 
ten voimiensa mukaan, olemme suoneet ja antaneet hänelle 
ja -hänen jälkeentulevaisillensa ja oikeille perillisillensä 
heihin itseensä ja tiloihin nähden, jotka hän nyt oikeudella 
omistaa, joka suhteessa sellaisen vapauden ja rälssin, jollaista 
muut meidän rälssimiehemme valtakunnassa oikeudella 
nauttivat ja omistavat, sellaisella edellytyksellä ja ehdolla, 
että hän, hänen jälkeentulevaisensa ja perillisensä elämän- 
päivänään ovat varustettuina haarniskalla ja aseilla meidän 
ja valtakunnan palveluksessa, sen mukaan kuin valtakunnan 
lakikirja osottaa. Kiellämme siis kaikkia voutejamme ja 
virkamiehiämme ja kaikkia muita, keitä he lienevätkin, 
mainitulle (asianomaisen nimi) tätä vastaan häiriötä tai 
vääryyttä tekemästä, kostomme uhalla.» 


Minkälainen oli sitten Suomen vapaasäädyn — sekä 
supi suomalaisen että suomalaistuneen — merkitys ja val- 
tiollinen vaikutus keskiajan loppupuolella? Kohosiko se 
Ruotsin mahtavan ylimyskunnam rinnalle ja pääsikö se 
sen kanssa jakamaan »valtiollista johtoa valtakunnan 
yleisissä asioissa?» 

Näihin kysymyksiin vastausta etsiessämme huomaamme, 
että Suomen miehet ovat — piispoja lukuunottamatta — 
suhteellisen vähän vaikuttaneet valtakunnan yleisiin asioihin. 
Niinpä Suomen omatkin linnat ja läänit oli useimmiten 
annettu — kuten jo on huomautettu — ei-suomalaisille 
miehille. Varsinkin Viipuri oli tavallisesti jonkun ruotsa- 
laisen, tanskalaisen tai saksalaisen käsissä. Milloin Suomen 
miehiä oli linnojen isäntinä, olivat he vain tilivelvollisia 


vouteja. 

Mutta yhdellä alalla oli sentään kotimaisella vapaa- 
säädyllä yksinomainen vaikutusvalta, nimittäin oikeuden- 
käytön alalla. Tämän alan virkoihin oli välttämätöntä aset- 
taa kotimaisia miehiä, jotka tunsivat täkäläiset olot ja ym- 
märsivät maan kieltä. Mutta oikeusviroilla oli sitäpaitsi 
keskiaikana — Yrjö Koskinen huomauttaa tästä — muukin 
merkitys kuin pelkän lainkäytön; ne edustivat 
niitten piirien varsinaista »kunnallis-esimie- 
hyytti», joille silloinen Ruotsi-Suomen yh- 
teiskuntalaitos vielä myönsi jonkinlaista itse- 
näistä toimivaltaa. Tästä syystä nämä virat 
täytettiinkin kansan vaalin perusteella kihla- 
kunnissa ja laamannikunnissa asuvista mie- 
Vehmaan kihla- histä. Näin Suomen vapaasääty pääsi edes 


kunnan tuoma- 


"rin, sittemmin jossain määrin osalliseksi valtakunnan asioit- 
Pohjois-Suomen 


laamannin ten hoitoon. Laamannimme —-samoin kuin 
Sunn editar n piispamme — olivat myös yleensä valtaneu- 


sinetti v:lta1402. voksia, niin että heidän vaikutusvaltansa 

saattoi ulottua oman piirinsä rajojen ulko- 
puolellekin.  Pàásipà joskus joku muukin suomalainen ku- 
ninkaan neuvospöytään. 

Mutta kuitenkin oli ja jäi Suomen vapaasääty vielä 
keskiaikana huomattavasti jälkeen Ruotsin vapaasäädystä 
valtakunnalliseen merkitykseensä nähden. Tähän vaikutti 
ensiksikin maamme syrjäinen asema. Suomen miehet eivät 
näet heti eivätkä aina olleet käsillä, kun valtakunnan asioista 
piti päättää. Mutta ehkä vieläkin tärkeämpänä syynä oli 
vapaasäätymme ja erikoisesti myös suomalaisten valta- 
neuvosten suhteellinen köyhyys. Muudan ruotsalainen tut- 
kija on osottanut, että uuden ajan alussa vapaasäätymme 
hallussa oli vain 1 %, kaikista Suomen tiloista, kun Ruotsissa 
vastaava prosenttimäärä yleensä oli 15, vieläpä paikoitellen 
enemmänkin — aina 39:ään saakka. Tämän suhteellisen 
varattomuuden lisäksi vielä se seikka, ettei suomalaisilla 
ollut tiluksia Ruotsin puolella, esti heitä ottamasta kovin 
usein osaa Ruotsissa pidettyihin kokouksiin ja neuvotte- 
luihin. Voidakseen olla niissä mukana »heidàn olisi pitänyt 
omistaa eri paikkakunnilla tiluksia, jotka olisivat heille ja 

heidän seuralaisilleen tarjonneet vapaan elatuksen matkoil- 
laan. Niin oli Ruotsin ylimystön laita. Ylimysasema ja 
valtioasiain valvonta oli siihen aikaan kyllä edullinen, koska 
sen avulla saatiin läänityksiä ja korkeimpia virkoja, mutta 
se tuotti myös suuria kustannuksia ja edellytti melkoista 
varallisuutta. Semmoisessa asemassa ei Suomen aatelisto 
keskiaikana ollut, vaan se on nähtävästikin ollut meillä vain 
kansallisena vallassäätynä, joka on valtiolliselta vaikutuksel- 
taan paremminkin verrattavissa Ruotsinmaan halvempaan 
(alempaan) rälssisäätyyn kuin tuohon vallitsevaan ja joh- 
tavaan ylimysluokkaan. Tähän tapaan Yrjö Koskinen 
luonnehtii Suomen keskiaikaisen vapaasäädyn luonnetta ja 
merkitystä. Mutta samalla hän huomauttaa, mitenkä Kustaa 
Vaasan ajasta lähtien nämä suhteet monissa kohdin muut- 
tuvat: useat suomalaiset suvut, kuten Fleming, Horn, Kurki 
y. m., kohoavat valtakunnan ylimmiksi, kun taas toiselta 
puolen oikeusvirat lakkaavat olemasta samassa määrässä 
suomalaisten käsissä kuin keskiaikana. 


* * 
* | 


Vapaasäädyssä ritarit muodostivat ylimmän asteen. 
Niitä mainitaan -Suomenkin keskiajan lähteissä, ja joku 
syntyperäinen suomalainenkin mies sen arvon saavutti. 
Kuka hyvänsä ei ritariksi päässyt, vaan sitä varten vaadit- 
tiin erikoinen kasvatus. Jo seitsenvuotiaana lähetettiin 
ritariksi kasvatettava jonkun arvossapidetyn ritarin luo. 
Siellä hänen täytyi tottua kuuliaisuuteen ja oppia palvele- 
maan. Nuoret asepojat palvelivat linnanherraa ja linnan- 
rouvaa aterioilla, seurasivat heitä ratsastus- ja metsästys- 
matkoilla ja oppivat heidän esimerkistään käyttäytymään 
kohteliaasti, niin kuin ritarille sopi. Päivittäin harjotettiin 
heitä sotaisissa urheiluissa: opetettiin ampumaan jousella, 
heittämään keihästä, hoitamaan miekkaa ja kilpeä nelistäes- 
sään ratsullaan. Heidät tehtiin notkeiksi ja joustaviksi opet- 
tamalla heille nyrkkeilyä, sekä panemalla heidät juoksemaan, 
kiipeämään ja hyppäämään, jotta he voisivat kerran kevyesti 
liikkua raskaassa ritarivarustuksessaan. Toisten täytyi 

opetella myös soittamaan luuttua ja laulamaan, mutta 
muuten puuttui ritareilta useimmiten varsinainen opillinen 
sivistys. Jalossa kirjotustaidossa he eivät useinkaan pääs- 
seet pitkälle. Monet eivät osanneet kirjottaa edes nimeään. 
Syyttä ei välistä niihin aikoihin lopetettukaan mielistelevää 
kirjettä esim. näin: » Älä kiroa kirjottajaa! Lukijallakin täytyy 
olla vaivaa kirjeestaé!» Mutta toiselta puolen voimme Suomen 
vapaamiesten joukossa tavata miehiä, jotka ovat hankki- 
neet aikansa korkeimman sivistyksen. Emme tässä tarkota 
hengelliseen säätyyn astuneita vapaasäädyn jäseniä, vaan 
maallikkoina pysyneitä. Niin esim. ritari ja valtaneuvos, 


Asemies Jöns Inkosen Niilo Olavinpoika Särkilahden 
sinelli v:lta 1432. sinetti v:lla 1446. 


Pohjois-Suomen laamanni Henrik Klaunpoika Djekn oli 
Pariisin yliopistossa saanut maisterinarvon ja moni muukin 
Suomen —vapaasäätyisistä oli opiskellut ulkomaitten yli- 
opistoissa. 

Yhdenkolmatta ikäisenä ritariksi pyrkivä aseenkantaja- 
poika, jos hän oli vain hyvin suoriutunut koeajastansa, 
lyötiin ritariksi. Se tapahtui tavallisesti tilaisuudessa, jossa 
oli läsnä ritareita, korkeita hengellisiä herroja ja aatelisnaisia. 
Edellisen yön oli nuorukainen suorittanut vartiopalvelusta 
kirkossa pyhän neitsyen kuvan edessä. Nyt vietiin hänet 
linnansaliin ja hän vannoi ritarivalan: »Minä rukoilen Juma- 
laa olemaan minulle suopea, niin myös Neitsyt Maariaa, 
niin totta kuin tahdon kaikin voimini, elämälläni ja omai- 
suudellani suojella pyhää kristillistä uskoa, seisoa vääryyttä 
vastaan, vahvistaa rauhaa ja oikeutta, turvata isättömiä ja 

äidittömiä lapsia, neitsyeitä ja leskiä sekä olla uskollinen 
kuninkaalleni ja valtakunnalleni. Niin auttakoon minua 
Jumala!» — Vielä nykypäivinäkin sanotaan ritarilliseksi 
sitä, joka kulkee rehellisiä teitä, halveksii vilppiä, taistelee 
oikeuden ja totuuden puolesta ja rohkeasti auttaa tur- 
vattomia. 

Kun nuorukainen oli vannonut valansa, antoi joku kuu- 
luisa ritari hänelle miekkansa lappeella ritarilyönnin har- 
tioille. Toiset ritarit sitoivat hänen kupeelleen miekan sekä 
kultaiset kannukset hänen jalkoihinsa ja ojensivat hänelle 
raskaat varustukset kappale kappaleelta. Kunniakkainta 
oli »saavuttaa kannuksensa» urhoollisuusnäytteellä taistelussa 
ja saada itse taistelukentällä ritarilyönti. Varustus oli ritarin 
ylpeys. Siihen pukeutuneena hän nousi morsiusvuoteeseen, 
ja monelle ritarille olivat hänen lyöntimiekkansa, kypäränsä 


ja taisteluoriinsa rakkaampia kuin sekä vaimo että lapset. 


Ritarit omistivat elämänsä taisteluille. Ruotsin valta- 
kunnassa ne olivat keskiajalla suureksi osaksi sisällisiä sotia. 
Voidakseen niin rauhattomina aikoina tuntea itsensä tur- 
vallisiksi rakensivat ritarit ja vapaasäätyiset yleensäkin 
asunnoikseen lujasti varustettuja linnoja ja kartanoita, 
joita usein ympäröivät vallihaudat ja muurit torneineen. 
Jo itse paikka valittiin puolustusnäkökohtia silmälläpitäen. 
Usein linna rakennettiin kalliolle tai korkealle kukkulalle 
tai valittiin sellainen paikka, jota vesi ympäröi. Yksinker- 
taisinta oli rakentaa se jollekin saarelle. Tällaisen linnan 
tai kartanon asukkaitten piti uhrata paljon kodikkuudesta 
puolustusnäkökohtien takia. Paksut muurit, jotka voivat 
olla useita metrejä vahvoja, antoivat raskaan leiman lin- 
nalle sisältäpäin; ja ikkunoista, jotka puolustuksen vuoksi 
tehtiin pieniksi ja joita oli harvassa, eivät huoneet koskaan 
saaneet riittävää valoa. Kun torniovesta astuttiin sisään, 
löi tulijaa vastaan heti ummehtunut ilma, joka pysyi jää- 
kylmänä pitkälle kesään, ja leutona, milteipä painostavana 
aina joulun tienoille saakka. Niinpä tuli paksujen muurien 
sisäpuolelle aina ikään kuin kokonaisen vuodenajan myö- 
hästyneenä. Tuntuu siltä kuin valon ja ilman olisi ollut yhtä 

vaikeaa kuin vihollisenkin tunkeutua tällaiseen eristet- 
tyyn asuntoon. 

Vaikea sovittaa kodikkuuteen oli myöskin se laitos, jota 
silloisessa kielenkäytössä sanottiin »salaisuudeksi». Mahdollis- 
ten piiritysten vuoksi sen piti olla itse linnassa, ja yksinkertai- 
sin tapa ratkaista kysymys oli laittaa suuri likaviemäri kes- 
kelle rakennusta. Täten oli piilotettu itse paha näkyvistä, 
mutta liian huomattava oli sen olemassaolo toiselle aistille. 
»On kerrassaan siivotonta», kertoo muudan tanskalainen tähän 
aineeseen syventynyt kulttuurihistorioitsija, »kun keskiajan 
loistoa ja upeutta kuvatessaan luo silmäyksen näihin seikkoi- 
hin ja saa kuvan siitä, miten nämä asiat mahtoivat todellisuu- 
dessa olla. Ajateltakoon vain juhlapaikkana salia, joka on 
mitä vastenmielisimmän katkun vallassa, sellaista näkyä kuin 
esim. Erfurtin linnasali vuonna 1183 tarjosi, jolloin lattian 
alla olevan likaviemärin inhottavien höyryjen vuosien mit- 
taan syövyttämät palkit yht'äkkiä murtuivat, niin että 
kahdeksan ruhtinasta, joukko aatelismiehiä, satakunta 
ritaria ja suuri määrä muita henkilöitä sai kauhealla tavalla 
surmansa tuossa kloakkikuopassa, keisarin itsensä pelas- 
tuessa vain siten, että hän heti dodo hyppäsi ikkuna- 
syvennykseen.» 


Suomen vapaasäädyn omat asuinkartanot olivat yleensä 
pieniä, useimmat puisia, eikä niistä juuri taisteluja käyty. 
Mutta se yleinen kuva, joka edellä on hahmoteltu keski- 
ajan ritarilinnoista ja asuinkartanoista, soveltuu meidänkin 
maakuntalinnoihimme. 

Elämä vapaasäätyisten kodeissa oli arkioloissa hiljaista 
ja tarjosi vähän vaihtelua. Se ei liene paljon poikennut 
ympärillä asuvan talonpoikaisväestön elämästä. Mutta 
juhlatilaisuuksissa elämä varakkaissa kodeissa muuttui ko- 
meaksi ja ylelliseksi. Huoneitten seinät verhottiin kudotuilla 
»tapeteilla», pöydille pantiin hopea-astioita ja pukeuduttiin 
Flanderin verasta tai peräti silkistä tehtyyn ja turkiksilla 
rikkaasti koristettuun juhlapukuun. Kultakäädyt sovitet- 
tiin kaulaan, kallisarvoinen vyö kupeelle ja sormuksia sor- 
miin. Vieraita kestittiin monenlaisilla ruoilla ja kotipanoisen 


Pep PP 

oluen lisäksi myös Saksan oluella sekä Reinin viinillä. Soittoa 
ja tanssia kuului juhlien ohjelmaan. Pidettiinkö Suomessa 
keskiaikana turnajaisia, ei lähteistä näy, mutta mah- 
dotonta se ei kylläkään ole. Muualla Euroopassa ne olivat 
ritarien suurimpia huvituksia keskiajalla. 

Ne olivat kalliita taisteluleikkejä, joita rikkaat ritarit jär- 
jestivät linnoissaan ja jotka suoritettiin ratsain. 

Kiiltävissä varustuksissaan, kypärätöyhdöt liehuen, rat- 
sastavat ritarit korskuvilla hevosillaan turnajaisaitaukseen. 
Pää on kokonaan ristikkokypärän peitossa. Voidakseen 
tuntea toisensa on sen vuoksi jokaisella ritarilla kilvessään 
vaakunansa, joka on yhteinen koko hänen 
suvulleen. Aitauksen toisella pitkällä si- 
vulla istuvat toiset ritarit ja aatelisnaiset 
katsojina. Moni ritari saa nyt osottaa 
kuntoaan sydämensä valitulle, jonka vä- 
rejä hän kantaa kilvessään ja jonka kun- 
niaksi hän on vannonut taistelevansa. 
Nyt järjestyvät ritarit kahteen joukkoon, 
torvet toitottavat, rummut pärisevät ja Asemies Gödik 
puiset keihäät tanassa syöksyvät kisaajat Fincken sinetti 
toisiansa vastaan. Moni keihäs murtuu, v:lia 1517. 
moni ritari syöksyy satulasta, tuleepa hen- 
genvaarallisesti vahingoittuneeksikin, mutta voittajat rat- 
sastavat korokkeen eteen. Jokainen voittaja laskee kei- 
häänsä sen naisen eteen, jonka värejä hän kantaa, ja kau- 
nottaren kädestä hän vastaanottaa voitonpalkinnon. 

Turnajaiset päätettiin  juhlalla komeassa ritarisalissa, 
joka oli koristettu upeilla verhoilla, kilvillä ja aseilla. Juhla- 
ateriaa seurasi tanssi. 

Ritarin ihanteena oli näin elämä »kilpailuissa ja turnauk- 
sissa tansseineen ja leikkeineen ja kauniine sanoineen.» 
Ritarilaulut, joissa uljaita tekoja ylistettiin, tulivat kaikkialla 
muotiin: Meilläkin on keskiaikaisia suomalaisia ritariballaa- 
deja, sellaisia kuin esim. »Elinan surma» ja »Inkerin sulhob, 
joka viimeksimainittu kuuluu Ritvalassa laulettuihin »helka- 
virsiim. Näistä enemmän kuitenkin vasta vähän myöhemmin. 


* 

Suuret herrat saattoivat riitaannuttuaan keskenään ju- 
listaa yleisen raubantilan vallitessa sodan toisiaan vastaan. 
Kirjallisessa sodanjulistuksessa he uhkasivat hävittää viha- 
miehensä omaisuutta ja vahingoittaa häntä ja hänen sukuansa 
aina ja joka paikassa, missä siihen vain saisivat tilaisuutta. 
Ja usein he myös panivat uhkauksensa täytäntöön. Vaikk'ei 
tällainen sodankäynti ollutkaan virallisesti sallittua — saat- 
toipa siitä joutua edesvastuuseenkin — ei sitä voitu kokonaan 
estää. Nämä sodat olivat siinäkin suhteessa oikeitten sotien 
kaltaisia, että niitten kestäessä voitiin tehdä valirauha 
lyhyemmäksi tai pitemmäksi ajaksi ja 
että ne päättyivät rauhansopimukseen. 

Suomestakin tunnetaan tällainen 
tapaus. Halikossa asuva Jussi Olavin- 
poika Horn ja muudan Suomenlahden 
takaa tullut ja samoille seuduille aset- 
tunut Hannes Dalhusen joutuivat mait- 
tensa rajoista riitaan. Kun muukalainen 
ei mielestään saanut oikeutta, otti hän 


Halikon kihlakunnan 
tuomarin ja sillemmin 
Etelä-Suomen laaman- 
nin Klaus Henrikin- 
poika Hornin 
v:lta 1480. Kilvessä 
sarvi, kypärän ylä- 
puolella kahden puhve- 


sinetti 


muutamana alkukesän päivänä v. 1429 
luotettavimmat miehensä mukaan, pur- 
jehti Halikonlahden pohjukkaan ja poltti 
Jussi Olavinpojan kartanon  poroksi. 
Mutta tämän tehtyään hän ei enää us- 
kaltanut jäädä Suomeen, jossa Jussi 


linsarven välissä lilja. 
Olavinpojan koko suku asettui häntä 
vastaan; hän pakeni Tallinnaan ja saatuaan raadilta turva- 
kirjan heinäk. 4. p:nä hän lähetti Suomeen kaikille Jussi 
Olavinpojan kannattajille sodanjulistuksen. Nyt sukeutui 
Suomen miesten ja Tallinnan raadin välillä pitkä kirjeen- 
vaihto, josta tapaukset käyvät ilmi ja joka erinomaisen hyvin 
kuvaa näitä oloja !. 
Turun mahtava piispa Maunu II Tavastkin puuttui asiaan. 


1) Kirjeenvaihto, osaksi latinan-, osaksi saksankielinen, on 
painettu R. Hausenin toimittamaan teokseen »Finlands Me- 
deltidsurkunder II». Me seuraamme Kaarlo Blomstedtin anta- 
maa kertomusta ja käytämme hänen käännöksiään. 


v 7 MUN WE E. 

Tallinnan pormestareille ja raadille hän kirjotti heinäk. 
31. pinä latinankielisen kirjeen, joka suomeksi kuuluu: 

yTietäkää, hyvät erikoiset ystävät, meidän tietoomme tul- 
leen, että te olette antaneet puolustus- ja turvalupauksen 
eräälle Hannes Dalhusen nimiselle, joka murhapoltti äskettäin 
täällä maassa erään Jussi Olavinpoika nimisen hyvän miehen 
kartanon, ja sama Hannes on tämän turvan suojassa teidän 
kaupungistanne lähettänyt meille sodanjulistuskirjeen (il- 
mottaen), että hän aikoo meitä vahingoittaa, missä vain voi, 
ja sen hän tekee meille vastoin lakia ja oikeutta. Jumalan 
avulla hänellä ei ole mitään oikeudenmukaisia syytöksiä oleva 
meitä vastaan. Pyhän Urbanuksen päivänä (toukokuun 
25. p:nä) hän oli herra Otto Pogwischin (Raaseporin linnan 
päällikön) kanssa luonamme jonkin asian johdosta ja erosi 
meistä ystävänä, niin kuin herra Otto hyvin tietää. Sen jäl- 
keen ei meillä enempää kuin sitä ennenkään ole ollut mitään 
hänen kanssaan tekemistä. Ja jos hän tahtoo meitä syyttää 
jostakin asiasta, niin tahdomme mielellämme antaa hänelle 
ja jokaiselle kunnialliselle miehelle kunniaa ja oikeutta, missä 
meidän vain lain mukaan tulee. Hyvät ystävät. Jos tuollai- 
set pahantekijät ja ne, jotka tätä maata pyrkivät sillä tavalla 
vahingoittamaan vastoin oikeutta, saavat puolustusta ja 
suojaa teidän kaupungissanne, silloin meistä nähden on 
puolueellista ystävyys, jota odotamme teidän puoleltanne ja 
jota me halusta tahdomme teille osottaa, missä vain voimme. 
Siis pyydämme teitä, rakkaat ystävät, niin toimimaan mai- 
nitun Hannes Dalhusenin suhteen, ettei meille hänen puolel- 
taan tapahdu vahinkoa sen avun tähden, jota hän on saanut 
teidän häntä puolustaessanne. Jos meille jotakin vahinkoa 
tapahtuu siinä kohden, niin tulemme siitä valittamaan esi- 
vallallemme (s. o. kuninkaalle) ja muualle, minne vain 
voimme. Suokoon Jumala, ettemme tule siihen pakotetuksi. 
Tässä tehkäätte, niin kuin tahdotte meidän tekevän, sen 
mukaan kuin meille on mahdollista tapahtua. Ja pyydämme 
teitä kirjottamaan meille tästä vastauksen tämän mukana- 
seuraavan sanansaattajan matkassa.» 

Samana päivänä kirjotti Tallinnaan »arvoisille, rakkaille 
ystävilleen ja naapureilleen» Suomen vaikutusvaltaisin maal- 

linen mahtimies, Turun linnan päällikkö Klaus Lydekenin- 
.poika Djekn, jota vastaan Hannes Dalhusen myös oli julis- 
tanut sodan velämästä ja kuolemasta», seuraavasti: 

» Rakkaat ystävät sellaisessa ystävyydessä, jossa me, niin 
kuin toivon teidän arvonnekin puolelta, yhdessä elämme, ei 
teidän tarvitsisi kokea minun puoleltani sellaista, että minä 
tahtoisin puolustaa tai suojella teidän verivihollistanne vas- 
toin oikeutta. Samaa pyydän minäkin teiltä ystävyydessä ja 
hyvässä luottamuksessa, niin kuin te minulle näinä aikoina 
olette kirjottaneet kirjeissänne, ja minä samoin teille takaisin. 
Mitä taas tulee kaikkiin niihin syytöksiin ja oikeudellisiin 
vaatimuksiin, joita Hannes Dalhusenilla on minua vastaan, 
niin tahdon niistä vastata teidän edessänne, vaikkakaan minun 
ei pitäisi antautua vastaamaan muualla kuin armollisen esi- 
valtani edessä. Sen vuoksi pyydän teitä, rakkaat ystävät, 
pidättämään Hannes Dalhusenin oikeuden eteen saatettavaksi. 
Jollei näin tapahdu, niin herää minussa epäluulo, että teille 
on mieluista suojella sellaisia, jotka täällä tekevät vahinkoa.» 
Tämä epäluulo oli sitäkin oikeutetumpaa, kun Tallinnan 
viranomaiset samana vuonna olivat ottaneet suojelukseensa 
muutaman Herman nimisen sepän, joka oli polttanut Turun 
kaupungin ja ryöstänyt tuomiokirkon uhriarkut. 

Tallinnan pormestarit ja raati eivät voineet olla vastaa- 
matta näihin kirjeisiin. Vastaus viipyi kyllä kauan — mikä 
viivytys on saattanut johtua siitäkin, että näinä aikoina suun- 
niteltiin suullisia keskusteluja muittenkin ilmenneitten kah- 
nausten takia, vaikk'ei niistä mitään tullut. 

Elok. 21.:nä päivätyssä kirjeessään Tallinnan pormesta- 
rit ja raatimiehet ilmottivat: 

» Ystävällinen tervehdyksemme ja mitä voimassamme on 
tehdä teidän mieliksenne. Arvoisa Klaus, erikoisen hyvä 
ystävä. Teidän Pyhän Olavin jälkeisenä sunnuntaina (heinäk. 
31. p:nä) kirjotetun kirjeenne, koskevan Hannes Dalhusenia, 
että hän lähellä Turkua olisi murhapolttanut erään hyvän 
miehen kartanon ja teille sen jälkeen meidän turvistamme lä- 
hettänyt sodanjulistuksen, olemme ystävyydessä vastaanotta- 
neet ja mielellämme lukeneet. Sen johdosta pyydämme tei- 
dän rakastettavaisuudellenne ilmottaa, että mainittu Hannes 

tuli eteemme valittaen, kuinka 
hänellä jonkun kanssa Ruotsissa 
oli riitaa muutamista tiluksista, 
jossa riidassa hän ei millään 
keinoin voinut saavuttaa oi- 
keutta, kunnes hän antoi hä- 
nelle julkisen sodanjulistuksen 
ja tämän julistettuaan  kirk- 
kaalla päivällä poltti hänen kar- 
tanonsa, mikä hänelle oli hyvin 
tunnettua, kuten hän meille 
kertoi. Sen tähden hän meidän 
edessämme ollessaan pyysi 
meiltä turvalupausta edellàkir- 
jotetun asian johdosta, jonka 
vuoksi me hänelle silloin lupa- 
simme turvaa, ei murhapolton 
tähden eikä jotta hän julistaisi 
taistelun teitä vastaan tai ke- 
tään siellä valtakunnassa ylem- 
pänä kirjotetussa suojelustilassa 
ollessaan ahdistaisi, vaan jotta 
hän sopisi vastustajainsa kanssa 
ystävyydessä tai oikeudella. Sen 
jälkeen oli myös puheissa sa- 
notun Hanneksen kanssa kaksi 
herraa Turun kapitulista, ja 
mitä he täällä antoivat tie- 
doksi, sen he kai kertovat tei- 
dän  rakastettavaisuudellenne.» 

Mitä Jussi Olavinpoika itse 


Vanhin Suomesta säilynyt tuliase, 

Vuoksesta löytynyt hakapyssy; 

1500-luvun miekka ja rautainen 
solakirves. Kansallismuseo. 


teki saadakseen hyvitystä, 


sitä ei säilyneistä lähteistä näy. Mahdollista on, että hän on 
ollut koko ajan — myös hänen kartanonsa polttamisen aikoi- 
hin — poissa maasta. Joka tapauksessa hän oli juuri silloin 
kuin Suomen herrat ajoivat hänen asioitaan, kuninkaan 
luona, mikä näkyy seuraavasta Maunu piispan uudesta kir- 


jeestä Tallinnan viranomaisille: 


»Me olemme ymmärtäneet kirjeestänne Hannes Dalhuse- 


38 — Suomen kansan aikakirjat. 1. 

nin tulleen teidän eteenne kertoen, että hänellä oli tässä 
maassa syytös erästä hyvää miestä vastaan ja että hän ei 
voinut päästä oikeuksiinsa ja sen tähden antoi hänelle sodan- 
julistuksen julkisesti ja sen jälkeen poltti hänen kartanonsa 
keskellä päivää. Rakkaat ystävät. Kun hän tulee tänne 
maahan hyvien miesten eteen tutkittavaksi tässä asiassa, 
silloin on teidän varovaisuutenne (!) tietoon tuleva, kuinka 
tämän asian laita todellisuudessa on. Edelleen kertovat meille 
kaksi hyvää kapitulimme miestä, herra Remar ja herra Hen- 
rik, jotka viimeksi olivat Tallinnassa, että sanottu Hannes 
Dalhusen pyytää saada turvakirjaa tullakseen tänne maa- 
han puhumaan teostaan, jonka hän on täällä tehnyt, ja että 
meidän pitäisi teille kirjottaa siitä vastaus 
ennen Pyhän Mikaelin päivää. Tietäkää 
siis, että nämä vastaukset ovat viivästy- 
neet niin kauan sen vuoksi, että hyvä mies 
Jussi Olavinpoika, jonka talo on poltettu, 
oli meidän armollisen herramme matkalla 
ja tuli näinä päivinä hänen luotaan. Nyt 
5 olemme hänen kanssansa puhunut, ja me 
oy un linnan vou- olemme sopineet siten, että jos sanottu 
in Jaakko Abraha- x 
minpoika Djeknin Hannes Dalhusen haluaa tänne maahan 
sinetti v:lta 1381. tulla hyvien miesten eteen, niin kuin edellä 
on kirjotettu, silloin on hän oleva turvassa 
meiltä ja kaikilta, jotka tahtovat jotakin tehdä ja olla teke- 
mättä (t.s. tahtovat tehdä mitä tahansa) meidän tähtemme. 
Niin on myöskin Jussi Olavinpoika luvannut omasta ja 
kaikkien niiden puolesta, jotka hänen tähtensä tahtovat 
tehdä ja tekemättä jättää, olla häntä vahingoittamatta, tämän 
päivän ja ensi tulevan jouluaaton välisenä aikana. Tämä 
kertokaa sanotulle Hannes Dalhusenille.» 

Aivan samoin Klaus Lydekeninpoikakin ilmotti sopi- 
neensa Jussi Olavinpojan kanssa siitä, että Hannes Dalhusen 
saisi turvassa saapua Suomeen asiaansa ajamaan: »Olen sopi- 
nut Jussi Olavinpojan ja hänen ystäviensä kanssa siten, että 
sanottu Hannes Dalhusen tulkoon turvattuna ja suojaa naut- 
tien ilman vahingon vaaraa tänne asiatansa järjestämään 
sovinnossa ja ystävyydessä taikka myös oikeudenkäynnillä 

ratkaisemaan riitaansa vastapuolueensa kanssa, ja vapaasti 
ja häiritsemättä palatkoon takaisin, kenenkään niiden ahdis- 
tamatta, jotka tahtovat tehdä ja tekemättä jättää Halikon 
Jussi Olavinpojan ja hänen ystäviensä ja minun omaisteni 
puolesta. Voiko Hannes Dalhusen täällä pitempää turva- 
aikaa itsellensä hankkia, se on eri kysymys.» 

Mutta Dalhusen ei uskaltanutkaan Suomeen tulla. Jo 
kahdeksan päivää ennen kuin Maunu piispan ja Klaus Lyde- 
keninpojan kirjeet saapuivat Tallinnaan, oli hän pudistanut 
sen tomut jaloistaan ja lähtenyt etsimään uusia seikkailu- 
maita. Ilmeisestikin on Kaarlo Blomstedt oikeassa arvel- 
lessaan, ettei nähtävästikään hänen omatuntonsa ollut sitten- 
kään aivan puhdas ja ettei hänen puheissaan avoimesta sodan- 
julistuksesta ja rehellisesti kärsityn vääryyden oikaisemiseksi 
käydystä taistelusta lopulti liene ollut paljonkaan perää. 

Tämä tapaus osottaa, että mahtavien herrojen väli- 
sille sodanjulistuksille annettiin merkitystä ja ettei tuollaista 
»sodanjulistajaa» kohdeltu samoin kuin tavallista murhapolt- 
tajaa. Sellainen suhtautuminen ilmenee varsin selvästi 
siinä, että edellämainittu seppä Herman, joka myös oli saanut 
turvapaikan Tallinnassa, pantiin myöhemmin vankeuteen, 
kun kuultiin hänen tahallaan sytyttäneen tulipalon Turussa, 
mutta Dalhusenia sen sijaan suojeltiin loppuun saakka, koska 
uskottiin hänen antaneen ennen Jussi Olavinpojan kartanon 
polttamista tälle avonaisen sodanjulistuksen. 

opillinen sivistys keskiaikana. Se oli tuolloin sangen suu- 
ressa määrässä »kansainvälistä» luonteeltaan ja sisällyk- 
seltään — täällä, samoin kuin muuallakin. Kirkko kahlehti 
vapaata tutkimusta ja määräsi ne suuntaviivat, periaatteet 
ja muodot, jotka olivat »oikeita» ja sallituita. Ja sillä oli 
kyllä keinoja pitääkseen kaikki kansat samassa karsinassa. 
Keskiajan katolisen sivistyksen yhdenmukaisuutta hel- 
potti vielä se, että yhteisenä sivistyskielenä oli 1a t in a, n. s. 
munkkilatina. Sangen laajoihin piireihin on meilläkin levin- 
nyt sellainen käsitys, että tämä latina olisi ollut oikean kulta- 
ajan latinan, Ciceron ja Caesarin latinan irvikuva, jonkinlai- 
nen epämuodostuma, johon olisi taitamattomuudesta sot- 
kettu latinalle aivan vieraita piirteitä. Niin ei kuitenkaan ole 
asia. Munkkilatinakin on aikoinaan ollut oma erikoinen, tai- 
puisa elävä kieli, joka on tarkoin noudattanut omia lakejaan 

ja kehittynyt aivan samoin kuin mikä muu kieli tahansa 
ajan tarpeitten mukaisesti. Humanismin ajan puhdaskieli- 
syysintoilijat saattoivat sen huonoon maineeseen ja vihdoin 
tappoivat sen. 

Tätä yhteistä sivistyskieltä oli niitten suomalaistenkin 
opittava, jotka antautuivat kirkon palvelukseen. Sitä ope- 
tettiin noviiseille luostarikouluissa ja myös kaupunkikou- 
luissa, joita oli Viipurissa, Raumalla ja Porvoossa, ja Tu- 
run katedraalikoulussa se muodosti oppiaineksen pääosan. 
Mutta ken sitten tätä kieltä osasi, hänelle avautuikin mah- 
dollisuus ymmärtää koko silloista maailmankirjallisuutta. 

Vähän oli tilaisuutta edes kirkolliseen sivistykseen omassa 
maassa. Täkäläisissä kouluissa opetettiin latinan lisäksi kir- 
jotustaitoa, hiukan luvunlaskua ja kirkkolaulua sekä kris- 
tinopin pääkohtia, siten kuin katolinen kirkko ne käsitti. 
Mutta tätä vähää, mitä tarjottavana oli, ajettiin usein väellä 
ja voimalla opiskelijoitten, teinien, päähän. Ei siinä kyselty 
liikarasitusta eikä poikia hemmoteltu. Patukka oli usein 
yhtä paljon opettajana kuin se pappi tai munkki, joka ope- 
tusta oikeastaan hoiti. 


»Opin sauna, autuas aina, Opin ottaa, karttain kohta 
Koska vitsoil vihtoillaan; Tavoi taitamattomii; 

Ei sairasta siit saunasta, Et on lyöty, siit on hyöty, 
Kuin kylmält kylvetellään. Seuraa taito ja toimi» 


Näin lauloivat teinit, keskiaikaiset koulupojat, latinan- 
kielisissä lauluissaan. 

Nämä teinit olivat etupäässä talonpoikain poikia, mutta 
olipa joukossa joskus vapaasukuisiakin tai porvarien poikia. 
Kun papin pojat käsitettiin äpäriksi, joilla ei ollut oikeutta 
päästä hengelliseen säätyyn, ei niitä juuri kouluissa liene käy- 
tetty, jos kohta toiselta puolen katolinen kirkko tässä, samoin 
kuin monessa muussakin asiassa, osasi katsoa sormien välitse, 
t.s. antaa erivapauksia, jos lunnaat olivat riittäviä. Tulipa 
Maunu II Tavastin pojasta Olavi Maununpojasta, Suomen 
piispa. 

Teinien elämä ei ollut aina suinkaan ruusuilla tanssimista; 
okainen oli opin tie jo keskiaikanakin. Puute oli monellakin 

jokapäiväisenä vieraana. Lukukausien väliaikoina teinit kul- 
kivat pitkin pitäjiä haarapussit olalla kerjäämässä itselleen 
ruoan apua lukukausien varalle. Nuo matkat olivat hauskoja 
ja virkistäviä, ja usein nuori mieli myös syttyi kaikenlaisten 
kepposten tekoon. Kun nämä kepposet eivät aina olleet aivan 
viattomia laadultaan tai seurauksiltaan, kiellettiin lopulti 
teinien pitäjänkäynti, vaikkakin vielä tällöin ilman tulosta. 

Minkálaiseksi keskiajan suomalainenkin teini elämän- 
uransa arvioi, se käy hyvin selville seuraavasta, alkuaan lati- 
naksi lauletusta teinilaulusta, joka tässä esiintyy 1600-luvun 
alkupuolen suomennoksena, mutta oikeinkirjotukseltaan ny- 


kyistettynä: 


O, te teinit oppikaatt, 
Korviinna kans ottakaatt, 
Silmillän näit nähkäät. 
Autuvast eloo pidätt, 
Jota rakastaa pyytäkäätt, 
Siinä levon löydätt. 


Varhain skouluun kuljetta, 
Kotia ehtoon oljetta. 
Pidätt oppin muistoo. 


Mikä elo suotuisemp? 
Mikä myös levolisemp? 
Empäm tiedä toista. 


Suuret herrat päämiehet, 
Huovit suott sotamiehet 
Levottomat ovat. 
Rauhattomast elävät, 
Aseit aina kantavat, 
Valmiit sotaan ovat. 
Herroiks kyllä kutsutaan, 
Palvellaan ja kumartaan, 
Pois se heiltä ehtyy. 
Heidän hyvyyns hukkuva, 
Kunjans on kans katoova 
Kuin se on kyll nähty. 


, 


Kauppamies kalun perään 
Ahnettii, samoo erään, 
Ei voi lepoo saada, 


Ostaa, myy, ottaa lainan, 
Yöt päivät pelkää aina 
Meren aallon vaaraa. 

Koron tähden kulkevat, 
Aivoin äkilt hukkuvat, 

Itse, niinkuin kalu. 
Epätiedos elämä 

On niin, kuin muukin saama. 
Loppu toisnans valju. 


Talonpojat on orjat, 
Kuiden yli maan herrat 
Vallitsevat tuimast. 

Mitä heil on, ottavat, 
Jos ei ole, niin karkottavat 
Ulos asuinpaikast. 
Vähäst varast vaivaiset 
Suurten saamaa lisäävät, 
Elävät kyll köyhäst. 
Jota suurta surkjutta, 
Ankarat myös orjuutta, 
Valittavat vaikjast. 


Teinein sääty suotuis on, 
Kaikkein paras myös muutoin 
Elämän levolla. 

Vaikk ei yhtään senkaltaist 
Ole karhjat ja työläst, 
Opin ankaruulla. 

Ehk isoovat, janoovat, 
Jumalat palvelevat 


b 

Puuttumisen vaivas. 
Kuiden suurta köyhyyttä, 
Empäm voi niin valittaa. 
Kristus kostaa taivaas. 


Sanoin säätyy jokaista, 
Mitä tahdot rakastaa, 
Valitkaa nyt näistä, 

Nyt olett ehdollanna, 
Teille on kyll tarjonna 
Yhtä eli toista. 

Jos oikjat ajatasta: 

Niin te kirjain menoista 
Kiinn rippukaatt vielä. 
Koska vanhaks joudutta, 


Papiks taiten tuletta 
Jumalat palvellen. 

Kuin perinnöns jättävät, 
Hengelisii jäll saavat, 
Parempia päänäns. 
Sentähden näit rukoelkaatt, 
Herralt aina anokaatt, 
Teidän saada annais. 

Hän teit saattaa satamaan, 
Niin iloon iät hamaan, 
Taivaan valtakuntaan. 
Kusa kiitost veisaavat, 
Herraa ain ylistävät 

Koko kristikunta. 


Ei siis okaista opin tietä asteleva teini halunnut sentään 


uraansa vaihtaa. Keskiajan sinänsä vaatimaton tiedonvirta 
oli suomalaisessakin nuorisossa herättänyt voimakkaan tie- 
donjanon. 

Mutta kaikkiapa ei tyydyttänytkään se opetus, mitä 
kotimaassa voi saada. Moni varttuneempi teini lähti vieraille 
maille saamaan lisää oppia. Samoin kuin paikasta toiseen 
kiertävä kisälli tarttui teinikin reppuunsa ja kulki yliopisto- 
kaupungista toiseen, missä vain jokin kuuluisa opettaja jakoi 
tietojaan janoavalle kuulijakunnalle. Suomalaiset opiskelivat 
useissa Keski-Euroopan yliopistoissa ja palasivat sitten opin- 
tonsa päätettyään kotimaahan. Niin olivat kaikki pi'spamme 
1300-luvun lopulta lähtien saavuttaneet maisterinarvon jos- 
sakin ulkomaisessa yliopistossa. Ja monet muutkin hengelli- 
sen säätymme jäsenistä olivat täydentäneet tietojaan näissä 
korkeakouluissa. Merkillistä on, että akateemisen arvon saa- 
vuttaneita oli Turun hiippakunnassa suhteellisesti enemmän 
kuin missään muussa Ruotsin valtakunnan hiippakunnassa. 
Lisäksi vielä usea suomalainen maallikkokin hankki itselleen 
aikakauden yleissivistyksen oleskelemalla vuosikausia jossa- 
kin yliopistossa ja suorittamalla erilaisia tutkintoja. 

k. Keskiajan yliopisto, »universitas» — kokonaisuus, korpo- 
ratsioni — oli syntynyt jo 1100-luvulla: oppineet miehet 
keräsivät ympärilleen opinhaluisia, joille pitivät luentoja ja 
muutenkin jakoivat tietojaan. Kun opettajat liikkuivat eri 


600 ELÄMÄÄ SUOMESSA KESKIAIKANA. 


aloilla, muodostui vähitellen eri tiedekuntia: jumaluusopil- 
linen, lainopillinen, lääketieteellinen ja »taiteitten» tiedekunta. 
Vanhimmista yliopistoista Bologna (Italiassa) tuli tunnetuksi 
lakitieteitten etevänä edustajana. Pariisissa taas jumaluus- 
oppi oli etualalla, Salernossa (Italiassa) lääketiede. Opinnot 
alotettiin »taiteitten» tiedekunnassa, mistä sitten siirryttiin 
»ylempiin» erikoisópintoja jatkamaan. Sittemmin jaettiin 
tutkintojen perusteella oppiarvoja. Ensimmäinen tutkinto 
oikeutti bacchalaureuksen, seuraava  licenlialuksen — (lisen- 
siaatti) arvoon, jonka omistaja jo saattoi ruveta itse anta- 
maan opetusta, jolloin häntä nimitettiin magisteriksi (mais- 
teri). Vielä korkeampi arvo oli doclorin (tohtori). Sen saa- 
vuttaminen, varsinkin jumaluusopillisessa tiedekunnassa, vaati 
useitten vuosikymmenien uutteraa opiskelua. Merkillistä on, 
että tämä sama tiedekuntajako sekä samat oppiarvot ovat 
säilyneet kutakuinkin samoina nykyajan yliopistoissa — niin 
meillä kuin muuallakin. 

Samoin kuin opiskelijat jakautuivat eri tiedekuntiin opin- 
tojensa perusteella, oli heidät kansallisuuksien ja kotipaikan 
mukaan jaettu n. s. kansakuntiin, jotka suurin piirtein vasta- 
sivat meidän nykyisiä osakuntiamme. Sellaisessa suuryli- 
opistossa kuin Pariisissa, jossa sen loistoaikana saattoi olla 
30,000 opiskelijaa, oli neljä kansakuntaa. Niistä oli kolme 
ranskalaista, joihin myös eteläeurooppalaiset pääsivät, sekä 
neljäntenä englantilainen kansakunta — tai saksalainen, ku- 
ten sitä myöhemmin nimitettiin — johon kaikki pohjois- 
maalaiset ja näitten mukana suomalaisetkin kuuluivat. 

Suomalaiset opiskelivat alkuaikoina etupäässä Pariisin 
vanhassa yliopistossa. Kuusi keskiajan piispaamme oli Pa- 
riisin maistereita. Näistä oli huomattavin Olavi Mau- 
nunpoika, joka opiskeluaikanaan toimi sekä englantilai- 
‘sen kansakunnan kuraattorina että koko yliopiston rehtorina 
ynnä muissa luottamus- sekä opettajatoimissa ja saavutti 
erinomaisen loistavilla lahjoillaan suuren maineen »kaikkien 
ranskalaisten, semminkin pariisilaisten keskuudessa», kuten 
Paavali Juusten piispankronikassaan kertoo. Pragissa taas oli 
hänen isänsä Maunu II Tavast suorittanut maisterinarvon, 
kuten jo on mainittu. Useimmat Pragissa opiskelleet suoma- 

— laiset kuuluivat lainopilliseen tiedekuntaan. Mutta kun J u- 


hana Hu ss v:sta 1398 alkaen rupesi siellä esittämään »ke- 
rettiläisiä» oppejaan, näyttävät suomalaiset ruvenneen sitä 


_ vieromaan ja siirtyivät Leipzigiin, jossa m.m. Kaarle 


£ 

Knuutinpoika Bonde ja piispa Konrad Bitz 
opiskelivat. Enimmät suomalaiset kuuntelivat kuitenkin 
opetusta Rostockissa, »Ruusujen kaupungissa», joksi sitä ni- 
mitettiin. Sehän oli lähempänä Suomea kuin muut yliopisto- 
kaupungit ja sinne oli helppo päästä täältä kauppalaivoissa 
yli sinisen Itämeren. Mutta myös Erfurlin, Kölnin, Greifs- 
waldin yliopistot vetivät suomalaisia puoleensa. Euroopan 
vanhimmassa yliopistossa, Bolognassa, tiedetään yhden suo- 
malaisen, piispa Konrad Bitzin, opiskelleen v. 1448. 

Keskiajan lopulla, v. 1477, perustettiin Upsalan yliopisto. 
Mutta se ei vielä ehtinyt päästä sanottavampaan kukoistuk- 
seen, jonka takia — ja varsinkaan kun sillä ei ollut oikeutta 
jakaa korkeimpia akateemisia arvoja — suomalaisetkin vain 
harvemmin ja ikään kuin poiketen jäivät sinne. 


* * 
* 


Meillä ei ole vielä keskiaikana ollut varsinaista kan- 


— sallista kirjallisuutta nykyaikaisessa mielessä. Henkiset 


voimat olivat silloin vielä heikot täällä, minkä lisäksi vieras 
kieli, latina, henkisen elämän voimakkaimman kannattajan 
ja kehittäjän, katolisen kirkon kieli, oli kirjallisuudenkin 
kielenä. Katolista jumalanpalvelusta varten sepitettyjen, 
usein runollisen kauniiden, syvää tunnetta ja palavaa har- 
tautta uhkuvien keskiaikaisten virsien joukossa on joitakuita 
suomalaistenkin miesten tekemiä. Lisäksi sepitettiin latinan- 
kielisiä koululauluja, historiallisia runoja — m. m. kristin- 
opin tuomisesta Suomeen, Tukholman verilöylystä ja piispa 
Arvid Kurjen kuolemasta. Vielä mainittakoon M issale 
Ecclesiae Aboensis, Turun messukirja, ensimmäinen 
Suomea varten painettu kirja, jonka Bartholomeus Cholan 
painoi v. 1488 Lyypekissä. Sitä jaettiin sitten kaikille Suo- 
men kirkoille. 

Ruotsinkielistäkin kirjallisuutta Suomessa oli keskiaikana. 
Tässä voi vain viitata siihen, mitä edellä on kerrottu Naan- 
talin birgittilaismunkista Jöns Buddesta. Mutta suomeksi ei 
keskiaikana liene ollut kirjaanpantuna juuri muuta kuin 
Isä meidän rukous, Ave Maria, apo sto Lie 
nen uskontunnustus ja rippisanat, jotka 
piispa Maunu III Särkilahti v. 1492 määräsi kirkoissa kan- 
san omalla kielellä luettaviksi. 

Mutta sen perin vähäisen varsinaisen kirjallisuuden rin- 
nalla, mikä täällä keskiaikana versoi, on sekä laajuudeltaan 
että sisällykseltään aivan ylivoimainen kansan keskuudessa 
syntynyt kansanrunous: kertomarunous, laulu- ja tunnelma- 
runous, sadut, arvotukset, sananlaskut ja loitsut. 

Siinä kansanrunoudessamme, joka on kerätty talteen 
pääasiallisesti vasta 1800-luvulla, on osotettu useita eri- 
aikaisia kerrostumia. Mutta varmaa on, cttä monet runo- 
jen aiheista ovat syntyneet keskiaikana. Olemme jo cdellä 
viitanneet Kalevalaan ja niihin käsityksiin, joita tiedemie- 
hemme sen historiallisuudesta ovat esittäneet. Olemme niin 
ikään tutustuneet Piispa Henrikin surmavirleen, joka on 
pärhaita keskiaikaisia historiallisia runojamme. Nyt tarkas- 
tamme muutamia muita kansanrunoutemme tuotteita. 


Kirjallisuutta: 

Yrjö Koskinen: Olavi Maununpoika ja suomalaisten opin- 
käynti ulkomailla keskiajalla. Mehiläinen 1862 ja eri painos. 

K. Grotenfelt: Suomalaiset ylioppilaat ulkomaan yliopis- 
toissa ennen v. 1640. Hist. Arkisto XIII ja XVII. Helsinki 
1893 ja 1902. 

O; A. Hainari: Suomalaiset ulkomaiden yliopistoissa keski- 
ajalla. Oma Maa 1. Porvoo 1907. (Uusi laitos VI. Porvoo 
1925. 

a V. Koskimies: Agricolasta Juteiniin. Kirjallis- ja kieli- 
historiallisia näytteitä vanhemmasta suomalaisesta kirjalli- 
suudesta. Porvoo 1921. 

J. W. Juvelius: Suomen kansalliskirjallisuuden vaiheet. 
5. pain. Helsinki 1926. y 

Aarno Malin: Muistoja praagilaisesta vaikutuksesta Suo- 
men ja Ruotsin kirjalliseen kulttuuriin keskiajalla. Suomen 


Museo. Helsinki 1926. 


604 ELÄMÄÄ SUOMESSA KESKIAIKANA. 
Suomalaisten pakanalliset jumalat. 


saakka elänyt monia pakanallisia käsityksiä ja tapoja. 

Täälläkin on uskottu haltioihin, niitä palveltu ja rukoiltu 
ja niille uhrattu ja kannettu antimia halki monien kristillis- 
tenkin vuosisatojen. Eri puolilla maata voidaan yhä vielä- 
kin näyttää uhrilähteitä, uhrikiviä, pyhiä puita j.n.e., jotka 
ovat elävänä todistuksena pakanallisen uskonnon jätteit- 
ten sitkeähenkisyydestä. Ja monet Pyhäjärvemme, Pyhä- 
selkämme y. m. samantapaiset paikannimet viittaavat niin 
ikään entisiin käsityksiin ja uskomuksiin. 

Varhaisin tieto suomalaisten pakanallisista jumalista on 
Mikael Agricolan tunnettu luettelo Psalttarin suo- 
mennoksensa esipuheessa, mikä kuuluu nykyaikaisella kir 
jotustavalla esitettynä seuraavasti: 


Q aaka elan kansan keskuudessa on meidän päiviimme 


Epäjumalat monet tässä 
muinen palveltiin kaukan ja läsnä. 
Näitä kumarsit hämäläiset 
sekä miehet että naiset: 


Tapio metsäst pyydykset soi 
ja Ahti vedest kaloja toi. 
Ainemöinen virret takoi, 
Hahkoi kuun mustaksi jakoi. 
Liek kiö ruohot, juuret ja puut 
hallitsi ja senkaltaiset muut. 
Ilmarinen rauhan ja ilman te(k)i 
ja matkamiehet edesvei. 
Turisas antoi voiton sodast, 
Kratti murheen piti tavarast. 
Tonttu huoneen menon hallitsi, 
kun Piru monta villitsi. 
Kapeet myös heiltä kuun söit. 
Kalevanpojat niityt ja muut löit. 
Hiisi metsäläisistä soi voiton, 
Veden Emä vei kalat verkkoon. 
N yrkäs oravat antoi metsäst, 
Hittavainen toi jänekset pensaast. 

Eikó se kansa vimmattu ole, 
joka nàità uskoo ja rukoilee. 
Siihen Piru ja synti veti heitä, 
että he kumarsit ja uskoit näitä. 


Vaan karjalaisten nämät olit 
epäjumalat kuin he rukoilit: 
Rongoteus ruista antoi. 
Pellonpekko ohran kasvon soi. 
Virankannos kauran kaitsi, 
muutoin oltiin kaurast paitsi. 
Agräs herneet, pavut, nauriit loi, 
kaalit, liinat ja hamput edestoi. 
Köndös huhdat ja pellot teki, 
kuin heidän epäuskons näki. 

Ja kun kevätkylvö kylvettiin, 
silloin Ukon malja juotiin. 

Siihen haettiin Ukon vakka, 

niin juopui piika että akka. 

Sitten paljon häpeää siellä tehtiin, 
kuin sekä kuultiin että nähtiin. 
Kun Rauni Ukon nainen härskyi, 
jalosti Ukko pohjasta pärskyi. 

Se siis antoi ilman ja vedentulon. 
Kekri se lisäs karjan kasvon. 


Kuolleiden hautoihin ruokaa vietiin, 
joissa valitettiin, paruttiin ja itkettiin. 
Menningäiset myös heidän uhrinsa sait, 
koska lesket huolit ja nait. 
Palveltiin myös paljon muuta, 
kivet, kannot, tähdet ja kuuta. 


Epäämättömän varmaa on, kuten jo aikaisemminkin 
olemme viitanneet, että keskiajalla vanhat jumalat ja hal- 
tiat nauttivat kansan keskuudessa yhtä suurta kunnioitusta 
kuin katolisen kirkon pyhimykset, sillä vielä vuosisatojen 
"päästäkin tapaa kansanrunouden tutkimus ja kansatiede 
muinaisuskonnon ja katolisen opin käsitykset ja käsitteet 
rinnakkain säilyneinä syvällä kansan tietoisuudessa. 


Kirjallisuutta: 3 E 
Mikael Agricola: Davidin Psaltari. Tukholma 1551. 


606 ELÄMÄÄ SUOMESSA KESKIAIKANA. 


Ritvalan helka. 


ANAJAVEDEN pohjoispuolella Sääksmäellä on Ritvalan 

kylä, vajaan peninkulman päässä itään kirkolta. Se 

sijaitsee pienen Vähäjärven 'rannalla kahden puolen 
Hämeenlinnasta Tampereelle vievää maantietä, joka jakaa 
sen kahteen osaan, Yläkylään ja Alakylään. Tässä kylässä 
on ikimuistoisista ajoista lähtien aina 1800-luvulle saakka 
vietetty säännöllisesti joka kevätaika helkajuhlia, 
milloin yhteisiä, milloin erikseen Ylä- ja Alakylässä. Niitä 
saatettiin viettää useampanakin sunnuntaina perätysten, 
mutta varsinaisesti niitten vietto keskittyi helatorstaihin 
ja helluntaihin. 

Meille on säilynyt verraten yksityiskohtaisia kuvauksia 
näistä juhlista, mutta ne ovat peräisin suhteellisen myö- 
häiseltä ajalta, ollen vanhimmat vasta n. 100 v. sitten 
muistiinpantuja. Näinä kertojina ovat Kaarle Akseli 
Gottlund; Elias’ Lönnrot Auris tR 
ja Antero Warelius sekä Henrik August 
Reinholm. 

Gottlund, joka v. 1824 oleskeli Ritvalassa ja näki helka- 
juhlia vietettävän, kertoo niistä tähän tapaan: 

— Helatorstaina vähän ennen auringon laskua kokoontuu 
kylän nuoriso Raillinristille keskelle kylää, missä kaksi raittia 
eli kujaa kulkee ristiin. Oikeastaan tämä on neitosten yhtymä- 
paikka, sillä juhla on nimenomaan heidän vietettävä. Tosin 
on miesväkeäkin tilaisuudessa saapuvilla, mutta aina niin, 
että neitosille annetaan etusija. Entisinä aikoina on kylän 
poikien asiana ollut kokoontua n.s. Helkavuorelle valmis- 
tamaan kokkoa siellä kasvavista katajista y. m., vasta sitten 
ovat he miehissä palanneet kylään katselemaan neitosten 
juhlanviettoa, kulkeakseen heidän mukanaan takaisin juhla- 
paikalle. 

Kun koko nuoriso on koolla Raittinristillä, astuvat par- 
haat laulajat esiin neitosten parvesta ja järjestyvät määrät- 
tyihin riveihin, tavallisesti kaksin rivin, neljä neitosta kum- 
paisessakin rivissä. Muu väki kulkee heidän jäljissään, 

Raittinrisit. . 
Hämeen Muistomerkkien toimituskunnan arkistosta. 


ensin naiset ja sitten vasta miehet. Toisinaan, kun neitosten 
joukossa ei löydy riittävää määrää laulutaitoisia, otetaan 
avuksi jokin nuori vaimokin, joka edellisenä vuonna tai 
paria vuotta aikaisemmin on esiintynyt huomatuimpana 
laulajana. 

Laulaen liikkuu koko jono ensin kirkolle päin (Tampe- 
reelle vievää tietä) ainakin niin kauas kuin kylää ulottuu. 
Sitten palataan takaisin (Raittinristille) ja laulun yhä kai- 
kuessa jatketaan kulkua vastaiseen suuntaan (Hämeen- 
linnaan vievää) Huunan eli Montolan tietä Kurjenojalle 
(kylän toiseen päähän). Kun sieltäkin on palattu (Raittin- 
ristille) ja käyty vähän matkaa (valtamaantien poikki joh- 
tavaa) Nuurolan tietä, käännytään kolmannen kerran ja 
riennetään läpi kylän loivaa rinnettä kohden, jolla on ni- 
menä Helkavuori, vaikk'ei se oikeastaan mikään vuori ole. 
Sinne ei kuitenkaan suoraa päätä nousta, vaan kuljetaan 
sen ohi pitkin tietä Isonhaudan päähän, josta viimeisen 
kerran käännyttyä vihdoin saavutaan Helkakenlälle. 

Täällä juhla päättyy tenssiin (entisinä aikoina) poikain 
tekemän tulen ympärillä. — - — — Tanssin ohella leikittiin 

etenkin leskistä juoksemalla kesäöinä, jonka jälkeen kukir 
palasi hiljaisuudessa kotiin. — l 

Helkajuhlissa oli helkalaulu pääasiana. Tavallisesti kul 
kuetta ja laulua kesti n. tunnin, sillä samana iltana ei juur 
laulettu muuta kuin alkuruno ja yksi varsinainen h elk a 
virsi. Kun helkavirsiä oli kolme, oli ohjelmaa kolmeks 
peräkkäiseksi illaksi. 

Otavassaan Gottlund kertoo näistä helkavirsistà 
»Heità lauletaan myös erinomaisella tavalla, monenkertaa 
misella, kertaussanoilla ja omalla eänäntaipumisella. Nimit 
täin sillä tavalla, että kuin Tytöt niissä kahessa ensimäisissi 
juoneissa!) ovat sen ensimäisen sanan laulaneet, niin n 
Likat jotka käyvät niissä kahessa jälkimäisissä juonissi 
kertoavat saman sanan; samaten teköövät tuas vuorostans: 
ne Piijat jotka käyvät niissä molemmissa jälkimäisissä par 
vissa näihen perästä. Sillä tavalla kerrotaan joka Sani 
monta kertaa, aina sitä myöten kuin tyttölöitä löytyy 
jotka ovat näitä lauluja harjottaneet. Sitten taas alot 
taavat ensimäiset juonet toista sanoa, joka käytetään samall: 
tavalla. Näin nämä Runot ulosvenytetään aivan pitkiksi 
liioitenkin koska laulaissa joka Sana vielä siittenkin pitkis 
tetään. Tämä moninkertoaminen, joka ensimäisestä parvest: 
hajottaaksen aina kauemmin, antaapi Sanoillen isomman 
mielen vaikutoksen ja kuuluu aivan hyvällen, ikään kui: 
vuoret ja korvet kaikumisellansa vastaisi näitä lasten lauluja 
sinnek astikka kuin iäni enemin ja enemin helviää, ja vii 
mein ilmassa poisvaipuu.» 


Helkavirsiä oli Alkuvirsisekä Mataleenan,In 
kerin ja Annikaisen virret. Alkuvirsi viritettii 
aina ensiksi, jonka jälkeen neitoset neuvottelivat keskenänsä 
mikä noista muista sitten esitettäisiin. Tytöt lauloivat niit: 
tunteellisesti ja innostuneesti, usein kyynelsilmin, »sillà sovit 
tamatta niitä suoraan omaan elämäänsä, täytyy heidän kui 
tenkin, kertoessaan kolmen neitosen erilaatuisista esikuvista 
ajatella lähinnä omaa itseänsä.» 

Ritvalan helka. 

Alkuvirressä laulajaneitoset kehottavat toisiaan olemaan 
ujostelematta omaa nuoruuttaan, koska heille on laulun 


lahja annettu. 


»Ruvetkasme, rohjetkasme, 
Alkás ääntämme hävetkö, 
Vaikk’ on lapset laulamassa, 
Pikkuiset pirisemässä, 
Heikot virttä heittämässä. 
Annas mun käen kukata, 
Merihelmen helkytellä, 
Saksan pähkinän sanella, 
Ruotsin ruokosen puhella, 
Turun urvun uikkaella, 


Väättyvasken vaikkaella. 
Käykäm siukukset sinelle, 
Mataroille morsiammet, 
Tuokam sieltä seulan täysi, 
Mataroita markan vakka, 
Tehkäsme sinestä silta, 
Uikasme punasta porras 
Jumaloihin mennäksemme, 
Jumaloihin puhtaisihin.» 


Kun nämä alkuvirren sanat oli hitaasti laulettu, viri 
tettiin jokin varsinaisista helkavirsistä, joista tavallisin ol 


Miastta lee miami virsik 


Mataleena neito nuori 
Kauan se kotona kasvoi, 
Kauan kasvoi, kauas kuului, 
Tykönä hyvän isänsä, 
Kanssa armahan emonsa. 


Palkin 
Hänen 
Hirren 
Hänen 


polki permannosta 
korkokengillänsä, 
kynnystä kulutti 
hienohelmallansa, 
Toisen hirren päänsä päältä 
Hänen kultakruunullansa; 
Rautaisen rahin kulutti 
Astioita pestessänsä, 
Kulman pöydästä kulutti 
Hopiapäällä veitsellänsä. 


Mataleena neito nuori 

Meni vettä lähteheltä 
Kultakiulunen käessä, 
Kultakorva kiulusessa. 
Katseli kuvaisiansa: 

»Ohoh minua, neito parka! 
Pois on muoto muuttununna, 
Kaunis karvani kadonnut; 
Eipä kiillä rintakisko, 

Eikä hohda päähopia, 


Niinkuin kiilti toiskesänä, 
Vielä hohti mennä vuonna.» 


Kiesus paimenna pajussa, 
Karjalaisna kaskimaissa, 
Anoi vettä juodaksensa: 
»Annas vettä juodaksenil» 


»Ei oo mulla astiata, 
Ei oo kannuni kotona; 
Pikarit pinona vieri, 
Kannut halkona kalisi.» 


»Pistäpäs pivosi täysi, 
Kahmalossa kanniskele!» 


»Mitäs puhut, Suomen sulha, 
Suomen sulha, maiden orja, 
Isäni ikäinen paimen, 
Ruotsin ruodoilla elänyt, 
Kalanpäillä kasvatettu, 
Karjalaisna kaskimaissa !» 


»Siis mà lienen Suomen sulh: 
Suomen sulha, maiden orja, 
Isäsi ikäinen paimen, 
Ruotsin ruodoilla elänyt, 

Kalanpáillà kasvatettu, 
Karjalaisna kaskimaissa, 
Ellen mà elkiàs sanele.» 


»Sano kaikki, minkä tiedät!» 


»Kussas kolme poikalastas? — 


Yhden tuiskasit tulehen, 
Toisen vetkasit vetehen, 


Kolmannen kaivoit karkeesehen. 


Sen kun tuiskasit tulehen, 
Siit? olis Ruotsissa ritari; 
Sen kun vetkasit vetehen, 


Siit’ olis herra täällä maalla; 
Sen kun kaivoit karkeesehen, 
Siit? olis pappi paras tullut.» 


Mataleena neito nuori 
Rupes vasta itkemähän, 
Itki vettä kiulun täysi, 
Kiesuksen jalat pesevi, 
Hiuksillansa kuivoavi: 


»Itsepä Jienet Herra Kiesus, 
Kun mun elkeni sanelit! 
— Pane minua Herra Kiesus, 
Pane minua, minnes tahdot, 
Soihin, maihin portahiksi, 
Jaloin päälle käytäväksi, 
Joka tuulen turjotella, 
Laajan lainehen ladella!» 


Mataleenan virsi on keskiaikainen suomalainen legenda. 
Sen nimikkohenkilö on Raamatun Maria Magdaleena, joka 
muuallakin Euroopassa on keskiaikaisissa legendoissa kuvattu 
samoin kuin tässä suomalaisessa. Näin edustaa Matalee- 
nan virsi helkavirsien joukossa keskiajan kristillisyyttä. 


Toinen helkavirsistä, Inkerin sulhot, on ritari- 
ballaadi ja sillä on sukulaisia muissakin Pohjoismaissa. 


»Inkerin ihanan neidon 
Lalmanti iso ritari 
Varasi vakuhun naida. 
Antoi kättä kätkyelle, 
Isoin kimpuin kihlaeli, 
Suurin sormuksin lunasti. 


»Kokotteles vuotta viisi, 
Vuotta viisi, vuotta kuusi, 
Sekä seitsemän kevättä, 
Kanssa kahdeksan kesää, 
Ynnä syksyä yhdeksän, 
Talvikausi kymmenettä; 
Kun sa kuulet kuolleheni, 
Kaiketi kadonneheni, 
Ottaos uros parempi, 
Elkös pahempatani, 

Elkös parempatani; 

ota muutoin muotohitses.» 


Eirikki vähä ritari 
Valhekirjat kannatteli, 
Valhekirjat kiiruhulta: 
»Lalmanti on sodissa voittu, 
Pantu maahan paineluissa.» 


Inkeri ihana neito 

Väen vietiin vihintupahan, 
Väen kihlat annettihin, 
Väen ei vihille saatu, 

Eikä miehin, eikä miekoin, 
Eikä uljasten urosten, 

Eikä vaimoin valituin, 

Eikä neidoin kaunokaisin. E 


Inkeri ihana neito 

Istui se lutin solassa, 

Sekä istui että itki, 
Katsoi idän, katsoi lännen, 

Katsoi poikki pohjoisehen, Silkki Inkerin kutoma, 
Näki kykkärän merellä: Kauan neidon kaidehtima.» 
»Jos sa lienet lintuparvi, »Minun nuorin veljykäisen 
Niin sä lähde lentämähän, Ota ohrilta orihis, 

Jos sa lienet kalaparvi, Idulta ikälihainen, 

Niin sä vaipunet vetehen, Maatajalka maltahilta, 

Jos sa lienet Lalmantini, Aja vastaan Lalmantia !» 


Laske purtes valkamahan.» i ; 
»Terve nuori näälämiehen' 


»Mistä tunnen Lalmantini? Kuinka Inkeri elääpi?» 
Tulennasta tunnen purren, 

Kahden airon laskennasta, »Hyvin Inkeris elààpi: 
Toisen puolen purjehesta, Viikkokausi häitä juotu, 
Toinen puoli uutta purtta, Toinen lahjoja ladeltu, 
Toinen silkkiä sinistä, Kolmas ann'ttu antimia.» 


Kolmas helkavirsistä liittyi Turun keskiaikaiseen elä- 
mään ja kuvasi Annikin, Turusen neidin, surullista tarinaa. 
Sen me jo tunnemmekin (siv. 557). 

Lopuksi laulettiin vielä muutamia säkeitä, joissa laulaja- 
neidot, »sen. yleisen siunauksen ohella, jonka helan huuta- 
misesta uskoivat maan kasvulle olevan, itselleen vielä erik- 
seen toivottivat lempionnea»: 


»Hikos hirvi juostessansa, Karkas siihen kataja kaunis, 
Joi hirvi janottuansa, Katajahan kaunis marja. 
Heränteestä lähtehestä; Joka siitä oksan otti, 

Siihen kuolansa valutti, Se otti ikuisen onnen. 

Siihen heitti haivenensa. Joka siitä lehvän leikkas, 


Siihen kasvoi tuomi kaunis, Se leikkas ikuisen lemmen.» 
Tuomehen hyvä hedelmä; 


Seuraaviin säkeisiin helkavirret päättyivät: 


»Jeesuksen jätän sijahan, Alotuille anturoille. 
Maarian hyvän majahan, Kenenkä telat tekemät, 
Hyvä on toiste tullakseni, Kenenkä anturat alomat? 
Parempi palatakseni Jeesuksen telat tekemät, 
Ennen tehdyille teloille, Maarian anturat alomat.» 


Näitä viimeisiä säkeitä on arveltu katolisella ajalla ylei- 
sesti käytetyiksi, runomuotoon puetuiksi hyvästelysanoiksi. 

Helkajuhlasta ja siinä 
lauletuista virsistä ovat tut- 
kijat lausuneet hyvin eriäviä 
mielipiteitä, eikä voida kat- 
soa kysymystä vieläkään lo- 
pullisesti ratkaistuksi. Vii- 
meksi on sitä käsitellyt prof. 
Viljo Tarkiainen 
mielenkiintoisessa tutkimuk- 
sessaan » Ritvalan helka». Hän 
olettaa, että »helka siinä muo- 
dossa, missä sitä vietettiin 
Sääksmäen Ritvalassa 1800- 
luvun alkupuolella, on mo- 
nien —erlaikaisten ja eri- 
asteisten kultti- ja kult- 
tuurimuotojen yhteensulau- 
tuma.» Sen alkuna hän nä- 
kee jo ainakin kantasuoma- 
laisena aikana tunnetun uhri- 
tavan, »helan huutamisen», 
joka kohdistui pääasiassa »Haurun Eriika» Ritvalan kylästä, 
peltoviljelykseen. »Mikäli helan viimeisiä laulajia. 
tuli varhaisina aikoina liittyi Hämeen Muistomerkkien toimitus- 
veriuhrien toimeenpanoon, kunnan: arkisiosta- 
oli se varmaan miesten teh- 
täviä. Naisten osanotto juhlaan ”huutajina' toi siihen 
vähin erin myös eroottisen piirteen: lemmentaikojen teon 
ja kulkueen muodostumisen, mikä arvattavasti ei ole yhtä 
vanha kuin huuto sinänsä, mutta mahdollisesti jo varhai- 
selta keskiajalta peräisin sekin.» Tällaisena prof. Tarkiainen 
olettaa »alkuhelan» kotiutuneen Ritvalaan. 

Tarkiainen koettaa myös selittää, miten tämä pakanalli- 
nen juhla on saanut Ritvalassa »kristillisen leiman ja uusia 
runollisia lisiäy sekä milloin tämä on tapahtunut. Hän antaa 
tällöin hyvin suuren merkityksen muutamalle tiedonannolle 
v:lta 1340, mikä tiedonanto tavataan samassa paavi Bene- 
diktus XII:n kirjeessä, josta jo osia suomensimme ss. 288—290. 

Vanhasta Ritvalan kylästä. 
Valok. T. J. Kaukoranta. 


Siinä kerrotaan, että Turusta saapuneet dominikaanimunkit 
olivat liikkuneet Sääksmäellä, kulkeneet paikasta paikkaan, 
kylästä kylään kantoalttarit mukanaan, ja taivasalla toimit- 
taneet messuja ja muita jumalanpalvelusmenoja, joihin olivat 
kutsuneet pitäjäläisiä ottaen heiltä vastaan almuja ja uhri- 
lahjoja omiin tarkotuksiinsa. Kun he olivat tehneet tämän 
pyytämättä kirkkoherralta lupaa, valitti tämä, minkä johdosta 
paavi antoi muutamien kirkonmiesten tehtäväksi tutkia asiaa 
ja ratkaista riidan. Vedoten siihen, että tässä paavin kir- 
jeessä mainitaan pari Ritvalankin miestä, Tarkiainen otaksuu, 
vettä munkit olivat matkoillansa käyneet Ritvalassakin omin 
lupinsa messuja ja jumalanpalveluksia pitämässä sekä kan- 
salta veroa kantamassa jonakin kesänä, mahdollisesti juuri 
helluntaina pakanallisten kevätjuhlien aikana. 

Näihin tapahtumiin Tarkiainen haluaa yhdistää varsi- 
naisen kristillisen helkatraditsionin syntymisen Ritvalassa. 
Ajattelen, että munkit ovat voineet tehdä katolisten tapo- 

jen mukaisen kiertoretken oraspeltojen siunaamiseksi pyhillà 
menoilla, pystyttää sitten kantoalttarinsa jumalankuvineen 
juuri tuolle pakanuudenaikaiselle kevätjuhlapaikalle ja suo- 
rittaa sen ääressä messun ja muun jumalanpalveluksen. Nuo 
heidän mukanansa olleet pyhät kuvat, Jeesus ja neitsyt Ma- 
ria, asetettiin varta vasten rakennetuille jalustoille kaiken 
kansan. nähtäväksi ja kumarrettavaksi. Munkkien ohjeita 
noudattaen kylän väki saattoi astella tällä tavoin pyhitetylle 
kummulle järjestyneessä juhlakulkueessa, toistellen heidän 
perässänsä katolisen messun kertosäettä ('kyrie eleison') ja 
polvistuen alttarin juurelle. Noiden “outojen ja loistavien 
menojen muisto syöpyi voimakkaasti kansan mieleen, ehkäpä 
osalta esim. senkin vuoksi, että sinä vuonna sattui tulemaan 
tavallista parempi sato. Ja vaikka kylän miehet, annettuaan 
munkeille runsaat antimet, kieltäytyivät maksamasta kirkon- 
veroja uudestaan omalle kirkkoherralleen (vert. siv. 289), 
ei se suinkaan riitä todistamaan heidän kylmäkiskoisuuttaan 
kirkollisia menoja ja tapoja kohtaan. Ja kun hartaat naiset 
jonakin seuraavana kesänä halusivat maan kasvun edistä- 
miseksi uudistaa tuon munkkien järjestämän juhlakulkueen 
lauluineen ja muine menoineen, niin miehet puolestaan tai- 
puivat siihen. Näyttää nim. siltä kuin olisi Helkavuorelle 
joko munkkien jäljiltä jäänyt tai kyläläisten toimesta han- 
kittu ei ainoastaan tuommoinen pyhäinkuvien alusta, vaan 
mahdollisesti jonkinlainen pieni pyhäkkömaja pyhimys- 
kuvineen. Ja se muodostui tämän kirkollisen kultin näky- 
väksi esineeksi ja näiden kevätkulkueiden päämääräksi, 
kunnes se vuosisatojen kuluessa vähitellen rappeutui ja hä- 
visi, jättäen jälkeensä vain tavan ja epämääräisen muiston 
noista laitteista ja menoista kaikumaan helkavirsissä.» 
Tämä professori Tarkiaisen selitys ei kuitenkaan ole saa- 
nut yleistä hyväksymistä. M. m. professori Heikki Ojan- 
suu asettui jyrkästi sitä vastaan. »Kun munkit ovat 
saarnanneet ja pitäneet muita menojaan vasten kirkkoher- 
ran kieltoa ja pitäjäläiset hyvin todennäköisesti ovat juuri 
munkkien aikaansaaman uppiniskaisuuden johdosta joutu- 
neet kirkonkiroukseen, ei tunnu luultavalta, että jos nämä 
olisivat opettaneet helkalauluja, niitä olisi edes uskallettu 

laulaa.» Ojansuu katsookin Tarkiaisen tässä rakentaneen 
hiedalle ja pitää hänen helkavirsien ikää koskevia päätel- 
miään niin ikään kestämättöminä. Vaikealta tuntuukin uskoa, 
että tuo munkkien oletettu käynti Ritvalassa olisi vaikutta- 
nut mullistavasti helkajuhliin: tehnyt ne kristillisiksi. Ja 
mitä taas helkavirsien syntymisaikaan tulee, jona Tarkiainen 
pitää aikaa 1300-luvun kahden puolen, voinee senkin sijottaa 
myöhemmäksi, kun ei tarvitse pitää kiinni tuosta munkkien 
vierailuajasta. Mainittakoon vain, että Ojansuu ei tahdo 
muita kuin Annikaisen runoa pitää edes keskiaikaisena eikä 
sitäkään viedä 1400-luvun taakse. 

Näin on vielä monta selvittämätöntä kysymystä helka- 
juhlien synnyssä ja helkavirsien iässä. 


Iura LI sss ta: 

Julius Krohn— Kaarle Krohn: Kantelettaren tutkimuksia. 
Edellinen vihko. Helsinki 1900. 

V. Tarkiainen: Ritvalan helka. Kalevalaseuran julkai- 
suja. I. Porvoo 1922. 

Heikki Ojansuu: Ritvalan helkarunot. Uusi Suomi 1922. 
N:o 60; 12.3. 1922. 

C. A. Golllund: Oltava el: suomalaisia huvituksia. 2. osa. 
Tukholma 1832. 

Hämäläis-Osakunia: Hämeen muistomerkkejä II. Hämeen 
kansan vanhat runot. Jyväskylä 1916—1917. 


Elinan surma. 


UOMEN KANSA on polvesta polveen säilyttänyt tie- 
N aon viattoman Elina rouvan kauheasta kuolemasta 
Elinan surma nimisessä runossa. Se on kaikkein draa- 
mallisin kansanrunoistamme ja muutenkin niistä parhaita. 


Elinainen neilty nuori »Tunnen tuiman käytännöstä, 
Meni aittahan mäellä Jalon jalan heitännöstä.» 
Vaskivakka kainalossa, 

Vaskiavain vakkasessa. Klaus tuo mäelle tuli. 


Sadat miehet saattamassa, 
»Tuollapa tulee Klaus Kurki.» Sadat satulahevoset, 

Miehillä kultakannukset, 
»Mistäs tunnet Klaus Kurjen?» — Hopiahelut- hevosilla. 

»Onko teillä neityttä myydä, 
Piikaa vasteeni pidettyy?» 


»Hepo meillä mäellä myydän, 
Kartanolla luukavia, 

Vaan ei piikaa pihalla 

Eikä kaupita kartanolla. 
Kyl on meillä tupiakin, 
Tupa meil on yljän tulla, 
Tupa tulla, toinen mennä, 
Talli meil on hevoset panna, 
Vaja varsat valjastella, 
Naula meil on satulat panna, 
Laskea hevoisten helut.» 


Klaus tuo tupahan tuli, 
Miekallans oven avasi, 
Tupellansa kiinni tunki. 
Elinan viisi veljestä 

Istuit kaikki pöydän päässä, 
Nousit kaikki seisohellen. 


»Onko teillä neityttä myydä, 
Piikaa vasteeni pidettyy?» 


»Ei ole meissä neittyin myyjää 


Vallasnainen. 
Keskiaikainen seinämaalaus 
Vöyrin kirkossa. 


Eikä naisten naittajata. 
Astu toisehen tupahan, 
Kysy ensin äidiltäni.» 


Klaus tuo kävi käskettyä 
Tuonne toisehen tupahan. 


»Onko teillä neityttä myydä, 
Piikaa vasteeni pidettvy?» 


»Piijat meil on pikkaisia, 
Kaikki keskeen kasvavia.» 


»Olispa tuo vàhà Elina, 
Nuori nainen naitavalla.» 


»Ei taida vàhà Elina 
Panna työhöön palkollista, 
Ruokkia isoo perettä, 
Katsoo isoo tarhakarjaa.» 


»Kyl on mulle Kirsti piika, 
Joka panee työhöön palkol- 
lisen, 
Ruokkii myös ison perehen, 
Katsoo ison tarhakarjan.» 


Keskiaikainen soturi. 
Pyhän Henrikin kenotafista. 

Mutta siihen Elina vastaa ennustaen, että Kirsti polttaa 
hänet tulella, pahoin päivin kuolettaapi. Klaus Kurki kehuu 
kuitenkin Kirstin hyviä ominaisuuksia ja niinpä Elina 


Otti kihlat, anto kättä. Välkisteli västäröistä. 
Käsi Klauksen povessa 
Kävi Klaun kartanolla. Ah jos sitäkin olisis, 
Joka tuon välin pahennais, 
Kirsti katseli klasista, Saattais asiani entiselle!» 


Mutta vuosia kului Elinan ja Klaun välille ilmautu- 
matta mitään pahentajata. Silloin Kirsti uskotteli Klaulle, 
että Elina oli ollut hänelle uskoton Uolevin kanssa. 


Tuopa tuohon vastajapi, Viisi verkasta hameetta 
Puhu suusta kiivahasta: , Annan kaikki käydäksesi, 

| Ennenkuin Elina -prouvan. 
»Jospas tuottelet todeksi, Kantaakses avaimet annan, 
Mitäs saattelit sanoiksi, Ennenkuin Elina prouvan. 
Sinunpa mä silkissä käytän, Lukut lupaan lukitakses, 
Elinan tulella poltan. Ennenkuin Elina prouvan.» 


Siihen Kirsti vastaa kehottamalla Klauta menemään 
— — — Aumasten ladolle, 
Pikkuniittusten nimille, 


mutta olemaan menevinänsä käräjille kauas Pohjanmaalle. 


Niin Klaus päättää tehdäkin ja ilmottaa Elinalle saa- 
neensa kutsun käräjille Pohjanmaalle. Elina rouva on 


huolissaan ja di pr all rukoilee Klauta tulemaan pian 
takaisin: 


»Oh mun Klaus kultaseni Viikot on viimeiset käsissän, 
Alä tuolla kauan viivy! Päivät viellä viimeisimmät.» 


Kun Klaus oli lähtenyt, rupesi Kirsti kodassa pesemään 
Elinan vaatteita. 


Elina kodan kohella Älä kolki niin kovasti 
Kuuli kovan kolkutuksen, Minun pieniä vaattejani. 
Paukkinan patojen luonna. Ei net ole täällä saadut, 


his Vaan on áitini kutonut.» 
»Oh mun Kirsti piikaseni, ' 

Mutta siitä Kirsti ei välitä, vaan »kolkkii» niitä entistä 
kovemmin ja polttaa »puolilta poroksi. Ja samoin hän 
seuraa muitakin Elinan toivomuksia. Kun ilta joutui, hän 


meni Uolevin majalle: 


»Uolevi ylimmäinen trenki, 
Prouva teitä sinne käski.» 


Kun Uolevi oli mennyt Elinan luo, niin Kirsti kiiruhti 
heti perässä: 


Yhdeksät lukut lukitsi, 
Sadat teljet teljetteli 


sekä juoksi Aumaisten ladolle ja kertoi Klaulle: 


»Ohoh Klaus kultaseni, Tulen tuoheseen sytytti, 
Onpa Uolevi nytkin siellä. Pisti tervaksen tulehen, 
Lukut ovein lukittuna, .. Valo valkeen nurkan alle. 


Telkeet päälle teljettyna.» 

| Sauvu suitseepi tulinen, 
Tämä täältäpä tuleepi, Liekki tuima leimahtelee, 
Kiivas kiirutti kotia Polttaa huoneen huonehelta. 
Alla päin, pahoissa mielin. 


Ylimys kuningas Davidia esittäen. Ylhäinen vanhus. 
Keskiaikainen seinämaalaus Keskiaikainen seinämaalaus 
Sauvon kirkossa. Sauvon kirkossa. 

Viel on paikka palamatta, 
Viel on — Elina elossa. 
Laski lapsensa pienuisen, 
Itkeväisen ikkunalle: 


»Ohoh kultan, Klaus kultan, 
Alà polta poikalastas, 
Vaikkas poltat pojan tuojan, 

Älä sormustas kadota, 
Vaikkas kantajan kadotat.» 


»Pala, portto, poikineskin, 
Maailman lautta lapsineskin, 
Ei se ole minun poikan, 
Vaan on ison Uolevin poika.» 


Saipa Elina lähetetyksi sanan äidilleen, joka ehti tule- 
maan Laukkoon, ennen kuin tuli oli vielä lopullista tuhoansa 


tehnyt. 


Kuin kävi Klauksen kartanolle, 
Laski kohta polvillensa 
Maahan vävynsä etehen: 


»Ota pois tuo tuolta tulesta, 


Vaka vaimo valkehesta.» 


Mutta Klaus ei suostunut, ei vaikka äiti rukoili: 


vAnna mennä muille maille 
Elkeänsä piilomahan, 
Töitänsä hapelemaan!» 


Elina ehtii kuitenkin vielà vakuuttaa àidilleen: 


»Ohoh oma muori kultan, 
Ei ole syytä vähintäkän, 
Neulaa silmätöintäkän. 
Tein kaikki, mitä taisin, 
Tein päällekin vähäsen.» 


Se oli meno parahan prouvan, 
Nuoren Elina emännän, 


Kansa kauniin kasvoiltansa, 
Että töissänsä taitavan, 
Puhtaan aina puheissansa, 
Siivon puolisanoissakin. 


Kauan kaipaa kansa kaikki, 
Itkee Sinua alalliset, 
Ikävöitsee ylemmätkin. 


Niin paloi Elina rouva pienen poikansa kanssa. 


Klaus tuo asu Kirstinensä 
Uotin uudessa tuvassa. 
Kaikki kaikkinansa katovat, 
Laiho puuttuupi pellolta, 
Eikä kasva kauramaatkan. 
Kulo poltti parahat paikat, 
Kuiva kukisti loputkin. 
Hevoisia talli täynnä, 
Nautoja navetto täynnä, 
Kuolit kaikki korsi suuhun, 
Kaaduit kaurojen nojalle. 


Klaus istu kynnykselle, 
Sekä istu että itki. 


Jesus äijänä käveli: 

»Mitäs itket Klaus Kurki?» 
»Kyl on syytä itkemistä. 
Siit on sydämen kipeä, 


Ettän poltin puolisoni, 
Sytytin syleni täyden, 

Vaimon valkeella valotin, 
Poltin pienen poikaseni. 
Hevoisia talli täynnä, 
Nautoja navelto täynnä, 
Kuolit kaikki korsi suuhun, 
Kaaduit kaurojen nojalle.» 


»Kyllän tiedän Elina prouvan.» 
»Missás on sitte Elina prouva?» 
»Ylemmaises taivaassa 
Kuuden kynttilän edessä 
Jesuksen jalkain juuressa 
Pikku poikainen sylissä — 
Uolevi oven edessä.» 


»Kyllà myös tiedän Klaus 
Kurjen.» 


»Missás on sitte Klaus Kurki?» 


vAlammaises helvetissä 

Kannukset vähän näkyyvät, 
Jalat alta kiilustaavat. 


Kyllä viellä tiedän Kirsti 
huoran: 
Alammaises helvetissä 
Alammaisen portin alla 
Palmikoita vähän näkyypi, 
Silkit päihin sidottuna.» 


Klaus tuo ajohon lähti, 
Pisti pillit säkkihinsä. 
Soitti suolla mennessänsä, 
Järähytti järven päässä, 
Karahutti kankahalla, 
Ajo päin sulaan merehen, 
Aaltoihin upottiksi. 


Se oli meno nuoren miehen, 
Kansa nainehen urohon. 


Kirsti rakkina perässä. 


Tällainen on Elinan surmaruno. Se pohjautuu historial- 


liseen tapahtumaan. 


Kerran on elänyt se onneton Elina 


rouva, jonka kohtalosta runo kertoo. Eräs kolmisenkym- 
mentä vuotta sitten löydetty historiallinen asiakirja v:lta 


1551 kertoo: 


»Klaus Djekn, hänen avionsa ja lapsensa. 


Ensimmäinen avio, 


vaimo oli nimeltään Elina, 


syntyisin Mynämäen Orkovakkisista. Sen hän poltti 
ensimmäisen ja ainoan lapsensa kanssa ja tämä avio 


jäi perinnöttömäksi. 


Toinen avio, vaimo oli nimeltään Kirsti, syntyisin 
Laitilan Isostatalosta; hänellä oli kaksi poikaa ja 
seitsemän tytärtä. Näistä tyttäristä tuli viisi naite- 
tuksi ja saivat perinnön." —* 


Tässä esiintyvät Elinan surman murhenäytelmän pää- 
henkilöt. Runossa on konnantyön tekijäksi pantu Laukon 

herra Klaus Kurki, joka eli 1400-luvun keskivaiheilla, mutta 
sen tekijänä onkin ollut Klaus Kurjen äidinisä: 1300-luvun 
lopulla ja 1400-luvun alussa elänyt Laukon herra, mahtava 
Klaus Djekn, joka oli yhteen aikaan Hämeen tuomari ja 
sittemmin m.m. Turun linnan isäntä. Kun yksi Klaus 
Djeknin ja Isontalon Kirstin tyttäristä meni sittemmin 
naimisiin erään Kurki-suvun jäsenen kanssa, saaden myö- 
täjäisiksi Laukon kartanon, minkä hänen poikansa Klaus 
Kurki peri edelleen, tuli tämä poika, äidinisänsä kaima, kansan 
muistitiedossa myös äidinisänsä julman jälkimaineen peri- 
jäksi. Enempää me emme tapauksesta tiedä, kuin että Klaus 
Djekn poltti vaimonsa. Kaikki muu, mistä runo kertoo, 
jää hämärän peittoon, kun ei ole olemassa todistuksia puo- 
leen eikä toiseen. 


Kummallista. on, että sama juoni, joka Elinan surmassa 
esiintyy, on sovitettu myös erääseen Horniin, Salon seudun 
Kärkän kartanon herraan. Niistä monista tarinoista, joita 
sillä paikkakunnalla on liikkunut aivan viime aikoihin 
saakka, otettakoon tähän yksi osottamaan sen ja Elinan 
surmarunon aihepiirin samanlaisuutta. 

»Asus Kärkäs yks suur sotaherra; ku hän tappeluksen 
tieron sai, et hän tappeluhu jouttu, ni ittestäs miekka seinäs 
helisi. Kotona joutui polttaman palvelijas ja oma frouvas 
vallan pettelt. Piika piti yhtyt herran kans ja koitti uskotta, 
et frouva pittä yhtyt kuskin kans. Piika lupas näyttä totte, 
jos herra lähte kahrenkin päivässe reissu ja ei lährekkä 
sentän, tule pian takasi. Kun frouva oli luhtis, nin piika 
meni ja valhettel palvelijal, et frouva keski hänt luhti. 
Sit hà sulki ove ulkopuolelt ;kiine. Horn tulikin kotti, ni 
hän meni vasta ja sanos: Nyt on palvelija luhtis ja Hornin 
passa ite mennä kattoma, hän tällas oven kiine. Hänen 
täyry usko, ku hä omil silmiläs näki, kuttei hän tienny, 
et piika hänel valhetteli. Hän pisti luhtin palama, vaik 
he kui armo pyysi, ni se ei auttanu. Frouva pisti ketes ulos 
luhtiakkonast ja sano: Ota vihkisormukseski, ku sä oles se 
sihe ite tällänykki. Sanotti lyövän kirven kans sormi poikki 
ja ottavas sit sormus siit. Piti tuomittaman pykämän 

kolme kirkko ja keimàn palin!) polvin niitte vàli. Hàn pykàs 
sit nàà kolm kirkko: Salo, Haliko ja Perttelin kirko, ja hàn 
kávi sit jo kahren vàli ja kolmas oli jo menos, ku hàn kuoli 
Lustaja ahtes, ku polve kulusi niin kovi.» 


* * 
y 


Vaikka Elinan surma onkin aiheeltaan kotimainen ja 
pohjautuu historialliseen tapaukseen, on siihen ilmeisestikin 
vaikuttanut vanha pohjoismainen sankarirunous. »Se ripeä 
keskustelumuoto, jossa Elinan surma-runon tapaukset esite- 
tään, se draamallinen vauhti, mikä on ominaista tälle järkyt- 
tävästi vaikuttavalle runolle, ei tunnu suomalaiselta, vaan 
viittaa germaanilaisiin esikuviin, lähinnä skandinavilaisiin 
sankarilauluihin ja ballaadeihim, huomauttaa Heikki 
Ojansuu ja viittaa vanhaan tanskalaiseen kansanlauluun 
Lave Stison og Fru Eline, josta jo ennen häntä tanskalainen 
suomalaisen kansanrunouden tuntija ja tutkija F.Ohrt on 
sanonut, että se muutamin kohdin muistuttaa Elinan surma- 
runoa. Verrattuaan sitten näitten runojen sisällystä, toi- 
mintaa, niissä esiintyviä nimiä ja henkilöitä keskenään Ojan- 
suu tulee siihen tulokseen, että »niin suuret kuin eroavaisuu- 
det Elinan surmarunon ja tanskalaisen Lave Slison og Fru 
Eline'n sisällyksen välillä ovatkin, ovat yhtäläisyydetkin 
hämmästyttävät», jonka takia hänen mielestään täytyy olet- 
taa, että tämä tanskalainen runo »on ollut Elinan surman 
sepilldjdlle tunnellu» Kun tanskalainen runo on syntynyt 
1400-luvulla, kuten oletetaan, eikä sitä tunneta Tanskan ra- 
jojen ulkopuolelta, otaksuu Ojansuu, että »suomalainen lau- 
‘laja on oleskellut Tanskassa tai kenties kuullut laulun joltain 
tanskalaiselta Suomessa. Olihan. tanskalainen vaikutus 
Ruotsi-Suomessa keskiajan lopulla varsin valtava.» 

Mutta vaikka hyväksyykin tämän Ojansuun selityksen, 
ei Elinan surman suomalaisuusperäisyys siitä joudu vaaraan. 
Jossain Länsi-Suomessa sen kerran on runoillut jokin supi 
suomalainen mies, se on valtavasti vaikuttanut kuulijoihin, 
sitä on toistettu yhä uudelleen ja uudelleen, kunnes se on 


1) paljain polvin, polvillaan. 

tullut lähtemättömästi painetuksi rahvaan mieleen; se sitä 
sitten on satoja vuosia vaalinut ja säilyttänyt, kunnes 1700- 
luvun loppupuolella se ensi kerran merkittiin muistiin pape- 
rille. Merkillistä on, että se on elänyt kansan muistissa mel- 
keinpä yksinomaan vain Vesilahdella, sen Laukon kartanon 
liepeillä, johon runo tämän surullisen tarinan sijottaa ja jota 
myös on pidetty murhenäytelmän todellisenakin tapahtuma- 
paikkana. 


Kirjallisu utua 

Suomalainen loitsu. 


ÄSSÄ MAASSA on väkevästi luotettu sanan voimaan, 

niin pakanuuden aikana kuin vielä myöhemminkin, kris- 

tinuskon jo tultua omaksutuksi. Siitä on todistuksenalaaja 
loitsurunoutemme. Tällä alalla suoritettu vilkas tutkimus 
on osottanut, että suomalaisissa loitsuissa on paljon juuri 
katolisen keskiajan tuntua, että katolinen kirkko meilläkin 
on pystynyt luomaan kokonaan uuden loitsurunouden. 
»Tama kaikki on ollut mahdollista kirkon opetuksen ja 
jumalanpalvelusmenojen kautta» Niin selittää F. A. 
Hästesko, ja jatkaa: »Ne olivat näet omiaan vahvista- 
maan kansan uskoa luetun luvun maagilliseen voimaan, 
sillä minkä muun voiman se olisi voinut ajatella piilevän 
kirkon opettamissa isämeidän, ave Marian y. m. rukouksissa, 
joitten sanoja se ei ymmärtänyt, mutta joitten se luuli 

oikeassa järjestyksessä ja määrätyt kerrat lukemalla sellai- 
sinaan auttavan. Kun tähän tuli lisäksi vielä, että papit 
ja munkit kirkon puolesta ja jumalan nimessä paransivat 
sairaita kätten päällepanemisella, rukouksilla ja luvuilla, 
joissa he useinkin kertoivat jonkun ihmetapauksen Jeesuksen 
tai pyhimysten elämästä ja lisäsivät kysymyksessä olevaa 
tapausta varten joitakin manaus- tai parannussanoja, niin 
olihan se kansan mielestä selvää loitsimista. Kirkon eri 
tarkotuksia varten laatimat rukouskaavat tulivatkin niin 
ollen hyvin tärkeiksi, ja niitä oli kirkolla suuri varasto, 
etenkin kauheita manauksia, joita se käytti kaikenlaista 
pahaa, yksinpä vahingollisia eläimiäkin karkottaakseen. — 
Niinpä oli esim. kasteessa jo kirkon alkuaikoina erityinen 
manaus, jolla ajettiin pois se paha henki, jonka vallassa 
ihminen luonnollisesti oli ennen kastamista. Samaa manausta 
on sitten käytetty suomalaisena loitsuna painajaisen karkot- 
tamiseksi.» 

Loitsuissamme on selvien kristillisperäisten lisäksi kui- 
tenkin sellaisiakin, joitten alkuaihe ei ole selvä. Toisissa 
tapauksissa taas vanha mytologinen aines on sulautunut 
veljelliseen sopuun kristillisperäisten käsitteiden kanssa. 

Loitsuja oli monenlaisia ja niitä käytettiin erilaisiin tar- 
peisiin ja vaihtelevissa tilanteissa: milloin piti varautua 
pahaa vastaan, milloin se — varsinkin tauti — voittaa, 
milloin piti hankkia onnea tai lempeä, milloin tuottaa tuhoa 
tai vahinkoa. > : 

Loitsujen joukossaons y ntysanoillajamanau k- 
sillahuomattava sija. Edelliset ovat aivan erikoisia suoma- 
laisilla ja perustuvat siihen käsitykseen, että on saatava selville 
pahan alku, sillä jos se tiedetään, on paha myös tietäjän 
käsissä. Niin Väinämöinenkin lyötyään kirveellä polveensa 
haavan, etsii ensin raudan syntysanoja, voidakseen sitten 
manata sen kurjimmasta kurjimmaksi. 

Tulkoon tässä esitetyksi muutamia ilmeisestikin keski- 
aikaisia syntyloitsuja.!) 

1) Meillä ovat loitsut, samoin kuin yleensä muukin kansan- 


runous, säilyneet vain kansan suussa, josta ne etupäässä vasta 
viime vuosisadan alkupuolelta lähtien on kerätty talteen. 


40 — Suomen kansan aikakirjat. 1. 

Pohjoiskarjalainen lulen synly. 


Miss' on tulta tuuiteltu, Kultaisessa katkyessa, 
Vaaputettu valkeata? Hihnoissa hopeisissa. 
Tuolla taivahan navalla, Tuli tuhmalta putosi 
Kuulun vuoren kukkulalla Valkea varattomalta 
Kehän kultaisen sisässä, Keskelle Aloen merta. 


Pohjoissavolainen käärmeensynty. 


Oli meiän Luojasemme Antoi Herra hengen tuolle, 
tietähän kävelemässä, siunasi Jumala silmät. 
matkojahan mittelevi Sanoi meiän Luojasemme, 
Santta Pietarin keralla. sanoi Santta Pietarille: 
Löysi kuplan kalliolta, »koita suuta sormellasi!» 
katselevi, kääntelevi: Puri sormen Pietarilta, 
»mikà tuostana tulisi, tuostapa tuli kivuille. 
ja kuka kuvaneisi?» Santta Pietari sanovi: 
Niin sanovi meiän Luoja,  »ota Herra henki poies!» 
puhuvi puhas Jumala: Niin sanovi meiän Luoja: 
»pahasta paha tulevi, vemmähän molemmin tehne 
konna konnan oksennosta.» yhen päivän valkealla, 
Santta Pietari sanovi: sekä henkeä suemme 
yanna Herra henki tuolle, että luone kuolemahan.» . 


siunoa Jumala silmät!» 


Kun synty oli saatu selville, manattiin paha jonnekin, 
kuten esim. käärme seuraavassa tammelalaisessa loitsussa: 


Mato musta maan alla, Simoel tapin alle, 

kiakura kiven alla, Josas panos parannat. 
uikkuva airan alanen, Tonne minà sun mannaan: 
heikko heinàn latvialla. Yli yhreksàn meren, 
Hyvin teit, ettäs pistit, alle kuuren kihlakunnan, 
Vielä parempi, josa ei kuulu kukon laulu, 
Ettäs paranit. eikä vaella hevosen varsa 
Mene mettään metsäläinen, sinä ikinä. 


Loitsurunoutemme läheistä yhteyttä katolisen kirkon 
henkiseen perintöön todistavat kaikkein parhaiten ne loitsut, 
jotka ovat vain runomittaan puettuja, yleismaailmallisia 
katolisia rukouksia. Sellaisista voimme mainita esim. syn- 
nyttäjän tunnetun rukouksen »Neitsyt Maaria emoselle, 
pyhälle piialle pikkaraiselle». 

Edellà onkin jo esitetty joitakuita kala- ja metsámiehen 
loitsuja sekä paran lukuja. Siitä syystä voikin riittää, kun 
loitsuista vielä otamme näytteeksi eräitä lemmen alaan 
kuuluvia lukuja. 

Tyttö saattoi kehottaa leppäterttua: 


»Lennà, lennä leppäterttu, 
mihin minua viedään: 
Suomeen vai Saareen 

vai maan alle hautaan», 


ja se lähti sinnepäin, minne tyttö joutui naimisiin. Mutta 
jos se lensi kirkolle päin, merkitsi se lennättäjälle kuolemaa. 

Monin paikoin on tyttö leiponut erikoisen »rakkauden 
kakun» ja ajatellen poikaa, jonka huomion hän halusi voit- 
taa, uuniin kakkua pannessaan lukenut: 


»Kules uuniin kukerin kaakku, 
sinun kaakku syédakses’, 
minun mies saadaksen’.» 


Mutta voitiinpa myös rakastavaisten välit kylmentää. 
Silloin saatettiin ottaa sen hiuksia, joka tahdottiin »kyl- 
mettää», kietoa ne yhdeksän eri kiven ympäri, viedä kivet 
kolmeen eri kaivoon ja sanoa niitä heitettäessä: 


»Sinun pitää tulla niin kylmäksi (N. N:lle) 
kuin tuo vesi on noille kiville.» 


Kukapa voisikaan lukea kaikki ne kerrat, jolloin lempeä 
nostettaessa ja sitä tuhottaessa on turvauduttu loitsun 
väkevään valtaan! : 


Kirjallisuutta: 

Keskiajan »lääke- ja yrttikirjoista». 


» J JÄÄNSÄRKYYN on otettava aaprottia ja koiruohoa ja 
keitettävä niitä yhdessä väkevässä etikassa ja sillä on 
pestävä päätä sekä illoin että aamuin.» 

Toinen keino: »Päänsärkyyn sekotetaan kaksi osaa purjo- 
laukkaa ja yksi osa hunajaa ja pannaan sitä aivan nenään 
tai korviin. Se auttaa päänsäryssä.v 

»Korvasäryssä on otettava lämmintä äidin maitoa ja 
pantava sitä korvaan ja korvan ulkopuolelta voideltava sitä 
laakerinmarjaöljyllä. Se on hyvä kuuroutta vastaan. 

Jos saa mielenvikaisuuden ja menettää järkensä, silloin 
on ensin ajeltava tukka päästä ja hierottava päätä suolalla 
ja etikalla, niin myös käsiä ja jalkoja. Otettakoon sitten 
koiranpentu tai nuori kissa tai kukko ja halkaistakoon se 
kahtia pitkin selkää ja heitettäköön pois sisälmykset ja 
pantakoon ruumis kokonaan päähän niin lämpimänä kuin 
se on ja sidottakoon lujasti, tai otettakoon oinaan lämpimät 
keuhkot ja jätettäköön mies sitten pimeään ja lukittuun 
huoneeseen, siksi kunnes hän saa nukkua. 

Hammassärkyyn on otettava ohrajauhoja ja suolaa ja 
pantava ne pellavariepuun ja poltettava ja murskattava 
jauheeksi ja hierottava sillä hampaita lujasti ja huuhdel- 
tava sitten suu vedellä.» 

Toinen keino hammassärkyä vastaan: »Voitele hampaasi 
porkkanalla! Silloin tauti lieventyy.» 

» Vatsatautiin ja nivoon (puuttuvaan ruokahaluun) on 
otettava anista, kuminaa, inkivääriä, muskottia, saksan- 
kuminan siemeniä ja tuoretta minttua ja hakattava se 
kaikki hienoksi jauheeksi ja se on syötävä.» 

»Merkit siitä, että vatsa on kipeä: kun vatsa on kipeä, 
silloin on ruumis raskas, laiska, ilmaa täynnä ja puhalluksissa, 
ja suu tahtoo aina haukotella ja ammottaa selkosen seläl- 
lään ja siitä käy ulos kova ja paha röyhtely. Ja kun ihminen 
tulee pullistuksiin ja täyteen ilmaa, siihen auttaa paljon, 
jos ihminen syötyänsä ei saa sitä, mitä hänen ruoan jälkeen pi- 
täisi saada: mikä on lepoa ja unta oikeaan aikaan. Ja siitä, 

että vatsa on kipeä, eikä kykene sulattamaan ruokaa, tulee ih- 
minen ensin täyteen ilmaa, sitten hän pöhöttyy, sitten alkaa 
hän röyhdellä ja antaa ylön ja käyttäytyä karhun tavoin: 
ja sitten rupeaa murisemaan ja kurisemaan suolissa sisältä- 
päin. 

Jos on olemassa vanhoja paiseita, jotka yhtä mittaa 
vuotavat eivätkä voi parantua, niitä sanotaan fisteleiksi eli 
avonaisiksi paiseiksi. Otettakoon silloin koiranpää ja pol- 
tettakoon se tuhaksi ja siroteltakoon se tuhka haavaan. Se 
vetää pahan ulos ja parantaa haavan. 

Lonkkasärkyyn on iskettävä suonta alhaalla nilkassa 
ulkopuolelta tai sisäpuolelta lämpimässä vedessä. 

Luunmurtumassa pannaan murskattua purjolaukkaa luun- 
murtumaan. Se auttaa pian. 

Persilja on hyvä myrkkyä vastaan ja sen siemen irrottaa 
pahaa ilmaa ja pahaa verta; ja se kelpaa vesipöhöön ja 
vatsanväänteeseen ja munuais- ja rakkotulehdukseen sekä 
puhdistaa maksaa ja haavoja. 

Pippuri kelpaa yskään ja sille, jolla on tauti maksassa ja 
vatsassa tai paiseita, ja se lieventää särkyä kupeissa ja puh- 
distaa rintaa. Samoin: pippuri tekee tummat silmät vaaleiksi, 
jos sitä sekotetaan silmävoiteeseen, ja se kelpaa myös hork- 
kaan, jos sitä miedonnetaan öljyllä ja sillä voidellaan ruu- 
mista. 

Pippurilla on se hyvä ominaisuus, että jos sitä syö, niin 
kuivaa se liiallisen kosteuden ja vetää sydämestä kaiken 
myrkyn ja vahvistaa hyvin vatsaa. : 

Plantago on rautalehti suomeksi ja kasvattaa ja tekee 
se lujaksi sen, joka on rikki murtunut. Se kuivaa haavan, 
jossa on paljon märkää, ja puhdistaa sen mädän, jota haa- 
vasta tulee, jos siihen sekotetaan hunajaa ja pannaan sitä 
haavaan. Samoin: jos sitä murskataan ja pannaan haavaan 
verenvuodossa, lakkaa vuoto. Eräs mestari, jonka nimi 
oli Avicenna!), kohtasi kerran jonon kauppiaitten vaunuja, 
ja sitten kuin ne olivat menneet ohi, löysi hän käärmeen, 
jonka vaununpyörät ja hevosenkaviot olivat murskanneet. 


1) Kuuluisa arabialainen lääkäri, joka kuoli 1037. j. Kr.s. 

Ja kun revitty käärme kiemurteli siinä, löysi se rautalehden 
ja söi sitä, ja kun se oli sitä kylliksi pureksinut, niin pani 
se sen suullaan haavoihinsa ja mateli sitten ruohossa edes- 
takaisin ja tuli niin terveeksi. Sen näki mestari Avicenna ja 
tuli kovin ihmeisiinsä sanoen: Sinun nimesi mahtaa olla 
elämänlehti, koskapa sinä saat revityn ja kuolleen voimallasi 
terveeksi. 

Kaikenlaista haavakuumetta vastaan riko sipulia hie- 
noksi ja kostuta sen nesteessä liinavaatetta ja pane päälle! 
Se on koeteltu. 

Ota sonnin sontaa ja valkoinen osa hanhen ulostuksesta, 
yhtä paljon kumpaistakin, pähkinän verran, ja sekota se 
hyvään etikkaan ja juo se! On koeteltu. 

Luuvaloon ota tuore kissannahka ja kiedo se ympäri 
ja anna olla niin, kunnes se tulee kylmäksi ja vetää pois 
kaiken säryn! 

Kaneelinkuorella on tämä hyvä ominaisuus: jos sitä syö 
aamulla, niin lieventää se kaikkea yskää ja vahvistaa rintaa 
ja päätä ja aivoja ja poistaa voimallaan kaiken käheyden 
kaulasta. 

Sinapilla on se voima, että kun sitä syö etikassa, niin 
puhdistaa se päätä ja keventää oloa. Samoin: Se joka on 
tullut freneettiseksi, s.o. hulluksi, ja ylönantaa kovasta 
päänsärystä, hänen on otettava sinappia ja hunajaa ja 
munan keltuainen ja marunan eli Artemisian siemeniä, ja 
hakattava se yhdessä laakerinmarjain kanssa ja tehtävä 
siitä laastari ja otettava papuja ja koiruohoa ja valkeaa 
peippiä ja kiehutettava se ja pestävä sillä pää ja sitten pan- 
tava laastari päälle. Sen jälkeen on hänet pantava vuo- 
teeseen, ja se on tehtävä kolmena päivänä, niin Jumala auttaa. 

Salvia on jalo yrtti. Ota kolme lehteä tai neljä ja syö 
ne suolan kera; niin ottaa se pois pistokset, jotka aiheutuvat 
liiasta verestä, ja muut kovat säryt ja ammukset, jotka 
usein lentäen tulevat sivuihin ja muihin paikkoihin. Sen 
voittaa Salvia suurella voimallaan. Samoin: jos sitä keite- 
tään viinissä ja juodaan aamulla, saa se miehen sisukset 
viheriöimään ja karkottaa sisälmyksistä pois kaiken epä- 
puhtauden. Samoin: jos Salviaa kostuttaa viinissä ja sitä 

syö, estää se vahingollisten paiseiden kasvamisen ihmisessä. 
Näin sanoo mestari Galenus:!) Kuinka mies voi kuolla, 
kun Salvia kasvaa yrttitarhassa?' 

Suonen iskeminen puhdistaa mieltä ja antaa muistille 
voimaa ja viilentää aivoja ja lämmittää ydintä luissa ja 
antaa ruokahalua, sitoo veden silmissä, puhdistaa vatsaa ja 
auttaa ruoansulatusta ja poistaa ruokahalun puutetta ja 
puhdistaa rakon ja tekee äänen kevyeksi ja vahvistaa mie- 
hen näköä, hillitsee haureellisuutta ja vähentää unta ja 
poistaa ahdistusta ja synnyttää hyvää verta, mutta ottaa 
pois pahan veren sekä sairauden ja antaa ruumiille ter- 
veyttä. 

Sinun tulee huomata, että saunalla on kaksitoista hyvää 
ominaisuutta. Ensimmäiseksi vahvistaa se ruumiin luon- 
nollista lämpöä. Toiseksi auttaa se vatsan vahvistumista 
ja voimistumista sulattamaan sitä, mitä sinne tulee; kol- 
manneksi antaa se väsyneelle ihmiselle lepoa. Neljänneksi 
avautuvat hikilähteet ja laajenevat; viidenneksi ottaa se 
pois laiskuuden. Kuudenneksi säryt lieventyvät; seitsemän- 


` neksi irrottaa se umpinaista ilmaa. Kahdeksanneksi kylmät 


jäsenet lämpenevät; yhdeksänneksi kuumat jäsenet jähty- 
vät. Kymmenenneksi kuiva kostuu; yhdenneksitoista tekee 
se märän kuivaksi; ja kahdenneksitoista se vahvistaa ja 
sitoo ja kuivaa vettä täynnä olevat jänteet. 

Jos otetaan siili, ja nyljetään se ja kiehutetaan se sitten 
puhtaassa vedessä ja niin syödään ja juodaan se - liemi, 
niin kelpaa se spitaaliin ja vesipöhöön. Samoin: jos sen liha 
kiehutetaan ja juodaan ja syödään se, auttaa se sille, joka 
on alakuloinen. Samoin voi polttaa sen nahan tuhaksi ja 
hakata hienoksi ja sekottaa tervaan ja voidella sitä kohtaa, 
johon tahtoo saada kasvamaan hiuksia.» 


Spitaali ja kuppa. 
Lähinnä ruttotauteja, jotka raivosivat keskiaikana, oli 
spitaali eli lepra ihmiskunnan kauheimpia vitsauksia. Paiseet 
puhkesivat ja avautuivat syövyttäviksi haavoiksi, jotka 


— 1) Kuuluisa kreikkalainen lääkäri, joka kuoli 201 j. Krs. 

hävittivät kokonaisia ruumiinosia, joten sairas suorastaan 
vähitellen mätäni. Väliin irtaantuivat sormet ja varpaat, 
vieläpä käsivarret ja sääretkin ruumiista. Hiukset, kulma- 
karvat ja silmäripset putosivat pois ja ääni kävi käheäksi 
ja kimakaksi. Onneton tuli vaivaksi sekä itselleen että 
ympäristölleen. 

Spitaalisia raukkoja hoidettiin sairaaloissa, jotka olivat 
pyhitettyjä Pyhälle Yrjänälle ja joita sen vuoksi sanottiin 
Pyhän Yrjänän taloiksi. Sellainen oli Turussakin. Sairaalain 
tavallinen nimi tuohon aikaan olikin hospitaali tämän taudin 
mukaan. Täällä elivät tämän taudin uhrit eristettyinä muusta 
mailmasta, ikään kuin elävältähaudatut, kunnes kuolema tuli 
vapauttaen heidät heidän kamalasta kohtalostaan. Yksi heistä 
sai kuitenkin luvan kulkea kerjäämässä hospitaalin laskuun, 
mutta oli hän velvollinen varottamaan vastaantulevia lyö- 
mällä puukapulaa, tömisyttämällä jänisräikkää tai soitta- 
malla kelloa, jotta he tietäisivät varoa tartuntaa. 

Tauti oli niin kuin monet muutkin ihmiskunnan vit- 
saukset lähtenyt liikkeelle Itämailta ja ristiretkien aikana 
levinnyt nopeasti Eurooppaan. 1500-luvun kuluessa lakkasi 
se kuitenkin melkein yhtä nopeasti ja hävisi toisin paikoin 
kokonaan. Nykyään sattuu Pohjoismaissa vain joitakin 
tapauksia vuodessa tätä tautia. 

Toinen tauti, joka keskiaikana sekotettiin spitaaliin, oli 
veneerinen tarttumatauti, jota sanottiin »kupaksi» ja »rans- 
kantaudiksi. Viimeksimainitun nimen sai tauti otaksutta- 
vasti siitä, että tauti niin pelottavasti levisi ranskalaisten 
sotaretken jälkeen Napoliin vuonna 1494. Kaikki viittaa 
siihen, että hillittömät sotilaat toivat tartunnan mukanaan 
Italiasta Keski-Eurooppaan ja levittivät sitä siellä edel- 
leen irstaalla elämällänsä. 

Kaikki tiedot taudin leviämisestä 1500-luvulta viittaa- 
vat siihen, että se oli hyvin tarttuvaa. Ei siinä kyllin, että 
ne, jotka käyttivät samoja juoma-astioita tai vaatteita kuin 
sairas, saivat tartunnan, vaan väitettiinpä, että hänen hen- 
gityksensäkin oli riittävä siirtämään taudin toiseen. Varsin- 
kin yleiset saunat tulivat niin vaarallisiksi tartunnanpesiksi, 
että ne piti lopulti sulkea. 

Kuinka on oltava, kun rutto raivoaa. 


Olkoon asunto tai oleskelupaikka kamarissa tai tuvassa, 
joka on kyllin korkea lattian ja laipion välistä, ja on sa- 
man asunnon oltava kyllin kuivan, eikä kostean ja pölyi- 
sen. Sillä ei mikään ole pahempaa eikä vahingollisempaa 
ruton aikana kuin oleskelu kosteissa ja pölyisissä huoneissa, 
joissa ilmaa ei voida vaihtaa eikä puhdistaa. Ja ikkunain 
on oltava siinä huoneessa pohjoiseen, ja jos niitä on etelään, 
on ne suljettava hyvin; ja pohjoiseen olevista ikkunoista 
on yhdessä pidettävä niin suurta aukkoa kuin yksi ruutu on, 
jotta paha pöly pääsisi ulos. Samassa huoneessa savustet- 
takoon kolme neljä kertaa päivässä hyvänhajuisilla aineilla, 
kuten kaneelinkuorella, muskotinkukilla, pyhällä savulla, 
mirhamilla, katajanmarjoilla tai katajalla. Tätä on erikoi- 
sesti tehtävä sadeilmoilla. 

Kun joku kuolee ruttoon, on huone ja seinät hyvin 
puhdistettava ja kaikki muu, mitä huoneessa on, hangattava 
ja pestävä, olkoon sitten pöytiä, tuoleja, penkkejä, sänkyjä 
tai muita. Sillä paha myrkky voi tarttua johonkin seinään 
tai joihinkin rakoihin ja pysyy siellä pitkän aikaa. Ja kun 
silloin samaan huoneeseen tulee joku, joka luonnostaan on 
altis ruttotaudille, hän saa tartunnan heti, mikä voidaan todis- 
taa kokemuksesta monilla tapauksilla. 

Jottei lentävä myrkyllinen rutto pääsisi mihinkään 
rakoon tai seinään, pidettäköön siinä huoneessa, jossa sairas 
makaa, joitakin sangollisia tai pytyllisiä haaleata vettä. 
Silloin menee lentävä myrkky alas veteen ja vesi tulee näöl- 
tään, ikään kuin siinä olisi sumua päällä tai pölyä olisi siihen 
pudonnut. 

Jos tahdotaan, että puheenaoleva vesi vetäisi voimak- 
kaasti itseensä myrkyn, heitettäköön silloin siihen kou- 
rallinen tai pari vihtrilliä astian suuruuden mukaan. Heitet- 
täköön. myöskin hehkuva tiiliskivi tai hehkuva rauta tai 
teräs samaan veteen. Silloin vetää sama vesi myrkyn sitä 
paremmin itseensä. Älköön sitä tehtäkö vain kerran, vaan 
useammin. Jos panee sammutettua kalkkia tuohon huo- 
neeseen, vetää sekin myrkkyä itseensä. 

Päivällisen jälkeen älköön laskeuduttako levolle, sillä 
siitä tulevat kaikki jäsenet raskaiksi. Siitä saa myöskin 
päänsärkyä, pyörrytystä ja ruokahalu häviää. Mutta jos 
silloin tahtoo nukkua, on istuttava aivan suorassa ja het- 
kinen siinä nukahdettava. Ehtoolla illallisen jälkeen ei pidä 
mennä liian aikaisin maata, ennen kuin pari kolme tuntia 
on kulunut. Seitsemän tuntia on hyvin luonnollinen nuk- 
kumisaika. Mikä sen yli menee, on ihmiselle vahingoksi. 

Heti aterian jälkeen ei pidä tehdä työtä, sillä siten vai- 
keutuu »concoctio cibi in stomacho» eli ruoansulatus, eikä 
ruoka pääse luonnollisia, oikeita teitään niihin suoniin, 
joihin sen pitäisi, maksa, perna ja munuaiset tukkeutuvat, 
mistä johtuu vaikeita tauteja. Mutta ne, jotka ovat lap- 
suudesta tottuneet työhön, ovat poikkeuksena tästä sään- 
nöstä. - 

Lääkärit kieltävät kylpemisen tuohon aikaan, sillä hikoilu 
tekee sydämen kipeäksi, ja ihminen käy voimattomaksi ja 
kaipaa kylpyyn. Ja jos kylpee kauan, tulee kylpy vahin- 
goksi. Mutta se, joka on tottunut kylpemään, kylpeköön 
pienen ajan, mutta älköön suuressa kuumuudessa, niin 
etteivät hikireiät tukkeudu, niistä kun paljon pahaa lähtee 
pois. . 
On varottava myös tarkoin kiivastumista, vihaa, suut- 
tumista, surua, tuskaa, epätoivoon joutumista, pelkoa, 
kauhistumista. Ei pidä olla raskasmielinen, vaan iloittava 
ystävien seurassa, nautittava laulusta, harpun ja torvien 
soitosta ja muista sellaisista leikeistä ja huvituksista. 

Lääkärit kieltävät nauttimasta monia erilaisia ruoka- 
lajeja ruton aikana, sillä monia ruokalajeja ei voi yksi ja sama 
vatsa nauttia turmeltumatta, mistä johtuu erilaisia tauteja, 
varsinkin jos nautitaan lihaa ja kalaa samalla aterialla. 

On juotava myös hyvää vanhaa olutta, joka ei ole liian 
väkevää. Siihen voi myöskin sekottaa piippuruohoa eli 
Aristolochiaa tai myös hienonnettuja laakerinmarjoja. 

On myös hyödyllistä ja hyvää käyttää etikkaa kaikissa 
ruoissa, joita keitetään. 

Vesi, jossa ruoka keitetään, olkoon raitista lähdevettä, 
joka pulppuaa kirkkaan taivaan alla. 

»Pahojen henkien ja noituuden karkottamiseksi. 


Ota elämän vettä ja pane siihen guintam essentiam kultaa 
ja helmiä ja perforata-yrttiä tai sen siemeniä ja anna juoda 
sen, joka on pahan hengen riivaama. Samoin: ota saringina 
nimisen kalan sappi, ja vala katajasta tehtyyn pyssyyn, 
ja kun sinä menet sänkyyn, käy nukkumaan sen sapen hiil- 
lokselle ja se savu karkottaa kaiken noituuden ja perkeleel- 
lisyyden talosta. Samoin: mustan koiran sappi haisee niin 
pahalta, että se karkottaa pirun pois talosta; ja missä se hai- 
see talon lähellä, siellä ei millään noituudella ole valtaa; 
ja niin ikään, jos koiran verta pirskotetaan seinille.» 


»Taisteluun karaisemisesta. 


Ota elämän vettä ja pane paeona-, angelica- ja saframi- 
yrttejä ja guintam essentiam kultaa ja helmiä siihen, ja 
se, joka juo siitä, tulee rohkeaksi ja huolettomaksi ja hal- 
veksii kuolemaa ja kaikkea vaaraa. Ja sen vuoksi pitäisi 
kuninkaalla olla juomanpanosammio täynnä paloviinaa ja 
edellämainittuja tavaroita siihen pantuna, antaen jokaiselle 
sotilaalle siitä hyvän ryypyn taistelun alkaessa, ja taisteli- 
sivat he silloin paljon huolettomammin ja saisivat voiton; 
ja on todellakin koeteltu sen olevan varmaa.» 


»Skridifinnien» maassa. 


UUNNELKAAMME ensin, mitä Olaus Magnuk- 
K sella on kerrottavana »skridifinneistà», kuten hän 
nimittää Lapin asukkaita. 

»Skridifinnien maa on saanut siitä nimensä», hän sanoo, 
vettä asukkaat päästäkseen nopeasti eteenpäin käyttävät 
eräänlaisia pitkiä ja kapeita puusäleitä, niin sanottuja suksia, 
jotka edestä ovat taivutetut ylöspäin kaarelle. Nämä sukset 

sitovat he jalkoihinsa ja ottavat käteensä sauvan ohjatak- 
seen kulkuaan, ja niin juoksevat he joutuisasti ylös ja alas 
ja viistoon yli lumisten vuorten, aivan niin kuin he itse tah- 
tovat. Toinen suksi on jalkaa pitempi kuin toinen, ja lyhyem- 
män suksen pitää olla yhtä pitkä kuin hiihtäjä. 

Adam Bremeniläisen kuvitelmat Pohjois-Euroopan maista. 


Osatessaan käyttää tuollaisia välineitä voivat nämä 
ihmiset nousta tuntureille, jotka olisivat muuten aivan 
luoksepääsemättömiä, ja syöksyä jyrkimpiin laaksoihin, eten- 
kin talviaikana. Kesäisin se ei käy yhtä helposti, sillä vaikka 
lumi ei katoakaan, käy se kuitenkin liian irralliseksi ja 
väistää suksen painoa. Kaikessa tapauksessa ei mikään 
tunturi ole niin jyrkkä, etteivät nämä skridifinnit onnistuisi 
nousemaan sille, jotain taitavasti valittua kiertotietä. Kun 
he ovat jättäneet laaksojen pohjan, lähtevät he ylöspäin 
kiemurtelevissa mutkissa yli alimpien kalliopengermien ja 
ohjaavat suuntansa polvitellen ylös rinteitä, kunnes he vih- 
doin yli korkeuksien ja rotkojen pääsevät huipulle. Täl- 
laisia urotöitä he suorittavat joskus metsästysinnon kuu- 

Lappalaiset metsästämässä. 
Olaus Magnuksen mukaan. 


muudessa, joskus taas kilpaillessaan toistensa kanssa, sillä 
jokainen heistä haluaa olla ensimmäinen. 

Skridifinnit eivät elätä itseään viljalla, vaan metsän- 
riistalla ja linnuilla, joita on runsaasti suomailla. He nautti- 
vat metsäeläinten raakaa lihaa, joiden takkuisista nahoista 
he tekevät pukunsa. Heidän maassaan on kaurista muis- 
tuttava eläin, jota nimitetään poroksi. Sen taljasta — sir- 
rallaan olevine karkeine karvoineen — olen minä nähnyt 
valmistettavan puvun, joka ulottui polviin asti. 

Poroja ei käytetä ainoastaan ajoon, vaan vetämään myös 
kuormarekiä yli korkeiden lumikinosten. Ne ovat villi- 
aasien tavoin erinomaisen nopeita, niin että ne voivat lyhyessä 
ajassa taivaltaa pitkän ja vaivalloisen matkan. Porojen 
vetämät reet eroavat muodoltaan muista, sillä ne ovat suip- 
poja edestä niin kuin kengät, niin että ne voivat päästä 
eteenpäin kinoksissa, aivan samoin kuin laivat ovat valmis- 
tetut niin, että ne ovat omansa halkomaan meren aaltoja.» 

Lappalaisten elämäntapojen myöhempien tuntijain tavoin 
ylistää myöskin Olaus Magnus heitä hyväsydämisiksi, kun- 

niallisiksi ja voitonhimosta vapaiksi. Heidän luja tervey- 
tensä ja sitkeytensä on kaikkina aikoina herättänyt kulttuuri- 
ihmisen ihmettelyä. Niinpä kirjottaa 1670-luvulla Kemin 
Lapin kirkkoherra, että lappalaiset »ovat hyvin voimakkaita 
kestämään pakkasta, niin myös heidän pienet lapsensa, 
joita äidit kylmässä vesikattilassa pitäen kaikkein kovim- 
massakin pakkasessa pesevät käsissään.» Pienokaisethan 
tulivat kestäviksi syntymähetkestään lähtien, joka usein 
sattui silloin kuin pakkanen oli niin kova, että kota ei voi- 
nut paljon lämmintä tarjota. Niin, välistä sattui synnytys- 
hetki lappalaisnaisen ollessa yksinään ylhäällä tunturilla 
lumessa ja pakkasessa, mutta kuitenkin voi hän huoltaa 
sekä itsensä että kohtunsa hedelmän lähimpään kotaan. 

Jos lappalainen on metsästämässä eikä ehdi kotaan 
yöksi, vkaivautuu hän lumikinokseen niin kuin maamyyrä», 
kertoo sama tiedonantaja ja jatkaa: »Siellä hän on turkis- 
saan niin lämpimänä kuin lämpimimmässä huoneessa.» 

Lappalaisten ruumiillinen hyvinvointi kärsi kuitenkin 
haittaa kotain savusta, joka teki heidät »punasilmäisiksi, 
rähmäsilmäisiksi ja vihdoin vanhuudessa sokeiksb, käyt- 
tääksemme toisen papin sanoja samalta ajalta. Mutta muu- 
ten he ovat, lisää hän, »luonnostaan tervettä kansaa, joka 
ei tavallisesti ole takertunut ruumiin haureuteen niin kuin 
joku muu kansa toisista kansakunnista.» 

Sen rinnalla, mitä Olaus Magnus kertoo Lapista, on 
parhaita vanhimpia kuvauksia sieltä se, jonka saksa- 
lainen Ziegler vuonna 1532 painatti esitykseensä Skandi- 
naviasta. Ziegler oli saanut tietonsa Olaus Magnuksen vel- 
jeltä, monitaitoiselta Johannes Magnukselta, sekä 
oppineelta Västeräsin piispalta Pietari Maunun- 
pojalta. Zieglerin teoksesta voimme me mainita seuraa- 
vat tiedot: »Lappalaiset taistelevat asestettuina jousipys- 
syillä. Lapsesta asti he harjottelevat ampumaan kaaripys- 
syllä. He eivät anna ruokaa pojalle, ennen kuin hän on osan- 
nut maaliin. Heidän vaatteensa ovat ruumiinmukaisia ja 
sovitettuja koko ruumista varten, niin etteivät ne estä heidän 
liikkeitään. Talvella he kantavat kokonaisia hylkeen- ja 
karhuntaljoja, jotka ovat taidokkaasti valmistettuja. Vuodat 

ovat yhdistetyt toisiinsa pään yli, niin että vain silmät 
näkyvät. Niin on koko ruumis verhottu tai ikään kuin neu- 
lottu säkin sisään. 

Taloja heillä ei ole, vaan jonkunlaisia telttoja, ja he 
vaihtavat usein asuntoa. He metsästävät ahkerasti ja met- 
sänriistaa onkin runsaasti kaikkialla. Nainen ei saa mennä 
ulos teltasta samasta ovesta, josta mies sinä päivänä on läh- 
tenyt metsälle, ei hän saa myöskään kädellään koskettaa 
saalista, vaan mies ojentaa vartaalla hänelle hänen liha- 
osuutensa. Maanviljelystä he eivät harjota. Käärmeitä ei 
ole heidän maassaan, sitä vastoin kylläkin suuria ja pis- 
täviä sääskiä. Kaloja pyydetään suurissa määrin. Heillä 
on veneitä, joita ei ole liitetty kokoon nauloilla, vaan jänteillä 
ja pajunvitsoilla. Näissä he kulkevat pitkin vuolaita virtoja 
Lapin vuoristoissa, kesäisin alastomina, voidakseen vaaran 
saltuessa pelastua ja pelastaa tavaransa uimalla. 

Matkoilla ollessaan he eivät koskaan mene majapaikkaan 
tai katon alle, vaan viettävät yönsä ulkoilmassa. Hevosia 
ei heillä ole, mutta sen sijaan kesyttävät he villieläimen, 
jota he sanovat poroksi, joka on suuri kuin muuli ja jolla on 
samantapainen karvapeite kuin aasilla, kaksi sorkkaa ja 
sarvet, haaraiset kuin hirvellä, mutta pitemmät ja vähempi- 
haaraiset. Poro ei kanna ratsastajaa selässään, vaan valjas- 
tetaan se ajoneuvon eteen ja voi se 24 tunnissa jättää taak- 
sensa 150,000 askelen matkan. Sitä sanotaan heidän kie- 
lellään näköpiirin vaihtamiseksi kolme kertaa, s.o. saa- 
vutetaan kolmesti se määrä, jonka on kaukaa nähty olevan 
loitompana, mikä on varma todistus sekä eläimen suuresta 
nopeudesta että sen voimasta. v 

Lappalainen on esi-isien jättämän perinnön mukaan 
epäjumalain palvoja. Vuorille pystytettyjä kivipatsaitakin 
pitävät he jumalina. Avioliittoa solmitessaan he ennusta- 
vat tulella ja piikivellä. He ovat hyvin innokkaita loitsijoita. 
He solmivat yhteen hihnaan kolme solmua: kun he avaavat 
yhden, manaavat he esiin kohtuullisen tuulen; kun he irrot- 
tavat toisen, käy tuuli kiivaammaksi; ja jos avataan kol- 
maskin, loitsivat he todellisen myrskyn. Tätä taitoa he käyt- 
tävät mielensä mukaan merimiehiä vastaan. Aivan sen 

mukaan kuin he tahtovat suosia heitä tai vahingoittaa, 
he hillitsevät tai kiihdyttävät virtoja ja merta. He tekevät 
myös lyijystä sormen pituisia noidannuolia, joita he ampuvat 
kuinka etäältä tahansa niihin, joille he tahtovat kostaa. 
Ammuttu saa vaikean ajoksen jalkaan tai käteen ja kuolee 
kolmessa päivässä kovaan särkyyn. 

Melkein kolme talvikuukautta yhtä mittaa vallitsee hei- 
dän seuduissaan taukoamaton yö, jonka kestäessä heillä ei 
ole muuta valoa kuin 
hämärä, joka kyllä on 
kirkas kuin melkein 
kuutamo, mutta kestää 
vain joitakin tunteja. 
Sinä päivänä, jolloin 
aurinko palaa taivaalle, 
viettävät he suurta ilo- 
juhlaa.» 

Vuorille pystytetyistä 
kivipatsaista puhuessaan 
Ziegler tarkottaa sel- : 
västi n.s. seitoja eli Lapin seita. 
»suurjunkkareita, 
jotka viimeisiin aikoihin asti ovat olleet Lapissa taika- 
uskoisen palvonnan esineinä. Ne ovat omituisesti muo- 
dostuneita puunkappaleita tai kiviä, jotka toisten tarujen 
mukaan olisivat kerran olleet eläviä olentoja. Erään lap- 
palaispapin 1600-luvulla antaman tiedon mukaan olisi 
nimitys »suurjunkkari» norjalaista alkuperää, syntynyt siitä, 
että norjalaiset nimittivät maaherrojansa junkkareiksi. 
»Niinpä nimittävät lappalaiset», kirjottaa tiedonantajamme, 
»epájumaliaan suurjunkkareiksi, koska he pitävät niitä 
Jumalan junkkareina eli maaherroina.» 

Lappalaiset osottivat suurta kunnioitusta seidoille, otti- 
vat lakin päästään niiden edessä, kumarsivat niille ja lähes- 
tyivät niitä ryömien käsillään ja jaloillaan. He uhrasivat 
niille poroja ja voitelivat niitä tuon tuostakin verellä ja 
rasvalla, kaikki siksi, jotta »poronhoito hyvin menestyisi, 
kalastus ja linnustus hyvin onnistuisivat» — kuten muudan 

vanha lappalainen 1600-luvulla kertoi sielunhoitajalleen. 
Vielä 1870-luvulla voitelivat luotettavien henkilöiden anta- 
man tiedon mukaan lappalaiset kiviseitojaan Arjeplougissa 
runsaan kalansaaliin jälkeen, ja samaan aikaan oli Gelli- 
vaarassa lappalainen, jolla hyvän kalaonnen saatuaan oli 
tapana pistää tupakkamälli suurjunkkarinsa suuhun. 

Mutta jollei seita ollut lempeä, vaikka oli sekä uhrattu 
hänelle että häntä rukoiltu, voi vallan hyvin tapahtua, että 
lappalainen otti pois, mitä hän oli sille antanut, varsinkin 
komeita poronsarvia, ja kääntyi anteliaamman suurjunkka- 
rin puoleen. Voivatpa lappalaiset käyttäytyä niin kuin 
tyrannit ahneita seitojaan kohtaan. He läksivät uhkaillen 
ja häväistyslauluja laulaen niitä vastaan, pitelivät niitä 
pahoin lyöden ja hakaten, vieläpä särkienkin niitä. 1700- 
luvun alusta kerrotaan muutamasta lappalaisesta Luulajan 
Lapissa, joka ahkerasti uhrasi ja rukoili seitaansa metsässä, 
jotta tämä tekisi lopun silloin liikkuvasta pororutosta. 
» Mutta», kirjottaa se, joka miesikää myöhemmin on tapahtu- 
mat pannut muistiin, »kun mitään apua ei tästä seurannut, 
määräsi tämä lappalainen epäjumalalleen ajan, ilmottaen, 
että jos hän tahtoi tulla jumalana kunnioitetuksi ja palvel- 
luksi, niin piti hänen ainakin samassa ajassa vaimentaa 
tauti, mutta muussa tapauksessa tulisi hän poltetuksi ja 
kokonaan hävitetyksi petturina. Määräaika meni umpeen 
ja porojen sortumista jatkui yhä täyttä vauhtia. Lapin- 
mies toteutti siksi tekemänsä päätöksen, tehden suuren 
nuotiotulen ja pannen sen päälle epäjumalan, joka tuhoutui 
sitä paremmin, kun koko kyläkunta pitkät ajat oli sitä 
monilla rasvaisilla esineillä voidellut.» (Vrt. s. 51.) 

Joillakin vuorilla oli kaksi, kolme tai useampiakin seitoja, 
joita silloin sanottiin: vensimmäistä suurjunkkariksi, toista 
hänen akakseen, kolmatta pojaksi tai tyttäreksi ja sitten 
muita kiviä palvelijoiksi tai palvelijattariksi», kertoo muudan 
1600-luvun pappi. 

Vielä keskiajan lopulla olivat lappalaiset yleensä paka- 
noita. Tosin oli yksityisiä yrityksiä tehty kirkon taholta 
heidän. käännyttämisekseen. 1300-luvun puolivälissä ker- 
rotaan silloisen Upsalan arkkipiispan tehneen tarkastus- 


TW Vena maata OR 


)SKRIDIFINNIEN) MAASSA. 643 


matkan Lapinmaahan ja vihkineen Torniossa kappelin, jossa 
hän kastoi parikymmentä lappalaista ja suomalaista suuressa 
vesisammiossa, joka oli kannettu kirkkoon. 

Ettei käännytystyö ollut mennyt aivan hukkaan, osot- 
taa merkillinen kertomus 1300-luvun lopulta lap palais- 
naisesta Margareetasta, joka oli kastettu ja saa- 
nut tavattoman innon maanmiestensä käännyttämiseen. 
Mutta kuinka hän, nainen, voi saada kirkon hyväksymisen 
lähetystyölleen? Tätä tarkotusta varten hän läksi pitkälle 
matkalle: hän tahtoi saada tukea toiselta naiselta, saman 
nimiseltä kuningattarelta. 

He kohtasivat toisensa Malmössä, kuningatar ja lappa- 
laisvaimo, molemmat suuria tahollaan, ja lappalaisen onnis- 
tuikin saada sekä kuningattaren että Lundin arkkipiispan 
suostumus. Yhdessä Lundin arkkipiispan kanssa kuningatar 
Margareeta valmisti latinankielisen (!) julistuksen Lapin väes- 
tölle, että tämä hylkäisi epäjumalanpalvontansa, jonka 
palkkiona olisi ikuinen vaiva manalassa paholaisen ja hänen 
enkeliensä seurassa, ja sen sijaan omaksuisi kristinuskon; 
silloin tämä kansa voisi uskon kautta totiseen jumalaan ja 
hyvillä teoillaan hankkia palkinnoksi taivaan autuuden. 
Kirjelmä päättyy kehotukseen Upsalan arkkipiispalle Hen- 
rikille pitää huolta lappalaisten käännyttämisestä. Iloisena 
lappalaisnainen palasi takaisin kansansa luo elämäntehtä- 
väänsä suorittamaan. Kotimatkalla hän on kai käynyt 
tapaamassa Upsalan arkkipiispaa, mutta tämän harras- 
tuksesta Lapin lähetystyöhön ei tiedetä mitään. 

Neljännesvuosisata kului — ja lappalaisnaisen täytyi 


* uudelleen lähteä matkaan saadakseen ulkonaista tukea. 
‘Kuka voi kertoa ne vaivat, joita hänellä oli ollut näinä 


monina ja pitkinä vuosina, sitä surua, millä hän näki rak- 
kaimpien toiveittensa pettyvän! Kuten luonnollista oli, 
kääntyi hän ensi sijassa Lapin silloisen hiippakuntakaupun- 
gin, Upsalan puoleen, mutta täällä häntä kohtasi jotenkin 
kylmä vastaanotto. Kirjelmässä muutamille »korkea-arvoi- 
sille isille», joita ei kirjelmässä tarkemmin mainita, sanoo 
tuomiokapituli olevansa vähän kokenut hengellisissä asioissa 
(1) ja sitäpaitsi maallisten asiain aiheuttamain huolten pai- 

Matkustus keskiaikana pohjolassa. 
Olaus Magnuksen mukaan. 


nama. Sen vuoksi lähetti tuomiokapituli pois luotaan tämän 
naisen, joka sanoi itsellään olevan näkyjä ja ilmestyksiä, 
ja pyysi lausuntoa, oliko hänen näkyjään pidettävä hyvän 
hengen aiheuttamina, vai olivatko ne erään toisen hengen pe- 
tollisia tuotteita. Siitä riippui, missä määrässä hän ansaitsi 
huomiota, vai oliko häntä käskettävä vaikenemaan. 
Margareeta läksi silloin Tukholmaan, jossa hän tapasi 
viisaan ja lämpimän kannattajan muutamasta luostari- 
veljestä, joka antoi hänelle seuraavan suosituskirjeen norja- 
laiselle apotille, jonka hän tapaisi Vadstenassa: »Kun Jumala 
myös heikommassa sukupuolessa saa aikaan ihmeitä, kuten 
olemme nähneet Pyhässä Birgitassa ja muissa pyhissä vai- 
moissa, ei Margareetaa, joka monien vaikeuksien alaisena 
pitkän ajan on ahkeroinut lappalaisten käännyttämisessä, 
pidä halveksia. Tosin ei hän ole voinut toimittaa paljon, 
mutta on mahdollista, että Jumala käyttää häntä väli- 
kappaleenaan, jotta ne, jotka voisivat hyödyttää sieluja, 
mutta eivät huolehdi siitä, joutuisivat häpeään. Sen vuoksi 

pyydän minä teidän rakastettavuuttanne, että te kärsiväl- 
lisyydellä kuuntelisitte häntä, ja jos te sen näette sopivaksi, 
antaisitte hänelle herra arkkipiispalle osotetun kirjelmän.» 

— Seurauksena oli, että norjalainen apotti mitä lämpimim- 
min jätti Margareetan asian arkkipiispan käsiin esittäen 
samalla hänen hurskauttaan, hänen sitkeyttään ja hänen 
vaikeuksiaan sekä sitä hyötyä, jota Jumalan valtakunnalle 
koituisi, jos lappalaiset käännytettäisiin. 

Minkä vastauksen hän sai arkkipiispalta ja mitkä koh- 
talot olivat hänen edessään myöhemmin, sitä emme tunne. 
Mutta sen me tiedämme, että jonkun aikaa myöhemmin 
on havaittavissa suurta harrastusta käännytystyöhön. Ai- 
van varmaan on myös Margareetan lämpimän innon tulosta 
se, että Lappi tähän aikaan saa ensimmäisen nimeltä mai- 
nitun lähetyssaarnaajansa herra Tostessa, jota Eerik Pom- 
merilainen suosittaa muutamassa kirjeessään vuonna 1419 
Upsalan tuomiokapitulille kannatuksen ja kehotuksen saa- 
miseksi. Lähetyssaarnaajan sanotaan kirjeessä joitakuita 
vuosia »saarnanneen kristinuskoa lappalaisille ja nyt aikovan 
rakentaa kappelin heille.» 

Mutta ensimmäinen suunnitelmallisen käännytystyön 
harjottaja Lapissa oli Kustaa Vaasa, joka arveli, että luos- 
tariveljet voisivat sieltä saada sopivan työmaan itselleen. 
Häntä vastusti kuitenkin tässä Linköpingin piispa Brask, 
joka kirjotti Vadstenan veljille, ettei heidän tarvinnut kuun- 
nella puhetta lappalaisia uhkaavasta vaarasta. Olisi parempi 
ajatella niitä vaaroja, jotka uhkasivat lähempää.: Siitä huoli- 
matta on luostarin muistikirjaan merkitty vuodelta 1525: 
»Lokakuun 10. päivänä läksi Kustaa kuninkaan määräyksestä 
veli Pentti Pietarinpoika kääntämään lappalaisia kristin- 
uskoon.» Hän sai kuninkaan passin Norrbotteniin »opet- 
taakseen köyhiä lappalaisia ja muita sen maanäären asuk- 
kaita Jumalan uskoon ja heidän sielujensa autuuteen sekä 
perustaakseen koulun mainittujen lappalaisten ja monien 
muiden siinä maanääressä asuvien lasten tarpeeksi.» Lähe- 
tyssaarnaaja oli, sanoo luostarin päiväkirja, voppinut, va- 
kava ja hurskas mies.» 

Mutta kristinuskolla oli pitkäaikainen ja sitkeä taistelu 

Lappalainen talvipuvussa. 


taisteltavanaan  seitoja ja 
noitarumpuja vastaan, ja 
vielä kauan sen jälkeen kuin 
jo asutummilla seuduilla oli 
tuudittauduttu siihen us- 
koon, että pakanuus oli enää 
vain muisto Ruotsin valta- 
kunnassa, olisi Lapinmaassa 
voinut tehdä hämmästyttä- 
viä löytöjä. 


»Lasten kasteesta metsä- 
seutujen väestön keskuu- 
dessa» antaa Olaus Magnus 
meille seuraavan kuvauk- 
sen: »Katolisten pappien 
hurskaat kehotukset ovat 
äärimmäisen pohjolan asuk- 
kaiden keskuudessa saaneet 
aikaan niin paljon, että 
suuri osa metsäseutujen ih- 
misistä on saatettu kirkon 
helmaan, ja yhä suurempi 
aihe on olemassa toivoon, 
että he kerran todella an- 
tavat kastaa itsensä. Että 
se kestää kauan, siihen on 
silminnähtävästi syynä se, 
että he ovat niin pitkän 
matkan — 200 Italian pe- 
ninkulman ja vielä pitem- 
mänkin matkan päässä — 


kristillisistä seurakunnista, niin että he vain harvoin voivat 
päästä näiden yhteyteen. Kuitenkin on niiden tapana, jotka 
ovat alistuneet kristinuskoon ja kristilliseen järjestykseen, olla 
hyvin kuuliaisia, vaikkakin he voivat vain kerran tai kah- 
desti vuodessa käydä kastekirkoissaan. Näihin tilaisuuk- 
siin kuljettavat he mukanaan sylilapsiaan, jotka on kas- 

tettava. He kantavat näitä koreissa, jotka he ovat sito- 
neet taakseen selkäänsä muiden kantamusten kanssa, joitten 
joukossa on lahjoja, erikoisen kallisarvoisia turkiksia, tar- 
kotettuina jätettäviksi papille kymmenysten asemesta.» 


Lappalaisten elinkeinona oli keskiaikana samoin kuin 
nytkin poronhoito, metsästys ja kalastus. Suden metsäs- 
täminen on heillä kaikkina aikoina ollut todellisena into- 
himona. Susi on heidän ja porojen pahin vihollinen, eikä 
lappalainen mielellään keskeytä takaa-ajoa, ennen kuin 
verta tulee nenästä ja suusta. Jos hänen onnistuu saa- 
vuttaa petoeläin, antaa hän sille voimakkaan iskun suksi- 
sauvallaan keskelle selkää, niin että sen takajalat lamau- 
tuvat, ja sitten käy hän raivoten ja kiroten salakavalan 
porojen ahdistajan kimppuun. Hänen lempitehtävänään on 
sammuttaa elämänliekki tältä olennolta, jota hän vihaa sy- 
vimmin kaikista. 


Karhua kohtaan lappalainen tuntee sitävastoin ehdot- 
toman kunnioituksen ja arvonannon tunteita — lievimmin 
sanoen. Lappalaiset väittävät muutaman vanhan tiedon 
mukaan, ettei milloinkaan ainoakaan karhu ole vahingoit- 
tanut heitä eikä heidän porojaan, mutta sitä vastoin usein 
lyönyt kuoliaaksi hevosia, lehmiä, härkiä ja ihmisiäkin 
ruotsalaisilta» Se ei kuitenkaan ole estänyt lappalaista 
palkitsemasta karhun jaloutta riistämällä siltä, kun tilai- 
suutta vain on sattunut, hengen. 

Tuottavaa oli vanhimpina 'aikoina villipeuran met- 
sästys, varsinkin kiima-aikana, jolloin eläintä pyydettiin 
erilaisilla tavoilla. Sellaisia oli kesyn porolehmän sitomi- 
nen puuhun syötiksi. Kun kiimassaan oleva koiraspeura 
saapui siihen, piti lappalainen varansa ampuakseen sen. 
Tai pani hän suopungin naarasporoja seuraavan kesyn 
porohärän sarviin. Kun kiimainen, villi koiraspeura tuli 
naaraspeurojen joukkoon, syntyi taistelu sen ja sen kesyn 
kilpailijan välillä. Ne »puskevat ja tappelevat, niin että 
ne kahden miehen tavoin seisovat kahdella jalalla ja töyk- 
kivät toisiaan sorkillaan» Mutta tällöin sotkeutuu villi- 

peura vastustajansa sarvissa olevaan suopunkiin, »kunnes 
lappalainen tulee riitaa ratkaisemaan.» 

Villin peurahärän ja kesyn emäporon jälkeläisistä tuli- 
vat »parhaat ajoporot, mitä Lapissa on», mutta äksyjä ja ko- 
via olivat ne hoitaa. Ennemmin tai myöhemmin tuli aina sel- 
lainen hetki, jolloin tällainen vetohärkä kiukustuneena siitä, 
ettei se saanut juosta niin hurjasti tai niin hitaasti kuin 
se tahtoi ahkionsa edessä, »heittàytyi ympäri ja sorkillaan 
löi ajajaa ympäri korvia.» Tällä ei ollut muuta keinoa kuin 
niin nopeasti kuin suinkin kaataa ahkio kumoon, heittäy- 
tyä sen alle ja antaa suuttuneen eläimen rummuttaa sor- 
killaan ajoneuvon pohjaa. Mutta tässä tilanteessa piti lap- 
palainen varansa lyödäkseen niin usein kuin sopi poroa, 
kunnes veri alkoi vuotaa itsepäisen eläimen suusta. Silloin 
vasta poro talttui ja tunnusti ihmisen ylivoiman. 

Suomen keskiaika. 


muinaisuudesta keskiajan loppuun. Monta merkillista vai- 

hetta olikin kansallamme tänä aikana ollut. Pitkien mat- 
kojen päästä se oli kulkeutunut vihdoin tälle Suomenniemelle, 
ottanut tämän asuttavakseen ja viljeltäväkseen sekä saanut 
täällä pohjan perillä oman valtiollisen tehtävänsä suorit- 
taakseen. Se tuli idän ja lännen väliseksi kiilaksi. Sen oma 
henki johti sen lännen yhteyteen, ja niin se tuli Euroopan 
kilveksi idän barbariaa vastaan täällä pohjoisessa. 

Suomi menetti kyllä riippumattoman itsenäisyytensä, 
mutta säilytti sisäisen itsenäisyytensä ja vapautensa. Sa- 
moihin aikoihin, jolloin monet heimokansoistamme joutui- 
vat vieraitten kansallisuuksien, slaavilaisten tai saksalaisten 
orjuuteen, tunnustettiin Suomen kansalle tasa-arvoiset oikeu- 
det siinä valtakunnassa, johon se kuului. Keskiaikana Suomen 
kansan asema Ruotsin valtakunnassa olikin kuin toisen isän- 
nän ainakin. Tosin tällöinkin voimme huomata valtakun- 
nallisten vaatimusten korostamista Suomeen nähden — ajatel- 
takoon vain sitä, että korkein hallinnollinen valta, linnalää- 
nien isännyys, oli ainoastaan harvoin uskottu maan omille 
miehille — mutta toiselta puolen ei tällöin vielä ollut lujaa 
valtakunnallista keskitystä, mistä johtui, että paikalliset 
suomalaiset näkökohdat olivat täällä määrääviä ja että ne 
vierasmaalaisetkin, jotka täällä kulloinkin hallitusvaltaa 
edustivat, katselivat asioita Suomen kannalta ja tekivät 
myös ratkaisunsa samalta pohjalta. Frikoisesti on vielä syytä 
korostaa sitäkin, että koko valtakunnan idän-politiikkaa 
hoidettiin Suomesta käsin. Merkkinä siitä, että itse Ruotsis- 
sakin Suomelle annettiin suuri merkitys valtakunnan osana, 


jie näin seuranneet kansamme vaiheita hämärästä 


olivat m. m. Ruotsin kuninkaitten matkat tänne, joita he 

Ruotsi-Suomen valtaistuimelle noustessaan tekivät vakuut- 
tautuakseen Suomen kansan uskollisuudesta. 

Historiantutkijan onkin pidettävä suurena etuna kansal- 
lemme sitä, että kun se kerran joutui menettämään täydel- 
lisen riippumattomuutensa, sen kohtalot sidottiin sellaisen 
pienen kansan kohtaloihin kuin Ruotsin kansa tuolloin oli, 
pienen kansan, jonka keskuudessa vielä kansanvapaus oli 
yhtä vanha ja tunnustettu kuin Suomenkin kansan keskuu- 
dessa. Kyllin paljon ei voidakaan korostaa sitä onnea, mikä 
Suomen kansan osaksi tuli keskiaikana siinä suhteessa, ettei 
rahvas täällä vaipunut koskaan maaorjuuteen, niin kuin kävi 
esim. Virossa, Liivinmaalla ja Tanskassa. 

Ruotsin yhteydessä Suomen kansa jaksoi säilyttää oman 
kansallisuutensa. Suomalainen kansallisuus onkin keski- 
aikana selvempänä nähtävänä kuin minään muuna ajanjak- 
sona niitten vuosisatojen kuluessa, jolloin Suomi oli Ruotsin 
valtakunnan osana. Ne, jotka täällä tuolloin toimivat virka- 
miehinä kansan keskuudessa, olivat yleensä maan omia miehiä 
ja ilmeisestikin osasivat sekä käyttivät maan omaa kieltä. 
Tuomarin tehtäviin esim. ei ilman näitä edellytyksiä päästy, 
joten oikeudenhoito keskiaikana jäi melkein kokonaan koti- 
maisten miesten käsiin. Ja kirkko kokonaisuudessaan oli 
täällä niin kansallinen laitos kuin keskiajan katolinen kirkko 
yleensä vain saattoi olla. Edellä olemme kiinnittäneet huo- 
miota siihen, että suomalaisten miesten opiskelu ulkomai- 
sissa yliopistoissa oli keskiaikana varsin huomattava. Tämä 
merkillinen ilmiö saa selityksensä osaksi siitä, että »kirkol- 
listen virkojen säilyttämiseksi kansan oloja ja kieltä tunte- 
vien omien miesten hallussa oli tärkeätä, että niistä saattoi- 
vat kilpailla kotihiippakuntalaiset, joilla ansionaan oli myös- 
kin yliopistollinen oppiarvo». Kirkollisista viroista parempi- 
palkkaiset, kuten piispojen virat, tulivat nim. hyvin halu- 
tuiksi, ja niinpä esiintyi, varsinkin keskiajan lopulla, paavin 
kuuriassa joukoittain virkainpyydystäjiä, jotka pyrkivät 
saamaan haltuunsa eri maissa vapaiksi joutuvia kirkollisia 
virkoja, tai ainakin niitten tuloja. Vaikk'ei meidän niu- 
koissa keskiaikaisissa lähteissämme olekaan suoranaisia 
todistuksia siitä, että opiskelua ulkomaisissa korkeakou- 

luissa olisi edistetty varsinaisesti siitä syystä, että kirkolli- 
set virkamme pysyisivät suomalaisissa käsissä, voi olettaa, 
että niin oli asianlaita, varsinkin kun muualta Pohjoismaista, 
nim. Norjasta, on tällainen varma tieto olemassa. Se on 
sitäkin luultavampaa, kun eri maissa yleensäkin koetettiin 
tietoisesti kasvattaa kotimaista papistoa. Tähän pakotti 
m. m. katolisen kirkon saarnatoiminta, jota Suomessakin 
harjotettiin kansan omalla kielellä ilmeisesti laajemmassa 
mittakaavassa kuin on yleensä otaksuttu. 

Suomen keskiajan sivistyksessä voi selvästi havaita kaksi 
voimakasta piirrettä. Toinen on länsimaisuus, toinen 
on suomalaisuus. Ei ole asiallisesti oikein sanoa, että 
tämä länsimaisuus olisi ruotsalaisuutta tai ruotsalaisten 
tänne tuomaa. Se on satojen vuosien kuluessa eri teitä tänne 
virrannut, jopa ennen Suomen vallotustakin. Luonnollisesti- 
han on moniaita sen muotoja saatu lähinnä Ruotsista, mutta 
toisia on tullut kaukaa yli Itämeren Tanskasta ja Saksasta 
ja vieläkin kauempaa. Niinpä Suomen miesten yliopistolli- 
nen sivistys keskiaikana oli melkein kauttaaltaan peräisin 
Euroopan mannermaan korkeakouluista, pääasiassa Rans- 
kasta ja Saksasta. Ja korostettava on tässä niin ikään sitä 
sivistyksellistä vaikutusta, joka ulkomaankaupalla oli ja 
jonka vieraina edustajina täällä esiintyivät lähinnä mahta- 
van Hansan miehet. 

Tämän länsimaisuuden parhain välittäjä oli kuitenkin 
katolinen kirkko. Senkin piirissä näemme mannermaalaisen 
länsimaisuuden olevan etualalla. Tässä voi viitata m. m. 
siihen, että vanhimman pyhimyskulttimme sekä liturgiamme 
juurien on osotettu olevan Saksasta peräisin eikä Skandi- 
naviasta. Ja kuvaavaa on, että kun kirkkomme liturgia, 
olojen vakiinnuttua, n. v:n 1300 paikkeilla lopullisesti jär- 
jestettiin, sen pohjaksi otettiin yleiseurooppalainen domini- 
kaaninen, eikä esim. jonkun ruotsalaisen hiippakunnan li- 
turgia. Vieläpä kirkkotaiteemme muistomerkitkin juontavat 
juurensa mannermaalta, Saksasta, Flanderista, Italiasta j. n. e. 

Mutta Suomen keskiaikaisessa sivistyksessä näkee ylei- 
sen länsimaisuuden rinnalla myös selviä suomalaisia piir- 
teitä, jotka esiintyvät yhteiskunnallisissa tavoissa ja rik- 

kaissa, omalaatuisissa hengentuotteissa, ennen kaikkea kan- 
sanrunoudessa. Eikä se länsimaisuus, mikä tänne eri teitä 
virtasi, jäänyt irralliseksi ulkokuoreksi, vaan se suli yhteen 
vanhan suomalaisen sivistyksen kanssa, niin että keskiajan 
sivistyksemme vaikuttaakin ehjältä ja omaperäiseltä, todelli- 
selta, ei lainatavaralta. 


Meidän onkin pidettävä keskiaikaam- 
me kansamme suurena ja rikkaana luo- 
miskautena, jolloin luotiin sen suoma- 
laislänsimaisen sivistyksen pohja, jolta 
myöhempi suomalainen sivistys on nous- 
sut, "ja: myös -vadettiinsa ea valtioissa 
suuntaviivat, jotka vieläkin määräävät 
tehtävämme Euroopan kilpenä itää vas- 
taan täällä kaukana pohjolassa. 

